
În 1945, sistemul economic şi financiar mondial sunt profund 
dezorganizate. Totuşi, evidentele rupturi provocate de război se 
întrepătrund cu elemente de continuitate, atât în ce priveşte diferiții 
“actori” publici sau privaţi, Statul şi întreprinderile, cât şi ierarhia şi 
natura relaţiilor dintre aceştia. Sub influența dominantă a ONU, se 
edifică o nouă ordine mondială pe baza unui liberalism reînnoit, 
care decide asupra disciplinei monetare ca şi asupra regulilor 
comerțului internațional. În paralel, puternice întreprinderi 
capitaliste îşi împart de acum înainte cu sindicatele şi puterile 
publice funcția de animatori ai activităţii economice. Această 
reorganizare permite o redresare relativ rapidă a producției şi 
schimburilor. Însă, într-o lume divizată politic şi eterogenă 
economic, reconstrucția liberală nu reuşeşte să înfrângă toate 
barierele care compartimentează economia mondială. 


CONTINUITĂŢI ŞI RUPTURI 
POSTBELICE 


Economia şi finanţele mondiale apar complet dezorganizate din moment ce 
marea majoritate a polilor odinioară activi sunt sinistraţi, iar relaţiile dintre ei sunt 
profund perturbate, fie şi numai ca urmare a distrugerii principalelor flote comer- 
ciale în timpul războiului. 


DIFERENŢA ÎNTRE ŢĂRILE INDUSTRIALIZATE 
ŞI “TARILE TINERE” 
—— A 

Hegemonia ţărilor industrializate se menţine. În cazul marilor beligeranţi eu- 
ropeni, dacă distrugerile de tot felul au antrenat în mod incontestabil o paralizie 
provizorie a activităţii economice, în cele mai multe cazuri ele nu au afectat 
profund forţele productive. Comenzile de război, având în vedere caracterul 
puternic industrial al acestuia, chiar au trezit la viaţă sectoare aflate în criză din 
1929, cum ar fi textilele, metalurgia sau chimia; o etapă decisivă (chiar dacă 
dureroasă) a fost atinsă în cunoaşterea şi utilizarea energiei atomice. Privit 
global, potenţialul industrial al anului 1945 îl depăşeşte pe cel al lui 1939, în ciuda 
bombardamentelor masive şi a sărăcirii populaţiei. Avansul acumulat de ţările 
dezvoltate începând cu prima revoluţie industrială rămâne intact şi, dacă recons- 
trucţia se impune drept un imperativ urgent, ea nu pleacă dintr-un punct mort: 
1945 nu este un “an zero”. 

Pe de altă parte, ţările mai puţin dezvoltate nu au recuperat decât parţial 
decalajul faţă de primele. Evident, eliminând practic concurenţa ţărilor indus- 
trializate şi sporind cererea pentru multe produse, războiul a oferit economiilor 
tinere şanse de dezvoltare. În final, procentul realizat de ţările neindustrializate 
din exporturile mondiale atinge 35% în 1948 faţă de 28% în 1937. Principalii 
beneficiari (dominioanele britanice, Mexicul, Brazilia, Argentina) au putut astfel 
să acumuleze devize forte şi să accentueze un proces de industrializare deja 
amorsat în anii '30. Totuşi, situaţia celei mai mari părţi a regiunilor subdezvoltate 
ale lumii rămâne precară. Chiar şi America Latină relativ dezvoltată păstrează o 
structură economică caracterizată de preponderența activităţilor agricole şi o 

situaţie financiară dominată de omniprezenţa capitalului nord-american şi a 
atotputernicului dolar. Cât despre continentele asiatic şi african, care au jucat un 
rol strategic important în conflictul mondial, economiile lor sunt aservite interese- 
lor marilor puteri europene şi Japoniei. Puternica mişcare de decolonizare care 
începe să se afirme în anii de după război, mai devreme în Asia şi Orientul Mijlociu 
decât în Africa, contribuie mai mult la a submina puterea în declin a rnetropolelor 
europene decât la a rezolva pe termen scurt problemele puse de subdezvoltare. 


REAŞEZAREA POLILOR DOMINANŢI 


CF 
Datele geopolitice ale războiului au favorizat Statele Unite, a căror prospe- 


ritate în 1945 este izbitoare, faţă de vechile economii europene. Într-o Europă 
distrusă, învingătorii şi învinşii în egală măsură trebuie să-şi reconstruiască 
ruinele, să-şi regăsească echilibrul pieţelor financiare externe, să restabilească 
soliditatea monedelor lor distruse de inflaţie, să regăsească un consens social, 
compromis de “reglările de conturi” ce au urmat Eliberării. Distrusă şi ruinată 
până la punctul de a fi lipsită de mijloace de plată internaţionale (aşa numitul 
dollar-gap), Europa este constrânsă, pentru a-şi demara reconstrucţia, să solicite 
un ajutor extern, care nu poate veni decât de la Statele Unite. Nu este deci 
surprinzător că în aceste condiţii bătrânul continent suferă un recul considerabil 
al influenţei sale internaţionale. Europa occidentală încetează de a mai fi polul 
dominant al comerţului mondial, din care ea mai păstrează un procent de 37% 
din exporturi în 1948 (faţă de 46% în 1937). Marea monedă forte europeană, lira 
sterlină, a pierdut orice credit în faţa dolarului, cum o demonstrează eşecul 
tentativei de a reveni la convertibilitatea externă din iulie-august 1947. Chiar dacă 
plasamentele în lire sterline rămân foarte importante pe glob, această experienţă 
nefericită a demonstrat că deţinătorii lor sunt gata să le schimbe în dolari la 
prima ocazie. De atunci, condamnată la o convertibilitate durabilă, moneda 
britanică nu va mai fi în măsură să joace un rol activ în tranzacţiile internaționale 
în afara “zonei lirei sterline”. 

lreversibilul avânt al mişcării de decolonizare va duce, de altfel, la o dimi- 
nuare de durată a strălucirii mondiale a Europei. 

Concurența japoneză, exacerbată de dificultăţile interbelice până la punctul 
de a suscita neliniştea şi suspiciunea mediilor de afaceri occidentale, se vede în 
1945 înlăturată pe o perioadă rămasă la discreţia învingătorilor nord-americani 
care ocupă arhipelagul nipon (“proconsulatul” generalului MacArthur). Japonia 

îşi vede astfel industria redusă la tăcere, în primii ani postbelici prin însăşi voinţa 
Statelor Unite, care exercită o adevărată tutelă asupra arhipelagului; marile 
zaibatsui care reprezentaseră forţa economiei japoneze sunt desfiinţate, 
iar producţia industrială (mai ales cea de oţel) este supusă unei contingen- 
tări severe. 

Pe de altă parte, URSS, chiar bucurându-se de aportul economiei ţărilor satelite, 
pe care le supune unei dure exploatări, nu este în măsură să joace un rol econo- 
mic cornparabil cu noua sa putere politică şi militară. Distrugerile războiului fac 
ca producţia sa să fie de un sfert din cea americană, iar importanţa sa în 
comerțul mondial este dintre cele mai limitate, din moment ce ţările socialiste nu 
realizează în 1948 decât 3,6% din exporturile mondiale; întârzierea sa tehnologică 
rămâne considerabilă. 

Statele Unite, dimpotrivă, deţin aproape toţi “aşii” economiei mondiale. Deţi- 
nătoare timp de câţiva ani ale monopolului nuclear şi în general ale tehnicilor de 
vârf şi metodelor celor mai eficiente de gestiune, Statele Unite concentrează o 
forţă productivă gigantică, care atinge jumătate din capacitatea mondială. Asigu- 
rând aproape un sfert din schimburile mondiale, ele exercită o influenţă decisivă 
asupra comerţului internaţional, deținând controlul asupra pieţelor, determinând 
cursurile directoare, asigurând finanţarea. Dolarul exercită o domnie necontestată, 
garantată de deținerea a două treimi din stocul monetar mondial (echivalentul a 
20 miliarde de dolari) şi de forţa economiei. Stăpâni pe producţia industrială şi pe 
mijloacele de plată, Statele Unite decid astfel asupra supravieţuirii alimentare a 
unei mari părţi a omenirii. Ele singure sunt în măsură să ia iniţiativa reorganizării 
sistemului economic şi financiar mondial. 


DEZORDINEA INFLAŢIONISTA 
q 
Inflatia, boală cronică a secolului nu este o necunoscută în 1945, din vreme 
ce anii '20 fuseseră deja marcați de puternice creşteri de prețuri putând să ducă 
uneori până la distrugerea completă a unei monede (cazul mărcii germane în 
1923). Între timp, Războiul Mondial a reunit incontestabil toate condițiile unei 
inflații susținute, pe care constrângerile reconstrucției tind să o generalizeze 
durabil. Viaţa scumpă, aspect de care se lovesc zilnic marea majoritate a consu- 
matorilor, pune în evidenţă astfel dezechilibre periculoase pentru reconstrucţie. 
Mecanismul inflaţionist a fost arnorsat de război, care a creat un grav dezechi- 
libru între oferta şi cererea de bunuri şi a provocat în paralel o creştere excesivă a 


circulaţiei monetare. Comenzile de război au mobilizat capacităţile de producţie 
disponibile până la punctul de a duce la scăderea puternică a producţiei bunu- 
rilor civile de consum, creând astfel o situaţie de penurie, în care cererea exercită 
o presiune favorabilă creşterii prețurilor. Cum, pe de altă parte Statul acceptă, 
pentru a finanța cheltuielile de război, un deficit bugetar parţial acoperit prin 
crearea de monedă fără acoperire (recurgând la “maşina de lipărit bani”), mij- 
loacele de plată depăşesc repede masa necesară desfacerii producţiei, ceea ce 
eliberează potenţialul inflaţionist conţinut de dezechilibrul dintre cerere şi ofertă. 
În acelaşi timp, creşterea importurilor, pe care o impune efortul de război, gene- 
rează, în absenţa unor exporturi echivalente, un deficit exterior care conduce la 
datorii externe şi la deprecierea monedei, ceea ce nu reprezintă decât un mod 
diferit de a exprima inflaţia. 

După 1945, creşterile salariale, justificate din punct de vedere social şi procla- 
mate o dată cu Eliberarea, sarcinile reconstrucției finanţate de la buget, recurgerea 
la produse străine ca paleative ale penuriilor celor mai dureroase contribuie la 
întreținerea mecanismelor inflaţioniste până la a se ajunge la creşteri ale pre- 
turilor între 20 şi 50% pe an de la ţară la tară şi de la produs la produs. În 1950-1951, 
războiul din Coreea relansează inflaţia mondială care începuse să scadă. 

Valul inflationist dăunează efortului de reconstrucţie. În mod evident, creş- 
terea generalizată a preţurilor şi salariilor maschează în mod artificial inegalităţile 
sociale; ea permite mai ales finanţarea reconstrucției prin împrumuturi, în 
măsura în care rambursările datoriilor sunt uşurate de deprecierea monedei, ca 
o compensație a inflaţiei. Totuşi, ea descurajează investiţiile productive în detri- 
mentul speculațiilor cu valori refugiu, economic sterile, (aur, bijuterii, tablouri) 
sau cu produse ce permit câştiguri rapide şi substanţiale pe “piaţa neagră”. Pe de 
altă parte, diferenţele dintre ratele inflaţiei diferitelor ţări, care se întind pe o scală 
de la 1 la 20 sau chiar 30, interzic restabilirea durabilă a circuitelor comerciale şi 
financiare internaţionale şi justifică menţinerea neconvertibilităţii monedelor 
între ele. Nu numai că pacea socială, atât de necesară efortului de reconstrucție, 
este ameninţată, câtă vreme salariaţii îşi văd sporurile băneşti anulate rapid de 
creşterea preţurilor, ci, de la producător la consumator, fiecare anticipează o rată 
a inflaţiei scontată, contribuind astfel la întreţinerea durabilă a fenomenului. 
Reconstrucţia ar implica, deci, o reducere prealabilă a inflaţiei. Mijloacele de 
acţiune nu ar lipsi, de la prelevările fiscale cu titlu excepţional, în numele solida- 
rităţii naţionale, la comprimarea pur şi simplu a masei monetare, operată prin 
intermediul unui schimb al bancnotelor aflate în circulaţie. Ar mai trebui în plus 
să se poată face acceptate aceste măsuri draconice de către societăţile ieşite 
traumatizate din război, care se arată în mod destul de inegal a fi dispuse să 
suporte noi restricţii. 

O NOUĂ ORDINE 
ECONOMICĂ MONDIALĂ 


UN CAPITALISM LIBERAL RESTAURAT 


A 
Pentru a ieşi din haosul de imediat de după război, trebuiau puse la punct noi 


instituţii capabile să restabilească o ordine internaţională stabilă şi de durată. 
Această reconstrucţie juridică fu repede întreprinsă sub presiunile Statelor Unite 
şi ale aliaţilor lor occidentali, URSS neputând în mod evident accepta decât din 
vârful buzelor o reconstrucţie conformă canoanelor liberalismului. 

Încă din 1941, prin Charta Atlanticului, Aliaţii ținuseră să reafirme împotriva 
nazismului marile principii ale libertăţii în materia navigaţiei, tranzacţiilor interna- 
tionale şi accesului la sursele de materii prime. Ei subscriau astfel, cel puţin 
formal, tezelor liberale răspândite mai ales în SUA, conform cărora dirijismul 
protecţionist al anilor '30 generase tensiunile ce conduseseră în mod inevitabil la 
război. În 1945, aceste principii liberale beneficiază de pe urma influenţei domi- 
nante a Statelor Unite şi coincid totodată cu interesele bine înțelese ale economiei 
americane. Într-adevăr, enorma producţie naţională, reclamă vaste pieţe extene 
cât mai deschise posibil pentru a putea fi acoperite fără şocuri, riscul unei posibile 
strangulări fiind încă de temut, având în vedere crizele din 1921 şi 1929. Pe de altă 
parte, foarte conştienţi de poziţia lor de creditori faţă de restul lumii, bancherii 
americani, ca şi Trezoreria federală, doresc în mod logic să le fie rambursate 
împrumuturile în monede care nu şi-au pierdut între timp valoarea. lată de ce 
noul sistem economic internaţional, elaborat imediat după război, poartă în mod 
evident pecetea tutelei Washington-ului. 


SISTEMUL MONETAR INTERNAŢIONAL 
DE LA BRETTON WOODS 


q 
SMI, definit la Bretton Woods în iulie 1944, ca urmare a unui plan prezentat 
de reprezentantul Americii, White, se arată a fi conform principiilor expuse mai 
sus. Reluând practica Gold Exchange Standard, el preconizează întoarcerea în 
cât mai scurt timp la libera convertibilitate a tuturor monedelor între ele şi fată de 
dolar, deviză-cheie a noului sistem, pe care responsabilii americani se angajează 

să-l convertească în aur la paritatea de 35 de dolari uncia. Libera convertibilitate 
condiţionează efectiv relansarea comerțului mondial, în timp ce etalonul-aur 
privilegiază singura monedă garantată prin deținerea unor rezerve importante de 
metal preţios. Acordul de la Bretton Woods instaurează în paralel un regim de 
parităţi fixe între monedele sistemului, cu o toleranţă a unei marje de fluctuaţie 
redusă la plus-minus 1% din paritatea declarată, disciplină ce constituie o garanţie 
împotriva fluctuaţiilor excesive, generatoare de riscuri de schimb insuportabile. 

Un Fond monetar internaţional (FMI) este creat pentru a gera noul sistem şi a 
veghea la respectarea regulilor stabilite la Bretton Woods. Fiecare ţară membră 
varsă o cotă (o pătrime în aur şi trei în moneda naţională) proporţională cu 
importanţa sa economică şi în schimbul căreia va putea obţine în viitor un ajutor 
în devize pentru a-şi echilibra balanţa de plăţi. Importanţa cotelor vărsate deter- 
mină influenţa fiecărui membru în voturile FMI, ceea ce avantajează deci pe cei 
mai puternici. Fondul poate autoriza devalorizările a căror rată depăşeşte 10%; el 
decide asupra măririi cotelor; el ajută ţările în dificultate cu condiţia unei resta- 
biliri rapide a echilibrelor lor structurale printr-o gestiune sănătoasă. 

Aşa cum era, noul sistem monetar apărea armonios în măsura în care distri- 
buia echitabil obligaţiile între membri; el este totuşi asimetric, căci nu toate 
acestea sunt uşor de îndeplinit. Pentru responsabilii americani, este vorba în 
primul rând de a prezerva paritatea dolar-aur, deci de a menţine o relaţie rezona- 
bilă între rezervele de la Fort Knox şi masa bancnotelor verzi în circulaţie, sarcină 
ce nu părea foarte complicată, cel puţin la început. Pentru gestionarii devizelor 
periferice, care nu pot accede la aur decât prin intermediul dolarului, lucrurile 
apăreau mai puţin simple. Ei vor trebui să restaureze condiţiile economice ale 
unei reîntoarceri la convertibilitatea externă a monedei lor, obiectiv ce nu va 
putea fi atins decât la capătul unui deceniu de eforturi; ei vor trebui după aceea 
să asigure o protecţie permanentă a parităţii declarate, cel mai adesea cu preţul 
unei severe austerităţi financiare. 


GATT 


General Agreement on Tariffs and Trade (GATT), acordul general pentru 
tarife şi comerţ, constituie al doilea pilon al liberalizării relaţiilor economice. 
Limitat la un simplu acord semnat la Geneva în 1947 prin vigilenta Congresului 
american, ostil oricărei organizaţii care ar impune constrângeri, el preconizează 
renunţarea la pârghiile vamale protecţioniste, în respectul reciprocităţii avanta- 
jelor consimţite, după principiul deja vechi al clauzei naţiunii celei mai favorizate. 

Practicile comerciale neloiale, cum ar fi dumping-ul, sunt condamnate, însă 
adeseori dificil de demascat; de altfel GATT tolerează numeroase derogări şi 
clauze speciale pentru a ţine cont de situaţiile economice specifice, care justifică 
frecvent măsuri de protecţie. Este, deci, vorba, înainte de toate, de un cadru de 
negocieri fondat pe un cod al bunei conduite, suficient de suplu pentru a suscita 
încă de la înfiinţarea sa adeziunea a 23 de ţări asigurând împreună 80% din 
comerțul mondial. 


PATRONATUL ONU ŞI LIMITELE SALE 
q 

Încă de la crearea sa, în iunie 1945, ONU încununează cu autoritatea sa juri- 
dică noul edificiu al ordinii economice şi financiare internaționale. Într-un mod 
exemplar, Organismul Naţiunilor Unite pentru reconstrucție şi asistență (inițialele 
engleze UNRRA) a consacrat misiunii sale peste 1 miliard de dolari şi a furnizat 
populațiilor sinistrate peste 20 de milioane de tone de produse de primă necesi- 
tate (hrană, îmbrăcăminte, medicamente...), numai SUA singure preluând asupra 
lor două treimi din costurile acestui ajutor de urgenţă. 

În mod puternic majoritar dedicați liberalismului, fondatorii săi au de aseme- 
nea o concepţie largă şi aprofundată asupra relaţiilor internaţionale. Ei consideră 
că în mod egal cu acţiunea. politică, cooperarea economică între state constituie 
nu numai un factor de dezvoltare, ci şi o garanţie a menţinerii păcii, care este 
obiectivul lor esenţial. Din această cauză, ONU creează un Consiliu economic şi 
social (ECOSOC) care, în legătură cu mai multe organisme specializate, are drept 
misiune promovarea dezvoltării economice şi sociale. FMI este în rândul institu- 
ţiilor ataşate ONU, ca şi Banca internaţională pentru reconstrucţie şi dezvoltare 
(BIRD), în mod special însărcinată cu finanţarea marilor programe de investiţii pe 
care le implică reconstrucţia. În mod progresiv, alte organisme intervin în 
domenii diverse, cum ar fi FAC, Organizaţia pentru alimentaţie şi agricultură, sau 
Organizaţia internaţională a muncii, în dorneniile sociale. În fine, prin însăşi 
natura sa, ONU se prezintă ca un forum cu vocaţie universală în care problemele 
economice nu vor fi ocolite în largile dezbateri. 


CĂTRE UN CAPITALISM ORDONAT 
q— 

Necesităţile reconstrucției într-un context al războiului rece întăresc exigența 
organizării raţionale a economiei, pe care conflictul mondial le impusese deja în 
numele eficienţei militare. Conducătorii politici ieşiţi din rândurile Rezistenței se 
vor a fi purtătorii de cuvânt ai unei voințe de renovare a unui capitalism puternic 
răvăşit de crizele anilor '30. Adesea influenţaţi de teoriile socialiste, ei nu sunt 
ostili unei anumite doze de intervenţionism, care lor le apare drept o garanţie a 
bunei funcţionări a mecanismelor economice, dar în acelaşi timp şi a echităţii 
sociale. Ideea care se impune este aceea că de aici înainte liberalismul trebuie 
ordonat, încadrat prin legile statului şi supus arbitrajului puterilor publice. Dacă 
proprietatea privată asupra mijloacelor de producţie şi rolul predominant al iniția- 
tivei individuale nu sunt în mod fundamental repuse în discuţie, trei caracteristici 
apărute de-a lungul secolului se afirrnă, nu mai puţin, din ce în ce mai evident şi 
confirmă mutaţiile suferite de capitalism: triumful marii întreprinderi, rolul cres- 
cut al statului, intervenţia sporită a sindicatelor în viaţa economică şi socială. 

Marile întreprinderi cu statut de societăţi pe acţiuni, până acum supuse 
suspiciunilor sindicatelor muncitoreşti, ca şi celor ale micilor patroni şi statului, 
şi-au demonstrat eficacitatea în timpul războiului. Ele par a fi cele mai apte a-şi 
mobiliza forţa în sprijinul reconstrucției pentru a învinge rapid penuria. În mod 
cert, rolul întreprinderilor mici şi mijlocii rămâne pretutindeni considerabil, însă 
nu există îndoieli că structura marilor economii evoluează ireversibil către o stare 
de oligopol, caracterizată prin faptul că câteva unităţi, puţine la număr, îşi împart 
controlul industriei, finanţelor şi comerțului, uneori chiar şi al agriculturii. 

Marile întreprinderi capătă trăsături distinctive ca urmare a unui lung proces 
de concentrare tehnică şi financiară. Ele se disting prin masa capitalurilor, prin 
importanţa cifrei de afaceri, prin amploarea efectivelor angajate. Ele se afirmă ca 
centre de putere ce influenţează de o manieră decisivă investiţiile, producţia, 
viaţa socială, schimburile şi uneori şi deciziile politice prin presiunile pe care sunt 
în măsură să le exercite asupra parlamentelor sau guvernelor (rolul lobby-urilor 
în SUA). Marile întreprinderi nu se mulțumesc de altfel să-şi limiteze acțiunea la 
țara lor de origine; ele elaborează deja strategii care depăşesc cu mult frontierele 
statului şi le fac să fie actori “cu normă întreagă” ai relaţiilor economice internaţio- 
nale. Mişcarea de internaţionalizare a activităţilor lor, care se încetinise puternic 
după 1930, manifestă o relansare viguroasă prin crearea de filiale în străinătate 

încă din perioada de reconstrucţie. Domnia societăţilor multinaționale se anunţă 
încă din zorii anilor '50. 

Intervenţia statului în viaţa economică şi socială, desigur contrară spiritului 
însuşi al liberalismului pur, este astfel mai uşor acceptată de opinia publică după 
criza din 1929 şi război. De ce, oare, puterile publice, care au angajat lupta împo- 
triva şomajului din anii '30, apoi au dirijat mobilizarea economiei timp de 5 ani la 
rând, nu ar fi în stare să elaboreze şi să conducă strategii de reconstrucţie în timp 
ce însuşi progresul ştiinţei economice, realizat mai ales după Keynes, le face 
capabile să acţioneze mai coerent şi mai eficient? În primul rând prin utilizarea 
sistematică a mijloacelor clasice de control al monedei şi bugetului înţeleg guver- 
nele să controleze conjunctura economică. Acceptarea deliberată a deficitului 
bugetar devine astfel o metodă în mod curent folosită pentru a relansa o activi- 
tate economică slabă (deficit spending), în timp ce manipularea masei monetare 
în sensul expansiunii sau contracţiei permite, după caz, stimularea sau inhi- 
barea conjuncturii. Printr-un dozaj subtil al acestor acţiuni opuse puterile 
publice se străduiesc începând din 1946 să finanţeze reconstrucţia strangulând 
tendinţele inflaţioniste. 

În paralel, statele îşi extind considerabil câmpul de acţiune în materie econo- 
mică. Toate, chiar şi cele mai fidele liberalismului ca SUA sau Germania de Vest, 
prelevă (în mod esenţial prin impozite) între un sfert şi o treime din produsul 
naţional, enormă bogăţie pusă în serviciul politicilor economice şi sociale. Statul 
intervine încă şi mai direct prin înmulţirea întreprinderilor cu capital public, al 
căror grad de autonomie este, totuşi, foarte variabil de la caz la caz. Încă de la 
sfârşitul războiului, un val de naţionalizări (mai puternic în Franţa şi Marea 
Britanie) a pus sub tutelă publică, în întregime sau parţial, producerea energiei, 
băncile şi companiile de asigurări, mijloacele de transport. Siderurgia britanică, 
firma de automobile Renault şi unele întreprinderi franceze de armament au fost 
de asemenea naţionalizate. În acest caz, Statul face rnai mult decât a trasa cadrele 
activităţii economice, din moment ce el îi modifică structurile, substituindu-se 
unei inițiative private considerate insuficiente. Franţa este, de altfel, prima țară 
liberală care va merge până la adoptarea, începând cu 1947, a unui sistem de 
planificare simplu, destinat să programeze pe termen mediu reconstrucţia şi 
modernizarea economiei (planul Monnet). Regatul Unit se arată, în schimb, a fi 
mai precoce în definirea unei politici de amenajare a teritoriului preocupată de 
corijarea dezechilibrelor regionale. În fine, Statul îşi lărgeşte mult plaja de acţiuni 
în domeniul social, reglementând acoperirea diverselor riscuri (maternitate, 
boală, accidente de muncă, bătrâneţe, şomaj), în cadrele sistemelor de securi- 
tate socială şi de alocaţii familiale foarte îndrăzneţe în Marea Britanie (welfare 

state) şi în Franţa, mult mai prudente şi limitate în Germania de Vest, care totuşi 
a adoptat un sistem original de “economie socială de piaţă”, şi mai ales în Statele 
Unite, în ciuda Fair Deal-ului anunţat de preşedintele Truman. 

Consolidarea rolului compensator al sindicatelor se confirmă în anii imediat 
postbelici. Încă din anii '30, în grija de a obţine un larg şi durabil consens social în 
lupta împotriva crizei, apoi împotriva fascismului, legislaţia a recunoscut pretu- 
tindeni sindicatelor o funcţie de contrapondere a influenţei marilor întreprinderi 
şi un rol privilegiat în apărarea intereselor muncitorilor. Marile centrale sindicale 
(AFL-CIO în Statele Unite, TUC în Marea Britanie, DGB în Germania, CGL în Italia, 
CGT reunificată în Franţa până în 1947) se reorganizează în 1945. Toate cunosc o 
creştere a efectivelor lor graţie adeziunii noilor membri rnotivaţi de experienţa 
reînnoirii relaţiilor sociale concepută în mişcarea de rezistenţă. Este vorba de a 
construi societăţi mai juste, care să vegheze la păstrarea egalităţii şanselor 
tuturor indivizilor, să pună capăt vechilor “feudalisrne”, dar care, mai ales, să 
protejeze pe cei mai slabi şi mai lipsiţi de apărare. Rolul sindicatelor, deci, depă- 
şeşte simpla protejare a avantajelor imediate relative la salarii sau durata muncii. 
Reprezentanţii sindicali, gata să accepte efortul pe care-l implică reconstrucţia, 
înţeleg să negocieze cu patronatul şi sub arbitrajul puterilor publice, ansamblul 
relaţiilor sociale din întreprindere. În Franţa, rezultatele atinse sunt consemnate 
în convenţii colective, veritabile “charte” sociale pentru diferitele sectoare de 
activitate. În Germania, sindicatele participă activ la elaborarea proiectelor de 
co-gestiune, care, începând din 1951-1952, deschid calea participării muncitorilor 
la gestiunea întreprinderilor. Dificultăţile inerente reconstrucției, agravate de 
efectele războiului rece, nu vor permite totuşi stabilirea unei păci sociale dura- 
bile. Încă din 1947 puternice mişcări revendicative agită în special Franţa, fără 
totuşi a pune sub semnul întrebării cuceririle sindicale. 

O RECONSTRUCŢIE RAPIDĂ, 
DAR ÎMPERFECTĂ 


RELANSAREA PRODUCŢIEI 
— 

Favorizată de înnoirea sistemelor de producţie, susținută prin eforturile unei 
mâini de lucru diminuate de război însă puternic mobilizată în serviciul unei 
cereri uriaşe, stimulată de o manieră decisivă în Europa de ajutorul american, 
reconstrucţia s-a înfăptuit mai rapid decât ar fi lăsat să se prevadă situaţia dezas- 
truoasă din 1945. Totuşi, ea a necesitat durate diferite, variind după ţară şi domeniu 
de activitate. În tabăra învingătorilor, SUA au reuşit reconversia economiei lor 
doar cu preţul unei uşoare slăbiri a creşterii economice între 1946 şi 1949, fără a 
exista vreo comparaţie cu criza brutală care urmase Primului Război Mondial în 
1921. În URSS, al IV-lea plan cincinal, între 1946 şi 1950, a cărui realizare a fost 
facilitată de prelevările masive pe seama învinşilor, a permis reconstituirea 
infrastructurii ţării încă din 1948, însă va trebui aşteptat până în 1952 pentru a se 
atinge din nou un nivel al consumului tolerabil, chiar dacă modest. În Europa 
occidentală, în cadrul organizaţiilor înfiinţate pentru a gira planul Marshall 
(Organizaţia europeană pentru cooperare economică - OECE - din 1948, căreia i 
s-a adăugat din 1950 Uniunea europeană a plăţilor - UEP), reconstrucţia în cazul 
Aliaților a fost mai rapidă decât cea a Germaniei, care cunoaşte totuşi o redre- 
sare spectaculoasă şi durabilă, începând cu 1948-1950. Războiul rece a incitat 
într-adevăr pe învingători să restabilească o economie germană solidă pentru a 
îndigui în Europa noua ameninţare a comunismului. Acelaşi fenomen va fi 
favorabil Japoniei, o dată <u începerea în 1950 a războiului din Coreea. 


ÎNCEPUTUL FUNCŢIONARII SMI 

rr—— 

In Marea Britanie, unde o politică fiscală curajoasă dusă pe timpul războiului 
limitase creşterea preţurilor, o gestiune vigilentă, însoţită totuşi de o devalorizare 
a lirei sterline în 1949, au reuşit să stabilizeze moneda. Astfel de politici riguroase, 
conduse cu fermitate, s-au arătat a fi eficiente în Belgia, Italia, Germania occiden- 
tală, unde reforma mărcii din iunie 1948 urmată de o devalorizare în anul următor, 
dota economia cu o monedă solidă şi, totodată, competitivă faţă de exterior. În 

Franţa eşecul deflaţiei monetare preconizate de Pierre Mendes France imediat 
după Eliberare ar fi trebuit să ducă la soluţii mai moderate în care împrumuturile 
ar fi jucat un rol important, însă mai puţin eficiente în ce priveşte consolidarea 
francului, acesta fiind devalorizat de mai multe ori între 1945 şi 1949. Realinierea 
monetară din septembrie 1949, care se traduce, datorită lirei sterline, prin devalo- 
rizarea a douăzeci de mari monede naţionale, pune de fapt capăt marilor dezordini 
inflaţioniste moştenite de pe urma războiului şi pune bazele unei stabilităţi 
monetare care nu va fi decât temporar perturbată de războiul din Coreea: încă 
din 1953-1954, libertatea schimburilor este restabilită în RFG şi Marea Britanie, 
însă va trebui aşteptat anul 1957 pentru ca convertibilitatea monedelor, aşa cum 
fusese prevăzută la Bretton Woods, să fie în sfârşit restabilită. 


RESTABILIREA SCHIMBURILOR COMERCIALE 


Et 
Reluarea comerţului internaţional este în mod evident favorizată de regulari- 


zarea monedelor, ca şi de acordurile vamale progresive obţinute sub auspiciile 
GATT şi OECE (în 1957, 90% din contingentări fuseseră abolite în Europa). Încă 
din 1951, schimburile mondiale, nu numai că au depăşit nivelul lor din 1938, dar 
şi pe cel din 1929, care fusese cel mai bun an interbelic. Balanța de plăţi a Europei 
occidentale, al cărei deficit de după război apăsa asupra reluării schimburilor 
comerciale, redevine uşor excedentară în 1952. Vechiul continent îşi recapătă rolul 
motor în relaţiile economice şi financiare internaţionale. 

Dacă toate problemele nu sunt încă rezolvate în 1953, când se agravează 
conflictul coreean, reconstrucţia poate totuşi fi considerată ca încheiată. 


UN SISTEM MONDIAL ÎNCĂ ETEROGEN 


EI 
Această ambițioasă operă de reconstrucţie era prea vizibil influenţată de 


concepţiile şi interesele anglo-saxone şi pornea rău adaptată unei lumi divizate 
politic şi eterogene economic, pentru a obţine unanimitatea; ea se condamna 
astfel la a vedea proiectul său global contestat sau chiar respins în întregime. 
Începând cu 1947, războiul rece va radicaliza opoziţia dintre sistemele econo- 
mice inspirate de capitalismul liberal şi cele ce aplică socialismul dirijist după 
modelul URSS şi cel mai adesea, sub constrângerea URSS. Fără mare greutate, 
URSS a refuzat să participe la noul sistem monetar internaţional şi să adere la 
GATT. În ciuda imenselor sale nevoi de reconstrucţie, ea va declina toate ofertele 


17 / RECONSTRUCŢIE (1945-1953) 


de ajutor american, pentru că acestea sunt însoţite de exigenţe liberale sub 
controlul Washington-ului, pe care Stalin nu îl poate accepta. Astfel, în vara lui 
1947, el refuză planul Marshall şi impune acelaşi răspuns negativ şi Cehoslovaciei 
şi Poloniei. De atunci, capitalismul liberal şi socialismul autoritar îşi desfăşoară în 
mod separat efortul de reconstrucţie; or, o dată cu victoria maoiştilor în China, în 
octombrie 1949, aproape o treime din omenire se găseşte angajată în experienţa 
socialismului autoritar. 

În Europa occidentală, reticenţele liderilor politici şi ale opiniei publice faţă 
de hegemonia SUA au putut astfel fi uşor surmontate prin adeziunea comună la 
valorile democratiei liberale, şi, de asemenea, prin necesitatea de a opune un 
front unit în faţa blocului sovietic resimţit ca o ameninţare constantă. Cu toate 
acestea, nu toate prejudecățile anti-americane au dispărut; partidele comuniste 
şi formațiunile naţionaliste nu încetează să denunțe autoritatea Washington-ului 
asupra economiilor naţionale. Chiar şi liderii politici liberali estimează că situaţia 
precară a economiilor europene nu le permite să înfrunte durele legi ale pieţei, 
ce constituie esenţa sistemului liberal. Ei predică în consecinţă menţinerea protec- 
ționismului vamal, fără de care concurenţa produselor americane ar risca rapid 
să devină devastatoare. În paralel, dezechilibrele financiare de moment împing 
Marea Britanie şi Franţa să apere cu gelozie relaţiile privilegiate pe care le-au 
instaurat în timpul războiului în interiorul “zonei lirei sterline” şi “zonei francului”. 

Fragmentarea continentului european ilustrează de altfel destul de clar fărâ- 
miţarea durabilă a sistemului economic postbelic. Rupte în chiar inima Europei, 
prin dezmembrarea Germaniei, relaţiile comerciale şi financiare intra-europene 
sunt, pe deasupra, supuse tendinţelor centrifuge alimentate de antagonismul dintre 
estul şi vestul continentului. 

Dacă apropierea între statele europene se impune ca o necesitate o dată cu 
reconstrucţia, alegerea între soluţia atlantistă şi calea proprie europeană divi- 
zează guvernele: construcţia europeană va fi întârziată. 

În fine, ţările subdezvoltate, dintre care multe îşi întrebuințează forţele în lupta 
pentru obţinerea independenţei politice, sunt încă prea puţin pregătite să intre 
într-un sistem economic liberal, în măsura în care ele nu au nici un atu pe care 
să-l pună în valoare în concurenţa internaţională. 

Profunzimea acestor opoziții politice şi a acestor contraste economice amână 
pe o durată îndepărtată realizarea proiectului preşedintelui Roosevelt de a reor- 
ganiza economia şi finanţele la scară planetară. Reconstrucţia a restabilit, totuşi, 
mai repede decât se prevăzuse circuitele economice şi financiare ale lumii libe- 
rale, pregătind-o pentru o excepţională perioadă de creştere economică, care va 
dura un sfert de secol. 


"LEADERSHIP”-UL 
AMERICAN 


<m Capitolul2 


Statele Unite ies din război într-o poziție de forță: economia lor a 
fost stimulată de acesta, dolarul face legea, supraviețuirea 
economică a numeroase state este dependentă de ajutorul 
american. Contrar perioadei de după Primul Război Mondial, anii 
de după 1945 sunt cei ai unei prosperități incomparabile. Prima 
putere economică mondială, SUA domină producţia în toate 
domeniile. Totuşi, industria şi sectorul terțiar înregistrează un 
dinamism care lipseşte agriculturii, care se confruntă curând în 
dificultăţi reale. Pe plan internaţional, ruptura cu Uniunea Sovietică 
în 1947 face din americani liderii “lumii libere”. Politica de 
“îndiguire” a comunismului este realizată prin semnarea de pacte 
militare care angajează SUA în protejarea aliaţilor lor. Ostilitatea 
față de comunism are drept consecinţă punerea în discuţie de 
către opinia publică şi Congres a politicii sociale progresiste a 
preşedintelui Truman. Foarte curând acesta este amenințat de a fi 
depăşit de “vânătoarea de vrăjitoare” pe care o reprezintă 
maccarthysmul şi căreia succesorul său Eisenhower îi va pune 
capăt cu dificultate. 

STATELE UNITE ÎN 1945 


În timp ce politica New Deal permisese doar redemararea unei economii în 
criză din 1929, războiul a reuşit să restabilească prosperitatea economică. 
Într-adevăr, SUA ies nu numai învingătoare din Al Doilea Război Mondial, ci şi mai 
bogate şi mai puternice decât înainte. Deja prima putere economică a lumii 
încă de la sfârşitul secolului al XIX-lea, ele acced la rangul de primă putere 
politică graţie rolului pe care l-au jucat în conflict, pe durata căruia ele au fost 
arsenalul democratiilor. 


ADEVĂRAŢII ÎNVINGĂTORI AI RĂZBOIULUI 


ASE 
Ţinând cont de populaţia totală a ţării şi de importanţa efectivelor angajate, 


pierderile umane sunt limitate: 300 000 de morţi, adică 1/80 din pierderile URSS. 
Populaţia civilă a fost ferită de bombardamentele aeriene; SUA nu au cunoscut 
pe teritoriul naţional distrugeri, ca în Europa. Dimpotrivă, ele şi-au dublat poten- 
tialul productiv şi au luat un avans tehnologic important. Se poate cita exemplul 
construcţiilor navale: în 1938, șantierele americane construiau un tonaj echivalent 
cu o șesime din cel al flotei comerciale britanice, pe atunci prima în lume; în anii 
1943-1944, tonajul era o dată şi jumătate faţă de cel al Marii Britanii. La sfârşitul 
războiului, flota comercială reprezenta aproape două treimi din cea mondială. 

SUA sunt singurul stat care a ieşit din război mai bogat decât intrase. Venitul 
naţional a crescut de peste două ori. Bugetul s-a echilibrat. Puterea financiară 
este considerabilă, SUA deţinând două treimi din rezervele mondiale de aur. 
Dolarul este singura monedă a ţărilor beligerante care şi-a conservat în 1945 
aceeaşi valoare ca înainte de război; lira sterlină nu mai poate rivaliza cu el ca 
monedă internațională. Balanța comercială americană este puternic exceden- 
tară, exporturile atingând de peste două ori volumul lor de dinainte de război, iar 
navlosirea, ca urmare a noii importante a flotei aeriene şi navale, aduce o sursă 
complementară apreciabilă de venituri. Capitalurile investite de străinătate aduc 
Statelor Unite dividende care fac balanţa lor de conturi puternic excedentară. 
Această forţă economică conferă dolarului un rol politic de o asemenea amploare, 
încât s-a putut vorbi de un “imperialism al dolarului”. 

Ajutorul economic american este indispensabil Europei şi tinerelor naţiuni. El 
permite Europei să-şi refacă ruinele şi să-şi reconstruiască economia. Pe de altă 

parte naţiunile tinere, mai ales acelea de pe continentul american, trebuie, 
pentru a supravieţui, să-şi vândă materiile prime în Statele Unite şi să cumpere 
de aici produsele ranufacturate pe care ele nu le fabrică şi pe care Europa nu 
mai este în măsură să le furnizeze. Astfel, în 1947, în Argentina, 45% din importuri 
provin din SUA, faţă de 17% în 1938. Mai ales capitalurile americane sunt acelea 
ce permit ţărilor tinere să-şi construiască noi uzine. Jumătate din plasamentele 

americane în străinătate în 1950 sunt astfel investite în Canada. În Venezuela trei 
sferturi din producţia de petrol se află în mâinile societăţilor americane, ca şi 
căile ferate şi serviciile publice. Această dependenţă a continentului american pe 
plan economic va determina ambasadorii SUA să intervină în afacerile interne 
ale ţării respective, protejând guvernele favorabile SUA şi străduindu-se să le 
răstoarne pe cele care se arată ostile. 

Această hegemonie economică şi financiară va duce, pe de altă parte, la 
semnarea de acorduri militare. Astfel, în 1945, SUA îşi asumă misiunea de a coor- 
dona forţele de apărare ale statelor latino-amnericane. 


PROBLEMELE IMEDIAT POSTBELICE 


Pa 
Reconversia economiei de război în economie de pace suscită neliniştile 


experţilor americani. Aceştia se tem că suprimarea comenzilor de stat ar antrena 
o subproducţie şi o subutilizare a forţei de muncă, în momentul în care milioane 
de oameni demobilizaţi se vor întoarce la muncă. Administraţia va lua măsuri 
destinate să reducă amploarea unei crize care pare inevitabilă. Încă înainte de 
sfârşitul războiului, ea redă libertatea întreprinderilor rechiziționate pentru 
producţia de război. Preşedintelui Truman, care îi succede lui Roosevelt, decedat 
pe 12 aprilie 1945, îi. va reveni sarcina de a-şi asuma delicatele probleme ale recon- 
versiunii. Prins între dorința majorităţii americanilor de a reveni la mecanismele 
liberale şi temerile sindicaliştilor, membri ai clientelei electorale a partidului 
democrat, de a-şi vedea reduse salariile o dată cu abolirea reglementărilor din 
timpul războiului, el va trebui să procedeze de o manieră empirică. Pentru a-i 
satisface pe primii, el redă libertatea comerţului exterior, pentru a-i proteja pe cei 
din urmă, decide să menţină un control asupra preţurilor produselor de primă 
necesitate. Însă, datorită opoziţiei Congresului faţă de această ultimă măsură, va 
urma o explozie a preţurilor. 

În timp ce se aştepta o recesiune, dimpotrivă, se produce inflaţie. Trei cauze 
principale explică absenţa recesiunii: 

- cererea puternică a poporului american, care, pe timpul războiului, a fost 
constrâns la economii şi este nerăbdător de a putea face în sfârşit cumpărături; 

- nevoile de produse alimentare şi echipamente industriale ale Europei; 

- în fine, programul de mari lucrări prevăzut de preşedintele Truman pentru a 
garanta slujbele a 60 de milioane de americani prin construcţia de şosele, locu- 

inte, amenajări hidrotehnice pe Missouri, Colorado, Columbia, racordarea Marilor 
Lacuri la navigația maritimă... 

Graţie îmbinării acestor trei elemente, prosperitatea nu este compromisă, iar 
producţia nu suferă decât o uşoară şi scurtă încetinire a ritmului creşterii. De o 
asemenea natură, încât este mai puţin cazul ca excedentul de producţie preconizat, 
cât insuficienţa acesteia să fie de temut. Penuria relativă de bunuri de consum în 
faţa acestei puternice cereri relansează inflaţia, care se dovedeşte astfel a fi 
ameninţarea cea mai periculoasă pentru economia americană. Suprimând avan- 
tajele creşterilor salariale acordate, ea provoacă nemulţumirea lumii muncitoreşti 
şi va genera mari greve în 1946 (peste 100 de milioane de zile de grevă). 

Pe de altă parte, prosperitatea postbelică nu este atât de evidentă în toate 
teritoriile Uniunii. De această bogăţie nu profită în mod egal toate regiunile. Ea 
este foarte evidentă în California, care câştigă 2 milioane de locuitori (boom legat 
de războiul din Pacific), însă mai puţin clară în Middle West, care se depopu- 
lează. De asernenea, nu toate clasele sociale au beneficiat de prosperitate: există 
milioane de defavorizaţi, negrii, indienii, imigranții. Problema negrilor, care era 
până acum o problemă a Sudului apare şi în Nord şi Vest, o dată cu afluxul mâinii 
de lucru de culoare (5 milioane de negri trăiesc în afara Sudului în 1950). În fine, 
statutul femeilor în societate ridică o problemă importantă: în timpul războiului, 
ele au ocupat posturile vacante şi acum nu acceptă de bunăvoie întoarcerea la 
gospodărie, pe care conformismul opiniei publice înţelege să le-o impună. 


SUPREMAȚIA ECONOMICĂ 


PRIMUL LOC MONDIAL 
q 
Din 1945 în 1952, SUA nu cunosc pe plan economic nici o criză majoră, cel 
rnult numai o uşoară recesiune în 1948-1950, marcată de un oarecare şomaj, mai 
ales datorat exodului rural. Însă foarte rapid programul de reînarmare datorat 
războiului din Coreea relansează economia. Totuşi, SUA continuă să sufere efec- 
tele puseului inflaţionist postbelic: între sfârşitul lui 1945 şi 1948, preţurile cresc 
cu 40%, iar dolarul pierde 25% din puterea sa de cumpărare. Economia functio- 

nând din plin în 1945, nu trebuie să mire faptul că rata creşterii economice este 
practic zero în toată această perioadă. Însă SUA rămân, de departe, prima putere 
economică a lumii în ce priveşte PNB. 

În toate domeniile (agricultură, industrie, comerţ) SUA deţin primul loc mondial. 
În ce priveşte produsele fundamentale, au un avans considerabil. De exemplu, 
producţia lor de cărbune reprezintă jumătate din cea mondială, iar cea de petrol 
două treimi. Pot produce 95 de milioane de tone de oţel, în timp ce URSS, plasată 
pe locul al doilea în lume, de-abia produce 20. În anumite sectoare (aluminiu, 
cauciuc sintetic, nave, automobile, avioane) produc numai ele mai mult decât tot 
restul lumii. Industria americană se impune prin preţuri de revenire scăzute, 
graţie mai ales unei productivităţi a muncii de patru ori mai mare decât cea euro- 
peană şi care creşte în continuare ca urmare a progreselor tehnologice. Astfel ea 
serveşte lumii drept model, ceea ce îi va aduce un plasament asigurat al brevetelor 
şi capitalurilor, mai ales în Europa. Semnul cel mai remarcabil al copleşitoarei 
puteri a Statelor Unite este flota lor comercială, care reprezintă două treimi din 
cea mondială (60% din navele petroliere ale lumii sunt americane). În fine, Statele 
Unite posedă singura flotă de avioane transoceanice din lume. Totuşi, această 
prosperitate nu atinge chiar toate sectoarele economiei americane. 


PRODUSUL NAȚIONAL BRUT 


(în milioane de dolari) 


y 

SECTOARELE ÎN EXPANSIUNE 
——————— 

Suprernaţia economică americană se bazează pe industrie, care participă cu 
42% la realizarea produsului intern brut în 1950 (data la care ea îşi atinge apo- 
geul) şi pe sectorul terțiar, care cu 54% din PIB la aceeaşi dată se plasează în 
fruntea activităţilor economice americane. Aceste două sectoare ocupă 35% şi, 
respectiv, 51% din populaţia activă. 

Statele Unite intră către 1950 într-o eră a producţiei de masă a bunurilor de 
consum. Simbolul ei este automobilul, devenit indispensabil vieţii cetăţenilor 
americani, şi care se dovedeşte a fi vital pentru economia americană prin activi- 
tăţile derivate pe care le suscită: rafinarea petrolului, infrastructura rutieră (şosele 
şi autostrăzi), reţelele de vânzare, subantreprenoriat... Este de asemenea epoca 
răspândirii a numeroase produse chimice noi, a nylon-ului (născut în 1939), 
maselor plastice, fibrelor sintetice, detergenţilor, insecticidelor... Aparatele elec- 
trocasnice sunt în plin avânt (maşini de spălat, congelatoare, maşini de tuns iarba). 
Industria electronică cunoaşte un demaraj fulgerător o dată cu tranzistorii şi 
televiziunea (numărul de aparate TV creşte de la 6 000 în 1946 la 1 milion în 1948 
şi 7 500 000 în 1950). 

La nivelul structurilor se constată o enormă inegalitate între micile şi marile 
întreprinderi. În 1948, circa jumătate din societăţi posedă sub 1% din totalitatea 
capitalului investit, în timp ce primele 600 de mari întreprinderi deţin numai ele 
jumătate. În domeniul capacităţilor de producţie, concentrarea este şi mai netă: 
în 1947, de exemplu, primele 3 mari societăţi aeronautice produc 72% din motoa- 
rele de avion, iar primii 3 mari fabricanți de automobile produc 78% din vehicule. 

Producţia americană este stimulată de dimensiunile pieţei interne, care cons- 
tituie principalul său debuşeu, exporturile nedepăşind 5-6% din producţie. Totuşi, 
concentrarea financiară şi tehnică a întreprinderilor nu le va mai permite aces- 
tora să se mulţumească cu piaţa americană. Marile firme exportă capital şi îşi 
creează filiale în străinătate, unde ele găsesc, de altfel o mână de lucru mai 
ieftină. Astfel se ajunge ca o parte din ce în ce mai mare a producţiei să fie 
asigurată în afara teritoriului SUA. Nevoile economiei fac din Statele Unite cel mai 
mare importator de materii prime din lume (diverse minereuri, celuloză, produse 
tropicale...) de aceea, în mare parte piaţa americană este cea care fixează 
prețurile. Cât despre exporturile americane, se constată un declin al produselor 
alimentare în favoarea articolelor manufacturate, mai ales a celor ce necesită o 
tehnologie avansată, domeniu în care SUA deţin un cvasi-monopol. 

PROBLEMELE AGRICULTURII 
CERE ae 

Prosperitatea din timpul războiului a ameliorat situaţia fermierului american. 
Datoriile ipotecare au fost parţial rambursate. Unii fermieri au devenit proprietari. 
Mai puţin individualişti ca înainte, ei se grupează de bunăvoie în cooperative şi îşi 
însuşesc mentalitatea şefului de întreprindere capitalist. În afara produselor tro- 
picale, agricultura americană satisface în întregime nevoile alimentare ale SUA. 
Productivitatea sa este cea mai ridicată din lume, graţie folosirii maşinilor, îngră- 
şămintelor... 

Însă după scurta iluzie imediat postbelică, problemele structurale ale agricul- 
turii americane reapar încă din 1946. Creşterea regulată a preţului maşinilor, 
echipamentelor, salariilor, impozitelor, pune în dificultate întreprinderile mai 
puțin competitive. Scăderea populaţiei rurale, constatată încă după Primul Război 
Mondial, se accentuează. În 1950, sectorul agricol nu mai reprezintă decât 15% 
din populaţia activă. Încă ar trebui adăugat că marile ferme nu sunt decât în 
număr redus. Totuşi, ele concentrează peste 60% din suprafeţe şi produc mai 
mult decât toate celelalte ferme la un loc. În medie, venitul unei ferme rămâne 
inferior venitului mediu al unei familii americane. În 1947, el se situează la 67%, în 
1950 la 65% din venitul mediu, şi în 1955 atinge nivelul cel mai scăzut (48% din 
venitul mediu). 

Progresele mecanizării se extind în toate domeniile, însă aceste maşini noi, 
foarte scumpe, au contribuit la a elimina micile ferme care nu se puteau face 
rentabile; ele au determinat în egală măsură celelalte exploatări să se specia- 
lizeze, ceea ce a dus la creşterea productivităţii agricole şi a provocat constituirea 
de surplusuri. Problema venitului agricultorilor şi cea a excedentelor constituie 
cele două motive de îngrijorare ale guvernului în materie agricolă. Două legi 
din 1948 şi 1949 prevăd un ajutor federal pentru a susține cursul principalelor 
produse; însă această politică, care nu este însoţită de o limitare cantitativă 
încurajează fermierii să producă şi mai mult şi nu permite menţinerea stabilă a 
venitului agricol. Statul trebuie să lichideze în pierdere în străinătate stocurile 
dificil de resorbit. 

LIDERUL “LLUMII LIBERE” 


RELAȚIILE CU URSS 
q 

Dacă SUA şi URSS, marii învingători ai războiului, au sisteme politici şi eco- 
nomice incompatibile, pentru americani această situaţie nu pare să ducă în mod 
necesar spre confruntare, în timp ce, pentru Stalin, apare în mod evident inevitabilă. 
Reducerea forțelor militare americane, care trec în 1945-1946 de la 11 milioane la 
1,5 milioane de oameni, permite să se vadă măsura optimismului american. 

Încetul cu încetul, totuşi, Statele Unite încep să devină conştiente de realităţi. 
Functionarea ONU este blocată prin numeroasele veto-uri ale URSS, cum ar fi cel 
care a blocat intervenţia organizaţiei internaţionale în 1946 în Grecia, unde un răz- 
boi civil opunea guvernul de drept comuniştilor. În Europa de est, partidele comu- 
niste îşi asigură controlul politic al statelor prin diverse mijloace de presiune; în 
Europa occidentală, propaganda comunistă se înteţeşte, favorizată de dificultăţile 
economice şi financiare care reaprind luptele sociale şi zguduie guvernele demo- 
cratice, pe care comuniştii le fac răspunzătoare de situaţie. Încă din aprilie 1945, 
ambasadorul Averell Harriman denunţă tactica comunistă: 

“Partidul comunist şi asociaţii săi se folosesc pretutindeni de dificultăţile 
economice încercate de țările plasate sub responsabilitatea noastră pentru a face 
propagandă concepțiilor şi politicii sovietice.” El preconizează ca remediu un 
ajutor economic al Statelor Unite pentru Europa occidentală. 

De fapt, încă din timpul războiului, americanii nu au încetat să aducă statelor 
încercate de pe urma războiului un ajutor urnanitar care să le permită de ase- 
menea redresarea economică, indispensabilă şi economiei americane înseşi, 
care trebuie să exporte pentru a-şi asigura folosirea integrală a forţei de muncă şi 
a evita criza. Motivele economice sunt deci mai importante în acest moment 
decât cele politice. Şi aceasta se poate observa şi din răceala cu care americanii 
au primit propunerile lui Winston Churchill la Universitatea din Fulton, în 1946, 
când a denunţat “cortina de fier” care s-a abătut “de la Stettin la Triest” izolând 
Europa de est. 

Însă numai în 1947 ideea unei rupturi a lumii în două blocuri se va impune 
definitiv. Iniţial, preşedintele Truman ezită între tezele secretarului pentru comerţ, 
Henry Wallace, partizan al unei înţelegeri cu URSS şi cele ale secretarului de Stat, 
Byrnes, care predică vigilența faţă de sovietici. O dată cu creşterea tensiunilor, 

Bymes cere îndepărtarea lui Wallace în septembrie 1946. Impasul german, în 
care unitatea părea imposibilă ca urmare a adoptării de structuri diferite impuse 
de fiecare din cele două mari ideologii (în Est, reformă agrară, naţionalizare pro- 
gresivă a industriei, supremaţia comuniştilor în viaţa politică; în Vest, reformă 
agrară superficială, menţinerea liberalismului, multipartidisrn), arată imposibili- 
tatea înţelegerii între cele două sisteme. Împotriva comunismului, SUA nu au o 
altă alegere decât de a prelua conducerea ţărilor de democraţie liberală, pe care 
le vor numi “lumea liberă”, şi, în ce le priveşte pe acestea, de aici înainte vor prima 
preocupările politice asupra celor economice. 


AJUTOR ECONOMIC ŞI CONTAINMENT (ÎNDIGUIRE) 
q 

În primul rând dezastruoasa situaţie economică a Europei îi pune pe ame- 
ricani în faţa responsabilităților ce le revin. Economic, tările europene sunt în 
pragul falimentului, iar deficitul balanței lor comerciale le determină să-şi suspende 
comenzile către SUA, din lipsă de dolari. Una din consecinţele acestor dificultăţi 
este decizia Marii Britanii de a renunţa să mai acorde ajutoare guvernelor grec şi 
turc în lupta împotriva guerillelor comuniste. În aceste condiţii, preşedintele 
Truman ia în martie 1947 iniţiativa de a cere Congresului un ajutor de 400 milioane 
de dolari, în scopul de a prelua sarcina britanicilor şi de a bloca astfel 
expansiunea comunismului în Europa. Acest discurs în Congres, căruia i se va da 
numele de “doctrina Truman”, va defini noua politică a SUA faţă de “lumea 
liberă”, îndiguirea (containment) valului comunist, adică o politică de fermitate, 
preconizată de însărcinatul cu afaceri la Moscova, George Kennan. 

În această optică, discursul secretarului de stat Marshall la Harvard, pe 5 iunie 
1947, este preludiul punerii în aplicare a unui plan de ajutorare a Europei, început 
de Kennan. Planul Marshall, de care beneficiază şi Germania, lămureşte strategia 
americană de containment: este vorba de a combate comunismul prin arme 
economice şi nu prin violență şi de a răspunde cu fermitate intimidărilor. Într- 
adevăr, fermitatea este cea care prevalează în timpulblocadei Berlinului Occidental 
de către sovietici, instaurată în 1948, şi căreia americanii îi răspund printr-un “pod 
aerian”, care, durând aproape un an, permite aprovizionarea capitalei germane şi 
constrânge sovieticii să ridice blocada. 

Teama de o agresiune sovietică, identică “loviturii de stat de la Praga” din 
februarie 1948, îi va determina pe europeni să ceară ajutorul militar al Statelor 


28 


Unite. Ca urnare a acestei cereri, s-a semnat în aprilie 1949 pactul Atlanticului, 
prima alianţă militară semnată de Statele Unite- cu ţări din afara continentului 
american, pe vreme de pace. Acesta marchează sfârşitul izolaţionismului tradi- 
tional: în caz de atac împotriva unui membru al Alianţei, SUA vor interveni alături 
de acesta. Pactul prevede trei forrne de ajutorare diferite: 

- SUA ajută naţiunile prietene să-şi sporească propria producţie militară; 

- le transferă unele elemente esenţiale ale echipamentului militar; 

- le trimit experți. 

Explozia primei bombe atomice sovietice în 1949 îl deterrnină pe preşedintele 
Truman să treacă la reînarmare: bugetul militar nu va înceta să crească. Războiul 
din Coreea din 1950 provoacă intervenţia directă a SUA sub drapelul ONU, alături 
de Coreea de Sud atacată de comuniştii din Coreea de Nord care astfel îşi va 
păstra independenţa. Această nouă agresiune comunistă va grăbi formarea, la 
cererea europenilor, a unei armate integrate, care îl are drept comandant suprem 
pe generalul american Eisenhower. 

Sub preşedinţia lui Eisenhower (1952-1960), secretarul de stat Foster Dulles, 
mort în 1959, propovăduieşte nu numai îndiguirea, ci şi respingerea înapoi 
(roll-back). Însă, explozia primei bombe terrnonucleare sovietice şi victoria comu- 
nismului în China îl obligă să-şi modereze intenţiile: nu va exista nici o intervenţie 
americană în timpul evenimentelor din Berlinul de Est din 1953, din Polonia şi 
Ungaria din 1956. 

În plus, politica de îndiguire este acum completă. Tratatul de pace semnat cu 
Japonia în 1951 şi ajutorul economic oferit acesteia formează cheia de boltă a 
rezistenţei în faţa comunismului în Asia. Pe modelul NATO (Organizaţia Tratatului 
Atlanticului de Nord) se constituie în 1954 SEATO (Organizaţia Tratatului Asiei de 
Sud-Est). În 1955 SUA încurajează Marea Britanie să constituie în acelaşi spirit 
pactul de la Bagdad pentru statele din Orientul Apropiat. În sfârşit, în 1957, Con- 
gresul îl autorizează pe preşedintele Eisenhower să ofere asistenţă militară oricărei 
naţiuni supusă unei agresiuni comuniste care o va cere. 

LA ORA LIBERALISMULUI 
ŞI ANTICOMUNISMULUI 


PREŞEDINŢIA LUI HARRY TRUMAN (1945-1952) 


NR 
Preşedintelui democrat Hany Truman, fidel tradiţiilor politicii New Deal, i se 


opun o parte a opiniei publice şi majoritatea Congresului, decise să restrângă 
rolul executivului în viaţa economică şi socială. Când Harry Truman devine pre- 
şedintele SUA la moartea lui Franklin Roosevelt în aprilie 1945, el are, aşa cum a 
afirmat în Memorii, impresia că este strivit sub povara funcţiei. Născut într-o 
familie de fermieri din Missouri, care nu i-a putut plăti studiile superioare, par- 
ticipă la Primul Război Mondial în Franţa. Cariera sa politică începe curând. 
Membru al partidului democrati, el urcă progresiv în ierarhii şi devine senator în 
1934. Ales vicepreşedinte pe “tichetul” lui Roosevelt, el va accede la preşedinţie 
fără a se fi pregătit vreodată cu adevărat pentru această funcţie. Se pare însă că 
dificultăţile acestei sarcini îl vor stimula pe al treizeci şi treilea preşedinte al SUA. 
În timp ce modestia sa trecea drept mediocritate în timp ce era vicepreşedinte, el 
va demonstra, o dată instalat în magistratura supremă, multă fermitate. 

Sarcina sa fundamentală în politica internă va consta în a aborda problemele 
reconversiunii economiei şi, ca un discipol al lui Roosevelt, va înţelege să o 
rezolve în spiritul intervenţionist New Deal. Primul său mesaj către Congres (6 
septembrie 1945) dezvoltă un program în 21 de puncte, în care propune, în afara 
garantării folosirii integrale a forţei de muncă, un lung catalog de măsuri sociale 
la adresa categoriilor defavorizate, şi mai ales a muncitorilor. Este o poziţie 
curajoasă în momentul în care republicanii vor o întoarcere completă şi rapidă la 
liberalismul economic, dorinţă împărtăşită şi de aripa conservatoare a partidului 
democrat, care înțelege să saboteze tot ce aminteşte de New Deal. 

Foarte rapid, bătălia între preşedinte şi Congres se angajează pe tema inflaţiei 
şi a controlului preţurilor. În noiembrie 1946, Truman trebuie să cedeze şi va res- 
tabili libertatea salariilor şi preţurilor, cu atât mai mult cu cât pare a fi dezavuat de 
populaţie, care tocmai a trimis în Cameră şi Senat, cu ocazia alegerilor de la jumă- 
tatea mandatului, o majoritate republicană. Astfel, noul Congres este încă şi mai 
ostil măsurilor progresiste propuse de Truman: construcţia de locuinţe, subvenţii 
pentru învăţământ, asigurări sociale, drepturi pentru negri... Acesta va respinge 
toate măsurile propuse de administraţie. În aceeaşi manieră, el trece peste veto- 


30 


urile preşedintelui care tinde să se opună unei micşorări a impozitelor, conside- 
rând-o generatoare de inflaţie, ca şi legii Taft-Hartley (iunie 1947), care limitează 
sever libertatea de acţiune a sindicatelor (preaviz de 60 de zile în caz de grevă, 
obligarea sindicatului de a plăti despăgubiri patronilor în caz de nerespectare a 
acestui preaviz...) Anii 1946-1947 sunt deci foarte dificili pentru preşedintele 
Truman: el nu poate să-şi impună politica socială şi utilizează de zeci de ori 
dreptul de veto, fără succes. Slăbirea autorităţii sale face foarte improbabilă men- 
ținerea sa în funcţie, cu ocazia alegerilor prevăzute pentru noiembrie 1948. 

Totuşi, în timp ce ziarele anunţă deja imprudente victoria rivalului său repu- 
blican Dewey, Truman îl învinge împotriva oricăror aşteptări. Curajul cu care şi-a 
dus campania, sprijinul sindicatelor şi negrilor, respectul de care se bucură printre 
americani pentru munca sa îndârjită, în fine calităţile de care a dat dovadă la 
Casa Altă, simțul maselor şi al realităţii, noderaţia reală, calităţile de om de stat, 
i-au permis să dejoace pronosticurile nefavorabile. De acum, întărit de încrede- 
rea populară, Truman, “preşedinte ales şi nu preşedinte ca urmare a hazardului”, 
ca în 1945, îşi prezintă din nou programul. În mesajul său către Congres (ianuarie 
1949) el expune o platformă progresistă pe care o botează Fair Deal şi care 
trebuie să continue reformele sociale întreprinse de New Deal. Curând, coaliția 
republicanilor şi democratilor conservatori din Sud se reconstituie împotriva lui şi 
puţine proiecte vor putea fi adoptate în final: creşterea salariului orar minim de la 
40 la 75 de cenți, creşterea preţurilor agricole, asigurări sociale pentru încă 10 
milioane de noi beneficiari, construcţia de locuinţe... 

Însă Congresul nu va accepta nici abrogarea legii Taft-Hartley, nici drepturile 
civice pentru negri, nici proiectul de legislaţie a sănătăţii publice. El va refuza 
crearea de spitaluri, asigurarea obligatorie de boală, medicii acuzându-l pe pre- 
şedinte că ar vrea să introducă o “medicină socialistă”. Truman va trebui deci să 
acţioneze prin decrete pentru a aboli segregaţia rasială din administraţia federală 
şi din armată. Însă, din vara lui 1950, problemele sociale trec în planul secund. 
Preşedintele se va confrunta de acum cu consecinţele politice ale apariţiei pe 
prima scenă americană a noii “spairne roşii”. 


VALUL ANTICOMUNIST 
ŞI MACCARTHYSMUL 


CSS 
Preşedintele Truman a luat iniţiativa luptei împotriva expansiunii comuniste. 
In exterior, el adoptă, cum am arătat, politica de containment. În interior, el 
ordonă în 1947 o anchetă asupra loialității funcţionarilor, al cărei rezultat 

provoacă 2 000 de demisii şi 200 de revocări. În ciuda acestor iniţiative, Truman 
se va găsi curând în poziţia de a fi acuzat de extremiştii anticomuniști datorită 
caracterului social al politicii sale (orice politică socială fiind de acum înainte 
suspectă de a conduce la socialism) şi moderaţiei pe care încearcă să o păstreze 
în faţa veritabilei isterii anticomuniste care cuprinde SUA o dată cu maccarthysmul. 

Joseph MacCarthy, senator de Wisconsin, porneşte în februarie 1950 o cam- 
panie destinată să denunțe o aşa-zisă “conspirație” comunistă în sânul departa- 
mentului de stat. Campania sa reuşeşte să depăşească obiectivele propuse şi o 
veritabilă psihoză de teamă şi suspiciune se dezvoltă în Statele Unite. Îmbătat de 
succesul său - el a devenit un veritabil erou naţional - MacCarthy porneşte să-şi 
urmărească toţi adversarii, calificaţi de el drept “roşii”. “Vânătoarea de vrăjitoare” 
începu atunci în SUA. Ea animă grupări foarte diferite: imigranţi de dată recentă, 
cel mai adesea muncitori şi catolici, fermieri din Middle West, membri ai clasei 
de mijloc, magnați ai petrolului... Inamicul comun al acestor grupări eterogene 
sunt liberalii, acuzaţi ca urmare a politicii lor “lipsite de fermitate” care ar pregăti 
triumful comunismului. În acest climat se deschide procesul soţilor Rosenberg, 
acuzaţi de spionaj în favoarea URSS. În ciuda protestelor acestora, care se 
declară nevinovaţi, şi a campaniei mondiale în favoarea lor, ei sunt condamnaţi 
ia scaunul electric şi executaţi în 1953. America a intrat într-o eră a inchiziţiei. Toţi 
salariaţii federali sunt supuşi unei verificări a loialității. “Vânătoarea de vrăjitoare” 
se extinde pretutindeni, de la laboratoare până la studiourile de la Hollywood. 
Charles Chaplin, el însuşi îngrijorat, a preferat să se exileze şi să se instaleze în 
Elveţia. El va realiza atunci un film împotriva rnaccarthysm-ului, Un rege la New 
York. Opinia publică americană este într-atât de favorabilă lui MacCarthy, încât 
acesta îşi permite să-i insulte pe secretarul de stat, pe cel al apărării şi în curând 
pe Truman însuşi. 

În faţa legilor votate de Congres, care traduc frica resimţită de americani în 
faţa extinderii comunismului în lume şi teama de comploturi interne şi trădare, 
preşedintele se străduieşte să-şi păstreze sângele rece şi să înfrâneze excesele. Şi 
dacă el acceptă pedepsirea trădătorilor şi lupta împotriva spionilor, el încearcă să 
se opună măsurilor care pătează reputaţia Americii de pământ al libertăţii. Astfel, 
în 1950, în timp ce Congresul votează legea MacCarran, conform căreia toţi comu- 
niştii vor trebui să se înregistreze la ministerul Justiţiei şi nu vor putea solicita 
slujbe publice, Truman îi opune veto-ul său, declarând că “într-o țară liberă, se 
pedepsesc oamenii pentru crimele lor, nu pentru opiniile lor”. Veto-ul preşedin- 
telui este totuşi înlăturat cu o puternică majoritate. Acelaşi scenariu se repetă în 
1952 cu legea MacCarran-W alker, care interzice intrarea pe teritoriul american a 
oricărei persoane susceptibile de a fi aderat la comunism sau chiar de a fi numai 

simpatizantă. În aceste tentative de a domoli o mişcare pe care el însuşi a 
declanşat-o, preşedintele apărea paradoxal drept complicele celor la condam- 
narea cărora a contribuit. Însă mai ales, ceea ce va declanşa împotriva lui Truman 
isteria lui MacCarthy şi a partizanilor săi este decizia Casei Albe de a-l destitui pe 
generalul MacArthur, şeful forţelor din Coreea, care nu s-a supus ordinelor pri- 
mite, angajându-se mult prea departe în lupta anticomunistă şi preconizând să 
extindă războiul pe teritoriul chinez. Aceste violente atacuri ale senatorului de 
Wisconsin împotriva administraţiei democrate acuzate de corupție şi de trădare 
zdruncină poziţiile partidului democrat şi contribuie la înfrângerea acestuia în 
alegerile prezidenţiale din 1952 şi la victoria candidatului republicanilor, gene- 
ralul Eisenhower. 

O dată cu alegerea lui Eisenhower, supranumit “Ike”, şi reîntoarcerea republi- 
canilor la putere în 1953, surescitarea populaţiei se va calma progresiv. Noul 
preşedinte se bucură de o mare popularitate justificată prin cariera sa militară în 
timpul Războiului Mondial. Texan, născut în 1890 într-o familie modestă, a intrat 
la West Point, şcoala superioară militară americană, în 1911. După ce a ocupat 
diverse posturi de stat-major, este numit de Roosevelt în 1942 la conducerea 
teatrului de operaţiuni european. El este cel ce pregăteşte şi execută planurile de 
debarcare din noiembrie 1942 în Africa de Nord şi pe cele ale operaţiunii Overlord 
din iunie 1944 pe țărmurile Normandiei. El conduce apoi asaltul împotriva Germaniei 
şi primeşte capitularea acesteia în mai 1945. În 1950, este numit de Truman co- 
mandant suprem al forţelor NATO. În afara acestui glorios trecut, acest republi- 
can oferă garanţii prin programul său, pe care îl defineşte ca un “conservatorism 
dinamic”. Mai puţin autoritar şi mai puţin preocupat de a apăra prerogativele 
prezidenţiale decât predecesorul său, el se consideră un arbitru între diferitele 
tendinţe şi adoptă politica “căii de mijloc”. Astfel, după moartea lui Stalin în 1953, 
el decide să încerce o normalizare a raporturilor cu URSS, rămânând însă vigilent 
la adresa acesteia; de exemplu, după succesul aerospațial al acesteia, care pla- 
sează un satelit pe orbită în 1957, el va obţine din partea Congresului fonduri 
pentru instrucţiunea publică şi cercetare, pentru ca ştiinţa americană să nu fie 
depăşită de cea sovietică. Şi, mai ales, va pune capăt exceselor maccarthyste. 
Orbit de puterea sa, MacCarthy comite eroarea de a ataca armata. Preşedintele 
încurajează atunci Pentagonul, apoi Senatul să reacționeze împotriva acestui 
acuzator temerar. Somat să dea explicaţii despre presiunile făcute pentru a 
obţine un tratament privilegiat pentru unul din protejaţii săi, MacCarthy este 
discreditat în faţa opiniei publice. Blamat de Senat, el eşuează în alcoolism şi 
moare doi ani mai târziu, în 1957, deja uitat. 

RECONSTRUCȚIA 
EUROPEI 
OCCIDENTALE 


mm (apitolul 3 


Devastată de război, Europa occidentală nu reuşeşte să-şi 
relanseze economia, din lipsă de mijloace de plată. Aceste dificultăți 
antrenează o situație socială dramatică în multe tări. Frământările 
sociale şi succesele electorale ale comuniştilor neliniştesc pe 
conducătorii americani, aceştia propunând atunci un important 
ajutor financiar pentru Europa: planul Marshall. O viață politică 
normală reapare mai mult sau mai puțin rapid în tările Europei 
occidentale. În Regatul Unit, guvernul laburist pune bazele “statului 
providențial”, în timp ce tânăra republică italiană reînnoadă tradițiile 
democratice. Divizată în patru zone de ocupație, Germania nu 
renaşte decât lent la o viață politică şi, consecință a războiului 
rece, va da naştere, în 1949, la două state distincte. Acceptând 
ajutorul planului Marshall, apoi sprijinul militar american în cadrele 
alianţei atlantice, Europa occidentală apare, la sfârşitul anilor '40, 
foarte dependentă de Statele Unite. Proiectele unei uniuni europene 
renăscute în această perioadă sunt concretizate prin crearea, în 
1949, a Consiliului Europei, şi a Comunităţii europene a cărbunelui 
şi oțelului, în 1951. 


RECONSTRUCȚIA ECONOMICĂ 


O SITUAŢIE DIFICILĂ ÎN 1945 
aa 

Mai puţin devastată decât Europa răsăriteană, Europa occidentală a plătit 
totuşi un greu tribut celui de-al Doilea Război Mondial. Importamentele distrugeri 
materiale impun un efort considerabil de reconstrucţie. Mai ales oraşele şi axele 
de comunicaţie au fost afectate de bombardamente; uzinele, în schimb, au fost 
mai puţin atinse. Astfel, potenţialul industrial al Germaniei nu a scăzut decât cu 
30%, în timp ce oraşele ei sunt în majoritate câmpuri de ruine, şi ce cvasi-totalitatea 
podurilor peste Rin, Weser, Main, Dunăre sunt distruse; oraşe precum Coventry 
sau cartiere întregi ale Londrei trebuie în întregime reconstruite. 

Activitatea economică deja bulversată de război rămâne dezorganizată ime- 
diat după conflict. Se pun într-adevăr probleme legate de producţie, transport al 
mărfurilor şi de mână de lucru (pierderi demografice, transferuri de populaţie, 
eliberarea sau folosirea prizonierilor de război). Cu excepţia Marii Britanii, pro- 
ducţia agricolă este inferioară aceleia din 1938 ca urmare a scăderii suprafeţelor 
cultivate şi randamentelor, ca şi a scăderii uneori considerabile a şeptelului. 
Redemararea lentă a industriilor de bază (cărbune, siderurgie) afectează producţia 
de utilaje industriale. Penuria alimentară şi lipsa produselor destinate consumului 
antrenează menţinerea unor severe raţionalizări şi favorizează o puternică inflaţie. 
Astfel, Europa occidentală trebuie să importe masiv, ceea ce duce la înrăutățirea 
balanței comerciale, agravând deficitul în aur şi devize, care atinge 8 miliarde de 
dolari în 1947. 

Numai SUA sunt în măsură să ofere Europei nu numai produse de alimentare 
şi industriale de care aceasta are nevoie, însă de asemenea ajutorul financiar 
indispensabil pentru a putea plăti aceste cumpărături. Lipsa de mijloace de plată 
a Europei (aşa-numitul dollar-gap) împiedică în concluzie reinstaurarea circuitului 
normal al schimburilor internaţionale, antrenând dificultăţi în calea exporturilor 
americane, şi, chiar ameninţarea unei recesiuni economice. Însă şi alte motive în 
egală măsură vor determina Statele Unite să ajute financiar Europa occidentală în 
anii postbelici. 

SĂRĂCIE ŞI FRĂMÂNTĂRI SOCIALE 


Sa 
Dificultăţile economice sunt din ce în ce mai greu suportate de popoarele 


europene, pentru care reîntoarcerea la pace ar fi trebuit să însemne şi sfârşitul 
privaţiunilor şi sacrificiilor. În ţările cele mai afectate, trocul şi piaţa neagră vor 
continua, ba chiar vor înflori, în timp ce fac ravagii subnutriţia, criminalitatea, 
prostituţia, delincvenţa juvenilă. În Germania, inflaţia este de o asemenea natură, 
încât veritabila monedă de schimb sunt ţigările americane. În Italia, sunt 2 mili- 
oane de şomeri integrali (şi încă pe atâţia şomeri parţiali) într-o stare de sărăcie 
lucie, descrisă într-un mod impresionant în primele capodopere ale cinemato- 
grafiei neorealiste (Sciuscia, 1946; Hoţi de biciclete, 1948)... Iarna 1946-1947, 
extrem de aspră, accentuează penuria de cărbuni şi alimente. Greve şi manifes- 
taţii se succed în Franţa şi în Italia, în timp ce criza energetică trimite în şomaj 
tehnic 800 000 de muncitori englezi în februarie 1947. 

Înrăutăţirea situaţiei economice şi creşterea agitaţiei sociale la începutul lui 
1947 neliniştesc SUA, deja alarmate de succesele electorale ale stângii în cea mai 
mare parte a ţărilor europene imediat după război: zdrobitor succes laburist în 
Marea Britanie, unde, situaţie excepțională, doi comunişti au fost aleşi în Camera 
Comunelor; procente importante obținute de partidele comuniste şi socialiste în 
Franţa şi Italia (26% - PCF şi 20% - PCI; 24% - SFIO şi 21% - PSI)... Reformele struc- 
turale din Marea Britanie şi Franţa, participarea miniştrilor comunişti la guvernare 
în Franţa, Italia şi Belgia nu sunt deloc văzute cu ochi buni de campionii liberei 
inițiative. Presiunea URSS asupra ţărilor Europei de est şi activitatea partizanilor 
comunişti în Grecia fac ca Statele Unite să se teamă de răsturnări politice grave 
în Vest, ceea ce le va determina să intervină. 


STATELE UNITE ÎN AJUTORUL EUROPEI 


ARE az 
Ajutorul american pentru Europa nu a încetat de fapt niciodată de la votarea 


legii “contractelor de împrumut” în martie 1941. El s-a desfăşurat de asemenea 
începând din 1943 prin intermediul unei instituţii grupând 44 de ţări UNRRA 
(United Nations Relief and Rehabilitation Administration). Această organizaţie a 
distribuit gratuit, aproape în întregime din fonduri americane, alimente popoa- 
relor europene celor mai sărace până în 1947. Pe de altă parte, diverse ţări ale 
Europei de vest au continuat să beneficieze de credite americane după încetarea 
efectelor legii “împrumuturilor”, în august 1945: Marea Britanie (3,75 miliarde de 
dolari până la sfârşitul lui 1947), Franţa (2 miliarde), Italia (1,75 miliarde)... în 

total, peste 12 miliarde. Aceste credite rambursabile erau în general însoţite de 
condiţii puse în contrapartidă de creditor. Astfel, Marea Britanie s-a văzut nevoită 
să renunţe progresiv la sistemul imperial de preferinţe şi să restabilească 
convertibilitatea lirei sterline (acorduri negociate de Keynes în decembrie 1945). 
Tot astfel, acordurile Blum-Byrnes din mai 1946 obligau Franţa să importe şi să 
proiecteze anual numeroase filme americane, într-un scop atât politic, cât şi 
comercial (propagarea ideologiei şi modului de viaţă americane în rândurile unui 
popor ce ar fi putut fi atras de socialism). 

În ce priveşte Germania, SUA organizează încă din 1945 din motive umanitare 
şi politice (teama de răspândirea comunismului) un sistem de furnizări gratuite 
de materii prime şi de bunuri alimentare. Costul ridicat al acestui ajutor (468 mili- 
oane de dolari în 1946) conduse pe americani, urmaţi de britanici la a-şi dori rede- 
mararea economiei germane, în timp ce acordurile de la Potsdam prevedeau 
“decartelizarea” industriei sale şi dezmembrarea uzinelor cu titlu de despăgubiri. 

Fuziunea economică dintre zonele de ocupaţie engleză şi americană 
(“bi-zona”) pe 1 ianuarie 1947, ca şi un ajutor financiar sporit concretizează 
această nouă atitudine. 

O dată cu votul Congresului în favoarea creditelor destinate Greciei şi Turciei, 
căzute pradă subversiunii comuniste, raţiunile politice ale ajutorului american 
trec pe primul plan: 

“Semințele regimurilor totalitare sunt hrănite de mizerie şi lipsuri. Ele cresc şi 
se înmulţesc în solul arid al sărăciei şi dezordinii. Ele îşi ating maxima dezvoltare 
atunci când speranţa poporului într-o viaţă mai bună s-a stins. Această speranţă, 
trebuie ca noi să o întreținemn în viaţă.” (Truman, 12 martie 1947) 

În acest context al războiului rece, puţin după înlăturarea miniştrilor comunişti 
din guvernele francez şi italian (mai 1947), este lansată “propunerea Marshall”. 


PLANUL MARSHALL (1947) 
E 
Şef al statului-major american din 1939 în 1945, apoi ambasador în China, 
generalul George Marshall vine să-i succeadă lui Byrnes ca secretar de stat. Pe 5 
iunie 1947, el ţine la Universitatea Harvard un discurs prin care propune un ajutor 
suplimentar pentru Europa, pentru a evita “grave frământări economice sociale şi 
politice”, cu condiţia ca europenii să repartizeze acest ajutor ei înşişi. 
Propunerea Marshall se adresa întregii Europe, în ciuda unei uşoare rezerve 
în formulare: “Programul va trebui să fie agreat de majoritatea, dacă nu de 
totalitatea națiunilor europene”. O primă conferinţă reuneşte la Paris, între 

EUROPA ÎN 1945 

27 iunie - 2 iulie 1947, miniştrii de externe ai Marii Britanii, Franţei şi URSS. În timp 
ce Bevin şi Bidault primesc “cu cea mai mare satisfacţie” propunerea americană, 
Molotov estimează că ea aduce atingere suveranităţii statelor şi o respinge, antre- 
nând în refuzul său şi țările Europei de Est. Însă 16 ţări europene occidentale, în 
timpul celei de-a doua conferințe de la Paris între 12-15 iulie, decid să-i dea 
urmare şi se regrupează într-o “Organizaţie europeană de cooperare economică”, 
oficial înfiinţată pe 16 aprilie 1948, pentru a-şi repartiza ajutorul Marshall. Derulat 
pe o perioadă de peste trei ani, acesta va fi de peste 10 miliarde de dolari, princi- 
palii beneficiari fiind Marea Britanie (26%), Franţa (20%), Germania de Vest (11%) 
şi Italia (10%). Dacă planul Marshall a contribuit puternic la renaşterea econo- 
mică a numeroase ţări, el a accentuat de asemenea ruptura Europei în două. 


RENAŞTEREA POLITICĂ 


ANGLIA LABURISTĂ (1945-1951) 
ie 

Dintre marile ţări ale Europei occidentale, Marea Britanie este singura care 
şi-a conservat în 1945 instituţiile antebelice. Totuşi, şi ea cunoaşte o “revoluţie 
silențioasă”, consecinţă a unor schimbări politice importante. 

În fruntea unui cabinet de Uniune naţională din 1940, Churchill îşi condusese 
țara spre victorie cu preţul unor grele sacrificii. Bilanţul material al războiului este 
greu, însă şi mai greu este cel financiar: rezervele se ridică la doar 500 milioane 
de lire faţă de o datorie de 3,5 miliarde, mai ales către SUA şi Commonwealth. 
Teama de o revenire la perioada de criză şi de şomaj dintre cele două războaie 
va domina alegerile din 1945. 

În faţa conservatorilor care mizează în mod esenţial pe prestigiul lui Churchill, 
laburiştii propun un program de reforme economice şi sociale inspirate din 
raportul liberalului Beveridge, publicat în 1942. Ei preconizează instaurarea unui 
“Stat providenţial” (Welfare State) care ar fi însărcinat să asigure bunăstarea 
fiecărui cetăţean “din leagăn şi până la mormânt”. Votul masiv, nu numai al 
muncitorilor, ci şi al clasei de mijloc în favoarea acestui program explică zdrobi- 
toarea victorie a partidului Laburist, al cărui lider, Attlee, devine prim-ministru. 
Laburiştii, care deţin pentru prima oară majoritatea în camera Comunelor (393 

de mandate din 540) vor modifica profund, în cinci ani de “revoluţie silenţioasă” 
structurile economice şi sociale ale ţării. 

În domeniul economic, ei vor proceda la toate naţionalizările înscrise în 
programul lor: Banca Angliei şi industria minieră (1946), transporturile şi teleco- 
municaţiile (1946-1947), gazul şi electricitatea (1947-1948), siderurgia (1949). 
Statul controlează de acum un mare număr de sectoare cheie ale economiei şi 
devine celmai mare utilizator al forţei de muncă din regat. 

În domeniul social, mari reforme sunt înfăptuite între 1946 şi 1948, Asigurarea 
naţională acoperind riscurile de boală, accidente, şomaj... un Serviciu naţional de 
sănătate asigurând gratuitatea integrală a îngrijirilor medicale, un program de 
construcții de locuinţe şi de arnenajare a teritoriului, o politică de democratizare 
a educaţiei şi de nivelare a averilor (impozitarea veniturilor mari)... 

Însă costul acestor măsuri sociale agravează dificultăţile financiare ale ţării. O 
severă politică de austeritate, începând cu 1947, nu poate împiedica puternica 
devalorizare a lirei în 1949. Attlee trebuie să facă faţă nu numai atacurilor conser- 
vatorilor, ci şi criticilor aripii stângi laburiste conduse de Bevan, care îi reproşează 
moderaţia în domeniul social şi prea marea sa dependenţă de SUA. Laburiştii 
câştigă totuşi alegerile din 1950, însă slaba majoritate de care se bucură anunţă 
deja reîntoarcerea conservatorilor la putere. 

Afectat de mişcarea de decolonizare (independenţa Indiei în 1947), slăbit 
financiar, Regatul Unit nu mai are mijloacele care să-i permită să joace un rol de 
prim-plan pe scena internaţională. Prestigiul său rămâne totuşi foarte mare în 
numeroase domenii, cum ar fi literatura, prin A. J. Cronin, Graham Greene şi 
George Orwell (al cărui prim roman, 1984, publicat cu puţin înaintea morţii sale 
în 1950, descrie un terifiant univers totalitar). Şi cinematografia britanică se bu- 
cură după război de o largă audienţă prin David Lean (Scurtă întâlnire, 1945), 
Laurence Olivier (Hamlet, 1948), Carol Reed (AI treilea om, 1949) şi comedii ca 
Nobleţea obligă (de Robert Hamer, 1949), Paşaport pentru Pimlico (de Henry 
Cornelius, 1949)... 


ÎNCEPUTURILE REPUBLICII ITALIENE 
(1945-1953) 


<a 
După răsturnarea lui Mussolini pe 25 iulie 1943 şi anunțarea armistițiului de 
către rege pe 8 septembrie, Italia, invadată de germani în nord şi de anglo- 
americani în sud, se divizase în două. Ultimul bastion al fascismului, o “Republică 

socială italiană”, fusese înfiinţată în nord de Mussolini sub protecţia germanilor. 
Hărţuită de grupările de partizani, “Republica de la Salò” se va prăbuşi în aprilie- 
mai 1945 după moartea lui Mussolini şi capitularea trupelor germane. În sud, 
guvernul Badoglio numit de rege în iulie 1943 trebuie să facă loc în iunie 1944 
unui Consiliu de coaliţie naţională, regrupând toate componentele rezistenţei 
antifasciste, de la comunişti la dernocrat-creştini. 

În 1945, Italia iese din război ruinată economic şi divizată politic. Unele regi- 
uni din nord sunt în pragul revoluţiei sociale, în timp ce veleităţi secesioniste se 
manifestă în Sicilia, în Sardinia, în Vénétie Julienne şi în Val d'Aoste (?). Monarhia 
este contestată şi, pe 2 iunie 1946, 54% dintre italieni se pronunţă prin 
referendum în favoarea Republicii: sprijinul Bisericii, votul ferneilor şi al regiu- 
nilor meridionale nu au putut salva o monarhie prea multă vreme compromisă 
alături de fascism. Adunarea constituantă aleasă în aceeaşi zi confirmă audiența 
celor trei mari partide ale coaliţiei antifasciste: 35% din voturi pentru democrat- 
creştini, 20% pentru PSI şi 19% pentru PCI. 

Alcide de Gasperi, fondatorul partidului democrat-creştin, formează un guvern 
de coaliţie cu miniştri socialişti şi comunişti. O nouă Constituţie pune bazele unui 
regim parlamentar clasic, cu un preşedinte al Consiliului răspunzător în faţa 
Camerelor. Semnarea tratatului de pace cu Aliaţii, pe 10 februarie 1947 la Paris, 
impune Italiei clauze teritoriale (pierderea coloniilor) financiare şi militare destul 
de grele, însă acestea două din urmă vor fi repede îndeplinite sau abrogate 
datorită războiului rece. În mai 1947, miniştrii comunisti şi socialişti sunt demiși şi 
trec în opoziţie. De Gasperi, întărit de succesul democraţiei creştine în alegeri 
(48,5% din voturi), poate de acum să-şi alinieze ţara principiilor atlantismului 
(acceptarea ajutorului financiar american) şi construcţiei europene, două opțiuni 
ce vor facilita renaşterea economică a țării în anii '50. 

Rezistenţa antifascistă şi sărăcia taliei postbelice au servit adesea drept 
fundal unei remarcabile producţii literare şi cinematografice, prin romanele lui 
Malaparte (Kaputt, 1945, Pielea, 1949), Carlo Levi (Christos s-a oprit la Eboli, 
1945) şi filmele şcolii neorealiste italiene: Roma, oraş deschis (1945) şi Paisa 
(1946) de Rossellini; Sciuscia (1946) şi Hoţi de biciclete (1948) de Vittorio de Sica; 
Pământul se cutremură (1948) de Visconti; Orez amar (1948) şi Paşte însângerat 
(1949) de Giuseppe de Santis... 

NAŞTEREA REPUBLICII FEDERALE 
A GERMANIEI (1945-1949) 
q 

După capitularea necondiționată a celui de-al III-lea Reich pe 8 mai 1945, 
Germania dispare ca stat: suveranitatea ţării trece în mâinile Aliaților, care consti- 
tuie patru zone de ocupaţie. În plus, fosta Prusie Orientală şi teritoriile aflate la est 
de linia Oder-Neisse sunt anexate de URSS şi Polonia, ceea ce provoacă exodul 
mai multor milioane de refugiaţi. Statutul ocupaţiei este confirmat la conferinţa 
de la Potsdam, care defineşte un anumit număr de principii politice şi economice 
de aplicat în zonele controlate de Aliați: demnilitarizare, “denazificare”, “decartelizare” 
şi limitare a producţiei industriale, prelevări, cu titlu de despăgubiri, de uzine şi 
material... Ţara este într-o stare de mizerie şi demoralizare totală: este “Germania 
la ora zero” (titlul unui film de Rossellini din 1947). 

Însă, curând, funcţionarea regimului cvadripartit (un Consiliu de control reu- 
nind comandanții zonelor de ocupaţie) se găseşte paralizată de divergenţele între 
Aliați. Anglo-americanii, care doresc o redresare economică a Germaniei şi re- 
naşterea sa politică într-un cadru federal, îşi unesc zonele pe 1 ianuarie 1947. 
Franţa, mai reticentă, li se alătură de-abia pe 3 iunie 1948 (Acordurile de la 
Londra) în faţa presiunii sovietice în Europa centrală şi răsăriteană. Câteva 
săptămâni mai târziu, o importantă reformă monetară în zonele occidentale 
(crearea Deutschernark), urmată de blocada Berlinului occidental de sovietici, 
între 23 iunie 1948 - 12 mai 1949, accelerează ruperea în două a Germaniei. 

Se organizează alegeri locale în zonele occidentale începând din 1946, şi viaţa 
politică renaşte puţin câte puţin. Ea se traduce printr-o tendinţă de bipolarizare în 
jurul partidului creştin-democrat (CDU) înființat de primarul din Köln, Konrad 
Adenauer, şi vechiului partid social-democrat (SPD), în timp ce, în zona sovietică, 
acesta din urmă a fuzionat cu partidul comunist. În septembrie 1948, delegaţii 
celor zece Landuri din Vest se reunesc la Bonn, într-un Consiliu parlamentar 
constituant. Afirmând că acţionează şi “pentru acei germani lipsiți de posibilitatea 
de a coopera cu noi”, ei votează pe 8 mai 1949 legea fundamentală a Republicii 
Federale a Germaniei, concepută ca o reglementare provizorie în aşteptarea 
reunificării ţării, din moment ce “întregul popor german rămâne chemat să ducă 
la capăt, dispunând singur de soarta sa, unitatea şi libertatea Germaniei”. 

Legea fundamentală din mai 1949 instituie un stat federal reunind zece 
Landuri, fiecare având parlamentul său, guvernul său şi o largă autonomie în 
anumite domenii (justiţie, învăţământ...). Puterea legislativă este deţinută de 

două adunări, Bundesrat-ul (alcătuit din delegaţii guvernelor landurilor) şi 
Bundestag-ul, ales pentru 4 ani prin vot universal după un sistem ce combină 
scrutinul uninominal majoritar cu cel proporţional. Cancelarul, şeful puterii exe- 
cutive, este ales de Bundestag, care nu îl poate demite decât după ce i-a desemnat 
în prealabil un succesor care să se bucure de majoritatea absolută (vot de 
neîncredere constructiv). Ales în august 1949, primul Bundestag îl va desemna 
cancelar pe Konrad Adenauer. Germania de Vest s-a născut. Crearea în zona sovie- 
tică a unei “Republici Dernocrate Germane” în octombrie 1949 nu vine decât să 
consacre o sciziune deja existentă în fapt. 


ÎNCEPUTURILE CONSTRUCŢIEI 
EUROPENE (1948-1953) 


O “EUROPA AMERICANA”? 
q 

Fondată în aprilie 1948 la inițiativa SUA pentru repartizarea ajutorului Marshall, 
Organizația europeană pentru cooperare economică (OECE) nu va căuta să ducă 
la o oarecare integrare între tările membre. Însă ea va facilita în mare măsură 
schimburile lor comerciale, reducând progresiv contingentările ce limitau cantitativ 
importurile fiecărei ţări. De asemenea, ea s-a aflat la originea Uniunii europene a 
plăţilor, creată în 1950, organism care, printr-un sistem de compensări multilate- 
rale, permite finanţarea schimburilor între ţările sale membre în pofida insuficientei 
devizelor de care dispuneau şi a neconvertibilităţii monedelor lor. Obiectivele o 
dată atinse, OECE se va transforma în 1960-1961 în OECD (Organizaţia pentru 
coordonare şi dezvoltare economică), când țărilor europene li se vor adăuga SUA 
şi Canada. Iniţial atlantică, OECD a devenit, după admiterea Japoniei în 1964, a 
Finlandei în 1969 şi a Australiei în 1971 un loc de concertare a politicilor econo- 
mice ale ţărilor dezvoltate din lunea capitalistă. 

Prin pactul de la Bruxelles semnat pe 17 martie 1948, Franţa, Marea Britanie şi 
țările Benelux formaseră o Uniune occidentală, nu numai pentru a-şi coordona 
eforturile de redresare economică şi a strânge legăturile culturale dintre ele, ci şi 
pentru a se dota cu un consiliu militar permanent, însărcinat cu organizarea apă- 
tării lor comune. Însă agravarea războiului rece va determina curând pe europeni 

să încheie o alianţă “între lumea veche şi lumea nouă” (G. Bidault). Cea mai 
mare parte a ţărilor ce au acceptat ajutorul economic american în cadrele pla- 
nului Marshall vor căuta acum şi sprijinul militar al SUA (ca şi al Canadei) 
semnând la Washington, pe 4 aprilie 1949, “pactul atlantic”. Chiar dacă alcătuită 
în majoritate din ţări europene, Organizaţia Tratatului Atlanticului de Nord 
(NATO) va fi de fapt în întregime dependentă de americani, principalii furnizori 
de mijloace defensive (şi mai ales ai armei atomice) şi de finanţare. La începutul 
anilor 1950, Europa occidentală rămânea din punct de vedere economic şi militar 
la remorca Statelor Unite. 


RENAŞTEREA IDEII UNIUNII EUROPENE 


q 

Imediat după Al Doilea Război Mondial, un număr de personalități (printre 
care Winston Churchill, într-un răsunător discurs la Universitatea din Zürich, pe 
19 septembrie 1946) relansează ideea Europei unite, născută în anii 1920 o dată 
cu Coudenhove-Kalergi şi Aristide Briand. Divizate în federaliste şi unioniste, 
numeroase organizaţii paneuropene vor lua naştere, între 1945 şi 1947, însă, în 
contextul războiului rece care se conturează, mişcarea europeană se vede rapid 
restrânsă de “cortina de fier”, unii văzând de altfel în realizarea unităţii Europei 
occidentale cea mai bună apărare împotriva extinderii comunismului. În mai 1948, 
delegaţii acestor diverse organizaţii, de tendinţe socialiste, radicale sau derno- 
crat-creştine în marea lor majoritate, ţin un congres la Haga, unde preconizează 
convocarea unei Adunări parlamentare care să exprime voinţa unităţii europene. 

Însă Consiliul Europei, care ia naştere la Londra, pe 5 mai 1949, nu va merge 
atât de departe. Compusă din două organisme principale, Consiliul miniştrilor 
(reprezentând guvernele) şi o Adunare consultativă (cu sediul la Strassbourg), 
această nouă instituţie grupând iniţial 10 ţări nu va juca rolul politic pe care îl 
sperau partizanii unităţii Europei. În faţa reticenţelor britanice mai ales, ea nu va 
depăşi stadiul de tribună interparlamentară europeană, exerciând esenţialul 
activităţilor sale în domeniile juridic şi cultural. 

De asemenea, în 1950, căutarea unei unităţi a Europei occidentale va împru- 
muta o altă cale, mai restrânsă dar mai eficientă, care porneşte iniţial de la pro- 
blema raporturilor franco-germane. În ciuda agravării războiului rece, care face 
ca principalul pericol să devină înainte de toate expansiunea sovietică, numeroşi 
francezi rămân neliniştiți în faţa renaşterii politice şi economice a unei noi 
Germanii. În egală măsură pentru a veni în întâmpinarea acestei reticenţe, un 
europenist convins, Jean Monnet, concepu ideea creării unui organism suprastatal 

însărcinat cu controlul producţiei franco-germane de oţel şi cărbune, proiect 
supus aprobării guvernului francez. 

Conceput cu prioritate pentru două ţări şi într-un domeniu economic foarte 
restrâns, “planul Schuman” va fi şi prima etapă a unei comunităţi mai largi. 


C.E.C.O. ŞI EŞECUL C.E.A. 


Acest proiect de “cartel (pool) al cărbunelui şi oțelului” este rapid acceptat 
nu numai de RFG, ci şi de alte patru țări (Italia, Belgia, Olanda şi Luxemburg), care 
semnează cu Franţa, pe 18 aprilie 1951, tratatul de la Paris, creând Comunitatea 
europeană a cărbunelui şi oțelului (CECO). Britanicii, ostili oricărei idei de suprana- 
ționalitate, rămân pe dinafara organizaţiei. Instituţiile CECO (Înalta Autoritate, 
Consiliul de Miniştri, Adunarea şi Curtea de Justiţie) care vor servi drept bază 
acelora ale viitoarei Piete Comune, sunt puse la punct în 1952, permiţând dema- 
rarea efectivă a Europei celor Şase pe 10 februarie 1953. 

Reuşita CECO incită pe unii europeni să “ardă” etapele. Problema participării 
Germaniei federale la apărarea Europei occidentale punându-se cu acuitate din 
vara lui 1950, ca urmare a situaţiei internaţionale (războiul din Coreea) se are în 
vedere autorizarea reînarmării Germaniei, integrându-i efectivele unei armate 
europene. Aceasta ar urma să fie plasată sub controlul unei autorităţi supranaţio- 
nale care ar imita-o pe aceea a CECO. 

Semnată pe 27 mai 1952 de guvernele celor şase ţări din CECO, Comunitatea 
europeană de apărare (CEA) nu va fi ratificată de parlamentul francez (după mai 
mult de doi ani de tergiversări) şi va rămâne deci literă moartă. Articolul 38 al 
statutului său prevedea chiar crearea unei “structuri federale sau confederale” 
pentru cele şase ţări. O comisie va elabora în martie 1953 un proiect de Comu- 
nitate politică europeană, pe care eşecul CEA îl va face caduc. După un început 
strălucit, ideea europeană părea a se afla în impas. 

FRANŢA 
ÎNTRE 1945 ŞI 1952 


< Capitolul 4 


În 1945, Franţa este condusă de un guvern provizoriu prezidat de 
generalul de Gaulle. Consultările electorale din 1945 prevăd 
naşterea unei a IV-a Republici şi oferă majoritatea reprezentanților 
a trei partide: partidul comunist, partidul socialist şi MRP. În 
curând, conflictul între partide şi generalul de Gaulle va duce la 
demisia acestuia din urmă şi la constituirea alianţei tripartide ce va 
guverna Franţa între ianuarie 1946 şi mai 1947 şi se va dezintegra 
o dată cu începerea războiului rece. Instituţiile celei de-a IV-a 
Republici oferă rolul preponderent Adunării naţionale şi instituie un 
regim în care forța partidelor politice este determinantă. Dubla 
ameninţare pe care o exercită asupra regimului partidul comunist 
şi RPF a generalului de Gaulle incită celelalte partide să constituie 
o “A Treia Forţă”, care guvernează Franţa între 1947 şi 1952, în 
mijlocul unor contradicții care vor provoca dezmembrarea sa. 
Reconstrucţia economică a Franţei, ieşită extrem de slăbită din 
război, este realizată graţie intervenției statului, care practică 
naționalizările şi planificarea, graţie ajutorului financiar american şi 
unei politici sociale generoase. 

RECONSTRUCȚIA POLITICĂ 
(1945-1947) 


ALEGERILE DIN 1945 


O q— 

În 1942, generalul de Gaulle promisese să “dea cuvântul poporului”. Totuşi, 
GPRF (Guvernul provizoriu al Republicii Franceze) va aştepta pentru a organiza o 
consultare naţională întoarcerea din Germania a prizonierilor şi deportaților. 
Consultarea a avut loc pe 21 octombrie 1945, femeile votând pentru prima oară, 
iar obiectivul său era dublu. În primul rând, francezii trebuie să răspundă unui 
referendum cu două întrebări. Prima se referă la dorinţa lor de a vedea redactată 
o nouă Constituţie care să o înlocuiască pe aceea a celei de-a Ill-a Republici, 
considerată responsabilă de slăbiciunea regimului în 1940. Generalul de Gaulle şi 
toate partidele politice (mai puţin radicalii şi moderaţii) preconizează un răspuns 
pozitiv la această întrebare, şi 96% din alegători vor confirma de facto sfârşitul 
celei de-a IIl-a Republici. A doua întrebare se referă la limitarea puterilor Adunării 
pe care francezii o alegeau în aceeaşi zi, rolul său reducându-se la a redacta (în 
şapte luni cel mult) noua Constituţie. Dorit de generalul de Gaulle şi cea mai 
mare parte a partidelor (cu excepţia radicalilor şi comuniştilor), răspunsul “da” la 
această a doua întrebare a fost dat de 66% din alegători. Noua Adunare, aleasă pe 
21 octombrie, va fi deci o constituantă şi va avea puteri şi durată limitate. 

Alegerile din 1945 bulversează echilibrul forţelor politice ale Franţei. Partidele 
dominante ale celei de-a III-a Republici, radicalii şi moderați, sunt strivite (este 


ALEGERILE DIN 21 OCTOMBRIE 1945 


Parte din voturile exprimate | Număr de mandate 


Partidul comunist 
Socialiștii SFIO 

Radicali și “Rezistență” 
MRP 

Moderaţi 

Diverși 

adevărat că modul de scrutin proporţional şi de listă nu favorizează persona- 
lităţile notabile), în timp ce trei mari partide de mase, născute din Rezistență, sau 
reinnoite prin ea, partidul comunist, partidul socialist şi Mişcarea republican- 
populară (MRP), regrupând membrii creştini ai Rezistenței, îşi împart trei sferturi 
din voturi şi din mandate. Dovadă a al acestei răsturnări a echilibrului politic: cele 
două partide ce se pretind marxiste, partidul comunist şi cel socialist, dispun de 
majoritatea absolută în Adunare. 


CONFLICTUL ÎNTRE DE GAULLE ŞI PARTIDE 


Sr 
Între cele două partide de stânga şi generalul de Gaulle se naşte rapid un 


conflict profund. Şi dacă Adunarea constituantă îl alege în unanimitate pe gene- 
ralul de Gaulle preşedinte al Guvernului provizoriu, fricţiunile se înmulţesc între 
şeful guvernului, pe de o parte, comunişti şi socialişti pe de alta, aceştia din urmă 
suportându-i greu autoritatea: conflict cu partidul comunist care pretinde unul 
din cele trei ministere cheie (Externe, Apărare, Interne) şi pe care generalul refuză 
să îl acorde, dificultăţi cu partidul socialist care se opune preşedintelui în multiple 
domenii şi afirmă prevalența vederilor Adunării constituante. Aceste conflicte 
traduc concepţii antagoniste despre funcţionarea puterilor publice, care se crista- 
lizează în lucrările comisiei pentru Constituţie a Adunării constituante. Generalul 
de Gaulle doreşte un executiv puternic; cele două partide majoritare înţeleg, dimpo- 
trivă, să se dea puterea unei Adunări unice. Realizând că nu le poate înmuia fer- 
mitatea, generalul de Gaulle se străduieşte atunci să creeze un şoc în opinia publică. 
Pe 20 ianuarie 1946, el îşi dă demisia, convins că MRP îl va urma curând şi că, sub 
presiunea opiniei publice, va fi curând rechemat. Or, nu se va întâmpla nimic. 


TRIPARTIDISMUL ŞI NAŞTEREA 
CELEI DE-A IV-A REPUBLICI (1945-1946) 


Demisionând, generalul de Gaulle nu lasă în urmă în Franţa nici o altă forţă 
legitimă decât aceea a celor trei mari partide politice câştigătoare ale alegerilor 
din 1945. Partidul comunist propune atunci socialiştilor constituirea unui guvern 
de stânga, respectând imaginea majorităţii din Adunarea constituantă. Temându-se 
de o alianţă cu comuniştii, care ar fi putut conduce partidul lor la a deveni ostatic 
intr-un proces de constituire a unei democraţii populare într-un mod analog celor 

ce se derulează în Europa de Est, socialiştii cer dimpotrivă, un guvern în trei 
alături de MRP. După ezitări între o atitudine de opoziţie, care ar fi făcut din MRP 
“partidul fidelității” faţă de generalul de Gaulle” şi teama că această retragere ar 
putea lăsa terenul liber pentru partidul comunist, liderii MRP decid în final să 
participe la guvernare. Succesiunea generalului de Gaulle este deci asigurată de 
cele trei mari partide politice, care constituie “pactul tripartit”. Acesta este bazat 
pe o “chartă” semnată pe 23 ianuarie 1946, prin care cele trei partide se anga- 
jează să nu se atace reciproc (s-a zis că ar fi vorba de un pact de neagresiune) şi 
să apere împreună în faţa ţării măsurile decise împreună în guvernare. Socialistul 
Felix Gouin, preşedintele Adunării constituante, deveni preşedintele Consiliului şi 
repartiză ministerele între cele trei mari partide politice. De fapt, “charta” tripar- 
tită nu este decât o iluzie, iar cele trei partide politice se suspectează între ele. 
Nimic nu le arată mai limpede antagonismele decât dezbaterile asupra Constituţiei, 
a cărei redactare este principala sarcină a constituantei. Comuniştii şi socialiştii 
vor o Adunare unică şi atotputernică. MRP, care se teme ca aceasta să nu devină 
instrumentul unei dictaturi comuniste doreşte să existe contraponderi ale puterii 
acesteia, o a doua adunare şi un preşedinte al Republicii având anumite prero- 
gative. Însă comuniştii şi socialiștii, majoritari, îşi impun legea în faţa MRP, care, 
deşi participând la guvernare, face faţă de aceste două partide figură de partid de 
opoziţie. În mai 1946, Constituanta supune aprobării cetăţenilor un proiect consti- 
tutional conform vederilor majorităţii socialist-comuniste, MRP preconizând un 
vot negativ. Or, spre surprinderea generală, Constituţia este respinsă (53% de 
voturi “nu”). 

Va trebui, deci, aleasă o a doua Adunare constituantă, care să redacteze un 
proiect susceptibil să primească asentimentul francezilor. Alegerile ce au avut loc 
pe 2 iunie 1946, tot pe baza unui scrutin de listă proporţională departamental, 
menţin preponderența celor trei partide, dar cu o reechilibrare în favoarea MRP. 


ALEGERILE DIN 2 IUNIE 1946 


Parte din voturile exprimate | Număr de mandate 
Partidul comunist 25,9% 


Partidul socialist SFIO 21,1% 
RGR (radicali + UDSR) 11,6% 
MRP 28,2% 
Moderaţi 12,8% 
Diverși 0,1% 

Acesta devine, cu 28,2% din voturi, primul partid al Franţei, în timp ce 
comuniştii şi socialiştii înregistrează un recul, pierzând majoritatea în Adunarea 
constituantă. Membrul MRP Georges Bidault este ales preşedinte al guvernului 
provizoriu şi noua adunare va modifica proiectul constituţional în sensul ideilor 
apărate de partidul liderului guvernului, MRP ajungând cu partidele de stânga la un 
compromis, care păstrează preponderența în cadrul instituţiilor a Adunării naţio- 
nale alese prin vot universal. Această prevedere explică condamnarea de către 
generalul de Gaulle a noii Constituţii (discursul de la Epinal, pe 22 septembrie 
1946). Însă, de data aceasta, rupând cu generalul de Gaulle, MRP cheamă populaţia 
să voteze afirmativ, ca şi socialiştii şi comuniştii, iar referendumul constituţional 
din octombrie 1946 se va solda cu o majoritate pozitivă de 53% a voturilor. Însă, 
absenteismul a fost de aproape 30%, iar generalul de Gaulle remarcă faptul că, în 
aceste condiţii, numai o minoritate a alegătorilor a acceptat Constituţia: “O treime 
din francezi se resemnaseră cu ideea, o treime o respinseseră, o treime o ignora- 
seră” va declara el, pornind curând un proces împotriva ilegitimităţii noilor insti- 
tuţii. Orice s-ar fi putut însă spune, slaba majoritate nu permite celei de-a IV-a 
Republici, astfel create, să se prevaleze de un mare sprijin popular. 

Totuşi, noile instituţii create ca urmare a tripartidismului îşi încep activitatea 
din noiembrie 1946, încheind astfel domnia provizoratului, inaugurată o dată cu 
Eliberarea. Pe 10 noiembrie 1946 au avut loc alegerile pentru Adunarea naţională, 
prevăzute de Constituţie. Ele confirmă preeminenta celor trei mari partide, însă 
cu o ameninţare pentru tripartidisrn: audiența socialiștilor este în scădere netă, în 
timp ce radicalii şi moderaţii, fără a câştiga noi voturi, îşi sporesc numărul de 
mandate, furnizând astfel un eventual punct de sprijin pentru două din marile 
partide, dacă ar dori să se debaraseze de al treilea. 


ALEGERILE DIN 10 NOIEMBRIE 1946 


Parte din voturile exprimate | Număr de mandate 


Partidul comunist 
Partidul socialist SFIO 
RGR (radicali + UDSR) 
MRP 

Uniunea gaullistă 
Moderaţi 

În decembrie este ales Consiliul Republicii, a doua adunare. Pe 16 ianuarie 
1947, Adunarea Naţională şi Consiliul republicii îl aleg preşedinte al Republicii pe 
socialistul Vincent Auriol. La sfârşitul lui ianuarie acesta îl numeşte preşedinte al 
Consiliului de Miniştri pe Paul Ramadier, alt socialist, care formează un guvern 
incluzând reprezentanţi ai celor trei mari partide, dar şi, fapt caracteristic ca 
rezultat al alegerilor, moderați, radicali şi membri ai unei noi formațiuni aliate 
cu radicalii din primăvara lui 1946 în sânul RFR (Rassemblement des gauches 
r&publicaines) UDSR (Uniunea democratică şi socialistă a rezistenţei). Însă, în 
momentul în care instituţiile pe care le-a creat sunt instaurate, tripartidismul se 
va dezmembra. 


SFÂRŞITUL TRIPARTIDISMULUI (1947) 

Între ianuarie 1946 şi mai 1947, vedem născându-se în mai toate marile pro- 
bleme ale momentului o opoziţie crescândă între partidul comunist şi ceilalţi 
membri ai majorității. 

Pe plan economic şi social, cele trei mari partide s-au arătat favorabile națio- 
nalizărilor şi trecerii la planificare. Însă lupta împotriva inflaţiei va introduce 
germenii discordiei între ele. Începând cu 1946, creșterea prețurilor devine îngri- 
jorătoare. Pentru a încerca stăpânirea inflaţiei, guvernul se străduieşte să limiteze 
creşterile salariale, cu sprijinul partidului comunist şi al CGT. Însă această politică 
provoacă nemultumirea muncitorilor şi numeroase greve spontane ce depăşesc 
sindicatele. Temându-se să nu se găsească izolat de masele muncitoreşti prin 
frânarea revendicărilor acestora, partidul comunist şi CGT decid să-şi schimbe 
atitudinea în primăvara lui 1947 şi să sprijine cererile salariale. Această nouă 
politică îşi va găsi un punct de aplicare la regia Renault, unde, după încercarea 
de a opri o grevă spontană declanşată la sfârşitul lui aprilie, CGT decide la înce- 
putul lui mai să i se alinieze Deputaţii comunişti vor interpela atunci guvernul 
Ramadier asupra politicii sale salariale de la regia Renault. 

În domeniul colonial, în timp ce comuniştii aprobaseră în mare măsură poli- 
tica de restaurare a dominaţiei asupra coloniilor după Eliberare, conflictul apăru 
la sfârşitul lui 1946. Comuniştii se vor ridica împotriva operaţiunilor militare între- 
prinse de francezi în Vietnam, împotriva liderului comunist Ho Chi-minh, care, în 
fruntea naţionaliştilor din Vietminh, revendica independenţa ţării sale. Deputaţii 
comunişti resping creditele cerute de guvern în materie militară, iar miniştrii 
comunişti se abţin de la vot, provocând o vie tensiune în sânul guvernului. O 

nouă subminare a solidarităţii guvernamentale are loc atunci când comuniştii 
protestează împotriva brutalei reprimări a insurecției din Madagascar în 1947. 

Însă cele ce vor provoca moartea tripartidismului vor fi problemele de poli- 
tică externă. În acest domeniu totuşi, partidul comunist a susţinut politica guvernelor 
provizorii, al căror cuvânt de ordine era dezmembrarea, sau, cel puţin, slăbirea 
Germaniei. Până în primăvara lui 1947, Franţa a avut sentimentul că URSS era 
mai favorabilă vederilor sale decât anglo-saxonii, mult mai decişi să menajeze 
Germania. lată de ce politica de sprijinire a URSS pentru a face presiuni asupra 
englezilor şi americanilor în problema germană a fost o constantă pentru guver- 
nele provizorii. O dată cu începuturile războiului rece, în primăvara lui 1947, 
această politică devine de nesusţinut. La conferinţa de la Moscova din aprilie 
1947, Stalin preconizase, spre marea deceptie a francezilor, o reunificare a 
Germaniei, (despre care el crede că se va alătura taberei estice). Însă, mai ales, 
declaraţia lui Truman deschide oficial conflictul între Est şi Vest, care nu fusese 
până atunci decât mocnit. Franţa trebuie să aleagă tabăra şi este evident că 
aceasta nu poate fi decât aceea a democraţiei occidentale, încolonate în urma 
SUA, pentru a forma un baraj în calea expansiunii comuniste. Însă o asemenea 
alegere este oare compatibilă cu menţinerea în guvern a miniştrilor comunişti, 
care nu ascund că îşi găsesc modelul în Moscova? Paul Ramadier şi ministrul său 
de externe Georges Bidault încearcă totuşi să evite o ruptură. O iniţiativă a comu- 
niştilor o va face inevitabilă. Pe 4 mai 1947, miniştrii comunişti votează alături de 
deputaţii partidului lor, împotriva guvernului din care fac parte, cu ocazia unui vot 
de încredere cerut de Ramadier cu privire la politica sa salarială la uzinele 
Renault. Această ruptură pe faţă a solidarităţii guvernamentale îl determină la 5 
mai pe Paul Ramadier să-i excludă din guvern. 

Chiar dacă comuniştii şi o parte a socialiştilor nu consideră acest episod 
decât drept un incident fără urmări şi estimează că partidul comunist nu va 
întârzia să-şi facă intrarea într-un nou guvern, agravarea războiului rece va face 
ireversibilă decizia din 5 mai 1947. Partidul comunist se vede respins într-o izolare 
politică din care nu va mai ieşi sub a IV-a Republică. O dată cu excluderea comu- 
niştilor de la guvernare, tripartidismul a încetat. În acelaşi moment, instituţiile, 
croite pe măsura sa, se găsesc dezechilibrate în funcţionarea lor. 

INSTITUŢIILE ŞI FUNCȚIONAREA 
LOR SUB A IV-A REPUBLICĂ 


PREEMINENŢA ADUNĂRII NAŢIONALE 


Cara 
Instituţiile noului regim reflectă în primul rând voinţa de a respinge regimul 


puterii personale de la Vichy, elaborând o democraţie în care cuvântul decisiv să 
aparţină votului universal. Pe de aită parte, ele reflectă opţiunile partidelor de 
stânga, elemente cheie ale celor două Constituante, rezervând esenţialul puterii 
Adunării naţionale formată din deputaţi aleşi pentru cinci ani prin scrutin propor- 
tional pe liste departamentale. Depozitara privilegiată a suveranităţii naţionale, 
Adunarea este ferită de orice imixtiune a executivului asupra prerogativelor sale 
şi de orice limitare a puterilor sale: 

- este singura competentă să stabilească durata sesiunilor, în timp ce sub 
a Ill-a Republică preşedintele Consiliului putea să decreteze închiderea la capătul 
a cinci luni; 

- este singura care decide asupra ordinii de zi şi regulamentului său, ceea 
ce îi lasă mână liberă în a decide asupra procedurilor parlamentare şi va da un 
rol capital comisiilor care vor prelua deprinderea de a remania proiectele 
guvernamentale; 

- ea singură votează legile şi nu poate delega acest drept (ceea ce interzice în 
principiu procedura decretelor-legi); 

- în fine, şi ceea ce este cel mai important, ea învesteşte şi demite guvernele. 

Totuşi, această preponderență este atenuată de cele două contraponderi a 
căror introducere în Constituţie a fost determinată de MRP: 

- Consiliul Republicii, a doua adunare, este departe de a avea puterile fostului 
Senat al celei de-a IIl-a Republici. Desenat în urma unei proceduri complexe şi 
indirecte (modificată în 1948 în favoarea unui colegiu electoral alcătuit din consi- 
lieri generali şi reprezentanţi ai consiliilor municipale), el nu poate da decât 
avize, pe care Adunarea naţională nu este obligată să le urmeze. Totuşi, dacă 
aceste avize sunt date cu o majoritate absolută, Adunarea naţională nu poate 
decide în sens contrar decât votând, la rândul ei, cu o majoritate absolută. În 
afara situaţiei de mai sus şi a rolului pe care îl joacă în alegerea şefului statului, 

Consiliul Republicii este lipsit de puteri şi, în practică, se poate considera că regi- 
mul este monocameral. 

- Preşedintele Republicii, ales pentru şapte ani de un Congres format din cele 
două Adunări, nu are decât puteri limitate. Însă el dispune de două atuuri pe care 
Vincent Auriol va şti să le folosească: durata mandatului, care îi oferă o largă 
independenţă faţă de Adunare şi îi permite să reprezinte o oarecare continuitate 
pe lângă guvernele schimbătoare; desemnarea preşedintelui Consiliului, care îi 
lasă o importantă marjă de manevră într-un sistem politic multipartit lipsit de un 
lider incontestabil al majorităţii. 

Preponderenţa Adunării este subliniată în special prin rolul pe care-l joacă la 
nivelul puterii executive. Constituţia acordă conducerea acesteia unui preşedinte 
al Consiliului, numit de preşedintele Republicii. Însă acest preşedinte nu poate 
forma un guvern decât dacă este învestit de majoritatea Adunării naţionale. 
Astfel, înainte de a-l desemna, şeful statului consultă liderii principalelor grupuri 
parlamentare în scopul de a găsi omul politic care are cele mai mari şanse de a fi 
agreat de deputaţi. Pe timpul existenţei sale, guvernul astfel format este supus 
controlului strâns al Adunării naţionale, prin discutarea proiectelor sale în comisii 
sau în şedinţe, prin vot, interpelări, prin discutarea declaraţiilor de politică gene- 
rală şi foarte importanta practică a amendamentelor aduse de comisii proiectelor 
de legi. În fine, Adunarea naţională este cea care demite guvernele, fie preluând 
inițiativa unei motiuni de cenzură (procedură ce nu va fi niciodată aplicată), fie 
refuzând să voteze cu majoritate absolută în cadrul unui vot de încredere cerut 
de guvern. Astfel, total supus Adunării, guvernul este practic lipsit de vreo posibili- 
tate de a acţiona asupra ei. Constituţia a prevăzut, desigur, o posibilitate de dizolvare, 
însă supunând-o unor condiţii atât de draconice, încât pare extrem de improbabilă: 

- Nici o dizolvare nu este posibilă în primele 18 luni ale legislaturii. 

- Pentru ca ea să poată fi pronunţată, trebuie să se fi produs două crize minis- 
teriale în 18 luni, şi în condiţiile constituţionale, adică răsturnarea guvernului să 
fie cerută de majoritatea absolută a deputaţilor (în timp ce majoritatea guverne- 
lor demisionează fără ca aceste condiţii să mai fie reunite). 

- Guvernul trebuie să fie constituit de cel puţin 15 zile şi, o dată dizolvarea 
pronunţată, preşedintele Adunării naţionale devine şeful guvernului, iar partidele 
nereprezentate în guvern vor intra în rândurile acestuia până la alegeri (dispoziţii 
ce vor fi suprimate în 1954). 

Această dominație a legislativului asupra executivului face din cea de-a IV-a 
Republică un regim în care nu există o veritabilă separație a puterilor. Se vor- 
beşte despre el ca despre un “regim parlamentar”. Însă acestei definiţii juridice îi 

putem prefera o altă abordare: a IV-a Republică este mai ales şi înainte de toate 
un regim al partidelor şi aceasta îi va da trăsăturile cele mai caracteristice. 


REGIMUL PARTIDELOR 


NED 
Inainte chiar ca Constituţia să fie redactată, condiţiile succesiunii generalului 


de Gaulle, în ianuarie 1946, fac din regim subordonatul partidelor politice. Am văzut 
cum liderii celor trei mari partide, succesori colectivi ai generalului de Gaulle, 
sunt cei ce instaurează tripartidismul. Ei sunt cei ce-l desemnează pe preşedin- 
tele Consiliului, Felix Gouin, învestit ulterior de Adunarea constituantă, tot ei nego- 
ciază repartiţia între formațiunile lor a portofoliilor ministeriale, în fine, tot ei sunt 
cei care, fiecare în ce-l priveşte, numesc titularii din sânul partidelor lor. Necesi- 
tatea coaliţiilor parlamentare durând pe toată perioada celei de-a IV-a Republici 
nu va face decât să le consolideze rolul, şi, în umbra preşedinţilor succesivi ai 
Consiliului sau a şefului statului, veritabilii stăpâni ai regimului sunt liderii marilor 
partide, Maurice Thorez, secretar general al partidului comunist (între 1945-1947), 
Guy Mollet, inamovibil secretar general al SFIO din 1946, preşedinţii succesivi ai 
MRP şi, ulterior, personalităţile dominante ale partidelor mai puţin disciplinate, 
mnoderaţii (Roger Duchet, secretar naţional al centrului naţional al independen- 
tilor începând cu 1949) sau influentul doctor Quenille la radicali. 

Această preponderență a partidelor politice pe durata regimului parlamentar 
va conduce cea de-a IV-a Republică să revină rapid la practicile celei de-a III-a, în 
ciuda precauţiilor luate. Constituantele din 1946 au vrut într-adevăr să facă astfel 
încât regimul parlamentar să nu antreneze instabilitatea ministerială care condu- 
sese la neputinţă cea de-a IIl-a Republică în ultima sa perioadă. De aceea prevede 
Constituţia ca preşedintele Consiliului să fie învestit pentru programul său, înainte 
de constituirea cabinetului, pentru a evita jocul ambițiilor şi manevrelor, or, Paul 
Ramadier, primul preşedinte al Consiliului celei de-a IV-a Republici, după ce a 
fost învestit personal, va cere Adunării să aprobe printr-un al doilea vot cornpo- 
nența guvernului său. Această practică a “dublei învestituri”, care dă şefilor de 
partid un drept de control asupra formării guvernului, se va perpetua până la 
reforma din 1954, care va prevedea învestitura preşedintelui Consiliului după for- 
marea guvernului, ceea ce lasă loc intrigilor partidelor. De asemenea, Constituţia 
dispune că un guvern nu poate fi răsturnat decât dacă majoritatea absolută a 
deputaţilor votează împotriva lui, abţinerile fiind considerate voturi favorabile 
guvernului. În ciuda acestei dispoziţii, cea mai mare parte a guvernelor îşi vor da 

demisia înaintea oricărui vot al Adunării, dându-și seama că au pierdut sprijinul 
unor anumite partide din majoritate sau considerând că majoritatea votanţilor ar 
refuza să le susțină (şi aceasta numărând, deci, abţinerile, contrar literei Constituţiei, 
ca voturi negative). 

Însă principala cauză a instabilității guvernamentale datorată acestui regim al 
partidelor este un fenomen conjunctural, ruptura tripartidisrnului. Instituţiile fuse- 
seră croite pe măsura celor trei mari partide disciplinate, organizate, votând în 
bloc în Adunarea naţională şi dispunând împreună de o foarte largă majoritate în 
tară şi în Adunare. Această situaţie garantează stabilitatea instituţiilor. Însă respin- 
gerea comuniştilor în opoziţie aşează în afara jocului politic un partid care reprezintă 
un sfert din electorat şi peste un sfert din numărul deputaţilor. Dacă adăugăm 
acestui eveniment major şi scăderea audienței partidului socialist, constatăm că 
radicalii şi moderaţii devin indispensabili pentru a constitui o majoritate. Or, 
acestea sunt partide fără o disciplină internă, formate din clanuri care nu ezită să 
răstoarne un guvern pentru a satisface nişte ambiţii sau a regla nişte rivalități. 
Ponderea crescândă a acestor două grupări va duce începând cu finele lui 1947 
la reîntoarcerea la o instabilitate guvernamentală, plagă a celei de-a IV-a Republici 
ca şi a celei de-a III-a. Această situaţie este cu atât mai gravă cu cât, încă din 
toamna lui 1947, a IV-a Republică, de-abia înfiinţată, suferă un dublu atac care 
face ca şansele ei de supravieţuire să fie precare. 


PARALIZIA INSTITUŢIILOR 
(1947-1952) 


UN REGIM AMENINȚAT 
m 
Prima amenințare vine din partea partidului comunist francez. Am văzut că 
acesta nu a considerat îndepărtarea sa de la guvern ca având un caracter defi- 
nitiv. În timpul primăverii și verii lui 1947, el va persista în a-şi afişa imaginea unui 
partid de guvernământ, responsabil, preocupat înainte de toate de reconstrucția 
tării, mergând până la a privi favorabil derularea planului Marshall, susceptibil de 
a favoriza această reconstrucție. Lucrurile se vor schimba în toamna lui 1947. 
După conferința din Polonia a Kominformului, în cursul căreia comuniştii fran- 

cezi au fost acuzaţi de “cretinism parlamentar” şi după ce Jacques Duclos şi-a 
făcut autocritica în numele lor, atitudinea PCF s-a schimbat cu 180 de grade. El se 
va considera de aici înainte mobilizat pentru a împiedica “lagărul imperialist” să 
atace URSS. În cadrele acestei noi tactici, el va organiza greve şi manifestații de o 
extremă violenţă cu ajutorul CGT, făcând să devieze revendicările sociale, care 
sunt la originea nemulțumirilor, către o vie critică a acţiunii guvernamentale şi a 
alianţei cu Statele Unite. Grevele sunt însoţite de numeroase şi violente încăierări 
cu forţele de ordine, adversarii politici, negreviştii; se constată sabotaje (furnale 
stinse, mine înecate, căi ferate distruse...) În 1947-1948, agitația comunistă face 
să domnească în Franţa o veritabilă atmosferă de război civil; pare că partidul 
comunist se pregăteşte pentru o lovitură de forţă împotriva regimului, impresie 
pe care “lovitura de stat de la Praga” din februarie 1948 o alimentează şi mai 
puternic. Neezitând să dramatizeze situaţia, ministrul de interne, socialistul Jules 
Moch, obţine din partea guvernului rechemarea sub arme a unui contingent şi 
votarea a diverse legi vizând înăsprirea măsurilor împotriva sabotajelor şi care 
pedepsesc atingerile aduse libertăţii muncii. Pentru a împiedica votarea acestor 
legi, deputaţii comunişti vor practica obstrucţionismul la tribuna Parlamentului 
timp de cinci zile şi cinci nopţi, până când Herriot, preşedintele Adunării naţio- 
nale, va pune să se voteze expulzarea deputatului comunist Raoul Calas pentru 
instigare la nesupunere a armatei, ceea ce va antrena plecarea, în acordurile 
“Marsiliezei” a tuturor deputaţilor comunişti. În realitate, astăzi se cunoaşte că nu 
exista în 1947-1948 vreun proiect insurecţional al partidului comunist, ci numai o 
voinţă foarte accentuată de a slăbi tabăra occidentală (cel puţin zona care îi 
revenea în sarcină acestuia) până la a o face să-şi schimbe decizia de a ataca 
URSS, făcând-o să se teamă de riscurile unui război civil. 

Însă consecinţele acestei tactici comuniste sunt considerabile. 

- Ele conduc la scindarea mişcării sindicale. Sindicaliştii necomunişti, de 
acum minoritari, refuzând să mai facă jocul partidului comunist, părăsesc CGT, 
urmându-l pe fostul lider al acestui sindicat, Léon Jouhaux, pentru a înfiinţa “CGT 
Force ouvrière”. 

- Partidul comunist este izolat într-un “ghetto” politic, de unde nu va mai ieşi 
în timpul celei de-a IV-a Republici. Pentru o mare parte a opiniei publice, el va fi 
de aici înainte “partidul străinătăţii”, exclus din jocul politic francez. 

- În fine, situaţia creată de atitudinea PCF face în mod evident imposibilă 
funcţionarea instituţiilor fondate pe tripartidism, cu atât mai mult cu cât comuniştii 
vor atrage în permanență un sfert din electorat pe durata celei de-a IV-a Republici. 

A doua ameninţare vine de la organizarea, în jurul generalului de Gaulle, a 
unei puternice mişcări politice, Adunarea poporului francez (Rassemblement du 
peuple français, RPF). Încă din iunie 1946, după respingerea primului proiect 
constituţional, generalul de Gaulle a făcut cunoscut în discursul său de la Bayeux 
vederile sale constituţionale: un regim de separație a puterilor, a cărui cheie de 
boltă ar fi un preşedinte al Republicii, veritabil şef al executivului şi desemnat de 
de un colegiu elector. Adunarea fiind limitată la rolul său legislativ şi bugetar. Al 
doilea proiect constituţional fiind foarte îndepărtat de vederile sale, generalul de 
Gaulle l-a condamnat fără echivoc la Épinal, în septembrie 1946. De aici înainte, 
el nu va mai avea decât exprimări sarcastice la adresa regimului celei de-a IV-a 
Republici, pe care îl denumeşte disprețuitor “Sistemul” şi a cărui slăbiciune o 
deplânge. EI militează pentru o revizuire a Constituţiei în sensul ideilor expuse la 
Bayeux şi, în acest scop, anunţă în aprilie 1947, formarea unei mişcări, RPF, care, 
în ochii săi, nu este un partid politic (partidele divizează), ci o largă uniune în 
rândurile căreia invită să intre francezi de orice apartenenţă politică. Începutul 
războiului rece creând în Franţa o situaţie dramatică, argumentaţia sa se vede 
întărită: în faţa acţiunii comuniştilor (“separatiştii”, în limbajul generalului), cum 
ar putea un regim aşa de debil ca cea de-a IV-a Republică să apere ţara şi libertăţile? 

Or, succesul RPF va fi fulgerător. În 1947-1948 el revendică peste un milion de 
aderenti (cifra nu a depăşit în realitate 400 000, însă rămâne considerabilă, ținând 
cont de numărul mic de aderenti al partidelor politice franceze). Şi, mai ales, el 
repurtează un veritabil triumf la alegerile municipale din 1947, listele coaliţiei 
patronate de RPF colectând circa 40% din voturi în aşezările cu peste 9 000 de 
locuitori (dintre care 28% numai pentru RPF). Considerând că acest rezultat arată 
în mod evident ruptura dintre Adunarea naţională şi opinia publică, generalul de 
Gaulle o invită să se dizolve după votarea unei noi legi electorale. Singura replică 
a partidelor celei de-a IV-a Republici va fi acuzaţia de “boulangismn” lansată împo- 
triva generalului de Gaulle. Acesta excluzând din start recurgerea la o lovitură de 
forţă, nu are de fapt nici un mijloc de a-i constrânge pe deputaţi să pronunţe dizol- 
varea Adunării. El se va mulţumi deci să interzică fidelilor săi orice participare la 
“sistem”, invitându-i să aştepte viitoare!e alegeri (prevăzute pentru 1951) pentru a 
prelua puterea obţinând majoritatea suf. agiilor. 


CONTRADICŢIILE CELEI DE-A TREIA FORŢE 


Eee T a i 
Dubla amenințare a comuniştilor şi gaulliştilor slăbeşte cu atât mai mult regi- 


mul, cu cât este vorba de două forţe ce se bucură de un larg sprijin popular. Studiul 

cifrelor electorale arată, de altfel, că acestea două constituie prin adiţionarea 
sufragiilor favorabile lor, o majoritate negativă ostilă regimului, însă în dezacord 
total asupra oricărei soluţii pozitive. De aici, partidele care acceptă sistemul par- 
lamentar al celei de-a IV-a Republici vor rămâne minoritare şi se pot teme ca o 
încercare electorală, punându-le în lumină situaţia precară, să nu facă Republica 
neguvernabilă şi căderea acesteia inevitabilă. Pentru a evita acest rezultat fatal, 
partidele ce susţin cea de-a IV-a Republică (socialiştii, MRP, radicalii, şi, treptat, 
chiar dacă sunt suspectaţi de celelalte forţe, moderaţii, care se vor numi curând 
“independenţi”) sunt constrânse să se unească. Acestei coaliţii forţate a partidelor 
ce susţin regimul i s-a dat numele de “A Treia Forţă” (între gaullişti şi comunişti). 
Însă aceste formaţiuni, “condamnate să trăiască împreună” (după expresia doc- 
torului Queuille) sunt în dezacord asupra a numeroase puncte. De exemplu, 
catolicii din MRP şi socialiştii au poziţii autentice, în problema subvenţionării 
învăţământului privat, şi, pe durata primei legislaturi (1946-1951), vor evita să ridice 
problema, pentru a evita dezmembrarea celei de-a Treia Forte. Însă nu va fi posi- 
bil să se evite chestiunile bugetare. Or, în această privinţă dezacordul este total 
între socialişti şi celelalte formaţiuni, mai ales moderați şi radicali. Primii sunt 
partizanii intervenţiei statului în economie şi în problemele sociale, ai dirijisrnului, ai 
sporirii cheltuielilor sociale, antrenând o creştere a cheltuielilor bugetare şi o 
necesară sporire concomitentă a sarcinilor fiscale. Ceilalţi sunt liberali, apărători 
ai liberei iniţiative şi ai neintervenţiei statului în raporturile sociale şi în proble- 
mele economice, ostili sporirii cheltuielilor bugetare şi dornici să limiteze la 
maximum sarcinile fiscale. Această opoziţie fundamentală în probleme esenţiale 
ale gestiunii cotidiene, imposibil de eludat, explică căderea aproape a tuturor guver- 
nelor între 1947 şi 1952, alegerea uneia dintre căi antrenând retragerea elemen- 
telor majorităţii care i se opun. A Treia Forţă poartă în interiorul ei germenul unei 
instabilităţi ministeriale care este mai mult dependentă de conjunctura anrenată 
de dezmembrarea tripartidismului decât de instituţii însele. 

Ţinând cont de contradicţia fundamentală care apasă asupra celei de-a Treia 
Forte, singura manieră de a împiedica căderea unui guvern este de a evita luarea 
de decizii tranşante în problemele esenţiale. Această tactică, botezată “imobilism” 
va fi practicată cu extraordinară virtuozitate de doctorul Queuille, om politic 
radical, vechi politician al celei de-a III-a Republici, şi care va fi de trei ori preşe- 
dinte al Consiliului în prima legislatură. Tactica sa constă în a amâna problemele, 
a întârzia consultările electorale (astfel va întârzia cu câteva luni alegerile canto- 
nale pentru a evita un nou triumf electoral al RPF), a aştepta până când problemele 

se rezolvă de la sine. Politică extrem de nepopulară în rândurile opiniei publice, 
suscitând ironia observatorilor politici, dar care, în contextul dramatic al anilor de 
început ai regimului, îi va permite acestuia să dureze şi să depăşească pasa 
dificilă în care ameninţa să se scufunde. 


ACORDUL ASUPRA POLITICII EXTERNE 


AE 
Cel putin, dacă A Treia Forţă nu poate guverna tara decât în imobilism sau 


instabilitate, ea cade de acord în politica externă şi colonială, care, în epoca răz- 
boiului rece, apărea drept fundamentală. 

Înseşi circumstanţele formării sale - războiul rece - explică de ce partidele 
celei de-a Treia Forțe trebuie să fie în primul rând de acord asupra marilor opțiuni 
ale politicii externe. Pericolul principal pentru Europa fiind expansionismul sovie- 
tic, se pune problema apărării Franţei împotriva acestuia, printr-un sistem de 
alianţe eficiente. Prima cărămidă este pusă încă din martie 1947 prin tratatul de 
la Dunkerque dintre Franţa şi Marea Britanie negociat de Léon Blum şi secretarul 
Foreign Oiffice-lui, Ernest Bevin, prin care cele două state îşi promit asistenţă 
reciprocă în caz de agresiune. Un an mai târziu, în martie 1948, tratatul se extinde 
şi asupra statelor din Benelux, printr-un nou document semnat la Bruxelles. Însă 
blocada Berlinului, care va începe în iunie, va face ca războiul rece din Europa să 
devină palpabil şi îi va împinge pe europeni să încerce să obţină protecţia 
Statelor Unite: miniştrii succesivi de externe francezi Georges Bidault şi Robert 
Schumann se vor strădui să smulgă americanilor promisiunea unei angajări mili- 
tare în caz de atac sovietic împotriva Europei occidentale. Această politică este 
cea care va duce la semnarea, pe 4 aprilie 1949, a pactului atlantic, tratat de alianţă 
defensivă între 10 ţări europene (printre care şi Franţa), Statele Unite şi Canada. 

Acest nou context internaţional va determina Franţa să renunţe la politica 
dură faţă de Germania, care fusese până atunci cheia de boltă a diplomaţiei sale. 
În contextul războiului rece, SUA cer ca europenii să contribuie la propria lor apă- 
rare şi ca orice potenţial militar şi industrial disponibil, inclusiv cel al Germaniei, 
să fie utilizat. Franţa trebuie mai întâi să accepte în 1947 ca zona sa de ocupaţie, 
alături de zonele engleză şi americană, să constituie “Trizona”, embrionul unui 
viitor stat al Germaniei occidentale. În timp ce americanii cer reconstruirea indus- 
triei grele germane, francezii găsesc un paleativ pentru ameninţarea pe care o 
constituie în ochii lor resurecţia forţei “negustorilor de tunuri”: planul Schuman 

din 1950 propune constituirea unei Comunităţi europene a cărbunelui şi oțelului 
(CECO) care să plaseze siderurgia şi industria minieră din ţările aderente, printre 
care şi Germania federală, sub autoritatea unei comisii supranaţionale. Politica 
europeană apărea astfel într-o primă etapă drept un mijloc de a evita riscul unei 
întoarceri la agresivitatea germană, înglobând într-o organizaţie care să nu fie sub 
controlul Statului mijloacele de reînarmare germane. Aceeaşi logică îl va con- 
duce câteva luni mai târziu pe preşedintele Consiliului, René Pleven, să propună 
o Comunitate europeană a apărării, în timp ce americanii insistă de această dată 
pentru renaşterea unei armate germane. Vedem astfel schiţându-se, în contextul 
războiului rece, o organizaţie reunind în jurul aliatului american cele şase ţări ce 
au aderat la CECO, Franţa, Germania federală, Italia, Benelux, “mica Europă”, din 
care Marea Britanie nu face parte. 

În fine, anticomunismul ce domină politica celei de-a Treia Forte se mani- 
festă printr-o politică colonială dură, mişcările naţionaliste din coloniile franceze 
fiind asimilate cu asalturi ale comunismului internaţional împotriva Occidentului. 
Această politică ia forme diferite în două regiuni geografice, unde amploarea sa 
va fi diferită: 

- în Africa de Nord prevalează o fermitate care nu are nici o consecinţă pe 
moment, dar ale cărei repercursiuni se vor face greu simţite mai târziu. În Maroc, 
generalul Juin, numit rezident general, primeşte misiunea de a obţine din partea 
sultanului Mohamed al V-lea dezavuarea partidului naţionalist Istiqlâl. În Tunisia, 
unde rezidentul general Périllier şi ministrul de externe Robert Schuman încearcă 
către 1950 o politică de deschidere favorizată de flexibilitatea liderului naţionalist 
Bourguiba, presiunile coloniştilor francezi constrâng guvernul să dea înapoi, evo- 
luţia este parafată de înlocuirea rezidentului P&rillier cu Hautecloque, care va 
pune curând să fie arestaţi membrii. guvernului tunisian. În fine, în Algeria, adop- 
tarea în 1947 a unui statut prevăzând alegerea unei Adunări algeriene dotate cu 
puteri financiare şi desemnate de două colegii electorale (europeni şi musul- 
mani) va eşua într-un impas. Guvernatorul general Naegelen, numit în ianuarie 
1948, va organiza falsificarea de către administraţie a alegerilor din aprilie pentru 
Adunarea algeriană de o asemenea manieră încât al doilea colegiu va aduce o 
zdrobitoare majoritate a candidaţilor administraţiei şi partidele naţionaliste nu vor 
obține decât un număr derizoriu de mandate. În Maghreb, orice punte între 
Franţa şi naționaliști este ruptă; 

- în paralel, şi de o manieră mai gravă pe moment, Franţa se înfundă în 
războiul din Indochina. Ea îl combate cu hotărâre pe comunistul Ho Chi-minh, 

care conduce lupta Vietminh-ului şi caută un “interlocutor valabil”, cu care să se 
negocieze. Ea crede să-l găsească în persoana fostului împărat din Annam, Bao- 
Dai, cu care negociază, între 1947 şi 1949, o serie de acorduri care vor duce la inde- 
pendenta Vietnamului sub autoritatea acestuia. Deci, de aici înainte, în numele 
împăratului şi al apărării Occidentului în faţa comunismului luptă Franţa în 
Indochina. Or, începând cu 1949-1950, această luptă devine din ce în ce mai 
dificilă. Crearea în 1949 a Republicii populare Chineze îi permite lui Ho Chi-minh 
să primească, într-o manieră din ce în ce mai eficientă, ajutorul puternicului său 
vecin, şi să treacă astfel de la acţiuni de guerilla la războiul fățiș. Prima dovadă 
este în 1950 dezastrul de la Cao Bang, prima înfrângere importantă a Franţei în 
Vietnam. În Franţa încep să se ridice voci în afara celor ale partidului comunist, în 
special cea a lui Pierre Mendès France, pentru a critica un conflict fără ieşire, care 
ruinează finanţele publice. Î să guvernul intensifică efortul de război, îl numeşte 
înalt-comisar în Indochina pt generalul de Lattre de Tassigny, iar aceasta obţine 
în 1951 acceptul americanilor de a suporta o parte a cheltuielilor acestui război 
dus în numele Occidentului. 


DESTRĂMAREA CELEI DE-A TREIA FORŢE 
E 
Chiar dacă corespundea situaţiei Franţei în epoca războiului rece, care deter- 
mina menţinerea unei precare coeziuni în sânul majorităţii, A Treia Forţă nu 
putea constitui o soluţie politică satisfăcătoare, ţinând cont de divergenţele dintre 
membrii acesteia în problerne de gestiune curentă a ţării. Oricum, rezultatele ale- 
gerilor din 1946 constrâng pe asociaţi să se suporte reciproc pentru a evita o criză 
a regimului. Este totuşi evident că nici unii nici alţii nu îşi ascund deloc speranţa 
de a se elibera dintr-o alianţă devenită apăsătoare pentru toţi, după alegerile din 
1951 care vor trebui să reînnoiască Adunarea naţională. Însă, în plus, trebuie şi ca 
aceste alegeri să permită forţelor politice care aprobă regimul să obțină majoritatea. 
lar acest obiectiv nu este deloc asigurat, ţinând cont de audiența comuniştilor şi a 
RPF. Astfel, din 1950, marea preocupare a guvernanţilor este de a găsi o lege 
electorală care să permită evitarea unei încercări fatale regimului, asigurând şi o 
majoritate stabilă a Adunării. Acesta este rolul încredinţat legii scrutinului de listă 
votată în mai 1951. Scrutinul rămâne proporţional, însă mai multe liste se pot 
declara, înainte de alegeri, “înrudite”. În acest caz, li se adună voturile obținute şi, 
dacă acestea depăşesc majoritatea absolută, listele “înrudite” îşi împart totali- 

tatea mandatelor, proporţional cu audiența fiecăruia. De pe urma “înrudirilor” se 
aşteaptă un dublu rezultat. În primul rând, eliminarea comuniştilor, cu care nu se 
va declara “înrudit” nici un partid. În al doilea rând, parlamentizarea RPF, despre 
care se speră, că, din teama de a nu ieşi slăbit, va accepta în timpul alegerilor să 
se declare “înrudit”, apoi, ca urmare a lor, să se integreze regimului. Din acest 
punct de vedere, alegerile din 1951 sunt o decepţie pentru promotorii legii. Pe de 
o parte generalul de Gaulle interzice orice “înrudire” a RPF şi, în cea 'mai mare 
măsură, este ascultat. Pe de altă parte, vechii membri ai celei de-a Treia Forțe nu 
reuşesc decât în mod excepţional să constituie un singur bloc de liste “înrudite”; 
în general, ei constituie cel puţin două, orientate, respectiv, în jurul socialiştilor şi 
moderaţilor. Astfel încât efectul aşteptat al sistemului “listelor înrudite” este mai 
mic decât se sperase: el va duce la scăderea numărului de deputaţi comunişti şi 
ai RPF fără a-i elimina pe unii sau a-i îmblânzi pe ceilalţi şi fără a obţine acea 
nouă majoritate spectaculoasă dorită. 


ALEGERILE DIN 1951 


(RI Parte din voturile exprimate | Număr de mandate 


Partidul comunist 
Partidul socialist SFIO 


RGR 
MRP 
RPF 
Moderați 
Diverși 


De fapt, cele 6 mari formatiuni politice numărând fiecare circa 100 de depu- 
taţi (s-a vorbit chiar despre “camera hexagonală”), nu va exista o altă majoritate 
în afara aceleia rezultate din reconstituirea celei de-a Treia Forțe - întrucât în 
ciuda insistentelor tentative ale unor deputaţi, gaulliştii vor rămâne fermi în 
atitudinea lor de abţinere. Două guverne vor fi constituite după alegeri pe o astfel 
de majoritate: cel al lui René Pleven în august 1951 şi cel al lui Edgar Faure în 
ianuarie 1952. Însă, străduindu-se să facă imposibilă funcţionarea regimului 
pentru a provoca recurgerea la serviciile generalului de Gaulle, RPF îi va oferi de 
fapt acestuia armele supravieţuirii sale. 

Decisă să se folosească de lipsa de coeziune a celei de-a Treia Forțe, RPF va 
introduce discordia în tabăra majorităţii folosindu-se de chestiunea şcolilor 
private. RPF va face, într-adevăr, să se voteze legi care acordă subvenţii tuturor 
familiilor care au un copil în şcoala primară, care se aplică atât învăţământului 
privat, cât şi celui public (legea Marie-Barang6). Cu această ocazie se constituie o 
nouă majoritate de centru-dreapta alcătuită din RPF, MRP, independenţi, câţiva 
radicali şi UDSR, în timp ce socialiștii şi radicalii “laici” se văd respinşi în opoziţie. 
Oficializarea acestei majorităţi virtuale, care pare mai coerentă decât majoritatea 
celei de-a Treia Forțe, pare de acum înainte telul preşedintelui Vincent Auriol, în 
ideea ieșirii din instabilitate şi imobilism. Pentru a ajunge aici, el propune 
Adunării naţionale, după căderea guvemului Edgar Faure, în februarie 1952, 
învestirea moderatului Antoine Pinay. Este primul om politic al dreptei devenit şef 
al guvernului după 1945. Fost membru al Consiliului naţional de la Vichy, a cărui 
ineligibilitate a fost înlăturată pentru servicii aduse Rezistenței, deşi votase depli- 
nele puteri pentru Pétain în 1940, mic întreprinzător, ostil presiunii fiscale, are 
mijloacele de a seduce dreapta din Adunare. Pe 6 martie 1952, spre surprinderea 
generală el este învestit, prin voturile independenţilor, MRP, radicalilor şi a 27 de 
deputaţi RPF în frunte cu Frederic-Dupont, care ignorând recomandările genera- 
lului de Gaulle, susțineau un om al cărui profil convenea vederilor lor. Această 
defecţiune, anunțând o dezmembrare progresivă a RPF, va face pe aleşii acestuia 
disponibili pentru constituirea acestei noi majorităţi de centru-dreapta, care se 
profilase încă din 1951, aruncându-i pe socialişti în opoziţie. O dată cu învestitura 
lui Antoine Pinay, s-a sfârşit cu A Treia Forţă. Balanța politică a revenit spre dreapta 
chiar în momentele în care încheierea reconstrucției va face Franţa să intre în era 
creşterii economice. 


RECONSTRUCȚIA ECONOMICĂ 


SITUAŢIA ECONOMICĂ ÎN 1945 
Rate 
Preţul războiului şi al ocupaţiei este foarte greu pentru ţară. Războiul a făcut 
600 000 de victime. Dacă însă adăugăm acestei cifre cele 530 000 de decese supli- 
mentare, datorate relelor condiţii de igienă şi alimentaţie şi deficitul naşterilor, 
estimat la un milion, totalul pierderilor dernografice ale Franţei ajunge la circa 2 

milioane de persoane. Pierderile materiale nu sunt mai puţin importante: zeci de 
mii de exploatări agricole, uzine, imobile, au fost distruse, iar reţeaua de transpor- 
turi a fost puternic avariată. Infrastructura economică a fost distrusă de bombar- 
damente: gări distruse, poduri, cheiuri portuare, căi ferate, canale, sunt cele mai 
multe inutilizabile. Franţa a pierdut un sfert din locomotivele sale, două treimi din 
vagoanele sale de marfă, două treimi din cargouri, trei sferturi din petroliere, 
85% din materialul fluvial, 40% din vehiculele auto. În fine, pierderile financiare 
sunt considerabile: cheltuielile de ocupaţie, rechiziţiile şi pagubele diverse, 
clearing-uri necompensate se ridică la peste 1 100 miliarde vărsate Germaniei, 
cărora li se adaugă 460 miliarde deficit bugetar, deci în total peste 1 500 mili- 
arde de franci de cheltuieli neacoperite de încasările bugetare şi care se află la 
originea unei uriaşe inflaţii. 

Or, reluarea producţiei se va izbi de “strangulări” care par de nedepăşit. Franţa 
suferă de pe urma lipsei de energie (în special de cărbune) şi de materii prime, 
în ciuda unui efort uriaş şi a unei sensibile creşteri a randamentului. Importul 
acestor produse indispensabile se confruntă cu faptul că toate porturile impor- 
tante au fost distruse şi sunt inutilizabile (cu excepţia portului Cherbourg repus 
grabnic în funcţiune). Mai mult, flota franceză nu mai reprezintă decât o treime 
din cea din 1938. În fine, în ciuda rechiziționărilor bunurilor franceze din străinătate 
şi a cesionării unei părţi a stocului de aur al Băncii Franţei, țara nu mai dispune 
deloc de devizele necesare achiziţiilor indispensabile din exterior. Este clar că 
fără ajutor internaţional Franţa nu poate spera să se redreseze. 

În interior, fac ravagii inflaţia şi piata neagră. Inflaţia imediat postbelică este 
rezultatul dezechilibrului între o producţie insuficientă care generează penuria şi 
o putere de cumpărare relativ mare, ca urmare a economiilor făcute în timpul 
războiului şi puternicelor creşteri salariale care au urmat Eliberării. Această putere 
de cumpărare neîntrebuinţată este deviată asupra “pieţei negre”, care contribuie 
la menţinerea preţurilor ridicate ale produselor de consum curent, hrănind astfel 
noi revendicări de creşteri salariale. Pentru a stopa această “spirală inflaţionistă”, 
născută datorită penuriei, Pierre Mendès France, ministrul economiei, propune 
schimbarea bancnotelor (pentru a evita tezaurizarea), însoţită de un blocaj 
general al averilor (conturi în bancă, cecuri poştale, bonuri de tezaur...) fiecare 
contribuabil urma să primească aceeaşi sumă de 5 000 F, restul averii sale fiind 
deblocat pe măsură ce producţia se relansa. Însă generalul de Gaulle refuză 
această politică prea riguroasă, pe care estimează că nu o va putea impune fran- 
cezilor după constrângerile din vremea războiului şi se raliază concepțiilor lui 

René Pleven, ministrul de finanţe, care preferă împrumutul blocării conturilor. 
Această alegere va atârna greu: în ciuda eforturilor consirnţite, inflaţia va rămâne 
o boală endemică a celei de-a IV-a Republici. 


INTERVENŢIA STATULUI ŞI AJUTORUL AMERICAN 
sare 

Gravitatea situaţiei economice face iluzorie redresarea spontană a economiei 
franceze dacă statul nu intervine să o ajute. Înaintea oricărei concepţii teoretice 
(a stângii, a cărei influenţă asupra spiritului Rezistenței este considerabilă, şi care 
este într-adevăr favorabilă în întregime intervenţiei statului în economie) este 
necesitatea însăşi cea care explică instaurarea în Franţa a “dirijismului economic”. 
Aspectul cel mai spectaculos va fi seria de naţionalizări care însoțesc Eliberarea. 
Unele au caracter politic şi apar drept sancţiuni împotriva şefilor întreprinderilor 
vinovate de colaboraţionism economic: este cazul uzinelor de automobile Renault 
şi al celor de camioane Berliet. Însă, naţionalizările cele mai semnificative sunt 
cele ale sectoarelor-cheie ale economiei, prin intermediul cărora statul îşi însu- 
şeşte mijloacele de a provoca relansarea dorită a producţiei. 

- Energia: gazul metan, electricitatea, cărbunele, sunt naţionalizate, dând 
naştere societăţilor Gaz de France, Électricité de France, Charbonnase de France 
care iau locul fostelor societăţi private. 

- Transporturile: în afara SNCF, creată încă din 1937, companiile de aviaţie 
vor trebui să fuzioneze cu Air France. 

- O mare parte a creditului: 34 de societăţi de asigurări sunt naţionalizate. O 
dată cu ele, şi Banca Franţei, ale cărei acţiuni sunt transferate statului, care îi va 
numi de acum înainte administratorii. 

În fine, cele patru bănci de depuneri (Credit Lyonnais, Société Generale, 
Comptoir national d'escompte Paris, Banque nationale pour le commerce et 
l'industrie) cunosc aceeaşi soartă. Singure, băncile comerciale scapă de naţiona- 
lizare, însă sunt supuse unui dublu control, cel al Consiliului naţional al creditului, 
numit de stat, şi cel al unei comisii cuprinzând pe guvernatorul Băncii Franţei şi 
înalţi funcţionari. Devenit stăpân pe instrumentele esenţiale ce condiţionează 
reconstrucţia economică, statul trebuie să-şi stabilească strategia. 

Aceasta va lua forma planificării, prin care statul va stabili cu precizie obiec- 
tivele economice. La iniţiativa lui Jean Monnet, numit comisar al Planificării, este 
promulgat în ianuarie 1947 planul de modernizare şi de înzestrare cu echipa- 

mente, care îşi fixează obiectivul de a reatinge în 1948 nivelul producţiei din 1929 
şi de a-l depăşi cu 25% în 1950 (de fapt, planul Monnet va fi prelungit până în 
1952). Puşi în faţa a trei imperative: reînnoirea şi îmbunătăţirea echipamentelor; 
satisfacerea unei cereri crescute de bunuri de consum; reconstrucţia imobilelor 
distruse - şi conştienţi că posibilităţile ţării nu le permit simultan, promotorii pla- 
nului optează deliberat pentru prioritatea acordată industriilor de bază, care 
comandă relansarea restului economiei, sacrificând consumul imediat al fran- 
cezilor. Acest obiectiv se poate sprijini şi pe naţionalizările de curând efectuate şi 
care plasează în mâinle statului o mare parte a sectoarelor avute în vedere. 
Primul plan pune accentul pe 6 sectoare cărora le sunt rezervate creditele de stat 
şi care par a deţine cheia reconstrucției economice: electricitate, cărbune, oţel, 
viment, transporturi feroviare, material agricol. Acest plan, orientativ şi nu obliga- 
toriu, reprezintă primul exemplu din lume de planificare suplă, extrem de diferită 
de planificarea autoritară a ţărilor socialiste. 

Numai că realizarea unui asemenea plan implică colaborarea populaţiei, 
chemată să accepte sacrificii la nivelul consumului şi eforturile cerute. Pentru a-i 
determina pe francezi să realizeze obiectivele guvernului, o intensă propagandă, 
în care partidul comunist joacă în 1945-1946 un rol esenţial, exaltă “bătălia 
producţiei”. Este cu atât mai necesar cu cât, populaţia activă fiind relativ puţin 
numeroasă, mâna de lucru lipseşte. Apelul masiv la muncitori străini (300 000, 
mai ales italieni şi nord-africani) se va dovedi insuficient şi va trebui recurs la ore 
suplimentare şi acordate avantaje muncitorilor al căror rol este indispensabil, de 
exemplu minerilor, care vor primi salarii ridicate şi suplimente alimentare. Însă, 
mai ales, guvernul contează, pentru a-i stimula pe francezi, pe efectele marilor 
reforme sociale adoptate după Eliberare. Mai întâi instituirea comitetelor de 
întreprindere, obligatorie în instituţiile cu peste 100 de muncitori, este concepută 
ca un mijloc de asociere a angajaţilor la gestiunea unei întreprinderi, chiar dacă 
rolul lor este rapid redus la administrarea activităţilor sociale. Mai apoi, Secu- 
ritatea socială, concepută de acum nu ca sistemul de asigurări sociale sub forma 
de asigurări individuale, alimentate prin cotizaţii salariale şi patronale, ci ca o 
formă de redistribuire a venitului naţional. Ea oferă într-adevăr transferări sociale 
în beneficiul copiilor, bolnavilor, bătrânilor şi măreşte indirect prin aceasta sala- 
riile beneficiarilor. Acest venit social reprezintă o modificare fundamentală a 
condiţiei de salariat şi oferă francezilor o protecţie garantată de stat, superioară 
oricărei forme vechi. 

Dacă participarea francezilor este condiţia indispensabilă a reuşitei acestui 
plan, acesta nu va putea fi pus în aplicare fără mijloace financiare adecvate. Din 
acest punct de vedere, două surse de finanţare pot fi distinse: 

- o finanţare naţională pe care o organizează statul, prin politica sa financiară. 
Sumele puse la dispoziţia fondurilor pentru modernizare şi înzestrare provin, pe 
de o parte, din impozite prelevate şi din împrumuturi lansate de guvern (datoria 
publică a Franţei creşte între 1945 şi 1949 de la 1 680 de miliarde la 3 140 miliarde 
de franci). Însă această îndatorare considerabilă nu este prea greu de suportat, 
întrucât este mult corectată de inflaţie. Deprecierea monetară uşurează greutatea 
datoriei publice şi, în total, va face ca sarcina reconstrucției să cadă asupra celor 
ce au subscris împrumuturile de stat, deci a deţinătorilor de capital; 

- dacă francezii consimt astfel să facă un efort considerabil pentru a finanța 
reconstrucția, un sprijin decisiv va fi furnizat de ajutorul american ce va permite 
Franţei să-şi procure importurile pe care ruina finanţelor sale publice nu îi 
permite să le cumpere în condiţii normale. Încă din mai 1946, prin acordurile 
Blum-Byres, SUA iartă Franţa de cea mai mare parte a datoriei sale, restul 
rămânând rambursabil cu o dobândă de 2% până în 1980. În acelaşi timp, Franţa 
primeşte credite de la Export-Import Bank, BIRD şi FMI. În afara acestor împru- 
muturi ale organismelor internaţionale şi ale băncilor private, guvernul american 
ajută direct Franţa, în cadrele “doctrinei Truman”. Aceasta va primi 284 milioane 
de dolari în decembrie 1947 cu titlu de ajutor interimar, apoi 1 300 milioane de 
dolari în 1948-1949 în contul planului Marshall. 


BILANŢUL ECONOMIC CĂTRE 1950 

a q 

În jurul lui 1950, reconstrucţia poate fi considerată ca terminată, iar economia 
îşi regăseşte ritmul din 1938. Recolte bune permit în 1948 producţiei agricole să 
reatingă nivelul său antebelic, astfel încât raţionalizarea pâinii este suprimată în 
1949. În domeniul industrial, rezultatele sunt inegale, de la sector la sector. Pro- 
ducţia de cărbune este aproape de nivelul lui 1929 (52 milioane tone), însă nu 
atinge nivelul de 62 milioane planificat, datorită slabei productivităţi medii. În 
schimb, în sectorul energetic, electricitatea, cu 33 miliarde kWh este în plină 
dezvoltare (barajul de la Gânissiat este inaugurat în 1948) iar petrolul, după siste- 
matizarea rafinăriilor de la Berre, a ajuns la capacitatea de rafinare 16 milioane 
de tone (dublul cifrei din 1938). 

- Sector-cheie, care a beneficiat de pe urma ajutoarelor statului, siderurgia nu 
dă decât rezultate decepţionante (8,5 milioane tone de oţel, valoarea din 1938, 
mai mică decât cea din 1929). Cât despre alte industrii, care nu au beneficiat de 
investiţii prioritare, ca textilele sau construcţiile, ele cunosc stagnarea. Dacă indi- 
cele producţiei industriale este 128 faţă de 100 în 1938, aceasta se datorează 
câtorva ramuri motrice şi nu dezvoltării generale a economiei. Aceste rezultate în 
final decepţionante explică decizia de a prelungi aplicarea planului Monnet până 
în 1952, cu scopul de a promova o dezvoltare armonioasă a economiei, exploa- 
tând mai bine ajutorul american. 


REALIZAREA PLANULUI MONNET 


Producția Obiectivele Producția 
din 1929 | planului Monnet | din 1953 


Cărbune 

(milioane de tone) 55 65 54,5 
Electricitate 

(miliarde de kWh) 15,5 37 41,4 
Oțel 

(milioane de tone) 97 1 10 
Ciment 

(milioane de tone) 43 13,5 9 


- Dacă, cantitativ, reconstrucţia poate fi considerată încheiată, nu ne aflăm 
deloc în faţa unei economii modeme. S-a reconstruit pe bazele existente pentru 
a regăsi cifrele producţiei de dinainte de război şi fără a se preocupa de rentabili- 
tate. Franţa anului 1950 rămâne caracterizată de predominanţa micilor întreprin- 
deri agricole, artizanale, industriale, subechipate, însă protejate datorită penuriei. 
Nu există sectoare moderne în economia franceză: sectorul naționalizat (minele, 
electricitatea, gazele) s-au dotat cu echipamente reînnoite şi se străduiesc să-şi 
rentabilizeze producţia; întreprinderile siderurgice s-au regrupat (Usinor, Sidâlor 
rezultă din fuziunea unor întreprinderi mai mici şi constituie veritabili giganţi care 
domină, respectiv, siderurgia din Nord şi cea din Lorena) şi fac eforturi de raţio- 
nalizare. În fine, sub impulsionarea statului, vedem creându-se o nouă stare de 
spirit care va duce la a consacra o parte importantă a venitului naţional inves- 
tiţiilor (20,5% în 1949, faţă de 13% în 1938). 

- Astfel, factorii care pot permite modernizarea economiei franceze sunt 
prezenţi în 1950, însă fără a-şi fi putut face simțite efectele. 


INFLAŢIA 
(indicele prețului de desfacere la Paris; baza 100 = 1938) 


Indice de preț Evoluția în raport cu anul precedent 


Această rapidă reconstrucţie a lăsat să subziste grave dezechilibre care vor 
afecta mult timp economia franceză. Mai întâi, dezechilibre sociale: criza de 
produse moştenită de pe urma războiului a permis agricultorilor, industriaşilor, 
coinercianţilor să se îmbogăţească, în timp ce marea masă a salariaţilor ale căror 
salarii ţin pasul cu întârziere cu creşterea preţurilor este afectată. În al doilea 
rând, reconstrucţia a creat dezechilibre financiare: alegerea făcută de generalul 
de Gaulle în 1945 în favoarea soluţiei Pleven în dauna celei propuse de Mendes 
France continuă să se repercuteze asupra situaţiei țării şi reconstrucţia se desfă- 
şoară pe un fundal inflaţionist. Aceasta are drept consecinţă stimularea importurilor 
şi stânjenirea exporturilor, provocând un dezechilibru permanent al balanței 
comerciale. În fine, bugetul statului rămâne deficitar, încasările nereuşind să aco- 
pere cheltuielile decât în măsură de 70% între 1947 şi 1949. 

- Ansamblul acestor dezechilibre, imputate de o parte a opiniei publice şi a 
lumii politice dirijisnului de stat, va contribui, la începutul anilor '50 , la a provoca 
o întoarcere la liberalismul economic, în acelaşi timp în care balanţa politică, 
multă vreme fixată spre stânga, revine către dreapta. 

ÎNTOARCEREA LA LIBERALISM 


i 

Dacă necesităţile şi opinia politică, majoritar orientată spre stânga, au permis 
instituirea dirijismului economic în 1945-1946, contextul va evolua foarte repede, 
cu începere din 1947. Pentru ieşirea din război, programul Consiliului Naţional al 
Rezistenței preconiza controlul puterilor publice asupra vieţii economice şi 
sociale. În plus, cele trei mari forțe ale tripartidismului (PC, SFIO, MRP) au în 
comun o mare neîncredere faţă de liberalismul economic, care îi favorizează pe 
cei puternici şi îi sacrifică pe cei slabi. lar dreapta însăşi nu va protesta deloc 
împotriva unui intervenţionism de stat, la care necesităţile vremurilor siliseră şi 
guvernul de la Vichy. În schimb, pe măsură ce ne îndepărtăm de timpurile războ- 
iului, radicalii şi moderaţii, care exprimă opiniile claselor de mijloc ale industria- 
şilor, comercianților, meşteşugarilor, şi se prezintă ca apărătorii liberei iniţiative, 
critică din ce în ce mai viu intervenţionismul statului. Ruptura din mai 1947 îi va 
aduce acestuia, astfel, o lovitură mortală. Respingerea comuniştilor în opoziţie, 
marginalizarea socialiştilor, întoarcerea la putere a radicalilor şi moderaţilor dimi- 
nuează audiența partizanilor dirijismului economic. Încă din toamna lui 1947, 
susținătorii liberalismului economic, ca radicalul René Mayer, moderaţii Paul 
Reynaud şi Maurice Petsche, sunt cei care se succed în fruntea ministerului 
finanţelor şi impun abandonarea progresivă a practicilor dirijiste şi întoarcerea la 
mecanismele pieţei. 

Începând cu 1947, sunt astfel ridicate cea mai mare parte a restricţiilor ce 
apăsau asupra economiei franceze. Reinserţia pe piaţa internaţională presupu- 
nea o repunere în ordine a monedei, valoarea oficială a francului fiind superioară 
puterii sale de curnpărare. Două devalorizări, în 1948 şi 1949 vor aduce francul la 
o valoare corespunzătoare celei de pe piaţa mondială. Este amputat la nouă 
zecimi din valoarea sa din 1939. René Mayer decide liberalizarea preţurilor, apoi 
cea a salariilor, statul nerezervându-şi decât stabilirea salariului minim interprofe- 
sional garantat, (SMIG) “minimumul de supravieţuire”. Schimburile externe sunt 
parţial liberalizate cu scopul de a supune mărfurile franceze concurenţei interna- 
tionale şi de a face să scadă preţurile interne. 

Această politică va avea, de altfel, rezultate şi va duce către 1950 la o stabili- 
zare economică, neîntâlnită după Eliberare. Deficitul bugetar este pe cale de a se 
resorbi. Balanța comercială şi balanţa de conturi îşi văd deficitele ameliorându-se 
progresiv, o oarecare tendinţă de echilibru instaurându-se. În fine, inflaţia, care 
atinsese rate spectaculoase în 1946-1948 tinde să scadă începând cu 1949. 

Conjunctura internaţională va face ca această stabilizare obţinută cu mari 
eforturi să fie de scurtă durată. Războiul din Coreea, care va izbucni în 1950, are 

drept rezultat o creştere considerabilă a preţurilor materiilor prime şi transpor- 
tului maritim ca urmare a imenselor nevoi ale SUA şi eforturilor de reînarmare 
întreprinse de Europa în cadrele pactului atlantic. Această brutală creştere a 
cererii compromite eforturile de stabilizare întreprinse de Franţa, care, împotmo- 
lită de alifel în războiul din Indochina, consacră aproape 30% din buget cheltu- 
ielilor militare. Creşterea preţurilor mărfurilor şi transportului, dar şi voinţa şefilor 
de întreprinderi de a profita de conjunctura favorabilă pentru a obţine profituri, 
antrenează o importantă creştere a preţurilor, care determină pe salariaţi să ceară 
sporuri salariale: inflaţia se reia. Relansarea consumului o antrenează pe cea a 
importurilor şi balanţa comercială a Franţei se deteriorează din nou. La finele lui 
1951, problema se pune astfel: trebuie oare continuată dezvoltarea acceptând: 
inflaţia, cum a fost până acum cazul începând de la Eliberare, sau trebuie cu orice 
preţ dusă o politică de stabilizare, cu riscul de a bloca creşterea economică? Ale- 
gerea lui Antoine Pinay ca preşedinte al Consiliului în martie 1952 arată că al 
doilea termen al alternativei, cel care corespunde opțiunii dreptei, este cel reţi- 
nut: este ora liberalismului economic şi politic. 

URSS LA SFÂRŞITUL 
EREI STALINISTE 


<m Capitolul 5 


Victoria în Al Doilea Război Mondial s-a soldat pentru URSS printr- 
o adevărată catastrofă demografică, imense distrugeri, dar şi prin 
dezvoltarea economică a regiunilor orientale unele fuseseră 
evacuate echipamentele industriale şi mâna de lucru pe durata 
conflictului. Obiectivul prioritar postbelic este relansarea 
economiei, care se operează pe calea planificării voluntariste şi 
autoritare decise de Stalin: întoarcerea la colectivizarea agriculturii, 
industrializarea cu orice preț, planuri grandioase de transformare a 
naturii şi proiecte irealiste generatoare de dezechilibre, care vor 
sacrifica condițiile de trai ale populației. Acest efort gigantic este 
însoțit de întoarcerea la dictatura totalitară marcată de represiunea 
îndreptată împotriva minorităţilor religioase şi naționale, epurarea 
armatei şi intimidarea a intelectualilor. Un greoi aparat represiv, 
omniprezent, este pus în funcţiune. Epoca postbelică reprezintă 
apogeul stalinismului; Stalin domneşte prin teroare şi teama de 
epurări asupra colaboratorilor săi şi a partidului, devenit o simplă 
curea de transmisie, în timp ce se dezvoltă un cult al personalităţii 
care face din Stalin un semizeu şi un teoretician genial al 
socialismului. 


REDRESAREA URSS (1945-1953) 


BILANŢUL RĂZBOIULUI 


q 

Pe când, în 1941, când armatele sovietice nu reușeau că stopeze avansarea 
fulgerătoare a germanilor, URSS părea condamnată a deveni o posesiune a 
Reich-ului, patru ani mai târziu, dimpotrivă, statul sovietic va ieşi învingător din 
conflict, graţie irnenselor sacrificii acceptate de cetăţenii săi. 

Pierderile umane sunt înspăimântătoare. Guvernul nepublicând statistici, ele 
se pot evalua la 20-25 de milioane de morţi. Jumătate dintre aceştia sunt civili, 
dintre care 8 milioane din zona ocupată de germani. 3 milioane de prizonieri au 
murit în lagăre. Acestui greu bilanţ trebuie să i se adauge un mare număr de 
răniţi, mutilaţi, distrofici, ca supraviețuitorii asediului Leningradului, într-atât de 
slăbiţi încât mulţi nu vor supravieţui multă vreme sau vor rămâne cu sechele pe 
viaţă. Dacă populaţia URSS este uşor superioară numeric celei antebelice (172 
milioane de locuitori) este datorită măririi teritoriului său spre vest. Aceste pier- 
deri umane afectează mai ales populaţia activă, ridicând o gravă problemă a 
mâinii de lucru. 

Consecințele războiului afectează demografia ţării. Numărul de bărbaţi tineri 
ucişi fiind imens, se constată un dezechilibru între numărul de bărbaţi şi cel de 
femei. Rezultă de aici un important procentaj de femei celibatare şi un deficit al 
naşterilor care vine să se adauge celui din timpul războiului, deja evaluat la 
numeroase milioane. De aici va rezulta şi un număr ridicat de femei care lucrează 
în sectoarele productive şi a căror calificare nu este întotdeauna echivalentă 
aceleia a bărbaţilor pe care îi înlocuiesc. Pe de altă parte, războiul modifică 
raportul între populaţia urbană şi cea rurală. Ţăranii, ale căror pământuri sau sate 
sunt distruse, se refugiază în oraşe, sporind exodul rural şi amplificând dificul- 
tăţile întâmpinate în domeniul locuinţelor. 

Pierderile materiale sunt considerabile. URSS singură a suportat aproape 
jumătate din distrugerile provocate în lumea întreagă de Al Doilea Război mon- 
dial, ceea ce reprezintă valoric de cinci ori şi jumătate venitul său naţional din 
1941. Totul trebuie reconstruit. Naziştii au devastat şi ars 1710 oraşe şi peste 
70 000 de târguri şi sate... Din această cauză, 25 de milioane de oameni nu au 
adăpost. Devastările au afectat 31 850 de uzine, 5 000 de km de cale ferată, 40 000 

de spitale, 84 000 de şcoli, 98 000 de colhozuri... Şeptelul nu a fost nici el ferit de 
distrugeri şi se consideră că jumătate a fost pierdut. 

De pe urma acestor distrugeri şi pierderi umane rezultă o scădere importantă 
a venitului naţional. lar pentru reconstrucţie, nu există decât echipamente uzate, 
iar oamenii sunt slăbiţi de privaţiuni. Sovieticii nu mai pot conta pe ajutorul 
Occidentului, pentru că preşedintele Truman a suspendat orice ajutor către URSS 
pentru a răspunde imixtiunilor acesteia în Europa de Est. Toate acestea explică 
nivelul redus al producţiei sovietice din 1945. URSS nu este la adăpost nici în faţa 
inflaţiei, care însoţeşte penuria încă din timpul războiului. Ea afectează mai ales 
prețurile bunurilor alimentare, iar creşterea salariilor este departe de a o com- 
pensa pe aceea a costului vieţii. 

Insă, în acest bilanţ tragic, dezvoltarea economică a regiunilor răsăritene 
constituie un aspect pozitiv, ale cărui consecinţe se vor dovedi durabile. Incepând 
cu vara lui 1941, guvernul a transferat o mare parte a echipamentelor industriale 
şi a mâinii de lucru, mai ales în Urali, însă şi în Asia centrală, Siberia occidentală 
şi Extremul Orient. Această implantare industrială a necesitat dezvoltarea unei 
infrastructuri, şosele, căi ferate, reţele de comunicaţii, care constituie pentru 
aceste regiuni nişte realizări remarcabile. Activitatea extractivă se intensifică aici 
(petrol, cărbune, fier), iar producţia industrială va creşte considerabil: în Urali şi 
în Siberia occidentală ea atinge în 1943 triplul celei din 1940. În 1945, Uralii au 
devenit arsenalul URSS, furnizând 58% din fontă şi 53% din oţel. Chiar şi după 
eliberarea teritoriilor ocupate şi mutarea multor uzine la amplasamentele lor 
iniţiale, această regiune va rămâne cu o populaţie superioară cu 50% celei ante- 
belice, iar Siberia occidentală cu 25%. Mândre de a fi surmontat teribilele încer- 
cări ale războiului şi fericite să-şi regăsească pacea, popoarele sovietice vor fi 
nevoite de acum să-şi consacre eforturile reconstrucției țării. 


PRODUCȚIA SOVIETICĂ ÎN 1945 
(indice 100 în 1940) 

Producția agricolă 

Cereale 

Producția industrială 

(în regiunile ocupate de Germania) 

Bunuri de consum 


Petrol 

Minereu de fier 
Fontă 

Ciment 

OBIECTIVELE PLANIFICARII 
q 

Ca şi înainte de război, economia rămâne planificată şi obiectivele sale vor fi 
fixate de Stalin, care continuă să acorde prioritate industriei grele (88% din inves- 
tițiile industriale) şi transporturilor feroviare. 

De fapt, el trasează alte obiective importante celui de-al IV-lea plan cincinal: o 
puternică dezvoltare a agriculturii, un progres tehnic în toate ramurile economiei, 
reconstrucţia regiunilor devastate de germani, dezvoltarea tuturor republicilor 
unionale, un program considerabil de lucrări de construcţie... Trasând acest plan, 
Stalin speră că URSS va putea ajunge din urmă şi chiar depăşi principalele state 
capitaliste din punct de vedere economic în ceea ce priveşte volumul producţiei 
industriale pe cap de locuitor. El recunoaşte că este o sarcină dificil de îndeplinit, 
că probabil va fi nevoie de mai multe cincinale pentru a o realiza, dar el o esti- 
mează a fi indispensabilă. În acelaşi timp cu al IV-lea plan cincinal, trebuie 
elaborat planul anual pentru 1946, care constituie un test pentru politica sa eco- 
nomică. Or, încă din derularea acestuia din urmă, devenea evident că obiectivele 
fixate sunt prea ambitioase pentru a fi realizate cu atât mai mult cu cât o recoltă 
foarte slabă datorată secetei a agravat situaţia. Din această cauză raţionalizarea 
alimentelor se va prelungi până la sfârşitul lui 1947. Oamenii, slăbiţi în urma pri- 
vaţiunilor, nu mai pot face faţă cadenţei ridicate impuse. Echipamentele sunt 
uzate de pe urma folosirii intensive din timpul războiului. Costurile productive se 
dovedesc rapid a fi mai mari decât cele planificate, ceea ce va reduce resursele 
necesare reuşitei planului. În anii următori diferenţa între obiectivele impuse şi 
situaţia economică reală a ţării va creşte tot mai mult. Şi astfel, guvernul sovietic 
continuând să prezinte în mod oficial planul ca fiind perfect, îşi va folosi timpul 
numai în decretarea de planuri parţiale destinate să modifice dispoziţiile primului. 


CEL DE-AL IV-LEA PLAN CINCINAL (1946-1950) 


E Te a 
Astfel, în ceea ce priveşte agricultura, planul cincinal nu a avut în vedere 


măsuri de colectivizare, însă planuri speciale vor căuta să promoveze agricultura 
colectivă. O campanie de colectivizare va fi dusă energic în teritoriile occidentale 
anexate de URSS. În alte republici sovietice principiile antebelice sunt restabilite. 
Colhozurile şi sovhozurile reconstituite sunt controlate mai eficient de către partid 
şi, încă din 1946, colhoznicii au trebuit să înapoieze colectivităţii pământurile 
dobândite în timpul războiului (circa 5% din pământurile cultivate în 1938) şi o 
parte a şeptelului. Reducerea loturilor individuale nemulţumeşte pe ţăranii care-şi 

văd resursele diminuate, cu atât mai mult cu cât economiile băneşti pe care le 
făcuseră prin vânzarea de produse alimentare pe piaţa neagră sunt anulate de 
reforma monetară din decembrie 1947, care îi obligă să schimbe 10 bancnote 
vechi contra una nouă (în timp ce bunurile colective beneficiază de o rată de 
schimb de 4 la 1). Ca urmare, orice posibilitate de îmbogăţire le este interzisă, 
căci preţurile agricole sunt fixate la niveluri foarte scăzute, uneori sub preţul de 
revenire, astfel că, cu cât un colhoz livrează mai mult statului, cu atât mai mult 
iese în pierdere. Or, Stalin va spori cantităţile livrărilor obligatorii. În aceste con- 
diţii, ţăranii preferă să-şi concentreze eforturile asupra micilor lor loturi indivi- 
duale, care le furnizează două treimi din venituri. O nouă etapă pe calea către 
colectivizare este atinsă în 1950, când se decide regruparea colhozurilor în unităţi 
mai vaste, cu intenţia de a le transforma ulterior în sovhozuri, pentru a apropia 
condiţiile de trai ale ţăranilor de cele ale muncitorilor: într-un an, numărul de 
colhozuri scade de la 252 000 la 121 000; în 1953, nu mai sunt decât 94000. 
Hruşciov anunţă chiar crearea “agro-oraşelor”, centre rurale de tip urban, însă 
această iniţiativă pare prematură şi Stalin o dezaprobă. Pe total, producţia 
agricolă nu a depăşit-o la sfârşitul cincinalului pe cea a anului 1940; culturile ali- 
mentare şi zootehnia sunt net inferioare previziunilor. Agricultura rămâne punctul 
slab al economiei. 

Reconstrucţia industrială prezintă şi aspecte pozitive. S-a făcut din nou apel la 
întrecerea socialistă, adică la depăşirea voluntară a normelor de plan. 80% din 
muncitori dau curs acestei mişcări încă din 1946. Rezultatele industriei grele sunt 
pozitive, chiar şi în calculele făcute de occidentali, care ponderează evaluările 
oficiale sovietice. 

Alt aspect pozitiv, dezvoltarea marilor lucrări publice; repunerii în funcţiune a 
vechilor instalaţii i se adaugă noi realizări, precum canalul Lenin încheiat în 1953 
care uneşte Donul şi Volga şi celebrul canal de irigaţii din Turkmenistan, lung de 
1 100 km, de la Amu-Daria la Marea Caspică. Însă este adevărat că aceste 
succese au costat viaţa a 250 000 de prizonieri supuşi la muncă silnică. Este, de 
asemenea, debutul construirii de puternice centrale hidroelectrice, iar în 1949 
URSS fabrică prima sa bombă atomică. 

În ce priveşte industria de bunuri de consum (încălţăminte, confecţii, indus- 
tria alimentară, locuinţele...) realizările planului sunt evident insuficiente, pentru 
că Stalin se ocupă mai puţin de bunăstarea sovieticilor decât de forţa URSS. 
Realizările nu sunt mai satisfăcătoare nici în ce priveşte proiectele grandioase ale 
lui Stalin, ca “Planul stalinist” de transformare a naturii, care prevedea, bazându-se 
pe teoriile lui Lâsenko plantarea de masive păduri pe o lungime de 5 300 km şi o 
lăţime de 30-60 km, mergând de la frontierele occidentale ale URSS până la Urali, 

REZULTATELE INDUSTRIEI GRELE ÎNTRE 1946 ȘI 1954 


(După statisticile sovietice) 


Al IV-lea plan cincinal (1946-1950) 


Producţia industrială | Prevămt | edi % de realizare 


Fontă' 

Oțel! 

Huilă! 
Petrol! 
Electricitate? 


1. Milioane de tone 2. Niliarde de kWh 
Al V-lea plan cincinal (1950-1954) 


Producția industrială 


Fontà! 

Oțel! 

Huilă! 
Petrol! 
Electricitate? 


1. Milioane de tone 2. Miliarde de kWh 


amenajrea a 44 000 de heleşteie artificiale şi construirea de numeroase baraje 
pentru a lupta împotriva secetei. Se prevedea chiar deturnarea fluviului Obi către 
marea Aral şi Caspica. 


CEL DE-AL V-LEA PLAN CINCINAL (1951-1955) 


q 
Al V-lea plan cincinal menţine în continuare defectele precedentului. Preşe- 
dintele Gosplan-ului, Voznesenski, care contestase rolul prea mic acordat investi- 
țiilor în industria de bunuri de consum, fusese eliminat de Stalin în 1949 şi executat 
anul următor. Astfel îşi impuse dictatorul opţiunile sale economice: fixarea unei 
ridicate rate a creşterii economice, accentul pus pe marile lucrări publice, mai 
degrabă decât pe ameliorarea condiţiilor de trai, brutalitate faţă de ţărani, 

caracter grandios şi nerealist al unor proiecte, cum ar fi construirea unei căi 
ferate de-a lungul cercului polar, de exemplu. Hruşciov va caracteriza mai târziu 
acest plan ca fiind “cel mai prost dintre toate, de o concepţie larnentabilă”. În 
realitate, acest plan nu i-a supravieţuit multă vreme lui Stalin, căci imediat, modi- 
ficări importante i-au fost aduse de succesorii săi, în legătură cu sectoare defici- 
tare ca agricultura, consumul şi locuinţele. 

Totuşi, la moartea lui Stalin în 1953, URSS a redevenit o mare putere industrială, 
însă cu preţul dezechilibrelor care au marcat ansamblul perioadei staliniste: 
sacrificarea lumii rurale, nivelul de trai redus al populaţiei, generalizarea folosirii 
metodelor coercitive. 


ÎNTOARCEREA 
LA DICTATURA TOTALITARĂ 


După atâtea eforturi şi sacrificii suportate în timpul războiului, popoarele sovie- 
tice aspiră la o destindere. Ele speră că Stalin, conducătorul lor, căruia victoria i-a 
sporit prestigiul, va urma în continuare politica de liberalizare începută în timpul 
războiului. Într-adevăr, pentru a realiza coeziunea naţională indispensabilă 
victoriei, el şi-a temperat dictatura. Autonomia relativă acordată clerului ortodox, 
care a putut alege un nou patriarh şi ţine un sinod, renaşterea sentimentelor 
naţionale, emanciparea ţărănimii, care a neglijat producţia colectivă în favoarea 
loturilor sale individuale, vor putea oare toate acestea să continue? Răspunsul 
este pretutindeni negativ: speranţele într-o liberalizare a regimului sunt înşelate. 
Foarte rapid Stalin va restabili sistemul represiv şi climatul de suspiciune de 
dinainte de război. El justifică această politică prin aceea că URSS este obligată 
să-şi reconstruiască economia în condiţiile devenite şi mai dificile ale tensiunilor 
între lumea capitalistă şi cea comunistă. El rămâne convins că, dacă forţa Uniunii 
Sovietice rezidă în economia sa, totodată ea constă şi în unitatea sa ideologică, 
iar orice ar risca să aducă atingere acesteia din urmă trebuie eliminat: iată în ce 
constă esenţa totalitarismului. 


PERSECUȚII ŞI REPRESIUNI 


AER 
Astfel, toate minoritățile, fie ele naţionale, intelectuale, religioase, de orice fel, 
sunt persecutate, iar toți aceia pe care suspiciosul dictator îi bănuieşte de a nu-i fi 
credincioşi necondiţionat sunt ameninţaţi. 

Proclamând public să poporul rus este națiunea cea mai avansată din toate 
cele ce compun Uniunea Sovietică, că acesta a jucat rolul principal în război şi 
merită, deci, să fie considerat poporul conducător, Stalin determină toate popoarele 
sovietice să strângă rândurile în jurul acestuia. Este sfârşitul aspirațiilor naţionale, 
împotriva cărora va folosi represiunea. Aceasta va lua forma deportării totale sau 
parţiale a popoarelor. Deportările totale vor lovi naţiuni întregi vinovate de a fi 
putut pactiza cu germanii. Sunt şapte astfel de naţiuni, smulse de la căminele lor, 
ceea ce reprezintă, ținând cont de populaţia din 1939, peste un milion de persoane: 


CELE ȘAPTE NAȚIONALITĂȚI DEPORTATE 


407 690 Ceceni 134 271 Calmudi 

92 074 Ingusi 380 000 Germanii de pe Volga 
75 737 Karatchii 200 000 Tătarii din Crimeea 
42 666 Balkari 


Deportările parţiale sunt rezervate opozanților sovietizării şi colectivizării. Ele 
sunt importante în Ţările Baltice, de unde guvernul deportează în 1948-1949 circa 
400 000 de lituanieni, 150 000 de letoni şi 35 000 de estonieni. În plus, toate po- 
poarele trebuie să dea uitării trecutul lor naţional şi să-l glorifice pe cel al “fratelui 
lor mai mare, marele popor rus”. De asemenea, orice urmă de cultură naţională 
nerusă devine interzisă. Mişcările de rezistenţă, unele foarte puternice, ca aceea 
a kirghizilor, sunt zdrobite de partid. Înregimentarea politică a naționalităților este 
operată de partidele locale epurate. Gruzia, este mai ales încercată în 1952, de pe 
urma acestor epurări, conduse de ministrul de interne, Beria. În faţa forţei, naţiu- 
nile par să accepte superioritatea ruşilor. 

Începând din vara lui 1946 începe intimidarea intelectualilor, acuzaţi de a fi 
contaminaţi de ideile Occidentului. Un decret reformează învăţământul de partid 
pentru a-l adapta luptei împotriva noilor tendinţe care slăbesc spiritul comunist. 
Directivele date au drept obiect să impună tuturor “realismul socialist”. Jdanov, 
secretar al CC, bine văzut de Stalin care i-a folosit deja serviciile cu ocazia diferitelor 
epurări, mai ales împotriva intelectualilor evrei în perioada de bună înțelegere cu 
Germania nazistă (1939-1941), devine ideologul Partidului Comunist sovietic şi va 
defini regulile de urmat. Scriitorii vor trebui să fie “ingineri de suflete”; lor le 
revine sarcina de a oferi poporului “o hrană spirituală care să-l ajute în realizarea 
planurilor măreţei construcţii socialiste, reconstrucției şi dezvoltării economiei 

naţionale”. Trebuie ca ei “să educe poporul şi armata din punct de vedere 
ideologic... să înfăţişeze virtuțile omului sovietic, să înfiereze rămăşiţele trecutului 
care îl împiedică în mersul său înainte...”. Jdanov exercită o dictatură ideologică, 
care îi va purta numele /danovşcina şi care va continua şi după moartea sa 
survenită în 1948. Toţi cei ce nu se vor supune pe deplin directivelor sunt supuşi 
epurărilor. Poeta Ahmatova, romancierul satiric Zoscenko sunt excluşi din 
Uniunea Scriitorilor (ceea ce îi privează de mijloacele de existenţă) iar revistele 
care i-au publicat sunt supuse sancţiunilor. Jdanov se leagă şi de muzicieni ca 
Prokofiev şi Şostakovici cărora chiar pretinde că le dă, aşezându-se la pian, “lecţii 
de muzică comunistă”, acuzându-i de formalism antipopular. El va obliga încet- 
încet aproape pe toţi intelectualii şi artiştii cunoscuţi să-şi facă autocritica. 
Denunţurile, epurările, sfârşesc prin a-i reduce pe intelectuali la tăcere. Nici 
Universitatea nu este ocolită: unele ştiinţe, aşa-zis “burgheze”, sunt condamnate, 
iar cei care le apără sunt privaţi de mijloacele de subzistență sau deportaţi. Stalin 
intervine personal în campaniile lansate împotriva acestora, de Pravda. EI îl susține 
personal pe Lâsenko, botanist pe care l-a numit director al Institutului de gene- 
tică, considerat de toţi savanții drept un impostor. Pretinzând că poate pune de 
acord “genetica şi materialismul sovietic”, Lâsenko declară false legile lui Mendel 
şi afirmă ereditatea caracterelor dobândite, deci posibilitatea de a deturna legile 
naturii: aici îşi află originile planul stalinist de transformare a naturii. Stalin dă 
asigurări că se poate acţiona astfel şi asupra omului pentru a crea “omul nou”, de 
exemplu, prin limbaj, care poate comanda reacţiile psihice şi activităţile omului. 
Acest mit, lâsenkismul, devenit adevăr oficial, şi pe care savanții sunt constrânşi 
să-l accepte, va antrena o înapoiere ştiinţifică a URSS, care va fi depăşită mai 
târziu, graţie lucrărilor clandestine ale cercetătorilor sovietici. 

Minoritățile religioase încep din nou să fie persecutate. În ultimii ani ai vieţii 
sale, Stalin este preocupat mai ales de evrei. Comitetul antifascist evreiesc, care 
ajutase statul sovietic în timpul războiului, este dizolvat. Sute de intelectuali evrei 
acuzaţi de a simpatiza cu Israelul sau SUA sunt arestaţi şi executaţi. Stalin vede 
peste tot comploturi evreieşti şi obligă partidul să le “dernaşte”. În ianuarie 1953 
el inventează “complotul halatelor albe”: medicii evrei de la Kremlin sunt acuzaţi 
de a-l fi ucis pe Jdanov, iar Stalin îşi constrânge colaboratorii să-i facă pe aceştia 
să mărturisească sub tortură crime imaginare. 

Represiunea atinge în egală măsură armata. Stalin se teme că aceasta ar 
putea fi contaminată de ideile şi de modul de viaţă din ţările pe unde a luptat. 
Prizonierii de război reîntorşi din lagărele germane şi cei deportaţi la muncă sunt 
adeseori trimişi în lagărele de concentrare din Siberia. El se teme şi de populari- 

tatea generalilor victorioși şi îi îndepărtează. Astfel, Jukov, învingătorul de la 
Berlin, este trimis în misiune în Urali şi nu i se mai pomeneşte numele. 

Suspiciunea patologică a lui Stalin conduce la punerea la punct a unui greoi 
aparat represiv. Pedeapsa cu moartea, suprimată în 1947, este restabilită în 1950. 
Două organisme sunt însărcinate cu menţinerea ordinii, Ministerul de Interne şi 
cel al Securităţii Statului, ele însele supravegheate în mod secret de secretariatul 
Comitetului Central. Stalin nu mai are încredere în Beria, cel ce conduce politica 
secretă. El se gândeşte chiar să-l lichideze o dată cu alţi colaboratori apropiaţi ca 
Molotov şi Voroşilov, în momentul în care îl surprinde moartea, pe 5 martie 1953. 
La această dată, populaţia lagărelor de concentrare, administrate de Gulag, este 
evaluată între cinci şi douăsprezece milioane de persoane. Scriitorul Alexandr 
Soljeniţân, arestat în 1945 şi internat până în 1953, a descris viaţa din lagăre în 
operele sale, în special în O zi din viaţa lui lvan Denisovici (1962) şi Arhipelagul 
Gulag (1973). Condiţiile de igienă defectuoase, hrana insuficientă, rigorile crimei, 
munca extrem de dură în mine, cariere, şantiere, duseseră la o rată extrem de 
ridicată a mortalității. 


STALIN DUPĂ RĂZBOI 


Este dificilă formarea unei idei precise şi obiective despre personalitatea lui 
Stalin, un personaj foarte controversat. Încă din anii '20, Lenin încercase să-i 
pună pe liderii partidului în gardă împotriva lui, denunţându-i brutalitatea. Adver- 
sarul său Troțki insistă asupra caracterului său sadic şi a “eminentei sale medio- 
crităţi”. Colaboratorii săi îi ştiu de frică şi se feresc să-i provoace mânia. El însuşi 
linde să se prezinte drept un personaj modest, servitor devotat al partidului său şi 
al patriei sale, care nu ezită la nevoie să-şi recunoască erorile. Astfel, în 1941, luat 
pe neprevăzute de invazia germană, rămâne într-o stare de prostraţie timp de mai 
multe zile, incapabil să ia nici o decizie, cum va recunoaşte el însuşi după vic- 
torie: “Sărman popor sovietic, puteai, pe bună dreptate, să te întrebi în 1941 de 
cine erai tu condus. Şi aveai toată dreptatea să te indignezi, căci noi nu am ştiut 
să facem nimic”. După moartea sa, Hruşciov îl va face într-adevăr răspunzător de 
dezastrele militare din 1941-1942, ca urmare a nepregătirii țării pentru război în 
materie de echipament militar (Stalin, incompetent, îşi impunea opțiunile) şi de 
comandament (epurările din 1936-1938 au privat armata de conducători experi- 
mentaţi, iar Stalin, cel care conducea operaţiunile militare, nu era în stare să 
citească o hartă militară şi conducea războiul folosindu-se de un planiglob). 

Stalin a ştiut să se menţină la putere jonglând cu rivalităţile dintre oameni şi 
chiar dintre instituţii, stat şi partid. Necruţător, el nu iartă pe nimeni, nici din partid, 
epurat cu duritate, nici dintre colaboratorii săi sau apropiații acestora, mulţi 
dintre ei executaţi. Cu excepţia, poate a perioadei războiului, când a cunoscut un 
răgaz, teroarea polițienească a făcut nenumărate victime. Calm şi calculat, Stalin 
îşi alegea momentele în care anunţa o măsură sau îşi lovea victimele. Hruşciov 
povesteşte în amintirile sale că, după război, mania persecuției atinsese la el 
proporţii de necrezut. Bântuit de teama de comploturi, el se retrăgea în izolarea 
unei “datcha”, ca aceea de la Kutsevo, unde poruncea să-i fie aduşi, cel mai 
adesea noaptea, colaboratorii pe care îi desemna şi care trernurau la ideea unei 
posibile căderi în dizgrație. Hruşciov a povestit aceste şedinţe în care Stalin se 
juca cu ei ca pisica cu şoarecii. 


STALINISMUL, SISTEM DE GUVERNĂMÂNT 


SED 
Statul sovietic postbelic a devenit un stat nou în care construcţia marxist-leninistă 


este înlocuită de un sistem de guvernare foarte diferit, stalinismul. Pentru Lenin, 
partidul însuşi este inima sistemului; Statul îi este subordonat. Stalin, dimpotrivă, 
deşi în egală măsură conducător al partidului, refuză să-i acorde tot atâta 
importanţă, declarând într-un discurs: “Singura diferenţă între militanţii Partidului 
şi cei fără partid este că unii sunt membri de Partid, iar ceilalţi nu. Este doar o 
diferenţă formală”. Lenin suprimase unele titluri ce aminteau de statul traditio- 
nal, cum ar fi termenul de ministru, înlocuit de cel de comisar al poporului; Stalin 
va reveni la vechea denumire. În mod asemănător, se va vorbi din 1947 de forţele 
armate sovietice şi nu de Armata Roşie. Deja, în 1944, un imn naţional care îl 
glorifică pe Stalin a înlocuit intonarea Internaționalei. În 1952, termenul bolşevic 
alăturat numelui partidului dispăru. Neîncrederea sa faţă de partid îl determină 
pe Stalin să-l consulte rareori, considerându-l doar o simplă curea de transmisie. 
Plenul Comitetului Central nu mai este convocat din februarie 1947, Politburo-ul 
este ținut deoparte, deciziile sunt luate de Stalin şi consilierii săi personali, cum 
ar fi mai ales Poskrebâşev, şeful secretariatului său personal. Hruşciov a povestit 
în memoriile sale cum proceda Stalin pentru a obţine satisfacţie. De exemplu, 
pentru a determina adaptarea unui plan, el lua dosarele în mână şi se adresa 
colegilor săi: “lată planul. Cine este împotrivă?” Şi înainte încă de a avea cineva 
timp să răspundă, concluziona: “Este deci acceptat”. Stalin decidea singur, iar 
partidul trebuia înainte de orice să-i fie credincios şi să i se supună. Până atunci, 
un militant avea drept principală sarcină cunoaşterea marxism-leninismului; al 

XIX-lea Congres, ţinut în 1952 (treisprezece ani după cel anterior!) plasa înainte 
de orice, sarcina de a apăra unitatea partidului, ceea ce excludea orice opoziţie 
faţă de Stalin. Conducătorii democraţiilor populare vecine îi datorează aceeaşi 
supunere oarbă ca şi colegii săi din Politburo. Are şi pentru ei acelaşi dispreţ: “Va 
fi suficient să ridic degetul mic, şi Tito se va prăbuşi”, declara el în 1948. Kominformul, 
creat în 1947, pentru a asigura coeziunea lumii comuniste, nu a făcut altceva în 
realitate decât să execute ordinele lui Stalin. 

Cultul personalităţii al cărui obiect este Stalin atinge după război o intensitate 
nermăsurată. Numeroase oraşe, străzi, uzine, colhozuri... îi poartă numele. Por- 
tretul său poate fi văzut pretutindeni, în locuinţe pe străzi, pe clădiri. În vârful 
Elbrus-ului, statuia sa poartă inscripţia: “Pe cel mai înalt vârf din Europa, noi am 
înălțat statuia celui mai mare om al tuturor timpurilor”. Ziarişti şi scriitori îl proslă- 
vesc pe 'genialul Stalin” şi, 1949, cea de-a şaptezecea aniversare a acestuia dă 
naştere unor manifestații de idolatrie. Cadourile, venite din lumea întreagă, sunt 
expuse în muzee. Toate virtutile şi cunoştinţele îi sunt atribuite “părintelui popoarelor”. 

Acest dictator se vrea totodată şi un teoretician al socialismului. El a scris 
texte în care expune un oarecare număr de idei cu privire la economie şi politică. 
Înainte de război, el a apărat teoria socialismului într-o singură ţară”, iar în 1952, 
într-o scriere, Problemele economice ale socialismului în Uniunea Sovietică, el 
afirmă că este posibil să se treacă, în mod progresiv, de la stadiul inferior 
(socialismul) la stadiul superior (comunismul) graţie planificării şi puterii de stat. 
Această trecere nu se poate face decât profitând de un răgaz pe plan internaţio- 
nal. El rămâne convins că răspândirea revoluţiei în lume depinde de progresele 
interne ale URSS şi este un motiv suplimentar pentru el să afirme că URSS trebuie 
să-şi grăbească dezvoltarea. Pentru Stalin, deci, Statului şi nu masei cetăţenilor 
trebuie să-i revină iniţiativa transformărilor. Acest principiu este cel pe care l-a 
aplicat, de exemplu, în timpul colectivizării. 

EXPANSIUNEA 
COMUNISMULUI ÎN 
EUROPA (1945-1948) 


< Capitolul 6 


În 1945, Europa de Est este ocupată de Armata Roşie, care 
instalează aici guverne de coaliție, “Fronturile naţionale”, dominate 
de partidele comuniste, care pun mâna e pârghiile puterii şi elimină 
progresiv celelalte tendinţe politice. În lugoslavia şi Albania, 
comuniştii au preluat singuri puterea. În toate aceste țări înapoierea 
antebelică este agravată de distrugerile războiului, dar şi de 
politica sovietică de prelevări; URSS le va lega strâns economiile 
de a sa. Colectivizarea pământurilor, naţionalizarea întreprinderilor 
şi planificarea marchează trecerea la o economie de tip socialist. 
În contextul războiului rece, crearea Kominformului permite 
conducătorilor sovietici să-şi instaureze controlul asupra partidelor 
comuniste europene şi să-şi extindă influenţa şi asupra Cehoslovaciei 
prin “lovitura de la Praga”, din februarie 1948. Însă, în 1948, în ciuda 
presiunilor Komiformului, lugoslavia, care refuză statutul de vasal, 
o rupe cu URSS şi alege o cale naţională spre socialism. Stalin 
replică procedând la o severă epurare a partidelor comuniste din 
țările răsăritene, silite de aici înainte să se alinieze Uniunii 
Sovietice şi să instaureze un totalitarism de tip stalinist. 


INSTAURAREA COMUNIŞTILOR 
LA PUTERE (1945-1947) 


VREMEA “FRONTURILOR NAŢIONALE” 
q 

Cea mai mare parte a Europei centrale şi răsăritene se găseşte în 1945 sub 
controlul armatei sovietice. În ţările prin care i-a hăituit pe germani, URSS exer- 
cită o autoritate totală. Singură Austria, la periferia acestui bloc compact de ţări, 
scapă acestei acaparări complete, ea fiind administrată nu numai de sovietici, ci 
şi de britanici, americani şi francezi. Zona răsăriteană a Germaniei, ocupată de 
sovietici, nu are statutul unui stat înainte de 1949; centrul său, Berlinul, vechea 
capitală a Reich-ului, este controlat de trupele celor patru învingători. 

În această zonă de ocupaţie, militarii şi diplomaţii sovietici instalează guverne 
de coaliție dominate de comunişti. Prima lor preocupare este “denazificarea”; ea 
are loc într-un mod intensiv sub responsabilitatea comandamentelor militare, 
dotate cu depline puteri. Ea antrenează o gigantică epurare cu scopul eliminării 
celor care au colaborat cu naziștii sau sprijinit guvernele autoritare instalate de 
Hitler, însă de asernenea şi a bogătaşilor şi burghezilor consideraţi drept “fascişti” 
potenţiali. Cadrele tradiţionale ale ţărilor ocupate sunt astfel sfărâmate. Noi puteri 
sunt create, încredințate antifasciştilor, comuniştilor, socialiştilor, democratilor, 
agrarienilor... reuniți în Fronturi naţionale, cu excepţia Iugoslaviei şi Albaniei, unde 
comuniştii s-au impus direct la putere. 


CUCERIREA PUTERII DE CATRE COMUNIŞTI 

— q 

In lugoslavia, într-adevăr, partizanii conduşi de Tito au jucat un rol esențial în 
rezistența în faţa ocupantului fascist şi în eliberarea tării lor. Astfel, alegerile din 
noiembrie 1945 asigură triumful Frontului național al lui Tito (96% din sufragiile 
exprimate) cu atât mai uşor, cu cât au fost precedate de presiunile exercitate de 
poliţia politică şi de epurări riguroase. Ca urmare a acestor alegeri care pun capăt 
monarhiei este creată o Republică federativă populară, iar Constituţia adoptată 
este de tip sovietic. 

În Albania, după alegerile ce dau câştig de cauză Frontului democratic domi- 
nat de comunişti, este promulgată o Constituţie inspirată din cea iugoslavă, ţară 
cu care albanezii vor întreţine relaţii prieteneşti până în 1948. Un rol extrem de 
important, de altfel, îl joacă în fruntea Albaniei liderul comunist Kotchi Dzodze, 
prieten al lui Tito. 

În toate celelalte state ale Europei de Est, trecerea la democraţia populară se 
face pe etape şi sub presiunea sovieticilor. Într-o primă fază, partidele comuniste, 
încă slabe, trebuie să accepte să colaboreze cu celelalte mişcări politice a căror 
influenţă diferă de la ţară la ţară, dar care este puternică mai ales în Cehoslovacia 
şi Ungaria, unde transformarea regimului este mai dificilă şi va avea loc mai 
târziu. În aceste guverne de coaliţie, posturile cheie sunt atribuite comuniştilor 
sau aliaţilor lor (14 ministere din 21, în Polonia de exemplu). Este vorba în primul 
rând de ministerul de Interne (controlul poliţiei) al Justiţiei, al Forţelor Armate, al 
Economiei. Conducerea guvernului chiar le este încredinţată ca în Bulgaria şi în 
Cehoslovacia. Această acaparare a ministerelor-cheie de către comunişti nu se 
petrece nicăieri spontan, ci are loc peste tot sub controlul Armatei Roşii. În 
România, de exemplu, regele Mihai este constrâns să formeze un guvern 
controlat de comunişti, iar, în Ungaria, trebuie ca mareşalul Voroşilov să 
insiste ca aceştia să obţină posturi importante care le vor permite să-şi pregă- 
tească marşul spre putere. 

O dată stăpâni pe posturile de comandă, comuniştii vor trece la eliminarea 
celorlalte tendinţe politice, în primul rând a celor ce le sunt cel mai ostile. Pentru 
a forţa pe reprezentanţii partidelor rivale să părăsească guvernarea, orice mijloc 
este bun. De exemplu, supralicitarea promisiunilor făcute ţăranilor, pentru a 
atrage de partea comuniştilor clientela partidelor ţărăneşti. Sau, în plus, aceste 
partide sunt acuzate de spionaj în favoarea intereselor anglo-americane; cum 
este cazul Poloniei şi Bulgariei unde partidul comunist va exclude de la putere 
partidele ţărăneşti. Când adversarii sunt numeroşi şi de diverse tendinţe, mijlocul 
utilizat este acela de a-i diviza pentru a-i slăbi, apoi de a-i elimina pe rând; este 
aşa-zisa tactică a “salamului” tăiat felii, aplicată mai ales în Ungria. Pretutindeni, 
comuniştii folosesc în favoarea lor posturile ministeriale pe care le deţin, în 
special justiţia, poliţia şi armata, pentru a se debarasa de elementele ostile sau 
nesigure şi a-şi plasa partizanii în locuri din care pot exercita o acţiune eficientă. 

Rezultă din această tactică o importantă sporire a efectivelor comuniştilor - care 
se triplează în doi ani în Cehoslovacia - şi asistăm la o veritabilă invadare de către 
comunişti a statului, administraţiei şi societăţii. De atunci, alegerile ce au avut loc 
pe un teren pregătit cu grijă în prealabil marchează prăbuşirea opoziţiei şi consa- 
cră hegemonia comuniştilor şi a socialiştilor care li s-au raliat. Liderii opoziţiei 

care nu au fugit sunt după aceasta închişi şi uneori, chiar condamnaţi la moarte 
(de exemplu, şeful partidului țărănesc din Bulgaria, Petkov), în timp ce partidele 
le sunt interzise. De aici înainte, este deschisă calea trecerii la regimul de derno- 
craţie populară. 


EVECTIVELE PARTIDULUI COMUNIST 


Înainte de război | În 1945 În 1947 


Cehoslovacia 80 000 500 000 1 300 000 2 300 000 
lugoslavia 15 000 100 000 400 000 


Polonia 20 000 800 000 1 360 000 
România 1 000 - 710 000 1 000 000 
Ungaria 30 000 - 750 000 950 000 
Bulgaria 8 000 460 000 


Sursa: F. Fejtö, Istoria democrațiilor populare, | - Era Stalin (1945-1942), 
Ed. du Seuil. 


UN BLOC ECONOMIC DOMINAT 
DE URSS 


CONJUNCTURA RECONSTRUCȚŢIEI 


e e 
Reconstrucția economică va dura cinci ani. Condiţiile în care ea se desfăşoară 


sunt dificile din cauza diferitor factori. În primul rând, distrugerile datorate războ- 
iului afectează considerabil potenţialul productiv al ţărilor din Est. Câteva exemple 
ilustrează amploarea distrugerilor materiale. În Polonia, 70% din materialul fero- 
viar a fost distrus. lugoslavia nu mai posedă decât jumătate din parcul său de 
vagoane şi nu mai are decât 200 de camioane. Daunele suferite de Ungaria repre- 
zintă venitul naţional pe 5 ani. Pretutindeni se pune problema locuinţelor, restabi- 
lirii comunicaţiilor, combaterii foarnetei, repunerii industriei în funcţiune. În plus, 
reconstrucţia se desfăşoară într-un cadru teritorial modificat, mai ales în Germania 
de Est şi Polonia. Puternica industrie prelucrătoare a Germaniei răsăritene se 

baza pe materiile prime venite din Germania renană: ruperea în două a Germaniei 
împiedică zona de Est să le mai primească; va avea acum nevoie de materii 
prime de altundeva. De asemenea, agricultura sa fiind strict specializată (cereale, 
cartof...) va fi nevoită să importe şi produse complementare. Cât despre Polonia, 
translatarea sa cu 200 de kilometri spre vest necesită reconstituirea integrală a 
circuitelor sale economice. 

Alt factor devaforabil: nivelul de trai în democraţiile populare este foarte 
scăzut datorită situaţiei lor antebelice. Într-adevăr, în afara Germaniei răsăritene 
şi Cehoslovaciei, unde industria este mai dezvoltată, celelalte ţări au o economie 
preponderent agrară. Randamentul culturilor nu atinge decât o treime sau o 
jumătate din cel al Europei occidentale, în timp ce densitatea populaţiei rurale 
este de 2-3 ori mai ridicată ca în Franţa, de exemplu. 

În fine, situaţia statelor foste inamice ale URSS (România, Ungaria, Bulgaria) 
este şi mai gravă datorită reparațiilor datorate în virtutea tratatelor. Cu titlu de 
restituire a bunurilor însuşite, România va trebui să livreze 100 000 de vagoane de 
cereale, 261 000 de capete de vite, 550 vagoane de zahăr, 286 de locomotive, 
5 000 de vagoane, 2 600 de tractoare. În plus, cheltuielile suportate ca urmare a 
ocupaţiei trupelor sovietice reprezintă o sarcină şi mai grea, se pare, decât plata 
reparatiilor. În ce priveşte livrările cu titlu de despăgubiri de război, România trebuie 
să le facă jurnătate în produse petroliere, restul în nave, vagoane, locomotive, 
utilaje şi cereale. Cele ale Ungariei constau în 30% produse industriale, 25% cere- 
ale, material de transport, etc. În 1946, 65% din producţia totală a Ungariei este 
destinată plăţii reparațiilor. Pentru a efectua aceste prelevări, URSS creează în 
fiecare ţară societăţi mixte în care aportul sovietic este constituit din bunurile 
germane confiscate şi cel al ţărilor partenere din despăgubirile de război, livrabile 
în mărfuri. Astfel, producţia de tutun a Bulgariei trece sub control sovietic. În 
Germania de Est, se procedează iniţial la demontarea uzinelor, transportate în 
URSS, şi la rechiziţioinarea de materiale (căi ferate, fire telegrafice...) apoi, înce- 
pând cu 1947, sunt create societăți mixte, care vor trece în proprietatea Germaniei 
de Est în 1953. În celelalte ţări, ele voi fi dizolvate în 1954-1955. În ce priveşte 
țările foste aliate, care au scăpat de societăţile mixte, relaţiile comerciale cu 
URSS sunt reglementate printr-un sistem de preţuri ce-i avantajează pe sovietici. 

Încă din 1945 se stabileşte un ansamblu de legături bilaterale între URSS şi 
partenerele sale. Participă şi Iugoslavia până la excluderea sa din Kominform, în 
1948. Acest sistem va funcţiona până la intrarea în vigoare, în aprilie 1960, a CAER 
(Consiliul de ajutor economic reciproc) asociind URSS şi țările Europei de Est cu 
excepţia Iugoslaviei (acest organism, anunţat încă din 1949, nu îşi vede charta 

semnată decât în 1959). Activităţile economice ale democraţiilor populare sunt 
organizate prioritar în funcţie de orientările stabilite de URSS, ale cărei nevoi 
comandă asupra chiar şi a relaţiilor între ţările socialiste înseşi. 


APLICAREA MODELULUI SOVIETIC 


Ea 
Principiile sovietice de socializare a mijloacelor de producţie şi de planificare 


a dezvoltării sunt aplicate începând din 1946-1948. 

Colectivizarea pământurilor se face în etape. În ciuda câtorva reforme agrare 
realizate în anumite ţări înainte de război, 60 de milioane de ţărani ai Europei 
răsăritene aşteaptă în primul rând de la regimul socialist expropierea marilor 
proprietari funciari şi împărţirea pământurilor. Şi tocmai pe această aspirație se 
bazează şi partidele comuniste, pentru a-şi instaura puterea, promițând, ca şi 
Lenin în 1917, să dea pământul ţăranilor. 

De fapt, prima fază a reformei agrare constă în exproprierea marilor domenii, 
urmată de o redistribuire către ţărani, gratuită cel puţin pentru cei mai săraci 
dintre ei. Statul nu păstrează decât o mică parte a terenurilor confiscate (de la 5 
la 14%) pentru a înfiinţa ferme de stat, care joacă un rol pilot (înnoirea metodelor 
de cultivare, dezvoltarea culturilor industriale, punerea în valoare a noi zone...). 
Această împărţire a pământurilor conduce la înmulţirea exploatărilor care, în cel 
putin 5 state, sunt cel mai adesea inferioare suprafeţei de 5 hectare, şi, în conse- 
cinţă, improprii pentru o activitate raţională, cu atât mai puţin posibilă, cu cât 
printre micii cultivatori, mulţi nu posedă utilajele agricole necesare. Totul de o 
asemenea manieră, încât, în 1946, suprafaţa cultivată nu atinge 70% din cea 
antebelică, şi, cum a intervenit şi seceta, recoltele au scăzut la jumătate din 
nivelul anului 1939. Ca un paleativ al consecinţelor defavorabile ale fărâmiţării 
exagerate a exploatărilor agricole, guvernele vor încuraja formarea de coopera- 
tive agricole, fază preparatorie pentru trecerea la a doua etapă, care este cea a 
reunirii în ferme colective. 

Până în 1953, schema este identică în toate ţările; colectivizarea este pregătită 
prin crearea “staţiunilor de maşini şi tractoare”, după modelul SMT-urilor sovie- 
tice, pentru a obişnui pe țărani cu munca în colectiv şi a facilita culturile pe mari 
suprafeţe. Tipurile de cooperative sunt foarte variate, mergând de la simplul 
lucru în comun, până la colectivizarea tuturor mijloacelor de producţie, inclusiv a 
pământului. În acelaşi timp, ţăranii bogaţi sunt oprimaţi: fiscalitate excesivă, 

obligaţia de a-şi vinde recolta la preţuri de nimic, interdicţia de a cumpăra mate- 
rial agricol, îngrăşăminte, de a adera la o cooperativă... Colectivizarea pământurilor 
nu se va încheia decât între 1956 şi 1960, cu excepţia Poloniei şi lugoslaviei, unde 
va fi abandonată. 

Naţionalizările sunt conduse cu prudenţă până în 1946, cu excepţia lugoslaviei 
şi Albaniei, unde comuniştii au câştigat deja puterea cu uşurinţă. Ele încep prin 
confiscarea bunurilor germanilor şi colaboraţioniştilor (aviația şi industria fero- 
viară din Polonia, de exemplu). Naţionalizarea se aplică în primul rând, ca în 
URSS, sectoarelor-cheie ale economiei: industria grea, mine, centrale electrice, 
transporturi şi comunicaţii, bănci, asigurări... Industria uşoară va fi vizată mai 
târziu. Până şi meșteșugarii sunt reorganizaţi în cooperative. În aproape toate 
democraţiile populare subzistă un sector privat, însă limitat şi controlat de stat: 
este vorba de a demonstra că comunismul nu înseamnă expropriere totală şi de 
a convinge capitalul privat să coopereze în reconstrucţie. Naţionalizările sunt pre- 
tutindeni considerate încheiate între 1948 şi 1952. 

Planificarea, introdusă în economie, se aliniază treptat modelului sovietic. 
Dacă, în timpul perioadei de reconstrucţie (1945-1950), planurile sunt pe termen 
scurt, limitate la câteva obiective, o dată cu războiul rece, se trece la planificarea 
pe termen lung şi la alinierea completă la modelul sovietic. Ca în URSS, obiecti- 
vele trasate industriei grele rămân prioritare, ratele anuale de creştere sunt foarte 
ridicate, se dezvoltă o mistică a marilor şantiere. Acest dezechilibru provoacă 
dificultăţi economice şi politice: agricultura duce lipsă de materiale, randamen- 
tele scad, veniturile reale de asemenea, aprovizionarea oraşelor se face dificil, 
țăranii opun rezistenţă colectivizării. După moartea lui Stalin, în 1953, manifestații 
ţărăneşti şi muncitoreşti reflectă nemulţumirea maselor populare. 

CONTROLUL POLITIC 
AL KOMINFORMULUI 


NAŞTEREA KOMINFORMULUI (1947) 
q 

Kominformul, biroul de informații al partidelor comuniste, a fost înființat la 
finele lui septembrie 1947 în Polonia în timpul întâlnirii reprezentantilor a nouă 
partide comuniste, acelea ale URSS, Italiei, Franței şi din şase tări din zona de in- 
fluentă sovietică (Polonia, Cehoslovacia, Ungaria, România, Bulgaria şi lugoslavia). 
Noua instituţie îşi stabileşte sediul la Belgrad, capitala Iugoslaviei, şi îşi propune 
să publice o revistă, al cărui titlu este ales de Stalin însuşi: “Pentru pace trainică, 
pentru democraţie populară”. Sarcina sa mărturisită este de a organiza schirmbu- 
rile de experienţă şi coordonarea activităţilor pe baza acordului reciproc. Scopul 
seal este de a întări controlul sovietic asupra partidelor comuniste din Europa 
răsăriteană, Franţa sau ltalia în momentul în care influența americană, fondată 
pe doctrina Truman şi planul Marshall, vine să contracareze politica de expan- 
siune a URSS în Europa. Este de neconceput pentru URSS să admită ca, prin 
intermediul unui ajutor american, să lase deschisă posibilitatea unor ingerinţe ale 
puterilor capitaliste în vreuna din ţările aflate sub dominaţia sa. 

La această reuniune din Polonia, Jdvanov proclamă oficial doctrina sovietică 
a războiului rece. El afirmă într-adevăr existenţa în lume a două lagăre opuse, 
dintre care unul este condus de SUA, iar celălalt de URSS, ceea ce implică supre- 
maţia URSS asupra lumii comuniste. Această declaraţie îl indică tuturor pe inami- 
cul comun, imperialismul american, împotriva căruia trebuie mobilizate toate 
partidele comuniste. În aceste condiţii, întreaga strategie pusă la punct de peste 
zece ani împotriva adversarului comun, care era nazismul, trebuie revizuită. Nu 
se mai pune problema colaborării cu socialiştii şi stânga necomunistă, conside- 
rate ca aliaţi potenţiali ai imperialismului american datorită ataşarnentului 
acestora faţă de principiile democrației liberale. Semnalul atacurilor împotriva 
socialiştilor a fost dat de un articol din Pravda moscovită în iunie 1947, ca dovadă 
că Kominformul nu este nimic altceva decât instrumentul de execuţie a voinţei 
lui Stalin. 


9% 


ACȚIUNEA KOMINFORMULUI 

rr——— 

In cadrele noii strategii a războiului rece, partidele comuniste francez şi italian 
se văd dezavuate pentru participarea lor în cadrul majorităţilor guvernamentale 
de uniune naţională din ţările lor. În această incriminare, Iugoslavia joacă rolul 
acuzatorului. Jdanov declarând că “principalul pericol pentru comunişti era acela 
de a-şi subestima propriile forțe şi de a le supraestima pe cele ale imperialis- 
mului”, iugoslavii văd în aceasta o justificare a politicii lui Tito, care a “ars eta- 
pele” pentru a reuşi să implanteze în ţara sa dictatura partidului comunist. Aceste 
opinii le sunt confirmate şi de alegerea Belgradului drept sediu al noii organizaţii. 
Fi nu-şi dau seama că scopul esenţial al lui Stalin este acela de a domina par- 
tidele comuniste şi de a conduce singur. Într-o primă etapă, el se serveşte de 
partidul comunist iugoslav p-*ntru a pune la punct partidele comuniste italian şi 
francez, însă curând el se va î, toarce împotriva iugoslavilor înşişi. 

Politica Kominformului antrenează consecinţe duble pentru conducătorii 
democraţiilor populare. 

- Pe de o parte, ea îi va face să fie şi mai dependenţi de URSS, din moment 
ce ei acceptă să se alinieze consemnelor Moscovei; ei apar astfel în ochii compa- 
trioților lor drept reprezentanţii unei puteri străine. 

- Pe de altă parte, ea va duce la ruperea fronturilor constituite între comunişti 
şi socialişti, aceştia din urmă, suspecți în ochii lui Stalin, nemaiputând fi asociaţi 
la guvernare. Cei mai activi militanţi socialişti sunt arestaţi în Ungaria, Polonia, 
România şi Bulgaria. Această acţiune este mai uşoară în România, unde partidul 
social-democrat este mai slab decât în Cehoslovacia şi în Ungaria, unde comu- 
niştii întâlnesc o rezistenţă neaşteptată. 

În acest context al războiului rece are loc “lovitura de la Praga” din februarie 
1948. În această tară, încă guvernată de un Front naţional sub preşedinţia libera- 
lului Benes, criza capătă o turnură extrem de violentă. Considerând că liderul 
guvernului, comunistul Gottwald, pregăteşte trecerea Cehoslovaciei la o dictatură 
comunistă, miniştrii moderați demisionează cu scopul de a provoca alegeri 
anticipate şi o schimbare de politică. Ei nu cred într-o intervenţie armată a lui 
Stalin în sprijinul comuniştilor cehi, însă, în orice caz, important este să arate 
tuturor că regimul comunist, dacă se instalează, nu o poate face decât prin 
violenţă. Evenimentele se precipitară. Cu acordul URSS, Gottwald face apel la 
milițiile populare şi masele de muncitori, a căror intervenţie asigură victoria 
definitivă a comuniştilor şi aliaţilor lor. Preşedintele Benes demisionează curând, 

în timp ce, sub autoritatea lui Gottwald, Cehoslovacia devine, la rândul său, o 
democraţie populară. 

Unele după altele, partidele socialiste, private de elementele cele mai active 
şi de liderii lor, acum închişi, se pronunţă, sub ameninţare, pentru fuziunea cu 
partidul comunist. Unificarea este proclamată în congrese epurate: este sfârşitul 
pluralismului politic şi trecerea la un regim totalitar condus de un partid unic şi 
supus consemnelor centralizatoare ale Kremlinului. 


IUGOSLAVIA 
ÎN AFARA MODELULUI ÎMPUS 


SCHISMA IUGOSLAVA 
q 

Decizia lui Stalin de a-şi asuma conducerea comunismului internaţional 
pretinde din partea lui Tito o obedienţă absolută faţă de linia fixată la Kremlin. Or, 
acesta, mândru de trecutul său, nu înțelege să devină un simplu pion al dicta- 
torului sovietic. Comunist încă de la începuturi, care s-a alăturat bolşevicilor în 
timpul prizonieratului său în Rusia în 1917, animator al partidului comunist iugos- 
lav încă de la crearea acestuia, ocupând funcţii în Komintern, el va juca mai ales 
un rol decisiv conducând partizanii comunişti iugoslavi împotriva germanilor cu 
începere din 1941. Cu ajutorul britanicilor, el eliberează cea mai mare parte a 
Iugoslaviei, pe care o transformă în Republică populară. Chiar şi după înfiinţarea 
Kominformului, el continuă să se comporte de o manieră independentă şi să-l 
trateze pe Stalin de la egal la egal. FI preia iniţiative care îi fac pe sovietici suspicioşi: 
proiectul unei federaţii balcanice, susţinerea comuniştilor greci în insurecția lor 
pe care Stalin o consideră o aventură. Ruptura între cei doi oameni de stat este 
inevitabilă, pentru că Stalin, iritat de prestigiul lui Tito, nu intenţionează să-şi 
împartă cu altcineva autoritatea, şi se teme ca spiritul independent al acestuia să 
nu devină contagios pentru celelalte democraţii populare. 

Ruptura sovieto-iugoslavă se produce în diverse etape: 

- încă din 1945, Stalin a încercat să domine lugoslavia, infiltrând armata, 
administraţia şi partidul comunist cu oameni care-i sunt devotați orbeşte. Guvernul 
iugoslav, şeful poliţiei cunosc numeroase tentative desfăşurate în acest sens de 

serviciile de informaţii militar, civil, diplomatic ale URSS, care acţionează, de 
altfel, în aceeaşi manieră şi în celelalte țări din Est. Conducătorii iugoslavi, grupaţi 
în jurul lui Tito, tin să-şi păstreze independenţa şi să construiască socialismul fără 
sprijinul URSS: ei refuză subordonarea statului iugoslav, a poliţiei, armatei, 
politicii sale externe pretențiilor sovietice de a supraveghea partidele comuniste. 
Pe de altă parte, Stalin voia să înfiinţeze şi în lugoslavia societăţi de producţie 
mixte, ceea ce ar fi permis ca URSS să exploateze în profitul său resursele de ma- 
terii prime ale ţării, ceea ce ar fi împiedicat dezvoltarea industrială a Iugoslaviei, 
fără de care orice dezvoltare modernă a societăţii ar fi devenit imposibilă. Graţie 
societăţilor mixte, sovieticii ar fi exercitat controlul asupra ramurilor esenţiale ale 
economiei ţării, ceea ce Tito, dornic de independenţă, nu ar fi putut tolera; 

- în martie 1948, guvernul sovietic îşi recheamă toţi consilierii şi instructorii 
militari, apoi toți specialiştii civili rezidenţi în Iugoslavia, sub pretextul că nu sunt 
trataţi prietenos şi că informaţii economice importante au fost refuzate oficialilor 
sovietici de către funcţionari iugoslavi. De fapt, Stalin consideră ofensator şi 
jignitor faptul că experţii săi au fost plasați sub controlul organelor de securitate 
ale Iugoslaviei, 

- scurt timp după aceasta, o scrisoare a Comitetului central sovietic critică 
deciziile partidului comunist iugoslav, sperând să declanşeze astfel în sânul aces- 
tuia o opoziţie care să ducă la înlocuirea elementelor ostile URSS cu partizani 
fideli ai liniei sovietice. Însă scindarea echipei guvernamentale nu se va produce, 
ci, dimpotrivă, partizanii Moscovei sunt aceia excluşi din comitetul central şi 
arestaţi. În aceste condiţii, conducătorii de la Kremlin îşi pun speranţele în 
Kominform şi sugerează ca litigiul să fie tranşat în sânul acestuia. Iugoslavii 
refuză, căci se simt “inegali în drepturi” şi “răstălmăciţi de celelalte partide 
frăţeşti”. Kominformul taxează această atitudine drept trădare; 

- pe 28 iunie 1948, Kominformul publică o rezoluţie ce condamnă pe condu- 
cătorii iugoslavi. El invită “forțele sănătoase ale PC lugoslav să impună conducerii 
acestuia o nouă linie”, conducere acuzată de trădare a teoriei marxiste a luptei 
de clasă şi de întărire prin aceasta a poziţiilor imperialismului. Sovieticii cred, într- 
adevăr, că o insurecție ar fi posibilă şi că Tito şi colaboratorii săi vor bate în 
retragere în faţa unei rupturi cu lumea comunistă. Însă nu va fi aşa. Congresul PC 
lugoslav, epurat de “kominformişti”, respinge în unanimitate acuzaţiile Kominfor- 
mului şi alege un nou Comitet Central, în întregime devotat lui Tito. O conspirație 
militară urzită de sovietici va eşua în mod asemănător. 

O CALE NAŢIONALĂ SPRE SOCIALISM 
q 

Pentru a înăbuși posibilitatea ca schisma iugoslavă să devină un exemplu, 
sovieticii vor încerca să-l discrediteze pe Tito. Țările din Est care vor să rămână în 
bune raporturi cu Uniunea Sovietică sunt silite să rupă orice legătură cu Iugoslavia. 
În Albania, până atunci aliată fidelă a Iugoslaviei, liderul comunist Enver Hodja, 
profitând de vrajba sovieto-iugoslavă, se debarasează de un concurent prieten 
de-al lui Tito, Kotchi Dzodze, unul din şefii Rezistenței împotriva lui Hitler. Va 
pune ca acesta să fie executat, apoi va denunța acordurile economice încheiate 
cu lugoslavia. Prin aceasta, el se eliberează de tutela de fapt pe care Iugoslavia o 
exercită asupra Albaniei din 1945. Între lugoslavi şi vecinii lor din Est se va ajunge 
curând la injurii. Se vorbeşte despre “clica lui Tito”, “agenţii imperialişti”, “naţio- 
naliştii burghezi”. Totuşi, Tito, exclus din comunitatea socialistă, refuză să pactizeze 
cu occidentalii, rămânând în afara blocurilor, căci, deşi recunoaşte că rezoluţia 
Kominformului a fost o lovitură pentru poporul său, care crezuse în URSS şi în 
Stalin, nu îşi va pierde din această cauză credinţa în socialism. 

Neputând să-l pună la respect pe Tito prin mijloace politice, Stalin va utiliza 
atunci arma economică. Într-adevăr, lugoslavia s-a angajat în execuţia unui plan 
pe termen lung, pe care nu-l va putea duce la bun sfârşit fără ajutorul ţărilor so- 
cialiste industrializate. URSS speră deci să facă Iugoslavia să cedeze, organizând 
o veritabilă blocadă economică. După denunţarea de către Albania a acordurilor 
economice încheiate cu Iugoslavia, este rândul României să sisteze livrările sale 
de petrol. URSS îşi reduce schimburile cu aproape 90%, privându-i pe iugoslavi 
de orice livrări de echipament industrial greu. În iunie 1949, Cehoslovacia 
sistează practic orice export spre Iugoslavia. În fine, Ungaria şi Polonia rup orice 
relaţie economică cu Belgradul. Conducătorii iugoslavi sunt atunci obligaţi să-şi 
sporească schimburile comerciale cu Occidentul şi acceptă ajutorul propus de 
SUA. Însă, făcând aceasta, ei nu înţeleg să schimbe şi tabăra politică. 

“În timp ce noi ne vindem cuprul, pentru a cumpâ: 1 maşini, spune Tito, nu ne 
vindem şi conştiinţa, ci numai cuprul... Cu maşinile vrimite din Vest, vom con- 
tinua edificarea socialismului.” 

Tito, pretinzându-se în continuare socialist, în ciudu excluderii căreia i-a făcut 
obiect, a evitat capcana întinsă de Stalin. La ONU, reprezentanţii săi votează la fel 
cu blocul socialist. Dezvoltând colectivizarea în interiorul ţării sale, el se pune la 
adăpost de acuzaţiile de trădare a cauzei socialiste. El va acţiona astfel cu îndâr- 
jire, cu riscul de a crea dificultăţi interne şi va proceda la o bolşevizare riguroasă 

a partidului său. Spre marea furie a lui Stalin, se dezvoltă deci în Iugoslavia o 
formă de socialism care se reclamă de la aceleaşi principii ca şi URSS, dar 
care rămâne politic independentă de aceasta. Tito repune astfel în discuţie 
conducerea unică a lumii socialiste de către URSS şi deschide calea ideii unui 
socialism naţional. 


CELELALTE ȚĂRI 
DE DEMOCRAŢIE POPULARĂ 


ALINIEREA PARTIDELOR COMUNISTE 
LA LINIA PCUS 


Strângerea legăturilor dintre diferitele partide comuniste şi PCUS este instru- 
mentul prin care Stalin preia controlul total asupra democraţiilor populare. Stalin 
şi-a demonstrat deja voinţa de a domina lumea socialistă prin crearea Kominfor- 
mului şi excluderea rebelei Iugoslavii. Chestiunea iugoslavă îi va întări neîncre- 
derea faţă de comunismul naţional: el nu îşi poate asuma riscul de a-i vedea pe 
conducătorii comunişti sau pe foştii lideri ai Rezistenței aspirând la rândul lor la 
independenţă. Astfel, va trece el, prin fideli interpuşi, la epurarea aparatelor de 
partid din vara lui 1948. 

În tările de democraţie populară, unde până atunci nu fuseseră eliminaţi 
decât necomuniştii, teama se va instala de aici înainte în rândurile membrilor de 
partid care se simt suspectaţi de Moscova. Un sentiment de culpabilitate îi inva- 
dează: unii conducători au întreținut, într-adevăr, raporturi prieteneşti cu echipa 
iugoslavă, acum căzută în dizgrație; alţii au dat dovadă de oportunism în problema 
țărănească, conducând fără energie mişcarea de colectivizare; mulţi dintre ei, 
care luptaseră în Rezistență, puteau fi taxaţi de “naționaliști”. Neîncrederea şi dela- 
țiunea domnesc, autocritica se generalizează. 

În trei ani, epurările ating 25% din efectivele comuniste. Două milioane şi 
jumătate de persoane sunt astfel afectate, dintre ele 5- 10% sunt arestate. Epură- 
rile lovesc mai întâi pe liderii partidelor, armatei, administraţiei. Sunt eliminaţi 
secretari generali ai partidului (Kostov în Bulgaria, Gomulka în Polonia, Slansky în 
Cehoslovacia), un preşedinte al Republicii în Ungaria (Szakasits), vicepreşedinţi 


101 / REcoNSTRUCIE (1945-1953) 


ai Consiliului de Miniştri (Albania, Bulgaria, Polonia, România), miniştri ca Rajk, 
pe atunci ministru de externe al Ungariei, o sută de generali, un mareșal al Poloniei. 
Ne regăsim în situaţia în care fusese URSS în epoca marilor epurări din 1936- 
1938; aproape toţi “vechii bolşevici” sunt eliminaţi, în favoarea comuniştilor care-i 
datorează totul lui Stalin. Acuzaţii sunt supuşi pe rând tuturor felurilor de torturi 
fizice şi morale. Reduşi la starea de fantoşe lipsite de voinţă, sunt constrânşi să 
înveţe pe de rost “mărturisiri” fabricate piesă cu piesă de anchetatori. Epurările 
ating curând eşaloanele inferioare, un timp nu se mai fac recrutări în partid. 

Astfel epurate, partidele se aliniază la linia PCUS. Structura lor este calchiată 
după a acestuia. Noii lideri îl imită pe Stalin: îşi îndepărtează rivalii, dezvoltă cul- 
tul personalităţii şi folosesc metode autoritare. Adoptă consemnele venite de la 
Moscova. Doctrina partidelor lor este cea a PCUS, iar misiunea lor principală este 
de a o propaga pentru a mobiliza şi educa populaţia. Vor avea nevoie să formeze 
educatori comunişti pentru diferitele grupe sociale (ţărani, tineret, fernei) şi pro- 
fesionale (birocraţi, ridicate, armată). În plus, comunistul trebuie să-şi suprave- 
gheze colegii şi şefii, devenind un auxiliar al poliţiei. Asistăm, deci, la o sovietizare 
a țărilor răsăritene, care devin un bloc monolitic supus voinţei lui Stalin. 

Această sovietizare are drept efect deznaţionalizarea militanţilor comunişti, şi 
chiar acesta este scopul lui Stalin. Ei trebuie să pună interesele URSS mai presus 
de acelea ale propriilor ţări. Capetele de acuzare din procesele intentate şefilor 
comunişti arată un strâns paralelism cu temele propagandei staliniste. Revin în 
permanenţă acuzaţiile de “troţkism”, “titoism”, pactizare cu imperialismul şi, 
până în 1952, de “naționalism”. O dată cu procesul Slansky, în Cehoslovacia (1952), 
asistăm la o netă cotitură, de aici înaintea acuzaţia principală este aceea de 
“sionism”. Este vorba de a justifica cursul anti-israelian şi pro-arab luat de puţină 
vreme de politica sovietică, dar, de asemenea, de a încuraja antisemitismul latent, 
deturnând împotriva evreilor nemulţumirile naţionale, sociale şi economice care 
se manifestă o dată cu lipsurile economiei planificate şi alinierea la linia Moscovei. 
În acelaşi timp, în lumea întreagă, presa comunistă proclamă sionismul drept 
inamicul numărul unu al clasei muncitoare. În România, doi dintre principalii 
lideri, de origine evreiască, Ana Pauker şi Vasile Luca, sunt victime ale epurărilor. 
Moscova, unde izbucneşte scandalul “complotului halatelor albe”, orchestează 
această politică antisemită. 

TOTALITARISMUL STALINIST 
C 

Partidele comuniste atacă din ce în ce mai puternic Biserica, mai ales pe cea 
catolică. Bunurile Bisericii sunt secularizate; clerul salarizat de stat este supus 
presiunilor politice pentru a i se obține docilitatea; episcopii, mai întâi puşi sub 
supraveghere, sunt adeseori arestaţi începând cu finelelui 1948. Cardinalul ungur 
Mindszenty este astfel condamnat la închisoare pe viaţă. Un an mai târziu, 
succesorul său va avea aceeaşi soartă. În 1949, primatul Cehoslovaciei este, la 
rândul său, încarcerat, şi vor avea loc numeroase procese împotriva fetelor bise- 
riceşti şi în special împotriva membrilor ordinelor religioase devotate Sfântului 
Scaun, cum ar fi iezuiţii sau franciscanii. În 1951, este rândul clerului polonez 
să fie atacat de Pravda moscovită, iar în 1953 primatul Poloniei, cardinalul 
Wyszynski, este arestat. 

Noile autorităţi procedează, în paralel, la “planificarea culturii”. Este o vastă 
întreprindere de aservire a spiritelor şi de propagandă a unui socialism de tip 
stalinist, prezentt ca o adevărată dogmă, fondată pe infailibilitatea partidului 
comunist sovietic. Istoria partidului comunist bolşevic al URSS devine manualul 
de bază al acestei credinţe militante. Presa este pusă în întregime în slujba parti- 
dului, sarcina sa fiind aceea de a “populariza politica de pace a URSS, marile sale 
succese în construirea socialismului, de a denunța acțiunile provocatoare la război 
ale anglo-americanilor...”, de a face cunoscute problemele legate de îndeplinirea 
planului, de a combate erorile ideologice. Începând din momentul în care URSS 
îşi impune legea asupra democraţiilor populare, savanții, scriitorii şi artiştii, care 
cunoscuseră până atunci o relativă libertate, sunt înrolați la rândul lor. Conducă- 
torii preiau ideile lui Jdanov: singur partidul poate decide asupra vieţii culturale. 
Numai “realismul socialist” este admis ca modalitate de expresie. Tot ce amin- 
teşte de ataşamentul tradiţional al artiştilor din Est faţă de mişcările artistice din 
Occident trebuie să fie înfierat, pentru că cultura occidentală este “decadentă şi 
putredă”. Sunt combătute “personalismul”, “formalismul”, naturalismul... 

Imitarea URSS este de o aşa natură încât depăşeşte domeniile economic, 
politic, doctrinal, cultural şi artistic pentru a câştiga terenul lingvistic: limba rusă, 
considerată a fi cea a socialismului, este larg propagată. Ţările de democraţie 
populară, la sfârşitul epocii staliniste, şi-au pierdut identitatea naţională şi nu mai 
apar acum decât drept sateliți ai Uniunii Sovietice. 

ÎNCEPUTURILE 
COMUNISMULUI 
ÎN CHINA (1945-1953) 


<m Capitolul 7 


Teoretic uniți din 1936-1937 împotriva japonezilor, naționaliștii şi 
comuniştii chinezi întreţin totuşi relații încordate. Reprezentant 
oficial al Chinei, Tchang Kai-chek trebuie să facă față ascensiunii 
comuniştilor a căror audienţă în țară a crescut în timpul războiului 
cu Japonia. Între naționaliști, susținuți mai mult sau mai puţin de 
Statele Unite, şi comuniştii chinezi, rivalitatea degenerează încă 
din 1946 în război civil. Iniţial victorios, regimul lui Tchang Kai-chek 
nu va întârzia să se prăbuşească şi se va replia în insula Formosa, 
lăsând China continentală în mâinile comuniştilor lui Mao Zedong 
(1949). Fără a bulversa prea puternic structurile în domeniul 
industrial, acesta, cu ajutorul “campaniilor de masă“, ia numeroase 
măsuri vizând să modifice societatea chineză tradițională, ca 
reforma agrară, legea asupra căsătoriilor... Această reconstrucție 
internă este însoțită în politica externă de o aliniere la blocul de 
Est, prin semnarea, în 1950, a unui tratat de prietenie chino-sovietic. 


CONSECINȚELE RĂZBOIULUI 
CHINO-JAPONEZ (1937-1945) 


NAȚIONALIȘTII ŞI COMUNIŞTII CHINEZI 


Începând cu 1936, amenintarea japoneză provoacă o apropiere între nationa- 
liştii şi comuniştii chinezi, inamici din 1927. Până atunci Tchang Kai-chek nu 
reacţionase deloc în faţa agresiunilor japoneze (invadarea Manciuriei în 1931, 
“înghiţirea pas cu pas” a Nord-Estului Chinei din 1933), continuând să acorde pri- 
oritate zdrobirii comuniştilor, repliaţi după “Marşul cel Lung” din 1934-1935 în 
Shanxi. Însă această atitudine este din ce în ce mai criticată în China, chiar în 
sânul partidului naţionalist Guomindang, şi în decembrie 1936, sub ameninţarea 
unora din generalii săi, Tchang Kai-chek este constrâns să accepte un “front unit” 
cu comuniştii lui Mao Zedong. Alianţa devine efectivă în septembrie 1937, o dată 
cu războiul generalizat împotriva Japoniei (care nu se va integra în războiul 
mondial decât din decembrie 1941). În faţa pericolului japonez, China şi-a refăcut 
pe moment unitatea. 

Până la capitularea Japoniei în 1945, războiul este de fapt dublu, forţele naţio- 
naliste luptând mai puţin împotriva agresorilor japonezi şi mai mult împotriva 
comuniştilor care rămân, în ochii lui Tchang Kai-chek, adversarul principal. Astfel, 
timp de 8 ani, China s-a găsit practic divizată în trei zone distincte: 

- pe de o parte, vastele regiuni controlate de Japonia, având în fruntea lor 
“guverne marionetă” (ca acela din Nankin) compuse din “colaboratori” chinezi 
civili şi militari pro-japonezi,; 

- pe de altă parte, “China liberă” a lui Tchang Kai-chek, care conduce teoretic 
lupta împotriva ocupantului; 

-în fine, bazele guerilelor comuniste, situate cel maiades în spatele linii japoneze. 

Începând cu decembrie 1941, Tchang Kai-chek primeşte un ajutor important 
din Statele Unite, care îl îndeamnă şi să se pună de acord cu comuniştii chinezi, a 
căror luptă împotriva japonezilor este fără echivoc (în timp ce între “China liberă” 
şi guvernele pro-japoneze se menţin contacte politice şi schimburi economice). 
Generalul american Stilwell, numit şef de stat major în China, nu poate decât să 
constate şi să denunțe inacţiunea, greşelile şi corupția guvernului naţionalist. Tchang 
reuşeşte să-l determine pe Roosevelt să-l destituie pe acesta în octombrie 1944, 

preocupările politice pentru după război asupra echilibrului de forțe în Asia căpă- 
tând puţin câte puţin o mai mare importanţă decât cele militare pe termen scurt. 

În ciuda anumitor reticenţe, Statele Unite nu vor avea altă alegere decât 
aceea de a susţine regimul deja în destrămare al lui Tchang Kai-chek împo- 
triva valului comunist. 


CHINA LUI TCHANG KAI-CHEK 


Repliat la Chongqing, în Sichuan, guvernul lui Tchang Kai-chek a fost iniţial 
beneficiarul elanului naţionalist care a ridicat marea majoritate a chinezilor 
împotriva agresorului japonez. Însă se va discredita curând prin imobilismul său 
militar, autoritarismul politic şi proasta gestionare economică. Susţinut de mediile 
de afaceri şi marii proprietari funciari, regimul Guomingdang-ului este în între- 
gime în mâinile “şefului suprem” al Chinei, înconjurat de câteva clanuri (cele 

“patru familii” printre care aceea a lui Tchang şi a cumnaţilor săi, bancherii Soong şi 
Kung). Ei se sprijină pe clica politico-militară, partidul naţionalist (şi tineretul 
fascizant reunit în cele 600 000 de “Cămăşi albastre”), armata şi poliţia, veritabile 
baze ale puterii. 

În ciuda multor promisiuni de dernocratizare, tendinţele autoritare se accen- 
tuează: o “Ligă democratică”, creată în 1941 de intelectuali şi liberali, nu va reuşi 
să se impună ca o “a treia forţă” între naționaliști şi comunişti, şi nu va putea 
influenţa un regim din ce în ce mai corupt. O inflaţie vertiginoasă lasă loc liber 
pieţei negre, abuzurilor numeroşilor funcţionari şi profiturilor frauduloase ale spe- 
culanţilor. Apăsate de grele impozite (în cereale din 1941) şi de recrutări, masele 
ţărăneşti nu sunt deloc motivate să apere un asemenea regim împotriva ocupan- 
tului japonez şi a fortiori, împotriva “eliberatorilor” comunişti chinezi. 

În ciuda slabei sale participări la războiul mondial, China lui Tchang Kai-chek 
este recunoscută drept o mare putere încă din 1943, de la conferinţa de la Cairo. 
Deruta sa în faţa ultimei mari ofensive japoneze în primăvara lui 1944 şi a dezinte- 
grării regimului Guomingdang nu o vor împiedica să fie admisă la San Francisco 
printre “Cei Cinci Mari” ai Consiliului de Securitate al ONU în 1945. În ciuda 
acestui succes diplomatic, nu Tchang Kai-chek, ci partidul comunist este acela 
ce apare, în ochii opiniei publice chineze, drept adevăratul învingător al războ- 
iului împotriva Japoniei. 


ASCENSIUNEA COMUNIŞTILOR CHINEZI 


Pornind din bazele de guerilla anti-japoneze, foarte active de-a lungul între- 
gului conflict, comuniştii au dus un “război de partizani”, hărţuind spatele inami- 
cului graţie complicităţii populaţiei rurale. Sprijinindu-se pe o voinţă populară de 
a rezista invadatorilor japonezi, ei au ştiut să câştige încrederea maselor ţără- 
neşti, le-au înrolat, le-au condus fără să le exploateze, sprijinindu-se pe ele, aşa 
cum preconizase Mao Zedong în mai multe scrieri despre “războiul revoluţionar”. 

Continuând lupta împotriva japonezilor, comuniştii chinezi au organizat în 
bazele lor un nou tip de societate, bazat pe alianţa celor patru clase “anti-impe- 
rialiste şi anti-feudale”: proletariatul muncitor, țărănimea, mica burghezie şi 
“capitaliştii naţionali” (spre deosebire de cei aserviţi marilor interese străine). 
Este “Noua democratie”, definită de Mao Zedong în 1939-1940; 

“Etapa actuală a revoluţiei chineze este o etapă de tranziţie care are loc între 
lichidarea societăţii coloniale, semicoloniale, şi semifeudale şi edificarea unei 
societăţi socialiste; ea este un proces revoluţionar, acela al noii democrații (...) 
Este revoluția frontului unit al tuturor claselor revoluționare. China trebuie în mod 
necesar să treacă prin această revoluție pentru a merge mai departe în dezvol- 
tarea sa şi a ajunge la revoluţia socialistă.” 

Acest regim politic destul de suplu (limitarea voluntară a numărului de can- 
didaţi comunişti în diverse alegeri) este totuşi larg dominat de partidul comunist 
chinez sprijinit de Armata roşie chineză şi numeroase organizaţii de masă (line- 
ret, femei, sindicate...). 

În aceste “baze roşii”, în care țărănimea este de departe elementul cel mai 
important, comuniştii duc o politică agrară moderată: fără confiscări de pămân- 
turi (cu excepţia celor ale “colaboraţioniştilor” pro-japonezi) însă cu reduceri ale 
chiriilor şi impozitelor; încurajarea muncii în colectiv sub forma cooperativelor 
sau grupelor de ajutor reciproc; participarea Armatei roşii la munca câmpului... 
În ciuda unui efort general de producţie care atinge în egală măsură sectorul 
meşteşugăresc (înfiinţarea de mici cooperative industriale), situaţia economică a 
bazelor comuniste rămâne extrem de precară pe toată durata războiului. Însă 
egalitatea în sărăcie şi austeritatea acceptată în mod egal de toţi (inclusiv de con- 
ducători) contrastează cu enormele disparităţi pe care le întâlnim în zonele naţio- 
naliste sau japoneze. 

După o perioadă de repliere, în 1941-1942, în momentele celei mai puternice 
presiuni japoneze, comuniștii chinezi îşi lărgesc considerabil bazele în 1944-1945, 
încercuind practic inamicul în marile oraşe. La sfârşitul războiului, ei controlează 
19 “zone eliberate” reprezentând 950 000 km? şi aproape 100 milioane de locui- 
tori, dintre care 3 milioane de soldaţi (armata regulată şi milițiile populare). Cu 
1 210 000 membri (faţă de 40 000 în 1937), partidul comunist chinez, care-şi ține 
al VIl-lea congres înainte de sfârşitul războiului, în martie 1945, este de acum o 
forță de care trebuie să se ţină seama. 

RĂZBOIUL CIVIL ŞI VICTORIA 
LUI MAO ZEDONG (1945-1949) 


DOUĂ CHINE FAŢĂ ÎN FAŢĂ (1945-1946) 


Capitularea Japoniei, în august 1945, lasă faţă în faţă două Chine, cea a 
Guomingdang-ului şi cea a “zonelor eliberate” guvernate de comunişti. În ciuda 
ponderii acestora din urmă, raportul de forţe pare la prima vedere favorabil lui 
Tchang Kai-chek, care este reprezentantul legitim al Chinei la ONU: el contro- 
lează cea mai mare parte a teritoriului, dispune de o armată considerabilă, dotată 
cu aviaţie şi material modern furnizate de americani sau capturate de la japonezi. 
Fl poate conta, pe de altă parte, pe sprijinul SUA, în timp ce Mao Zedong nu pri- 
meşte decât un slab sprijin din partea URSS, care chiar va semna pe 14 august 
1945, un tratat de prietenie cu Guomingdang-ul. Însă regimul naţionalist, autoritar 
şi corupt, este deja în plină descompunere. 

După lungi ani de război, civil şi extern, populaţia chineză aspiră la pace. 
Conştiente de această situaţie şi de slăbiciunile regimului lui Tchang Kai-chek, 
SUA îl împing pe acesta să formeze un guverm de coaliţie cu comuniştii. După 
mai multe săptămâni de negocieri, Tchang Kai-chek şi Mao Zedong semnează un 
acord la Chongqing, în octombrie 1945, acord ce nu va fi respectat nici de naţio- 
nalişti, nici de comunişti, care vor continua să se înfrunte pe teren. Continuând să 
sprijine întărirea potenţialului militar al Guomingdang-ului, SUA trimit atunci în 
China pe generalul Marshall, fostul şef de stat major al armatei americane, având 
ca misiune să găsească un compromis între cele două părţi pentru a evita 
războiul civil. Marshall reuşi să obţină în ianuarie 1946 semnarea unui acord de 
încetare a focului şi reunirea unei conferinţe politice consultative compuse din 
naţionalişti, comunişti şi delegaţi ai Ligii democratice. 


UN NOU RAZBOI CIVIL (1946-1947) 
q 
Evacuarea Manciuriei întreprinsă de sovietici în aprilie 1946 provoacă o nouă 
criză, fiecare din cele două tabere voind să o ocupe. Luptele reîncep, naționaliștii 
punând mâna pe marile oraşe, iar comuniștii infiltrându-se în sate. După o ultimă 
şi scurtă încetare a ostilităţilor, China se afundă într-un nou război civil. 

Marile ofensive militare care încep în iulie 1946 iau iniţial o turnură favorabilă 
armatei naţionaliste, a cărei dotare este superioară aceleia a forţelor comuniste. 
Trupele lui Tchang Kai-chek avansează rapid în centrul şi nordul Chinei, ocupând 
chiar şi Yanan, “capitala” fostei baze roşii din Shangxi, unde Mao Zedong îşi găsise 
refugiul după “Marşul cel Lung”. Însă ele nu vor reuşi să distrugă potenţialul mili- 
tar al inamicului, care evită la maximum bătăliile deschise pentru a se deda la 
acţiuni de guerilla în sate. Guomingdang-ul va trebui să-şi disperseze forţele în 
oraşe şi de-a lungul căilor de comunicaţii, adeseori periculos de izolate. Încă din 
iulie 1947, comuniştii reiau ofensiva în Manciuria. La sfârşitul anului, ei au ocupat 
pas cu pas suficient teritoriu în China de Nord şi încep chiar să se lanseze în acţi- 
uni spre sudul lui Huanghe (Fluviul galben). 

În ciuda ajutorului financiar şi militar al SUA, situaţia economică şi politică se 
degradează din ce în ce mai mult în China lui Tchang Kai-chek. Inflaţia, bursa 
neagră, corupţia fac ravagii: astfel, o mare parte a materialului american este 
revândut prin traficanţi comuniştilor... Nemulțumirea faţă de regim izbucnește pe 
faţă în numeroase regiuni şi în mediile cele mai diverse: studenţi, muncitori, 
țărani... Grevele, rnanifestaţiile şi petiţiile sunt interzise. Represiunea determină 
unele elemente liberale să se apropie de comunişti: membri ai Ligii democratice 
interzise în octombrie 1947, disidenţi ai Guomingdang-ului, printre care văduva 
lui Sun Yat-sen... În armată, unde generalii se invidiază şi suspectează unii pe 
ceilalţi, dezertările, individuale sau colective, se înmulţesc. Sunt uneori regimente 
întregi care trec cu arme şi bagaje în tabăra comunistă. 

În zonele pe care le controlează, comunistii îşi radicalizează reforma agrară, 
până atunci moderată, cu scopul de a-şi ralia marea masă a ţăranilor săraci. O 
nouă lege, promulgată pe 10 octombrie 1947, confiscă fără despăgubiri părnân- 
turile proprietarilor funciari, redistribuite în câteva luni către 100 de milioane de 
țărani, cuceriţi astfel de partea revoluţiei. 


CĂTRE REPUBLICA POPULARĂ CHINEZĂ 
(1948-1949) 
. C 
Incepând cu 1948, comuniştii sunt în măsură să treacă de la luptele de guerilla 
la bătăliile de mare anvergură şi la asaltul centrelor urbane unde se găseşte gro- 
sul trupelor naţionaliste. După recucerirea oraşului Yanan, din primăvara lui 1948, 
ei vor cuceri Jinan (Tsi-nan), capitala provinciei Shangdong, în septembrie 1943, 
apoi, în mai puţin de două luni, principalele oraşe ale Manciuriei. Din noiembrie 

1948 până în ianuarie 1949, marea bătălie de la Huai-Hai, în care o jurnătate de 
milion de soldaţi de fiecare tabără se confruntă, se sfârşeşte cu deruta totală a 
armatei naţionaliste, încercuită şi distrusă. 

Tchang Kai-chek propune atunci o pace negociată şi îşi abandonează prero- 
gativele de preşedinte, pregătindu-şi retragerea în Taiwan (Formosa). Însă comu- 

niştii, care au încheiat în noiembrie 1948 un acord cu grupările politice de 
centru(Liga democratică, disidenţii din Guomingdang...), care au de-acum 
victoria militară la îndemână, nu dau urmare acestei oferte tardive de compromis. 
Oraşele cad unul după altul sau se raliază comuniştilor: Beijing pe 23 ianuarie 
1949, Nankin pe 23 aprilie, Shanghai pe 25 mai, Canton pe 15 octombrie... 
Guvernul Guomingdang-ului se refugiază în Taiwan cu toate rezervele de aur ale 
Chinei şi rămăşiţele armatei sale, sub protecţia flotei a VIl-a americane. 

La sfârşitul lui septembrie 1949, o nouă conferinţă politică consultativă, reunind 
delegaţii partidului comunist chinez, mici grupări ale centrului, organizaţiilor 
populare, armatelor de eliberare şi ale regiunilor “eliberate”, adoptă o lege orga- 
nică, creând un nou stat şi adoptând un program de guvernare. Mao Zedong, ales 
preşedinte al unui guvern central provizoriu, poate să proclame în piaţa păcii 
celeste din Beijing, în faţa unei mulţimi în delir, naşterea Republicii Populare 
Chineze pe 1 octombrie 1949. 


ÎNCEPUTURILE REPUBLICII 
POPULARE CHINEZE (1949-1953) 


CHINA LA SFÂRŞITUL ANULUI 1949 

Tm 

În momentul ascensiunii la putere a comuniştilor, China iese dintr-o lungă 
perioadă de războaie civile şi externe. Economia este la pământ: milioane de 
hectare de terenuri sunt inutilizabile ca urmare a distrugerii digurilor şi canalelor; 
principala zonă industrială, Manciuria, a fost distrusă de sovietici în 1945-1946, iar 
în celelalte regiuni, activitatea marilor întreprinderi este paralizată sau conside- 
rabil afectată. Reţeaua feroviară, deja insuficientă (20 000 km) este în mare măsură 
distrusă, şi aproape întreaga flotă comercială a plecat în Taiwan. Administraţia 
vechiului regim este total dezorganizată, iar confuzia monetară la apogeu: yuanul 
emis de guvernul naţionalist între 1946 şi 1949 a suferit o inflaţie galopantă, iar 
moneda creată în zonele eliberate nu are valoare în afara lor. Sărăcia e mare, iar 
venitul pe cap de locuitor nu depăşeşte 50 de dolari. În acest context dificil, în 
timp ce milioane de refugiaţi se întorc în ţara lor de origine, China îşi datorează în 

mare parte supraviețuirea caracterului esențialmente agrar şi meşteşugăresc al 
economiei sale. 

Sarcina noului regim, în 1949, pare gigantică, însă partidul comunist chinez 
(PCC) nu duce lipsă de atuuri. Puternic prin cele 4,5 milioane de membri (dintre 
care 72% ţărani săraci şi doar 2% muncitori) el dispune de cadre şi lideri puter- 
nici, se poate sprijini pe numeroase organizaţii de masă şi pe prestigioasa Armată 
populară de eliberare, angajată nu numai în activităţi militare, ci şi în funcţii de 
producţie, gestiune şi de educaţie politică. Autoritatea sa este necontestată în 
toată ţara, care îşi regăseşte o unitate niciodată pe deplin realizată de la prăbu- 
şirea Imperiului din 1911. Această nouă ordine politică este, de altfel, cu atât mai 
bine primită, cu cât regimul autoritar şi corupt al lui Tchang Kai-chek lasă în 
urmă prea puţine regrete în rândurile populaţiei. 

Spre deosebire de partidul bolşevic în Rusia anului 1917, PCC dispune de o 
anumită experienţă a puterii: aceea a “zonelor roşii” pe care le controlează, pe 
alocuri chiar de câţiva ani. Însă, foarte abili în aceste baze rurale, comuniştii 
chinezi sunt puţin pregătiţi pentru gestiunea marilor centre urbane şi industriale, 
a fortiori a aceleia a economiei unui stat imens. Experienţa lor în materie de 
diplomaţie, de administraţie centrală, de tehnologie modernă... le va pune în 
egală măsură probleme serioase pe care se vor strădui să le rezolve făcând apel 
la “modelul” sovietic, căutând totuşi să păstreze, în numeroase domenii “calea 
chineză” a revoluţiei lor: 

“Sistemul rusesc este un produs al istoriei ruse (...). Sistemul chinez va fi 
produsul istoriei chineze. De-a lungul unei lungi perioade, vom păstra o formă de 
organizare specifică, absolut necesară şi rezonabilă pentru noi, şi în acelaşi timp 
diferită de sistemul rus: forma de stat şi forma de putere politică ale noii demo- 
craţii, caracterizată prin alianța mai multor clase democratice” (raportul lui Mao 
Zedong la Congresul al VII-lea al PCC). 


RECONSTRUCȚIA INTERNA (1949-1953) 
q 
Prima sarcină a noilor conducători ai Chinei este reconstrucția tării în cadrele 
“programului comun” definit în septembrie 1949 de conferința politică consul- 
tativă. Este vorba deci, într-o primă etapă, de a repune în stare de funcționare 
economia şi administrația fără a bulversa în profunzime structurile societăţii. 
Astfel, în domeniul industrial, nu sunt naționalizate decât întreprinderile ce 
aparţin străinilor şi “celor patru mari familii” din anturajul lui Tchang Kai-chek. Pe 

de altă parte, comuniştii se multumesc să controleze marile întreprinderi private 
aparţinând “capitaliştilor naţionali”, sectorul mixt (grupând capitaluri publice şi 
private), cooperativele şi micile întreprinderi private individuale. 

În domeniul agricol, o nouă reformă agrară adoptată în iunie 1950, extinde la 
ansamblul ţării pe aceea adoptată în 1947 în “zonele eliberate”, ocolindu-i totuşi 
pe țăranii bogaţi, a căror capacitate productivă este acum vitală pentru economia 
naţională. 47 de milioane de hectare sunt împărţite la circa 300 milioane de 
țărani, care alcătuiesc 70 milioane de familii, pe care guvernul se străduieşte din 
1951 să-i regrupeze în echipe de “ajutor reciproc”, un prim pas timid spre viitoa- 
rele cooperative agricole. Confiscarea pământurilor se desfăşoară adeseori într-o 
atmosferă încordată, marcată de procese publice şi execuţii ale marilor pro- 
prietari detestaţi. În egală măsură cu rezultatele economice, este căutat de către 
liderii chinezi impactul politic, aşa cum o subliniază Liu Shaoqi în raportul intro- 
ductive la legea agrară: 


“Obiectivul reformei agrare nu este acela de a da pământul țăranilor 
săraci (.... Împărţirea pământurilor şi bunurilor este poate în profitul ţăra- 
nilor. Însă nu este scopul vizat. Reforma agrară este ocazia de a organiza 
politic masele ţărăneşti.” 


Conform cifrelor oficiale, producţia agricolă şi cea industrială fac progrese 
enorme între 1949 şi 1952. Moneda şi prețurile se stabilizează, sistemul fiscal este 
refăcut, bugetul se echilibrează... Alte măsuri vizează înnoirea societăţii tradiţio- 
nale, cum ar fi importanta lege asupra căsătoriei (1 mai 1950), destinată să pună 
capăt familiei de tip patriarhal: 


“Căsătoria feudală, arbitrară şi obligatorie, bazată pe superioritatea bărbatului 
asupra femeii şi care ignoră interesele copiilor, este abolită. Căsătoria conform 
Noii democraţii, bazată pe libera alegere a partenerilor, monosamie, drepturi 
egale pentru ambele sexe, protecția intereselor legale ale femeilor şi copiilor, 
trebuie pusă în aplicare.” 


O reformă a limbii simplifică scrierea; sistemul de învăţământ este reorganizat... 

Menţinând alianţa tactică a celor “patru clase revoluţionare” ale Noii demo- 
craţii (ţărani, muncitori, mica burghezie şi capitaliştii naţionali), liderii comunişti 
vor accentua dirijarea opiniei publice. Transformarea ideologică a populaţiei este 
asigurată de numeroasele mintinguri şi de propagandă, însă mai ales de marile 
“campanii de masă”, uneori flexibile, uneori brutale, însoţite de procese în faţa 
unor tribunale populare şi de execuţii publice. Astfel, campania de eliminare a 


114 


“contrarevoluţionarilor” (agenţi ai Guominsdang-ului, mari proprietari...) face 
între 800 000 şi 3 milioane de victime între 1949 şi 1952. În 1951, campania celor 
“trei anti” (împotriva corupţiei, risipei şi birocraţiei) epurează administraţia, în 
rândurile căreia se instaurează o cinste până atunci nemaivăzută. În 1952, cam- 
pania celor “cinci anti” (împotriva fraudei fiscale, extorcării de bunuri publice) se 
va duce în principal împotriva burgheziei naţionale, în timp ce intelectualii sunt 
supuşi unei “remodelări ideologice”... Duse cu ardoare, aceste campanii con- 
tribuie la a pregăti societatea chineză pentru noi schimbări. 


PRIMII PAŞI ÎN POLITICA EXTERNĂ 
— 

Această reconstrucţie internă se efectuează pe fundalul războiului rece, care 
integrează aproape automat noul stat “blocului estic”. Republica Populară 
Chineză nu este recunoscută diplomatic decât de ţările socialiste, câteva tări 
asiatice (India, Pakistan, Indonezia) şi europene (Marea Britanie, Olanda...). Ea 
rămâne ignorată de cea mai mare parte a ţărilor lumii şi de ONU, care recunosc 
în continuare guvernul naţionalist, refugiat în Taiwan, ca fiind singurul depozitar 
al legitimităţii chineze. 

În februarie 1950, Mao Zedong semnează la Moscova un tratat “de prietenie, 
alianţă şi asistenţă mutuală” chino-sovietică, care prevede o cooperare militară şi 
economică între cele două ţări. China va primi un ajutor financiar (300 milioane 
de dolari) şi tehnic (mari proiecte industriale), însă se va aşeza pentru viitor în 
politica externă în siajul puternicului său aliat. Războiul din Coreea, care va 
izbucni câteva luni mai târziu în iunie 1950, va încheia alinierea completă a 
Chinei populare la blocul comunist. 

RECONSTRUCȚIA 
JAPONIEI (1945-1952) 


mm (opitolul 8 


După capitularea sa, pe 2 septembrie 1945, Japonia este ocupată 
de armata americană. Bilanțul războiului este extrem de greu pe 
toate planurile: demografic, material şi moral. O vastă epurare 
urmează în țară, care, sub presiunea ocupantului american, 
trebuie să întreprindă reforme profunde. Constituția din 1947 va 
dota țara cu un regim parlamentar, Împăratului nerămânându-i 
decât un rol simbolic. Japonia renaşte puţin câte puţin la viața 
politică, mai întâi sub protectorat american. Războiul rece va 
permite țării să-şi recapete deplina suveranitate în 1952. Ca 
urmare a războiului, americanii îi impun Japoniei importante 
reforme economice şi sociale, cum ar fi redistribuirea pământurilor, 
demonopolizarea industriei şi o lege a eugeniei. Situaţia începe să 
se redreseze din 1947-1948. Ca urmare a războiului rece şi a 
schimbării radicale a politicii americane față de Japonia, în curând 
se va realiza un veritabil “miracol economic”. 


STAREA JAPONIEI DUPĂ RĂZBOI 


CAPITULAREA ŞI OCUPAREA JAPONIEI 


Pe 15 august 1945, la nouă zile după Hiroshima, japonezii aud pentru prima 
oară la radio vocea suveranului lor, împăratul Hiro-Hito, care anunţă decizia sa 
de a “pune capăt situaţiei existente” şi le cere “să accepte inacceptabilul”: capi- 
tularea Japoniei. În timp ce mai multe sute de ofiţeri şi soldaţi extremiști preferă 
să recurgă la sinucidere, luptele în Pacific încetează. Desenat pe 29 august de 
preşedintele Truman ca responsabil al politicii aliate în Extremul Orient, generalul 
american Douglas MacArthur primeşte pe 2 septembrie 1945 capitularea oficială 
japoneză la bordul cuirasatului Missouri ancorat în rada portului Tokyo. Este 
pentru Japonia prima mare înfrângere şi prima ocupaţie străină din istoria sa. 

În ciuda instituirii în decembrie 1945 a unui Consiliu aliat (la Tokyo) şi a unei 
Comisii a Extremului Orient cu sediul la Washington şi regrupând 11 naţiuni, 
ocuparea Japoniei, spre deosebire de cea a Germaniei, va fi făcută numai de 
americani: “comandamentul suprem al forţelor aliate” (Supreme Commander for 
the Allied Powers, SCAP) instituite în decembrie este de fapt, în ciuda numelui, 
un organism militar american în întregime la discreţia lui MacArthur. Veritabil 
“proconsul”, acesta va exercita o putere cvasi-absolută asupra tării până în aprilie 
1951. SCAP nu va fi desfiinţat decât pe 28 aprilie 1952, permiţând astfel Japoniei 
să-şi regăsească deplina suveranitate după o ocupaţie americană de aproape 
şapte ani. 


UN TERIBIL BILANŢ 


Ţara iese din război ruinată şi traumatizată. Pierderile demografice, civile şi 
militare sunt considerabile: între 1,5 şi 2 milioane de morţi (dintre care mai mult 
de jumătate în teritoriile anexate), între 3 şi 4 milioane de răniţi şi invalizi (fără a 
număra şi victimele iradierii atomice). Bombardamentele au făcut ravagii în marile 
oraşe nipone: peste 700 000 de morți... Pe de altă parte, trebuie repatriați 1,4 mili- 
oane de lucrători chinezi sau coreeni rechiziţionaţi în uzinele japoneze (600 000 
de coreeni vor rămâne până la urmă în ţară). În schimb, trebuie reprimniţi în arhi- 
pelagul nipon aproape 7 milioane de japonezi civili sau militari goniţi din teritoriile 

exterioare pierdute (Manciuria, Coreea, Formosa...), ceea ce ridică enorme pro- 
bleme de cazare şi locuri de muncă într-o ţară care nu este decât un câmp de ruine. 

Bilanţul material este într-adevăr extrem de sever. Înalta densitate urbană şi 
folosirea pe scară largă a lemnului ca material de construcţie explică amploarea 
distrugerilor bombelor incendiare americane: 2 500 000 de clădiri sunt în ruină 
sau scrum, dintre care 750 000 la Tokyo. Lăsând de o parte Kyoto, ocrotită pentru 
bogăţiile sale arhitecturale, toate marile oraşe japoneze sunt distruse în proporţie 
de peste 40%: Nagoya - 75%, Osaka - 70%, Tokyo - 60%... Capitala nu mai numără 
decât 3,5 milioane de locuitori în 1945, faţă de 72 milioane în 1940. Instalaţiile 
portuare, reţeaua rutieră şi feroviară sunt în mare parte distruse. Industria con- 
centrată în zonele urbane, este puternic afectată, în special siderurgia (500 000 t 
de oţel în 1946 faţă de 8 milioane în 1943), construcţia de maşini şi chiar şi textilele 
(2,5 milioane de broşe de filat bumbac utilizabile faţă de 14 milioane în 1941). 
Agricultura, care duce lipsă de îngrăşăminte şi utilaje nu poate hrăni o populaţie 
în creştere rapidă. Şomajul şi mizeria se dezvoltă în oraşe, unde raţia alimen- 
tară medie este în jur de 1 500 calorii pe zi (la limita minimă a:supravieţuirii). 
Penuria va atrage după sine inflaţia şi bursa neagră... 

Bilanţul moral nu este mai puţin sumbru. Induşi în eroare de lungii ani de 
propagandă mincinoasă, japonezii se confruntă cu traurnatismul unei înfrângeri 
de neconceput şi al unei ocupaţii militare nebănuite vreodată. Stupoarea, dezo- 
rientarea, apatia, resemnarea iniţiale vor face loc curând unei condamnări violente 
a militarismului şi ultranaţionalismului anilor 1930, considerate responsabile de 
ruina şi suferinţele ţării. Printr-o mutație totală, japonezul războinic descoperă 
după înfrângere binefacerile păcii. 


EPURĂRILE ŞI DEMOCRATIZAREA SOCIETĂȚII 


<a 
Prima sarcină a ocupanților este demilitarizarea ţării, urmărind directivele 


adoptate la Washington în august 1945, care cereau să se procedeze de aşa 
natură încât Japonia “să nu mai redevină niciodată o amenințare pentru Statele 
Unite sau pentru pacea şi securitatea lumii”. Ministerele Armatei şi Marinei sunt 
transformate în “ministere însărcinate cu demobilizarea” totalităţii soldaţilor 
japonezi, urmând a fi desființate după aceea. Uzinele de armament sunt închise. 
Dizolvarea zaibatsui, “responsabile de imperialismul nipon”, este decisă în 
noiembrie 1945 şi începe efectiv în 1946. Toate organizaţiile militariste şi naţiona- 
liste sunt interzise. Ca la Niirnberg, un tribunal interaliat este creat la Tokyo: el 
judecă din mai 1946 în noiembrie 1948 28 de mari “criminali de război”, con- 

damnând la moarte şapte inculpaţi (printre care primii miniştri Tojo şi Hirota). În 
afara numeroaselor cazuri de puneri sub urmărire judiciară pentru crime de 
război, o vastă epurare atinge peste 200 000 de persoane, dintre care 180 000 de 
militari îndepărtați din funcţiile publice. Aceasta nu va împiedica revenirea unui 
mare număr dintre acestea în viaţa politică la sfârşitul ocupaţiei: 130 de “epuraţi” 
vor fi aleşi în Dietă în 1952 (adică o treime din deputaţi), iar 3 dintre ei vor ajunge 
chiar primi-miniştri între 1952 şi 1960, printre care Kishi, fost membru al guver- 
nului Tojo şi închis timp de mai mulţi ani ca criminal de război... 

Din septembrie 1945, SCAP restabileşte libertăţile publice şi abrogă legile 
represive ale vechiului regim, eliberând numeroşi deţinuţi politici (mai ales comu- 
nişti). Alte reforme vor ataca structurile tradiţionale ale ţării: privilegiile nobiliare 
sunt abolite, Shinto nu mai este religie de stat... Un decret imperial publicat pe 1 
ianuarie 1946 condamnă “ficțiunile conform cărora împăratul este un zeu vizibil, 
poporul japonez o rasă superioară altor rase şi, de aceea, destinată să stăpă- 
nească lumea”. Emanciparea femeilor, care acced la egalitatea civică, este con- 
firmată în noul Cod civil din 1948 ( dreptul soţiei de a cere divorțul) care 
suprimă de asemenea dreptul întâiului născut. Sistemul educaţional este refor- 
mat în întregime, după modelul american şi orientat spre “îndatoririle civile”, 
manualele şcolare fiind cenzurate de orice rămăşiţă de militarism. Totul este 
pus în aplicare pentru ca Japonia să trăiască o nouă experienţă, cea a demo- 
craţiei parlamentare. 


O RECONSTRUCŢIE POLITICĂ 
SUB SUPRAVEGHERE 


NOUL REGIM POLITIC 


Din 1946, Mac Arthur impune Japoniei noile sale instituţii. El pune să fie re- 
dactat de serviciile sale un proiect de Constituţie, pe care o Adunare, aleasă pe 
10 aprilie 1946, o adoptă, cu câteva retuşuri, în noiembrie. Înlocuind Constituţia 
Meiji, promulgată în 1889, noua Constituţie japoneză (care intră în vigoare pe 3 
mai 1947) se inspiră în mare parte din modelul britanic, cu câteva împrumuturi, 
totuşi, după instituţiile americane, mai ales în domeniul judecătoresc şi al admi- 
nistraţiei locale. 

Dacă instituţia împăratului este menţinută, “Tenno” nu mai este decât “un 
simbol al Statului şi al unităţii poporului”, lipsit de orice puteri politice. Ca şi 
suveranul britanic, el trebuie să se mulțumească cu rolul de monarh constitu- 
tional într-un regim parlamentar. Aceasta nu este o totală noutate pentru Japonia, 
însă Constituţia din 1946 realizează o democratizare prin noile dispoziţii: suprimarea 
Consiliului privat şi a camerei Lorzilor, înalta administraţie trecând în întregime 
sub controlul guvernului, acesta fiind el însuşi supus controlului Dietei, sufragiul 
universal (masculin şi feminin)... 

Parlamentul (Dieta) este compus din două camere: camera Reprezentanţilor 
(486 de membri aleşi pe 4 ani) şi camera Consilierilor (250 de membri aleşi pe 6 
ani, dintre care se reînnoiesc simulian o jumătate). Ca şi în numeroase demo- 
craţii occidentale, acest bicameralism este de fapt inegalitar în favoarea “camerei 
interioare” (camera Reprezentanţilor) care poate în final să-şi impună deciziile în 
alegerea primului ministru, ca şi în votarea bugetului, faţă de “camera supe- 
rioară”, care dispune doar de dreptul de revizuire a Constituţiei. 

Guvernul (Cabinetul) este compus dintr-un prim-ministru ales de Dietă din 
rândul acesteia, şi din miniştri de stat numiţi (şi revocabili) de acesta. El este 
responsabil în faţa Dietei (poate fi destituit printr-un vot al camerei Reprezen- 
tanţilor) şi dispune, în numele Împăratului de dreptul de dizolvare a camerelor. O 
Curte supremă controlează constituţionalitatea legilor. 

Originalitatea acestei Constituţii impuse de ocupant rezidă în mod esenţial 
în art. 9: 

“Aspirând sincer la pacea intemaţională întemeiată pe justiţie şi ordine, 
poporul japonez renunță pentru totdeauna la război ca drept suveran al 
națiunii şi la ameninţare sau folosirea forței ca mijloc de reglare a diferen- 
delor intemaţionale.” 

Astfel, Japonia se angajează constituţional să nu întreţină “nici o forță teres- 
tră, maritimă sau aeriană, ca şi nici un alt potenţial de război. Nu va fi acordat 
niciodată Statului dreptul de beligeranţă”... Un art. 9 care va pune probleme, o 
dată cu intensificarea războiului rece şi restabilirea suveranităţii Japoniei. 


FORŢELE POLITICE ŞI SINDICALE 
Restabilirea libertăţilor publice de către SCAP în 1945 face în curând să 


renască viaţa politică japoneză cu protagonişti în mare parte reînnoiţi, în urma 
epurărilor. Ucenicia democraţiei nu are loc fără excese: nu mai puţin de 360 de 

partide, fără a mai socoti candidaţii independenţi, se prezintă la primele consul- 
tări electorale postbelice de pe 10 aprilie 1946. Însă, deşi 81% dintre cei aleşi sunt 
figuri noi, Japonia rămâne tradiționalistă în opţiunile sale politice, în ciuda unei 
relative deplasări spre stânga. 

Fostul partid liberal Seiyukai, rebotezat Jiyato şi fostul partid conservator 
Minseito, devenit partidul progresist (Shimpot6), continuă să se afle în frunte, la 
mare distanţă faţă de contracandidatele lor, chiar dacă regresează la 43% din 
voturi. Puternic implantate în sate şi micile oraşe de provincie, ele sunt compuse 
mai ales din notabilităţile locale, dispunând de o puternică clientelă electorală. 
Susţinute de mediile financiare şi industriale, ele se divizează în facţiuni rivale, 
sprijinindu-se mai ales pe reţele de relaţii personale, care se dedau adeseori la 
lupte nemiloase pentru exerciţiul puterii. În ciuda unor progrese, forţele stângii 
rămân minoritare. Noul partid socialist (Shakaito) şi el cuprins de tensiuni 
interne, obţine 17,8% din voturi. Cât despre partidul comunist (Kyosanto), interzis 
în Japonia între 1924-1945, nu va ajunge decât la 3,8% din voturi, în ciuda unei 
viguroase campanii. 

Influența comunistă este, totuşi, mai puternică în rândurile sindicatelor, reau- 
torizate de legea din 22 decembrie 1945. Ele vor cunoaşte o creştere rapidă (500 
de sindicate locale cu 380 000 de aderenti în decembrie 1945, 34 000 cu 6 680 000 
aderenţi în 1948). Federaţia japoneză a muncii (Sodomei), dizolvată în 1940, nu 
întârzie să se reconstituie, însă agitaţiile sociale şi influenţa căpătată de comunişti 
în mişcarea sindicală vor determina autorităţile de ocupaţie să ia măsuri repre- 
sive încă din 1946. 


EVOLUŢIA POLITICĂ ÎNTRE 1946 ŞI 1952 
CEE 
Dispunând de o majoritate relativă în Cameră din 1946, liberalul Yoshida (fost 

ambasador japonez la Londra, care luase poziţie publică împotriva războiului) 
constituie primul guvern de sub ocupaţie. Însă o ascensiune a socialiştilor la 
alegerile din aprilie 1947 le permite acestora să ia puterea aliindu-se cu partidul 
democrat Minshuto (fostul partid progresist) şi cu efemerul partid cooperatist. 
Această coaliţie eterogenă nu durează decât un an şi va lua sfârşit o dată cu 
întoarcerea lui Yoshida în fruntea guvernului în octombrie 1948. Algerile din 1949 
(în care comuniştii ajung la 9,7% din voturi) oferă majoritatea absolută a manda- 
telor liberalilor, ceea ce va consolida poziţia lui Yoshida (acesta va rămâne 
prim-ministru până în 1954). 

Întoarcerea lui Yoshida la putere în 1948, după efemera guvernare de orientare 
socialistă, coincide în mare cu reorientarea politicii americane faţă de Japonia. 
Preţul ajutorului economic şi financiar (2 miliarde de dolari între 1945 şi 1950), 
însă mai ales ameninţarea comunistă în Asia de Sud-Est (ofensiva lui Mao Zedong 
în China în primăvara lui 1948) determină Statele Unite să încurajeze renaşterea 
economică a ţării sub controlul lor. O serie de măsură lovesc mişcarea sindicală 
căzută în mare parte sub influenţa comunistă, ceea ce determină socialiştii japo- 
nezi să creeze în iulie 1950 o centrală reclamându-se de la principiile marxiste 
necomuniste, Sohyo. Epurările încetează practic în 1949 şi, în 1951, începe chiar 
revizuirea-interdicţiilor impuse militarilor şi responsabililor fostului regim. 

Avulă în vedere încă din 1947 de SUA, restabilirea deplinei suveranități a 
Constituţiei. Astfel, guvernul japonez este încurajat să-şi lărgească “forţele de 
poliţie” care devin din iulie 1950 o mică armată în embrion. Semnat pe 8 septem- 
brie 1951 de 48 de ţări (dar nu şi de URSS, China comunistă şi India), tratatul de la 
San Francisco permite Japoniei să-şi recucerească în mod oficial independenţa 
sa politică, însă nu şi cea militară. Căci, în aceeaşi zi, un pact de securitate cu 
SUA (confirmat în februarie 1952) garantează menţinerea bazelor şi trupelor 
americane în arhipelag. Pe 28 aprilie 1952, dizolvarea SCAP pune în mod concret 
capăt regimului de ocupaţie. 


O REMARCABILĂ REDRESARE 
ECONOMICĂ 


REFORMELE IMPUSE 


Reformele economice impuse de Statele Unite imediat după război vizează în 
principal două aspecte, încercând să modifice structurile tradiţionale ale Japoniei 
în domeniul agricol, ca şi în cel industrial. Obiectivul iniţial este de a limita restau- 
rația economică pentru ca ţara.să nu redevină o mare putere imperialistă. Ea nu 
va trebui să răspundă decât satisfacerii nevoilor populaţiei sale pe vreme de pace 
(se doreşte a face din Japonia “Elveţia Extremului Orient”). 

Promulgată în octombrie 1946, reforma agrară este pusă progresiv în aplicare 
între 1947 şi 1949. Ea are drept scop o redistribuire a pământurilor cu scopul de a 

face din fiecare ţăran japonez un mic proprietar. Pentru aceasta, toate terenurile 
cultivabile ale nerezidenţilor sunt vândute statului la un preţ fixat foarte scăzut; 
dimensiuni maximale sunt impuse proprietarilor rezidenţi însă care nu-şi exploa- 
tează pământurile (1 hectar, cu excepția insulei Hokkaido), şi chiar şi proprietarilor 
care îşi lucrează singuri pământul (3 hectare, cu excepţia insulei Hokkaido), 
restul fiind vândut statului. Facilităţi de plată sunt oferite micilor fermieri pentru a 
achiziționa pământurile astfel eliberate. În ciuda câtorva dificultăţi (proasta 
aplicare a reformei de către comisiile locale sub presiunea proprietarilor, 
neîncredere şi lipsă de fonduri a micilor fermieri ...), 2 milioane de hectare, deci 
circa 70% din pământurile vizate, îşi schimbă proprietarul, modificând structura 
agricolă a Japoniei în beneficiul micii proprietăţi. 

Demonopolizarea industriei japoneze, prevăzută încă de la conferinţa de la 
Potsdam, este pusă în practică de o serie de legi în iulie 1946, aprilie şi decembrie 
1947. Zaibatsui (Mitsui, Mitsubishi, Yasuda, Sumitorno...) sunt dizolvate şi fărâmi- 
tate în numeroase mici societăţi independente. Holdingurile pe care acestea le 
controlau trebuie să-şi pună patrimoniul la dispoziţia unei comisii de lichidare, 
care începe să pună în vânzare 10 milioane de acţiuni în februarie 1948. Măsuri 
inspirate din legislaţia antitrust americană sunt luate pentru a evita noi carteluri 
industriale şi financiare. O dată, pe de altă parte, cu renaşterea sindicalismului, 
contrapondere posibilă a puterii şefilor de întreprindere, întreaga structură indus- 
trială a Japoniei antebelice, care se baza pe oligarhiile familiale atotputernice, 
este astfel bulversată. 


O POLITICĂ DE CONTROL AL NAŞTERILOR 


Situaţia: demografică a Japoniei în 1945 se caracterizează printr-o înaltă 
densitate (72 milioane de locuitori pe un teritoriu redus la arhipelagul nipon) şi o 
suprapopulare a satelor accentuată de război. Presiunea demografică creşte în 
continuare în anii următori, ca urmare a repatrierii a aproape 7 milioane de 
japonezi alungaţi din posesiunile externe pierdute (Formosa, Coreea...) şi a unui 
baby-boom postbelic, care urcă rata natalității, deja ridicată, la 34,4%o (cifră 
record), ceea ce corespunde la 2,7 milioane de naşteri pe an. Sărăcia, şomajul, 
imposibilitatea de a emigra şi înmulţirea avorturilor clandestine conduc rapid pe 
japonezi la a studia şi apoi a vota măsuri antinataliste. 

Legea eugeniei adoptată de Dietă în iulie 1948 preconizează generalizarea 
controlului naşterilor, care nu întâlneşte practic în Japonia obstacole de genul 

unor tabuuri morale sau religioase. Fa legalizează avortul, dacă naşterea poate 
aduce atingere, fizic sau economic, sănătăţii mamei şi face obligatorie sterilizarea 
într-un anumit număr de cazuri (boli ereditare, lepră...). Contracepţia este puternic 
încurajată de stat, ca şi de organizaţii private (acţiuni de propagandă în mijlocul 
opiniei publice, publicitate...). Graţie acestor măsuri care provoacă puţin câte 
putin o schimbare a familiei tradiţionale japoneze, creşterea anuală a populaţiei 
se va stabiliza la circa 1%, favorizând astfel creşterea nivelului de trai într-o ţară 
care îşi începe redresarea economică. 


RENAŞTEREA ECONOMICĂ 


AEP 
Relansarea se anunţă încă din 1947, mai ales în domeniul agricol (11,3 mili- 


oane tone de orez, deci o recoltă practic normală), însă ea este limitată datorită 
unei puternice inflaţii şi unui grav deficit al balanței comerciale. Atât din raţiuni 
financiare (costul ajutorului alimentar) cât şi politice (ascensiunea comuniştilor 
în China), SUA ajung rapid să-şi dorească o relansare a economiei Japoniei şi o 
asumare a responsabilităţilor acesteia de către autorităţile locale. La sfârşitul lui 
1948, o comisie de experţi a SCAP, prezidată de bancherul Dodge, propune 
guvernului Yoshida o politică de însănătoşire a finanţelor (măsuri deflaţioniste, 
echilibru bugetar...) în schimbul încetării plăţii despăgubirilor. Adoptat pe 15 
aprilie 1949, “planul Dodge” stabilizează moneda japoneză (360 de yeni pentru 
un dolar) în timp ce măsurile de demonopolizare vor înceta la puţin timp după 
aceea. Legislaţia antitrust este de altfel curând revizuită. Marile grupe se recons- 
tituie încă din 1950 şi, la sfârşitul ocupaţiei americane, vom vedea reînflorind în 
Japonia numele Mitsui, Mitsubishi şi Sumitomo, noi societăţi financiare (zaikai) 
sensibil diferite, dar la fel de puternice ca şi vechile zaibarsui. 

Cu o mână de lucru abundentă, calificată şi cu salarii reduse, un patronat 
dinamic regrupat într-o puternică federaţie (Keidanren), o politică îndrăzneață în 
materie de investiţii şi de comerţ exterior, ajutorul financiar şi tehnic al SUA, 
Japonia se pune rapid pe muncă. Războiul din Coreea, care izbucneşte în iunie 
1950, dă un balon de oxigen acestei economii deja renăscânde, provocând o 
puternică cerere de bunuri şi servicii, Japonia fiind furnizorul cel mai bine plasat 
pentru a răspunde enormelor nevoi ale trupelor americane. La finele perioadei 
de ocupaţie, ţara şi-a regăsit practic nivelul economic antebelic. Occidentali, care 
descoperă în aceeași perioadă cinematografia japoneză (succesul lui Rashomon, 
de Akira Kurosawa la festivalul de la Veneţia din 1951), încep deja să vorbească 
despre “miracol”, în faţa acestei spectaculoase redresări. 

FISURILE DOMINAȚIEI 
COLONIALE (1945-1954) 


m Capitolul 9 


Declinul Europei şi ocupaţia japoneză în Asia în timpul celui de-al 
Doilea Război Mondial accelerează mişcările de eliberare națională 
din colonii. Astfel, Marea Britanie este nevoită să propună, din 
1944, un statut de independenţă Indiei. În Africa de Nord, intransigența 
metropolei radicalizează şi consolidează curentele naționaliste 
ostile prezenței franceze. Africa neagră, care a contribuit masiv la 
efortul de război, se arată sensibilă la discursurile “eliberatoare” ale 
ONU. În ianuarie 1944, conferința de la Brazzaville marchează o 
primă etapă spre independenţă. Anticolonialismul progresează din 
1945, impulsionat în special de URSS, care susține gruparea 
afro-asiatică condusă de India şi Egipt, şi susținut la ONU, care 
devine tribuna dezbaterii situaţiei coloniilor. Cât despre SUA, 
acestea conjugă o reală preocupare de susținere a popoarelor 
oprimate cu voința de a prezerva ce mai rămâne din puterea 
europenilor în contextul războiului rece. Între 1947 şi 1950, edificiul 
colonial britanic se surpă, chiar dacă Londra reuşeşte să mențină 
cea mai mare parte a fostelor sale posesiuni în cadrul 
Commonwealth-ului. Dacă Franţa nu reuşeşte să evite, în 
Indochina, un război distrugător, Indonezia se eliberează într-un 
mod mai puţin sângeros de sub dominaţia olandeză. 

CONSOLIDAREA MIŞCĂRII 
ANTICOLONIALISTE 


CONSECINȚELE RĂZBOIULUI 
PENTRU COLONII 


Vicisitudinile războiului au făcut ca Europa să piardă capitalul de autoritate 
impusă de forţa sa în faţa popoarelor coloniale. În Asia de Sud-Est, victoria japo- 
neză demonstrează mişcărilor naţionaliste indigene că Occidentul nu mai deţine 
monopolul tehnic şi militar care îi asigura dominaţia. Cu atât mai mult cu cât 
guvermul japonez, şi aceasta nu pentru că ar susţine lupta de emancipare, repune 
în discuţie structurile coloniale: dizolvarea instituţiilor existente, promovarea unui 
personal politic autohton, instalarea unor guverne “de paie”, ale căror membri 
sunt consideraţi de europeni drept “colaboraţionişti”, care însă trec, în ochii com- 
patrioţilor lor, drept apărători ai cauzei naţionale. Nici unul din teritoriile ocupate 
nu accede, totuşi, la independenţă, cu excepţia Birmaniei, al cărei guvern, con- 
dus de Ba-Maw, este recunoscut de aliaţii Germaniei, în august 1943. În fine, în 
Indonezia ca şi în Indochina, naționaliștii profită de haosul ce urmează înfrângerii 
Japoniei pentru a proclama independenţa. 

Dintre toate teritoriile colonizate ale Asiei, India este în 1939 cea mai aproape 
de statutul autonom. Încă de la deschiderea ostilităţilor, partidul Congresului 
reproşează Marii Britanii de a fi târât precipitat țara în război fără ca reprezentanţii 
acesteia să fi fost informaţi. El va reclama, drept urmare, dreptul Indiei de a-şi 
elabora propria Constituţie. Nesupunerea civilă, latentă, îl determină pe Sir 
Stafford Cripps să propună crearea unei Uniuni Indiene, “dominion asociat 
Regatului Unit”. Însă obstrucţiile exercitate de Churchill, hotărât să facă concesii 
cât mai mici, vor duce la o tensiune crescândă între naționaliștii indieni şi brita- 
nici. La finele lui 1944, guvernatorul Wavell vorbeşte despre punerea guvernării 
Indiei în mâinile indienilor. Proiectul se loveşte de ostilitatea musulmanilor care 
pretind egalitatea în reprezentarea şi împărțirea Indiei. Cele două comunităţi se 
regăsesc, totuşi, într-o aceeaşi ostilitate faţă de metropolă. 

Atins de război în 1941, Orientul Apropiat cunoaşte de rândul său o serie de 
tensiuni ce vor culmina cu contestarea tutelelor europene. În Irak, Rachid Ali 
încearcă, în zadar, să scoată ţara sa de sub influenţa engleză, cu ajutorul germa- 
nilor (aprilie 1941). Pentru a evita ca teritoriile sub mandat să nu cadă în mâinile 

duşmanului, britanicii şi “francezii liberi” ocupă militar, în iunie, Siria şi Libanul. 
Din septembrie înaltul-comnisar Catroux proclamă independenţa Siriei şi, pe 30 
noiembrie, a Libanului. În 1943, izbucnesc frământări instigate de mişcările naţio- 
naliste, de acum înainte puternic majoritare. Englezii ostili concurenţei franceze 
în Orientul Apropiat se opun “restabilirii ordinii” de trupele franceze. Astfel, sub 
presiunea aliaţilor, Guvernul provizoriu al Republicii Franceze anunţă încetarea 
mandatului francez în 1945. 

În Africa de Nord, războiul reactivează mişcările naţionaliste. Este adevărat că 
confuzia politică, rezultată din existenţa colaboraţioniştilor şi a rezistenţei, inde- 
cizia autorităţii franceze, consolidate de debarcarea americană din noiembrie 
1942, incită liderii locali să recâştige o parte a suveranităţii pierdute. Cu atât mai 
mult cu cât autorităţile coloniale refuză orice concesie, în ciuda datelor noi ale 
războiului. În Tunisia, beyul Moncef, oponent al rezidentului general, formează 
un guvern tunisian autonom, compus din naționaliști pacifişti. Denunţat drept 
colaboraţionist, este deportat la ordinul generalului Juin. Închis de francezi, 
liderul partidului Neo-Destour, Bourguiba, este eliberat de germani, care încearcă, 
în zadar, să se folosească de el. În Maroc, elanul naţionalist, mai mult sau mai 
putin încurajat de americani, scade o dată cu sfârşitul războiului, datorită opo- 
ziţiei francezilor. Cât despre naționalismul algerian, el se structurează din 1943 în 
jurul “Manifestului poporului algerian”. Mişcarea este dizolvată în mai 1945, după 
frământările izbucnite la Setif. 

Aflată în afara războiului mondial, Africa neagră participă totuşi, local, la efor- 
tul de război. Încă din august 1940, impulsionat de guvernatorul Félix Éboué, 
Ciadul aderă la cauza Franţei Libere, preludiu al ralierii întregii AEF (Africa ecua- 
torială franceză) între septembrie şi noiembrie 1940. La periferia continentului, 
Libia, Egiptul, Cirenaica, cunosc pe rând ocupaţia italiană şi contraofensivele 
britanice. În martie 1941, una dintre acestea, în Somalia şi Eritreea, antrenează 
eliberarea Etiopiei şi reîntoarcerea Negusului la putere. În plus, contingente recru- 
tate din Africa de Nord, dar şi din Senegal, participă la victoriile aliate în Italia 
(Cassino) şi în Franţa. În Africa neagră ca şi în Africa de Nord, războiul contează 
mai ales prin consecinţele sale imediate. Marile conferinţe internaţionale, mai 
ales aceea a Atlanticului, a cărei chartă proclamă “dreptul popoarelor de a dis- 
pune de ele însele”, precipită o evoluţie a mentalităților care conduce rapid la 
revendicarea independenţei. Cu atât mai mult cu cât ONU, născută din alian- 
tele războiului, propune un model africanilor, instaurând pentru fostele colonii 
germane (Togo, Camerun, Tanganika, Africa de Sud-Vest) sistemul tutelelor. 

lar punctul XI al Chartei ONU introduce noţiunea de “self-government” (guver- 
nare autonomă). 

Integrarea Africii negre în economia de război europeană se soldează cu 
importante mutații economice şi sociale. O cerere sporită de materii prime şi de 
produse alimentare a metropolelor accelerează procesul de urbanizare. (Dakar 
trece de la 53 000 la 132 000 de locuitori, Léopoldville de la 27 000 la 110 000). 
Relaţiile dintre triburi se destind, o dată cu multiplicarea contactelor cu europenii, 
ce transformă mentalitatea maselor negre ale oraşelor, capabile de acum înainte 
de a se organiza pentru a-şi apăra interesele. În Africa francofonă, mişcarea sindi- 
cală a negrilor, deşi calchiată - ca ideologie, practică şi structuri - după organizaţiile 
metropolei, joacă un rol deloc neglijabil în promovarea noilor comportamente. 
Această capacitate de îndrumare, în ceea ce priveşte Africa anglofonă, trebuie 
atribuită partidelor politice. Pretutindeni, noi elite se constituie, combinând tradi- 
ționalismul şi voința de asimilare: ele îşi doresc să vadă create, în ţările lor, 
instituţii democratice după modelul occidental. Astfel, războiul împinge în 
faţă “oameni noi”: Nkrumah în Coasta de Aur (Ghana), Senghor în Senegal, 
Houphouët-Boigny în Coasta de Fildeş... a căror gândire şi acţiune vor duce la o 
transformare a raporturilor dintre africani şi europeni. Aceasta va impune puterilor 
coloniale să-şi reconsidere raporturile cu imperiul lor. În ce priveşte Franţa, confe- 
rinta de la Brazzaville (30 ianuarie 1944), reunind în jurul liderilor Franţei Libere 
pe guvernatorii Africii negre franceze, propune emanciparea, însă în interiorul 
“blocului francez”, respingând orice idee de “self-government”. 


PARTIZANII ANTICOLONIALISMULUI 


În 1945, curentul anticolonialist este alimentat în primul rând de ideologia 
marxistă, a cărei influenţă se face simțită mai ales în Asia. Dacă aceasta atrage 
puţini teoreticieni, ea seduce mulţi oameni de acţiune, care leagă strâns teoria de 
acţiunea militantă. Lideri ca Ho-Chi-minh (Ho Şi Min) în Vietnam, Sjarifuddin în 
Indonezia sau Than Tun în Birmania îi adaptează conceptele de bază pentru 
mase, chemate la lupta pentru autodeterminare şi egalitate socială. Adaptare cu 
atât mai uşoară în aceste ţări în care “lupta de clasă” are un aspect aproape 
caricatural - marii feudali şi marea burghezie contrastând cu masele rurale şi 
muncitorimea - care par să dea întreaga sa legitimitate analizei marxiste. Din 
acest punct de vedere, revoluţia chineză şi proclamarea Republicii populare în 
1949 au avut un efect de incitare a popoarelor colonizate din lumea asiatică. În 

Africa, influența marxismului este mai difuză, cel puţin în decursul anilor imediat 
postbelici. Ea acţionează mai ales prin intermediul unor personalităţi, cum ar fi 
Nkrumah în Coasta de Aur (Ghana). 

După război, URSS se prezintă drept campioana anticolonialismului. Or, 
audiența sa ideologică este la scara prestigiului său de naţiune rezistentă şi victo- 
rioasă. Desigur, puterile coloniale au tendinţa de a-i exagera rolul, şi este uneori 
greu de măsurat, în politica URSS, partea care aparţine ideologiei şi aceea a 
intereselor sale de mare putere. Oricum, reînnodând cu vederile leniniste, Stalin, 
încă din 1947 (crearea Kominformului) proclamă, prin intermediul lui Jdanov, 
necesitatea dezvoltării mişcării subversive a ţărilor colonizate. La ONU, URSS se 
face purtătorul de cuvânt al anticolonialismului, susținând tările latino-americane 
şi afro-asiatice împotriva metropolelor şi a SUA, preocupate de menţinerea soli- 
darităţii occidentale. În ce le priveşte, partidele comuniste europene adoptă o 
poziţie nuanţată: ele militează pentru emanciparea coloniilor, cu condiţia ca 
acestea să atingă o suficientă maturitate pentru a parveni fără riscuri la indepen- 
denţă. Astfel, partidul comunist francez se angajează hotărât împotriva războiului 
din Indochina, însă se arată mai rezervat în faţa problemei algeriene, cel puţin 
înainte de 1954. 

Mai aparte apare anticolonialismul american, încamat în primul rând în con- 
vingerile preşedintelui Roosevelt. Din 1941, într-adevăr, SUA reînnoadă cu tradiţia 
intervenţionistă a lui Wilson, atitudine în care coexistă o voinţă sinceră de eman- 
cipare a popoarelor dominate - americanilor le place să amintească că şi țara lor 
a fost o colonie - şi o dorinţă de promovare a modelului american în materie 
economică şi politică. Astfel, charta Atlanticului din august 1941 reia numeroase 
teme abordate de Wilson în faimoasele sale Paisprezece puncte din ianuarie 
1918. Charta proclamă în special “dreptul fiecărui popor de a alege forma de 
guvernământ sub care trebuie să trăiască” şi liberul acces pentru toate statele 
lumii la materiile prime. Este adevărată că anticolonialismul american din vre- 
mea războiului se sprijină pe considerente politice conjuncturale: pentru a-şi 
asigura sprijinul popoarelor coloniale împotriva inamicului, trebuie să li se facă 
promisiuni de emancipare. Însă preşedintele Roosevelt insistă în mai multe 
rânduri asupra faptului că ţara sa nu a intrat în război pentru a conserva imperiile 
coloniale ale europenilor. După el, o transformare a statutului politic al coloniilor 
este necesară, o dată pacea asigurată. În fine, în afara considerentelor strategice 
şi economice, oamenii de stat americani nu văd o pace durabilă fără reaşezarea 
totală a relaţiilor între state, în special prin instaurarea unei tutele internaţionale 
asupra teritoriilor coloniale. Atitudinea critică a americanilor la adresa colonialis- 

mului continuă să se exprime la începtul anilor '50. Însă războiul rece determină 
Washington-ul să aducă serioase corective doctrinei sale iniţiale. Cotitura s-a 
manifestat, de altfel, deja de la conferinţa de la San Francisco (aprilie-iunie 1945) 
care deschide teritoriilor coloniale perspective de evoluţie limitate (simplă auto- 
nomie). Este adevărat că la această dată şi în anii ce vor urma se adâncise deja 
prăpastia între Est şi Vest. 

Astfel, în anumite cazuri, SUA preferă să menţină coloniile sub tutela aliaţilor 
lor europeni, mai degrabă decât a le vedea alunecând în orbita sovietică. Acolo 
unde pericolul este cel mai mare (Indonezia, Indochina, Malayezia) ei favori- 
zează procesul de decolonizare. În Africa de Nord, unde “contagiunea” marxistă 
este mai puțin marcantă, atitudinea lor este în mod voit conciliatoare. Această 
politică pragmatică provoacă neîncrederea europenilor şi suscită decepţia 
mişcărilor naţionaliste care vedeau în Statele Unite un aliat împotriva domi- 
naţiei coloniale. 


ROLUL ONU 


ONU devine, din 1945, una din tribunele dezbaterii asupra colonialismului. Se 
înfruntă aici susţinătorii colonizării clasice şi cei ai decolonizării. Pe plan geopo- 
litic, un conflict latent opune un “bloc colonia!” (Franţa, Belgia, Olanda, Marea 
Britanie) şi un “bloc anticolonia!” format din ţări latino-americane şi arabo- 
asiatice, susţinute de URSS. Încă din 1946, la Naţiunile Unite, delegatul Indiei, K. 
Menon, se face remarcat prin îndrăzneala iniţiativelor sale şi violenţa discursu- 
rilor, în momentul în care ţara sa preia conducerea mişcărilor de eliberare ale 
popoarelor Asiei. Egiptul înţelege să joace acelaşi rol pe lângă ţările arabe şi 
devine campioana luptei lor împotriva dominaţiei franco-britanice. În timp ce 
occidentalii deploră această dominare “a ONU de ţările cele mai mici, cele mai 
noi, cele mai puţin dezvoltate” (G. Kennan), sesiunile adunării exercită o verita- 
bilă fascinaţie asupra naționaliștilor din ţările supuse unei dominaţii coloniale, 
încântați să-şi audă “tutorii” acuzaţi de a nu respecta drepturile omului. În 1951, 
Statele Unite se opun rezoluţiei grupării afro-asiatice şi latino-americane ce 
pretinde ca dreptul la autodeterminare să fie unul din principiile înscrise în 
Declaraţia drepturilor omului. Este însă adevărat că, de această dată, miza 
colonială se înscrie în cercul mai larg al rivalităţilor între cele două “blocuri”. 

Activitatea ONU reflectă un efort constant de a face să dispară sistemele 
coloniale. Deviind spiritul deciziilor luate la San Francisco, pactul internaţional cu 

privire la drepturile omului (decembrie 1948) accelerează evoluţia teritoriilor sub 
tutela Naţiunilor Unite prin intermediul unui control internaţional sporit. Scopul 
este de a “favoriza progresul politic, economic şi social al populațiilor”, şi evoluţia 
lor progresivă “către capacitatea de a se administra ele-însele sau către indepen- 
denţă”. Organizaţia internaţională se străduieşte în plus să aducă şi “teritoriile 
neautonome” (deci coloniile) sub controlul său, pentru a le oferi un statut egal 
celui al teritoriilor sub tutelă. Printr-o rezoluţie votată în 1949, ea recomandă 
membrilor săi ce administrează colonii să prornoveze folosirea limbilor indigene. 

În concluzie, ONU militează pentru a fi recunoscut primatul comunităţii inter- 
naţionale în faţa tutelei juridice a marilor puteri. Puterea sa de a oferi exemple se 
exprimă în special în reglementarea statutară a fostelor colonii italiene, 
abandonate de metropola lor în virtutea tratatului din februarie 1947: Libia va 
accede la independenţă pe 1 ianuarie 1952, Somalia în 1960, în timp ce Eritreea 
va forma o unitate autonomă federativă în regatul Etiopiei. 


PRIMELE SEISME 
ALE INDEPENDENŢEI (ÎNAINTE DE 1940) 


ÎN ASIA 
e 
Consecințele războiului (în special “urmele” ocupatiei japoneze) influența 
URSS la sfârşitul acestuia, presiunile tot mai frecvente ale ONU sunt tot atâtea 
elemente ce reactivează naţionalismele, mai ales în spaţiul asiatic. În India, 
consensul antibritanic nu va înlătura disensiunile din sânul mişcării naționaliste. 
Statutul din 1919 nu a introdus decât o autonomie relativă la nivelul guvernelor 
provinciilor, fără însă a pune în discuţie tutela “istorică” a imperiului. În cursul 
anilor '20, în ciuda influenței lui Gandhi, partizan al necooperării paşnice 
(metodă experimentată în Africa de Sud, unde îşi începuse cariera de avocat) 
susţinătorii ideii unei rupturi se înmulțesc în chiar sânul partidului Congresului. 
Moderaţia lui “Mahatma” nu mai îi satisface pe tinerii patrioţi, care boicotează 
noile organisme alese. În 1928, Nehru cere înscrierea în programul partidului 
Congresului - printre principalii lideri ai căruia se află - a revendicării imediate a 

independenţei. Or, statutul din 1935 amână pe mai târziu crearea unui stat 
federal. Disensiunile se acutizează între partidul Congresului, procupat de pro- 
movarea unităţii Indiei şi liga musulmană a lui Jinnah Mohammed Ali, care îşi 
doreşte în ce îl priveşte menţinerea tutelei britanice pentru a garanta reprezen- 
tarea musulmanilor. În timpul războiului se confruntă două curente: cel al lui 
Gandhi, favorabil unei colaborări cu japonezii în schimbul proclamării indepen- 
denţei imediate; cel al lui Nehru, partizan al luptei înverşunate împotriva japone- 
zilor şi al amânării chestiunii indiene până după război. Nu este mai puţin adevărat 
că, în 1942, într-un moment în care situaţia militară nu a basculat încă în favoarea 
Aliaților, toţi consideră prezenţa britanică ca dăunătoare Indiei, atât în prezent, 
cât şi în viitor. Proclamată în august 1942, rezoluţia “Quit India” (Părăsiţi India!) 
cere plecarea englezilor. 

În 1945, guvemul laburist organizează alegeri. Musulmanii, minoritari, por- 
nesc un veritabil război civil. Această efervescenţă naționalistă atinge Ceylonul, 
unde comunitatea cinghaleză, majoritară, nu se mai mulţumeşte cu rolul de 
spectator pe care i-l rezervase Constituţia din 1923. 

Între cele două războaie, contestarea tutelelor coloniale a cuprins şi Asia de 
Sud-Est şi Indonezia. Încă din 1927 partidul naţional vietnamez (recrutat mai ales 
din rândurile micii burghezii) înscrie în programul său eliminarea prezenţei 
franceze în Indochina. În 1930, crearea, de către Nguyen Ai Quoc (viitorul Ho Chi- 
minh) a partidului comunist indochinez accelerează procesul contestatar, aso- 
ciind masele rurale şi muncitorimea exploatate de marii proprietari şi industriaşi. 
În Cochinchina, partidul acţionează în clandestinitate. Sub impulsul tinerilor şefi 
(Pham Van Dong, Vô Nguyen Giap), Indochina se umple de grupe de acţiune şi 
sindicate. Cucerirea puterii este deja ceva uşor. Cu atât mai mult cu cât în martie 
1945, japonezii îi resping pe francezi din Indochina, Cambodgia şi Laos. După 
capitularea niponă, un guvern provizoriu al Vietrninh-ului, sprijinit de americani, 
se instalează la Hanoi sub preşedinţia lui Ho Chi-minh 

În Indonezia, olandezii, neliniştiţi de progresele panislamismului, au contribuit 
fără să vrea la crearea unei elite locale curând marcată de gândirea occidentală 
şi de leninism. În deceniul 1920-1930, naționalismul indonezian se radicali- 
zează prin crearea partidului comunist indonezian şi a NPI (partidul naţional 
indonezian) condus de tânărul inginer Soekarno. În timpul ocupaţiei japoneze, 
acesta face jocul ocupantului, convins că ar putea trage de aici avantaje pentru 
cauza independenţei. 

ÎN AFRICA 
q 

Naţionalisrnele africane au izbucnit în perioadă interbelică, însă destinele lor 
au fost diferite, după cum s-au lovit de puterea franceză sau de cea britanică. 
Introducând foarte devreme “Indirect Rule” în posesiunile lor africane, britanicii 
pun bazele unei decolonizări “line”. Este adevărat că Marea Britanie se obligă să 
îşi nuanţeze politica colonială în funcţie de realităţile locale. În Rhodesia, fermi- 
erii obțin o participare la administrare. În regiunile Africii occidentale (Nigeria, 
Ghana, Sierra Leone), “Indirect Rule” (autonomia indirectă) permite încredin- 
tarea exerciţiului autorităţii către şefii locali, păstrători ai tradiţiilor. Dacă această 
politică vrea, pe termen lung, să constituie un obstacol în calea acestor teritorii 
spre civilizaţia modernă, totuşi, ea facilitează nu mai puţin emergenţa mişcărilor 
naţionaliste, cu atât mai suple şi mai chibzuite cu cât nu au avut nevoie să depă- 
şească o lege imuabilă pentru a vedea lumina zilei. Chiar înainte de al Doilea 
Război Mondial, s-au schiţat cadre “naţionale” care pregătesc accesul la indepen- 
denţă. În perioada interbelică, mişcări de emancipare apar în Nigeria: African 
Student Union, National Nigerian Democratic Party, West-African Pilot. În Ghana, 
Congresul naţional Vest-African, fondat în 1920, îşi orientează acţiunea pe terenul 
economic începând de la sfârşitul anilor '30: el denunţă firmele europene, răs- 
punzătoare de scăderea catastrofală a preţului la cacao. În 1945, africanii sunt 
reprezentaţi în Consiliul legislativ de nouă membri. Influenţa lor este limitată, dar 
se petrece o evoluţie. Mai ales, aceste diferite mişcări naţionaliste se reunesc şi 
se organizează. Declaraţiile lor comune au drept scop mobilizarea ansamblului 
populațiilor vizate. 

În coloniile franceze din Africa neagră, imobilismul face mai dificilă apariţia 
curentelor revendicative. Cea mai mare parte a elitelor formate în contact cu 
Occidentul preferă să rămână în metropolă şi evită să preia conducerea unei 
opoziții politice. Numai câteva personalităţi, ca senegalezul L. S. Senghor, influen- 
tate atât de cultura europeană cât şi de curentul africanist, afirmă, puţin câte 
puţin, originalitatea civilizaţiei africane. Vitalitatea este complet alta însă în Africa 
de Nord. Aici se confruntă, pentru aceeaşi emancipare, două curente diferite: 
cele ale reforrnatorilor “religioşi” care, prin întoarcerea la izvoarele Islamului, 
caută noi mijloace de luptă împotriva colonizării şi sunt inspirați de intelectualii 
musulmani de la universitatea El-Azhar din Egipt, cel al reformnatorilor laici, ca 
tunisianul Bourguiba, pentru care lupta de eliberare trece prin modernizarea 
țării lor. În Tunisia, după o fază panarabă, Destour (“Constituţia”), partid tradi- 

ţionalist, se orientează spre lupta politică şi instituţională. Începând cu 1934, 
Neo-Destour, animat de Bourguiba, se inspiră mai mult din tradiţia revoluţio- 
nară franceză decât din idealurile panislamiste. El revendică votul universal şi 
o independenţă în etape. 

Evoluţia este identică în Maroc, unde mişcarea “tinerilor marocani”, condusă 
de sultanul Mohammed ben Youssef, reclamă libertăţi democratice şi egalitatea 
între francezi şi marocani. În 1944, partidul Istiqlal (“Independenţa”) cere înce- 
tarea protectoratului şi instaurarea unei monarhii constituționale. Aceste diferite 
mişcări se ciocnesc, în timpul şi după război, de intransigenţa franceză. Încă şi 
mai influenţat de islamism apare naționalismul algerian. În 1931, Asociaţia 
aşa-nurmiţilor “Ulemas” răspândeşte ideea că algerienii constituie o naţiune 
având propria sa rasă, propria sa limbă, propria sa religie. Aceşti “Ulemas” 
consideră că francezii sunt nişte străini şi resping politica de asimilare. Mai laic, 
partidul popular algerian, animat de Messali Hadj, revendică o independenţă “cu 
concursul Franţei”. Falimentul politicii asimilaţioniste, consecinţele războiului vor 
duce în 1943 la unificarea diferitelor curente naţionaliste în jurul “Manifestului 
poporului algerian”. Lipsit de orice referinţă religioasă, el revendică, într-un 
limbaj foarte ferm, constituirea unui stat algerian, autonom şi democratic. 

Se vede astfel în ce manieră elitele naţionale revendică atât independenţa 
economică, cât şi politică, în numele libertăţilor fundamentale pe care metro- 
polele lor au trebuit să le cucerească ele însele în decursul trecutului lor. De fapt, 
experienţa colonială era condamnată pe termen scurt sau mediu, din momentul 
în care elitele “autohtone” aduceau înapoi din studiile lor metropolitane o moder- 
nitate care nu mai era satisfăcută de anticele servituti. În fine, mitul infailibilităţii 
“civilizaţiei” metropolitane a fost puternic zdruncinat de înfrângerea din 1940. 

Cazul intelighenţiei bengali în India ilustrează nu mai puţin ezitările în faţa 
unei construcţii autonome. Formată într-un tipar cultural britanic care a func- 
ționat ca o deschidere spre modernitate, ea caută să păstreze în acelaşi timp 
cadrele mai puţin alienante ale civilizaţiei indiene. 

PRIMELE INDEPENDENŢE 
(1945-1954) 


INDIA ŞI ASIA DE SUD BRITANICĂ (1947) 


AER 
Mişcările de decolonizare care au afectat India şi Asia de Sud între 1945 şi 


1949 au îmbrăcat un caracter relativ paşnic. Este vorba, în orice caz, de o 
decolonizare reuşită. Este adevărat că ţările din Asia britanică erau pregătite 
pentru o emancipare şi că Regatul Unit renunţă de bunăvoie la suveranitatea 
politică, pentru a-şi salva interesele economice în cadrul unui Commonwealth, 
care, în multe cazuri, uşurează tranziţia. În India, această evoluţie nu este, totuşi, 
scutită de dificultăţi. Între partidul Congresului, condus de Nehru, şi Liga musul- 
mană, punctele de vedere sunt ireconciliabile. În mai 1946, guvernul britanic nu 
reuşeşte să determine constituirea unui guvern interimar reunind hinduşi şi 
musulmani, Jinnah temându-se să nu îngroape prin aceasta definitiv ideea unui 
Pakistan autonom reunind comunităţile musulmane. Însă, în martie 1947, noul 
vicerege al Indiei, Lordul Mountbatten, reuşeşte să facă acceptat de ambele 
comunităţi planul său de împărţire. Prin bill-ul de independenţă din 15 iulie 1947, 
sunt constituite două state: Republica Indiană şi Pakistanul (teritoriile din Nord- 
Vest, Belouchistan şi Bengalul oriental) primesc statutul de dominioane. Şase 
sute de state princiare, grupând 80 de milioane de locuitori, se alătură Uniunii 
indiene. Însă situaţia rămâne precară în Cashmir, unde regele este hindus, iar 
populaţia în proporţie de 80% musulmană. Pe 18 iulie 1947 se semnează actul de 
independenţă a Indiei. 

În Asia de Sud, britanicii încearcă, zadarnic, să impună un compromis între 
autonomie şi menţinerea influenţei lor. În decembrie 1946, ei reuşesc să facă 
acceptat un statut de autonomie internă a Birmaniei. Însă naționaliștii extremişti 
refuză o situaţie tranzitorie, care lasă apărarea şi afacerile externe ale ţării sub 
dominaţia Marii Britanii. Pe 17 octombrie 1947, un nou acord dă naştere Republicii 
Uniunii Birrnane, stat suveran şi independent, în afara Commonwealth-ului. 
Acest precedent determină Ceylonul să repună în discuţie planul Soulbury 
din 1945, care introducea, de fapt, Constituţia britanică în insulă. Pentru a 
preveni tensiunile, Londra proclamă o autoguvernare completă, în cadrele 
Commonwealth-ului, în decembrie 1947. Marea Britanie se arată mai reţinută în a 
abandona Malayezia, bogată în resurse naturale (staniu, cauciuc). Astfel, diferi- 

tele statute elaborate la sfârşitul războiului menţin marea parte a puterii executive 
în mâinile metropolei. Va trebui aşteptat până în august 1957 pentru ca o 
Federație a Malayeziei să ia naştere, la capătul unui lung conflict între adminis- 
traţia britanică şi naționaliști. Un an mai târziu, Singapore obţine autonomia. 


INDONEZIA (1949) 


De a 
Mai dificilă de obţinut a fost independenţa Indoneziei, țară oscilând între pace 


şi război. După capitularea Japoniei, Soekarno îi proclamă independenţa pe 17 
august 1945. Născut în 1901 la Sourabaya (Jara orientală), părintele indepen- 
denţei indoneziene va crea, în 1928, un partid naţional indonezian. Violentele sale 
rechizitorii împotriva dominaţiei olandeze îi vor aduce închisoarea în 1929 şi 
1931. Revenit din exil în 1942, în momentul invaziei japoneze, el participă la 
crearea Centrului puterii populare (PUTERA). În octombrie acelaşi an, japonezii 
autorizează crearea unei “Armate a apărătorilor voluntari ai patriei” (PETA). Sub 
egida lor este proclamată charta de la Djakarta (preambul al viitoarei Constituţii) 
şi fondat un Comitet pan-indonezian pentru pregătirea independenţei. După pro- 
clamarea acesteia pe 17 august 1945, forţele PETA recuceresc arhipelagul, 
curând divizat în opt provincii, fiecare având un guvernator aflat direct în 
subordinea preşedintelui, Hatta, Soekarno fiind vicepreşedinte. 

Însă, preocupată de a-şi apăra interesele în arhipelag, Olanda va organiza 
două “operaţiuni de poliție” împotriva tinerei republici. Prin acordurile din 16 
noiembrie 1946, olandezii au recunoscut, totuşi, noul regim din Jara şi Sumatra şi 
au admis constituirea Statelor Unite ale Indoneziei, asociate Olandei. Nu este 
însă mai puţin adevărat că acordurile de la Linggadjati (25 martie 1947) trebuie să 
permită fostei metropole să păstreze strânse legături cu “imperiul” său. 

Astfel, pe 21 iulie 1947, trupele olandeze invadează Jara şi Sumatra. Un al 
doilea acord, încheiat sub egida ONU, pe 19 ianuarie 1948, este din nou rupt prin 
intervenţia armată a olandezilor: Soekarno şi Hatta sunt închişi. În timp ce 
guerilla se organizează, Ceylonul, India şi Pakistanul închid, din solidaritate, 
aeroporturile lor avioanelor olandeze. La rândul său, URSS îşi aduce sprijinul 
naţionaliştilor, iar SUA, care preferă o republică necomunistă acestei pericu- 
loase destabilizări, condamnă iniţiativa fostei metropole, constrânsă să accepte 
independenţa “Statelor Unite ale Indoneziei” în decembrie 1949. O Uniune 
olandezo-indoneziană este creată pe picior de egalitate. Ea va fi denunţată de 
indonezieni în august 1954. La această dată, nici o legătură nu mai există între 
Olanda şi fosta sa colonie. 

INDOCHINA (1946) 
e ara 

Faţă de cele două exemple precedente, independenţa Indoneziei constituie o 
operaţiune ratată. La Hanoi, pe 2 septembrie 1945, este proclamată Republica 
Democratică Vietnam. Un guvern provizoriu al Vietminh-ului, sprijinit de ameri- 
cani, se instalează sub preşedinţia lui Ho-Chi-minh, constrângându-l pe împăratul 
Bao-Dai să abdice. Este o mişcare de eliberare naţională ce asociază, într-un 
front unit, toate tendinţele politice. Însă englezii ocupă sudul ţării, iar chinezii lui 
Tchang Kai-chek, nordul. Mai mult, însărcinat de generalul de Gaulle generalul 
Leclerc soseşte în Indochina pentru a evalua forţa sentimentului naţional. El 
are în vedere o soluţie politică, însă punctele de vedere ale guvernului francez 
şi cele ale Vietminh-ului sunt ireconciliabile. Primul înţelege să menţină divi- 
zarea Vietnamului în două provincii (Tonkin şi Annam), unite cu Cochinchina, 
Cambodgia şi Laosul într-o Federație Indochineză sub suveranitate franceză. Cel 
de-al doilea vrea, dimpotrivă, să promoveze unitatea celor trei “Ky”, Annam, 
Tonkin, Cochinchina, într-un cadru de independenţă. Or, Franţa înţelege să nu-şi 
cedeze coloniile: nu a declarat ea la conferinţa de la Brazzaville (ianuarie 1944) 
că înţelegea să-şi menţină posesiunile în cadrele unui “bloc francez”? La sfârşitul 
lui septembrie 1946, Franţa reocupă Vietnamul şi semnează două acorduri, în 
cadrul Uniunii Franceze, cu Cambodgia şi Laosul. Constrâns să trateze cu Franţa, 
Ho-Chi-minh semnează, pe 6 martie 1946, un acord în termenii căruia Vietnamul 
devine un stat liber, membru al Federaţiei Indochineze şi al Uniunii Franceze. 
Însă pe 18 martie, armata franceză intră în Hanoi şi, nesocotind acordul de pe 6, 
amiralul Thierry d'Argenlieu ocupă Cochinchina, unde proclamă republica, fără a 
consulta părţile interesate. El va reuşi să convingă pe socialişti şi membrii MRP să 
se arate fermi în faţa politicii de “abandonare”. În septembrie, la Fontainbleau, 
Ho-Chi-minh acceptă această independenţă bastardă. Franţa încearcă atunci să 
preia din nou controlul vămilor ţării şi, pe 23 noiembrie 1946, Haiphong este 
bombardat de crucişătorul Suffren, ucigând 6 000 de persoane. Vietminh-ul 
replică pe 19 decembrie prin atacul cartierelor europene din Hanoi, în timp ce 
Ho-Chi-minh îşi raliază partizanii. Războiul din Indochina a început. 


RĂZBOIUL DIN INDOCHINA (1946-1954) 


EI 
Este totodată un război de decolonizare cât şi ocazia unei încordări între cele 


două “blocuri” în cadrul “războiului rece”. 


137 / RECONSTRUCŢIE (1945-1953) 


Opunând francezii şi partizanii Vietminh-ului, acest război este în primul rând 
ocazia unei confruntări militare. Francezii deţin oraşele şi cea mai mare parte a 
regiunilor vitale ale ţării. La rândul său, Vietminh-ul duce o luptă de guerilla şi în 
anumite regiuni de acces dificil (zonele de coline şi munţi de la Nord de Tonkin, 
câmpia Joncs, Nordul Annamului, peninsula Camau) instituie veritabile “zone 
eliberate” unde creează o putere de facto, împarte pământurile, conduce econo- 
mia, şcolile, poliția. A fost totuşi căutată şi o soluţie politică. Refuzând să trateze 
cu Vietminh-ul, francezii îl aleg ca interlocutor pe fostul împărat din Annam, 
Bao-Dai, în jurul căruia s-au regrupat naţionaliştii moderați. Prin acordurile de la 
Baie d'Along din 5 iunie 1948, Bao-Dai vede recunoscându-se independenţa 
Vietnamului, refuzată lui Ho Chi-minh. Acorduri identice sunt încheiate cu Laosul 
şi Cambodgia în 1949, recunoscute ca state “asociate”. Este vorba de fapt de 
menţinerea unui protectorat francez, în timp ce războiul cu Vietminh-ul continuă. 

Începând cu 1950, conflictul se internaţionalizează. Victoria comuniştilor în 
China în 1949 îi permite lui Ho-Chi-minh să primească un ajutor important şi să 
găsească refugii pe teritoriul chinez pentru trupele sale. Fără a renunţa la guerilla, 
Vietminh-ul trece progresiv la un război mai clasic, angajând mari unităţi care 
duc vaste ofensive (Cao Bang, apoi Lang-son, în octombrie 1950). În 1952, gene- 
ralul Giap îi învinge pe francezii din Tonkin, Annam și Laos. În aprilie 1953, delta 
tonkineză este încercuită. Nici generalul de Lattre de Tassigny, nici succesorii săi 
(Salan, apoi Navarre) nu pot rezista, în ciuda ajutorului americanilor, pentru care 
acest război nu este doar un simplu război de decolonizare, ci o participare la 
“îndiguirea” comunismului, în momentul în care izbucnește, de altfel, războiul 
din Coreea (25 iunie 1950). 

Însă sprijinul american nu reuşeşte să evite dezintegrarea Uniunii Franceze în 
Indochina şi înfrângerea militară. Pentru a găsi un sprijin în rândurile populaţiei, 
guvernele din Vietnam, Laos, Combodgia supralicitează sentimentele naţiona- 
liste. În 1953, împăratul Bao-Dai, regele Cambodgiei, Norodom Sihanouk, regele 
Laosului cer ruperea ultimelor legături cu Franţa, prevăzute de acordurile din 
1948-1949. Franţa se luptă deci pentru state care doresc retragerea sa totală. 
În acelaşi timp, americanii, care semnează cu China un armistițiu în Coreea 
încearcă să angajeze o negociere, globaiă cu ţările comuniste pentru a regle- 
menta conflictele asiatice. O conferinţă va trebui să se ţină în mai 1954 la Geneva 
în acest scop. 

Decis să obţină un succes decisiv înaintea acestei conferinţe, statul major 
francez încearcă să oblige Vietmninh-ul să îşi concentreze trupele pentru a le 
putea nimici mai uşor. Pentru a monta o “capcană”, armata franceză ocupă 
cuveta Dien Bien Phu. Însă tactica generalului Giap, un amestec de război clasic 

şi guerilla, va duce la străpungerea liniilor inamice începând din mai multe 
puncte de atac. Capcana de la Dien Bien Phu se închide peste 15 000 de francezi 
pe 7 mai 1954. 

Acordurile de la Geneva semnate în iulie 1954 de preşedintele Consiliului 
Pierre Mendes France pun capăt conflictului. Vietnamul este împărţit în două 
state: la Nord de paralela de 17°, Republica Democratică Vietnam; la Sud, un 
guvern pro-american, condus de Ngo-Dinh Diem. Sunt prevăzute în 1956 alegeri 
generale pentru a duce la reunificarea ţării. Laosul şi Cambodgia devin indepen- 
dente. De fapt, între cele două Vietnamuri, în Laos, în Cambodgia, începe o luptă 
de influenţă între comunişti şi naţionaliştii pro-americani. Ea va genera în 1957 un 
“al doilea război din Indochina”, opunând de această dată regimurile pro-ame- 
ricane (sprijinite direct de SUA începând cu 1960) şi regimurile comuniste. 

În ce priveşte Franţa, este vorba de o decolonizare ratată, care o costă 20 700 
de morţi, în timp ce Vietminh-ul pierde probabil o jumătate de milion de oameni, 
iar pierderile civile se ridică, după diferite estimări, la între 800 000 şi 2 milioane 
de persoane. Va trebui aşteptat deceniul 1990 pentru ca dialogul să fie reînnodat 
între francezi şi vietnamezi. 

MEDIUL 
INTERNAŢIONAL: 
RĂZBOIUL RECE 


<m Capitolul 10 


Discutată în marile conferinţe interaliate, ideea unei organizații 
internaţionale pentru pace va duce, în 1945, la crearea ONU. În 
afara marilor principii şi bunelor sentimente ce animă pe cei ce au 
redactat charta, aceasta apare, încă de la înființarea sa, ca reflectarea 
noului raport de forțe internaţional. Războiul rece, înfruntare indirectă 
între Est şi Vest, începe imediat după război, prin avansarea 
comunismului în Europa răsăriteană şi Asia. Pentru a o contracara, 
preşedintele SUA, Harry Truman, îşi enunţă doctrina “îndiguirii”, 
containment, şi oferă occidentalilor un ajutor financiar, planul Marshall, 
care va permite economiilor europene să redemareze. În timp ce 
sovieticii încheie opera de satelizare a țărilor de democrație populară 
din Europa de Est, aliaţii din Vest decid să reconstituie un stat 
german puternic economic şi politic şi să îşi menţină trupele în 
Berlin, ameninţat cu sufocarea de blocada începută în iunie 1948. 
Pactul Atlanticului, semnat în aprilie 1949, pune țările Europei de 
Vest sub protecția miiitară americană. Blocată pe bătrânul continent, 
ofensiva comunistă se reia în Asia Orientală, o dată cu invadarea 
Coreei de Sud în iunie 1950, de asemenea contracarată de 
americani. Moartea lui Stalin, în martie 1953, marchează începutul 
unui dezgheț în relaţiile internaţionale. 


ONU: UN NOU CADRU 
PENTRU PACE 


NAŞTEREA ŞI OBIECTIVELE ONU 
—— 

Dacă este adevărat că “marea alianţă”, încheiată pe durata războiului, nu va 
reuşi să depăşească anul 1946 şi se transformă, datorită rivalităţilor între “blocuri”, 
într-o confruntare indirectă care va primi numele de “război rece”, totuşi, în anii 
1945-1946, erau numeroşi aceia care nutreau, ca urmare a înfiinţării ONU, iluzia 
unei păci durabile. Discutată în marile conferinţe interaliate din timpul războiului, 
ideea, dragă lui Roosevelt, a unei organizaţii internaţionale pentru pace, va duce 
în 1945 la crearea ONU (Organizaţia Naţiunilor Unite). Germania hitleristă nu 
capitulase încă - o va face pe 8 mai - iar Japonia îşi păstrează mare parte a for- 
telor sale intacte, când se deschide, pe 25 aprilie, conferinţa de la San Francisco 
în cursul căreia este elaborată charta “Naţiunilor Unite”. Semnat pe 25 iunie 
de reprezentanţii celor 51 de state fondatoare, acest text conţine 19 capitole 
şi 112 articole stabilind regulile unei organizaţii care s-ar dori mai eficientă decât 
defuncta “Societate a Naţiunilor”. “Preambulul” chartei enunţă principiile pe care 
trebuie să se întemeieze noua ordine internaţională. Este vorba mai întâi de a 
“feri generaţiile viitoare de flagelul războiului, care, de două ori pe durata unei 
generaţii, a impus omenirii incredibile suferinţe”. însă obiectivului fundamental 
care rămâne acela al “Societăţii Naţiunilor”, menţinerea păcii şi securităţii inter- 
naţionale, i se adaugă alte obiective, vizând să modifice însăşi natura raporturilor 
între oameni şi grupele sociale: apărarea “drepturilor omului”, afirmarea egalităţii 
între naţiuni, între sexe, preocuparea de a favoriza progresul economic şi social, 
respectul justiţiei, toleranța, dreptul popoarelor de a dispune de ele însele, etc. 
Mai constrângătoare decât “pactul” Societăţii Naţiunilor, charta permite comu- 
nităţii statelor membre să se opună oricărui război (şi nu numai celor “ilicite”); 
ea le obligă, pe de altă parte, să participe la acţiunile decise de ONU şi mai ales 
prevede crearea unei forţe militare formate din contingente ale diferitelor ţări 
membre ale organizaţiei. Altfel spus, principiile sale sunt ridicate la rangul de legi 
internaţionale valabile pentru toţi. Singurele care ies de sub competența ONU 
sunt “afacerile interne ale statului”, ceea ce va permite ca numeroşi membri să 
evite orice sancţiune chiar dacă era vorba de violări ale drepturilor omului, repri- 
marea unor lupte sociale sau revolta popoarelor colonizate. 

MECANISMELE ORGANIZAȚIEI 
Si 

ONU comportă trei mari organe politice cu sediul la New York: 

- Adunarea Generală reuneşte, în sesiuni ordinare (în fiecare an din septem- 
brie în decembrie) sau extraordinare, delegaţii tuturor statelor membre, care 
dispun fiecare de câte un vot. Competența sa se întinde asupra tuturor dome- 
niilor evocate în chartă. Ea funcţionează, fie în şedinţă plenară, fie în cadrul a 6 
comisii specializate şi deciziile se iau cu o majoritate de două treimi în toate 
problemele de fond (pace şi securitate, admiterea de noi membri etc.). 

- Consiliul de securitate este organul executiv responsabil cu menţinerea 
păcii. Cei cinci “mari” (SUA, URSS, Marea Britanie, China naționalistă, Franţa) îi 
sunt membri permanenţi şi dispun de dreptul de veto. Astfel, egalitatea între 
naţiunile membre ale organizaţiei este serios ştirbită de rolul pe care şi-l atribuie 
marile puteri victorioase, decise să nu renunţe la responsabilităţile pe care le-au 
exercitat pe timpul războiului. URSS se teme, de altfel, să nu fie utilizată împo- 
triva ei o majoritate alcătuită din mici state cliente ale SUA. La Yalta, Stalin 
declarase că era gata să se alăture SUA şi Marii Britanii pentru a salvgarda 
drepturile micilor state, dar că nu ar accepta niciodată să vadă supuse judecății 
celor mici acţiunile marilor puteri. Membrii nepermanenţi, în număr de 6 (10 cu 
începere din 1966) sunt aleşi pentru 2 ani de Adunarea generală. Consiliul poate 
interveni prin recomandări în reglementarea diferendelor dintre state. În caz de 
conflict sau de agresiune, el poate lua măsuri care să implice sau nu utilizarea 
forţei armate. 

- Secretariatul constituie o vastă maşină administrativă (5 000 de funcţionari 
internaţionali) a cărei finanţare este asigurată de statele membre. În fruntea sa, 
secretarul general este un personaj important, ales de Adunarea Generală la 
“recomandarea” Consiliului de Securitate. 

Din 1946 în 1953, funcţia a fost deţinută de norvegianul Trygve Lie. 

Celelalte mecanisme centrale sunt Consiliul Economic şi Social, care ţine 
două sesiuni pe an şi asigură legătură cu organismele specializate, Consiliul de 
Tutelă, însărcinat să controleze administrarea teritoriilor foste colonii care nu 
dispun încă de suveranitate şi Curtea Internaţională de Justiţie, ai cărei 15 
judecători, aleşi pentru nouă ani, au sediul la Haga şi decid prin sentinţe obli- 
gatorii asupra conflictelor juridice între state. Există, în fine, afiliate la ONU prin 
intermediul Consiliului Economic şi Social, instituţii specializate de cooperare 
interguvernamentală în domenii extrapolitice. Cele mai importante sunt Fondul 

Monetar Internaţional (FMI) şi Banca Internaţională pentru Reconstrucţie şi 
Dezvoltare (BIRD), însărcinate în principal să favorizeze cooperarea economică 
şi monetară între state, fiind în realitate dominate de SUA. FAO (Food and 
Agricultural Organization) trebuie, printre altele, să ajute statele membre să 
ridice nivelul de trai al locuitorilor lor. La rândul său, UNESCO înţelege să “contri- 
buie la menţinerea păcii şi securităţii, consolidând prin educaţie, ştiinţă şi cultură 
colaborarea între naţiuni cu scopul de a asigura respectul universal al justiţiei, 
legii, drepturilor omului şi al libertăţilor fundamentale ale tuturor”. Mai putem 
încă cita Organizaţia Internaţională a Muncii, Organizaţia Mondială a Sănătăţii 
(OMS), etc. 


ŞEFIA MARILOR PUTERI 

Tr 

În afara marilor principii şi sentimentelor nobile ce animă pe cei ce au redac- 
tat charta, ONU apare, încă de la înfiinţare, drept o reflectare a raportului de forţe 
internaţional. Învinşii sunt excluşi provizoriu, iar cele 5 mari puteri victorioase 
exercită aici o acţiune predominantă prin intermediul dreptului de veto. Existenţa 
unui “directorat” al marilor puteri, dotat cu o putere executivă pentru a menţine 
pacea, poate fi, desigur, un factor de stabilitate, dacă se păstrează înţelegerea 
între aliaţii de moment. Însă ea este, în acelaşi timp, o manieră de a-şi impune 
hegemonia şi a-şi realiza propriile interese. O dată dizolvată “marea alianţă” din 
timpul războiului, regula unanimităţii din Consiliul de securitate tinde să ducă la 
paralizia sistemului. Pe de altă parte, chiar dacă URSS a obţinut trei voturi în 
Adunarea generală (aşa cum ceruse, având în vedere că Uniunea era alcătuită din 
republici, argumentând prin faptul că fiecare dominion al Commonwealth-ului 
avea un vot), organizaţia reflectă până la sfârşitul anilor '50 structura unui sistem 
internaţional dominat de atotputernica Americă. Astfel, ONU va trebui să-şi 
limiteze ambițiile la reglementarea de conflicte minore, lăsând celor “Mari” preo- 
cuparea de a evita o confruntare generală. În concluzie, rolul preluat cu uşurinţă 
de SUA şi URSS, însă şi extinderea rapidă a recrutării de membri din America 
Latină, Asia, în curând Africa, marchează o diferenţă profundă faţă de Societatea 
Naţiunilor. În fine, Europa a încetat să se mai afle în centrul relaţiilor internatio- 
nale, iar transferarea sediului organizaţiei mondiale de la Geneva la New York 
este în această privinţă extrem de simbolică. 

ÎNCEPUTURILE RĂZBOIULUI RECE 
(1945-1946) 


SFÂRŞITUL MARII ALIANȚE 
q 

Prăbuşirea Axei şi epuizarea Europei au lăsat faţă în faţă pe cei doi mari învin- 
gători ai războiului: SUA şi URSS. Anglia, chiar dacă a contribuit enorm la victorie, 
nu mai este decât propria ei umbră şi va trebui să încredințeze foarte rapid 
Americii responsabilităţile sale mondiale. Franţa, eliberată, însă secătuită, trebuie 
să-şi consacre toate forţele reconstrucției şi reinstaurării controlului asupra impe- 
riului său colonial. China, epuizată de şapte ani de război şi ocupaţie japoneză, 
este pe punctul de a fi cuprinsă de război civil. Câtăva vreme, s-ar putea crede că 
cei doi “Mari” se vor înţelege pentru a organiza lumea. Însă, necesităţile luptei 
împotriva unui inamic comun dispărând, coaliția nu va întârzia să se dezmem- 
breze, eliberând forţe ce se vor înfrunta curând în diverse zone fierbinţi ale 
globului. De aici rezultă o lungă perioadă de conflict mocnit, punctat de câteva 
crize violente, căreia i s-a dat numele de “război rece”. Primele luni de după 
război au cunoscut ultimele manifestări ale Alianţei, cum ar fi aderarea puţin 
entuziastă a lui Stalin la charta ONU, semnarea tratatelor de pace între învingători 
şi aliaţii Germaniei (Finlanda, Italia, România, Ungaria, Bulgaria), acordul din 
noiembrie 1945 garantând libertatea de survolare a avioanelor în culoarele 
aeriene ce leagă cele trei zone de ocupaţie occidentale şi Berlinul, şi procesul de 
la Nürnberg (noiembrie 1945 - octombrie 1946). În “oraşul simbol” al Germaniei 
naziste compâi douăzeci şi unu de lideri nazişti judecaţi pentru crime de război. 
Sunt pronunţate 12 condamnări la moarte (printre care şi cea a lui Goering, care 
se sinucide pentru a scăpa de spânzurătoare), şase pedepse cu închisoarea şi 
trei achitări. Pedepsirea celorlalţi responsabili este lăsată pe seama justiţiei ţărilor 
în care şi-au comis crimele. 

Aplicat relaţiilor internaţionale ale epocii contemporane, termenul “război 
rece” şi-a făcut apariţia în Statele Unite, de la începutul lui 1947, sub pana finan- 
tistului Bernard Baruch. Popularizat de ziaristul Walter Lippman, el a fost preluat 
curând de media siiiopene şi de reprezentanţii clasei politice, pentru a carac- 
teriza raporturile Est-Vest: şi anume raporturile conflictuale între actorii jocului 
internaţional, al căror obiectiv este de a-şi asigura dominaţia sau securitatea prin 

folosirea oricărui mijloc de care dispun.- intimidare, propagandă, cucerirea de 
teren ideologic şi cultural, subversiune, războaie locale periferice, duse prin 
clienţi interpuşi - cu excepţia confruntării directe şi generalizate. 

Astfel definit, “războiul rece” se înscrie într-un spaţiu cronologic ale cărui 
limite diferă după autori. Pentru André Fontaine (Istoria războiului rece, Ed. 
Fayard - traducere românească - Ed. Militară, 1992-1995 n.t.) el începe imediat 
după revoluţia bolşevică şi se încheie o dată cu “criza rachetelor” din 1962. 
Pentru cea mai mare parte a istoricilor, el se declanşează după al Doilea Război 
Mondial, cunoaşte o fază încordată între 1947 şi 1953 şi continuă sub o formă 
atenuată până la mijlocul anilor '60. Reîngheţarea relaţiilor internaţionale înce- 
pând cu anii 1978-1980 a făcut pe unii să reintroducă conceptul de “război rece” 
(s-a vorbit de asemenea de “pace călduţă”) pentru a caracteriza perioada ce a 
urmat invaziei sovietice în Afghanistan. Oricare ar fi varianta corectă, prăbuşirea 
blocului estic şi dispariţia URSS ca superputere au pus, se pare, capăt pentru 
totdeauna războiului rece. 


PRIMELE DEZACORDURI: CHESTIUNEA GERMANA 
q 
Chestiunea germană se află în centrul diferendelor între ruşi şi occidentali. Eà 
va alimenta primele dezacorduri. La Potsdam (iulie 1945), au fost fixate fron- 
tierele estice (linia Oder-Neisse) şi soarta noii Germanii. Aşteptându-se completa 
denazificare pentru a i se reda suveranitatea, aceasta este administrată de un 
consiliu interaliat şi divizată în 4 zone de ocupatie (rusă, americană, britanică şi 
franceză), la fel ca şi Berlinul, situat în zona sovietică. Reich-ul nu va fi dezmem- 
brat, cum se avusese în vedere să se procedeze la Yalta, ci în întregime dezarmat 
şi demilitarizat. Industria sa grea va fi demontată, conform planului elaborat în 
timpul războiului de secretarul trezoreriei americane, Morgenthau, şi va trebui să 
plătească grele despăgubiri. Or, încă de la începutul lui 1946, foştii aliaţi adoptă 
puncte de vedere radical diferite. În timp ce URSS, al cărei teritoriu a fost răvăşit 
de război, înţelege să transforme Germania într-o ţară exclusiv agricolă, incapa- 
bilă să-şi ia revanşa, şi începe demontarea sistematică a uzinelor situate în zona 
pe care o cotrolează, pentru a-şi reconstrui propria sa economie, americanii şi 
britanicii pun capăt repede politicii de distrugere a industriei şi de denazificare. Fi 
se tem într-adevăr ca nu cumva fostul Reich, sărăcit, privat de cadre şi nemulțu- 
mit de soarta sa, să nu basculeze spre comunism. Pentru Stalin, această atitudine 

indică o răsturnare a strategiei occidentalilor, de acum înainte dornici să 
reconstruiască o Germanie puternică, aliată a “imperialismului” şi curând reînar- 
mată în vederea unei confruntări cu URSS. Astfel începe el să pregătească în 
zona răsăriteană instaurarea unui regim comunist, pe care partenerii săi i-o 
reproşează. Dialogul surzilor începe. 


MAREEA SOVIETICĂ ÎN LUME 
q 

Prima fază a războiului rece se caracterizează într-adevăr printr-o maree 
comunistă în Europa de Est şi în Asia. La Yalta, Stalin acceptase să semneze o 
declaraţie care arăta că popoarele eliberate vor putea să-şi aleagă libere institu- 
tiile şi guvernele. Însă modul în care se desfăşoară, din toamna lui 1944, alegerile 
şi “epurările” în România şi în Bulgaria arată că el nu are aceeaşi concepţie cu 
occidentalii despre liberul-arbitru al popoarelor. Pretutindeni unde staţionează 
Armata Roşie - România, Bulgaria, Cehoslovacia, Ungaria - comuniştii ocupă un 
loc din ce în ce mai important în guvernele de coaliţie. În Polonia, cei câţiva 
miniştri proveniţi din guvernul în exil la Londra, care au fost integrați după Yalta 
în echipa conducătoare instalată de ruşi, se găsesc izolaţi în faţa partizanilor 
Moscovei. În Albania şi în Iugoslavia, ţări ce s-au eliberat fără ajutorul Armatei 
Roşii, şefii rezistenţei comuniste (Hodja şi Tito) iau în mână frâiele puterii, iniţial 
împotriva avizului lui Stalin - care înţelege într-o primă etapă să respecte împărţirea 
Europei în “zone de influenţă”, astfel cum au fost ele delimitate în octombrie 
1944 într-un acord secret cu Churchill, nerecunoscut de americani - apoi cu 
sprijinul acestuia. În Grecia, atitudinea sovieticilor este aceeaşi. După ce a 
temperat rezistența comunistă, Stalin ațâtă din nou focul şi aprovizionează 
trupele de partizani ale generalului Markos în lupta cu naționaliștii greci, susținuți 
de britanici. În Iran, el îi incită pe kurzi la revoltă şi caută să se menţină în 
Azerbaidjan, în timp ce revendică partajarea controlului Strâmtorilor cu Turcia. 
Pe 5 martie 1946, Churchill, care a fost îndepărtat de la putere în anul precedent, 
însă păstrează un imens prestigiu în Occident, trage concluziile de pe urma 
acestei atitudini agresive a URSS într-un discurs răsunător pronunţat la Fulton 
(Missouri), în prezenţa preşedintelui Truman şi care marchează oficial începutul 
războiului rece. Fostul prim-ministru britanic declară în special: 


“O umbră s-a lăsat asupra scenelor atât de recent iluminate de victoria 
aliată... De la Stettin la Baltica, până la Triest la Adriatica, o cortină de fier a căzut 

peste continent. În spatele acestei linii se găsesc toate capitalele fostelor state ale 
Europei Centrale şi de Est, Varşovia, Berlin, Praga, Viena, Budapesta, Belgrad, 
Bucureşti şi Sofia, toate aceste ilustre oraşe, cu populațiile lor, se găsesc în ceea 
ce trebuie să denumesc sfera sovietică, şi toate sunt supuse de o manieră sau 
alta, nu numai influenţei sovietice, ci şi unui control foarte strâns şi, în unele 
cazuri, crescând al Moscovei... Partidele comuniste, care erau foarte slabe în 
aceste (ări din Estul Europei, au obținut o hegemonie şi o putere ce le depăşesc 
cu mult importanţa şi ele încearcă peste tot să exercite un control totalitar. 
Guverne polițienești se instalează aproape pretutindeni, până acolo încât, cu 
excepția Cehoslovaciei, nu mai există nici o veritabilă democraţie (...).” 


Însă deteriorarea climatului internaţional nu este numai opera sovieticilor. 
Aceştia consideră câteva decizii ale occidentalilor drept gesturi agresive îndrep- 
tate împotriva URSS. Este cazul, de exemplu, a doua zi după capitularea Germaniei, 
cu sistarea de către Truman a ajutorului acordat Rusiei cu titlu de împrumut. Nu 
mai puţin, se poate însă afirma că până la sfârşitul lui 1946 liderii americani nu au 
încercat să dramatizeze conflictul, conştienţi de superioritatea pe care le-o asi- 
gurau monopolul nuclear şi forţa industriei lor (50% din producţia mondială) şi 
siguri că i-ar putea face pe sovietici să dea înapoi când ar încerca să iasă din 
“glacis” (?) care le-a fost recunoscut tacit în Europa de Est. 


APARIŢIA BLOCURILOR (1947-1949) 


POLITICA “ÎNDIGUIRII” 
C 
Iniţiată în martie 1947 de preşedintele Truman, politica așa-zisă a “îndiguirii” 
constituie o cotitură în ceea ce vom numi de acum înainte relaţiile Est-Vest. La 
începutul lui 1947, guvernul american decide să dea o lovitură valului comunist în 
Europa şi Asia. În ianuarie, secretarul de stat Byrnes este înlocuit de generalul 
Marshall, iar pe 12 martie preşedintele Truman pronunţă în faţa Congresului un 
discurs în care angajează Statele Unite în stoparea avansării comuniste, oferind 
un ajutor financiar masiv ţărilor care vor să rămână “libere”. El explică că, în 
ochii săi, “politica Statelor Unite trebuie să fie aceea de a susține popoarele libere 
care rezistă tentativelor de aservire, fie că acestea sunt întreprinse de minorităţi 

înarmate, fie de presiuni străine”. Pentru el, “seminţele regimurilor totalitare sunt 
hrănite de mizerie şi lipsuri”. El estimează, deci, că ţara sa trebuie să “ajute 
popoarele libere să-şi făurească destinul cu propriile mâini...” Primele benefi- 
ciare ale acestui ajutor vor fi Grecia - unde americanii vor prelua ştafeta de la 
britanici, incapabili să-şi continue efortul - şi Turcia, care primesc, respectiv, 250 
şi 150 milioane de dolari. Politica de containment (îndiguire) sau “doctrina 
Truman” va duce foarte rapid la o stabilizare a poziţiilor din Europa de Sud şi 
Orientul Apropiat, americanii stabilindu-şi o solidă influenţă în Iran şi Turcia şi 
ajutând monarbiştii greci să învingă trupele comuniste (muntele Grammos, 
ultimul cuib de rezistenţă, este ocupat în octombrie 1949). Ca urmare a acestei 
radicalizări a politicii americane, conferința permanentă a miniştrilor de externe 
ai celor 5 “Mari”, care era însărcinată din 1945 să elaboreze tratatele de pace, 
pune capăt definitiv lucrărilor sale în decembrie 1947, fără a fi dat vreo soluţie 
problemei germane. 

Aplicarea doctrinei Truman în ţările industriale ale Europei de Vest este opera 
planului Marshall. Aici, cu excepţia sectoarelor integrate în “glacis (?) sovietic” 
americanii nu apără numai principii, ci, în egală măsură, şi interese. În 1946, 2% 
dintre exporturile lor au luat calea Europei occidentale (faţă de 2% în restul 
continentului) şi, într-o conjunctură mondială dificilă, prăbuşirea economiilor 
europene, incapabile să se redreseze pentru că duc lipsă de dolari pentru a-şi 
plăti importurile (dollar gap), nu poate fi decât catastrofală pentru prosperitatea 
americană. În acelaşi timp, ea riscă să facă să basculeze în tabăra adversă ţările 
mirea maselor. Până în 1947, partidele comuniste, raliate coaliţiilor guvernamentale 
de după Eliberare, au acţionat în sensul unei politici de concentrare a energiilor, 
deci de austeritate. Or, ele încep să se distanţeze, condamnând “erorile” politicii 
economice. Atât agitaţiile sociale cât şi deteriorarea raporturilor Est-Vest deter- 
mină majoritatea guvernelor să îi excludă pe comunişti. Însă trebuie avut în 
vedere în egală măsură şi jocul presiunilor externe, în special ale SUA, care văd 
cu un ochi din ce în ce mai critic participarea comuniştilor la gestiunea afa- 
cerilor. Astfel, încă din mai 1947, eliminarea miniştrilor comunişti este un obiectiv 
realizat, atât în Franţa, cât şi în Italia. De atunci, partidele comuniste vor avea mai 
mult spaţiu de manevră pentru a-şi asuma conducerea mişcărilor revendicative, 
care riscă să se canalizeze într-o veritabilă mişcare revoluţionară. 

Pentru a contracara această dublă ameninţare, secretarul de stat Marshall 
propune în discursul său de la Harvard, pe 5 iunie 1947, un vast “plan de asistenţă 

americană pentru redresarea Europei” (ERP, European Recovery Program), 
implicând atât livrări de produse cu titlu gratuit, cât şi credite cu dobânzi foarte 
scăzute, totul finanţat de Trezoreria americană. În contrapartidă, ţările europene 
trebuiau să se concerteze pentru a-şi defini planul de redresare şi a lua măsurile 
necesare pentru a-şi asigura stabilitatea monedelor. Ajutorul nu va fi acordat 
fiecărei țări în parte, ci unui organism grupând beneficiarii şi repartizând creditele 
între aceştia. Acest ajutor economic de peste 10 000 milioane de dolari - dintre 
care peste jumătate împărţite între Germania de Vest, Italia, Franţa şi Marea 
Britanie - este curând acceptat cu entuziasm de 16 ţări, care vor constitui OECE. 
El este în egală măsură oferit Europei de Est şi URSS. Polonia şi Cehoslovacia 
sunt gata să-l accepte, însă Kremlinul, vorbind în numele întregului “lagăr 
socialist”, refuză extrem de tranşant, căci vede în planul Marshall un cal troian 
destinat să submineze influenţa sa în țările în curs de satelizare. 


DE LA “RĂZBOIUL RECE DE MIŞCARE” 

LA “RAZBOIUL RECE DE POZIȚIE” 

ARB 

Riposta sovietică la iniţiativele guvernului american se manifestă pe două 

planuri: punerea sub tutelă economică şi politică a ţărilor ocupate de Armata 
roşie şi crearea, în octombrie 1947, unui organ de coordonare a partidelor comu- 
niste, Kominformul. Cu această ocazie, unul dintre principalii colaboratori ai lui 
Stalin, Jdanov, formulează într-un discurs foarte dur doctrina oficială a Kremlinului, 
un fel de corespondent al doctrinei Truman. El afirmă astfel că: 


“Statele Unite sunt principala forţă conducătoare a lagărului imperialist. 
Anglia şi Franța sunt unite cu SUA... Tabăra imperialistă este susținută de tările 
posesoare de colonii, ca Belgia şi Olanda... ca şi de țările dependente politic şi 
economic de Statele Unite, din Orientul Mijlociu, America de Sud, China (...).” 


“Doctrina Jdanov” poate fi astfel rezurnată: 

1) lumea este de acum înainte divizată în două lagăre ireconciliabile; 

2) URSS este lidera lagărului “democraţiei” şi “păcii”; 

3) pretutindeni unde pot, partidele comuniste trebuie să preia puterea. 

În Franţa şi în Italia, unde comuniştii au trebuit să părăsească guvernele de 
coaliţie în aprilie şi mai 1947, aplicarea “doctrinei Jdanov” dă naştere unor 
puternice campanii destinate să zguduie puterile “burgheze”: greve revoluţionare 

şi manifestații de masă se succed până în toamna lui 1948, fără alt efect decât 
acela de a izola partidele comuniste într-un veritabil “ghetto” politic şi cultural. 

O dată cu criza Berlinului şi schisrna iugoslavă, se trece de la “războiul rece 
de mişcare” la “războiul rece de poziţie”, în Europa instalându-se o împărţire 
durabilă a influenţă sovietice şi occidentale. Puternic traumatizaţi de “lovitura de 
stat de la Praga”, care îi aduce la putere în condiţii dramatice pe comuniştii până 
atunci minoritari în Cehoslovacia, occidentalii decid să accelereze în zona lor 
reconstituirea unui stat german puternic economic şi politic, susceptibil de a 
constitui un baraj în calea comunismului. Prima etapă a procesului ce va con- 
duce în mai 1949 la crearea Republicii Federale a Germaniei, cu capitala şi guver- 
nul la Bonn, este reforma monetară operată de anglo-americani în sectoarele lor 
fuzionate (“bi-zona”), ceea ce antrenează curând retragerea reprezentantului 
sovietic, mareşalul Sokolovski, din Consiliul de control cvadripartit, care, din 
1945, constituia autoritatea supremă pentru întregul teritoriu german. 

Ruptura între cele două Germanii (o “Republică Democratică Germană”, de 
obedienţă comunistă, va fi proclamată în Berlinul de Est, pe 30 mai 1949) se vede 
astfel consumată. Rămâne problema Berlinului, la rândul său împărţit în 4 
sectoare, dintre care 3 formează o enclavă occidentală în inima zonei sovietice. 
Pentru a încerca să-i gonească pe occidentali de acolo, sovieticii decid în iunie 
1948 să blocheze orice acces rutier şi feroviar spre Berlinul Occidental, con- 
damnând oraşul la sufocare. Oare Stalin gândeşte că oraşul va cădea ca un fruct 
copt sau vrea să testeze capacitatea de rezistenţă a americanilor? Se pare însă că 
el a subestimat-o pe aceasta din urmă, din moment ce Washingtonul va profita 
de această ocazie pentru a demonstra până unde este gata să meargă în politica 
sa de îndiguire. Astfel, americanii vor riposta cât de curând prin punerea la punct 
a unui gigantic “pod aerian”: 2 500 000 de tone de provizii de orice natură vor fi 
astfel transportate într-un an de sute de avioane. În acelaşi timp, Truman arată 
ruşilor că nu va ezita să facă uz de forţă pentru a menţine libere culoarele 
aeriene. Ridicând blocada în iunie 1949, Stalin recunoaşte implicit prima sa mare 
înfrângere în războiul rece care îl opune lagărului occidental. 

Două alte eşecuri reprezintă pentru URSS semnale că trebuie să se oprească. 
Primul se referă la Finlanda, care, în ciuda presiunilor Kremlinului, reuşeşte să-şi 
menţină neutralitatea, refuzând planul Marshall, însă evitând în acelaşi timp 
dominaţia comunistă. Mai grav şi mai neaşteptat este conflictul Stalin-Tito. Acesta 
din urmă, cum se ştie, a eliberat numai cu forţele partizanilor săi întregul teritoriu 
iugoslav şi înțelege să se folosească de aceasta pentru a-şi afirrna autonomia faţă 

de Moscova, căreia îi reproşează intervenţia excesivă în ţările satelizate, şi pentru 
a pune în valoare interesele naţionale ale Iugoslaviei. Dezacordul persistă, atât în 
problema Triestului, cât şi în cea a creării unei federaţii balcanice cu Bulgaria, 
proiect refuzat de Uniunea Sovietică. Din 1947, raporturile între Stalin şi Tito se 
deteriorează. Anul următor, tehnicienii sovietici părăsesc ţara şi pe 11 august 
1948, printr-o notă adresată Belgradului, guvernul sovietic rupe toate legăturile 
diplomatice şi condamnă regimul iugoslav, acuzându-l de a fi deviaţionist. Însă 
partidul comunist iugoslav şi şeful său rezistă în egală măsură presiunilor şi 
manevrelor politice, cât şi încercării blocadei economice impuse de democraţiile 
populare vecine. 

Această afacere slăbeşte lagărul socialist. Dublu recul, în lugoslavia, însă şi în 
Grecia, unde insurgenții, abandonaţi de Tito, sunt condamnaţi să fie eliminaţi. În 
plus, ea va spori neîncrederea lui Stalin faţă de toţi liderii comunişti din ţările din 
Est, suspectaţi de tendinţe naţionaliste, şi aceasta va da naştere unui val de pro- 
cese şi epurări care nu pot fi justificate de Kremlin decât printr-o relansare a 
războiului rece. 


PACTUL ATLANTIC (1949) 


CONTEXTUL RAZBOIULUI RECE 
C 
Este vorba de tratatul semnat pe 4 aprilie 1949 la Washington de reprezen- 
tanţii a 12 ţări ce vor constitui alianța atlantică: două state din America de Nord 
(SUA şi Canada) şi zece state europene (Marea Britanie, Franţa, Italia, Belgia, 
Olanda, Luxemburg, Portugalia, Norvegia, Danemarca, Islanda). Originea pac- 
tului trebuie căutată în teama occidentalilor în faţa avansării comuniste în Europa 
(crearea Kominformului, grevele comuniste în Italia şi în Franţa în 1947-1948 şi 
mai ales “lovitura de la Praga”, din februarie 1948 şi blocada Berlinului în iunie). 
Acest sentiment determină Marea Britanie şi Franţa, legate prin tratatul de la 
Dunkerque din martie 1947, să-şi lărgească pactul lor de alianţă. Pe 17 martie 
1948, este semnat la Bruxelles un tratat între aceste două puteri şi Belgia, Olanda 
şi Luxemburg. Încheiat pentru cinci ani, el stipulează în articolul 4 că în cazul în 
care una din părţi ar fi obiectul unei agresiuni în Europa, celelalte semnatare “îi 
vor procura ajutor şi asistenţă prin toate mijloacele care le vor sta în puteri, mili- 

tare şi de alt tip”. În fine, blocada Berlinului va consolida ideea unei extinderi a 
pactului de la Bruxelles şi la alte ţări ale Europei occidentale şi la cele două mari 
tări industriale ale Americii de Nord. Însă pentru ca Statele Unite să poată, în timp 
de pace, să intre într-un sistem de alianţe în afara continentului american, trebuie 
un vot al Senatului: acesta este obţinut pe 11 iunie 1948 cu 64 de voturi contra 4. 
Este “rezoluţia Vandenberg”, după numele senatorului care a propus-o. Acest 
angajament constituie o veritabilă revoluţie în politica externă americană (aban- 
donul doctrinei Monroe). De atunci, devine posibilă gândirea unui sistem unic de 
apărare reciprocă integrându-l pe cel al tratatului de la Bruxelles. Convorbiri 
preliminare în această perspectivă la Washington în iulie 1948. Ele vor culmina 
pe 4 aprilie 1949 cu semnarea trataiului Atlanticului de Nord. 


DISPOZIȚIILE TRATATULUI 
Ea 

Spiritul şi obiectivele tratatului sunt expuse în preambul şi în primele trei 
articole. Esenţialrente defensiv, pactul are obiectul de a asigura în mod colectiv 
securitatea statelor semnatare. Referirea la charta ONU este constantă. Ca şi 
aceasta, textul tratatului evocă marile principii pe care trebuie să se bazeze ordinea 
internaţională: libertatea popoarelor, “domnia dreptului”, “justiţia”, “bunăstarea” 
populaţiei, cooperarea economică, refuzul folosirii forţei în reglementarea dife- 
rendelor internaţionale. În afara acestor formulări considerate de mult ca 
aparţinând spiritului Societăţii Naţiunilor, se face foarte explicit aluzie la comu- 
nitatea de civilizaţie şi idealuri care leagă părţile contractante, promotoare ale 
democraţiei şi “libertăţilor individuale”. În afara problemelor militare, este vorba, 
într-o primă etapă, de a afirma necesitatea de a prornova politici cornune, garanţie 
a păcii între naţiuni, ceea ce va ridica probleme în cazul ţărilor cu regimuri 
dictatoriale ca Portugalia, chiar Turcia şi Grecia în anumite perioade. 

Securitatea colectivă a statelor membre este asigurată: 

-în timp de pace prin asistenţa mutuală şi cooperarea economică (art. 2). În 
1949, în momentul în care este semnat tratatul, aceasta nu ridică nici o problemă. 
Nu aceeaşi va fi situaţia mai târziu, în cursul anilor '60, când CEE (instituită prin 
tratatul de la Roma din 1957) va deveni rivala comercială a Statelor Unite. O altă 
sursă de dificultăţi pentru viitor: se spune, în art. 3, că fiecare ţară semnatară va 
trebui să-şi sporească capacitatea proprie de “rezistenţă la un atac înarmat”. Câtă 
vreme va fi vorba de forţe convenţionale integrate sau nu celor ale comunităţii 
Atlantiee, Washingtonul nu va vedea decât avantaje. În schimb, când generalul 

de Gaulle va trece la dezvoltarea unei forţe atomice autonome, condiţie esenţială 
a independenţei Franţei în ochii lui, americanii vor critica energic această ini- 
țiativă, susceptibilă, din punctul lor de vedere, să rupă solidaritatea occidentală şi 
să contribuie la riscul “proliferării” nucleare; 

— în timp de război este prevăzută o acţiune concertată a statelor membre ale 
Alianţei. Dispoziţia fundamentală este cea înscrisă în art. 5. Un atac împotriva 
uneia din părți va fi considerat ca dirijat împotriva tuturor celorlalte şi va antrena 
pentru fiecare din acestea “o astfel de acţiune pe care o va considera necesară, 
inclusiv folosirea forţei armate”. “Această stipulaţie, declara René Mayer, raportor 
al tratatului în faţa Adunării naţionale franceze, este un compromis între imposibilul 
automatism şi absenţa oricărui angajament”. Fiecare stat membru îşi păstrează 
deci suveranitatea, aderând la tratat, ca şi o suficient de mare marjă de libertate 
cu privire la participarea sa la un eventual conflict. Această rezervă, introdusă 
pentru a calma temerile curentelor de opinie izolaţioniste americane, va suscita, 
la rândul ei, neliniştile unora dintre europeni. 

Alte dispoziţii ale tratatului se referă la problemele următoare: 

- aria geografică avută în vedere: este precizată în art. 6 a se extinde la teri- 
toriile metropolitane ale statelor membre, însă nu şi la posesiunile lor “de peste 
mări” (cu excepţia Algeriei şi insulelor Atlanticului de Nord); 

- tratatul poate fi revizuit la capătul a zece ani la cererea uneia dintre părţi şi 
pe calea consultărilor (art. 12). El poate fi denunţat de orice parte după 20 de ani 
(art. 13), însă durata sa este nelimitată, cum o vor preciza aliaţii în acordurile din 
1954. Alte ţări pot fi admise în Alianţă, în condiţiile fixate de art. 10, care preci- 
zează: “Părţile pot, prin acord unanim, să invite să acceadă în Tratat orice alt stat 
european susceptibil de a favoriza dezvoltarea principiilor prezentului Tratat şi 
de a contribui la securitatea regiunii Atlanticului de Nord”. 

Turcia şi Grecia vor fi integrate în 1952, RFG în 1955. 


NATO 


-— 

Ceea ce distinge în mod fundamental acest tratat de alianțele de tip tradiţional 
care l-au precedat, sunt organele permanente care au fost înființate pentru a-i 
asigura: înfăptuirea şi care constituie Organizaţia tratatului Atlanticului de Nord 
(NATO). În epoca războiului fulger şi a bombei atomice, o acţiune concertată nu 
poate fi lăsată pradă improvizaţiilor. Din acest punct de vedere, tratatul nu con- 
ținea decât indicaţii vagi, cuprinse toate în art. 9: crearea unui “Consiliu”, organizat 
“astfel încât să se poală reuni rapid şi în orice moment”, care “va înființa orga- 

nismele subsidiare care ar putea fi necesare”. Tocmai acestea din urmă vor 
fi puse pe picioare, precizate şi diversificate în cursul anilor următori. În 1952, 
organizaţia şi-a întemeiat structurile esenţiale, atât civile, cât şi militare. 
Printre acestea din urmă, vom nota crearea unui stat major militar internaţional 
ce supervizează 4 zone cu comandamente distincte: în Europa (Cartier 
general: Roquencourt - Franţa) în Atlantic (sediul la Norfolk în Virginia), în 
Marea Mânecii (Northwood - Marea Britanie) şi un Grup strategic regional 
Canada - SUA (Washington). 

În ciuda imperfecţiunilor sale - NATO este adaptat unei strategii “frontale” în 
Europa, şi nu strategiei “periferice” pe care sovieticii o vor dezvolta în lumea a 
treia începând cu 1955 - şi incertitudinilor sale, privind în primul rând angajarea 
automată a forţei nucleare americane în caz de atac împotriva Europei (va fi 
principala plângere formulată de generalul de Gaulle), alianţa Atlantică şi-a atins, 
după crearea sa în 1949, obiectivul major expus de promotorii săi în preambulul 
tratatului adică, “salvgardarea păcii şi securităţii” în zona acoperită de pact. 

Astfel, la sfârşitul anului 1949, Europa şi lumea întreagă par din ce în ce mai 
evident a se organiza în jurul a doi “poli” de putere: Statele Unite, care, împinse 
de împrejurări, au fost determinate să-şi exercite “leadership”-ul asupra “lumii 
libere” şi îşi asumă responsabilităţile majore în sânul alianţei Atlantice; URSS, 
care, înainte de crearea pactului de la Varşovia în 1955, a semnat tratate militare 
cu sateliții săi şi se străduieşte din ianuarie 1949 să-i integreze economic pe 
aceştia spaţiului sovietic, prin intermediul CAFR, replică răsăriteană a OECE. Pe 
de altă parte, în afara Europei, comuniştii continuă să “marcheze puncte” în 
1948-1949, obligând puterile coloniale să se epuizeze în intervenţii îndepărtate 
(Indochina, Indonezia) sau cucerind puterea (Coreea de Nord, China). Sunt, de 
acum înainte, două “blocuri” relativ omogene cele ce se vor înfrunta în bătăliile 
războiului rece. 


APOGEU ŞI REFLUX 
AL RĂZBOIULUI RECE (1950-1953) 


RĂZBOIUL DIN COREEA (1950-1953) 


Războiul din Coreea constituie unul din evenimentele majore ale războiului 
rece, pentru că el va duce la apogeu confruntarea Est-Vest şi va genera o radicali- 
zare a poziţiei celor două “blocuri”. În timp ce, pe 1 octombrie 1949, Mao Zedong 
proclamă Republica Populară Chineză, după ce a triumfat asupra forţelor naţio- 

naliste ale lui Tchang Kai-chek, repliate în insula Formosa, se poate pune 
întrebarea dacă Asia răsăriteană nu va deveni comunistă. Or, americanii au 
reacţionat prea puţin la victoria comunismului în China şi, cu excepţia Japoniei, 
unde sunt deja instalaţi din 1945, par a se dezinteresa de zonă. Nu declară oare 
secretarul de stat Dean Acheson pe 12 ianuarie 1950 că Coreea de Sud şi 
Formosa se află în afara “perimetrului defensiv al SUA în Pacific”? Tentaţia de a-şi 
împinge pionii în regiune devine puternică pentru Stalin, care nu mai poate 
înainta în Europa datorită politicii de îndiguire. 


Iunie 1950: 
avansarea trupelor 


nord-coreene 
= Octombrie 1950: ; 
trecerea paralelei 38 
de către trupele sud-coreene : 
şi cele ale ONU Republica 
Noiembrie 1950: A Populară 


intervenţia chineză Democratică 
respinge trupele ONU Coreeană 


lulie 1951: Phenian 
forţele ONU readuc linia = 
frontului la paralela 38° 


Înaintarea maximă a trupelor 
nord-coreene în 1950 


Marea 


Înaintarea maximă a trupelor | marea \ Japoniei 
ONU şi sud-coreene Galbenă 
în noiembrie 1950 
Republica 
Avansarea maximă a trupelor Coreea 
chineze în 1951 
Linia armistiţiului 
(27 iulie 1953) 


După evacuarea sa de către japonezi, Coreea se găseşte ruptă în două de o 
parte şi de cealaltă a paralelei 38°, la Sud, dictatura lui Syngman Rhee, susținută 
de americani; la Nord, Republica Populară Coreeană, dirijată de amiralul Kim Il 
Sung (Kim Ir Sen) şi sprijinită de URSS şi democraţiile populare. Restabilind uni- 
tatea ţării în profitul lor, aceştia din urmă ar putea, dintr-aceeaşi lovitură, ame- 
ninţa prezenţa americană în Japonia şi contrabalansa influenţa Chinei revolu- 
ționare, teoretic amică a Moscovei, însă în care Stalin nu are încredere. Astfel el 
va încuraja Coreea de Nord să invadeze Sudul: pe 25 iunie 1950 trupele acesteia 
trec dincolo de paralela 38°. 

Decizând să aplice şi în Asia tactica sa de “îndiguire”, Truman reacţionează 
rapid. Ordonă bombardarea Nordului şi trimite un puternic corp expediționar pus 
sub egida ONU (în absenţa delegatului sovietic, Consiliul de securitate a con- 
damnat agresiunea nord-coreeană). Iniţial puşi în dificultate, americanii - care au 
debarcat în septembrie pe coasta de Vest, aproape de Inchon - îşi resping adver- 
sarii înspre Nord, în direcţia fluviului Yalou, care marchează frontiera cu China. Şi 
Mao va decide să intervină direct în luptă, trimițând la Sud de Yalou mai multe 
sute de mii de “voluntari”, care obligă unităţile ONU să bată în retragere, la rândul 
lor. O dispută dramatică se angajează atunci între comandantul suprem al for- 
telor americane, generalul MacArthur, partizanul “respingerii”, care intenţionează 
să folosească arma atomică pentru a-i face pe chinezi să dea înapoi, şi preşe- 
dintele Truman, care se teme de declanşarea unui Al Treilea Război Mondial şi 
care îl va înlocui pe acesta de la comandă. La sfârşitul lui 1951, frontul se stabili- 
zează în vecinătatea paralelei 38°. Se angajează tratative, ce nu vor duce decât în 
iulie 1953, după moartea lui Stalin, la armistițiul de la Pam Mun Jom. 


CONSOLIDAREA BLOCURILOR (1950-1952) 
q 

Războiul din Coreea marchează o nouă cotitură a politicii occidentale. Chiar 
dacă a contribuit la relansarea economiei americane, stimulând industriile direct 
sau indirect legate de efortul de război (este începutul marelui boom al coastei 
de Vest), el a costat multe vieți şi mai ales a provocat în SUA o veritabilă psihoză 
anticomunistă. “America este în pericol”, declară senatorul Taft. Este momentul 
în care, sub influenţa senatorului MacCarthy, “vânătoarea de vrăjitoare” îşi atinge 
apogeul şi în care secretarul de stat John Foster Dulles (americanii l-au ales în 
noiembrie 1952 ca preşedinte pe republicanul Dwight Eisenhower, fostul coman- 
dant suprem al trupelor aliate în timpul războiului) aplică politicii externe viziunea 
sa în alb şi negru asupra lumii, în timp ce “şoimii”, partizani ai unei linii dure în 
raporturile cu Moscova, visează să extindă mişcarea de roll back (respingere) la 
toate teritoriile ocupate de sovietici după 1945. 

Această “frică” a Americii, împărtăşită şi de europenii din Vest, se traduce în 
căutarea de aliaţi în rândul tuturor ţărilor care se simt amenințate de comunism. 
Pactul Pacificului (ANZUS) semnat în septembrie 1951 între Australia, Noua 
Zeelandă şi SUA este înlocuit în 1954 de SEATO (Organizaţia Tratatului Asiei de 
Sud-Est) care regrupează, în afara acestor trei țări, Pakistanul, Filipinele, Thailanda, 

Marea Britanie şi Franţa. Anul următor, pactul de la Bagdad, care reuneşte Anglia, 
Turcia, Iranul, Pakistanul şi Irakul, încheie încercuirea prin Sud a blocului socia- 
list. În Europa, americanii determină statele din Vest să se unească şi se declară 
favorabili proiectului de “pool (cartel) cărbune-oţel”, prezentat în mai 1950 de 
ministrul francez Robert Schuman. Mai ales, ei vor cere reînarmarea Germaniei, 
în contradicţie formală cu acordurile de la Potsdam şi cu angajamentele luate o 
dată cu semnarea pactului Atlantic. Pentru a evita ca acest demers să nu ducă la 
renaşterea unei puteri militare germane, susceptibile de a repune în discuţie 
beneficiile victoriei, lucru căreia opinia publică franceză îi este extrem de ostilă, 
guvernul de la Paris, pe atunci prezidat de René Pleven, propune - cu acordul 
SUA - un proiect de armată europeană ce ar trebui să integreze forţele germane 
reconstituite şi cele ale altor state membre ale alianţei, într-un ansamblu supra- 
naţional. Pe 27 mai 1952 este semnat în această perspectivă tratatul de la Paris 
instituind “Comunitatea Europeană de Apărare” (CEA). Anglia i se va ralia, fără 
însă a accepta să facă parte, însă, în 1954, opoziţia conjugată a comuniştilor şi 
gaulliştilor împiedică ratificarea tratatului de către Parlamentul francez. 

Consolidarea lagărului socialist este la fel de spectaculoasă. Chiar dacă au 
reuşit explozia primei lor bombe atomice în 1949 şi a primei bombe cu hidrogen 
în 1953, sovieticii se tem ca adversarii lor să nu profite de enorma lor superiori- 
tate strategică pentru a-i nimici, sau cel puţin pentru a-i readuce la frontierele din 
1939. Stalin, îmbătrânind şi din ce în ce mai izolat, impune taberei sale un 
veritabil regim de stare de asediu şi determină comuniştii occidentali să-şi 
înmulțească manifestaţiile violente îndreptate împotriva alianţei americane şi 
“evanşismului german”. În cele două tabere, mulţi cred în iminenţa unui al 
treilea război mondial. 


CATRE O DESTINDERE INTERNAȚIONALA? (1953) 
————— A 
Moartea lui Stalin, pe 5 martie 19: 3, marchează debutul “dezgheţului”. În 

timp ce unul din noii conducători sovienici, Malenkov, lansează o mare campanie 
în favoarea “coexistenţei paşnice” şi preşedintele Eisenhower expune un plan de 
utilizare paşnică a energiei atomice, pacea este provizoriu restabilită în Extremul 
Orient şi în Asia de Sud-Est, o dată cu armistițiul din Coreea şi acordurile de la 
Geneva, care pun capăt, în iulie 1954, primului război din Indochina. Lumea 
părea să se îndrepte spre o relativă destindere. 

CULTURA 
ÎN PERIOADA 
POSTBELICĂ 


< Capitolul 11 


Viaţa intelectuală şi culturală postbelică este marcată atât printr-o 
puternică voinţă de eliberare formală şi existențială, cât şi printr-un 
sentiment de angoasă, de absurd, de care mulți intelectuali 
încearcă să se distanțeze prin angajarea în lupta politică. Câmpul 
cultural devine astfel, începând cu 1946, un teren de confruntare 
privilegiat între influenţele rivale ale celor doi mari învingători ai 
războiului. Favorizată de forța de penetrare a puternicelor rețele 
financiare şi de hegemonia lingvistică a englezei, influența Statelor 
Unite se exercită mai ales în domeniul culturii de masă: cinema, 
jazz, benzi desenate, roman “negru”... Această pregnanţă a 
“modelului american” se va lovi de rezistența formelor tradiționale 
şi elitiste ale culturii naţionale, literatura, teatrul, artele plastice... şi 
de o contra-cultură comunistă, ea însăşi foarte puternic influențată 
de modelul “jdanovist” şi de canoanele “realismului socialist” în 
vigoare în URSS şi în țările Europei de Est, care se va înfunda 
într-un dogmatism împietrit, deşi totuşi va produce şi opere de 
mare valoare. 


CLIMATUL ÎNTELECTUAL 
AL MIJLOCULUI DE SECOL 


“CAILE LIBERTAŢII” 
CE 

După şase ani de război total, oamenii îşi regăsesc libertăţile pierdute. Hedo- 
nismul generalizat ce însoţeşte această întoarcere la pace nu exclude interogaţia 
lucidă asupra noțiunii de libertate, atât de complexe fiind căile pe care o poate 
lua această valoare regăsită. Desigur, războiul, ocupaţia, propaganda nazistă, 
fascistă sau “colaboraţionistă” nu au putut face să dispară în Europa orice urmă 
de viaţă culturală independentă. 

În Italia, ultimii ani ai fascismului au fost marcati de o puternică ascensiune a 
unei seve contestatare, de unde vor ieşi recoltele fecunde imediat după război. În 
Franţa, literatura a dat câteva capodopere difuzate public sau clandestin, sau a 
căror publicare a fost doar amânată. Este cazul cu Fiinţa şi neantul a lui Sartre 
publicată în 1943, sau, de acelaşi autor, cu primele două volume din Căile liber- 
tăţii, apărute în 1945, însă a căror redactare a fost făcută în mare parte în anii 
Ocupaţiei. În acelaşi timp, teatrul şi în mai mare măsură cinematograful cunosc o 
“vârstă de aur”, despre care depun mărturie, printre altele, filmele Vizitatorii de 
seară (1942) sau şi mai mult Copiii Paradisului (1943) de Marcel Carné, sau 
Goupi Mains Rouges (1943) de Jacques Becker. 

Totuşi, o ruptură profundă cu trecutul imediat şi îndepărtat se produce în 
momentul Eliberării şi o dată cu întoarcerea la pace, după cinci ani de război 
nemilos. În aceeaşi manieră în care perioada de după primul război dăduse 
naştere spiritului “années folles”, perioada care urmează prăbuşirii Axei vede 
dezvoltându-se un climat de eliberare ce afectează toate domeniile vieţii intelec- 
tuale. Sub pana lui Malraux, Eluard, Sartre, Camus şi a multor altora, cuvântul şi 
noțiunea de “libertate” ocupă un loc considerabil în câmpul producţiei literare şi 
teatrale. Libertăţi “formale” recucerite în lupte grele duse cu partizanii “Noii ordini” 
şi care vor servi curând de drapel adversarilor unui alt totalitarism. Libertate a 
omului de a depăşi - prin act voit şi ales - condiţia sa de a fi determinat, biologic 
şi social, libertate în fine de a-şi afirma propriile alegeri existenţiale, între dog- 
mele, tabuurile şi conformisrnele impuse de ideologii, religii sau simpla presiune 
a organismului social. 

ANGOASA ŞI FRENEZIA VIEȚII 
q 

Este adevărat că războiul a făcut să renască, cu o forță înzecită, interogaţiile 
omului occidental, confruntat cu realităţile unei lumi percepute ca fiind din ce în 
ce mai iraţională şi inurnană. Ştiinţa şi tehnica puse în slujba uciderii în masă, 
revelarea capacităţii de distrugere a armelor nucleare, masacrarea civililor, 
reapariţia torturii şi foametei, ororile genocidului hitlerist, mai târziu descoperirea 
crimelor staliniste, apoi atrocitățile comise în timpul războaielor coloniale în 
numele “socialismului”, “progresului”, “democrației”, sunt tot atâtea elemente ce 
contrazic idealurile ce decurg din raționalismul progresist, moştenire a filozofiei 
luminilor şi a pozitivisrnului, şi vor sfârşi prin a ruina vechiul sistem de valori. 

Această repunere în discuţie a certitudinilor transmise de generaţii de familie 
şi şcoală se dezvoltă într-un climat în care teama de un nou război şi mai 
distrugător încă decât cel care tocmai s-a încheiat a înlocuit foarte repede euforia 
Eliberării. O senzaţie de angoasă şi un sentiment al absurdului se văd astfel 
consolidate, iar ideologiile şi religiile existente - îngheţate la această oră în 
poziţie de luptă - nu oferă nici o soluţie de schimbare în afara aceleia a angaja- 
mentului necondiţionat. 

De fapt, mulţi, mai ales printre tineri şi cercurile intelectuale, reacţionează în 
fata acestui pesimism care-i înconjoară afişând o “frenezie de a trăi (fureur de 
vivre)”, care este atât dorinţa de a exploata toate virtualităţile unei existenţe care 
se vrea fără constrângeri, cât şi evadare uşor sinucigaşă într-o lume artificială, pe 
care o simbolizează, până la începutul anilor '50, “mitul Saint-Germain-des-Pres”. 

La “cupola”, la “Cafe de la Flore”, în cafenele sau cabarete, se întâlnesc poeti 
şi cântăreţi (J. Prévert, J. Greco, Boris Vian) însă şi, în jurul lui Jean-Paul Sartre, 
toti cei pe care îi seduce noua filozofie, existenţialismul. 


A SCHIMBA LUMEA 


D= 
În egală măsură, pentru numeroşi scriitori şi artişti, angajamentui, de orice 


natură, este la ordinea zilei. Cu atât mai mult cu cât, în primele zile de după 
război, el se înscrie în continuitatea luptei antifasciste şi a aceleia a Rezistenței. 
Numeroşi sunt cei care, ca Louis Aragon, Paul Eluard, Roger Vailland, Claude 
Roy, Pablo Picasso sau italianul Elio Vittorini, au aderat la partidul comunist, atât 
din ură faţă de fascism şi dorinţă de justiţie socială, cât şi prin opţiune ideologică 
deliberată. Alții, marxişti sau nu, refuză să ia o decizie şi să intre într-o organizaţie 

ale cărei idei nu le împărtăşesc în totalitate, dar care totuşi le părea de viitor 
întrucât exprima “poziţiile clasei muncitoare”. Sartre, în ciuda răfuielilor sale cu 
partidul comunist şi cu ideologii de la Kremlin, catolici, precum cei grupaţi în 
jurul revistei Esprit, “progresişti” şi socialişti decepţionaţi de reformismul prudent 
al stângii moderate şi de compromisurile acesteia cu “burghezia” şi cu “imperia- 
lismul”, acceptă astfel să se încoloneze timp de câţiva ani, printre “tovarăşii de 
drum” ai partidului comunist. Totuşi, începând cu 1947, războiul rece şi alinierea 
comuniştilor occidentali la poziţiile URSS vor determina pe mulţi dintre ei să rupă 
cu comunismul. 


DE LA REVOL'Ă 
LA ANGAJARE 


INTELECTUALII ÎN LUPTĂ 
Mae 
Cea mai mare parte a intelectualilor au trecut deci, în câţiva ani, de la revoltă 
la angajarea partizană în perspectiva unei schimbări a societăţii, şi deci a civili- 
zaţiei. Cei mai numeroşi vor adera la marxism, fie ca “tovarăşi de drum”, fie ca 
militanţi ai partidelor comuniste, în momente în care aceste organizaţii cunosc în 
Europa Occidentală un avânt fără precedent. 
Războiul a determinat un profund clivaj în rândurile intelectualilor şi artiştilor. 
La dreapta, numeroşi dintre ei, şi nu printre cei mai puţin celebri, fără a împărtăşi 
la Eliberare soarta tragică a lui Brasillach sau Drieu La Rochelle (primul a fost 
împuşcat, al doilea s-a sinucis), sunt desconsideraţi pentru atitudinea lor din 
timpul Ocupaţiei şi vor cunoaşte câţiva ani de “purgatoriu”, înainte de a recăpăta 
glas ca urmare a multaţiilor produse de “războiul rece”. Ceilalţi, cei care, într-un 
mod sau altul, au participat la acţiunile Rezistenței, caută, prin scrieri şi prin 
fapte, să le prelungească spiritul şi după instaurarea păcii. Mulţi se vor 
angaja astfel în acţiunea politică, în dorinţa de a promova o lume mai bună; 
unii, ca Albert Camus, fără altă rațiune decât de a “protesta împotriva unui 
univers al nefericirii”. 

VALUL EXISTENŢIALIST 
iaz 

Succesul pe care-l repurtează imediat după Eliberare opera romanescă şi 
scenică a lui Jean-Paul Sartre, animator al unui mic grup de filozofi şi scriitori 
grupaţi în jurul revistei Les Temps modemes, nu corespunde numai unui 
fenomen al “modei”, mai inult sau mai puţin orchestrat de mass media epocii. El 
exprimă în egală măsură un “mal de siècle” al unei generaţii ieşite din război, în 
căutare de răspunsuri la nelinişti care-i sunt proprii. Nu se poate spune că 
versiunea sartriană a existenţialismului (care împrumută mult de la danezul 
Kierkegaard şi germanii Jaspers, Heidegger şi Husserl) ar constitui o “filozofie” 
propriu-zisă, erijată în sistem, şi cu atât mai puţin o cheie de explicare a lumii. 
Angoasa pe care o încearcă eroul sartrian (Roquentin din Greaţa, Mathieu din 
Căile libertăţii) naşte dimpotrivă sentimentul absurdului, al “forfotei contingen- 
tului”, căruia individul nu i se poate sustrage decât prin acţiune. Omul nu este 
nici creatura lui Dumnezeu, nici reprezentantul unei “naturi umane” anterioare 
propriei sale existenţe. Este însăţi existenţa sa cea care îl defineşte (“existenţa 
precede esenţa”) şi el nu are un sens decât prin actele sale (“omul este ceea ce 
el se face”); ceea ce întemeiază atât libertatea, cât şi valorile sale, căci binele şi 
răul nu trebuie considerate drept absolute. 

Fără a fi direct asimilabil curentului existențialist, demersul lui Albert Camus 
prezintă numeroase analogii cu cel al lui Sartre şi a exercitat în egală măsură, în 
Franţa ca şi în străinătate, o influenţă considerabilă asupra generaţiei postbelice. 
Constatând şi el absurditatea unei lumi stranii, ostile şi “populate de irațional”, 
Camus recuză atitudinile evazioniste pe care le constituie în ochii săi sinuciderea 
şi credinţa religioasă. Ceea ce face măreţia omului şi dă un sens existenţei sale 
este a acţiona cu conştiinţa zădărniciei eforturilor pe care le depune. Această 
“sfidare”, această revoltă lucidă şi disperată, trăită cu pasiune, fac din om o ființă 
liberă şi-i dăruiesc singura fericire care îi este accesibilă. “Lupta cu muntele este 
suficientă pentru a umple o inimă de om - scrie Camus. Trebuie să ni-l imaginăm 
pe Sisif fericit” (Mitul lui Sisif, 1942). 

Dacă actul individual este suficient pentru a întemeia libertatea şi valorile 
umane, fără referire la o metafizică sau o morală prestabilite, orice acţiune, de 
orice natură ar fi, prezintă un aspect pozitiv. Astfel pot fi justificate în egală 
măsură actul umanitar şi dezinteresat ca şi gestul gratuit al nihilistului, deci 
acţiunile dăunătoare altuia. Sartre şi Camus, fiecare în maniera sa, au fost 
conştienţi de pericolele unei astfel de atitudini şi n-au încetat să o corijeze, inte- 
grând în doctrina lor - cu preţul unor contradicții de care nu se pot elibera - date 
inspirate din umanismul tradiţional. Camus pune astfel o limită revoltei sale, 

propunând contemporanilor săi să “diminueze aritmetic durerea lumii”, înteme- 
indu-se pe astfel de valori ca justiţia şi fraternitatea şi refuzând orice formă de 
teroare, fie ea destinată să pregătească naşterea unei lumi mari bune. În timp ce 
Sartre acceptă să facă episodic o “bucată de drum” împreună cu comuniştii, 
Camus condamnă fără apel terorismul totalitar, fie el “de stânga”. 

La rândul său, Sartre nu numai că reproşează lui Flaubert şi fraţilor Goncourt 
de a fi “răspunzători pentru represiunea ce a urmat Comunei din Paris pentru că 
nu au scris un rând pentru a o împiedica”, el exaltă de asemenea lupta lui 
Voltaire şi Zola împotriva injustiţiei şi intoleranţei. 


O CULTURĂ A RĂZBOIULUI RECE 


“MODELUL AMERICAN” 


———— 

Aria culturală, în sensul său larg - înglobând şi cultura de masă ca şi cea a 
elitelor - a devenit începând cu 1946-1947 un teren de confruntare privilegiat al 
influențelor rivale ale celor doi mari învingători ai războiului. Aceea a SUA se 
exercită în mod prioritar în America latină, Japonia şi mai ales în Europa de Vest, 
unde ea este beneficiara atuurilor pe care le conferă Americii avansul său 
tehnologic, formidabila sa forţă industrială şi financiară, ca şi prestigiul rezultat 
din rolul pe care l-a jucat în lupta împotriva totalitarismelor nazist şi fascist, apoi 
în reconstrucţia rapidă a ţărilor eliberate, prin intermediul planului Marshall. 
Imaginea, foarte răspândită în intelighenţia antebelică, a unei ţări fără spirit şi 
cultură, pe cale de robotizare şi supusă domniei dolarului, este înlocuită pentru 
mulţi europeni - lipsiţi de-a lungul multor ani de libertate şi de un minim de 
bunăstare - de aceea a unei civilizaţii care a ştiut să îmbine avantajele materiale 
pe care le datorează înaltei sale tehnicităţi cu respectul ideilor democratice. 

În mod foarte natural, în momentul în care, în contextul războiului rece, 
Europa slăbită şi sinistrată părea ameninţată de un totalitarism de altă natură, 
europenii se întorc către superputerea din Vest, nu numai pentru a-i cere să le 
asigure apărarea, ci şi pentru a învăţa de la aceasta, uitând de altfel, adeseori, 
zonele de umbră care însoțesc la această dată mitul Americii-pământ al libertăţii 
(problema negrilor, inegalităţile, maccarthysmul). 

Forţa contagiunii “modelului american” priveşte mai puţin direct formele 
tradiționale şi elitiste ale culturii - literatura, teatrul, artele plastice - cât diversele 

aspecte ale unei culturi de masă conforme aspirațiilor unui public larg, compus 
mai ales din tineri şi atras de modernitate. Desigur, scriitori ca Hemingway, 
Steinbeck, Caldwell, Faulkner, îşi găsesc cititori mai mulţi şi mai entuziaşti decât 
înainte de război. Însă, cum o mărturiseşte o anchetă realizată în 1948 printre 
studenţii de la Sorbona, în general le sunt preferaţi “clasicii” literaturii franceze 
din secolul XX: Gide, Valery, Malraux, Duhamel, Claudel, sau noii “mandarini” de 
pe “Rive gauche”. În schimb, există un puternic entuziasm pentru jazz (perceput, 
de altfel, frecvent ca muzică “neagră”, ceea ce va duce la o răsturnare de 
imagine), pentru cinematografia americană (cea a anilor '30 şi '40, mai degrabă 
decât aceea, destul de mediocră, a anilor fifties) pentru romanul “negru”, litera- 
tura de ficţiune şi banda desenată. Totul nu este numai o adeziune spontană a 
publicului la această ofensivă a modelelor nord-americane, ci datorează în realitate 
mult forţei de penetraţie a puternicelor reţele financiare, hegemoniei lingvistice 
pe care începe engleza în această epocă să o exercite în lume şi acţiunii concer- 
tate a oamenilor de afaceri şi guvernantilor, pentru care deschiderea pieţelor 
externe pentru produsele culturii americane prezintă un interes atât politic 
(vehiculând o “imagine bună” a Americii) cât şi economic (filmul, de exemplu, 
este în acelaşi timp o marfă de export, dar şi creatorul unor noi necesităţi pe care 
le poate satisface industria de dincolo de Atlantic). Difuzia modelor şi modelelor 
provenind din SUA se ciocneşte totuşi de rezistența formelor tradiţionale ale 
culturii. Inclusiv a unei culturi populare, care-şi conservă la această dată multe 
din trăsăturile specifice, atât în lumea rurală, cât şi în cea urbană (în Franţa, 
jazzul nu va triumfa definitiv asupra muzicii “musette” decât în ultimii ani ai 
deceniului 6) 


O CONTRA-CULTURĂ COMUNISTĂ 
C 
Însă valul “american” trebuie mai ales să se confrunte cu emergentța unei 
contra-culturi comuniste. Forța curentului marxist şi ponderea partidelor comu- 
niste constituie într-adevăr o contrapondere deloc neglijabilă la penetrarea 
influențelor americane. Modelelor “decadente”, produse ale unei culturi căreia îi 
denunţă caracterul străin şi vocaţia imperialistă, comuniştii le opun pe cele care, 
în tradiţia naţională, corespund cel mai bine propriilor lor idealuri. De fapt, 
“realismul socialist”, în numele căruia sunt mobilizați, - pe crenelurile cetăţii - 
intelectualii partidului şi “tovarăşi lor de drum”, nu se inspiră decât parţial şi nu 
întotdeauna în mod fericit, din marile opere ale trecutului: acelea ale unui Zola, 

Victor Hugo sau Courbet. El decurge mai degrabă din conformismul şi dogrnatismul 
cultural ce domnesc în Uniunea Sovietică, unde Jdanov - responsabil cu ideo- 
logia URSS - a fixat principiile unei producţii intelectuale şi artistice dedicată în 
mod exclusiv exaltării clasei muncitoare şi partidului: cultul “eroului pozitiv”, 
glorificarea valorilor “proletare” (munca, calităţile morale), condamnarea moder- 
nismului în arte şi literatură, etc. În august 1948, în timpul unui congres al 
“intelectualilor pentru pace”, care se ține la Wroclaw în Polonia, aceste precepte 
jdanoviste (promotorul lor este atunci în dizgrație şi va muri câteva zile mai 
târziu) sunt prezentate de la tribună - de unde romancierul rus Fadeev denunţă în 
Sartre o “hienă dactilografă” - ca trebuind în viitor să ghideze intelighenţia pro- 
gresistă. Începând cu această dată, cultura comunistă a războiului rece se 
înfundă pentru numeroşi ani într-un dogmatism încremenit şi vehement, din care 
răzbat totuşi episodic opere de mare valoare (Eluard, Picasso) nu întotdeauna 
bine primite de partidele comuniste naţionale. În martie 1953, în momentul 
morţii lui Stalin, secretariatul PCF îl va denunța pe Louis Aragon pentru a fi lăsat 
să apară în revista Lettres françaises (al cărei director era) un portret al condu- 
cătorului sovietic făcut de Picasso, neconform cu canoanele realismului socialist. 


VECTORII 
CONFRUNTĂRII CULTURALE 


LITERATURA 
ae 

Confruntarea Est-Vest nu putea decât să transpară în diversele domenii ale 
culturii fie ele tradiţionale, şi adesea încă rezervate unei elite (teatru, literatură, 
arte plastice) sau, din ce în ce mai mult, axate spre o comunicare de masă (sport 
şi mai ales cinema). 

Literatura anilor de război rece şi în special, cea romanescă, care atrage cei 
mai mulţi cititori, se clasifică, după atitudinile politice ale reprezentanţilor, în 
patru tendinţe principale: 

- Curentul existențialist, dominat de statura lui Jean-Paul Sartre (1905-1980), 
autor al unor cărţi ca Greaţa (1938), Zidul (1939), şi al Căilor libertăţii (1945-1949). 

Filozof, scriitor, el este şi un dramaturg care va scrie Cu uşile închise (1944), Morți 
fără morminte şi Târfa cu respect (1946), Cu mâinile murdare, reprezentată 
pentru prima oară în 1948, Nekrasov (1955). Acestei opere i se alătură în anu- 
mite aspecte cea a lui Camus, de altfel în dezacord în numeroase puncte cu 
“Papa existenţialismului”. 

Două cărţi, Străinul şi Mitul lui Sisif (1942) l-au plasat pe Albert Camus 
(1913-1960) în prim planul epocii imediat postbelice. Însă autorul Neînelegerii 
(1943) al lui Caligula (1945) al Stării de asediu (1948) şi al Cei drepţi (1931) 
s-a îndepărtat de Sartre începând cu 1952, în problema-cheie a angajamen- 
tului de stânga. Mai puţin preocupat decât acesta de a ridica un edificiu filozofic 
total, el declara: 


“Nenorocirea este că suntem în epoca ideologiilor şi a ideologiilor totalitare, 
deci suficient de sigure de ele însele, de rațiunea lor imbecilă sau de mărginitul 
lor adevăr pentru a nu vedea salvarea lumii decăt în propria lor dominație.” 


În 1954, Simone de Beauvoir va înfăţişa în Mandarinii, premiul Goncourt 1954, 
un tablou foarte sugestiv al mediului intelectualilor “existenţialişti” şi va evoca 
conflictul dintre Sartre şi Camus. 

- Curentul comunist, angajat în toate bătăliile PCF, ilustrat în Franţa - în afara 
marilor nume ale lui Aragon (Comuniştii 1949-1950) şi Elsa Triolet (Calul alb, 
1942, Primul costă două sute de franci - Premiul Goncourt 1944) - de romanescul 
militant al unui André Stil (Premiul Stalin 1951 pentru Primul şoc), unui Pierre 
Courtade (Jimmy, 1951) sau unui Jean Laffitte, sau de cel mai puţin dogmatic şi 
mai literar al lui Roger Vailland (Beau Masque, 325 000 franci). Tonul a fost de 
Laurent Casanova la cel de-al XI-lea Congres al PCF la Strasbourg în 1947, când a 
declarat că intelectualii trebuiau să “se ralieze poziţiilor ideologice şi politice ale 
clasei muncitoare”. Tot atâtea recomandări ce vor duce adesea la o artă de 
circumstanţă, dispreţuită de dreapta, dar şi de intelectualii stângii necomuniste. 

- Un curent angajat la dreapta, dar provenit de asemenea din rândurile 
Rezistenței şi care se regrupează în jurul gaullismului. André Malraux (1901-1976) 
este figura sa cea mai reprezentativă, însă el a încetat la această dată să-şi mai 
exercite talentul în genul romanesc. Un număr de reprezentanţi ai acestui curent 
colaborează la revista Liberté de Esprit, unde nu vor întârzia să li se alăture 
scriitori care îi depăşesc în anticomunism, atașați unei drepte mai tradiţionale. 

- Un curent ce se reclamă de la principiile neangajării politice, de fapt net 
orientat spre dreapta, ca mica grupă a “husarilor”, incluzând pe R. Nimier, M. 
Don, A. Blondin, J. Laurent, cel puţin la fel de ostili lui Sartre şi şcolii sale 
ca şi comunismului. 

Să notăm, în sfârşit, că mari scriitori ca Gide (Premiul Nobel pentru literatură 
în 1947) nu aparţin nici uneia dintre aceste tendinţe şi se ţin la distanţă de orice 
angajare politică. 

Şi dacă cea mai mare parte a operelor reprezentate în teatre în decursul celor 
zece ani ce urmează Eliberării aparţin repertoriului clasic şi celui de “Bulevard” 
(acesta din urmă putând face de altfel referire la actualitate) un mic număr de 
piese dezvoltă explicit teme politice care sunt acelea ale războiului rece. Puțin 
reprezentat la dreapta, unde este mai ales ilustrat de operele lui Jean Anouilh 
Omifle, Pauvre Bitos, acest teatru “angajat” cunoaşte în cealaltă tabără un relativ 
succes, fie că e vorba de teatrul lui Sartre, de adaptările lui Jean Vilar şi ale 
“Teatrului naţional popular” după operele dramaturgului comunist german 
Bertolt Brecht, Mutter Courage, sau ale piesei americanului Arthur Miller, 
Vrăjitoarele din Salem, realizate la sfârşitul lui 1954 la Paris de Yves Montand şi 
Simone Signoret şi care transpune în America puritană a secolului al XVII-lea 
problemele .ridicate de maccarthysm în Statele Unite (afacerea Rosenberg). În 
schimb, piesa lui Roger Vailland consacrată războiului din Coreea - Colonelul 
Foster va pleda vinovat - şi în care dezvoltă o tematică ce asimilează armata 
americană cu ocupantul hitlerist, nu va cunoaşte decât două reprezentații (mai 
1952), interzisă, este drept, de prefectul de poliţie ca urmare a manifestaţiilor 
provocate de extrema dreaptă. 


ARTELE PLASTICE 
q 

Artele plastice postbelice, în special pictura, par a fi mai puțin afectate de 
dezbaterile zilei decât celelalte domenii ale universului cultural, chiar dacă un 
Picasso rămânea multă vreme în obedienţa PCF. Încă dinainte de război, o operă 
ca Guemica incita artiştii, dacă nu să se angajeze, cel puţin să se facă ecoul 
dramelor şi pasiunilor Istoriei. 

Nu este mai puţin adevărat că, imediat după război, o artă ca pictura nu 
mobilizează decât o minoritate instruită a opiniei publice. Două luni după Elibeiarea 
Parisului, în octombrie 1944, Salonul de Toamnă este teatrul unei manifestații 
ostile faţă de ceea ce o parte a publicului considera a fi “farse”. Mai multe pânze, 
printre cele mai provocatoare, sunt smulse şi trec din mână în mână sub glumele 
proaste ale adversarilor artei avangardiste. Această mică revoltă, repede uitată, 
este probabil ultima manifestaţie de acest gen, generată de un public de cunos- 
cători, în faţa ascensiunii inexorabile a artei nonfigurative. 

Cunoscuţi de toţi graţie reproducerilor operelor lor, difuzate prin intermediul 
cărţilor de artă şi curând afişate sub formă de postere în locuinţele mic-burgheze, 
marii pictori interbelici - cubişti, expresionişti, suprarealişti - cunosc o soartă 
asemănătoare celei a irmpresioniştilor, o “clasicizare”, chiar dacă şi-au păstrat 
toată îndrăzneala creativă, ca Matisse în marile sale colaje (Tristeţea regelui, 
1952) sau Picasso, care se instalează triumfător la Antibes în 1946, şi care va 
domina mai mult de un sfert de secol arta picturală a lumii occidentale. Bonnard 
(mort în 1947), Braque, Rouault, Chagall, Fernand Léger beneficiază de aceeaşi 
consacrare în decursul ultimilor ani ai vieţii lor, continuând totuşi să aducă un 
“aer proaspăt” în arta timpului lor. 

Într-o lume marcată de război, pradă incertitudinilor, angoasei şi sentimentului 
absurdului, se impune cu o şi mai mare vigoare încă decât în perioada de după 
primul război mondial voinţa de a fugi din real, sau cel puţin din lumea - fals 
raţională - a aparenţelor. Pe urmele paşilor unei generaţii ce se stinge (Kandinsky 
şi Mondrian dispar şi unul şi celălalt în 1944), suprarealismul cunoaşte o a doua 
tinereţe, ilustrată de numele lui Paul Klee, Joan Miró, René Magritte, Salvador 
Dali... Este vorba în egală măsură de artă abstractă, sau “concretă”, după definiţia 
care i se dă. 

Opus acestor tendinţe se dezvoltă, ca reacţie, un curent realist sau neorealist 
care este încarnat, în special, în operele francezului Fougeron sau italianului 
Renato Guttuso. În unele cazuri, talentul poate coexista cu aplicarea stricto 
sensu a preceptelor realismului socialist. Emoţia şi reflectarea ghidează 
penelul - adeseori hiperrealist înainte de această dată - unui Fougeron, care se 
consacră descrierii sărăciei, bolii şi mutilării, prețuri plătite, în ochii săi, de 
clasa muncitoare pentru prosperitatea societăţii capitaliste: Judecătorii, Ţara 
minelor, 1950. 


CINEMA 
q 

În cinema, tensiunile Est-Vest apar mai putin în continutul filmelor realizate, 
cât în influenţa Statelor Unite pe un triplu plan economic, politic şi cultural. 

Dacă războiul rece apărea direct sau indirect (prin intermediul filmelor 
“militare”, a căror funcţie este de a arăta o Americă liberă şi puternică în faţa 
totalitarismului) în cinematografia americană a deceniului 1945-1955, pe atunci 
supusă presiunilor inchizitoriale ale comisiei asupra activităţilor antiamericane 
(care procedează la mii de anchete şi de audieri şi urmăreşte sute de actori, de 

realizatori, de scenarişti, acuzaţi de a avea legături cu partidul comunist), el este 
rareori prezent în cinematografia europeană a epocii. Foarte puţin numeroase 
sunt filmele ce fac referire la conflictul Est-Vest, cum ar fi Înainte de potop de 
André Cayate (1955) sau Al Treilea Om al britanicului Carol Reed (1949). Atitu- 
dinea politică, când va fi, se va înscrie în cadrele unei cinematografii “sociale”, în 
filonul cinematografului francez al anilor '30 (Le Point du jour(?) de Louis Daquin, 
1949) sau va lua forma comediei, ca seria Don Camillo, care înfăţişează, prin 
personajele interpretate de Fernandel şi de italianul Gino Cervi, un preot din 
câmpia Pô aflat în dispută cu un primar comunist, un om cumsecade care, ca 
mulţi dintre cei asemenea lui - acesta şi este, de o manieră foarte explicită, 
mesajul filmului lui Julien Duvivier, primul din serie, ieşit pe ecrane în 1952 - s-ar 
întoarce cu dragă inimă în sânul Bisericii, dacă nu ar fi manipulat de statul major 
al partidului. 

Până la sfârşitul anilor '50, producţia americană ocupă un loc privilegiat în 
cinematografia mondială. Această dominație, care face din filmul american un 
puternic vector de influenţă, se explică prin diverse raţiuni: 

- Este vorba mai întâi de o hegemonie financiară şi tehnică. Concentrarea 
firmelor producătoare şi înalta tehnicitate a cinernatografului hollywoodian 
permit acestuia să realizeze - în afara filmelor de calitate - produse ieftine 
(aşa-zise de serie B), sau, dimpotrivă, opere de “mare spectacol” (Cecil B. de 
Mille) şi cu buget imens, difuzate în lumea întreagă graţie excelentelor reţele de 
distribuţie. 

- Este vorba, pe de altă parte, de o dominatie politico-economică. Ea se exprimă 
prin acordurile comerciale semnate imediat după război cu ţările eliberate şi 
stipulând frecvent - cum este cazul acordurilor Blum-Byrnes - că acestea din 
urmă vor trebui să acorde o proporţie minimă proiecției filmelor americane. 
Ceea ce permite producţiei de peste Atlantic să ocupe aproape pretutindeni în 
lume, o proporţie foarte importantă a timpului de proiecţie pe ecrane. 

- Se poate vorbi, în fine, de influenţa artistică. Dacă cinematografia 
hollywoodiană a anilor 1945-1955 suferă efectele negative ale “vănătorii de 
vrăjitoare” maccarhyste (eliminarea “celor zece de la Hollywood” de comisia 
pentru activităţi antiamericane, trimiterea în şomaj forțat a numeroşi actori şi 
realizatori suspecți de comunism, exil în Europa al unor mari cineaşti ca Chaplin, 
Losey şi Jules Dassin), ea continuă să realizeze opere tehnic excelente (come- 
diile lui B. Wilder; westernurile lui J. Ford şi M. Hawks; comediile dramatice ale 
lui R. Aldrich şi W. Wyler, etc.) şi trăieşte din beneficiile prestigiului şi miturilor 
sale, feminine sau masculine, cum ar fi cel al lui Bogart. 

Această hegemonie a cinematografiei americane întâlneşte totuşi numeroase 
rezistenţe, mai ales în Europa. 

- În Italia, unde trupele aliate - mai ales în Sud - au echipat numeroase săli cu 
material modern impropriu proiectării filmelor naţionale, fluxul producţiei de 
peste Atlantic nu a împiedicat realizatorii de talent (Visconti, de Sica etc.) să facă 
să se nască o cinematografie nouă, la fel de îndepărtată de universul aseptizat 
şi conformist al comediei hollywoodiene ca şi de producţiile umflate ale 
cinema-ului propriu-zis “fascist”. Chiar dacă conţinutul său social şi orientarea 
politică - de stânga - sunt evidente, acest curent neorealist, rezultat al unei 
îndelungi maturizări accelerate de război, nu îşi trage deloc inspiraţia din 
“realismul socialist”, aşa cum îl concep Stalin şi Jdanov, şi, dacă uneori împru- 
mută de la cinematografia sovietică, modelele sale se numesc Eisenstein şi 
Pudovkin. Acestea spuse, temele pe care le dezvoltă cineaştii şcolii neorealiste 
(mizeria urbană, delincvenţa juvenilă, exploatarea păturilor rurale, etc.) se înscriu 
într-o luptă politică care nu este prea îndepărtată de aceea pe care o duce în 
acelaşi moment PCI, ai cărui membri sunt mulţi dintre realizatori. Dintr-o pro- 
ductie foarte bogată, vom reţine Roma, oraş deschis de R. Rossellini (1944-1945); 
Pământul se cutremură de L. Visconti (1948); Nopțile Cabiriei de F. Fellini (1956); 
Hofi de biciclete de V. de Sica (1948), Orez amar de G. de Santis (1949). 

- În Franţa, unde sondaje efectuate în anii '50 indică că publicul consumă 
multe filme americane, însă nu le apreciază decât ca fiind mediocre şi unde 
curentul neorealist produce puţine opere semnificative, rezistenţa în fata mode- 
lelor hollywoodiene se sprijină pe o tradiţie, pe un “savoir-faire”, care prelungesc 
fără a îl reînnoi prea mult, cinema-ul anilor '30 şi pe cel al Ocupaţiei. Filme roz, 
comedii vesele sau dramatice, filme istorice cu vocaţie recreativă sau didactică, 
teatru filmat, filme cu conţinut “social”, etc., se îndepărtează prea puţin de 
formele “clasice” şi nu vor constitui evenimente decât atunci când vor ironiza 
morala tradiţională (Manon de Clouzot, Le Diable au corps de Claude Autant- 
Lara, cu Gérard Philipe). Prea puţină influenţa americană în toate acestea, în 
afară de, spre sfârşitul perioadei, apariţia pe ecrane a thriller-ului “à la française”, 
gen abordat de Jacques Becker în 1954 cu adaptarea romanului “negru” al lui 
Albert Simonin: Nu v-atingeţi de parale. Însă, dacă atmosfera şi montajul 
amintesc efectiv de filmele polițiste americane, eroii - interpretaţi de un Jean 
Gabin sau un René Dary - decorurile şi limba rămân tipic franţuzeşti. 

Cât despre cinema-ul bitanic, el arată, mai bine decât oricare altul, limitele 
influenţei americane şi rămâne la fel de fidel tradiţiilor antebelice, exemplu fiind 

Scurtă întâlnire de David Lean, 1946. Film al “războiului rece” prin excelenţă, Al 
Treilea Om, de Carol Reed (1949) nu face excepţie, în măsura în care este vorba 
de o operă anglo-americană. 


SPORT ŞI POLITICA 
Ea 

Sportul nu a rămas pe dinafară şi resimte la scara sa confruntarea dintre cele 
două superputeri. Jocurile olimpice de la Helsinki, din 1952, primele la care 
participă URSS, au constituit ocazia unei confruntări planetare între cei doi Mari, 
prin intermediul atleţilor. În afara acestui şoc spectaculos, imaginile pe care ni le 
oferă presa celor două tabere despre campionii din Est sau din Vest sunt reve- 
latoare pentru climatul războiului rece. Când este vorba despre primii, imaginea 
ce revine cel mai adesea în presa necomunistă este aceea a “tăvălugului” 
(fotbaliştii sovietici opuşi iugoslavilor “individualişti” şi “imaginativi”), a maşinii 
(cehul Emil Zatopek, de trei ori medaliat cu aur) impecabile, perfect reglate, însă 
anonime, dacă nu chiar inumane. “Sunt, scrie Thierry Maulnier, nişte soldați 
disciplinaţi şi solizi, duri şi masivi (L'Equipe). Sunt mai puţin “eleganţi” decât 
americanii, mai puţin supli, mai puţin strălucitori. Ei sunt “bondoci” şi “îndesaţi”. 
Surâd rar. Îi recunoşti, scria corespondentul lui Le Monde, după “porneții proemi- 
nenţi” şi “maxilarele pătrate sub şapca proletară”. Altfel zis, un curios amestec al 
portretului-robot al rusului tradiţional şi al omului nou, implacabil şi impersonal, 
făurit de mecanica stalinistă. Presa comunistă insistă, dimpotrivă, pe sănătatea 
fizică şi morală a echipei URSS, pe vigoarea calmă şi entuziasmul pe care-l relevă 
“ochii limpezi”, privirea “dreaptă”, gesturile sigure ale atleţilor din Est. Produse 
ale unui sistem? Desigur, se admite aceasta, însă pentru a ajunge la concluzii 
opuse acelora ale adversarului. 

PARTEA a Il-a 

PROGRESUL ŞTIINŢIFIC 
ŞI TEHNIC 
ŞI CONSECINȚELE 
SALE ECONOMICE 


< Capitolul 12 


Al Doilea Război Mondial a dat un puternic impuls ştiinţelor şi 
tehnicii, care cunosc o nouă vârstă de aur după 1945. Profundele 
lor implicații strategice şi economice justifică prioritatea acordată 
cercetării aplicate, care se află în însăşi “inima” concurenţei dintre 
state şi întreprinderi, ale căror raporturi de putere ea le va decide 
de acum înainte. Pe de altă parte, înmulțirea aplicațiilor cotidiene 
ale noilor tehnici constituie o miză majoră a societăţii. Progresele 
enorme realizate în domeniile decisive ale fizicii nucleare, cercetării 
spațiului, informaticii, biologiei, au modificat radical datele vieţii 
economice şi sociale. Vechii noţiuni de revoluţie industrială îi ia 
locul aceea, mai imaterială, a revoluţiei informatice care antrenează 
progresiv societățile dezvoltate spre o eră post-industrială încă 
ineficient dirijată. 


O NOUĂ VÂRSTĂ DE AUR 
A ŞTIINŢEI ŞI TEHNICII 


IMPULSUL DURABIL DAT 
DE AL DOILEA RĂZBOI MONDIAL 
q 

Dacă dezvoltarea ştiinţei şi tehnicii pare a se înscrie într-o lungă continuitate 
începând din secolul XIX al Doilea Război Mondial i-a dat în mod incontestabil un 
nou impuls, pentru că nici o victorie nu depinsese mai înainte în asernenea măsură 
de mobilizarea tehnologiilor de avangardă. Punerea la punct definitivă a radarului 
a permis englezilor să reducă intensitatea bombardamentelor Luftwaffe. Însă, 
mai ales, savanții de naţionalităţi diferite reuniți în cadrul proiectului “Manhattan” 
sunt cei ce au învins în final în faţa cercetătorilor germani şi japonezi deopotrivă 
în lupta pentru căutarea armei absolute, o dată cu realizarea bombei atomice. 
Or, această puternică impulsionare a efortului de război, curând înlocuită de 
rivalitatea pe multiple domenii între Est şi Vest (“războiul rece”), trebuia să dea 
naştere unei noi vârste de aur a ştiinţei şi tehnicii, susținute permanent de statele 
dornice să-şi menţină prestigiul şi puterea într-o lume caracterizată de concu- 
rențe şi antagonisme. Astfel s-a ajuns ca, după 1945, numărul de savanţi şi al 
descoperirilor sau invențiilor lor să depăşească tot ce acumulase omenirea de la 
începuturile istoriei sale. 

Statele Unite, care au cucerit, cu ocazia războiului, primul loc mondial în 
materie de cercetare ştiinţifică şi tehnică numără 400 000 de cercetători încă din 
anii '50, faţă de numai 15 000 în anii '20. Această excepţională concentrare de 
materie cenuşie, îmbogăţită prin apelul sistematic la creiere” din străinătate 
(brain drain), le permite să monopolizeze premiile Nobel de după război. URSS, 
a cărei ideologie oficială acordă ştiinţei un rol privilegiat, şi care dispune de 
matematicieni remarcabili, îşi concentrează eforturile de cercetare în domeniile 
armamentului şi cuceririi spaţiului, priorităţi ale războiului rece, în detrimentul 
programelor afectate eficienţei economice şi sociale. Europa Occidentală, care, 
de la Renaştere la Descartes şi la pozitivismul secolului al XIX-lea, a inventat o 
metodă de experimentare şi de raţionament logic, moşteneşte tradiţii intelec- 
tuale care şi-au demonstrat valoarea şi nu au pierdut nimic din eficacitate; însă 
mijloacele financiare pentru a susţine programe costisitoare vor lipsi de acum 

înainte, ceea ce va încuraja cooperarea cu Statele Unite. Pornind de la structuri 
mentale diferite, popoarele Asiei, şi în primul rând japonezii, au devenit cam- 
pionii inovației, care a luat-o înaintea cercetării fundamentale, desigur mult prea 
mult timp neglijată. Cu excepţia notabilă a Indiei, țările subdezvoltate nu dispun 
de mijloacele pe care le necssită cercetarea modemă, iar înapoierea tehnologică 
constituie una din slăbiciunile lor, printre cele mai devastatoare. 

Ştiinţa şi tehnica au devenit după 1945 mize de putere între state, fie că e 
vorba în totală prioritate de cursa armamentelor sofisticate de la bomba atomică 
la iniţiativa de apărare strategică (SDI, sfidare victorioasă lansată în 1983 de 
preşedintele Reagan URSS-ului), dar şi de cucerirea spaţiului, stăpânirea reţelelor 
planetare de comunicaţii şi chiar de cercetarea medicală, cum o arată competiţia 
recentă dintre cercetătorii francezi şi cei americani cu privire la identificarea 
virusului SIDA. 


IMPORTANȚA SPORITA 
A CERCETARII APLICATE 
q 

Ştiinţa pură are drept obiect cunoaşterea universului, analiza elementelor ce 
îl alcătuiesc şi a forţelor ce îl guvernează, înțelegerea mecanismelor misterioase 
ale vieţii Ea aspiră, cu excepţia “ştiinţelor umane” ca istoria, economia politică 
sau sociologia, unde liberul arbitru al individului interzice orice sisternatizare, să 
traducă rezultatele sale sub forma unor legi de aplicare generală. Această 
căutare necesită mijloace considerabile pentru a obține rezultate în mod necesar 
aleatorii, care nu determină decât ocazional aplicaţii imediate rentabile. Sunt 
deci statele, cele care prin intermediul reţelei lor de centre de cercetare (în 
primul rând al Universităţilor) îşi asumă sarcina celor mai mari riscuri financiare 
pentru această cercetare denumită “fundamentală”. 

Or, imperativul concurenţei impune liderilor politici ca şi şefilor de întreprin- 
dere să privilegieze eficacitatea imediată, care implică inovarea, adică punerea în 
aplicare a cunoştinţelor teoretice ale ştiinţei prin intermediul tehnicii. Inginerul 
francez Louis Armand, de numele căruia vor rămâne legate multe mari realizări 
tehnice ale celei de-a doua jumătăţi a secolului (de la concepţia trenurilor rapide 
la dezvoltarea industriei nucleare) a proclamat cu tărie această nouă uniune între 
ştiinţă şi tehnică: 

“.. fără bariere între tehnica “terestră” şi ştiinţa înălțătoare. O mare simbioză 
a cunoştinţelor, a iscusinței mâinii de lucru şi a spiritului, iată imaginea conformă 
marii convergente a epocii noastre.” 

Programele şi bugetele favorizează deci cercetarea aplicată, cercetarea-dez- 
voltare, fiind bine înţeles că la foarte ridicatul nivel de complexitate atins de 
tehnologiile actuale, aportul cercetării fundamentale este cel mai adesea indis- 
pensabil, şi că interacţiunile între teorie şi practică sunt din ce în ce mai 
frecvente. De exemplu, dacă progresele ştiinţifice ale astronomiei şi astrofizicii au 
permis explorarea spaţiului extra-atmosferic, tehnicile astronauticii au făcut de 
asemenea să avanseze cunoaşterea universului. 

Toate marile state se străduiesc să consacre între 2 şi 3% din venitul lor 
naţional cercetării în ansamblul ei, în scopul realizării a maximum de invenţii, 
surse de putere şi de profituri. Pentru a exercita controlul gestiunii acestor dotări 
considerabile, statele au creat organisme specializate, dintre care cel mai 
celebru este Agenţia spaţială americană, NASA (National Aeronautics and Space 
Administration), însă poate fi citată şi concurenta sa, Agenţia spaţială europeană, 
sau unele creaţii franceze ca CNRS (Centrul naţional pentru cercetarea ştiinţifică) 
sau CEA (Comisariatul pentru energia atomică) printre multe altele. În acelaşi 
timp puterea publică, ca şi întreprinderile, multiplică contractele de cercetare cu 
Universitățile, ale căror lucrări teoretice se văd astfel puse în relaţie directă cu 
eventualii utilizatori: în California “Silicon Valley” a regrupat astfel întreprinderi 
dedicate cercetării şi producţiei în simbioză cu universitatea Stanford din 
San Francisco, exemplu pe care încearcă să-l imite numeroase tehnopolisuri din 
întreaga lume. 


IMPLICAȚIILE SOCIALE ALE TEHNO-ŞTIINȚEI 
q 
Integrându-se din ce în ce mai puternic într-un proiect social, fie de ordin 
politic sau economic, cuplul strâns al științei şi tehnicii (“tehno-ştiința”) a devenit 
în mod necesar o miză a societăţii. Pe de o parte, condiţia cercetătorului s-a 
modificat profund de când invențiile au încetat să mai fie un act individual motivat 
de o curiozitate dezinteresată. Complexitatea crescândă a lucrărilor de cercetare 
impune formarea de echipe strict specializate, astfel încât marile invenţii sunt cel 
mai adesea rodul unei munci colective. Acest anonimat relativ (există întotdeauna 
unul sau mai mulţi şefi de lucrări) nu înlătură totuşi nimic din responsabilitatea 
savantului, care se simte dimpotrivă din ce în ce mai răspunzător în faţa opiniei 
publice în legătură cu descoperirile sale şi eventualele lor consecinţe. Nu rareori 
el se confruntă cu grave probleme morale, cum este cazul savantului atomist 

american Robert Oppenheimer, care, la începutul anilor '50, optează pentru a-şi 
manifesta, cu preţul revocării sale, opoziţia faţă de fabricarea bombei termonu- 
cleare (“bomba H”). Astăzi biologii sunt cei îngrijoraţi de manipulările genetice 
făcute posibile de progresele ştiinţei lor. 

Pe de altă parte, cetăţenii ce contribuie prin impozite la finanţarea cercetării 
cer ca marile opţiuni ştiinţifice să facă obiectul unei dezbateri democratice. 
Opinia publică este cu atât mai sensibilă la civilizaţia tehnicistă cu cât aceasta 
ocupă un loc important în programele de învăţământ şi informare, şi în paralel 
numeroase bunuri de uz curent afişează ostentativ o etichetă tehnologică, 
adeseori devenită sinonimă cu calitatea. Totuşi, relaţia prea strânsă care s-a 
stabilit între tehnicile de vârf şi finalităţile militare pe de o parte (relaţii subliniate 
de mass media cu ocazia intervenţiei împotriva Irakului din 1991) şi, pe de altă 
parte, sentimentul de teamă, adeseori amestecată cu admiraţia, pe care îl 
încearcă individul în faţa forţei tehnicilor moderne, au provocat reacţii de 
suspiciune sau de ostilitate ce vizează să supună progresul ştiinţific şi tehnic unor 
limitări de ordin etic sau ecologic. În acest scop au fost constituite comitete de 
etică pentru a proteja integritatea persoanei umane faţă de orice manipulare 
genetică abuzivă, sau încă, comisii desemnate pentru a veghea la utilizarea 
democratică a fişierelor informatizate. Consolidarea democraţiei apare în final 
drept cea mai bună metodă de a gestiona noile provocări pe care le ridică 
societăţii contemporane progresul accelerat al ştiinţei şi tehnicii. 


DOMENIILE-CHEIE ALE PROGRESULUI 
ŞTIINŢIFIC ŞI TEHNIC 


De când există ştiinţa, domeniile sale de investigaţie nu au încetat să se 
diferenţieze definind mai precis specificul şi limitele lor respective, până 
într-acolo încât a pune în pericol vechiul vis al unităţii cunoaşterii. Şi dacă se 
întâmplă ca o descoperire excepţională ca punerea în evidență a ADN şi a 
cromozomilor în 1953 să permită restituirea unităţii sale lumii vii, totuşi s-a ajuns 
să se recunoască diversitatea domeniilor progresului tehnico-ştiinţific şi ca 
acestea să fie distinse între ele, privilegiindu-le pe acelea ce au constituit cei mai 
importanţi vectori ai modernizării după 1945. 

FIZICA NUCLEARĂ, DE LA DOMENIUL MILITAR LA CEL CIVIL 


EI 
De la începutul secolului fizica nucleară şi-a urmat calea de explorare a 


atomului şi a radioactivităţii. Descoperirea lui Einstein că materia poate dispărea 
eliberând energie este dusă mai departe în 1939 de Frédéric şi Irène Joliot-Curie, 
care realizează fisiunea atomului. Războiul va privilegia aplicaţiile militare ce vor 
conduce, în 1945, la bomba atomică americană utilizată împotriva Japoniei. 

Stimulul militar a făcut să progreseze mijloacele de investigaţie ale fizicii 
nucleare, sub forma unor maşini impresionante, acceleratoarele de particule, din 
ce în ce mai puternice după 1945. Cyclotronul conceput în anii '30 a fost cu mult 
depăşit de sinchrotronurile construite după război în SUA şi în Europa. 

În ciuda ororii retrospective provocate de masacrul de la Hiroshima în rândul 
opiniei publice mondiale, energia nucleară este mai întâi la originea unei formi- 
dabile revoluţionări a armamentelor. Un prag cantitativ este depăşit când se 
descoperă către 1950 că fuziunea nucleului de hidrogen (principiul bombei H) 
eliberează, la aceeaşi masă, de 8 ori mai multă energie decât fisiunea nucleului 
de uraniu utilizat pentru bomba A. Puterea bombelor trece rapid de la scara 
kilotonelor la cea a megatonelor şi, în ciuda numeroaselor conferinţe destinate 
să o stopeze, cursa înarmărilor va duce la acumularea unei capacităţi de distru- 
gere înspăimântătoare, teoretic capabilă să anihileze orice urmă de viaţă de 
pe planetă. La începutul anilor '80, bomba cu neutroni concepută pentru a 
opera distrugeri selective reprezintă ultima achiziţie în acest domeniu; o 
dată cu progresele miniaturizării, aceasta face posibilă utilizarea tactică a 
armelor nucleare. 

În paralel, stăpânirea progresivă a energiei nucleare a permis producerea din 
abundență a electricităţii. Până în 1970, Marea Britanie s-a impus, în cadrul unei 
politici de diversificare energetică, drept primul producător mondial de curent 
electric de origine nucleară. SUA, exploatând avansul cucerit pe planul militar, 
vor pune la punct fluxuri de producţie care, bazate pe utilizarea uraniului îmbo- 
gătit în izotopi 235, par a asigura o exploatare mai comodă şi mai rentabilă. 
Începând cu 1973, criza petrolului incită marile ţări industrializate să lanseze 
ambiţioase programe de construire de centrele nucleare, utilizând cel mai 
adesea brevete americane. De concepţie mai recentă, tehnica reactorului cu 
neutroni rapizi, care derivă din teoria fuziunii nucleare, s-a dezvoltat mai ales în 
URSS şi în Franţa (construcţia de reactoare super-Phânix la Creys-Malville în 
regiunea Isere); ea ar trebui să ofere avantajul de a produce tot atâta material 

fisionabil cât consumă. Cu toate acestea, costurile financiare ale acestor pro- 
grame, riscurile de contaminare radioactivă, teama de a nu vedea combustibilii 
radioactivi (mai ales plutoniul) folosiţi în scopuri militare de ţări tot mai nume- 
roase provoacă neliniştea unei părţi importante a opiniei publice şi conduc la a 
frâna punerea în aplicare a echipamentelor prevăzute. 

Din 1981, sub impactul celui de-al doilea şoc petrolier, 10% din electricitatea 
consumată în lume era deja produsă de centrale nucleare, însă acest procent 
depăşea 20% în Franţa, 35% în Belgia, Elveţia, Suedia, şi depăşea 50% în unele 
regiuni, ca statul Arkansas din SUA sau landul Hamburg în RFG. Zece ani mai 
târziu, centralele nucleare furnizează 18% din electricitatea utilizată în lume, însă 
această proporţie atinge 21,6% în SUA, 40-+50% în Belgia, Elveţia şi Suedia şi 75% 
în Franţa, unde această producţie a fost în mod special încurajată. Considerată 
drept un remediu împotriva crizelor petroliere, energia nucleară îşi păstrează, 
totuşi, în afara aplicaţiilor sale militare, o imagine amenințătoare, care reapare 
periodic cu ocazia unor accidente majore, precum acela de la Three Miles Island 
în Pennsylvania (1979) sau, mai ales, acela mai recent de la Cernobâl în Ucraina 
(26 aprilie 1986). 


CUCERIREA SPAȚIULUI 
q 
Vechi vis al omenirii, exploatarea spaţiului se înscrie în continuarea istoriei 
aviaţiei, ale cărei cuceriri le foloseşte. Reuşita sa implică progrese constante în 
chimia combustibililor, metalurgie, mecanica de înaltă precizie, sistemele de 
teleghidare. Zborurile umane necesită o mai bună cunoaştere a comportării 
organismului în stare de imponderabilitate. Toate disciplinele ştiinţifice sunt deci 
mobilizate de programele spaţiale în cercetările convergente spre acelaşi obiectiv 
final. Şi aici rivalitatea între cele două Superputeri a stimulat pe cercetători. 
Primul obiectiv al cercetării spaţiale a fost stăpânirea tehnicii sateliților; din 1957, 
lansarea pe orbită a primului “sputnik” de către URSS dă semnalul unei curse 
înverşunate a cărei miză este atât prestigiul, cât şi puterea. Dacă sovieticul 
Gagarin reuşeşte în 1961 prirnul zbor orbital urnan, urmat curând de americanul 
Shepard, un compatriot al acestuia din urmă, Neil Armstrong, va fi primul om 
care va păşi pe Lună pe 21 iulie 1969, eveniment de o importanţă considerabilă. 
După 1970, cercetarea spaţială lucrează la punerea la punct a staţiunilor orbitale: 
staţiile “Saliut” sovietice, aprovizionate periodic de nave “Soyuz”, navetele spaţiale 

americane (“Columbia”, “Challenger”, apoi “Discovery” şi “Endeavour”), care 
tind să devină veritabile avioane spaţiale. În timp ce Europa se angajează la 
rândul său în aventura spaţială, o dată cu lansarea rachetei “Ariane”, URSS şi SUA 
trimit sonde din ce în ce mai departe de Pământ în scopul de a explora spaţiul 
interplanetar. În 1976, sonda Vicking ajunge pe Marte şi, în iunie 1983, după ce a 
observat de aproape mai multe planete, Pioneer 11 este prima maşină construită 
de om care a părăsit sistemul solar, continuând să emită pentru un timp semnale 
care să ne parvină. 

Dacă cucerirea spaţiului nu a putut progresa decât mobilizând aporturile 
întregului ansamblu tehnico-ştiinţific, ea a făcut de asemenea să avanseze 
cunoaşterea ştiinţifică permiţând realizarea tuturor genurilor de experienţe în 
condiţii de imponderabilitate, până atunci necunoscute; devine posibilă schițarea 
dezvoltării unei “industrii spaţiale” care să producă aliaje rare şi materiale noi. 
Pe de altă parte, înmulţirea sateliților programaţi pentru misiuni specializate 
antrenează salturi de importanţă considerabilă în numeroase domenii, de la 
observarea inedită a planetei noastre în serviciul previziunii meteorologice, la 
inventarierea resurselor sale, la estimarea anticipată a recoltelor agricole, sau la 
transmiterea cvasi-instantanee a informaţiilor de orice natură de la un continent 
la altul. Astfel, după lansarea pe orbită a Telstar în 1962, numeroşi sateliți de 
telecomunicaţii asigură transmiterea “în direct” a informaţiilor în toate punctele 
planetei; alţii au dat o mai mare siguranţă şi precizie previziunilor meteorolo- 
gice; alţii încă, ca Telstar, ne fac să descoperim prin fotografiere de la distanţă 
resurse ignorate ale planetei noastre. Nu se mai produsese un asemenea 
progres în cunoaşterea universului de la revoluţia coperniciană. Consecințele 
sunt încă incalculabile. 


INFORMAȚIA, NOU AUXILIAR 

AL INTELIGENȚEI UMANE 

q 

Derivată din cercetările asupra electricității, însă utilizând legile variației 

curenților electrici, electronica progresează cu paşi de uriaş în ultimul sfert de 
secol şi aplicaţiile sale au modificat deja profund modul nostru de viață. Ea 
procură într-adevăr omului o gamă de unelte noi care îi prelungesc gândirea şi 
nu numai forța musculară, ca uneltele trecutului. Încă dinainte de război, pro- 
iecția electronică realizase principiile de bază ale televiziunii, care a invadat de 
atunci viaţa noastră cotidiană. În 1948, inventarea tranzistorului, semiconductor 

de mici dimensiuni, marchează o etapă importantă în miniaturizarea maşinilor 
electrice. Aplicația principală este cea a concepţiei calculatorului electronic de 
mare putere, dotat cu o memorie şi capabil să transmită ordine altor echipamente 
prin intermediul impulsurilor electrice (cele mai recente comunicând chiar cu 
omul prin intermediul scrierii şi vorbirii!). După 1960 cercetările asupra circuitelor 
integrate vor duce la punerea la punct a microprocesorului, “purice” electronic 
care echivalează cu unitatea centrală a unui microcalculator. În zece ani, capaci- 
tatea circuitelor electronice integrate a crescut de 100 de ori, iar azi, calculatoarele 
cele mai performante sunt capabile să efectueze mii de operaţii complexe cu 
viteza nanosecundei (care este faţă de o secundă cât este secunda faţă de durata 
de treizeci de ani). Utilizarea marilor calculatoare ca şi controlul asupra vastelor 
bănci de date pe care ele le exploatează asigură deţinătorilor lor puterea asupra 
tehnicilor de comunicaţie moderne, cheie a progresului economic şi social. SUA 
şi Japonia, urmate la mare distanţă de Europa Occidentală şi URSS, au cucerit un 
avans confortabil în aceste tehnologii noi. 

În fine, la răscrucea dintre cercetările asupra materiei şi a radiaţiilor electrice, 
inventarea laserului de către Alfred Kastler în 1960 capătă o mare importanţă şi 
găseşte rapid numeroase utilizări în medicină şi în industrie. În domeniul repro- 
ducerii sunetului, raza laser va provoca o mutație la fel de radicală ca aceea 
produsă de apariţia discurilor microsion la începutul anilor '60. 


MARELE AVÂNT AL BIOLOGIEI 
C 
Moştenitoare a biochimiei, biologia celulară a reuşit să pună în evidență 
substanţele purtătoare ale codului genetic (ADN şi ARN) şi să izoleze moleculele 
biologice care sunt genele şi proteinele. Aceste progrese deschid calea inter- 
venţiilor tehnicii în domeniul vieţii, cum este cazul noilor metode de procreaţie 
artificială sau de manipulare genetică prin transfer de gene identificate de la o 
celulă la alta. Această facultate de a modifica legile eredității va ridica adeseori 
grave probleme morale. Posibilitatea manipulării apare cu atât mai mare cu cât 
stăpânirea procesului de procreaţie a realizat enorme progrese. Fecundaţia in 
vitro a ovulului prin tehnici de inseminare artificială înainte de a reimplanta 
embrionul în uterul matem pentru o viaţă intrauterină normală permite aducerea 
pe lume a copiilor “născuţi în eprubetă”, în cazurile sterilităţii parentale. Prima 

naştere de acest tip în Anglia în 1978 a stârnit curiozitate şi emoție; ea a fost 
urmată de multe altele, în Franţa mai ales după 1982. 

În timp ce biologii adâncesc constant cunoaşterea fiinţelor şi sistemelor vii, 
progresele medicinei şi chirurgiei au permis salvarea a numeroase vieţi 
umane. Dacă apariţia noilor medicamente (mai ales a antibioticelor) sau a 
noilor vaccinuri (antipoliomielitic) nu a provocat mari controverse, nu aceeaşi 
este situaţia în cazul perfecţionării tehnicilor de reanimare. Pe lângă salvarea 
indiscutabilă a numeroase vieţi umane, ele pot de asemenea, în unele cazuri, 
ridica problema menţinerii de durată a fiinţelor vii în stare de supravieţuire 
artificială. Dezvoltarea transplanturilor de organe (rinichi, apoi inimă), care 
oferă o şansă de supravieţuire pentru numeroşi bolnavi nu a întârziat să ridice 
probleme delicate cu privire mai ales la modalităţile de prelevare a organelor 
ce urmează a fi transplantate. 

În paralel, aplicaţiile industriale ale biologiei se dezvoltă şi diversifică. Exploa- 
tarea studiilor făcute pe microorganisme conduce deja la utilizări importante în 
producţia de energie (biomasa) şi în multe activităţi industriale legate de chimie, 
ca fabricarea produselor farmaceutice sau elaborarea de produse agro-alimen- 
tare, la ora actuală în plin avânt. 


DE LA REVOLUŢIA ÎNDUSTRIALĂ 
LA REVOLUŢIA INFORMATICĂ 


Relaţia de strânsă dependenţă care s-a stabilit între cercetarea ştiinţifică şi 
aplicaţiile sale practice se traduce printr-o accelerare notabilă a duratei trecerii 
de la invenţie la inovaţie şi apoi la producţie: nu i-au trebuit tranzistorului decât 3 
ani de la inventare pentru a apărea pe piaţă. Nu este deci surprinzător de observat 
că în câţiva ani, ţinând cont de importanţa cuceririlor tehnologice arătate mai 
sus, au apărut toate caracterele distinctive ale unei a treia revoluţii industriale: 
sporirea disponibilităţilor enegetice, perfecţionarea transporturilor şi comunicaţiilor, 
promovarea activităţilor de vârf şi a noilor produse pe piaţă, reforma organizării 
muncii şi chiar a funcţionării întreprinderii. Curn progresele cele mai revoluționare 
afectează prelucrarea şi transmiterea informaţiei va trebui să ţinem cont de faptul 
că această a treia revoluţie industrială este însoţită de o revoluţie informatică de 
o importanţă mult mai mare. 

PROGRESELE ENERGETICII ŞI TRANSPORTURILOR 
q 

Producția şi consumul de energie au crescut de peste zece ori din 1945. 
Creşterea disponibilităților a fost însoţită, fenomen la fel de important de subli- 
niat, de o diversificare a surselor de productie şi de o diferențiere a formelor de 
utilizare în funcţie de necesităţi. Avantajele tehnice şi economice s-au conjugat 
pentru a ridica proporţia hidrocarburilor, gazelor naturale şi mai ales petrolului, 
până la trei sferturi din bilanţul energetic al marilor ţări industrializate. În paralel, 
electricitatea produsă din abundență de marile baraje şi centralele termine 
(clasice sau nucleare) s-a impus prin supleţe şi lipsa de noxe a utilizării ei ca o 
formă de energie privilegiată, atât pentru nevoile industriei, cât şi pentru cele 
casnice. În schimb, cărbunele cunoaşte un declin provizoriu încetinit de creşterea 
recentă a preţului petrolului. Mai ales energiile regenerabile (solară, forţa mareelor, 
geotermală, biomasa) sunt cele care îrnpreună cu cea nucleară, deschid pers- 
pectivele unei noi epoci energetice în secolul al XXI-lea. 

Progresele transporturilor au asigurat o mai bună stăpânire a spaţiului, deci 
a utilizării sale raţionale şi eficiente în serviciul economiei. Toate mijloacele 
clasice de transport (aeriene, pe calea ferată, pe şosele, pe mare sau căi 
navigabile) au cunoscut în acelaşi timp o creştere a vitezei lor, a volumelor 
transportate, o ameliorare a securităţii şi o mai mare flexibilitate în utilizare. 
Trebuie, evident, subliniată dezvoltarea transporturilor prin conducte (gazoduct 
sau oleoduct), mijloace ieftine, având în vedere rolul sporit al hidrocarburilor 
în viaţa economică. Vom nota astfel, ca pe un fapt esenţial, preocuparea de 
coordonare între diferitele mijloace de transport pe care o ilustrează utilizarea 
crescândă a containerelor, cutii metalice adaptabile tuturor suporturilor, după 
nevoi şi destinaţii. 


REVOLUȚIA INFORMATICA 

ŞI APLICAȚIILE SALE INDUSTRIALE 

E e 

Informaţia circulă din ce în ce mai repede de la un punct la altul al pământului 

până într-acolo încât, graţie legăturilor asigurate de sateliți, telecomunicaţiile 
aproape au abolit decalajele timpilor de transmitere între continente. In plus, 
informatica, care aplică electronica prelucrării informaţiilor, permite o exploatare 
ultrarapidă a unui număr mare de date. Cuplarea telecomunicaţiilor cu informatica 

a dat naştere telematicii, care face posibilă utilizarea la distanţă a computerelor. 
Rețelele cablate se intensifică de câţiva ani şi deschid abonatilor lor, întreprinderi 
sau particulari, un acces la informaţie de o eficacitate fără precedent. Revoluţia 
informatică afectează tehnicile de producţie şi distribuţie, ea reînnoieşte radical 
gestionarea serviciilor aflate actualmente într-o puternică creştere, deci ea con- 
duce la o redefinire a normelor de funcţionare ale vieţii economice şi sociale. 

Înnoirea rmaşinilor-unelte conduce la automatizarea producţiei. Inventată 
în 1948 de matematicianul american Norbert Wiener, cibernetica a perfecţionat 
procesele de comandă şi de comunicare mai ales în sistemele mecanice. În 
acelaşi timp, electronica permite construirea servo-mecanismelor maşinilor 
capabile să asigure prelucrarea unei piese date şi transportul său în fluxul de 
fabricaţie. Şi mai perfecţionaţi, roboții, apăruţi recent în ateliere, “palpează” 
electronic piesele pentru a le identifica şi a adapta operaţiile necesare. Culmea 
acestor transformări o reprezintă uzina automatizată care regrupează maşinile 
ordonate conform unui program conceput de birourile de proiectare şi pus în 
aplicare de un computer central. Automatizarea progresează rapid în industrie, 
fie că este vorba de complexe chimice sau siderurgice, fără oameni, de uzine de 
montaj al automobilelor sau de ateliere de construcţii electrotehnice. 

În faza preproductivă, computerul este de acum solicitat pentru chiar con- 
cepţia produselor noi, care trebuie să răspundă unor exigenţe specifice; astfel 
firmele constructoare de automobile (de exemplu, Citroën, pentru modelul BX) 
elaborează linia vehiculelor lor combinând estetica, robusteţea, aerodinamica... 
Tot calculatorul permite astăzi analiza imediată şi reglarea optimală a motoarelor, 
mai ales pentru maşinile de curse. Concepţia şi fabricaţia asistate de calculator 
(CAD-CAM) devin criterii de eficienţă pentru firmele industriale. 

Roadele informaticii apar şi mai inovatoare în domeniul abundent al serviciilor 
diverse, care însoțesc din ce în ce mai strâns activitatea economică şi socială. 
Birotica, care integrează maşini perfecţionate cu comandă electronică, modifică 
profund funcţionarea serviciilor financiare (burse şi bănci) ca şi a celor de 
asigurări sau, în general, de administrare. Ea transformă de asemenea gestiunea 
întreprinderilor de orice natură (agricole sau industriale) oferindu-le mijloace 
până atunci inaccesibile de a gestiona foarte precis factorii lor de producţie 
(personal, diverse stocuri, fluxuri financiare) şi de a cunoaşte rapid datele pieţei, 
care pot, de altfel, face obiectul simulării pe calculator. Strategia întreprinderilor 
s-a schimbat considerabil. 

CONSECINȚELE ECONOMICE 
ŞI SOCIALE ALE PROGRESELOR ÎNREGISTRATE 
q 

Automatizarea informatizată influențează producția. Ea permite, desigur, 
sporirea acesteia, dar autorizează mai ales flexibilitatea sa permanentă în funcţie 
de conjunctură, starea pieţei la un moment dat: epocii producţiei de masă 
încamate de “fordism” îi succede cea a producţiei reglate în timp real, a pro- 
ducţiei considerată de mulţi ca apărută datorită sistemului japonez simbolizat de 
“toyotism” (de la numele grupului de automobile japonez “Toyota”). Ea acţionează 
de asemenea asupra calităţii produselor, asigurând îmbunătăţirea acestora 
simultan cu o mai mare omogenitate a bunurilor fabricate în serie. Precizia 
prelucrării, care atinge de acum scara micronului în construcţia de maşini, 
şi pe de altă parte utilizarea de materiale noi, uşoare şi rezistente, cum ar fi 
titanul şi teflonul, permit de asemenea îmbunătăţirea produselor, mai ales în 
ramurile de vârf. 

Ca întotdeauna, progresul tehnic antrenează pretutindeni unde este introdus 
o creştere a productivităţii muncii, avantaj economic decisiv în faţa concurenţei. 
În lucrarea sa Istoria generală a murcii, Alain Touraine constată că între 1950 şi 
1957 introducerea producţiei automatizate într-un atelier de fabricare a chiulaselor 
de motoare de automobil permisese creşterea de 26 de ori a numărului pieselor 
produse, reducând de 9 ori numărul de locuri de muncă necesare. În industriile 
prelucătoare afectate în special de modernizarea tehnică (metalurgie şi meca- 
nică, chimie, electrotehnică şi electronică) productivitatea a crescut între 1963 şi 
1973 cu 3+4% pe an în SUA şi în Marea Britanie, cu peste 5% pe an în Franţa, 
ltalia şi RFG şi cu peste 9% în Japonia. Or, aceste câştiguri de productivitate 
diminuează costul de producţie. Ele permit să se producă mai mult şi să se 
distribuie mai multe venituri, deci să fie stimulate atât cererea, cât şi oferta, care 
constituie resorturile creşterii şi dezvoltării economice. 

Progresele tehnice impulsionează o modificare a structurilor capitalismului, 
în acelaşi timp cu provocarea unor profunde mutații sociale în chiar sânul 
întreprinderilor. 

Într-adevăr, prosperitatea unei întreprinderi depinde din ce în ce mai mult de 
capacitatea sa de inovaţie tehnologică, or, punerea la punct şi achiziţionarea 
noilor maşini necesită investiţii mereu mai importante. Dacă accesul la cerce- 
tare-dezvoltare nu este interzis firmelor mici şi mijlocii, care de altfel îi acordă o 
importanță mare, în funcţie de posibilităţile lor, este evident că numai firmele 

foarte mari au atât capacitatea financiară de a-şi procura echipamentele cele mai 
scumpe, cât şi puterea de a le face rentabile prin marile pieţe pe care le con- 
trolează. Astfel în domeniile aeronauticii, electro-nuclear, informaticii, chiar şi 
chimiei şi construcţiei de automobile, unde înfruntarea concurenţială se desfă- 
şoară pe o piaţă mondială, imperativul tehnologic a constituit un puternic factor 
de concentrare a întreprinderilor. 


CHELTUIELILE PENTRU CERCETARE ȘI DEZVOLTARE 
IN UNELE ȚARI ALE OCDE LA INCEPUTUL ANILOR 70 
Partea industriilor de vârf în ansamblul cheltuielilor 


pentru cercetare şi dezvoltare industrială 
Statele Unite Marea Britanie 


MCC 76,1 | 679 | 659 | 


Japonia 


Eza) Aeronautică 
NNN Electrotehnică 


şi electronică 


E Chimie 


şi petrol 


Total 


Sursa: M. Roncayolo, Histoire du monde contemporain, 
coll. Études, Bordas, 1973, t. 2. 


Totuşi, pe măsură ce progresul tehnic măreşte capitalul investit, rentabilizarea 
sa prin rata profitului devine din ce în ce mai aleatoare. De unde necesitatea de a 
încredința gestionarea întreprinderilor unor tehnicieni formaţi în şcoli specializate 

în predarea disciplinelor “managementului” modern. Aceşti specialişti formează 
tehnostructura, grupă de decizie distinctă de cea a acţionarilor, ei sunt mult mai 
molivaţi de creşterea maximală a firmei decât de vărsămintele de dividende, pe 
care au tendinţa să le considere prelevări sterile de fonduri. Gestionarii marilor 
întreprinderi se separă din ce în ce mai net de proprietarii lor în capitalismul 
contemporan, care evoluează spre o conducere bicefală a societăţilor pe acţiuni, 
în care totuşi proprietarii păstrează dreptul de control asupra administratorilor. 
Progresul tehnic provoacă în fine, o modificare a structurii profesionale a între- 
prinderilor. El pretinde, într-adevăr, o ridicare generală a nivelului de calificare şi 
de responsabilitate la fiecare post de lucru. Din aceasta rezultoă ca numărul 
cadrelor, agenţilor de conducere, al muncitorilor calificaţi creşte mai repede 
decât cel al muncitorilor lipsiţi de calificare. 

Această evoluţie pozitivă este totuşi umbrită de problema şomajului tehnologic, 
care întreţine, din anii '70, o dezbatere contradictorie pe baza unor date complexe. 
Fără pesimism excesiv, trebuie constatat că progresele mecanizării şi, mai ales, 
trecerea la automatizare provoacă pe termen scurt suprimarea unor locuri de 
muncă, chiar dacă îmbogăţesc continuu substanţa celor care rămân. Cum o 
prevăzuse în Franţa raportul Nora, informatizarea serviciilor bancare a antrenat 
(însă mai lent decât se prevăzuse) reducerea locurilor de muncă de ordinul unei 
treimi din efective. Optimigştii afirmă că se produce mai degrabă o deplasare a 
forţei de muncă pe termen mediu, subliniind, într-adevăr, că construcţia şi 
întreţinerea maşinilor moderne antrenează crearea unor noi locuri de muncă, 
care vin să le compenseze pe acelea a căror modernitate tehnică le-a provocat 
suprimarea. În ţările cele mai dezvoltate, şomajul structural al anilor '80 pare 
să demonstreze că modernizarea tehnică a economiei implică, în absenţa unei 
creşteri economice puternice, trecerea printr-o lungă perioadă de subutilizare 
a forţei de lucru care ridică în mod dramatic chestiunea reducerii timpului 
de lucru. lată de ce sindicatele europene revendică săptămâna de lucru de 
35 de ore. 


REPERE CRONOLOGICE DIN 1945 ÎN ZILELE NOASTRE 
Biologie și medicină 


Unvenţia cortizonului 

Utilizarea pe scară largă a penicilinei 
Tuberculoază 

Utilizarea tranchilizantelor în psihiatrie 

- Vaccin antipoliomielitic 

- Descoperirea structurii ADN-ului 
Începerea chirurgiei pe cord deschis 
Stabilirea numărului de cromozomi la om 
Transplant de rinichi 

Pilula contraceptivă 

Primul transplant de inimă 

Invenţia scannerului moleculară, tehnica 
Prima izolare a unei gene se 

- Nașterea unui copil conceput prin însămânțare artificială ilie d 
(Marea Britanie) reanimării. De 


- Crearea unei noi cereale asemenea și in 
- Nașterea unui copil “în eprubetă” în Franța imunologie. 


- Punerea a punct a unui hormon de sinteză 

- Zahăr artificial (aspartam) obținut prin crearea unei noi 
molecule 

Fecundarea in vitro a unui embrion congelat 

Izolarea genei diferenței sexuale 


Depășirea pragului “vitezei sunetului” (SUA) 
Lansarea primului satelit (Spoutnik I, URSS) 
Crearea NASA și lansarea primului satelit SUA (Explorer) 
Expedierea primelor sonde spre lună 

Primul satelit meteorologic 

Primul om pe orbită (Y. Gagarine, URSS) 

- Primul satelit de telecomunicații (Telstar, SUA) 
- Lansarea unei sonde spre Venus (Mariner, SUA) 
Prima întâlnire spațială reușită 

Luna 9 aselenizează 

- Armstrong și Aldrin pe lună (vol. Apollo IN 

- Primul test al lui Concorde 

Prima stație orbitală 

- Lansarea sondei Pionner spre Jupiter (SUA) 

- Punerea pe orbită a primului satelit de observare a resurselor terestre, Landsat 1 
Întâlnirea spaţială Apollo-Soyouz 

Vicking pe Marte (SUA) 

Lansarea sondei Voyager spre Saturn (SUA) 
Lansarea rachetei franco-europene Ariane 
Primul zbor al navetei Columbia (SUA) 

Primul cosmonaut francez pe o rachetă sovietică 
Explozia lui Challenger 

Lansarea stației orbitale Mir (URSS) 

Primul zbor al lui Discovery (SUA) 

Primul zbor al lui Endeavour (SUA) 


Informatică 


ENIAC, primul calculator electronic construit de IBM (cu lămpi și programare externă) 
Inventarea tranzistorului (SUA) 

Punerea la punct a televiziunii prin cablu (SUA) 

Crearea rețelei internațională de televiziune “Eurovision” 

Inventarea circuitului integrat (SUA) 

A doua generaţie de calculatoare (tranzistori și memorie centrală integrată) 
Atreia generație de calculatoare (circuite integrate) 

Difuzarea programelor color de televiziune în Europa 

Inventarea microprocesorului (SUA) și dezvoltarea microinformaticii 

Cercetări asupra calculatoarelor “neuronice”; dezvoltarea programelor de inteli- 
gență artificială 

Canalul japonez NHK difuzează programe de televiziune de înaltă definiţie 


| Atomul | 
: | Prima reacție în lanţ prin dezintegrarea unui nucleu de uraniu 
Explozia primei bombe atomice americane 
Primul accelerator de particule în SUA 
Primabombă A sovietică 
- Prima bombă H americană 


- Prima bombaă A britanică 
- Crearea CERN (Centrul de cercetare nucleară la Geneva) 

Prima bombă H sovietică 

Primul submarin cu propulsie nucleară 

Prima centrală nucleară în Marea Britanie 

Prima bombă H britanică 

Prima bombă A franceză 

Prima bombă A chineză 

Bomba H chineză 

Bomba H franceză 

Începerea dezvoltării programelor de construire de centrale nucleare în lume 
Bomba A în India 

Congresul SUA decide construirea bombei cu neutroni 

Accidentul de la Three miles Island (SUA) 

260 centrale nudeare sunt în funcţiune în lume (2% din bilanţul energetic 
mondial; între 5 și 10% în țările industriale) 

Accidentul de la Cernobil (URSS) 

18% din electricitatea consumată în lume este produsă în centralele nucleare 
(21,6% în SUA 75% în Franţa) 

CRESTEREA ECONOMICĂ 
ÎN STATELE LIBERALE 


< Capitolul 13 


Din 1950 la mijlocul anilor '70, economia mondială a cunoscut o 
creştere puternică, cu un ritm mediu de cel puțin 5% pe an şi 
regulată, cel mult încetinită de câteva scurte recesiuni. Susţinută 
de un puternic avânt demografic, această expansiune fără 
precedent în țările cu o economie liberală este în mare măsură 
datorată eficienței sistemului capitalist profund înnoit după 1945. În 
afara caracterelor generale bine evidenţiate, creşterea s-a 
înregistrat în ritmuri variabile de la țară la ţară şi de la ramură la 
ramură. De aici rezultă o redistribuire parţială a forțelor la scară 
mondială, dar adâncirea decalajelor - factori de tensiune. De la 
sfârşitul anilor '60, chiar atunci când economia mondială părea mai 
prosperă ca oricând, mecanismele creşterii economice încep să 
se gripeze în contextul unei confruntări Nord-Sud care anunță 
criza anilor 1970-1980. 


FACTORII CREŞTERII ECONOMICE 


AVÂNTUL DEMOGRAFIC 
—— 

Trebuie subliniat cu presnanţă rolul esenţial al creşterii demografice puternice 
şi durabile de după război, căci aceasta a furnizat marii creşteri milioanele sale 
de consumatori şi producători. Într-adevăr, amorsat încă de la sfârşitul războiului 
prin naşterile de recuperare (celebrul “baby-boom”) un regim demografic dinamic 
vine pretutindeni să dezmintă, cel puţin până în 1965, tendinţele malthusiene 
ale anilor '30. El se caracterizează printr-o natalitate ridicată, aproape de rata 
anuală de 20%, ea însăşi susținută de o puternică fecunditate, care exprimă 
atât o transformare a familiei, cât şi un sentiment de încredere în viitor şi o 
consecinţă pozitivă a măsurilor de protecţie familială şi socială luate în cadrele 
Statelor-Providenţă (Welfare State). În acelaşi timp, graţie progreselor medicinei, 
mortalitatea scade până la a atinge o rată anuală de 10%. Populaţia întinereşte, 
ceea ce înseamnă o mai mare receptivitate la inovaţii, în timp ce speranţa de 
viaţă la naştere creşte cu 5+10 ani, pentru a depăşi în toate ţările industrializate 
nivelul de 70 de ani. Diferenţa între cele două rate, a natalității şi a mortalităţii, va 
genera o creştere naturală care duce populaţia mondială de la 25 miliarde la 3,7 
miliarde de oameni între 1950 şi 1973. În fiecare an, pe o piaţă ce se unifică 
progresiv la scară planetară, spre marele profit al economiilor dezvoltate, zeci de 
milioane suplimentare de oameni (42 milioane în 1950, 59 milioane în 1960, 68 
milioane în 1970) cer produse alimentare, haine, locuinţe, facilităţi colective 
(creşe, şcoli...). Cererea stimulează puternic producţia. 

Desigur, creşterea demografică a ţărilor industrializate a fost mult mai 
moderată decât cea a lumii a treia: ele nu regrupează în 1970 decât 17% din 
populaţia mondială, în timp ce asigură două treimi din producţia totală. Factorul 
demografic nu a fost totuşi neglijabil. În treizeci de ani SUA au câştigat 100 de 
milioane de locuitori, Japonia 35 de milioane, o ţară ca Franţa, totuşi renumită 
pentru malthusianismul său secular, 12 milioane; Germania, pe care Hitler o 
considera suprapopulată cu 65 de milioane de locuitori are aproape 80 de 
milioane (incluzând şi RDG) pe un teritoriu mai mic. Densităţile populaţiei, 
care exprimă gradul de ocupare a spaţiului naţional, depăşesc 300 loc/km? în 

Japonia şi se apropie de 200 în Europa occidentală, situându-se printre cele 
mai ridicate din lume. 

Trebuie în plus subliniate avantajele calitative ale acestei populaţii, a cărei 
eficienţă creşte cu nivelul de organizare economică şi socială atins de ţările 
industrializate. Această populaţie implică atât consumatori exigenţi, cât şi produ- 
cători eficienţi. Astfel, reacţia la lungii ani de penurie impusă de criză şi război 
favorizează adoptarea normelor americane de consum care împing noțiunea de 
“nevoi” mult dincolo de limitele strictului necesar. Noua mentalitate consumatoare 
reclamă bunuri de confort adeseori nenecesare însă propuse de publicitate şi 
devenite accesibile prin creşterea puterii de cumpărare (consecinţă a dezvoltării), 
ea însăşi anticipată de generalizarea creditelor pentru consum. Acestor consu- 
matori insaţiabili le răspund producători eficienţi. Rata de activitate depăşeşte 
40% din populaţia totală a ţărilor industrializate, ceea ce este mult peste 
coeficientului de folosire a forței de muncă din ţările subdezvoltate; acestea 
constituie totuşi un enorm rezervor de mână de lucru disponibilă, larg utilizată de 
America de Nord şi Europa Occidentală în cadrele politicii sistematice de imigrare. 
În plus, căutarea eficienţei maxime a muncii este o preocupare constantă a 
societăţilor avansate. Ea se obţine printr-o redistribuire a mâinii de lucru în 
favoarea sectoarelor celor mai productive (industrie, servicii de valorificare a 
producţiei) şi în detrimentul activităţilor depăşite, care sunt abandonate sau care 
sunt modernizate, exemplul fiind cel al revoluţiei agricole realizate după 1945 în 
Europa Occidentală. Ea rezultă de asemenea dintr-o calificare dobândită de-a 
lungul multor generaţii şi permanent actualizată în funcţie de progresele tehnice 
prin sistemele de învăţământ, reciclare, informare cu atât mai eficiente cu cât 
ating aproape ansamblul populaţiei. Nu se poate neglija, evident, nici faptul că 
sporirea productivităţii muncii reflectă de asemenea creşterea eficienţei potenţia- 
lului tehnic pus în aplicare printr-un efort constant de investire. 


UN ENORM EFORT DE INVESTIRE 
——— 

Capitalismul acumulează mijloace de producţie prin investire. Din 1945 ţările 
industrializate au admis necesitatea de a consacra o parte substanţială a venitului 
lor naţional (în medie 20%) achiziţiei de echipamente şi utilaje. Cu titlu de 
exemplu, stocul de capital productiv înregistrat în Franţa a crescut în valoare de 4 
ori într-un sfert de secol (903 miliarde de franci în 1954 şi 3 648 miliarde de franci 

în 1979, în monedă constantă la valoarea din 1979), ceea ce reprezintă un efort 
fără precedent la acest nivel. Orice investiţie creează locuri de muncă şi gene- 
rează o producţie suplimentară; însă investitorii au încercat de asemenea să 
sporească productivitatea muncii integrând progresele tehnice în metodele de 
producţie. Finanţând modernizarea tehnologică a aparatului productiv, investiţiile 
au amplificat creşterea economică. Efortul este vizibil în toate domeniile de 
activitate, atât în industriile-cheie, laboratoare ale inovației, cât şi în sectoare 
tradiţionale, ca agricultura europeană ale cărei metode de producţie au fost 
profund modernizate prin intermediul investiţiilor masive. Deceniul 1960-1970 
este exemplar, întrucât el cumulează investiţii susținute, o dublare a productivităţii 
orare a muncii în ţările dezvoltate şi, deci, o creştere riguroasă a producţiei. Se 
observă o corelaţie între ratele ridicate ale creşterii şi ratele ridicate ale investiţiilor. 


CREȘTERE ȘI INVESTIȚII 
Creşterea PIB în Rata medie de investiție 
termeni reali (în % din PIB) 
(media anuală 1950-1978) 


Japonia 


RFG 

Franța 

Italia 

SUA 

Marea Britanie 


Or, a investi nu este întotdeauna ceva simplu pentru o întreprindere, căci 
trebuie să găsească resursele financiare necesare şi apoi să poală rentabiliza 
cheltuiala angajată. Până la sfârşitul anilor '60 prosperitatea a permis în general 
întreprinzătorilor să-şi autofinanţeze investiţiile găsind în beneficiile întreprinderii 
trei sferturi sau, uneori, toată suma necesară pentru nevoile lor. O dată cu 
încetinirea creşterii, a trebuit să se recurgă mai mult la împrumuturi cu preţul 
unei contractări de datorii crescute şi uneori periculoase pentru echilibrul financiar 
al întreprinderii. Sarcina financiară a investirii, adăugată imperativului modernizării 
tehnologice, a constituit un puternic factor de modernizare financiară şi tehnică a 
capitalismului: dezvoltarea firmei a devenit o condiţie a supravieţuirii sale într-un 
sistem concurenţial la scară planetară. 

FORŢA ÎNTREPRINDERILOR INTERNAȚIONALE 
q 

Gruparea uriaşă, deja în gestație de la începutul secolului, se impune ca 
structura cel mai bine adaptată totodată finanţării cercetării-dezvoltării, utilizării 
factorilor de producţie, capital şi muncă puternic mobilizate şi în fine desfacerii 
producţiei pe vaste pieţe organizate şi controlate la scară internaţională. Toate 
formele de concentrare sunt utilizate, însă noul capitalism privilegiază mijloacele 
financiare sub forma participării directe la capitalul întreprinderilor. În fruntea 
grupării, o societate de portofolii, “holding” nereunind în general decât un număr 
restrâns de conducători, gerează ansamblul bunurilor şi deţine astfel reala putere 
asupra firmei. Două caracteristici se afirmă, din ce în ce mai net, în această cursă 
pentru putere: 

- diversificarea producţiilor, cu sau fără legătură tehnică, duce la constituirea 
de conglomerate, dintre care un exemplu fairnos este furnizat de ITT, iniţial 
specializată în telecomunicaţii, însă intervenind succesiv în închirierea de auto- 
mobile (Aris între 1965 şi 1971), construcţia de locuinţe (Levitt între 1966 şi 1971), 
hotelărie ( Sheraton după 1967), editură, asigurări, industria alimentară... Este 
vorba de a evita situaţiile de monopol într-un domeniu particular, căci această 
poziţie este interzisă de lege, regrupând branşe disparate care oferă bune 
perspective de profit sau, în cel mai rău caz, echilibrează riscurile; structura 
unui conglomerat evoluează deci în permanenţă prin cumpărare şi revânzare 
de acţiuni; 

- internaţionalizarea din ce în ce mai accentuată a activităţilor caracterizează 
societăţile multinaționale ce dispun de unităţi de producţie şi de vânzare în nume- 
roase ţări. Această strategie mondială permite depăşirea obstacolelor vamale, 
organizarea în interesul firmei a diviziunii internaţionale a muncii, repartizarea 
riscurilor nu numai între produse, ci şi între ţări. 

Conglomeratele multinaționale sunt marile întreprinderi ale capitalismului 
contemporan. Ele deţin o forţă considerabilă şi o bogăţie adesea superioară 
aceleia a statelor de mărime mijlocie; ele controlează, fără îndoială, peste o 
treime din comerțul mondial. Sprijinul acordat de ele dezvoltării, mai ales prin 
investiţiile industriale, este de necontestat. Se observă, totuşi, că eterogenitatea 
conglomeratelor nu este deloc favorabilă activităţii de cercetare activă în domenii 
disparate. Ponderea enormă a grupărilor are şi inconveniente: antrenează 
cheltuieli de administrare care scad rentabilitatea ansamblului; conduce la 
efecte de dominație ce pot fi paralizante, mai ales pentru întreprinderile mici şi 
mijlocii al căror dinamism este supus, prin contractele de subantrepriză, politicii 

grupurilor. Nu mai puţin, piloni ai unei creşteri de pe urma căreia ele obţin un 
puternic profit, marile societăţi multinaționale dau de asemenea dovadă şi de o 
mare capacitate de rezistenţă în caz de recesiune. Prin însăşi forța lor, ele 
constituie un element de regularitate a creşterii, ca şi de dinamism. 


LIBERALIZAREA SCHIMBURILOR 

COMERCIALE ŞI FINANCIARE 

C 

Neo-liberalismul postbelic a contribuit puternic la o extraordinară expansiune 

a comerțului internaţional. GATT în special şi-a jucat rolul care îi fusese atribuit în 
favoarea liberalizării schimburilor. El a servit drept cadru rundei Kennedy, ansam- 
blu de negocieri comerciale lungi şi dificile care, între 1963 şi 1967, au dus în final 
la o reducere medie cu 35% a taxelor vamale între SUA şi CEE. Aceasta din urmă, 
în ciuda menţinerii unui tarif exterior comun, încerca de altfel mai puţin să reziste 
marelui curent al liberalizării schimburilor, cât să integreze, în beneficiul lor, 
economiile europene pe cale de internaţionalizare. Numeroase alte uniuni 
vamale regionale, începând cu AELS, au activizat în aceeaşi manieră relaţiile 
comerciale. În 1971, GATT caută să favorizeze exporturile din lumea a treia 
incitând ţările bogate să adopte un sistem generalizat de preferinţe tarifare care 
suprimă taxele de import pentru cea mai mare parte a produselor industriale 
provenind din ţările în curs de dezvoltare. Rezultatele (care depind şi de moder- 
nizarea transporturilor) sunt remarcabile: între 1950 şi 1974, comerțul internaţional 
şi-a sporit volumul de 5 ori, şi, în monedă constantă, valoarea de 9 ori. Ritmul său 
de creştere medie anuală se situează la 7%, deci deasupra celui al producţiei, 
care nu depăşeşte 5%. Exportul încurajează producţia, deschizându-i noi pieţe, 
efect în special puternic în cazul produselor industriale. Ţările dezvoltate cu 
economie de piaţă, ce de țin cea mai mare parte a potenţialului industrial mondial 
îşi taie partea leului în expansiunea comercială: ele asigură 62,8% din exporturile 
mondiale în 1948, 66,4% în 1960 şi 72,7% în 1972, în ajunul primului şoc petrolier. 
Este deci clar că economia ţărilor capitaliste s-a dezvoltat internaţionalizându-se: 
partea exportată din PIB a crescut, de altfel, de la 7,5% în 1950 la 13,6% în 1973 şi 
la 20,1% în ţările membre ale CEE, în timp ce creştea în mod analog rolul 
importurilor în economia internă a fiecărei ţări. Această interpătrundere a econo- 
miilor naţionale stimulează prin concurenţă competitivitatea fiecăreia dintre ele, 

determinând-o să-şi specializeze şi să-şi raţionalizeze producţia, transformări ce 
operează în favoarea creşterii economice. 

Sistemul monetar adoptat la Bretton-Woods a furnizat lichidităţi internaţionale 
suficiente pentru a echilibra volumul schimburilor şi monede suficient de stabile 
pentru a asigura securitatea tranzacţiilor. Evoluţia lichidităţilor mondiale arată că 
stocul de monedă internaţională s-a alimentat în mod esenţial cu dolari distribuiţi 
de SUA sub formă de ajutor economic sau militar, cu titlul de credite internaţionale, 
sau în contrapartidă a deficitului balanței de plăţi. Creşterea a rămas moderată 
până la finele anilor '60, epocă în care dolarul era încă destul de puternic pentru 
a garanta soliditatea sistemului. Totul se va schimba rapid după 1970. Emisiunea 
din 1969 a primelor Drepturi speciale de tragere (DST) de către FMI vine să 
sporească în continuare mijloacele de plată internaţionale. 

Paralizate după criza din 1929, investiţiile internaţionale renasc o dată cu 
dispariţia progresivă a obstacolelor în calea mişcărilor de capital şi revenirea 
principalelor monede la convertibilitatea externă către 1957. Fluxul mondial 
anual al investiţiilor cunoaşte un avânt remarcabil, chiar mai puternic decât cel al 
comerţului exterior: el trece de la 3,3 miliarde de dolari pe an în perioada 1951- 
1955 la 6 miliarde în 1956-1959, pentru a atinge 20 miliarde de dolari în 1970. 
Natura acestor investiţii poartă amprenta strategiei firmelor multinaționale. Este 
vorba, într-adevăr, în cea mai mare măsură, de fonduri private plasate direct în 
producţie sub forma participaţiei la capitalul întreprinderilor. Sursa principală a 
investiţiilor este situată tot în SUA. 

Plasamentele sunt dirijate mai ales spre ţările dezvoltate, a căror recons- 
trucţie, apoi dezvoltare, oferă atracţia perspectivei unor profituri ridicate: Canada 
şi Europa, mai ales ţările Pietei comune unde, după 1958, SUA investesc 9,5 
miliarde de dolari în 8 ani în industriile petroliere şi prelucrătoare. Începând cu 
1965, înmulţirea euro-dolarilor conduce la lansarea, apoi la avântul fulgerător al 
“Euromarket”, unde, alături de o piaţă a capitalului pe termen scurt care atinge 
50 miliarde de dolari încă din 1971, se dezvoltă o piaţă pe termen lung sub forma 
emisiunilor de euro-obligaţiuni. 

Dezvoltarea întreprinderilor şi a băncilor multinaționale care intervin pe 
aceste pieţe de capital, înmulţirea holdingurilor internaţionale cu reprezentare 
geografică din ce în ce mai vastă, sunt tot atâtea semne ale tendinței mondiale a 
capitalismului de dezvoltare. 

INTERVENȚIA MODERATA A STATULUI 
q 
Chiar dacă puterea lor se vede parțial pusă în discuţie de internaționalizarea 

economiei, statele îşi asumă exercitarea rolului de organizare a noului capitalism, 
de “maximizare” şi armonizare a dezvoltării. Pentru aceasta, inspirându-se din 
teoriile lui Keynes, miniştrii de finanţe au practicat politici de “reglare conjuncturală” 
care consistă, printr-o combinare abilă a politicilor fiscale, bugetare şi monetare, 
într-o susținere alternativă a cererii de consum casnice sau a investiţiilor între- 
prinderilor, după cum pare să o ceară situaţia economică. lar dacă obiectivele 
guvernărilor au fost pretutindeni de a asigura deplina utilizare a forţei de muncă, 
stabilitatea preţurilor şi echilibrul balanței de plăţi, realizarea creşterii maximale 
şi redistribuirea veniturilor pentru a reduce inegalităţile sociale, modalităţile 
naţionale s-au dovedit diferite pentru a le atinge: Stop and Go în Marea Britanie, 
“economia socială de piaţă” în RFG, alternanţa de gestiuni de tip Keynes şi 
monetariste în SUA, reglarea conjuncturală tributară unei planificări suple în 
cazul francez. Până la debutul anilor '70, aceste politici de dozare minuțioasă au 
reuşit totuşi o administrare destul de sigură a creşterii economice. 


CARACTERISTICI GENERALE ŞI ASPECTE 
NAŢIONALE ALE CREŞTERII ECONOMICE 


CREŞTEREA PUTERNICĂ ŞI REGULATĂ 
A ECONOMIILOR CAPITALISTE LIBERALE 


Din 1950 în 1973 economia mondială a cunoscut o puternică creştere, în 
contradicţie netă cu expansiunea lentă a secolului XIX şi chiar a primei jumătăți a 
secolului XX. 

Dacă ţările socialiste au participat într-o măsură variabilă la mişcarea gene- 
rală de creştere, incontestabil ţările industrializate de economie liberală sunt cele 
ce au jucat rolul motor în aceşti “treizeci de ani glorioşi”, după formula lansată de 
Jean Fourasti pentru a caracteriza dezvoltarea economică franceză. În mod 
decisiv orientat spre expansiune, capitalismul renovat de după război nu mai 
arătase niciodată un asemenea dinamism, rata anuală medie de creştere a ţărilor 
OCDE (care reuneşte din 1960 SUA, Canada, Europa occidentală şi Japonia) a 

atins media de 5%, ceea ce reprezintă o dublare a producţiei în 30 de ani. 
Impulsionată de reconstrucţie, susținută apoi de vitalitatea economică a Japoniei, 
a Germaniei federale, a Italiei şi a Franţei, creşterea culminează în 1973 printr-o 
expansiune generală a economiei mondiale. 

Această lungă perioadă de creştere economică se caracterizează printr-o 
regularitate excepţională. Scurtele recesiuni care au întrerupt curba ascendentă, 
în 1948-1949, 1952-1954, 1957-1958, 1967-1968 nu aveau nimic comun cu criza din 
1929; ele sunt mai degrabă privite ca simple paliere ale creşterii, fenomen normal 
şi necesar de reajustare periodică în economiile supuse legilor pieţei. Relansarea 
ce succede rapid scăderii ritmului pare chiar să demonstreze că neo-capitalismul 
a dobândit de acum înainte capacitatea de a-şi controla propria creştere şi 
inevitabilele fenomene aleatorii. Astfel, timp de aproape trei decenii, societăţile 
dezvoltate s-au obişnuit să dispună în fiecare an de o cantitate de bunuri şi 
servicii superioară aceleia din anul precedent. Ele au intrat cu încântare într-o 
epocă a abundenței, din moment ce în 30 de ani (din 1950 în 1980) tările 
capitaliste industrializate au oferit locuitorilor lor mai mult decât o dublare a 
produsului anual pe cap de locuitor: 3 841 dolari în 1950, 9 684 dolari în 1980, deci 
o creştere de 5 843 dolari. 

Dincolo de această progresie generală, tabelul de mai jos arată că, totuşi, 
principalele ţări capitaliste se repartizează în trei grupe în privinţa creşterii 
economice: SUA, cu o rată moderată, de 3,7% pe an pe ansamblul perioadei 
pierd o parte din avansul lor în faţa grupei ţărilor cu creştere rapidă, Italia şi 
Franţa cu un ritm mediu de 5,4% pe an, RFG cu 5,8% şi mai ales Japonia cu 
10,2%, în timp ce Marea Britanie se izolează, întârziată într-o evoluţie lentă de 3% 
pe an, de-abia cu puţin superioară ritmului secolului XIX. 


CREȘTEREA ÎN SECOLUL XX (rata medie anuală a PIB) 


SUA 

Marea Britanie 
Franța 

RFG (Germania) 
Italia 

Japonia 

STATELE UNITE: g , i 
O CREŞTERE ECONOMICA MODERATA ŞI NEUNIFORMA 
q 
Ritmul de creştere a economiei americane se situează sub cel mediu al 
țărilor OECD, care este în jur de 5% pe an între 1950 şi 1973. El este, de altfel, 
perturbat de 7 ani cu o progresie mediocră (sub 3% pe an) şi mai ales de 3 
scăderi în cifre absolute ale PNB în 1954, 1958 şi 1970. Poziţia externă a SUA se 
deteriorează în acelaşi timp, din moment ce balanţa de plăţi este deficitară din 
1960 iar cea comercială înregistrează în 1971 primul său deficit din secolul XX. 
Forţa de muncă nu a fost totuşi deficitară, căci efectivele ei au crescut în 30 
de ani de la 65 la 68 de milioane de cetăţeni activi care, prin eficienţa lor, au 
generat o treime din creşterea economiei federale. Deci, paradoxal, în această 
citadelă a capitalismului liberal, tocmai pe seama capitalului trebuie puse slăbi-. 
ciunile. Se constată de fapt că, prea solicitate de plasamentele externe, investiţiile 
în aparatul productiv intern nu au progresat în medie decât cu 3,5% pe an între 
1951 şi 1971. Este adevărat că marile firme multinaționale americane compensează 
în mare măsură prin forţa lor internaţională ritmul scăzut al creşterii interne. În 20 
de ani acestea au investit 115 miliarde de dolari în străinătate şi asigură prin 
numeroasele lor filiale între două treimi şi trei sferturi din producţia mondială a 
majorităţii bunurilor industriale. Trebuie să nu uităm totuşi că în două decenii 
PNB american a crescut de 2,3 ori şi că el depăşeşte în 1971 cifra de 1 000 de 
miliarde de dolari, deci reprezintă jumătate din PNB cumulate ale ţărilor OECD. 
Prin volumul producţiei lor, prin forţa lor financiară susţinută de răspândirea 
mondială a dolarului, prin atracţia pe care o exercită The American Way of Life, 
sinonim cu venituri individuale ridicate şi abundența consumului, SUA rămân 
desigur economia dominantă şi, în acelaşi timp, vitrina capitalismului. 


MIRACOLELE ECONOMICE: MIT ŞI REALITATE 
q 
Franța, slăbită de cei patru ani de ocupație germană, dar mai ales puterile 
Axei, învinse în 1945, trec drept “miracole” prin puternica lor creştere eco- 
nomică a deceniilor '50 şi '60. Aceste fenomene economice expansioniste, 
uşor de explicat, au reaşezat curând la locul cuvenit aceste ţări în concertul 
economic mondial. 
RFG a cumulat numeroase atuuri decisive: un ajutor american justificat de 
tensiunile războiului rece, o reţea bancară legată eficient de cea productivă, o 
marcă competitivă şi suficient de solidă pentru a atrage capitalurile străine, renta 

unei situaţii geografice inegalabile în Piaţa comună prin stăpânirea axei renane, 
un consens social făurit de istorie şi salvgardat de liberalismul conducătorilor 
democrat-creştini. Mobilizarea energică a acestor factori va conduce la o 
puternică relansare a producţiei industriale şi la recucerirea rapidă a unei poziţii 
privilegiate în comerțul internaţional: Germania occidentală, care dispăruse 
practic din exporturile mondiale imediat după război (1,4% din total în 1948) 
talonează SUA în 1972, realizând 11,2% din exporturile mondiale, cu o balanţă 
comercială puternic excedentară. RFG devine un important centru de acumulare 
a lichidităţilor internaţionale, iar Deutschemark se impune ca una dintre valutele 
esenţiale ale SMI. 

Italia se bucură de avantaje de pe urma unor aparente inconveniente: sărăcia 
provinciilor din Mezzogiorno le transformă într-o rezervă de mână de lucru 
ieftină, iar lipsa majorităţii materiilor prime o eliberează de orice constrângere la 
nivel naţional şi îi permite să recurgă la piaţa mondială, pe care preţurile nu sunt 
prea ridicate. În paralel, concentrarea economiei sub impulsul firmelor private 
dinamice (FIAT, Montecatini, Pirelli) şi a unui larg sector public (IRI, ENI) permite 
dotarea ţării cu baze energetice şi siderurgice moderne şi realizarea unei 
pătrunderi spectaculoase pe numeroase pieţe, cum ar fi cea a automobilului sau 
a produselor electrocasnice. 

Japonia şi-a regăsit avântul industrial o dată cu războiul din Coreea. Marile 
întreprinderi, grupate în carteluri care concentrează puterea economică s-au 
reconstituit rapid, sprijinindu-se pe un vast sector de subantrepriză pe care îl 
domină în întregime. O foarte puternică disciplină socială favorizează munca şi 
economisirea, sursă a unor mari investiţii , care absorb până la 30% din venitul 
naţional, crescând cu 15+20% în fiecare an de-a lungul anilor '60. Nivelul redus al 
cheltuielilor militare permite ca toate eforturile să fie consacrate creşterii econo- 
mice, care atinge rate record de peste 10% pe an. Din 1970, Japonia a devenit a 
treia putere economică mondială, având o eficacitate industrială şi comercială 
redutabilă (7% din exporturile mondiale în 1972). 

Franţa a optat o dată cu reconstrucţia pentru dezvoltare şi modernizarea 
structurilor sale economice. Ea a ştiut să depăşească dubla provocare a pierderii 
imperiului său colonial şi a deschiderii frontierelor sale spre Europa în 1957, 
sprijinind în continuare exporturilor sale agricole. Industria, multă vreme negli- 
jată, este puternic încurajată, mai ales sectorul utilajelor tehnologice. Între 1969 şi 
1973, ritmul de dezvoltare atinge 7% pe an, ceea ce o situează imediat după 
Japonia. Totuşi, industrializarea are şi puncte slabe, francul suferă devalorizări 
periodice (1949, 1958, 1969), iar comerţul exterior rămâne fragil. 

CRIZA ŞI APATIA 
ECONOMIEI BRITANICE 


Pionieră a primei revoluţii industriale, economia britanică pare incapabilă de 
o schimbare de ritm după 1945. Volumul muncii depuse şi al capitalurilor investite 
sunt punctele slabe: stagnarea numerică a populaţiei active şi, în mai mare 
măsură, aceea a investiţiilor explică productivitatea mediocră a industriei britanice, 
care poartă responsabilitatea contraperformanţelor economiei naţionale. Voința 
de a proteja lira sterlină a inspirat politici conjuncturale contradictorii, de tipul 
“Stop and Go”, cel mai adesea deflaţioniste, deci nefaste unei expansiuni eco- 
nomice şi generatoare de revendicări sindicale care au contribuit la frânarea 
dezvoltării. Devalorizarea lirei sterline în 1967, reculul dramatic al exporturilor 
(11% din totalul mondial în 1948 şi numai 5,9% în 1972), imposibilitatea de a 
respecta toate promisiunile sociale ale Welfare State ne oferă măsura eşecului 
britanic, în ciuda unor elemente de forţă (investiţiile în străinătate, dinamismul 
industriilor de vârf). Dificultăţile fostei economii dominante nu anunţă oare în 
plină perioadă de prosperitate marasmul anilor '70? 


CREŞTERE ECONOMICĂ 
ŞI RESTRUCTURĂRI SECTORIALE 


O PROFUNDĂ REDISTRIBUIRE A ACTIVITĂȚILOR 


q 
Expansiunea economică postbelică a fost prea puternică şi durabilă pentru a 


fi în acelaşi timp şi uniformă. Au apărut decalaje între activitățile tradiţionale 


EVOLUȚIA SECTOARELOR DE ACTIVITATE (1960-1979) 


Agricultură Industrie Servicii | 


Repartiția populației active 
Repartiția produsului intern brut 

cu o evoluţie lentă şi noile sectoare cu o creştere rapidă. Au loc profunde 
reaşezări. Comparaţia ponderii relative a celor 3 mari sectoare de activitate în 
principalele ţări capitaliste industriale între 1960 şi 1979, când se fac simţite 
efectele creşterii economice, arată clar sensul evoluţiei: reculul agriculturii a 
permis industriei să-şi păstreze ponderea, însă modemizarea acesteia din urmă a 
susţinut avântul sectorului terțiar. 


PROGRES ŞI DECLIN RELATIV AL AGRICULTURILOR 


PIE 
Puse în faţa dublei necesităţi de a hrăni consumatori mai numeroşi şi de a 


asigura un venit decent lucrătorilor lor, toate agriculturile au realizat progrese 
considerabile după 1945. Ele au operat o profundă mutație tehnică cu preţul unui 
efort investiţional fără precedent şi al unei tendinţe concomitente de concentrare 
a exploatărilor “Revoluţia tractorului” încheia motorizarea muncii agricole, în 
timp ce mecanizarea asigura punerea în valoare a terenurilor prin maşini din ce 
în ce mai puternice şi mai specializate. Utilizarea produselor chimice ca îngrăşă- 
mintele şi pesticidele a devenit curentă şi masivă, iar recurgerea la serviciile 
biologiei şi geneticii s-a impus pentru selecţionarea seminţelor vegetale ca şi a 
speciilor de animale. 

Rezultatele acestei modernizări sunt importante: randamentele au crescut, 
iar sporirea productivităţii cu circa 7% pe an a depăşit în general pe aceea a 
industriei. Producțiile au crescut puternic, de exemplu cele ale celor 6 cereale 
principale, care au crescut de peste 2 ori, de la 549 la 1 230 milioane de tone între 
1946 şi 1974. Progres indiscutabil! Şi totuşi amploarea foametei pe glob vine 
care se sprijină pe rigide constrângeri naturale. În realitate, paradoxul evoluţiei 
agriculturii ţine în mod esenţial de faptul că creşterea acesteia a fost mai slabă 
decât cea a altor activităţi economice. Consumatorii din ţările bogate se hrănesc 
în mod evident mai bine ca în irecut şi totuşi nu consacră decât o parte des- 
crescătoare a veniturilor lor cheltuielilor alimentare, căci cererea lor de bunuri 
industriale şi servicii este crescândă. Cum creşterea productivităţii muncii agricole 
a fost superioară evoluţiei cererii, preţurile au tendinţa să scadă şi numărul 
agricultorilor scade; este exodul rural, preţul modernizării tehnice. În fine, integrarea 
într-o filieră agro-industrială complexă a aşezat agricultura sub dominaţia indus- 
triilor care, în amonte, îi furnizează bunurile necesare producţiei (tractoare, 
maşini, îngrăşăminte etc.) şi celor care, în aval, asigură prelucrarea produselor 

agricole înainte de a le livra consumatorilor (industriile agro-alimentare). Agricul- 
tura a devenit o activitate dominată. 


INDUSTRIILE-PILOT ALE CREŞTERII 
e 

Domeniu privilegiat al inovaţiilor, industria a impus, după 1950, caracterele 
distinctive ale producţiei şi consumului de masă. Dominând agricultura, deter- 
minând avântul sferei serviciilor, susținând exporturile, industria a fost principala 
aducătoare de venituri, atât pentru gospodării, cât şi pentru întreprinderi şi stat. 

În fiecare an producţia mondială a progresat în medie cu 5%, însă în 25 de ani 
producţia totală de electricitate a crescut de 12 ori, cea de petrol de 10 ori, de oţel 
de 6,5 ori, de automobile de 10 ori. Creşterea productivităţii muncii a permis 
obținerea acestei expansiuni a producţiei fără o creştere corespunzătoare a 
efectivelor angajate şi cu o inflaţie moderată; stabilitatea ponderii relative a 
industriei în economiile dezvoltate maschează totuşi o reală dezvoltare a acestui 
sector. Nu toate ramurile au participat în mod egal la creştere. În Europa 
occidentală activităţile moştenite din secolul al XIX-lea, ca mineritul, textilele sau 
construcţiile navale au cunoscut dificultăţi şi chiar, uneori, un declin pronunţat. În 
schimb, pretutindeni, sectoarele orientate spre consumul menajer au înregistrat 
o progresie importantă a producţiei lor; bunurile diverse din gama electrocas- 
nicelor, automobilul, care a antrenat la rândul său multe alte ramuri, fiind marea 
industrie motoare a creşterii, produsele agro-alimentare, care au realizat o 
creştere spectaculoasă o dată cu apariţia unor noi obişnuinţe în alimentaţie, 
legate de noul mod de viaţă urban. Industriile de vârf, care mobilizează tehnicile 
cele mai avansate, s-au dovedit a fi cele mai dinamice. Ramurile de activitate 
legate de industria nucleară, aerospațială sau electronică, stimulate de comen- 
zile strategice ale statului, constituie vârful de lance al creşterii, prin propria lor 
dezvoltare cât şi prin aplicaţiile lor în alte ramuri industriale (după exemplul 
electronicii, care se impune aproape pretutindeni şi cucereşte acum şi marele 
public). Industriile clasice suferă o înnoire: chimia, omniprezentă cu gama sa 
infinită de produse în permanentă îmbunătăţire, sau siderurgia, ale cărei complexe 
moderne fumizează laminate, oţel-beton, oţeluri speciale altor numeroase 
sectoare prelucrătoare. Creşterea a consolidat deci triumful “statului industrializat” 
şi a accelerat mişcarea de urbanizarea care îl caracterizează. 

IREZISTIBILUL AVÂNT AL SECTORULUI TERȚIAR 
C 
Multilateralul sector al serviciilor a văzut locul său în viata economică şi 

socială extinzându-se considerabil sub efectul unei cereri puternice şi diverse, 
căreia nu i se putea face faţă, cel puţin pe termen scurt, printr-o creştere sufi- 
cientă a productivităţii muncii. A trebuit deci să fie sporite efectivele angajate, în 
timp ce creşteau preţurile prestărilor de servicii. Nu este deci deloc surprinzător 
că sectorul terțiar furnizează de acum peste jumătate din locurile de muncă 
(două treimi în Marea Britanie şi SUA) şi participă cu peste 50% la formarea 
avuţiei naţionale. Diversitatea activităţilor din gama serviciilor subliniază câteva 
caracteristici esenţiale ale evoluţiei recente a societăţilor industriale. Unele duc la 
sporirea eficienţei muncii productive (bănci, asigurări, transporturi, gestiunea 
întreprinderilor, servicii comerciale); altele răspund noilor nevoi ale consuma- 
torilor din domeniile sănătăţii, culturii şi divertismentului, în timp ce dezvoltarea 
aparatului administraţiei publice arată rolul crescând al statului modern în viața 
economică şi socială. 


O CREŞTERE 
DEZECHILIBRATĂ ŞI CONTESTATĂ 


NEAJUNSURILE 
COOPERĂRII INTERNAŢIONALE 
q 

Convingerea optimistă că creşterea, creând prosperitatea națiunilor, va 
genera concordia internațională şi pacea nu s-a verificat deloc de-a lungul celei 
mai mari perioade de dezvoltare pe care lumea a cunoscut-o vreodată. Prea 
multe inegalităţi între ţări au subzistat sau chiar s-au agravat pentru a se fi putut 
instaura un climat de încredere şi veritabilă cooperare. 

Chiar dacă destul de reală începând cu sfârşitul anilor '60, apropierea între 
economiile capitaliste şi socialiste rămâne limitată şi fragilă, în timp ce lumea a 
treia contestă din ce în ce mai puternic ordinea economică mondială dominată 
de ţările industrializate. În acelaşi timp, relaţiile între SUA, CEE şi Japonia, cei trei 

poli dominanţi ai lumii dezvoltate se deteriorează, fiecare dintre aceşti trei 
parteneri denunțând cu mai multă sau mai puţin îndreptăţire protecţionismul 
excesiv sau concurenţa neloială a celorlalţi doi. 

La începutul anilor '70, într-un climat general de destindere, relaţiile comer- 
ciale între Est şi Vest se intensifică brusc. Conducătorii sovietici, care au trecut la 
o modernizare a ţării lor, devin conştienţi de decalajul acumulat în materie de 
tehnologie şi doresc să achiziţioneze echipamente industriale din Vest; în 
schimb, liderii occidentali văd în URSS mai puţin o nouă sursă de aprovizionare 
cu materii prime cât o imensă piaţă potenţială în sfârşit deschisă desfacerii 
producţiei lor de masă. Deschidere precară! Schimburile comerciale Est-Vest se 
vor plafona repede la mai puţin de 4% din comerțul mondial. lreductibilitatea 
conflictului ideologic a limitat de asemenea amorsarea unei cooperări tehnice 
între “partenerii-adversari”. În fine, în ciuda binevenitei destinderi obţinute prin 
negocierile SALT la începutul anilor '70, nu trebuie pierdută din vedere gigantica 
cursă a înarmărilor care, stimulând industriile strategice, a constituit cu siguranţă 
unul din factorii motori cei mai puternici, dar şi cei mai periculoși, ai creşterii. 

Mecanismele care au susţinut expansiunea economică a ţărilor dezvoltate 
par totuşi, în egală măsură, a fi agravat concomitent înapoierea economică şi 
sărăcia celei mai mari părţi a regiunilor subdezvoltate. În 30 de ani creşterea 
producţiei şi a venitului ţărilor celor mai bogate a fost de 70 de ori mai mare 
decât cea a ţărilor celor mai sărace: în timp ce locuitorii primelor au văzut 
crescându-le venitul mediu cu circa 5 843 de dolari, în “ţările cu venituri joase” 
acesta nu a crescut decât cu 81 de dolari pe cap de locuitor! Prăbuşirea cursului 
materiilor prime după 1952 a dus la scăderea valorii exporturilor a numeroase 
tări în curs de dezvoltare şi a redus ponderea lumii a treia în exporturile mondiale 
la 17% în 1973, adică de-abia jumătate din nivelul relativ din 1948. Cifre elocvente 
cu consecinţe dezastruoase, din moment ce arată că aproape jumătate din 
omenire trăieşte fără a dispune de minimul necesar pentru a-şi asigura consumul 
de bază. Tensiuni sociale, nenumărate lovituri de stat, războaie sângeroase agită 
lumea a treia. Această împărţire inegală a roadelor dezvoltării înteţeşte revendi- 
cările ţărilor sărace. Liderii lor cer ţărilor bogate un ajutor pentru dezvoltare, dar 
mai ales o revizuire a relaţiilor economice internaţionale într-un sens mai echita- 
bil. Fondată în 1960, OPEC încearcă să regrupeze exportatorii de petrol în scopul 
de a-şi disputa cu marile companii anglo-saxone controlul şi profiturile pieţei 
petrolului, atunci în plină expansiune. În 1964, la iniţiativa “grupului celor 77” se 
creează Conferinţa Naţiunilor Unite pentru comerţ şi dezvoltare (UNCTAD), care 

oferă un cadru mondial dezbaterilor despre ajutorul pentru lumea a treia. 
Exasperaţi de insuficienţa realizărilor concrete, reprezentanţii țărilor nealiniate 
reuniți la Alger în septembrie 1973 fac apel la conducătorii țărilor lumii a treia 
să-şi naţionalizeze propriile resurse şi să le asigure ei înşişi valorificarea indus- 
trială. La câteva săptămâni de primul şoc petrolier tensiunea între Sud şi Nord 
creşte brusc. 

Relansarea economică a Europei Occidentale şi a Japoniei, care contestă 
parțial supremaţia americană, provoacă o “dispută de familie”, adeseori destul 
de vie, în tabăra occidentală. SUA denunţă protecţionismul Pieței comune, mai 
ales în ce priveşte produsele agricole, şi acuză Japonia de a recurge la dumping 
comercial. La rândul său, generalul de Gaulle refuză aservirea Europei intere- 
selor imperialismului american; el atacă în special emiterea abuzivă de dolari, 
negarantaţi de aurul de la Fort-Knox, care inundă bătrânul continent, vectori ai 
inflaţiei şi instrumente ale dominaţiei. Începând cu 1968 devine probabil ca liderii 
de la Washington să aibă în vedere utilizarea armei monetare în detrimentul 
aliaţilor lor pentru a încerca să-şi consolideze o putere economică pe care o 
consideră ameninţată. 


DEZECHILIBRELE INTERNE ALE CREŞTERII 
e 
Slăbirea productivității, cronicizarea inflației şi apariția unui şomaj structural, 

aceste trei elemente caracteristice ale crizei anilor '70 iau într-adevăr naştere în 
timpul marii perioade a creşterii economice a capitalismului, încă de la sfârşitul 
anilor '60. Începând cu 1965 şi mult mai net încă după 1968, indicii statistici care 
măsoară aceste fenomene înregistrează o degradare, traducând o maladie 
profundă, în coniradicţie cu urmările aparente ale dezvoltării. La sfârşitul anilor 
'60 se observă o netă încetinire în evoluţia productivităţii muncii, factorul esenţial 
al dezvoltării economice. Se pare că ciclul de producţie caracterizat prin munca 
la bandă rulantă şi “fărâmițarea” sarcinilor îşi atinge limitele tehnice în acelaşi 
timp cu un început de respingere socială manifestată printr-o creştere putemică 
a absenteismului, care duce la scăderea sensibilă a productivităţii. Pe de altă 
parte, aşa cum am arătat mai sus, creşterea a avut ca efect favorizarea unei 
redistribuiri exagerate a mâinii de lucru şi bogățiilor în favoarea sectorului terțiar, 
a cărui insuficientă modemizare apasă negativ asupra productivităţii medii a 
întregii economii. 

Toate statele, cu excepţia RFG, s-au obişnuit deja cu o inflaţie monetară 
cronică, menţinută la o rată inferioară lui 5% pe an (inflaţie “târâtoare”).Creşterea 
masei monetare susţinută prin acumularea în rezervele oficiale ale principalelor 
țări capitaliste a circa 60 miliarde de dolari între 1947 şi 1971 părea într-adevăr să 
condiţioneze expansiunea economică. Abundenţa monetară avantajează pe toţi 
actorii economiei: statul, care finanţează cu mai mare uşurinţă cheltuielile publice 
generate de creştere (infrastructură, costurile sociale ale dezvoltării), căci inflaţia 
sporeşte intrările fiscale şi uşurează sarcinile împrumuturilor; întreprinderile, 
cărora creşterea preţurilor le măreşte profitul, sursă a amortizării investiţiilor, 
autofinanţării şi creşterilor salariale care neutralizează revendicările sindicale. În 
ciuda creşterii productivităţii muncii şi a avantajelor generate de preţul scăzut al 
materiilor prime, inflaţia se impune cu obstinaţie a fi o componentă structurală a 
capitalismului organizat. Ea constituie însă şi un germene al crizei. 

Înainte de criza din 1975, şomajul rămâne limitat, neafectând mai mult de 5% 
din populaţia activă. Totuşi, în toate ţările industrializate, semnele sale apar şi 
cresc încet şi sigur chiar în mijlocul perioadei prospere a anilor '60, mai ales după 
1965, când numeroasele generaţii ivite ca urmare a baby boom-ului postbelic îşi 
fac apariţia pe piaţa muncii. Desigur, creşterea producţiei şi consumului atrag în 
mod logic crearea de noi locuri de muncă, însă în număr insuficient pentru a 
satisface toate noile cereri, şi mai mult sporite de creşterea activităţilor feminine 
o dată cu aceea a serviciilor. Se pare că acest capitalism în dezvoltare este 
incapabil să creeze volumul de locuri de muncă necesar din două motive esenţiale: 
În primul rând, investiţiile au privilegiat, prin preocuparea pentru o productivitate 
maximală, echipamentele tehnice în detrimentul mâinii de lucru: substituire 
clasică a capitalului în locul muncii, ceea ce frânează cel puţin temporar 
dezvoltarea locurilor de muncă. Pe de altă parte, intensa mobilitate profesională 
provocată de reaşezările sectoriale datorate creşterii, a rupt, în numeroase 
ramuri de activitate ca şi în numeroase regiuni, fragilul echilibru între ofertă şi 
cerere pe piaţa mâinii de lucru. 


CREŞTEREA ECONOMICA IN DISCUȚIE 
——— 

La sfârşitul anilor '60, în marile ţări industrializate, opinia publică devine 
conştientă că creşterea economică nu este gratuită şi că costurile sale au chiar 
tendința de a creşte exagerat. Administrarea marilor metropole urbane, extinse 
ca urmare a exodului rural, devine din ce în ce mai dificilă şi mai costisitoare în 

ce priveşte transporturile, întreţinerea drumurilor, salubritatea, menţinerea secu- 
rităţii de către poliţie; New York este deja în pragul falimentului. Această maladie 
a urbanizării duce la conştientizarea costurilor sociale ale dezvoltării. Modul de 
viaţă trepidant pe care îl impune generează surmenajul, “stress-ul”, care favo- 
rizează depresiunile nervoase, maladiile cardiovasculare, chiar unele forme de 
cancer. “Zeul automobil” îşi cere în fiecare week-end macabrul tribut de morţi şi 
răniţi: o risipă financiară pentru sistemele de asigurări şi de protecţie socială. 
Devin la fel de imposibil de ignorat amenințările pe care creşterea economică le 
face să planeze asupra mediului înconjurător: epuizarea resurselor naturale, 
noxele şi poluările diverse care, cu zece ani înainte de marile “maree negre” şi 
de apariţia primelor “scurgeri” în centralele nucleare, impun noi măsuri de 
protecţie cu preţul unor cheltuieli suplimentare. În concluzie, începe să apară 
întrebarea dacă creşterea producţiei aduce suficiente beneficii pentru a com- 
pensa distrugerile pe care le generează. 

Recesiunea din 1967 favorizează convergenţa acestor îngrijorări difuze. 
Aceasta nu va fi străină de vasta mişcare contestatară din primăvara lui 1968, 
care se va prelungi într-o dezbatere asupra valorilor creşterii. În climatul epocii, 
aceasta este acuzată de risipirea bogățiilor naturale şi de alienarea libertăţii 
oamenilor pe care-i obligă la desfăşurarea unei munci absurde, care nu gene- 
rează decât iluziile unor consumuri din ce în ce mai vane. La cererea Clubului de 
la Roma, înfiinţat în 1968 de economişti de toate naţionalităţile, specialişti de la 
MIT (Massachusetts Institute of Technology) analizează metodic consecinţele 
previzibile ale continuării creşterii. Concluziile lor, pe care unii le consideră prea 
simplificatoare, sunt publicate în 1971 în raportul Meadows sub titlul evocator de 
Limits of growth (Limitele creşterii) pe care traducerea franceză îl radicalizează 
în Halte à la croissance (Opriti creşterea!). Ele consolidează curentul de opinie 
favorabil încetinirii, chiar stopării creşterii (susţinut de partizanii unei creşteri 
zero), care continuă oarecum teoriile lui Stuart Mill despre statul staționar. Astfel, 
chiar încă înainte de a fi întreruptă de primul şoc petrolier, expansiunea a fost 
contestată din interior, de către aceia ce-i erau totodată autori şi beneficiari. 

TRANSFORMĂRILE 
SOCIALE DIN ȚĂRILE 
INDUSTRIALIZATE 


< (opitolul 14 


Creşterea economică a celor “treizeci de ani glorioşi” a dus la 
încheierea procesului de intrare a societăților din țările industrializate 
în era civilizației de masă, a cărei omogenitate nu este totuşi decât 
aparentă. Totodată, reflectare a mentalităților şi factor social 
determinant, evoluția demografică cunoaşte o ruptură pe cât de 
netă, pe atât de paradoxală, la mijlocul deceniului '60, care a fost 
prin excelență deceniul prosperității. Modernizarea economică a 
antrenat o profundă redistribuire a locurilor de muncă, pulverizând 
cadrele bine înrădăcinate ale fostelor categorii socio-profesionale. 
Accesul celei mai mari părți a populaţiei la noile norme de consum 
de masă a modificat echilibrul bugetelor familiale fără, totuşi, a 
face să dispară inegalitatea nivelurilor de trai. Mobilitatea socială 
sporită şi integrarea conflictelor sociale în procedurile democratice 
nu au fost suficiente pentru a face orice contestaţii să dispară: 
acestea vor renaşte; difuze şi totodată violente, încă de la sfârşitul 
anilor '60. 

O EVOLUȚIE DEMOGRAFICĂ 
ALARMANTĂ 


O PONDERE DEMOGRAFICĂ MODERATĂ 


C 

Populaţia celor mai avansate 20 de tări industrializate cu economie de piață a 
crescut de la 502 milioane de locuitori în 1950 la 648 de milioane în 1973 şi la 693 
de milioane în 1981 (şi circa 750 de milioane adăugând Spania, Portugalia şi 
Israelul). America de Nord (254 milioane de locuitori în 1981), Europa occidentală 
(370 de milioane de locuitori) şi Japonia (118 milioane la acea dată) constituie 
marile centre de populaţie ale lumii dezvoltate. Sunt ţări deja avansate în 1950 şi 
care au profitat de cei “treizeci de ani glorioşi” pentru a-şi ameliora în continuare 
nivelul de trai. În ciuda decalajelor uneori importante şi al caracterului întotdeauna 
aproximativ al mediilor statistice, toţi indicatorii converg pentru a pune în evidenţă 
bogăţia societăţilor industriale: un venit mediu anual superior cifrei de 9 000 de 
dolari, o supraabundenţă alimentară (3 400 de calorii pe locuitor pe zi, adică cu 
30% mai mult decât necesarul), servicii medicale perfecţionate (reculul mortali- 
tăţii infantile: rata anuală este pe alocuri sub 10%o0) şi creşterea duratei medii de 
viaţă (speranţa de viaţă la naştere depăşeşte 70 de ani), o rată de alfabetizare a 
adulţilor apropiată de 100% astfel încât, proporţional cu categoriile de vârstă 
respective, 99% din adolescenţi frecventează învăţământul secundar şi 37% 
urmează cursuri superioare. 

Se constată totuşi că ponderea demografică relativă a societăţilor dezvoltate 
nu încetează să scadă. Într-adevăr, în ciuda unei creşteri cu 50% în treizeci de ani, 
ele nu mai reprezintă decât de-abia 15% din omenire în 1981, faţă de 25% în 
ajunul războiului. Dinamismul demografic al ţărilor subdezvoltate a fost bine 
susținut pretutindeni, începând cu anii 1963-1964, în plină perioadă de creştere 
economică, regimul demografic al ţărilor dezvoltate în schimb s-a deteriorat cu 
un remarcabil sincronism. 


212 / VÂRSTA DE AUR (1953-1973) 


RUPTURA DEMOGRAFICĂ 
DE LA MIJLOCUL ANILOR 60 
DESE 


Fenomenul s-a născut şi s-a manifestat prin următoarele: nataliatetea a 
scăzut iremediabil cu 15% în timp ce rata mortalităţii rezistă în jurul 
procentului de 10% în ţările industrializate. Evoluţia divergentă a natalității şi 
mortalităţii întreţin mecanismul de sinuozitate a curbei demografice, 
accentuând proporţia persoanelor în vârstă de peste 65 de ani, care depăşeşte 
10% din populaţia totală, în timp ce aceea a tinerilor sub 15 ani se menţine sub 
25%. 

Cauzele propriu-zis demografice ale fenomenului pot fi recunoscute uşor: 
dacă natalitatea scade în momentul în care ajung la vârsta căsătoriei tinerii 
născuţi în perioada baby boom postbelică, este pentru că scade fecunditatea, 
adică fiecare femeie din noua generaţie aduce în cursul vieţii sale mai puţini 
copii pe lume decât cele din generaţia precedentă. Dacă acest malthusianism se 
menţine, rata de înlocuire a populaţiei (uşor superioară lui 2, conform aritmeticii 
demografice) nu va mai fi asigurată în nici o ţară industrializată. Ameninţare 
gravă, deja destul de precisă în RFG pentru a nelinişti pe numeroşii observatori 
specializaţi şi a alerta responsabilii politici ai ţării. 


SIMPTOMELE UNEI MALADII SOCIALE? 
q 

Nu există nici o îndoială că comportamentele demografice sunt influențate 
de funcţionarea societății şi de perspectivele de viitor pe care le oferă fiecărui 
individ. Dezbaterea priveşte în mod esenţial ponderea ce revine elementelor 
materiale şi, respectiv, opțiunilor morale. 

În ce priveşte constrângerile materiale, pot fi incriminate fără mari riscuri de 
eroare condiţiile de viaţă din marile oraşe care par a fi de altfel “laboratoarele” 
prăbuşirii fecundității. Creşterea economică a favorizat concentrarea urbană: 
marile metropole ale lumii industriale (New York, Tokyo, Paris, Londra) au 
depăşit pragul de 10 milioane de locuitori, iar oraşele cu peste 500 000 de 
locuitori s-au înmulţit până la a regrupa 55% din populaţia lumii industrializate. 
Or, infrastructurile urbane nu s-au dezvoltat în acelaşi ritm şi orăşenii se văd 
confruntaţi cu numeroase probleme: dificultăţi întâmpinate în găsirea unei 

locuinţe (sau în schimbarea acesteia), oboseala generată de viaţa trepidantă a 
marilor oraşe, mai ales datorată deplasărilor pendulare cotidiene între locuinţă şi 
locul de muncă. 

Pe de altă parte, în societăţile tehniciste ascensiunea socială depinde în mare 
măsură de gradul de calificare atins; rezultă deci o creştere sensibilă a costului 
educaţiei şi formării profesionale, care poate determina familiile să-şi concen- 
treze eforturile asupra unui număr mai mic de copii, cu atât mai mult cu cât 
alocaţiile familiale erodate de inflaţie nu au tinut pasul cu evoluţia cheltuielilor. În 
fine, este cazul să subliniem şi că creşterea spectaculoasă a numărului de femei 
salariate în ultimii 15 ani, mai ales în domeniul serviciilor, se dovedeşte în mod 
natural a fi greu compatibilă cu naşterile repetate. Această ultimă observaţie, 
greu de contestat, este foarte semnificativă: ea face trimitere la fenomenul major 
de deplasare spre sectorul terțiar al economiilor moderne, dar implică de 
asemenea creşterea nevoilor salariale ale cuplului în societatea consumului 
de masă; ea pune problema relaţiilor de muncă între patroni şi personalul lor 
feminin; ea semnalează în fine evoluţia statutului social al femeii în societăţile 
dezvoltate şi ridică problema (parţial morală) a opțiunii între serviciu şi gospo- 
dărie. Nu este nici o îndoială că angajarea în muncă a femeilor contribuie încă 
puţin la dezagregarea familiei conjugale, celulă tradiţională a procreaţiei şi a 
creşterii copiilor, în timp ce evoluţia moravurilor favorizează dezvoltarea compor- 
tamentelor individualiste prin definiţie slab nataliste. Influenţa moralei religioase 
ostile oricărei atingeri aduse vieţii slăbeşte, în timp ce avorturile sunt legalizate 
în numeroase ţări unde fuseseră înainte reprimate, şi înmulţirea organizaţiilor 
de planning familial încurajează larga răspândire a mijloacelor contraceptive 
în constant progres de la lansarea pilulei doctorului Pincus pe piaţa americană 
în 1960. 

Împreună, toti aceşti factori interdependenţi contribuie la slăbirea motivatiei 
de a întemeia familii cu mai mult de trei copii în societăţile industrializate 
prospere însă încă supuse unei nesiguranţe sociale, mai ales o dtă cu apariţia la 
sfârşitul anilor '60 a primelor semne ale şomajului. Consecințele acestei prudenţe 
demografice apar curând a fi redutabile. Pe termen scurt, reculul naşterilor riscă 
să frâneze evoluţia cererii globale, a cărei creştere constituie totuşi un factor 
economic important în societăţile de consum. Pe termen mediu, creşterea 
ponderii persoanelor vârstnice nu poate decât să mărească periculos totalul 
pensiilor în raport cu celelalte cheltuieli ale bugetelor sociale; pe termen şi mai 
lung, nu poate decât adânci decalajul numeric între o lume a treia pletorică şi 

ţările dezvoltate, ale căror capacităţi creatoare sunt în acelaşi timp amenințate de 
neînlocuirea generaţiilor. 

Totuşi nu se pot găsi unele semne de optimism observând evoluţia demo- 
grafică a lumii industrializate în ultima jumătate de secol? Păturile sărace din 
perioada anilor '30 şi a războiului nu au reacţionat oare la propriul declin printr-o 
creştere pe atât de puternică pe cât de neașteptată a fecundității imediat ce 
renăştea după 1945 speranţa unei ere de pace şi progres? Generaţiile numeroase 
care au urmat nu au căutat oare mai mult sau mai puţin conştient să îşi 
menajeze copiii de efectele nefaste ale creşterii de pe urma cărora ei au suferit în 
primul rând datorită numărului lor, sub forma diverselor tipuri de poluare, dar 
mai ales de pe urma lipsei de locuinţe şi de locuri de muncă? Or, relaţiile 
complexe care leagă demografia, societatea, economia, mentalităţile şi compor- 
tarnentele se pot modifica rapid. De la revoluţia demografică din secolul XIX, 
lumea dezvoltată tinde spre un regim de creştere lentă generat de o natalitate 
scăzută şi de o mortalitate şi mai redusă; însă nu este imposibil ca, în interiorul 
acestei evoluţii de lungă durată şi, în cadrul unei demografii controlate, ajustări 
pe termen mai scurt să permită să se păstreze în permanenţă un echilibru între 
populaţie şi resursele economice. Cu inevitabile decalaje cronologice, o relansare 
generală căreia specialiştii îi pândesc nerăbdători cele mai mărunte semne pre- 
vestitoare, crezând a le vedea în uşoara creştere a natalității poate deci fi sperată. 


PROFESIUNI ŞI CLASE SOCIALE 


O PROFUNDA REDISTRIBUIRE A LOCURILOR DE MUNCA 

— q 

În ciuda progreselor mecanizării, producția de masă a necesitat menținerea 
unei rate ridicate a populației active în tările puternic industrializate, iar acest 
fenomen s-a accentuat o dată cu apariția tinerelor generații pe piata muncii. 
După 1960 populația activă a crescut cu 1,2% pe an în principalele 20 de tări 
industrializate cu economie de piaţă, care regrupează în 1981 300 de milioane de 
cetăţeni activi, adică 43% din populaţia totală şi două treimi din efectivul celor 
apti de muncă (între 15 şi 65 de ani). Femeile, foarte numeroase în sectorul 
terțiar, reprezintă circa 40% din populaţia activă în ţările dezvoltate. 

Evoluţia modurilor de consum şi mutaţiile aparatului productiv care au însoţit 
creşterea au operat o profundă redistribuire a activităţii. Ele au generat o nouă 
repartizare socio-profesională care influenţează ierarhiile sociale; fiecare este 
plasat aici în funcţie de meseria sa şi de rolul pe care i-l recunoaşte corpul social. 
Creşterea a antrenat în acest domeniu trei modificări foarte vizibile: 

- o deplasare masivă a forţei de muncă dinspre sectorul primar spre cel 
secundar şi, mai ales, terțiar; 

- o creştere generală a calificării profesionale, exigenţă a unei societăţi tehni- 
ciste generate de progresul tehnic; dacă fenomenul este foarte vizibil în ce 
priveşte cadrele, el nu este absent nici în cazul muncitorilor sau al noii țărănimi; 

- o dezvoltare considerabilă a categoriei salariaţilor, care se substituie 
micului patronat independent în structurile concentrate ale noului capitalism: 
salariaţii reprezintă azi circa 80% din populaţia activă a ţărilor industrializate, şi 
chiar peste 90% din cea a Statelor Unite sau Marii Britanii; salariul devine un 
criteriu esenţial al statutului social, în măsura în care defineşte posibilităţile de 
acces la consum şi determină nivelul de protecţie împotriva riscurilor sociale. 


SFÂRŞITUL ŢĂRANILOR? 
——————— 

Trecerea de la țăranul tradiţional la agricultorul modern reprezintă fără nici o 
îndoială răsturnarea socială cea mai profundă produsă în cei “treizeci de ani 
glorioşi”. Impactul progresului tehnic asupra agriculturii a provocat o concentrare 
accelerată a exploatărilor agricole şi a antrenat în acelaşi timp o transformare 
completă a meseriei de agricultor. 

Exodul rural măsoară înfrângerea ţăranilor incapabili să depăşească provo- 
carea modemizării: zilieri agricoli fără pământ sau calificare, rapid înlocuiţi de 
maşini, tineri prea numeroşi pentru a putea spera să succeadă părinţilor pe un lot 
prea mic, fermieri lipsiţi de resurse funciare şi financiare pentru a putea realiza 
progresele strict necesare pentru a-şi menţine rentabilitatea economică. În total, 
milioane de dezrădăcinări prea puţin compensate prin acordarea unor slabe 
indemnizaţii, desfăşurate în linişte, dar nu fără numeroase drame individuale. 

Agricultorul moder este, e adevărat, destul de diferit de strămoşii săi. Având 
un bagaj de cunoştinţe de agronomie, este un şef de întreprindere care se 
integrează în societate prin multiplele relaţii pe care le are zilnic cu băncile, 
industria, comerțul, puterile publice. Adeseori este asociat într-o cooperativă în 
care are responsabilităţi şi membru al unui sindicat agricol ale cărui activităţi şi 

lupte le împărtăşeşte. A revendicat şi a obținut o anumită “paritate” cu celelalte 
grupe sociale în măsura în care beneficiază de acum de o mai eficientă protecţie 
socială şi în care accede la civilizaţia consumului o dată cu posesiunea unui 
automobil şi a principalelor elemente ale confortului menajer. Însă modemizarea 
este un proces continuu, care generează permanente constrângeri: îndatorarea 
agricultorilor se agravează în timp ce veniturile rămân aleatorii, adeseori insufici- 
ente, la discreţia unui an prost pentru agricultură care i-ar împiedica să-şi onoreze 
scadenţele împrumuturilor şi va face să renască teama de expropriere. Este deci 
mai prudent să se recurgă la o activitate parţială, adică la două locuri de muncă, 
ceea ce echilibrează riscul agricol prin câştigarea unui salariu regulat. 

Populaţiile rurale actuale prezintă deci puternice contraste. Exploatările fami- 
liale ca rnoşteniri ale trecutului rămân pretutindeni în majoritate, chiar şi în SUA, 
unde formează 90% din total, însă foarte puţine au devenit întreprinderi performante 
şi rentabile, capabile să asigure bunăstarea proprietarilor lor. Pe de altă parte, 
valorile civilizaţiei rurale, ale căror purtătoare erau, sunt pe cale de dispariţie. 
Agricultura s-a integrat într-un complex agro-industrial şi ţăranii au adoptat 
valorile societăţii urbane, chiar dacă nu au părăsit satul pentru oraş. Rolul social 
al populaţiei rurale, atât de important înainte de război, mai ales în Europa, s-a 
diminuat considerabil: sociabilitatea rurală nu a rezistat exodului către oraş, în 
timp ce uniformizarea modului de viaţă şi gândire, puternic favorizată de mass 
media, a distrus un sistem de valori fondat pe comunitatea familială, ataşamentul 
efectiv faţă de pământ, un ritm de viaţă marcat de alternanţa muncii şi a sărbăto- 
rilor, adeseori asociate unei fidele practici religioase. Trebuie, în fine, subliniat că 
dispariţia lipsurilor alimentare în lumea bogată, reorientarea necesităţilor spre 
alte produse, obişnuinţa de a consuma alimente preparate industrial, au contribuit 
în egală măsură la diminuarea importanţei sociale a ţăranului. 


MUTAȚI ÎN CONDIȚIA CLASEI MUNCITOARE 
Asa 
Dezbaterea foarte politizată despre “îmburghezirea” clasei muncitoare nu 
trebuie să facă uitate câteva realităţi esenţiale. Mai întâi, creşterea economică, în 
ciuda sporirii productivităţii muncii, a necesitat un număr sporit de muncitori, 
chiar dacă proporţia lor în rândul populaţiei active a rămas stabilă, ca urmare a 
creşterii numerice şi mai rapide a altor categorii socio-profesionale. În al doilea 
rând, producţia de masă a fost obţinută prin munca la bandă rulantă, strict 

parcelată şi necalificată, a numeroşi muncitori a căror specializare se rezuma la 
aceea a maşinii pe care o deserveau. 

În societăţile din ce îr ce mai tehniciste, această decalificare explică de ce 
munca manuală a rămas pe termen lung discreditată în raport cu munca de 
concepţie şi de gestiune proprii activităţilor intelectuale; ea justifică menţinerea 
la baza scării salariale a veniturilor muncitorilor, care, prin aceasta, depind mai 
mult decât alţii de protecţia socială a statului. Existenţa în mijlocul lor a unui 
mare număr de muncitori imigraţi, şi mai defavorizaţi, accentuează şi mai mult 
sentimentul de excludere din corpul social pe care îl resimte lumea muncitorească. 

Conştientizarea acestor caracteristici întreţine în rândul a numeroşi muncitori 
un puternic sentiment de apartenenţă la un grup social defavorizat. În afara inevi- 
tabilelor disensiuni interne, el va da naştere unor solidarităţi ce se organizează în 
puternice centrale sindicale, dintre care metalurgia şi construcţia de automobile 
constituie principalele bastioane; el impune comportamente politice care dau 
forţa partidelor de stânga şi mai ales a partidelor comuniste europene. Mândria 
luptelor duse în comun şi imperativul apărării cuceririlor sociale obţinute ca 
urmare a acestor lupte vor duce la o coeziune a clasei muncitoare care, fără 
îndoială, îşi va atinge apogeul între 1930 şi 1960. 

Nu pot fi, totuşi, ignorate progresele şi mutaţiile care încep să modifice con- 
diția muncitorului. Studii statistice numeroase nu lasă nici un dubiu asupra 
creşterii puterii de cumpărare a gospodăriilor muncitoreşti care îşi procură 
treptat bunurile cele mai reprezentative ale societăţii de consum, automobilul, 
maşina de spălat rufe, televizorul, frigiderul şi chiar locuinţa. Datoriile care au fost 
în mod necesar contractate constituie o nouă sarcină, cel mai ades suficient de 
grea pentru a îngheţa combativitatea sindicală, căci regularitatea scadenţelor 
bancare nu permite deloc scăderile veniturilor salariale datorate grevelor. În 
paralel, progresul tehnic favorizează ridicarea calificării profesionale şi duce la 
îmbogățirea caracterului muncii cu sarcini de răspundere. Spre deosebire de 
muncitorii specializaţi, în mare măsură recrutaţi din rândurile imigranţilor, 
muncitorii calificaţi, mai bine plătiţi şi apreciaţi, avansează treptat, prin modul lor 
de consum, spre o apropiere de clasa mijlocie. 

Trebuie, în fine, menţionat că înmulţirea muncilor subalterne în sectorul 
terțiar, mai ales în marile centre comerciale, va duce la apariţia în afara lumii 
muncitoreşti tradiţionale a unor situaţii analoge cu cele ale proletariatului indus- 
trial (sarcini de lucru repetitive, necalificate şi prost retribuite, adeseori efectuate 

de personal feminin), ceea ce contribuie la a modifica percepția înrădăcinată a 
unei nete repartiţii socio-profesionale, în care clasa muncitoare avea o identitate 
clar definită de apartenenţa sa la industrie. 


CLASA DE MIJLOC SALARIATĂ 
NUMEROASĂ ŞI ETEROGENĂ 


e aaa 
În expansiune de la începutul secolului, clasele mijlocii, care regrupează prin 


definiţie păturile intermediare între burghezia conducătoare şi clasa muncitoare, 
continuă să se transforme după război, ca urmare a generalizării condiţiei de 
salariat. Claselor de mijloc cu o activitate independentă, majoritare la începutul 
secolului, le ia locul, sub efectul exploziei locurilor de muncă salarizate din 
sectorul terțiar, masa eterogenă a “gulerelor albe”, indivizi cu o pregătire supe- 
rioară, cel mai adesea posesori ai unei diplome, şi care exercită, mai curând la 
birou decât în uzină, profesiuni mai degrabă intelectuale decât manuale. 

Această masă socio-profesională care reprezintă peste jumătate din populaţia 
activă în toate ţările industrializate nu poate evident fi confundată cu burghezia, 
care îi constituie totuşi modelul de referință. Ea acoperă, dimpotrivă, situaţii 
profesionale foarte diverse, într-un evantai salarial larg ce conţine un puternic 
segment de venituri mediocre, uneori chiar inferioare unor anumite salarii de 
muncitor. Găsim aici deci o gamă extrem de nuanţată de situaţii ce acoperă atât 
reprezentanţii în scădere numerică ai muncii independente (agricultori-fermieri, 
meşteşugari, comercianţi) cât şi reprezentanţii în creştere numerică rapidă ai 
serviciilor de învăţământ, sănătate şi ai administraţiilor publice sau private. În 
marile întreprinderi, unde gestiunea s-a modernizat, a crescut numărul cadrelor 
medii, sporind efectivele claselor de mijloc cu noi şi noi contingente. 

Creşterea numerică a acestor grupe sociale instruite şi puternic ataşate 
practicilor democratice reprezintă fără îndoială rezultatul cel mai spectaculos al 
creşterii economice în ţările dezvoltate şi garanţia cea mai sigură a stabilităţii 
sociale şi politice. În mare măsură proprietari ai locuinţei lor principale, atașați unui 
mod de consum asimilat progresului, încrezători în posibilităţile de ascensiune 
socială din generaţie în generaţie, membrii claselor de mijloc formează într-adevăr 
principalul suport al civilzaţiei de masă pe care o gerează democraţiile moderne. 

O BURGHEZIE PARȚIAL TRANSFORMATĂ 


q 

Extinderea muncii salariate în posturile de creație şi decizie a provocat în 
egală măsură o transformare parțială a burgheziei, care se află în vârful edificiului 
social. Grup minoritar şi relativ închis, chiar dacă destul de neomogen, burghezia 
îşi afişează importanţa socială prin bunăstarea sa (deci prin avere), puterea sa, 
cultura, educaţia, comportamentele rafinate însuşite încă de la cea mai fragedă 
vârstă. Alături de grupul abundent al înalţilor funcţionari s-a constituit noua 
burghezie salariată - cadrele superioare, al căror prototip este PDG (preşedinte- 
director general), veritabil patron numit şi beneficiarul unor diferite avantaje în 
natură, cum ar fi maşina de serviciu sau locuinţa de serviciu. Această grupă 
cultivată participă la exercitarea puterii economice şi chiar politice. Asigurată de 
obținerea, cel puţin în perioadele prosperitate, a unor venituri confortabile şi 
regulate, ea afişează un nivel de viaţă ridicat bazat în mai mare măsură pe 
consum decât pe economisire. Cadrele superioare se alătură astfel, în rândurile 
unei burghezii înnoite, însă mereu eterogene, grupului în recul, deşi încă destul 
de solid al patronatului independent şi categoriei în ascensiune sigură a profesiu- 
nilor liberale, juridice, medicale sau artistice. Apărarea intransigentă a avantajelor 
salariale devine deci, în egală măsură cu protejarea proprietăţii, o condiţie a 
prezervării statutului social, în timp ce o înaltă burghezie minoritară, însă dețină- 
toare a majorităţii patrimoniilor funciare şi mobiliare îşi asigură supremaţia socială 
şi îşi impune concepţiile în toate straturile burgheziei şi chiar dincolo de aceasta. 

În orice caz, în societăţile dezvoltate, nivelul veniturilor, din care cea mai 
mare parte provin din salarii, este cel ce defineşte ierarhia socială în măsura în 
care determină pentru fiecare categorie niveluri de consum diferite. Astfel, 
burghezul îşi manifestă poziţia socială nu numai locuind în cartierele selecte, ci 
şi, contrar vechii austerităţi a burgheziei, printr-un nivel intens al consumului, 
care este orientat mai ales spre cele mai noi produse încă de la apariţia lor pe 
piaţă şi îşi rezervă domeniile de lux ale aşa numitei “jet society”: frecvente 
deplasări cu avionul, sporturi scumpe, produse alimentare rare şi costisitoare. 


CONSUMUL DE MASĂ 


ADOPTAREA UNUI AMERICAN WAY OF LIFE 


E 
Venind să satisfacă necesități recunoscute drept legitime, consumul de masă 


a ameliorat nivelul general de trai al societăților dezvoltate fără totuşi a elimina 

inegalităţile. Mişcările de contestare socială se înmulţesc, luând forme noi înce- 
pând cu sfârşitul anilor '60. 

Consecințele sociale ale marii depresiuni a anilor '30, apoi privaţiunile 
impuse de război au facilitat în mare măsură, mai ales în Europa, abandonarea 
obişnuinţelor de austeritate şi economisire în favoarea unei sporiri a consu- 
murilor, atitudine care se manifestase deja în cursul aşa numiţilor “années 
folles” ai deceniului 1920 şi care fusese atunci sever judecată de o mare parte 
a opiniei publice. 

În acest timp, o dată reconstrucţia încheiată şi nevoile de bază din nou satis- 
făcute, stilul consumist inspirat de American Way of Life se impune durabil ca un 
motor al creşterii economice. Aceasta se bazează într-adevăr pe o largă răspândire 
a producţiei de masă după un sistem calificat uneori drept “fordism”, cu referire 
la concepţiile lui Henry Ford: realizarea unei producţii de serie relativ ieftine, a 
cărei cumpărare este facilitată de o politică a salariilor ridicate. Or, creşterea 
reală a veniturilor celor mai multor categorii sociale a permis efectiv achiziţio- 
narea de bunuri reînnoite periodic, al căror preţ relativ scădea pe măsură ce 
deveneau tot mai abundente pe piaţă. Garantând principalele riscuri sociale, 
Statul Providenţial făcea în acelaşi timp ca precauţiile de economisire ale 
menajelor să fie mai puţin necesare, în timp ce generalizarea creditului le sporea 
şi mai mult capacitatea de consum. Perfecţionarea metodelor publicitare şi 
restructurarea reţelelor comerciale, de la marile magazine la vânzarea prin poştă, 
au contribuit în egală măsură la menţinerea cererii consumatorilor la cel mai 
ridicat nivel. Încă de la mijlocul anilor '50, consumul căpăta deci o semnificaţie 
socială diferită: era vorba nu numai de a procura elementele de confort care 
uşurează viaţa cotidiană, ci şi de a afirma o apartenenţă la un grup social 
determinat, prin adoptarea unui nivel de consum specific şi diferit de al celorlalte 
categorii sociale: “se cheltuieşte pentru a face impresie”, chiar dacă în acelaşi 
timp generalizarea unor anumite forme de consum (automobil, mode vestimen- 
tare, televiziune...) întreţine iluzia unei omogenizări a societăţii. 


REDISTRIBUIREA CHELTUIELILOR FAMILIALE 


ADERE 
Creşterea economică a permis în mod global societăţilor ţărilor industrializate 


dezvoltate să consume mai mult în toate domeniile; însă, în această expansiune 

Noile nivele de consum (1950-1971) 


Statele Unite 
(consumul individual, în %) 
1950 


1971 


Locuinţe 


Locuinţe 


Îmbrăcăminte 


Îmbrăcăminte 


igienă, sănătate „Igienă 
Transporturi Sănătate 

Ă, Cultură, 

Cultură, M , 
divertisment divertisment 


Diverse 97 


Diverse 


Locuinţă 


Locuinţă Îmbrăcăminte 


Îmbrăcăminte Igienă, sănătate 
cote Transporturi 
Igienă, sănătate ultură, 
Trans; ortur divertisment 
„Cultul Diverse 


Marea Britanie 
(consumul individua, f n%) 


Locuinţă 
Locuinţă [| Îmbrăcăminte 
Îmbrăcăminte Transporturi 


Transporturi 
Cultură, 
divertisment 
Diverse 


Cultură, 
divertisment 


Diverse 


„Sursă: Anuarele naţionale, Documentaţie fotografică, 

1. Consumul gospodăriilor urbane, 
g toate categoriile socio-profesionale 
apona ară, în %) 2. Consumul pe familie salariată 


19712 


Hrană 


Locuinţe 
Îmbrăcăminte 


Igienă, sănătate PERRA aa 
Transportui RISSA 


„Cultură, 
divertisment 


Diverse 


Locuinţă Îmbrăcăminte 

i ei Igienă, sănătate 
imbrăcăminte PI « 
igienă, sănătate D a a a a a aa a a aa 6, 2 Transporturi 


Transporturi 
Cultură, 
divertisment 
Diverse 


Locuinţă 


; ney Îmbrăcăminte 
imbrăcăminte Petete??? etette ienă. sână 
ROR Igienă, sănătate 


Igienă, sănătate Transporturi 
Transporturi _ 
Cultură, Cultură, 
divertisment divertisment 
Diverse Diverse 


1. învățământ inclus. 


n. 6012, Documentație franceză, 1974. 

generală, ponderea relativă a fiecărei categorii de bunuri a evoluat într-o manieră 
foarte diferită în bugetele familiale. 

Scăderea cheltuielilor alimentare constituie din acest punct de vedere un 
caz exemplar: este foarte evident că penuria imediat postbelică nu este decât o 
urâtă amintire şi că alimentaţia a devenit mai bogată şi mai variată (consumul de 
cereale fiind depăşit de cel de came, lactate, legume şi fructe). Totuşi, “coşul 
zilnic”, care aborbea aproape jumătate din venitul familial în 1950 nu mai 
reprezenta decât o treime în 1960 şi numai o cincime în 1980, este adevărat cu 
diferenţe importante între tări şi între categoriile sociale. Cheltuielile vestimen- 
tare au cunoscut aceeaşi evoluţie: lumea se îmbracă mai bine ca înainte, 
consacrând o proporţie mai mică a veniturilor sale. Aceasta înseamnă că familiile 
au folosit cea mai mare parte a veniturilor suplimentare pe care li le-a adus 
creşterea economică în alte domenii considerate mai atrăgătoare, din momentul 
în care nevoile esenţiale ale hranei şi îmbrăcăminţii fuseseră satisfăcute. 

Începând de la mijlocul anilor '50, şi chiar mai devreme în ţări ca Suedia şi 
Statele Unite, cumpărăturile de bunuri de folosinţă îndelungată sunt cele care au 
progresat cel mai mult. Cumpărarea locuinţelor a mobilizat cea mai mare parte a 
economiilor familiale, ea a antrenat ca urmare logică cumpărarea elementelor 
necesare echipării acestora: mobilier şi aparatură electrocasnică, într-o constantă 
evoluţie. Aproximativ în aceeaşi epocă posibilitatea de a-ţi procura un automobil 
a fost deschisă populaţiei largi nu fără o nouă recurgere la credit. 

După 1960 acestor elemente de mai sus li se adaugă o dezvoltare rapidă a 
consumului de servicii. Cheltuielile pentru sănătate, parţial acoperite de siste- 
mele de securitate socială, au cunoscut o creştere spectaculoasă o dată cu 
recurgerea mai frecventă la îngrijirile medicale şi cu utilizarea uneori abuzivă a 
produselor farmaceutice. Apoi, primele semne ale societăţii post-industriale au 
apărut în ultimii cincisprezece ani, o dată cu dezvoltarea rapidă a activităţilor de 
comunicaţie şi de divertisment: cărţi, discuri, filme cunosc o difuzare sporită în 
timp ce practicarea sporturilor, călătoriile turistice beneficiază în egală măsură 
de o vogă fără precedent. Şi mai recent încă, jocurile electronice şi formele 
multiple ale comunicaţiei (de la telefon la citizen band şi la abonamentul de 
televiziune prin cablu) ocupă la rândul lor o proporţie în rapidă creştere în 
bugetele familiale. 

În fine, nu trebuie uitat că, în societăţile bogate şi foarte grijulii în a se pune la 
adăpost împotriva riscurilor de orice natură, cotizaţiile vărsate cu regularitate 
către diversele companii de asigurare reprezintă o parte deloc neglijabilă a chel- 
tuielilor familiale. 

CONSUM ŞI BUNASTARE SOCIALA 
Ea 

Economiştii şi sociologii nu percep limite teoretice în calea dezvoltării 
consumului în funcţie de evoluţia veniturilor şi a tehnologiei. Nevoile de servicii 
păreau de altfel încă şi mai deschise decât acelea de bunuri materiale care pot 
atinge un anumit grad de saturație; la urma urmelor este posibil să se programeze 
schimbarea produselor prin uzură, modă sau modernizarea modelelor. 

Poate fi sesizată, totuşi, începând cu sfârşitul anilor '60 o punere în discuţie a 
consumismului material devenit chiar ridicol o dată cu civilizaţia “gadget”-ului. 
Se descoperă astfel că, creşterea economică datorată consumului individual 
masiv nu era neapărat purtătoare de progres. Anumite tipuri de consum aveau 
efecte secundare nocive asupra mediului, generând efecte negative printre care 
acumularea de deşeuri şi amplificarea zgomotelor traumatizante ridicau cele mai 
multe probleme locuitorilor. Cheltuielile medicale nu veneau ele oare să com- 
penseze anumite aspecte negative ale creşterii cantitative? De aici, chiar în 
momentul în care se încheiau cei “treizeci de ani slorioşi”, revendicarea unei 
creşteri de altă natură, probabils mai lentă însă în mod sigur mai preocupată în a 
păstra şi chiar a ameliora calitatea vieţii, mai ales dezvoltând echipamentele de 
uz public, prea multă vreme neglijate în favoarea consumului individual. Organi- 
zaţiile de consumatori care s-au înmulţit în marile democraţii joacă un rol din ce 
în ce mai activ în acord cu puterile publice în scopul de a stăpâni mai bine creş- 
terea consumului şi de a găsi un echilibru necesar între interesele producătorilor 
şi cele ale cetăţenilor consumatori. 


INTEGRARE 
ŞI (CONTESTARE SOCIALĂ 


MOBILITATEA SOCIALA ŞI LIMITELE ACESTEIA 
O- q 
In democraţiile avansate nu mai există din punct de vedere oficial nici un 
obstacol juridic în calea mobilităţii sociale: fiecare are posibilitatea teoretică de a 
pretinde posturile care corespund dorințelor şi capacităţilor sale. După 1945 bari- 
erele care încă mai limitau drepturile femeilor au fost ridicate pretutindeni unde 

mai rămăseseră. O dată cu votul universal femeile au obţinut puteri sporite în 
domeniul politic şi economic şi organismele internaţionale s-au pronunţat cu 
fermitate împotriva oricărei discriminări între sexe, mai ales în ceea ce priveşte 
locurile de muncă şi salarizarea. Este adevărat că numeroase organizaţii femi- 
niste continuă să denunțe persistenta unor inegalităţi de facto, demonstrând o 
dată în plus că există adeseori o distanţă între decizia de principiu şi aplicarea sa 
generalizată, distanţă verificabilă şi în alte domenii ale vieţii sociale. 

În schimb, nimeni nu contestă ascensiunea individuală care rezultă din ridi- 
carea nivelului de calificare profesională însoţită de creşterea salariului. Diferitele 
studii ale Centrului de Studii Asupra Veniturilor şi Costurilor autorizează concluzia 
că în marile ţări industriale salariul mediu creşte, că el este atins de un număr 
mult mai mare de beneficiari decât în trecut şi că extinderea condiţiei de salariat 
în societăţile dezvoltate acţionează în favoarea reducerii inegalităţi veniturilor. În 
plus trebuie adăugat că prelevările fiscale şi prestațiile sociale operează o 
redistribuire a resurselor al cărei rezultat este diminuarea decalajelor constatate 
între salariile brute. Această creştere generală a puterii de cumpărare condiţionează 
creşterea nivelului de trai prin accesul la o normă de consum care joacă rolul 
unui puternic factor de integrare şi omogenizare socială: fiecare îşi identifică 
reuşita socială prin adoptarea unui mod de viaţă şi prin posesia unor bunuri care 
au un rol de referinţă în societăţile de consum în care comportamentele sociale 
sunt în mare măsură dictate de mass media nelăsând consumatorilor decât o 
iluzie a alegerii libere. 

Totuşi accesul pe scară largă la consum, caracteristic acestor “treizeci de ani 
glorioşi” nu a fost general; inegalităţile în acest domeniu au apărut cu atât mai 
strigătoare cu cât disponibilitatea numeroaselor bunuri era în mod amăgitor 


prezentată ca o ofertă destinată tuturor. 


INEGALITAȚI SOCIALE ŞI EXCLUDERE 
q 
Cel mai mare eşec al celor “treizeci de ani glorioşi” se măsoară fără nici o 
îndoială prin numărul celor excluşi de la consumul de masă: creşterea nu a 
eliminat sărăcia. În Statele Unite, unde sunt recenzați sistematic, săracii nu au 
fost niciodată într-un număr mai mic de 20 de milioane şi pretutindeni în altă 
parte “lumea a patra” a marginalilor formează un grup pe cât de numeros pe atât 
de greu de definit. Sărăcia loveşte mai ales imigranții, minoritățile rasiale, persoa- 
nele handicapate sau singure (invalizi, văduve, orfani), persoanele vărstnice lipsite 

de pensie şi condamnate la singurătate, şomerii prost (sau deloc) indemnizaţi, 
de o manieră generală toate persoanele incapabile să adopte normele societăţii 
guvernate de principiile rentabilităţii şi consumului. Agravată de criză, această 
situaţie tinde la existenţa a ceea ce economistul Alfred Sauvy numeşte o 
“societate dualistă”. Ea opune pe aceia care, funcţionari sau salariaţi ai marilor 
întreprinderi sunt beneficiari ai unui loc de muncă sigur şi ai unei largi protecţii 
sociale, victimelor sectorului informal al “economiei subterane” omniprezente 
însă în special dezvoltate în Italia şi Japonia, lume anarhică a micilor întreprinderi 
care nu asigură practic nici o securitate lucrătorilor lor. Diferitele state afectate de 
această problemă acordă o importanţă foarte diferită protecţiei sociale: dacă în 
Olanda prelevările sociale ating 32% din produsul intern brut, ele nu reprezintă în 
Japonia decât 11% din PIB în 1978. Sărăcia nu este decât cea mai evidentă dintre 
inegalităţile care subzistă în toate societăţile dezvoltate. Conform studiilor Centrului 
de Studii Asupra Veniturilor şi Costurilor, în Italia şi Franţa se pare că există 
disparităţile de salarii cele mai importante între categoriile socio-profesionale, 
chiar dacă în Franţa decalajele par a fi mai slabe decât în alte părţi (RFG, SUA, 
Marea Britanie) între salariile feminine şi masculine pentru munci comparabile. 
Inegalităţile între averi sunt încă mai marcante şi ele se reduc cu atât mai lent cu 
cât, acolo unde există, impozitele asupra averii se aplică cu moderație. Astfel, în 
toate ţările industrializate, vârfurile bogătaşilor, 10% dintre familii, concentrează 
între mâinile lor peste 50% din bogăţia naţională. Cât despre creşterea patrimo- 
nială a claselor mijlocii aceasta se referă în generala posesiunea unei reședințe 
principale şi adeseori şi a uneia secundare. 

Or, pe măsură ce inegalităţile tind să se reducă, cele care subzistă atât la 
nivelul salariilor, cât mai ales al averilor, par şi mai insuportabile. Contestării 
globale a sisternului capitalist i se suprapun astfel o multitudine de conflicte între 
categoriile socio-profesionale, fiecare străduindu-se să-şi protejeze avantajele 
deja cucerite, însă neezitând să denunțe privilegiile bănuite ale altora. Rezultă de 
aici o frânare a mobilităţii sociale şi un risc de scleroză al ansamblului corpului 
social cu atât mai mult cu cât criza incită fiecare grupă să-şi radicalizeze poziţiile. 


NOI FORME DE CONTESTAŢIE SOCIALĂ 


E 
În marile ţări industrializate revendicările muncitoreşti sunt canalizate de 


către putemice organizaţii sindicale a căror audienţă este totuşi foarte variabilă 

din moment ce rata de sindicalizare a muncitorilor se întinde de la 20% în Franţa 
la 80% în Suedia. În timp ce un sindicalism revoluţionar de inspiraţie anarhistă 
sau marxistă rămâne încă puternic în Spania, în ltalia şi în Franţa, marile sindi- 
cate anglo-saxone, germane şi scandinave par mai puternic legate de partidele 
politice care propovăduiesc un socialism moderat. Ele imprimă ansamblului 
mişcării sindicale a lumii industriale o tonalitate generală mai mult reformistă 
decât revoluţionară. Este vorba în mod esenţial de a obţine ameliorarea condi- 
țiilor de lucru şi a salariilor prin negocieri contractuale cu patronatul sub arbitraj 
guvernamental, fie, în caz de eşec, prin acţiuni a căror concepţie s-a adaptat 
evoluţiei marelui capitalism, cum ar fi punerea la punct, la iniţiativa sindicalistului 
americane Charles Levinson, a unei coordonări internaţionale care vizează, fără 
mare succes însă, să dejoace strategia în domeniul forţei de muncă a firmelor 
multinaționale. Însă, în timp ce marile centrale sindicale au devenit astfel centre 
de putere care tind să instituţionalizeze conflictele sociale, noi forme de contes- 
tatie se dezvoltă mai mult sau mai puţin spontan la baza muncitorimii. Cea mai 
spectaculoasă este, în anii '60, apariţia terorismului în Europa, în special în 
Irlanda, Spania, Italia (Brigăzile roşii) şi în Germania de Vest (fracțiunea Armata 
roşie a lui Andréas Baader). Obiectivele sale sunt fără îndoială atât politice cât şi 
socio-economice, însă acest fenomen traduce totuşi şi o neîncredere faţă de 
mişcarea sindicală oficială şi refuzul disperat al unui reformism atât de prudent 
încât pare în ochii acestora o înghețare de durată a situaţiilor deja cucerite 
(patronatul şi cadrele de întreprindere au constituit de altfel o ţintă privilegiată a 
atentatelor teroriste în RFG şi în Italia). Însă, în acelaşi timp, mult mai insidios, 
lumea muncitorească este cuprinsă de o veritabilă “criză a muncii” cu grele con- 
secinţe economice. Respingerea constrângerilor moştenite din epoca taylorismului 
se manifestă printr-o creştere sporită a absenteismului şi prin accelerarea 
aşa-numitului “turn-over”, adică a ritmului de înlocuire a muncitorilor ce ocupă 
posturile cele mai penibile şi cel mai puţin calificate, şi desigur acelea în care 
munca este cel mai prost remunerată şi în cea mai mare măsură lipsită de o 
semnificaţie economică şi socială. Printre numeroasele soluţii experimentate în 
scopul de a înlătura acest neajuns trebuie notată dezv. ltarea locurilor de muncă 
cu durată parţială în toate ţările industriale. Patror atul găseşte numeroase 
avantaje în a folosi lucrători temporari şi care nu fac parte din sindicate, slab 
protejaţi de legislaţia socială, însă, în acelaşi timp, relativul succes de care se 
bucură aceste noi forme de folosire a forței de muncă, mai ales în rândul 


XS A 


personalului tânăr şi feminin, semnifică fără îndoială o profundă schimbare de 


228 


atitudine faţă de muncă: aceasta devine un mijloc pe termen scurt de a obţine un 
venit, însă nu mai este mijlocul de a programa o carieră de o viaţă. 

Această repunere în discuţie a muncii, ca fundament a vieţii sociale, se 
întâlneşte cu contestarea modului de viaţă şi de producţie al societăţilor 
industriale care s-a dezvoltat în mediile tinerilor din anii '60 pentru a culmina în 
revolta din 1968. Cel mai adesea este California, o regiune de vârf, care a 
constituit într-o oarecare măsură laboratorul mişcării contestatare. Înlocuind 
mişcarea beatnik-ilor de după război care propovăduiau non-violenţa, mişcarea 
hippie a încercat, nu fără ambiguităţi, să întemeieze la San Francisco o comu- 
nitate eliberată de constrângerile băneşti. În declin, începând cu sfârşitul anilor 
'60, mişcarea hippie şi-a găsit adepti în Europa. Într-o oarecare măsură spiritul 
său a inspirat experienţele comunitare ale unor mişcări alternative care, active 
mai ales în RFG la începutul anilor '80, au încercat să inventeze noi forme de 
viaţă în societate. 

Începând cu 1975, prima mare criză postbelică riscă să acutizeze nişte 
conflicte care erau destul de uşor de domolit în perioada prosperă. Un acord 
social minimal poate fi prezervat atât vreme cât statul providenţial are mijloacele 
de a acoperi riscurile noi apărute ca urmare a crizei, în primul rând acela ale unui 
şomaj în puternică expansiune; când această capacitate se epuizează nu se riscă 
oare o redutabilă contestare a modelului democratic, cum a fost cazul anilor '30? 
În alte cuvinte, dacă marea creştere a celor “treizeci de ani glorioşi” nu a permis 
o rezolvare a tuturor problemelor sociale, cel puţin a oferit ea societăţilor 
dezvoltate noi capacităţi de rezistenţă în faţa crizelor, graţie dezvoltării sistemelor 
de protecţie dernocratice destinate să regleze tensiunile sociale? 

RELAȚIILE 
INTERNAŢIONALE 


<m Capitolul 15 


Riscul nuclear şi voința de a câştiga timp în scopul de a permite 
URSS-ului să recupereze întârzierea sa economică în fața Statelor 
Unite îl determină pe Hruşciov să adopte o politică de coexistență 
paşnică cu occidentalii. Acest dezgheț nu va împiedica nici 
consolidarea blocurilor şi nici reapariția unor scurte perioade de 
tensiune pe scena internaţională. Instalarea rachetelor sovietice în 
Cuba, în toamna lui 1962, provoacă o criză extrem de gravă, pe 
care numai fermitatea preşedintelui Kennedy va reuşi să o rezolve. 
Cele două mari puteri se angajează astfel într-un proces de 
“destindere” care va atinge apogeul în epoca lui Nixon. Asistăm în 
paralel la jocul unor forțe centrifuge în interiorul celor două lagăre. 
Însă, de-a lungul întregii perioade, conflicte “periferice” sângeroase 
opun, din Orientul Mijlociu în Vietnam, aliații celor două tabere. 


ECHILIBRUL TERORII 
(1953-1962) 


O COEXISTENŢA FORŢATA 
q 

Anii 1953-1956 sunt marcați, de un relativ “dezgheț” al relațiilor internaționale, 
cu toate că se poate vorbi mai degrabă de o coexistență forţată decât de o destin- 
dere dirijată. De partea sovietică, ascensiunea unei noi echipe conducătoare, în 
curând dominată de personalitatea lui Hruşciov, coincide cu adoptarea unei linii 
mai suple faţă de Occident. Reluând anumite idei ale lui Lenin (teoria “destinderii” 
adoptată în momentul armistiţiului de la Brest-Litovsk din 1918) şi ale lui Stalin 
(“socialismul într-o singură ţară”), noul “numărul 1” sovietic îşi dezvoltă propria 
doctrină a “coexistenţei paşnice”. Victoria socialismului rămâne, pe termen lung, 
obiectivul suprem, iar lupta de clasă factorul motor al istoriei. Însă chiar dacă 
competiţia cu tabăra adversă nu dispare ea trebuie să se limiteze la domeniile 
ideologic şi economic. 

Mai multe fapte explică această schimbare de orientare a Kremlinului: 

- conştientizarea consecinţelor posibile ale uni război nuclear între cele două 
mari puteri, într-o epocă în care fiecare dintre acestea are mijloacele de a 
distruge de mai multe ori tabăra cealaltă şi de a duce la dispariţia în acelaşi timp 
a unei mari părţi a omenirii. 

Este, cu alte cuvinte, echilibrul terorii; 

- relativul sentiment de securitate pe care-l oferă ruşilor posesia armelor 
nucleare (bomba A: 1949 - bomba H: 1953) şi în curând “vectorii” (superbombar- 
diere, rachete) capabili să atingă orice punct de pe teritoriul american. Complexul 
de “cetate asediată” rămâne, însă a pierdut mult din intensitatea sa; 

- necesitatea unei lungi perioade de pace, de care Hruşciov înţelege să se 
folosească pentru a realiza grandioasele sale proiecte economice şi pentru a 
ajunge din urmă şi apoi a depăşi (probabil în jurul anilor 1980) puterea industrială 
a Statelor Unite. 

De partea americană, nu are loc o veritabilă ruptură cu perioada precedentă. 
Pierderea monopolului nuclear, apoi experimentarea de către ruşi a unor puternice 
rachete balistice intercontinentale (lansarea primului Sputnik în octombrie 1957 
a creat un şoc extrem de puternic în Statele Unite) au mai degrabă drept efect 

într-o primă etapă radicalizarea politicii Casei Albe. Totuşi, preşedintele Eisenhower, 
care criticase puternic politica de simplă “îndiguire” a predecesorilor săi în decursul 
campaniei prezidenţiale din 1952, nu va merge până la a aplica ideile anumitor 
colaboratori ai săi, favorabili - ca secretarul de stat Foster Dulles - “respingerii” 
(roll back) ruşilor pe poziţiile lor iniţiale. Acest “new look diplomatic” adoptat de 
noua echipă va consta numai într-o politică de containment mai puternică, 
aplicată mai ales în Orientul Mijlociu (“doctrina Eisenhower”) şi completată de 
adoptarea unei noi doctrine strategice, aşa numită a “represaliilor masive”. De 
aici înainte, un atac comunist împotriva oricărei ţări ar antrena o ripostă 
nucleară imediată a Statelor Unite, care ar putea surveni în orice punct al 
lagărului socialist. 

Ca o consecinţă a acestei relative rmoderaţii apărute în poziţiile celor doi par- 
teneri, climatul internaţional se ameliorează încet în decursul celor trei ani care 
urmează morţii lui Stalin. Încă din ianuarie 1954, o conferinţă în patru asupra 
Germaniei marchează, în ciuda eșecului său, reluarea dialogului. Din aprilie în 
iulie acelaşi an are loc la Geneva conferinţa care pune capăt primului război din 
Indochina. Aproape în acelaşi timp URSS-ul realizează reconcilierea cu lugoslavia 
lui Tito şi în iulie 1955 - tot la Geneva - liderii celor patru mari puteri se întâlnesc 
pentru prima dată după zece ani. În fine, în ianuarie 1956, cei doi principali lideri 
sovietici, Bulganin şi Hruşciov, fac o vizită oficială în Anglia unde încearcă să 
desfăşoare o aşa-zisă “ofensivă a zâmbetului”. Spectrul războiului părea să se 
îndepărteze de continentul european. 


ÎNTRE CALD ŞI FRIG (1956-1962) 


A 
De o parte şi de cealaltă, în ciuda acestor uşoare semne de destindere, 


neîncrederea rămâne puternică. Anii 1956-1962 văd alternându-se perioade de 
“dezgheţ” şi tensiuni, care vor duce până la criza majoră din Cuba din toamna 
lui 1962. 

În mod paradoxal, în această plină perioadă de “dezgheţ” se încheie procesul 
de constituire a celor două blocuri militare. Parlamentul francez şi italian respin- 
gând tratatul Comunităţii Europene a Apărării (octombrie 1954), Germania este 
admisă în octombrie 1955 în Alianţa Atlantică (prin acordurile de la Paris). Sovieticii 
vor replica în mai 1955 prin înființarea pactului de la Varşovia, care regrupa în 
jurul URSS dernocraţiile populare din Europa de Est cu excepţia Iugoslaviei. Nu 

mai puţin, destinderea supravieţuieşte şi celor două mari crize din toamna lui 
1956, Ungaria şi Suezul. Prima se va încheia printr-o demonstraţie de forţă, dorită 
de Kremlin, care pune capăt tentativei neutraliste a lui Imre Nagy, fără ca occi- 
dentalii - şi mai ales americanii - care totuşi lansează încurajări stăruitoare către 
insurgenții ungari (prin postul de radio “Europa Liberă”) să facă ceva pentru a-i 
salva. Cea de-a doua îşi găseşte soluţia într-o acţiune paralelă, dacă nu chiar 
concertată, a celor două mari puteri pentru a obţine retragerea fostelor puteri 
coloniale din Egipt. Această încălzire relativă a relaţiilor Est-Vest se va prelungi 
astfel până în 1958. La această dată apar noi dificultăţi în Extremul Orient, o dată 
cu bombardarea de către comuniştii chinezi a insulelor Quemoy şi Matsu ocu- 
pate de naționaliști. Statele Unite anunțând Beijingul că nu ar tolera o debarcare 
în Formosa, afacerea se va stinge repede. Însă URSS-ul nu poate, fără a-şi pierde 
prestigiul în lumea a treia, să lase monopolul luptei “antiirnperialiste” în mâinile 
aliatului său asiatic. Astfel se va angaja la sfârşitul anului 1958 în noi demonstrații 
de forţă. 

Din 1958 în 1961, Germania se găseşte din nou în centrul relaţiilor Est-Vest. 
Conştientă de avantajul pe care i l-a conferit succesul “sputnik”-ului (aceasta 
fiind în mare măsură un “bluff”, pentru că Statele Unite păstrează totuşi un puternic 
avans în domeniul strategic), Hruşciov redeschide brusc, în noiembrie 1958, 
dosarul Berlinului, cerând transformarea sectorului occidental într-un oraş liber 
neutru. Astfel, el va semna cu RDG un tratat de pace care dădea acestei ţări 
dreptul de a se opune mişcărilor de trupe între RFG şi fosta capitală germană. 
Controalele şi obstacolele în calea circulaţiei se înmulţesc în jurul oraşului, însă 
occidentalii nu cedează. O conferinţă a miniştrilor afacerilor externe, reunită la 
Geneva în anul 1959, nu găseşte nici o soluţie problemei germane. 

Toamna aduce totuşi un nou “dezgheţ”, motivat se pare de începerea conflic- 
telor deschise între URSS şi China, aceasta din urmă reproşându-i lui Hruşciov 
politica sa de coexistenţă pașnică. “Numărul unu” sovietic se duce în Statele 
Unite în septembrie 1959 şi-l întâlneşte pe Eisenhower la Camp David. Întreve- 
derea nu va duce la nimic concret, dar va contribui la destinderea climatului între 
cele două superputeri. Pentru scurt timp, căci primăvara lui 1960 va aduce o 
nouă întoarcere la războiul rece. Hruşciov, care trebuie să facă faţă criticilor 
conjugate ale conducătorilor chinezi şi adversarilor pe care politica sa i-a ridicat 
împotriva lui chiar în URSS, ia drept pretext afacerea U2 (un avion spion ame- 
rican abătut asupra teritoriului sovietic) pentru a face să eşueze “conferinţa la 
vârf”, reunită la Paris în iunie 1960, care încerca să găsească o soluţie definitivă 
problemei Germaniei. În iunie 1961, el întâlneşte la Viena pe noul preşedinte al 

Statelor Unite, JF Kennedy, şi îl avertizează asupra intenţiei sale de a semna un 
tratat de pace cu Germania de Est înainte de sfârşitul anului, dacă occidentalii nu 
cedează în problema Berlinului. El nu obține alt rezultat decât sporirea efectivelor 
americane staționate în Germania. Astfel, în noaptea de 12 spre 13 august 1961, 
guvernul RDG-ului dispune construirea unui zid de-a lungul liniei de demarcaţie 
care taie Berlinul în două, punând capăt printr-o lovitură de forţă exodului 
neîntrerupt către Vest al zecilor de mii de germani din Est nemulţumiţi de regim. 
În plus, Hruşciov renunţă să fixeze un termen pentru neutralizarea oraşului. 
Ultimul act al acestei sporiri de tensiune între Est şi Vest: reluarea de către URSS 
a experimentelor sale nucleare în septembrie 1961. În acest context internaţional 
extrem de tensionat a izbucnit în toamna lui 1962 cea mai gravă criză postbelică: 
afacerea rachetelor din Cuba. 


CUBA: LUMEA PE MARGINEA 
PRĂPASTIEI (OCTOMBRIE 1962) 


ORIGINILE ŞI DECLANŞAREA CRIZEI 


Criza din Cuba se înscrie într-un context internaţional de revenire la războiul 
rece după relativa destindere a anilor 1953-1956. Pe planul relaţiilor dintre cele 
două mari puteri, două fapte explică îndrăzneala iniţiativei sovietice: pe de o 
parte succesele decisive pe care le obţine astronautica rusă şi care îi permit să 
acopere decalajul său faţă de Statele Unite şi pe de altă parte, modul în care 
“numărul unu” sovietic îl vede şi îl judecă pe omologul său american, pe care l-a 
întâlnit la Viena pe 3 şi 4 iulie 1961. El consideră pe nedrept că Kennedy este lipsit 
de experienţă şi de fermitate. 

La nivel regional, “criza rachetelor” este punctul culminant al unui proces 
care a început cu trei ani mai devreme în timp ce guerilele cubaneze ale lui Fidel 
Castro - refugiat în Sierra Maestra din 1956 - au ocupat Havana, după un lung 
marş de-a lungul insulei, alungându-l de la putere pe dictatorul Batista, multă 
vreme susţinut de Statele Unite. Fidel Castro este un tânăr avocat naţionalist care 
doreşte pentru ţara sa o mai mare independenţă faţă de Statele Unite, ca şi 
profunde reforme sociale, dar care nu este în acea perioadă nici comunist, nici 
partizan al unei rupturi cu marea putere vecină. Intransigenţa americanilor, pe 

care proiectele sale revoluţionare îi neliniştesc şi care se grăbesc să vadă în el un 
“dictator marxist”, este cea care îl va arunca în braţele sovieticilor şi va trans- 
forma încetul cu încetul experinţa castristă într-un regim inspirat din modelul în 
vigoare în Europa de Est. Sfârşitul preşedinţiei lui Eisenhower este marcat de 
rapida degradare a raporturilor între cele două ţări: sprijinul acordat de americani 
anticastriştilor refugiaţi în Florida, acordul comercial între Cuba şi URSS (februarie 
1960) prevăzând cumpărarea de către ruşi a 5 milioane de tone de zahăr 
(principala resursă a insulei) în cinci ani, naționalizarea întreprinderilor ameri- 
cane de către Castro (august 1960), în fine embargoul total asupra comerţului 
american către Cuba decis de Washington în octombrie 1960. Aceasta în timp ce 
URSS proclamă prietenia sa faţă de Cuba şi face cunoscut că ea va apăra insula 
împotriva unei agresiuni americane, la nevoie utilizând chiar armele atomice. 
“Numărul 2” cubanez, Ernesto “Che” Guevara, va anunţa solemn, pe 3 iulie 1960 
că de aici înainte Cuba face parte din “lagărul socialist”. 

Preşedintelui Kennedy îi va reveni sarcina de a face faţă acestei “noi împărțiri 
a cărţilor” în relaţiile Est-Vest. Locatarul de la Casa Albă nu a fost dintotdeauna 
ostil lui Fidel Castro. În lucrarea Strategia păcii publicată în 1960, el îl compara 
chiar cu Bolivar şi atribuia vina convertirii acestuia la comunism politicii lui 
Fisenhower. Determinat de opinia publică, totuşi, de-a lungul campaniei prezi- 
denţiale el a fost nevoit să exprime o poziţie extrem de fermă: Statele Unite nu 
vor susţine nici pe Castro nici pe Batista, ci forțe “democratice”. O dată instalat la 
preşedinţie, atitudinea sa s-a radicalizat şi, în aprilie 1961, şi-a pus semnătura pe 
proiectul de invadare a insulei pregătit de Allen Dulles, şeful CIA. Pe 14 aprilie 
1961, după o bombardare a Cubei de către B26 americane camuflate în avioane 
cubaneze şi piloțate de exilați anticastrişti, o mică forţă compusă din refugiaţi 
cubanezi echipați şi antrenați de americani debarcă în sud-estul insulei, în Golful 
Porcilor. S-a mizat pe o ridicare generală a adversarilor regimului, care însă nu 
s-a produs, iar invadatorii au fost respinşi înapoi pe mare sau făcuţi prizonieri. 
Întreprindere lamentabilă, care aduce o lovitură extrem de dură prestigiului 
Statelor Unite şi al preşedintelui lor şi accentuează radicalizarea castrismului 
ca şi apropierea de URSS. Pe 11 septembrie 1962, o notă a guvernului sovietic 
anunţă că orice atac împotriva Cubei ar provoca un conflict mondial. Pe 30 
octombrie, o declaraţie a Congresului, care făcea referire la doctrina Monroe 
ameninţă cu utilizarea forţei pentru a împiedica o acţiune subversivă în emis- 
fera occidentală. 

La 14 octombrie 1962, avioane U2 zburând la foarte mare altitudine au repe- 
rat pe teritoriul cubanez rampe de lansare în curs de a fi instalate, care ar fi putut 
fi dotate cu rachete balistice cu rază medie de acţiune capabile să transporte 

încărcătură nucleară şi să atingă o porţiune a teritoriului american. (Cuba se află 
la o distanţă de 150 km de coastele Floridei). Kennedy a fost pus la curent două 
zile mai târziu şi va afla în acelaşi timp că pe drumul către insulă se află cargouri 
sovietice, purtătoare de rachete ofensive şi de bombardiere lliuşin. Instalarea 
acestor arme, considerate drept “defensive” de către Kremlin, nu modifică 
fundamental raportul de forţe între cele două mari puteri, însă ea vine în 
contradicţie flagrantă cu promisiunile făcute de sovietici, şi mai ales poate să 
aibă un efect psihologic considerabil asupra aliaţilor şi clienţilor politici ai super- 
puterii vestice. Astfel Kennedy, al cărui credit personal este angajat atât în America 
Centrală, în Africa (afacerea Congo-ului fost belgian) şi în Vietnam, şi care 
trebuie să înfrunte câteva săptămâni mai târziu proba alegerilor pentru Congres, 
decide să reacționeze cu cea mai mare fermitate. 


RIPOSTA AMERICANĂ 


La 22 octombrie 1962, Kennedy pronunţă un important discurs destinat să 
facă cunoscute naţiunii americane deciziile sale. Acestea se articulează în jurul a 
7 puncte principale: 

- interdicţie către navele sovietice de a debarca material de război în Cuba. 
“Blocada” fiind un act de război, s-a decis să fie botezată cu termenul de “carantină” 
misiunea de interceptare care a fost încredinţată marinei americane; 

- supraveghere întărită a Cubei şi accelerarea pregătirilor militare; 

- orice lansare a unor rachete nucleare dinspre Cuba către o naţiune din 
emisfera occidentală va fi considerată drept o agresiune împotriva Statelor Unite; 

- întărirea bazei de la Guantanamo, menţinută de americani pe teritoriul insulei; 

- convocarea organizaţiei statelor americane; 

- cererea reunirii Consiliului de securitate a ONU; 

_— apel către Hruşciov, pentru ca acesta să “stopeze şi să înlăture această 
amenințare clandestină, necugetată şi provocatoare la adresa păcii mondiale şi 
pentru a instaura relaţii stabile între ţările noastre (...) pentru a abandona 
această tentativă de cucerire a dominaţiei mondiale, şi pentru a se alătura unui 
efort istoric, cu scopul de a pune capăt periculoasei curse a înarmărilor şi de a 
transforma istoria omenirii”. 

În afara unui discurs foarte dur, mai multe forme de ripostă au fost avute în 
vedere. Aceea care a fost în final aleasă comporta un anumit număr de riscuri 
acceptate dinainte de preşedinte. Kennedy este conştient că practică o politică 
pe muchie de cuţit, care îl face vulnerabil în ochii americanilor: Statele Unite nu 

vor războiul; ei ştiu care ar fi preţul de plătit în cazul unui conflict nuclear cu 
URSS. Însă Kennedy ţine să amintească compatrioţilor săi precedentul anilor '30, 
care “ne oferă o lecţie clară: evenimentele agresive, dacă le permitem să se 
intensifice fără control şi fără contramăsuri, duc finalmente la război”. Mesajul va 
fi de altfel înţeles. Un sondaj de pe 26 octombrie indică faptul că 84% dintre 
americani aprobă decizia Casei Albe. În plus, aliaţii americani şi europeni (în 
frunte cu generalul de Gaulle) se regrupează strâns în jurul Statelor Unite. 


DEZNODĂMÂNTUL 


E a e a n 
Rezolvarea va veni în final, reprezentând un pas înapoi al Moscovei. Preocupat 


atât să obţină succesul cât şi să nu declanșeze un nou război mondial, Kennedy a 
avut grijă să îi lase lui Hruşciov posibilitatea de a da înapoi fără a-şi pierde 
prestanţa. Pe 28 octombrie, ca urmare a unor diverse manevre diplomatice, 
“numărul 1” de la Kremlin decide să ordone întoarcerea flotei sale şi să retragă 
rachetele şi bombardierele din Cuba. În schimb, obţine ridicarea blocadei şi 
promisiunea că americanii nu vor invada teritoriul insulei. Criza se atenuează 
rapid. Este un foarte mare succes personal pentru Kennedy care a devenit în 
câteva zile eroul erei nucleare. Hruşciov dimpotrivă, al cărui mobil rămâne chiar 
şi astăzi destul de obscur - testare a fermităţii americane, dorinţa de a constrânge 
Statele Unite la o negociere globală, inclusiv în ce priveşte Berlinul? sau pur şi 
simplu o târguială: retragerea rachetelor americane desfăşurate în Turcia şi în 
Iran împotriva aceleia a rachetelor sovietice din Cuba? - a pierdut în această 
afacere mult din creditul de care se bucura în lumea a treia şi chiar în URSS. 

Lumea a fost timp de câteva zile la un pas de o catastrofă nucleară. Imediat 
după această criză a rachetelor, ruşii şi americanii se vor strădui să pună la punct 
mijloacele de a evita o asernenea confruntare la vârf. Evenimentele din octombrie 
1962 marchează astfel atât punctul culminant al războiului rece cât şi primul pas 
al unui proces care va duce la destindere. 

DE LA COEXISTENŢA PAŞNICĂ 
LA DESTINDERE 


ARMISTIȚIUL NUCLEAR 
Ea 

Criza din Cuba a făcut cele două mari puteri să devină conştiente că posesia 
şi proliferarea armelor nucleare sunt un pericol pentru omenire. Astfel se vor 
strădui să promoveze un gen de armistițiu în acest domeniu, fără totuşi a renunţa, 
în ceea ce le priveşte, la cursa înarmării în domeniul arrnamentelor strategice. 
Ele se vor strădui totuşi să păstreze un monopol şi să exercite controlul asupra 
răspândirii armelor nucleare negociind menţinerea unui relativ echilibru între 
forţele lor de descurajare. Se vor strădui în egală măsură să reducă riscurile unor 
“derapaje” care ar putea rezulta dintr-o eroare de calcul a intenţiilor adversarului. 
Americanii au fost sensibilizaţi asupra acestui subiect de o serie întreagă de cărţi 
de “ficţiune politică” şi de filme printre care Doctor Folamour de Stanley Kubrick, 
ieşit pe ecrane în 1963. Această voinţă de a menţine bipolaritatea nucleară se 
traduce prin încheierea unor diferite acorduri. 

Încă din iunie 1963, s-a convenit să se stabilească între Washington şi Moscova 
un sistem de transmisie - faimosul “telefon roşu” - permițând liderilor supremi să 
intre în comunicare rapid în cazul unei crize grave (până atunci era nevoie de 12 
ore pentru ca o scrisoare remisă unui ambasador din una din cele două capitale 
să ajungă la destinatar). Pe 5 august 1963, un tratat semnat la Moscova şi la care 
vor adera numeroase (ări interzice experienţele nucleare de alt tip decât cele 
subterane, chiar şi cu scopuri paşnice. Textul cel mai important este însă tratatul 
de pe 1 iulie 1968 cu privire la neproliferarea armelor nucleare. Statele posesoare 
ale bombei se angajează să nu ajute în nici o manieră celalte ţări să fabrice sau 
să achiziţioneze arme nucleare. Celelalte state semnatare îşi iau la rândul lor 
angajamentul de a nu se dota cu astfel de arme. China şi Franţa, care tocmai au 
realizat exploziile primelor lor bombe H în 1967 şi respectiv 1968, refuză să se 
asocieze la acest tratat care le interzice accesul în “clubul nuclear”. 

Până în 1968, controlul arrnamentelor este însoţit de o lentă îmbunătăţire a 
relaţiilor între Est şi Vest. Cu atât mai mult cu cât după Congresul al XX-lea al 
PCUS, coexistenţa paşnică a devenit o “directivă generală” a politicii externe a 
URSS. S-a observat că adoptarea unei linii “revizioniste” - este termenul folosit de 
chinezi - răspundea, din partea sovieticilor, unei duble constatări: 

- caracterul sinucigaş al unei confruntări directe în epoca nucleară (criza din 
Cuba a servit aici drept moment al adevărului); 

- progresele spectaculoase realizate de lagărul socialist în domeniile econo- 
miei şi cuceririi spaţiului, în timp ce occidentul părea sortit unei creşteri mai 
putin rapide şi confruntării dificilelor probleme ale decolonizării. În ochii liderilor 
sovietici, coexistenţa paşnică oferea URRS-ului o pauză prelungită care i-ar fi 
permis să câştige cursa angajată cu Vestul pe terenul producţiei şi nivelului de 
trai. Mai mult, ea permitea să se reducă efortul de înarmare care ipoteca greu 
economia Uniunii Sovietice. În fine, revenirea la o destindere favoriza reapariţia 
contradicţiilor interimperialiste. În special, încă de la mijlocul anilor '50, sovieticii 
au mizat pe “burgheziile naţionale” ale ţărilor recent decolonizate şi considerate 
de aici înainte drept progresiste, împotriva foştilor lor tutori (ajutor acordat Indiei 
lui Nehru şi Egiptului lui Nasser, în special). 

Nu mai puţin, dacă invectivele devin mai puțin numeroase şi tensiunea în 
Europa scade - mai ales în ce priveşte problema germană - americanii şi 
sovieticii continuă să se confrunte la “periferie” (ţările lumii a treia) prin aliaţi sau 
clienţi interpuşi: vietnamezii din nord contra vietnamezilor din sud începând cu 
1961, arabii împotriva israelienilor în timpul războiului celor şase zile în 1967. Pur 
şi simplu, ei se abţin să sufle prea puternic în foc şi veghează ca aceste conflicte 
regionale să nu.degenereze în încercarea forţelor “la centru”. 


DESTINDEREA: PRINCIPII ŞI APLICARE 


O- q—— 
Incepând cu 1968, relațiile între cele două tabere se ameliorează extrem de 


sensibil sub impulsul noilor echipe conducătoare. O “destindere” se instaurează 
în principii şi în fapte. De partea sovietică, Leonid Brejnev se preocupă mai ales 
de consolidarea poziţiilor URSS în lume. Aşa cum este, statu quo-ul permite 
țării sale să domine o parte a planetei şi oligarhiei oamenilor din aparatul de 
partid - Nomenklatura - să-şi consolideze puterile şi privilegiile. Sub conducerea 
sa, Kremlinul duce o politică prudentă, vizând să obţină recunoaşterea din partea 
taberei adverse a schimbărilor intervenite după 1945 şi situarea URSS-ului în 
postura de superputere mondială. Totuşi, trăgând o lecţie din supraviețuirea şi 
prosperitatea lumii capitaliste, el încearcă să utilizeze forța Occidentului pentru 
a ajuta URSS-ul să recupereze o parte din înapoierea sa, obținând - cu preţul 
moderaţiei sale - împrumuturi avantajoase, livrări de cereale şi importante 
“transferuri de tehnologie”. Aceste obiective ale lui Brejnev - purtătorul de 

cuvânt al unei majorităţi favorabile compromisului care se manifestă în sânul 
Politburo-ului - se întâlnesc cu acelea ale lui Richard Nixon, ales preşedinte al 
Statelor Unite în noiembrie 1968, şi ale consilierului său pentru probleme de 
securitate - ulterior secretar de stat - profesorul (de ştiinţe politice la Harvard) 
Henry Kissinger. Foarte ostili comunismului însă în egală măsură foarte realişti, şi 
unul şi celălalt sunt conştienţi de un relativ declin al rolului Statelor Unite în lume, 
relevat şi accentuat de războiul din Vietnam. 

Pentru a se menţine în primul rang al puterilor şi a nu se epuiza jucând singură 
rolul de jandarm mondial, “Republica imperială” va fi nevoită să efectueze 
revizuiri dureroase şi să adopte o linie mai suplă. Confruntării cu Estul, va trebui 
să-i ia locul negocierile, de o asemenea natură încât să instaureze o “structură 
stabilă de pace”, comparabilă cu cea pe care Europa a cunoscut-o în secolul XIX 
(Kissinger este într-adevăr un admirator al lui Metternich şi Bismarck). 

Aceasta implică două condiţii esenţiale: pe de o parte, aceptarea din partea 
sovieticilor a unei anumite “reţineri” în politica externă. 

Pe de altă parte, viitorul secretar de stat american înţelege să bazeze politica 
de containment pe negocieri de o asemenea manieră care să ducă la multipli- 
carea legăturilor cu URSS până la a ajunge să o facă solidară cu interesele taberei 
occidentale (“teoria ursului şi a bastonului”, după spusele lui Stanley Hofman: 
“Când ursul se poartă bine, i se dă o anume recompensă, i se dă o bucăţică de 
zahăr. Când se poartă rău, i se dă o lovitură de baston”). Este vorba de a practica 
o politică a înlănţuirilor (linkage). 

Altfel spus, trebuie ajuns la veritabile târguieli la scară planetară: li se pro- 
pune sovieticilor să li se dea satisfacţie într-o anumită problemă la care aceştia 
tin în schimbul unei compensări de valoare corespondentă, şi cele două acorduri 
sunt legate între ele. În cele două tabere se pare astfel că s-a renunţat la 
“cruciadă”, dar sub rezerva ca celălalt să fie de acord să joace acest joc şi să lase 
superputerea adversă să-si impună hegemonia în sectorul pe care aceasta îl 
controlează. Viziune fundamental conservatoare, care se acomodează cu greu cu 
veleităţile de independenţă din interiorul celor două blocuri. 

Noua politică va genera consolidarea status quo-ului în Europa. În 1969, noul 
cancelar vest-german, social-dernocratul Willy Brandt, iniţiază cu binecuvântarea 
Washingtonului o politică de “deschidere spre Est” (Ostpolitik) care, în trei ani, 
va duce la încheierea unor acorduri de mare importanţă: tratatele germano-rus 
din august 1970 şi germano-polonez din decembrie 1970, recunoscând “inviola- 
bilitatea” frontierelor europene, inclusiv a liniei Oder-Neisse; tratatul cvatripartit 
cu privire la Berlin din septembrie 1971, prin care URSS permite tranzitarea 
mărfurilor şi a persoanelor între fosta capitală a Reich-ului şi teritoriul RFG; în fine 

“tratatul fundamental” din 21 decembrie 1972, care normaliza relaţiile între cele 
două state germane, admise la ONU în septembrie 1973. În acelaşi an se 
deschide Conferinţa de Securitate şi de Cooperare în Europa (CSCE), care se va 
încheia doi ani mai târziu prin acordurile de la Helsinki, confirmând, spre marea 
satisfacţie a sovieticilor, starea de fapt şi frontierele rezultate după Al Doilea 
Război Mondial. 

Domeniul nuclear constituie celălalt loc de confruntare privilegiat al destinderii. 
Washingtonul şi Moscova îşi concentrează eforturile către “controlul armamen- 
telor” (Arms Control), altfel spus pe încetinirea unei curse pentru superioritatea 
strategică, costisitoare şi care sporeşte riscurile de război. În noiembrie 1969 
se deschis negocieri asupra acestor arme care instaurează un mecanism 
permanent de discuţie bipartită: SALT (Strategic Arns Limitation Talks). Un prim 
acord este semnat în mai 1972 la Moscova, în timpul vizitei lui Nixon în capitala 
sovietică: acesta comportă un tratat asupra limitării rachetelor antibalistice 
(ABM), considerate totodată prea scumpe şi contrare principiului “distrugerii 
reciproce asigurate” (fiecare dintre cei doi parteneri îi oferă celuilalt populaţia sa 
ca un gaj al dorinţei sale de pace), şi o convenţie provizorie, încheiată pentru 5 
ani, asupra limitării armelor ofensive strategice. 

Apogeul destinderii se situează în iunie 1973, în timp ce Leonid Brejnev 
vizitează Statele Unite şi semnează cu Nixon diverse acorduri de cooperare 
economică şi tehnică, cum ar fi tratatul “asupra prevenirii războiului nuclear”. 
Cele două puteri se angajează să prevină un conflict de acest tip, nu numai între 
ele, ci în egală măsură între una dintre ele şi ţări terţe. Desigur, multe probleme 
subzistă între cei doi mari (confruntarea ideologică, Orientul Mijlociu, Asia de 
Sud-Est). Totuşi, la sfârşitul lui 1973 deja ne putem întreba dacă lumea este pe 
punctul de a intra într-o eră de stabilitate şi pace. 


FISURAREA BLOCURILOR 


IN OCCIDENT, FRANŢA IŞI AFIRMA INDEPENDENŢA 
AR 
Relaxarea tensiunilor internaţionale eliberează forţe centrifuge amenințând, 
în interiorul fiecărui bloc, hegemonia puterii dominante. Astfel, în Vest, generalul 
de Gaulle repune în cauză leadership-ul american. Încă de la reîntoarcerea sa la 
putere, el se distanțează de fostul său aliat, considerând tutela americană puţin 

compatibilă cu independenţa naţiunii sale. După ce a reclamat (în septembrie 
1958) crearea unui “directorat” în trei (Statele Unite, Franţa, Anglia) în fruntea 
Alianţei Atlantice şi a decis să doteze Franţa cu o forţă autonomă de descurajare 
echipată cu arme nucleare strategice, el se opune printr-un “fine de neprimire” 
“marelui proiect” al preşedintelui Kennedy. În iulie 1962, acesta propusese o 
redefinire completă a raporturilor între Statele Unite şi Europa. 

Leadership-ul Washingtonului ar fi urmat să fie substituit de un partnership 
Atantic sprijinindu-se pe doi piloni egali, cu excepţia unui punct esenţial: acela al 
forţei nucleare, un domeniu în care americanii ar fi urmat să păstreze monopolul 
după ce ar fi integrat forţele nucleare ale Marii Britanii şi foarte recenta “forţă de 
şoc” franceză. În decembrie 1962, britanicul Mac Millan acceptă principiul acestei 
“forţe multinaționale”, în timpul unei întâlniri la Nassau (Bahamas), însă generalul 
de Gaulle refuză net. În acelaşi timp (ianuarie 1963), considerând că Marea 
Britanie ar fi “calul troian” al Americii într-o comunitate europeană lărgită, el 
opune veto-ul său intrării britanicilor în Piaţa Comună, deschizând o criză gravă. 

Din 1963 în 1968, voinţa de independenţă a Franţei gaulliste se manifestă la 
diverse niveluri. 

Pe plan militar mai întâi, o dată cu continuarea programului de înarmare 
nucleară şi de retragere, în 1966, din organismele integrate ale NATO, despre 
care de Gaulle estimează că nu mai este adaptată noilor condiţii ale jocului inter- 
naţional. Franţa rămâne membră a Pactului Atlantic, însă ea refuză să prelungească 
integrarea forţelor sale în vreme de pace într-un ansamblu supranaţional, ca şi 
prezenţa pe teritoriul său a trupelor americane. 

Pe plan economic şi financiar apoi, o dată cu adoptarea unei “filiere franceze” 
de utilizare industrială a energiei nucleare şi ofensiva pornită începând cu 1965 
împotriva supremaţiei dolarului. În fine, pe plan diplomatic, de Gaulle înmulțeşte 
gesturile spectaculoase, în principiu dirijate împotriva celor “două hegemonii”, 
de fapt în mod special împotriva celei a americanilor, pe care iniţiativele sale îi 
irită puternic. Apropierea de URSS, ilustrată de călătoria sa în această ţară în iunie 
1966, recunoaşterea Chinei Populare, denunţarea într-un discurs pronunţat la 
Phnom-Penh (Cambodgia),pe 30 august 1966, a responsabilităţilor americane în 
războiul din Vietnam, afirrnarea, în timpul călătoriei sale în Canada în iulie 
1967, a interesului pe care îl arată “Quebec-ului liber”, pledoaria, în anumite 
cercuri militare franceze, pentru o apărare “către orice azimut”, acestea sunt 
principalele manifestări ale unei diplomaţii care slăbeşte din punct de vedere 
psihologic alianţa, fără a zgudui prea mult hegernonia Statele Unite. După ieşirea 
din politică a generalului (aprilie 1969), succesorul său Georges Pompidou se 
arată mai suplu - mai ales în ceea ce priveşte problema aderării britanice la 

Piaţa Comună - fără totuşi a modifica radical orientările politicii externe franceze. 
Sub preşedinţia sa (1969-1974), CEE în ansamblul său pare să se orienteze 
către o politică mai autonomă. 


IN TABARA SOCIALISTA 
q 

Unele fisuri apar de asemenea şi în blocul răsăritean, o dată cu schisma 
maoistă şi tensiunile din Europa de Est. Încă de la începutul anilor '50 liderii 
chinezi critică cu vehemenţă politica lui Hruşciov. Îi reproşează “revizionismul” şi 
acţiunea sa în favoarea coexistenţei paşnice cu Occidentul. În 1963 tonul urcă, o 
dată cu publicarea de către Partidul Comunist Chinez a unei declaraţii în douăzeci 
şi cinci de punte enumerând divergenţele cu URSS. Principalele reproşuri se 
referă la natura regimului sovietic, calificat drept “burghez”, la trădarea de către 
Kremlin a revoluţiei mondiale şi a obstinaţiei acestuia de a dori să dirijeze 
mişcarea comunistă internaţională. Aceste divergențe de ordin doctrinal şi tactic 
ascund altele, uneori mai profunde şi mai vechi: anexiuni teritoriale efectuate de 
fosta Rusie în dauna Chinei, atitudinea ambiguă a URSS în timpul revoluţiei 
chineze, raporturile inegale între un stat industrial şi o ţară săracă, etc. În 1966, 
atunci când s-a declanşat în China “revoluţia culturală”, conflictul devine acut şi 
va opune de aici înainte două puteri în mod făţiş rivale. Incidentele de frontieră 
se înmulţesc şi vor culmina, în martie 1969, cu grave confruntări pe râul Oussouri. 
URSS vorbeşte de “raidurile unor briganzi” şi China de “provocarea țarilor de la 
Kremlin”. Tensiunea scade repede, însă Uniunea Sovietică “social-imperialistă” 
va deveni de acum pentru Beijing “inamicul principal”. La începutul anilor '70, în 
timp ce este arnorsată o apropiere între Washington şi Beijing, blocul comunist 
este deja scindat în două. 

În Europa centrală şi răsăriteană, sovieticii reuşesc să-şi menţină sfera de 
influenţă, cu preţul unor mari dificultăţi. După “schisma” iugoslavă (1948), 
revoltele din Berlinul de Est (1953) şi Ungaria (1956), Cehoslovacia, una din ţările 
cele mai dezvoltate din blocul răsăritean, încearcă în 1968 să treacă la un regim 
mai liberal. Nu este vorba pentru promotorii “Primăverii de la Praga” de a o rupe 
cu socialismul, nici de a părăsi pactul de la Varşovia, cum încercase să o facă 
ungurul Imre Nagy în 1956, ci numai de a reforma regimul într-un sens care să-l 
face mai puţin rigid. Sub conducerea lui Alexander Dubcek, partidul comunist se 
străduieşte să canalizeze mişcarea populară şi mişcarea contestatară a intelec- 
tualilor. Însă la Moscova şi în capitalele democraţiilor populare vecine (mai ales 
RDG) se consideră că riscurile contagiunii şi ale devierii sunt prea puternice 

pentru a lăsa această experienţă să se dezvolte. Pe 21 august 1968, trupele 
pactului de la Varşovia invadează Cehoslovacia, unde nu vor întâlni decât o 
rezistenţă pasivă. 

De acum înainte, orice veleitate de independenţă sau de liberalizare excesivă 
se va ciocni de “doctrina Brejnev”, aşa-zisă a “suveranităţii limitate”: socialismul 
este un dat ireversibil, iar statele frăţeşti au datoria să intervină atunci când se 
găsesc amenințate într-una din ţările blocului. Singura derivă acceptabilă, câtă 
vreme nu depăşeşte un anumit prag şi nu se situează într-o zonă strategică vitală, 
este cea a politicii externe. Românul Ceauşescu poate astfel să practice timp de 
douăzeci de ani o diplomaţie relativ autonomă (el îşi va afirma opoziţia faţă de 
intervenţia de la Praga), cu preţul, este adevărat, al unei înăspriri a regimului său. 
Evenimentele din vara lui 1968 au antrenat vii proteste în lume, nu numai din 
partea guvernelor occidentale, ci şi din cea a Iugoslaviei, Chinei şi a numeroaselor 
partide comuniste. La sfârşitul anilor '60, Moscova a încetat să mai fie centrul 
unic al comunismului rnondial. 


CONFRUNTAREA PERIFERICĂ 


CONFLICTELE DIN ORIENTUL MIJLOCIU 


CSE 
Crearea unui stat evreu în mai 1948 este punctul culminant al unui lung pro- 


ces istoric. Nu mai puţin, aceasta va genera însă o criză majoră a celei de-a doua 
jumătăți a secolului XX. 

La sfârşitul secolului XIX, într-un context în care intervin atât contagiunea 
ideii naţionale cât şi persecuțiile conduse în Europa de Est împotriva anumitor 
comunităţi evreieşti, s-a constituit mişcarea sionistă (Sion, vechiul nume al fostei 
cetăţi a lerusalimului), al cărei principal animator a fost scriitorul ungar Theodore 
Herzl. Pentru oamenii care se pretind începând cu această dată a fi “sioniști”, 
scopul organizaţiei este de a forma un cămin naţional care să regrupeze în 
Palestina - leagănul poporului lui Israel - evreii din Diaspora. Încă din 1882, sate 
de pionieri au fost create în această ţară aflată atunci sub control otoman, iar, în 
1917, guvernul britanic s-a angajat - prin declaraţia Balfour - “să depună toate 
eforturile pentru realizarea” proiectului sionist. 

NAȘTEREA STATULUI ISRAEL 


1947: PLANUL DE ÎMPĂRȚIRE 1949: ISRAEL DUPĂ PRIMUL 
A PALESTINEI PREVĂZUT DE ONU CONFLICT ISRAELIANO-ARAB 


Mediterană r Mediterană 


Stat evreu 


== Stat arab Statul iordanian 
9 Ierusalim, 


Alte state 
zona intemaţională 


arabe 

Este adevărat că în acelaşi moment erau date asigurări şi arabilor revoltați 
împotriva turcilor, inamici ai Antantei, în vederea constituirii după război a unui 
vast stat arab independent. “Problema israeliano-arabă” rezidă de fapt în această 
politică contradictorie a puterilor coloniale. 

Până la cel de-al doilea război mondial, britanicii, care au obţinut în 1920 
mandat din partea Societăţii Naţiunilor asupra Palestinei, se arată puţin dispuşi 
să-şi țină promisiunea făcută liderilor sioniști. Ei se sprijină pe comunitatea arabă 
majoritară şi se străduiesc - chiar după ascensiunea nazismului şi primele măsuri 
antisemite din Germania - să limiteze imigrarea evreiască. În timp ce aceasta 
transformă ţara din punct de vedere economic - mari exploatări comunitare 
(Kibboutzim) încercând să pună în valoare deşertul şi zonele mlăştinoase - tulbu- 
rări grave opun de mai multe ori cele două comunităţi: Cartea Albă, publicată în 
1939, confirmă această politică pro-arabă a guvernului de la Londra. Totuşi, 
începând cu 1945, acesta nu se poate opune sosirii masive a evreilor, scăpaţi din 
genocidul hitlerist (608 000 de evrei în Palestina în 1946, dintr-o populaţie totală 
de 1 800 000 de locuitori). Neavând nici dorinţa, nici mijloacele de a menţine 
ordinea în tară, în faţa unei agitaţii crescânde şi a organizaţiilor sioniste teroriste 
(Irgun, grupul Stern) care îşi înmulţesc atentatele împotriva lor, britanicii decid să 
sesizeze Adunarea Generală a Naţiunilor Unite, în faţa căreia este ridicată problema 
în ansamblul ei. 

ONU adoptă în noiembrie 1947 un plan de împărţire a Palestinei. Fostul 
teritoriu sub mandat britanic va fi înlocuit de două state legate printr-o uniune 
economică, unul evreu, celălalt arab, lerusalimul şi Bethleemul formând o 
enclavă cu statut internaţional. Proiectul este acceptat de evrei, însă respins de 
palestinieni şi de ţările arabe care pretind crearea unui stat independent unitar. 
Marea Britanie decizând să pună capăt mandatului său, David Ben Gourion 
proclamă independenţa Israelului, imediat recunoscută de Statele Unite şi URSS, 
la 14 mai 1948. 

În curând, este pomit războiul cu statele arabe vecine care refuză să se încline 
în faţa faptului împlinit. El durează până în februarie 1949 şi se termină printr-o 
netă victorie a micii armate israeliene, care număra numai 70 000 de combatanți. 
În timp ce sute de mii de palestinieni musulmani, goniţi din ţările lor de război, 
găsesc un refugiu precar în tabere instalate în statele vecine, Israelul obține un 
traseu al frontierei puţin mai avantajos decât cel din 1947 şi devine cel de-al 49- 
lea stat al Naţiunilor Unite. Nimic nu s-a rezolvat totuşi. Arabii refuză să recunoască 
statul evreu şi israelienii nu acceptă internaţionalizarea Ierusalimului, decisă de 
ONU. Împărţit între ei şi iordanieni (care au anexat Palestina arabă), oraşul sfânt 
devine capitala statului evreu. 

Agravarea conflictului israeliano-arab oferă celor două mari puteri ocazia de 
a face lua locul în Orientul Mijlociu vechilor puteri imperiale. Într-adevăr, în timp 

ce Franţa este nevoită să-şi consacre toate energiile în menţinerea poziţiilor sale 
în Maghreb, britanicii încearcă din ce în ce mai multe dificultăţi în a păstra 
controlul în regiune, în faţa ascensiunii naţionalismului arab. Problema cea mai 
importantă pentru ei este aceea a canalului Suez, totodată simbol al fostei lor 
puteri imperiale şi o miză economică strategică de primă mărime (din cele 
15 000 de nave - din care două treimi sunt petroliere - care au tranzitat prin Suez 
în 1955, 35% sunt nave britanice). Or, pe 26 iulie 1956, colonelul Nasser, care a 
preluat puterea în Egipt doi ani mai devreme şi doreşte să realizeze în jurul ţării 
sale unitatea lumii arabe, decide să naţionalizeze compania canalului, ai cărei 
acţionari sunt în majoritate francezi şi englezi. În prealabil, el a obținut din partea 
sovieticilor un ajutor militar important, ca şi promisiunea de a finanța lucrările 
barajului de la Assouan, de pe Nil, destinat să sporească resursele energetice ale 
țării şi mai ales să extindă puternic irigaţiile. Diplomaţia Kremlinului, care după 
moartea lui Stalin s-a reorientat în sensul unui sprijin acordat “burgheziilor 
naţionale” în lupta contra imperialismului, îşi face astfel primii paşi pe scena 
Orientului Apropiat. La rândul lor, conform strategiei de încercuire a URSS iniţiate 
de secretarul de stat Foster Dulles, Statele Unite sprijină ţările pactului de la 
Bagdad (lran, lrak, Turcia). 

Criza Suezului, ultima manifestare a “politicii canonierei” practicate începând 
din secolul XIX de europeni, îşi găseşte punctul culminant în toamna lui 1956. În 
cursul verii, francezii şi englezii au dus în paralel negocieri anevoioase cu Egiptul 
şi au întreprins şi preparative ale unei intervenţii armate. Primii, pentru că văd în 
căderea lui Nasser una din condiţiile victoriei lor în Algeria (Cairo sprijinindu-i pe 
rebeli), cei din urmă pentru a încerca să salveze ce se mai poate salva din 
prestigiul şi din influenţa lor în lumea arabă. Israelul, care se teme ca armamen- 
tele furnizate de ruşi să nu modifice în defavoarea sa echilibrul de forţe se simte 
ameninţat de către vecinii săi. El decide să se alăture coaliţiei franco-britanice şi, 
la 29 octombrie 1956, trupele sale atacă Egiptul şi invadează Sinaiul. O săptămână 
mai târziu (5 noiembrie), francezii şi britanicii, care au concentrat 60 000 de 
oameni în Cipru, debarcă în zona canalului. 

Cei trei aliaţi păreau să obţină victoria fără dificultăţi, însă Moscova şi 
Washingtonul reacţionează cu extremă vigoare la iniţiativa care-i împiedică în 
planurile lor de a înlocui influenţa fostelor puteri coloniale cu propria influenţă. În 
timp ce sovieticul Bulganin ameninţă să lanseze rachete asupra Londrei şi 
Parisului, americanii (Eisenhower a fost reales pe 6 noiembrie) exercită presiuni 
politice şi financiare asupra cabinetului britanic condus de Eden. Acesta obligă 
prin defecţiunea sa guvernul francez condus de Guy Mollet să accepte încetarea 
focului ordonată de ONU. Operaţiunea “Muschetarul” se termina cu un eşec. 
De aici înainte, în timp ce Nasser se străduieşte să transforme înfrângerea sa 

militară într-un succes politic, cele două mari puteri se vor găsi faţă în faţă în 
Orientul Apropiat. 

Cel de-al treilea război israeliano-arab - “războiul celor şase zile” - izbucneşte 
în iunie 1967. Forţele de menţinere a păcii ale Naţiunilor Unite, “căştile albastre”, 
instalate în zona canalului cu ocazia crizei Suezului, s-au retras la cererea lui 
Nasser. Preocupaţi atât să pună capăt activităţilor combatanţilor palestinieni care 
operează de pe teritoriul Egiptului, Siriei şi lordaniei, cât şi de a străpunge blocada 
pe care Nasser a organizat-o la ieşirea din golful Aqaba, israelienii declanşează 
pe 5 iunie un război fulger împotriva adversarilor săi. Acesta durează 6 zile şi se 
termină cu o victorie totală a Israelului. Aceştia ocupă Sinai-ul, o parte a platoului 
sirian, zona Golan şi Cisiordania, şi decid să păstreze aceste teritorii în gaj, în 
ciuda Rezoluţiei 242, votată în noiembrie în anul următor de Consiliul de 
Securitate, care dispune în punctele I şi II “retragerea forțelor armate israeliene 
din teritoriile ocupate în decursul recentului conflict” şi “încetarea oricăror afirmaţii 
războinice şi a oricăror stări de beligeranţă, respectul şi recunoaşterea suverani- 
tății, integrității teritoriale şi independenței politice a fiecărui stat din regiune şi a 
dreptului său de a trăi în pace în interiorul unor frontiere sigure şi recunoscute, la 

adăpost de orice amenințare şi act de forță”. 

Israelienii anexează în acelaşi timp oraşul lerusalim. La sfârşitul anilor '60, 
conflictul israeliano-arab nu a pierdut nimic din gravitatea sa şi ameninţă pe 
termen lung chiar pacea lumii. “Desinderea” dintre Est şi Vest - care se confruntă 


acum prin mici state interpuse - îşi găseşte aici una din limite. 


RĂZBOIUL DIN VIETNAM 


ASI 
Deceniul 1954-1964 cunoaşte începutul angajării americane în Asia de Sud-Est. 


Acordurile de la Geneva prevedeau reunificarea Vietnamului, însă ele nu au fost 
semnate nici de Statele Unite, nici de vietnamezii din sud. De o parte şi de alta a 
paralelei de 17°, o ruptură durabilă părea a se crea între Vietnamul de Nord 
comunist, condus de Ho-Chi-minh, şi Vietnamul de Sud, în care împăratul 
Bao-Dai este îndepărtat de pe tronul său încă din 1955 de primul său ministru 
Ngo Dinh-Diem. Sprijindu-se pe burghezia din Saigon şi pe catolici (circa un 
milion, dintre care mulţi refugiaţi veniţi din Nord), acesta refuză susţinerea unor 
alegeri generale sub un control internaţional, prevăzute prin acordurile din iulie 
1954, şi care probabil ar fi adus victoria adversarilor săi, şi transformă regimul său 
într-o dictatură militară sprijinită de americani. 

RĂZBOIUL DE ȘASE ZILE 


Marea 


Mediterană 


CJ Statul Israel 


Teritorii ocupate de armata israeliană r Canalul de Suez 
GAZA în iunie 1967 


Aplicând în Vietnam “teoria dominoului” îndrăgită de Foster Dulles (conversi- 
unea unei țări la comunism antrenează prin contagiune pe cea a statelor vecine), 
Washingtonul îşi aduce într-adevăr un sprijin în Sud-Estul asiatic şi oriunde în altă 
parte regimurilor anti-comuniste, oricât ar fi de îndepărtate de idealurile derno- 
craţiei americane. Începând din 1956, “consilierii militari”, armamentul şi dolarii 
se îndreaptă înspre Vietnamul de Sud, în timp ce se organizează o rezistenţă 
clandestină în faţa dictaturii lui Diem şi a clanului său (Ngo Dinh-Nhu, şef al 
poliţiei şi soţia sa; Ngo Dinh-Thuc; arhiepiscoul de Hué, etc.). 

Frontul Naţional de Eliberare (FNL) regrupează în 1960 pe toţi opozanţii 
regimului diemist. Aceştia botezați Vietcongs (comunişti vietnamezi) de către 
liderii de la Saigon, sunt în majoritate marxişti care au luptat sau nu în rândurile 
Vietminh-ului. Însă FNL reuneşte în egală măsură pe membrii care au reuşit să 
scape cu viaţă ai cercurilor militare ostile lui Diem şi lichidate de acesta după 

puciul nereuşit din noiembrie 1960, şi încă şi budişti sau liberali, victime ale 
metodelor brutale ale regimului. În timp ce Kennedy îşi preia funcţia la Casa 
Albă, la începutul lui 1961, el nu poate decât să constate extinderea rebeliunii, 
care controlează o treime din ţară şi ameninţă principalele oraşe. Membrii FNL 
sunt de această dată de şapte sau de opt ori mai puţin numeroşi decât trupele lui 
Diem - echipate şi antrenate de americani - însă dispun de atuuri importante: 
ardoarea lor revoluţionară şi naționalistă, experienţa lor în lupta de guerillă, 
ajutorul pe care-l găsesc în rândul populaţiei satelor şi sprijinul Nordului care 
furnizează arme, combatanți, dirijaţi pe un drum care trece prin Laosul şi 
Cambodgia vecine, prin aşa numita “potecă Ho-Chi-minh”. 

Astfel, în timp ce opoziţia câştigă teren în oraşe (unde clericii sudişti îşi dau 
foc pentru a mobiliza opinia publică), preşedintele american decide să intervină 
mai direct şi măreşte de patru ori numărul “consilierilor militari” angajaţi în 
Vietnam. Totuşi el retrage în acelaşi timp sprijinul acordat clanului Ngo, care este 
eliminat de o lovitură de stat militară în noiembrie 1963. În timp ce el însuşi e 
asasinat la Dallas câteva zile mai târziu, Statele Unite “şi-au prins degetele” în 
angrenajul unui război care va dura doisprezece ani şi va avea consecinţe grave 
asupra propriei lor istorii. 

La capătul unei perioade de agitaţii şi de puciuri, la putere ajunse în iunie 
1965 generalul Ky, înlocuit doi ani mai târziu de colegul său, generalul Thieu. Şi 
unul şi celălalt sunt partizani ai unei metode de guvernare prea puţin diferite de 
cea a lui Diem. În faţa progreselor Vietcongului şi infiltrării de luptători veniţi 
din Nord, americanii şi vietnamezii de sud organizează în secret raiduri amfibii 
la nordul paralelei de 17°. În august 1964 are loc “incidentul din golful Tonkin”. 
O navă de război americană, Maddox, este mitraliată de vase de patrulare 
nord-vietnameze în timp ce participa la operaţiuni de acest tip. Curând, după ce 
a obţinut asentimentul aproape unanim al Congresului, succesorul lui Kennedy, 
Lyndon Johnson, întăreşte corpul expediționar american şi ordonă bombardarea 
Vietnamului de Nord de către avioane B52. 

Astfel anii 1964-1968 sunt marcați de o intervenţie din ce în ce mai masivă a 
Statelor Unite. Pe 10 august 1965, Congresul american a ales oficial războiul, 
precizând că “Statele Unite consideră că menţinerea păcii şi a securității intema- 
tionale în Asia de Sud-Est sunt esenţiale pentru interesele lor naţionale şi pentru 
pacea lumii”. Astfel, peste 500 000 de infanterişti americani luptă alături de mici 
contingente aliate şi de circa 800 000 de sud-vietnamezi. Bombardamentele 
sistematice, operate de o parte şi de alta a paralelei de 17° cu arme terifiante 
(napalm, defoliante, bombe “anti-persona!”, “bombe cu aerosol”, etc.) fac sute 

de mii de victime fără a reuşi să distrugă voinţa de rezistenţă a Hanoi-ului. La 
începutul lui 1968, în timp ce o parte a opiniei publice americane manifestă cu 
putere ostilitatea sa faţă de război, un atac general este lansat de către FNL 
împotriva oraşelor şi bazelor americane din Sud: este “ofensiva de Tet”, o sărbă- 
toare a calendarului vietnamez. Cu greu respinsă, ea demonstrează guvernului 
de la Washington că o victorie în Vietnam ar implica angajamentul Statelor Unite 
într-un război total, care ar costa mulţi oameni, bani şi prestigiu. Căci dacă 
americanii luptă înainte de toate împotriva comunismului, nu este însă mai puţin 
adevărat că o parte a opiniei publice îşi pune întrebări asupra credibilităţii 
regimului de la Saigon. 

Sosirea la putere a lui Richard Nixon (1969) coincide cu o schimbare radicală 
a politicii americane în Asia de Sud-Est. Preocupat de a înlătura unul din princi- 
palele obstacole în calea apropierii cu Estul, mai sensibil la argumentele celor ce 
judecă urmările războiului inutil de periculoase pentru economia americană 
decât la protestele “idealiştilor” şi liberalilor, pentru care America este pe cale de 
a-şi “pierde prestigiul” în Vietnam, noul preşedinte anunţă o retragere progresivă 
a forţelor angajate în Indochina. În iulie 1969, în decursul unei călătorii în Pacific, 
el pronunţă la Guam un important discurs în care îşi rezumă ideile despre 
vietnamizarea conflictului şi politica pe care Statele Unite va înţelege de aici 
înainte s-o urmeze în Asia: ajutorul financiar şi material vor fi acordate fără rezerve 
“naţiunilor dornice să-şi asume responsabilitatea de a furniza oameni pentru a se 
apăra ele însele”. 

Un acord provizoriu şi precar intervine la începutul lui 1973 ca urmare unei 
lungi şi dificile negocieri. Pornită sub preşedinţia lui Johnson, aceasta se desfă- 
şoară sub Nixon prin convorbiri directe între consilierul preşedintelui american, 
Henry Kissinger, şi reprezentantul Hanoi-ului, Lê Duc Tho. Ea nu pune capăt pe 
termen scurt nici bombardamentelor contra forţelor comuniste din Vietnam şi 
Laos, nici acţiunii trupelor americane încă angajate în regiune şi care intervin în 
Cambodgia în iunie 1970, nici manifestaţiilor pacifiste din Statele Unite (4 morţi la 
Universitatea Kent în mai 1970). Acordurile de la Paris, semnate în ianuarie 1973, 
dispun ca americanii să-şi retragă trupele în şaizeci de zile şi să-şi demonteze 
bazele, în timp ce viitorul Vietnamului va fi pregătit de un “consiliu naţional de 
reconciliere” cu trei componente: guvernul revoluţionar provizoriu (comunist), 
guvernul de la Saigon şi “neutrii”. Însă încetarea focului, în mod constant violată 
de cele două părţi, nu pune cu adevărat capăt războiului care va continua timp 
de doi ani atât în Vietnam cât şi în Cambodgia şi Laos. 

STATELE UNITE 
LA APOGEUL 
PUTERII LOR 


<m Capitolul 16 


Statele Unite formează o federaţie de cincizeci de state. Puterea 
federală este un regim prezidenţial bazat pe votul universal, iar 
viața politică se organizează în jurul celor două mari partide, 
democrat şi republican. Anii dintre '50 şi '70 sunt cei ai apogeului 
prosperității: Statele Unite sunt cel mai mare producător mondial, 
marile lor firme se organizează pe plan internaţional. Însă acest 
succes are şi zone de umbră Societatea americană, foarte 
urbanizată, are nivelul de trai cel mai ridicat din lume. Puternic 
consumistă, ea este de asemenea şi foarte înglodată în datorii. 
Acţiunea reformistă a preşedinţilor Kennedy şi Johnson în vederea 
resorbirii dezechilibrelor sociale şi a sărăciei este condusă la eşec 
de criza de la sfârşitul anilor '60: războiul din Vietnam, segregaţia 
rasială provoacă revolte şi contestare în timp ce fenomenul hippie 
semnează respingerea aşa-numitului American Way of Life. 


SISTEMUL POLITIC AMERICAN 


UN STAT FEDERAL 


ANRE 
Textul Constituţiei americane votate în 1789 este în continuare în vigoare; 


desigur a fost completat de atunci prin numeroase amendamente. EI se bazează 
pe principiul separării puterilor. 

Statul este federal, adică există un guvern, adunări, o putere judecătorească 
la scară naţională, denumită federală, şi aceeaşi structură se regăseşte la nivelul 
fiecărui stat care constituie Uniunea. 

Guvernul la scară naţională sau federal administrează cele cincizeci de state 
şi un număr de teritorii care au un statut particular şi nu sunt ridicate la rangul de 
stat, cum ar fi Porto Rico. Puterea federală este însărcinată să rezolve problemele 
care privesc întreaga naţiune: relaţii externe, monedă, armată, război şi pace. 

Fiecare dintre state are propria sa Constituţie, care totuşi nu trebuie să fie în 
contradicţie cu Constituţia federală şi guvernul său ale cărui atribuţii sunt impor- 
tante: ele privesc toate domeniile nerezervate expres prin Constituţie puterii 
federale (educaţie, transport, comerţ, politie, finanţe...). Fiecare stat posedă de 
asemenea legea sa electorală. În fruntea sa se găseşte un guvernator şi o 
adunare legislativă bicamnerală (cu excepţia statului Nebraska care nu are decât 
o cameră). De altfel, statele servesc de circumscripții electorale pentru desemnarea 
celor aleşi la toate nivelurile, chiar şi federal. În interiorul fiecărui stat american 
există un anumit număr de subdiviziuni administrative, primării, comitete... 
formând o veritabilă reţea destul de încâlcită de puteri locale, ceea ce ar repre- 
zenta în total 78 000 de unităţi administrative. 


INSTITUŢIILE FEDERALE 


SPRE 
Puterea federală implică trei institutii principale. 


- Preşedintele Statelor Unite este şeful puterii executive. Este ales pentru 
patru ani după o procedură complexă: în interiorul fiecărui partid se derulează 
o competiţie pentru candidatură; alegerea revine unor delegaţi care sunt, fie 
desemnaţi de “maşina electorală a partidului”, fie, din ce în ce mai mult, aleşi 
în timpul unor alegeri “primare”; aceşti delegaţi se reunesc de-a lungul verii 

SISTEMUL PREZIDENȚIAL 


Puterea federală 


CUI LEGAT JUDICIAR 


Preşedinte | Congres 


| Curtea supremă 


Camera Senat federală 


reprezentanților 


Ales pentru 4 ani i i 9 judecători 
prin sufragiu iti pe viată 
universal > | P ani prin voti6 ani prin vo numiți pe viață 
Reales o singură ||' universal | universal de Preşedinte 
dată Câte o treime 
(al 22-lea j se reînoieşte 
amendament la 2 ani 
adoptat în 1957) 


- Îndeplinirea legilor | |- Iniţierea proiectelor - Arbitraj între 
- Conducerea de legi puterea federală 
Administraţiei - Votarea legilor şi şi Statele din 
federale | a bugetelor | cadrul federaţiei 
A id N në 
ï Siesta Mica Iniţierea Ratificarea respectarea 
de iri legilor fiscale| tratatelor Constituţiei 


Puterile în Statele Federale învăţământ, 


Guvernator Legislativ Curtea supremă d : 
Ales prn vot în două Camere3 a Statului s.a spor! 
pe 4 ani2 


1.Nuşi în Mississipi. 2. Cu excepţia câtorva State. 3. În afară de Nebraska. 


justiţie, poliţie, 
lucrări publice, 
sănătate, dar se 
manifestă tendința 


uterea federală. 


care precede alegerile, în Convenţia partidului lor, care desemnează oficial 
candidatul; alegerile propriu-zise au loc la începutul lui noiembrie, alegătorii 
votând, nu pentru preşedinte, ci pentru “marii electori” care în prealabil au făcut 
cunoscut candidatul pentru care vor vota. 

Alegerea se face în cadrele fiecărui stat, care posedă un număr de mari 
electori egal cu numărul de aleşi pe care-i trimite în Congres. Scrutinul este 
majoritar, adică toţi marii electori dintr-un stat vor vota pentru candidatul care a 
obţinut majoritatea în acest stat, chiar şi cu un singur vot. Astfel, preşedintele ales 
de majoritatea marilor electori, poate totuşi să fie minoritar ca număr de voturi 
pe ţară. Dacă nici unul dintre candidaţi nu obţine majoritatea (în cazul unei 
alegeri cu trei candidaţi de exernplu), Camera Reprezentanţilor este cea care va 
alege (pe baza unui singur vot pentru fiecare stat). 

Şef al puterii executive, preşedintele este comandant suprem al armatei: el 
negociază tratatele, numeşte diplomaţii şi asigură aplicarea legii. El numeşte o 
“administraţie” formată din secretari (miniştri), responsabili numai în faţa lui, 
aleşi în funcţie de competenţa lor, pe care îi recrutează în general din mediile de 
afaceri sau universitare, însă niciodată din camere. Fi trebuie doar să fie 
confirmaţi de către Senat după o audiere - hearing - în fata membrilor compe- 
tenţi. Ei nu sunt responsabili în faţa Congresului, ceea ce explică absenţa băncii 
guvernului în cele două camere. Preşedintele nu se prezintă în Capitoliu (sediul 
Congresului) decât pentru a citi cu solemnitate “mesajul despre starea Uniunii”. 
El poate să opună dreptul său de veto unei legi votate de Congres, însă aceasta 
poate să treacă dacă este votată cu o majoritate de două treimi. 

- Congresul, care exercită puterea legislativă are sediul în vârful colinei 
Capitolului. Este format din două camere, Camera Reprezentanţilor şi Senatul. 
Este nevoie de acordul ambelor camere pentru votarea unui proiect de lege, mai 
puțin în ceea ce priveşte ratificarea tratatelor, care este numai de resortul Senatului. 
Dimpotrivă, iniţiativa în materie bugetară aparţine Camerei Reprezentanţilor. 

Camera Reprezentanţilor, aleasă pentru doi ani prin scrutin uninominal într: 
un singur tur (alegerile au loc simultan cu scrutinul prezidenţial şi la jumătatea 
mandatului preşedintelui) numără 435 de membri, repartizaţi între state propor- 
tional cu populaţia acestora. O reajustare are loc o dată la zece ani după fiecare 
recensământ. Orice candidat trebuie să aibă cel puţin 25 de ani şi să fie cetăţean 
american de cel puţin şapte ani. Se constată o mare stabilitate a reprezentanţilor, 
care sunt în general realeşi (durata medie a carierei este de 14 ani). Mai mult de 
jumătate sunt foşti jurişti şi în al doilea rând oameni de afaceri. Toţi provin din 
rândul păturilor sociale bogate. 

Senatul numără 100 de membri conform regulii de doi senatori pentru un 
stat, aleşi pentru şase ani. O treime se reînnoieşte la fiecare doi ani. Este vorba de 
funcţii prestigioase la care acced cei mai dotați din punct de vedere politic. 
Senatorii se recrutează din sânul claselor celor mai bogate ale societăţii şi mai 
ales din rândul unor vechi familii de notabilităţi. 

Din 1930, în afara unor rare excepţii, democraţii deţin majoritatea în cele 
două camere ale Congresului. Totuşi, în 1980, republicanii au obţinut majoritatea 
în Senat. 

Camerele nu pot demite preşedintele, cu excepţia situaţiei de înaltă trădare 
sau de delict comis în timpul mandatului; în acest caz, ele acţionează conform 
unei proceduri numită impeachment. 

- Puterea judecătorească este exercitată de Curtea Supremă federală. Ea este 
constituită din 8 membri numiţi pe viaţă de preşedinte, toţi jurişti cu vechime, 
care aparţin burgheziei bogate şi elitei intelectuale a ţării. Spre deosebire de 
cameră, minoritățile religioase sunt aici mai bine reprezentate. Puterea Curţii 
Supreme este considerabilă: ea judecă diferendele între state, între un stat şi 
uniune, între cetăţean şi uniune. Fa poate de asemenea să anuleze legile votate 
de Congres şi adunările legislative ale statelor ca şi decretele prezidenţiale 
dacă le consideră contrare Constituţiei. Astfel deciziile sale au o imensă importanţă 
juridică şi o greutate morală determinantă: în 1954, de exemplu interpretarea sa 
asupra amendamentului 14 al Constituţiei a declarat neconstituţională segre- 
gaţia şcolară. 


VIAŢA POLITICĂ ŞI BIPARTITISMUL 


Statele Unite sunt o democraţie în care votul universal este sursa puterii 
executive şi legislative. Încă din 1920, cel de-al XIX-lea amendament a acordat drept 
de vot femeilor. Vârsta electorală a coborât de la 21 la 18 ani în 1971. Dispoziţii 
succesive au permis minorităţilor rasiale să-şi exercite efectiv dreptul de vot. 


PREȘEDINȚII STATELOR UNITE ÎNTRE 1945-1974 


Democraţi 


Truman (1945-1952) 
Eisenhower (1952-1960) 


Kennedy (1960-1963) 
Johnson (1963-1968) 


Nixon (1968-1974) 

Cetăţenii americani sunt chemaţi să aleagă reprezentanţi în numeroase funcţii, la 
nivelul statelor şi al municipalităţilor: electori prezidenţiali (care “numesc” 
preşedintele), guvernatori ai statelor, membri ai Congresului, primari, consilieri 
municipali, judecători locali, şerifi, medici legişti... În schimb, preşedintele 
Statelor Unite numeşte judecătorii de la Curtea Supremă, funcţionarii federali şi 
secretari (miniştrii). 

Pentru toate aceste alegeri, cea mai mare parte a candidaţilor sunt învestiţi 
de cele două mari partide, partidul democrat şi partidul republican, care se 
prezintă mai degrabă drept coaliţii de interese decât formaţiuni având o ideologie 
şi un program precise. Aceste partide nu au structuri solide decât pe plan local, 
iar activitatea lor este importantă mai ales în momentul alegerilor prezidenţiale. 
Partidul democrat, al cărui simbol este măgăruşul, încă din 1870, se sprijină pe 
alegătorii din sud care constituie aripa sa conservatoare, pe sindicate şi pe mino- 
rităţi (imigranţi, catolici, evreii negri) în Nord-Est şi în Vest. Partidul Republican 
sau aşa-numitul Grand Old Party (GOP), simbolizat încă din 1874 de elefant, este 
partidul celor numiţi WASP (White, Anglo-Saxon, Protestant) puternic în New 
England şi în Middle West, în rândul marilor industriaşi şi al micilor comercianţi, 
al fermierilor... Din 1865 în 1932, partidul republican a dominat într-o manieră 
permanentă viaţa politică americană; cu Roosevelt şi Truman, democraţii au 
guvernat neîntrerupt din 1932 până în 1952; apoi o alternanță între cele două mari 
partide s-a realizat în fruntea statului federal. 


APOGEUL CAPITALISMULUI AMERICAN 


O FORŢA CALAUZITOARE 
q A 

Din anii '50 în anii '70, Statele Unite cunosc o prosperitate remarcabilă. În 
interiorul acestei perioade, anii 1961-1966 constituie o veritabilă vârstă de aur. 
Este de asemenea cea mai bună epocă a dolarului, care îşi menţine puterea de 
cumpărare şi este folosit ca monedă internaţională. 

Această prosperitate se manifestă prin locul pe care-l ocupă Statele Unite în 
producţia mondială. Ele rămân primul producător de produse agricole şi indus- 
triale de bază. În 1970, produsul intern brut echivalează cu 1 000 de miliarde de 
dolari şi, în cifre absolute, creşterea anuală este impresionantă şi se situează în 

jurul a 40 miliarde de dolari pe an, ceea ce reprezintă o treime din produsul 
intern brut francez. Agricultura este excedentară şi un mare număr de ţări ale 
lumii nu pot supravieţui decât graţie cumpărării de produse agricole americane. 

Puterea economiei americane rezidă nu numai în producţia sa de masă, ci şi 
în capacitatea sa de creaţie şi de inovaţie. Imensul său avans în acest domeniu îi 
permite să vândă ţărilor dezvoltate ale lumii produse de tehnologie de vârf, 
domeniu în care deţin un veritabil monopol: numărul de calculatoare a crescut 
de zece ori între 1960 şi 1968. 


VÂRSTA DE AURA MARILOR ÎNTREPRINDERI 


Fenomenul fundamental al acestei perioade este locul uriaş ocupat de marile 
întreprinderi numite “corporaţii”. Acestea sunt societăţile pe acţiuni cotate la 
bursă. Tendinţa de concentrare, angajată cu mult timp înainte, s-a accelerat în 


Indicii comparați ai PNB prin activ 
în Statele Unite și în Europa 


Statele Unite 
RFG 

Franța 

Belgia 

Olanda 

Marea Britanie 
Italia 


Rezultatele câtorva produse fundamentale (1970) 


(în milioane de tone) 


iri 
mondială americană 
Huilă 
Petrol 
Otel brut 
Fibre bumbac 
Fibre sintetice 


Grâu 

această epocă şi a cucerit toate sectoarele economiei, favorizată de o schimbare 
de opinie în rândurile publicului, care priveşte de aici înainte cu bunăvoință 
marea întreprindere, sinonimă cu eficacitatea, ca urmare a rolului pe care 
aceasta l-a jucat în timpul războiului. Întreprinderile mici şi mijlocii, încă majo- 
ritare, sunt adeseori în dificultate şi dispar în ritm de 10% pe an. Marile firme şi 
băncile cele mai puternice sunt acelea care cunosc rata de creştere cea mai 
rapidă. Cei 150 de giganţi din sectorul terțiar au fiecare o cifră de afaceri de un 
miliard de dolari cel puţin. Aceştia sunt stăpânii economiei Statelor Unite. 

Cele 500 de firme industriale cele mai importante realizează o treime din 
activităţi şi se constată că profitul prirnelor 10 este egal cu acela al celor 490 care 
le urmează. Concentrarea atinge de asemenea şi exploataţiile agricole: marile 
ferme de peste 500 de ari reprezintă în jur de 13% din numărul total al fermelor, 
însă realizează 65% din producţie, iar cele 1 200 de ferme cele mai importante 
produc valoric tot atât cât cele 1 600 000 de întreprinderi agricole mai puţin 
eficiente. “Corporaţia” anilor 1970 nu are nici un termen de comparaţie în ce 
priveşte dimensiunile cu aceea a generaţiei precedente. 

Marile întreprinderi şi diversifică producţia pentru a-şi dispersa riscurile. În 
1960, 34 de corporaţii sunt angajate în 19 domenii diferite. De atunci sunt denu- 
mite “conglomerate”. Diversificarea se produce mai ales în profitul industriilor 
chimice, electrice, alimentare şi electronice. Ea antrenează de asemenea o 
transformare de structură în interiorul corporației. Înainte, în fruntea organizaţiei 
centrale figura un director responsabil, boss-ul, cum era Henry Ford, care şi-a 
condus uzinele până la moartea sa, în 1947. Însă, în 1956, întreprinderea Ford s-a 
transformat în societate pe acţiuni cotată la bursă. Organizarea corporațiilor a 
devenit sectorială, fiecare sector fiind autonom şi responsabil de gestiunea sa. 
Fiecare director de sector este un gestionar, manager, care nu reprezintă 
acţionarii, ci depinde de o direcţiune care acoperă toate sectoarele. Aceasta nu 
mai aparține de fapt deţinătorilor de capital, ci unor tehnicieni însărcinaţi cu 
gestiunea. Aceşti manageri nu sunt proprietari de acţiuni ai întreprinderilor lor; 
sunt salariaţi, formaţi în şcoli specializate, ajunşi la vârf prin capacitatea lor şi în 
mare majoritate proveniţi, nu din rândurile înaltei burghezii, ci din acelea ale 
claselor mijlocii. Sunt tehnicieni ai pieţei şi ai previziunii, specialişti antrenați 
special pentru eficacitate şi rentabilitate. 

Începând cu anii '50, marile firme americane organizează într-un mod siste- 
matic operaţiunile lor pe o bază internaţională. Investiţiile în străinătate se dirijează 
din ce în ce mai mult către industria prelucrătoare: în 1967, firmele americane 
fabrică în străinătate în jur de două cincimi din producţia lor. Însă investiţiile care 
privesc extracția şi prelucrarea petrolului, achiziționarea de minereuri şi alte 

materii prime sunt încă importante, pentru că Statele Unite importă în mare 
măsură aceste produse cu scopul de a-şi prezerva resursele lor strategice. Restul 
investiţiilor (mai puţin de 25%) se realizează în sectorul terțiar: transporturi, activi- 
tăti financiare sau hoteliere. 

Dificultăţile traversate de lumea muncitorească în anii de după război, impo- 
sibilitatea de a lupta eficient împotriva legii Taft-Hartley care limitează dreptul de 
grevă au facilitat reunirea celor două mari centrale sindicale, AFL (American 
federation of labour) şi CIO (Committee for industrial organization). Acolo unde 
este cel mai bine implantat sindicatul obține avantaje importante pentru muncitori, 
graţie contractelor colective negociate cu patronatul (salariile cele mai ridicate 
din lume, concedii, asigurări medicale, pensii, alocaţii...). 

Dezvoltarea sindicalismului este totuşi stânjenită de noua compoziţie a lumii 
muncitoreşti. Desigur, “gulerele bleu” sau muncitorii manuali sunt sindicalizaţi în 
proporție de 84%. Însă sectorul terțiar ocupă un procent din ce în ce mai mare în 
economie, şi salariaţii cu “gulere albe” care, de aici încolo vor fi numeric mai 
mulţi, sunt atraşi în mai mică măsură de acţiunile revendicative şi numai 15% 
dintre aceştia sunt membri de sindicat. Totuşi, cu 20 de milioane de aderenţi, 
sindicalismul reprezintă o forţă de care trebuie ţinut cont. De exemplu, joacă un 
rol crescând în partidul democrat, iar politica socială dusă în aceşti ani de 
preşedinţii democrați este o dovadă a influenţei sale. 


LIMITELE ACESTEI PUTERI ECONOMICE 
q 
Creşterea economică americană, impresionantă în cifre absolute, cunoaşte 

totuşi o rată medie anuală inferioară aceleia a altor ţări. Această creştere, care nu 
depăşeşte 3-4% pe an, este inferioară aceleia a Japoniei, a Olandei, a Franţei, a 
URSS-ului. Ca urmare a redresării economice a Europei şi Japoniei, ponderea 
Statelor Unite în producţia mondială va scădea în mod evident: în 1948, Statele 
Unite produceau 85% din autoturismele de turism din lume, numai 41% la 
sfârşitul anilor '60; între aceleaşi date producţia de vehicule utilitare scade de la 
70% la 27% din totalul mondial, în timp ce Statele Unite cumpără 1 milion de 
maşini străine. Monopolul lor în materie de tehnologie de vârf se pierde rapid, pe 
măsură ce tehnicile lor sunt utilizate de alte ţări: în 1950, ele furnizau 90% din 
fibrele sintetice (produs nou în epocă); în 1968, 40%. Acelaşi lucru s-a întâmplat 
cu diferitele produse a căror piaţă era dominată de americani: maşini-unelte, 
maşini de calculat, etc. 

Capacitatea de producţie a economiei americane este de o asemenea 
amploare încât.piaţa internă nu poate s-o absoarbă decât graţie folosirii creditului 
şi publicităţii. Societatea opulenţei este prin acest fapt o societate a contractării 
de datorii. Mai mult, chiar dacă perioada este una a prosperității, ea este marcată 
de scurte recesiuni (1953-1954; 1957-1958; 1960-1961), perioade în care şomajul 
se amplifică atingând de exemplu 7% din populaţia activă în 1958. 

În 1959, se constată o creştere a inflaţiei, care se accentuează o dată cu 
războiul din Vietnam. În 1971, dolarul suferă prima sa devalorizare de după New 
Deal. Această devalorizare este de asemenea consecinţa unei balanţe de conturi 
deficitară. Dolarii acumnulaţi în Japonia şi în Europa sunt într-adevăr convertibili în 
aur, iar convertirea lor ar risca să epuizeze rezervele federale. Astfel, în august 
1971, guvernul este nevoit să suspende convertibilitatea dolarului. 

Cât despre agricultură, ea cunoaşte aceleaşi maladii ca în perioada prece- 
dentă: supraproducţia şi un venit lunar mediu al fermnierului inferior jumătăţii 
venitului familiilor neagricole. 

În fine, Statele Unite nu ocupă în comerţul mondial un loc pe măsura puterii 
lor (14% din exporturile mondiale, faţă de CEE 25%). 


SOCIETATEA AMERICANĂ 
LA ORA PROSPERITĂŢII 


EVOLUŢIA POPULAŢIEI 


q 

Până în 1958, populația americană cuoştea o puternică natalitate. Este urmarea 
“baby boom”-ului de după război. Acest fenomen, căruia i s-a adăugat imigrația, 
face ca populaţia americană să crească de la 140 de milioane în 1945 la 180 în 
1960, 206 în 1970. În 1980, ea atinge 228 de locuitori. Nu toate regiunile beneficiază 
în mod egal de această creştere a populaţiei. Unele sunt mai favorizate. Este 
cazul statelor din “centura soarelui”: New Mexico (+ 180%), Arizona şi Florida 
(+ 160%), Nevada (+ 170%); California îşi dublează populaţia între 1940 şi 1960. 

Oraşele sunt acelea care profită cel mai mult de pe urma creşterii populaţiei. 
În 1960, trei sferturi dintre americani sunt orăşeni. Structura oraşelor se trans- 
formă: centrul este în declin, fiind abandonat de populaţia bogată care preferă să 

locuiască în case individuale în cartierele mărginaşe, departe de zgomot şi de 
poluare. Din 13 milioane de locuinţe urbane construite între 1946 şi 1958, 11 
milioane au fost construite în suburbii. 

În 1970, populaţia activă atinge 80 de milioane, deci o creştere de 35% în 20 
de ani. În timpul acestei perioade, sectorul primar a trecut de la 15 la 5%; sectorul 
secundar rămâne aproape stabil (34% în medie), în timp ce sectorul terțiar 
înregistrează o puternică creştere, atingând peste 60% din populaţia activă. Mâna 
de lucru feminină reprezintă 37% din forţa de muncă în 1970. 


APOGEUL ŞI FRAGILJTATEA LUI AMERICAN WAY OF LIFE 
q 


ARSA 


Până în anii '60, optimismul domina Statele Unite: societatea de consum care 
atinge nivelul cel mai ridicat din lume este propusă drept model. Acest optimism 
se hrăneşte dintr-un anumit număr de reuşite: ale tehnicienilor, primul om pe 
lună în 1969, obţinerea către cercetătorii americani a peste trei sferturi din 
premiile Nobel postbelice, pătrunderea confortului menajer în lume ca urmare a 
modelului american. 

De fapt, societatea americană este societatea abundenței. Produsul intern 
brut s-a dublat de la sfârşitul războiului. Veniturile cresc: în timp ce 4 familii din 5 
au în 1947 venituri sub 5 000 de dolari, în 1970 4 familii din cinci au venituri 
superioare acestui nivel (la aceeaşi paritate a dolarului). Această îmbogăţire se 
manifestă prin creşterea numărului de acţionari, prin amploarea construcţiei de 
locuinţe, printr-un parc de automobile în plină creştere, prin echipamente casnice, 
televizoare, aparate electrocasnice, prin dorinţa familiilor de a acorda o instruire 
bună copiilor lor (Statele Unite sunt în frunte în ceea ce priveşte rata de şcolari- 
zare în învăţământul superior: se poate număra un student din doi adolescenţi). 

Personajul cel mai reprezentativ al societăţii abundenței este “gulerul alb”, 
salariatul bine plătit care beneficiază de confort şi de toate facilităţile lui American 
Way of Life. Salariile şi condiţiile de muncă se ameliorează, concediile plătite 
tind să generalizeze, durata muncii se reduce, şi în 1960, săptămâna de 40 de ore 
este instituită în aproape toate industriile. Lumea întreagă admiră opulenţa 
americană: în 1960, 75% din muncitori se duc la serviciu în maşina proprie, 
aproape toate familiile dispun de un televizor, iar cărţile “de buzunar” se vând în 
ritmul de un milion pe zi. 

Însă, începând din anii '60, îndoiala succede optimismului referitor la valorile 
lui American Way of life. O gigantică pană de electricitate, pe 9 noiembrie 1965, 

paralizează timp de trei sferturi de oră tot Nord-Estul Statelor Unite şi Canada 
meridională, punând în pericol populaţia (oprirea ascensoarelor, ventilația, 
iluminarea...). Excesiva concentrare urbană compromite calitatea vietii; 75% 
diN populație este grupată pe circa 1% din teritoriul național. De aici rezultă 
numeroase inconveniente: aerul şi apa sunt foarte poluate; slabele investiții 
publice ridică insolubile probleme de salubritate, igienă publică, iluminare; școlile, 
dispensarele, spitalele publice nu dispun de mijloace suficiente. Lipsurile de 
acest gen şi problemele sociale compromit securitatea cetățenilor; crimele, 
viciul şi drogul proliferează (“cifra de afaceri” a întreprinderilor criminale a 
depăşit 40 de miliarde de dolari în 1971, cifră de departe superioară celei a 
sectorului agricol!). 

Economistul american Galbraith consideră criza urbană manifestarea cea 
mai evidentă a dezechilibrului social între bogaţi şi săraci. Punctul slab permanent 
al oraşelor (ca New York-ul) este revelaţia sărăciei locuitorilor din centrul oraşului, 
pentru care cei bogaţi (care de acum înainte locuiesc la periferie) nu înţeleg să 
finanţeze echipamentele sociale. 

În 1962, 40 de milioane de americani nu ating pragul celor 3 000 de dolari de 
venit anual consideraţi drept indispensabili pentru a duce o viaţă decentă. 
Sărăcia atinge peste jumătate din persoanele în vârstă, deci 8 milioane de 

persoane. Riscul este şi mai mare pentru femeile cap de familie, ca urmare a 
inegalităţii salariilor (salariul mediu al unei femei nu atinge la muncă egală decât 
60% din acela al unui bărbat). Criza industriilor vechi transformă anumite regiuni 
în enclave de sărăcie: este cazul “vechiului Sud” sau al Apalaşilor. Anumite cate- 
gorii profesionale sunt defavorizate: 40% din agricultori câştigă mai puţin de 3 000 
de dolari. Muncitorii care lucrează în sectoarele în declin sau cei al căror nivel de 
pregătire este destul de slab sunt în aceeaşi situaţie. Aceasta se întâmplă chiar şi 
cu cadrele mai vârstnice concediate ca urmare a automatizări economiei. În 
fine, sărăcia atinge mai ales cetăţenii de culoare care constituie aproape un sfert 
(22%) din efectivele săracilor. Aproape jumătate dintre familiile negre nu acced 
la pragul de 3 000 de dolari şi pentru 5 milioane de Chicanos (imigranţi mexicani) 
şi un milion şi jurnătate de portoricani, foarnea este o obsesie. Chiar de-a lungul 
perioadei de prosperitate, şomajul nu a fost resorbit. Conştientizarea acestor 
dezechilibre sociale va duce în anii '60 la o criză de încredere a americanilor în 
virtuţiile unui sistem considerat până atunci drept un model. 


SĂRĂCIA 


Număr de indivizi sub pragul Partea albilor | Partea negrilor 
sărădiei (în milioane) în raport cu în raport cu 
Oameni populația albă populația 

Conștienți de această deteriorare a modelului american, preşedinţii democrați 
Kennedy (1961-1963) şi Johnson (1963-1968) încearcă să caute remedii pentru 
maladiile societăţii americane. Preşedintele Kennedy este convins că sistemul se 
va distruge dacă nu vor fi corijate inegalităţile generate în materie socială de 
doctrina lui “laissez-faire”. Convins de dreptul său de decizie în domeniul econo- 
miei şi a societăţii, el va încerca să promoveze o legislaţie care să şteargă 
injustiţiile cele mai strigătoare. Este ora luptei împotriva sărăciei. 


ÎN CĂUTAREA 
UNEI NOI POLITICI 


Ales în noiembrie 1960, John Kennedy este totodată cel mai tânăr preşedinte din 
istoria Statelor Unite (are 43 de ani) cât şi primul catolic care accede la Casa 
Albă. Descendent al unei familii de imigranţi irlandezi care a făcut avere în 
afaceri, acest bogat şi strălucit intelectual care se înconjoară de intelectuali 
simbolizează o Americă nouă, tânără, modemă, întreprinzătoare. America a ieşit 
din cei opt ani de administraţie republicană a lui Eisenhower consideraţi ca 
decepţionanţi de opinia publică, atât pe plan economic (rată slabă a creşterii, 
şomaj, inflaţie, criza dolarului), cât şi pe plan extem, unde o scădere a prestigiu- 
lui Statelor Unite este resimțită mai ales ca urmare a lansării Sputnikului sovietic. 
O dată cu tânărul şi dinamicul preşedinte democrat John Fitzgerald Kennedy, 
“America realizează o schimbare de generaţie” şi se lansează în cucerirea a ceea 
ce se va numi “noua frontieră”, adică a tuturor obstacolelor care împiedică 
Statele Unite să-şi afirrne superioritatea economică şi tehnică şi să fie recunoscute 
ca liderii lumii occidentale. Kennedy, convins de superioritatea absolută a 
valorilor apărate de ţara sa, libertatea şi democraţia, vrea să consolideze puterea 
americană atât pe plan intern cât şi extern. 

Într-adevăr, noua frontieră este în interiorul Statelor Unite. Trebuie relansată 
economia pentru a lupta împotriva sărăciei şi a integra în American Way of Life 
peste 40 de milioane de americani împiedicaţi de veniturile lor insuficiente să 
trăiască decent; trebuie combătută segregaţia rasială, o ruşine pentru sistemul 
american care predică libertatea în lumea întreagă şi o injustiţie care îi împinge 
pe negri spre separatisrn. Noua frontieră este de asemenea progresul ştiinţei şi 
tehnicilor moderne care trebuie să deschidă omului frontierele spaţiului. Este 

în fine căutarea păcii, lupta împotriva mizeriei şi a foametei în restul lumii. 
Propunând acest program care este un amestec de generozitate şi de intervenţio- 
nism, preşedintele speră să fie urmat de concetăţenii săi atunci când le declară: 
“Nu vă întrebaţi ce poate țara voastră să facă pentru voi; întrebaţi-vă mai 
degrabă ce puteţi voi să faceţi pentru țara voastră”, şi le cere să fie pionierii 
acestei noi frontiere. 

Însă Congresul nu acceptă decât un mic număr de reforme propuse de pre- 
şedinte. Ca şi în epoca preşedintelui Truman, parlamentarii se opun reformelor 
sociale şi drepturilor negrilor. Ei acceptă ridicarea salariului minim, extinderea 
către noi beneficiari a asistenţei sociale, asistenţa federală acordată regiunilor în 
dificultate, un program de credit pe termen lung acordat construcţiilor, subvenţii 
pentru renovarea oraşelor. Un “program spaţial” trebuie să permită trimiterea 
unui om pe Lună. Însă Congresul refuză să discute un proiect de reformă fiscală, 
asociaţia medicilor duce o violentă campanie împotriva unui program de asigu- 
rări medicale pentru persoanele vârstnice (proiectul Medicare), camera respinge 
un proiect de ajutor federal acordat educaţiei şi, în domeniul economiei, preşedin- 
tele nu obține decât măsuri parţiale de relansare. În fine, Congresul nu acceptă 
propunerea sa de a suprima discriminarea rasială în locurile publice, în domeniul 
locurilor de muncă şi pe listele electorale. 

Totuşi, preşedintele reuşeşte să suprime segregaţia în transporturile interstatale, 
numeşte negri în înalte funcţii şi impune cu forţa admiterea câtorva studenţi 
negri în universităţile din Mississippi şi Alabama (aceste două state refuzând încă, 
împreună cu Carolina de Sud, să practice integrarea şcolară, chiar şi teoretică). 

Preşedintele Kennedy acordă prioritate relaţiilor cu străinătatea. Progresele 
CEE amenințând interesele comerciale ale Statelor Unite, ele negociază cu aceasta 
reduceri reciproce de tarife vamale, sperând astfel să deschidă piaţa europeană 
exporturilor americane. Însă principala sa preocupare priveşte relaţiile cu URSS-ul 
şi China comunistă care, spune el, “nu au renunţat la ambițiile lor de dominație 
mondială”. Convins că menţinerea păcii nu poate fi obținută decât printr-o forţă 
militară de descurajare, el măreşte bugetul apărării şi se dovedeşte ferm în diver- 
genele cu sovieticii atât cu privire la Germania şi la Berlin, cât şi în afacerea 
rachetelor sovietice în Cuba. Problema cubaneză îl convinge că sărăcia facili- 
tează implantarea comunismului şi, pentru a evita ascensiunea la putere a unui 
nou Castro în emisfera occidentală, el întemeiază Alianţa pentru progres, 
destinată să vină în ajutorul ţărilor din America Latină. 

În aceeaşi manieră, pentru a pune stavilă progresiei comunismului, în 
peninsula indochineză, el este decis să facă din Vietnamul de Sud un semi-pro- 

tectorat american: însă trimiterea de consilieri militari este preludiul unei inter- 
venţii directe a Statelor Unite în conflict. Este un eşec al strategiei de pace a 
preşedintelui Kennedy. 


JOHNSON ŞI PROIECTUL “MARII SOCIETĂŢI” 
———— 

La 22 noiembrie 1963, preşedintele Kennedy este asasinat la Dallas. Vicepre- 
şedintele Lyndon Johnson este acela care, cum prevede Constituţia, îi succede. 
Acest texan a început foarte devreme o carieră politică în sânul partidului 
democrat unde era, spre deosebire de preşedintele Kennedy, strâns legat de 
“aparatul de partid”. Ales deputat încă din 1937, senator în 1949, el devine în 1953 
liderul democratilor din Senat. Excelent cunoscător al vieţii politice şi parlamentare, 
abil în a realiza compromisuri cu republicanii liberali, acest sudist liberal este 
ales fără mare convingere drept vicepreşedinte de Kennedy, pentru a-şi apropia 
sudul şi aparatul de partid, destul de neîncrezător la adresa intelectualului 
bostonian miliardar. Însă, o dată ales, Johnson este cantonat de Kennedy într-un 
rol total pasiv. Promovat preşedinte ca urmare a morţii acestuia din urmă, 
Johnson afirmă intenţia sa de a continua lupta împotriva sărăciei inaugurată de 
predecesorul său. Utilizând abilitatea sa şi excelenta cunoaştere a Congresului, 
obţine în foarte scurt timp din partea acestuia din urmă votarea legilor refuzate 
lui Kennedy: drepturile civice, proiectul Medicare, acela asupra învăţământului. 

Apoi propune el însuşi un program de acţiune pe care îl denumeşte “marea 
societate”. Obține ca funcţionarii federali să aibă dreptul de a înscrie negrii pe 
listele electorale (3 milioane de negri din cinci nu putuseră să se facă înscrişi în 
Sud, iar liderul lor Martin Luther King organizase mari marşuri pentru a pune în 
alertă opinia americană). 

Ansamblul măsurilor sociale ale preşedinţilor Kennedy şi Johnson va duce la 
scăderea numărului de săraci la 24 de milioane în 1964. “Marea societate” pare 
să avanseze cu paşi repezi, când războiul din Vietnam, prin problemele pe care 
le pune, trece pe primul plan al preocupărilor americanilor. În plus, el se dove- 
deşte a fi foarte costisitor şi va dernonstra că Statele Unite nu pot să continue atât 
un război în exterior cât şi lupta împotriva sărăciei în interior. Astfel încât se poate 
spune că “marea societate” a fost prima victimă a războiului din Vietnam. 

rr 
În 1968, la sfârşitul mandatului său, preşedintele Johnson recunoaşte că 


idealul său asupra “marii societăţi” fără săraci şi fără injustiţie rasială a eşuat. 
Societatea americană este bolnavă. Preşedintele impută acest insucces războ- 
iului din Vietnam: “Din cauza Vietnamului noi nu am putut să realizăm tot ceea 
ce ar fi trebuit sau ceea ce am fi vrut să facem”. încrezător în superioritatea 
militară a ţării sale el nu se îndoia de victorie atunci când s-a hotărât pentru un 
angajament armat în 1965. De atunci, prins de angrenaj, a fost nevoit să trimită 
din ce în ce mai mulţi oameni, fără a mai obține succesul aşteptat. Când, în 1968, 
trupele nord-vietnameze lansează “ofensiva de Têt” asupra oraşelor din Sud şi a 
bazelor americane, criza atinge paroxismul. 

Acest război fără victorie se dovedeşte dezastruos pentru economia, finanţele 
şi chiar coeziunea poporului american. În 1967, pot fi numărați 15 000 de morţi şi 
zeci de mii de răniţi în rândul trupelor americane. Imaginea Statelor Unite, 
campioane ale păcii şi libertăţii, iese pătată din acest conflict. Costul războiului 
este estimat la 20 miliarde de dolari pe an. Pentru prima dată în Statele Unite un 
război nu relansează economia, ci dimpotrivă, mai mult o perturbă. Cheltuielile 
militare (de cinci ori mai importante decât cele sociale) creează un deficit al 
bugetului federal. Creşterea importurilor, în special a produselor strategice, 
agravează deficitul balanței comerciale şi al celei de plăţi. Echilibrul monedei 
este rupt; inflaţia capătă un ritm rapid şi, începând cu 1968, devalorizarea dola- 
rului se ridică la 8% într-un singur an. 

Războiul divizează profund pe americani. Poporul începe să se întrebe dacă 
continuarea conflictului este întemeiată. Fără îndoială, marea majoritate a ameri- 
canilor rămâne favorabilă politicii prezidenţiale. Însă o slabă minoritate, totuşi 
nu lipsită de influenţă, îşi manifestă opoziţia faţă de război intelectuali liberali, 
studenţi contestatari, mişcări ale negrilor care văd în acesta un conflict “rasist”. O 
altă minoritate, de două ori mai numeroasă decât precedenta, doreşte dimpotrivă 
intensificarea efortului de război. Statele Unite au devenit o «casă învrăjbită», cu 
atât mai mult cu cât războiului din Vietnam i se adaugă pentru a accentua cliva- 
jele, problemele rasiale şi repunerea în discuţie a valorilor societăţii arnericane. 

PROBLEMA RASIALA 
are 

Dezbinat în problema războiului din Vietnam, poporul american este de 
asemenea învrăjbit şi în problema integrării rasiale. În 1968, în ciuda legislaţiei 
federale şi a eforturilor preşedinţilor democrati, situaţia minorităţilor etnice nu s-a 
ameliorat deloc. Curentul de migrare a negrilor din Sud către Nord se desfăşoară 
în continuare şi nu facilitează deloc această integrare (în 1967, procentajul 
populaţiei negre atinge 17% în statele din Est, 20% în cele din Nord şi 8% în cele 
din Vest). Noii sosiți, în majoritate săraci, se înghesuie în centrele oraşelor, în 
cartierele cele mai ruinate. Separaţia de fapt există în egală măsură, chiar dacă 
nu mai este vorba de o segregaţie legală, căci majoritatea albilor americani nu 
vor să locuiască alături de negri şi sosirea acestora într-un cartier îi face pe primii 
să-l părăsească. În 1970, numai 27% din şcolarii negri fracventează şcoli comune, 
în ciuda instituirii de către preşedintele Johnson a sistemului busing pentru a-i 
conduce pe copiii negri în şcolile albilor din cartiere îndepărtate. Egalitatea pe 
planul salariilor nu este nici ea realizată (salariul unui negru nu atinge nici măcar 
jumătate din acela al unui alb) iar riscul de a fi şomer pentru cel de culoare este 
de două ori mai mare. 

Negrii, decepţionaţi, nu mai cred în posibilitatea unei cooperări. Ei renunţă la 
ideea integrării, care fusese un scop al părinţilor lor şi care era simbolizată de 
reuşita lui Ralph Bunche, diplomat şi secretar adjunct al ONU din 1955 în 1971. 
De aici înainte ei adoptă programul separatist şi rasist al “Musulmanilor negri” 
sau predică acţiunea violentă a grupului “Panterele negre”, ai cărui militanţi în 
uniformă şi înarmaţi cu pistoale-mitralieră defilează pe străzi. Începând cu 1964 
izbucnesc revolte care ating peste 100 de oraşe. După asasinatul lui Martin Luther 
King, apostol al nonviolenţei, în aprilie 1968, frământările se intensifică. 

Celelalte minorităţi rasiale care trăiesc în condiţii de viaţă mizerabile se revoltă 
de asemenea. Astfel, comunitatea indiană, una din cele mai oprimate, îşi afirmă 
identitatea sa culturală, voinţa sa de a-şi relua din nou în propriile mâini destinul 
şi se revoltă, blocând străzile şi ocupând timp de nouăsprezece luni insula Alcatraz 
(1969). În timpul acestei acţiuni, ea este susținută de negri şi de mexicanii ameri- 
cani, aşa-zişii “chicanos”, minoritate în rapidă expansiune şi puternic exploatată. 


CONTESTAREA LUI AMERICAN WAY OF LIFE 


IPEE 
Chiar în momentul în care Johnson încearcă să realizeze “marea societate” şi 


în care American Way of Life este propus ca model, studenţii îi contestă valoarea. 

Ei se ridică împotriva manipulării conştiințelor, respingând Universitatea, “complex 
industrial, maşină de fabricat slujbe pentru administraţie”. Ei nu mai plasează pe 
primul loc în preocupările lor reuşita socială, eficienţa, afacerile, ca părinţii lor, ci 
satisfacția interioară individuală; ei acuză Universitatea de a fi subordonată lumii 
afacerilor, în timp ce ea pretinde a forma o gândire critică. Prima revoltă universi- 
tară se produce la Berkeley în 1964 şi se extinde după aceea şi în alte universităţi. 

Această contestare a valorilor tradiţionale va genera fenomenul «hippie». 
Este refugiul unei marginalităţi care respinge normele admise până atunci şi 
alege întoarcerea la natură, nonconformismul ostentativ, ajutorul acordat celor 
defavorizaţi sau evadarea prin droguri. 


NIXON ŞI ÎNTOARCEREA LA PRAGMATISM 

a q 

Într-un climat de violenţă au loc în 1968 alegerile prezidenţiale. Candidatul 
democrat Robert Kennedy, frate al fostului preşedinte, este şi el asasinat. Dezbinarea 
americanilor este revelată de clientela politică a candidaţilor: segregaţioniştii şi 
conservatorii sunt reprezentanţi de Wallace, guvernatorul din Alabama, care 
adună 10 milioane de voturi, minoritățile votează pentru candidatul democrat 
Humphrey, însă republicanul Nixon va câştiga cu o jurnătate de milion în avans 
graţie celor “ne-săraci, ne-tineri şi ne-negri”: este victoria clasei de mijloc. 

Astfel guvernul democrat se vede dezavuat pentru a nu fi ştiut să rezolve nici 
problema rasială, nici războiul din Vietnam. Aceste eşecuri i-au făcut pe ame- 
ricani să-şi piardă ultimele iluzii asupra capacităţilor lor de a-şi asigura singuri 
leadership-ul lumii libere. Ei aştepată de la noua administraţie o gestiune mai 
putin “misionaristă” şi mai mult preocupată de interesele lor. Noul preşedinte are 
deja o carieră politică importantă. Reprezentant al “aparatului de partid” repu- 
blican şi veritabil politician de profesie, el a fost guvernatorul Californiei în 1950. 
Trei ani mai târziu, republicanii l-au numit vicepreşedinte pe lângă Eisenhower, 
care era lipsit de experienţă politică; el nu avea atunci decât 40 de ani. Însă, în 
1960, eşuează în tentativa sa prezidenţială. Opt ani mai târziu va intra la Casa 
Albă. Aventurismnului lui Johnson îi va succeda realismul pragmatic al lui Nixon. 
Este vorba în primul rând de a adapta obiectivele la mijloace. În această optică, 
noul preşedinte va aborda problemele cele mai importante: războiul din Vietnam, 
lupta împotriva inflaţiei şi criza dolarului. 

Preşedintele Nixon se străduieşte în primul rând să elibereze ţara sa din răz- 
boiul din Vietnam. El va continua negocierile angajate de Johnson, care vor duce 
la încheierea păcii în ianuarie 1973. Cu ajutorul consilierului său, Henry Kissinger, 
el elaborează o nouă strategie destinată să asigure apărarea Statelor Unite, 
«doctrina Nixon». 

Va încerca după aceea să stopeze inflaţia. El va bloca preţurile şi salariile, 
stabilizând cheltuielile militare şi impunând restricţii pentru credite. În final va fi 
nevoit să devalorizeze dolarul în 1971. Inflaţia având ca efect anularea creşterilor 
salariale, la începutul lui 1970 vor avea loc greve. Acordurile sindicate-patronat se 
fac cu dificultate în timpul reînnoirii convențiilor colective, demonstrând astfel că 
şi raporturile de muncă se află în criză. Astfel, sosirea republicanilor la putere nu 
pune capăt tensiunilor care dezbină societatea americană. 

EUROPA OCCIDENTALĂ 
ÎN MIEZUL CELOR 
“TREIZECI DE ANI 

GLORIOŞI” 


<< (opitolul 17 


Cel de-al “treilea mare” al conferinței de la Yalta, Marea Britanie, în 
ciuda unei anumite prosperități în anii '50, vede diminuându-se 
rolul său economic şi politic. Rând pe rând, conservatorii şi laburiştii 
încearcă să stopeze declinul. În schimb, Republica Federală a 
Germaniei cunoaşte un veritabil “miracol economic”, fondat pe un 
neo-liberalism controlat şi pe “economia socială de piață”. Alternanţa 
între creştin-democrați şi social-democraţi se efectuează fără prea 


măsură de un oarecare “avânt” economic, însă într-un context 
politic marcat de dictaturi. Ideea unei construcții europene îşi 
găseşte drum şi, în 1957, este creată Piaţa Comună. “CeiŞase” se 


lărgesc pentru prima oară în 1973, făcând loc “celor Nouă”. 


DECLINUL MARII BRITANII 


CĂTRE “SOCIETATEA ABUNDENŢEI” (1951-1964) 


_r————— 

În plin marş către “societatea abundenței” începând din anii '50, britanicii se 
confruntă totuşi cu numeroase dificultăţi (criză financiară, conflicte sociale, revo- 
luţia moravurilor, problema irlandeză...) care, adăugate scăderii lor de influenţă 
pe plan extern (decolonizarea, puternica dependenţă faţă de Statele Unite), vor 
cobori “Marea putere” de la Yalta la rangul de simplă putere europeană constrânsă 
să-şi lege soarta de aceea a ţărilor Pieței Comune. 

Laburiştii câştigaseră cu puţin alegerile din februarie 1950. Însă slaba lor 
majoritate şi dezbinările lor interne îl determină pe Attlee să provoace noi alegeri 
în 1951. Scrutinul majoritar cu un singur tur şi inegalitatea circumscripțiilor joacă 
o festă laburiştilor care, cu 200 000 de voturi mai mult decât conservatorii, obțin 
cu 26 de deputaţi mai puţin (295 faţă de 321). Conservatorii revin deci la putere, 
pe care o vor păstra timp de 13 ani sub conducerea lui Winston Churchill (1951-1955), 
Anthony Eden (1955-1957), Harold Mac Milan (1957-1963) şi Alex Douglas-Home 
(1963-1964). 

În domeniul economic, conservatorii nu vor repune în discuţie moştenirea 
laburistă, denaţionalizând numai siderurgia (1953) şi transporturile rutiere (1956). 
Mult mai atenţi la respectarea regulilor ortodoxiei financiare, ei nu ezită să 
frâneze uneori dezvoltarea economică printr-o politică deflaţionistă dusă cu scopul 
de a menţine precarul echilibru al balanței de plăţi şi paritatea lirei sterline. Astfel, 
Regatul Unit cunoaşte o curbă de creştere în dinţi de fierăstrău (Stop and Go), 
progresând mai lent decât “Europa celor şase”, ceea ce va duce la repunerea în 
chestiune la începutul anilor '60 a refuzului său iniţial de a intra în Piaţa comună. 

În domeniul social, reformele laburiste beneficiind de un larg consens, con- 
servatorii se mulţumesc doar să le amelioreze funcţionarea şi să controleze mai 
bine costul serviciilor sociale instaurate de guvernarea Attlee, care se dovediseră 
costisitoare din punct de vedere electoral: “Britanicii, notează un jurnalist ame- 
rican, fin la statul providenţial pe care li l-au dat laburiştii, însă preferă să-l vadă 
administrat de conservatori”. Nivelul general de trai se ridică considerabil: Anglia 
conservatoare pare să fie în marş către societatea abundentei (affluent society) 
în ciuda câtorva puncte slabe: stagnarea industriilor tradiţionale (cărbune, şantie- 
rele navale, industria textilă), regiuni care rămân în urma avântului general, 
deteriorarea balanței de plăţi... 

CELE DOUĂ MARI PARTIDE 
DIN VIAȚA POLITICĂ BRITANICĂ ÎNTRE 1945 ȘI 1974 


Procentajul de voturi obţinute 
4 la alegerile la Camera Comunelor 


1945 1950 1951 1955 1959 


Numărul de mandate 
M obținute în Camera Comunelor 


1945 1950 


Guvernele 


1945 1951 55 57 63 64 > 1966 1970 


C] Laburişti Conservatori 
— 

274 


În politica externă, criza Suezului din 1956 confirmă pierderea de influenţă a 
Regatului Unit în lume. Sosit la putere în ianuarie 1957 după demisia lui Anthony 
Eden, Mac Millan are sarcina dificilă de a-i determina pe britanici să accepte o 
nouă etapă în dezmembrarea imperiului lor (discursul despre “vântul schimbării” 
din 1960) şi o reorientare a politicii externe în direcţia continentului. După ce 
refuzase CECO în 1951, apoi Piaţa Comună în 1957, Regatul Unit este în final 
constrâns să se întoarcă către “Europa celor şase”. Însă cererea de admitere în 
CEE prezentată de Mac Millan în 1961 este respinsă doi ani mai târziu de gene- 
ralul de Gaulle, mai ales ca urmare a prea marii dependențe britanice faţă de 
Statele Unite, dependenţă accentuată şi mai mult de acordurile militare din 1962 
de la Nassau. 


NOI DIFICULTĂŢI ECONOMICE 
(1964-1914) 


Uzura puterii (aflată în mâinile conservatorilor de treisprezece ani) favorizează 
întoarcerea laburiştilor, învingători în alegerile din 1964, a căror slabă majoritate 
va fi consolidată doi ani mai târziu cu ocazia unor alegeri anticipate. Partizan al 
unui socialism moderat şi realist, noul lider al partidului laburist (Labour Party), 
Harold Wilson, va guverna de o manieră foarte pragmatică în domeniul econo- 
mic ca şi în politica externă. Încă de la sosirea lor la putere, laburiştii se găsesc 
confruntaţi cu o gravă criză financiară, care le monopolizează eforturile în 
detrimentul aplicării programului lor, care prevedea în principal modernizarea 
industriei. Enormul deficit al balanței de plăţi lăsat de conservatori determină 
într-adevăr guvernarea Harold Wilson să ia măsuri energice (suprataxe pe 
importuri, politică deflaţionistă...) care vor frâna expansiunea economică şi vor 
nemulțumi sindicatele, fără totuşi a putea evita o devalorizare a lirei sterline, cu 
14,3%, în noiembrie 1967. Absența marilor reforme structurale (cu excepţia 
renaţionalizării siderurgiei în 1966-1967), eşecul unei noi cereri de admitere în 
Piaţa Comună în decembrie 1967 în faţa unui nou veto francez, persistenţa 
dificultăţilor economice şi sociale (menţinerea unei politici de austeritate după 
devalorizare, creşterea şomajului...) antrenează o scădere de popularitate cres- 
cândă a guvernului laburist, care pe de altă parte este nevoit să facă faţă unor 
violente tulburări în Irlanda de Nord în toamna lui 1968. 

Învingători în alegerile din 1970, conservatorii, sub direcţia lui Edward Heath, 
se străduiesc să relanseze expansiunea economică printr-o politică neo-liberală. 
Însă gravitatea situaţiei economice determină noul guvern să intervină într-o 

manieră adeseori dirijistă (naţionalizarea sectorului aeronautic de la Rolls-Royce 
în 1971) şi să se integreze în Piaţa Comună, după semnalul pozitiv acordat de 
Georges Pompidou, pe 1 ianuarie 1973. Această opţiune europeană survine în 
plină criză politico-socială, guvernul Heath ciocnindu-se de puternicul sindica- 
lism britanic pe care a încercat să îl reglementeze pe cale legislativă în 1971. 
Numeroase greve agită tara până la marea încercare de forţă dintre Trade Unions 
şi guvern (sfârşitul lui '73 - începutul lui '74) când, în faţa amenințării unei greve 
pe termen nelimitat a minerilor, Heath este nevoit să dizolve Camera Comunelor. 
Sindicatele au apărut atunci ca veritabila contra-greutate politică, în mai mare 
măsură decât opoziţia parlamentară laburistă, care va câştiga cu o foarte mică 
majoritate alegerile din februarie 1974. 


"STOP AND GO"-UL ECONOMIEI BRITANICE 


Evoluţia ratei de creştere a producţiei industriale 


1960 1965 1970 1974 


Evoluţia numărului de cereri pentru un loc de muncă 
(în mii) 


1970 1974 

DE LA “SOCIETATEA ABUNDENŢEI” 
LA O “SOCIETATE PERMISIVA”? 


La sfârşitul anilor 1950, abundența bunurilor materiale se manifestă într-o 
asemenea măsură încât Mac Millan crede că poate să afirme că britanicii “nu au 
trăit niciodată aşa bine”. Creşterea consumului de masă şi reformele sociale ale 
statului providenţial dau o aparenţă de nivelare a bogăției în timp ce societatea 
britanică rămâne foarte inegalitară: în 1973, 10% din populaţia adultă posedă 65% 
din averile private. Clivajele tradiţionale bazate pe naştere, educaţie şi un anumit 
comportament rămân suficient de putemice astfel încât începând din 1954-1955 
denumirea de Establishment se referă la ansamblul mediilor conducătoare care 
se află în continuu la destinele ţării (Coroana, înalta aristocrație, City, “Oxbridge”, 
biserica anglicană, înalții funcţionari...). 

În acelaşi timp, o mare parte a tineretului începe să conteste valorile stabilite 
şi regulile morale ale conformismului victorian. Contestarea literară a curentului 
“tinerilor furioşi” (“angry young men”) din 1954 în 1959, cu figuri reprezentative 
ca Allan Sillitoe, John Osborne, Harold Pinter... şi revolta socială a aşa-zişilor 
Teddy Boys, adolescenţi din cartierele sărace, anunţă frământările anilor '60. 
Atunci vor avea loc explozia muzicii pop (Beatles, festivalul din Insula Wight 
din 1968), îndrăznelile vestimentare (bluzoane negre şi minijupe), bătăile între 
Mods şi Rockers, apoi fenomenul hippy, care: va provoca la scurt timp reacţia 
Skinheads-lor (capete rase), mişcarea de eliberare a femeilor... Guvernul Wilson, 
printr-o serie de măsuri reprezentative (legea asupra avorturilor din 1967, noua 
lege a divorţului din 1968, abolirea pedepsei cu moartea în 1969...), s-a străduit să 
țină cont de această “revoluţie a moravurilor”. Multă vreme considerată drept 
simbol al tradiţionalisrnului, Marea Britanie devine modelul invidiat al unei mari 
părţi a tineretului internaţional. Însă această “societate permisivă” (permissive 
society) provoacă de asemenea în ţară o reacţie a celor preocupaţi de “lege şi 
ordine”, neliniştiți de ascensiunea delincvenţei şi criminalității ca şi de afluxul 
imigranţilor de culoare veniţi din Commonwealth (ceea ce va genera mai multe 
acutizări ale fenomenului rasist în anii 1960). 


DRAMA IRLANDEI DE NORD 


SFERE 
“Chestiunea irlandeză”, care a atârnat atât de greu în istoria Regatului Unit în 
secolul XIX şi la începutul secolului XX, reizbucneşte la sfârşitul anilor 1960 în 
nordul insulei, rămas fidel Coroanei britanice, după împărțirea insulei din 1920. In Sud, 

în schimb, Eire a abolit fără problemă ultimile sale legături cu Commonwealth-ul 
transformându-se în Republica Irlanda în 1949. 

Cele şase comitate din Ulster care au refuzat să rupă relaţiile cu Marea Britanie 
în 1921 s-au bucurat până în 1972 de o relativă autonomie internă, cu un parlament 
la Belfast (Stormont), păstrând totuşi şi o reprezentae parlamentară la Westminster. 
Timp de cincizeci de ani acest statut a permis în fapt majorităţii protestante 
“unioniste” să practice o veritabilă discriminare faţă de importanta minoritate 
catolică din Irlanda de Nord: un ingenios sistem electoral favoriza într-o manieră 
grosolană pe protestanți. Subreprezentaţi în Parlament, catolicii erau în plus 
victimele unei discriminări în domeniul locurilor de muncă şi al locuinţelor 
(puterea economică fiind de asemenea în mâinile burgheziei protestante). Până 
la sfârşitul anilor 1960, această dominație exclusivă a unioniştilor nu fusese deloc 
contestată decât prin câteva atentate ale IRA (Irish Republican Army), alcătuită 
din naționaliști irlandezi care luptau pentru reunificarea insulei. 

Însă începând cu octombrie 1968, sub impulsul unei Asociaţii pentru dreptu- 
rile civice şi al studenţilor conduşi de Bernadette Devlin (tânără deputată catolică 
la Westminster), importante manifestații urmate de violente confruntări izbucnesc 
în Irlanda de Nord. Până în 1970-1971, aceste tulburări au drept cauză principală 
revendicările catolicilor privitoare la drepturi civice şi la dreptate socială. Însă nici 
laburiştii nici conservatorii nu vor să nemulţumească majoritatea protestantă. 
Absența reformelor serioase, represiunea şi intervenţia din ce în ce mai puternică 
a forţelor britanice (până la 18 000 de soldaţi) anincă numeroşi catolici în braţele 
IRA şi readuc în prim plan chestiunea reunificării Irlandei. Dizolvarea Stormont şi 
preluarea directă a administrării Irlandei de Nord de către Londra în 1972 nu 
dezarnorsează conflictul, Marea Britanie împotmolindu-se într-un război civil a 
cărui rezolvare este greu de întrezărit. 


MIRACOLUL GERMAN 


AVANTUL ECONOMIC 
CESE 
Faţă de numeroasele dificultăţi din insulele britanice, Germania de Vest 
apare în schimb în plin avânt. Puternica creştere a economiei sale în decursul 
anilor 1950 (creştere care a continuat cu un ritm mai scăzut până la mijlocul 
anilor 1970) a provocat o asemenea uimire încât a dat naştere unui clişeu al 

aşa-zisului “miracol” german. Însă dacă esenţa unui miracol rezidă în aceea că 
nu poate fi explicat, în schimb se pot analiza raţiunile acestei reuşite spectacu- 
loase. Republica Federală a Germaniei şi-a construit într-adevăr prosperitatea 
printr-o abilă politică economică, care a ştiut să profite de pe urma unor anumiţi 
factori favorabili, interni sau externi, de după ieşirea dintr-un război care aparent 
o ruinase: 

- un enorm potenţial industrial puţin atins de bombardamente (şi de opera- 
țiunea de demontare a utilajelor stopată încă din 1948); 

- o mână de lucru calificată excedentară (datorată afluxului de refugiaţi veniţi 
din Est) a constituit până la începutul anilor 1960 o rezervă de. şomeri mobilă şi 
puţin exigentă în ceea ce priveşte salariile; 

- o monedă multă vreme subevaluată, favorizând exporturile şi investiţiile 
străine (reformă monetară impusă de aliaţi în iunie 1948); 

- un ajutor american pornit de timpuriu şi considerabil în contextul războ- 
iului rece; 

- o cerere mondială de produse industriale brusc sporită de conflictul din 
Coreea la începutul verii lui 1950; 

- lipsa cheltuielilor militare (până în 1955) şi a războaielor coloniale; 

- o construcţie economică europeană (CECO apoi CEE) care îi deschid o 
vastă piaţă şi facilitează “recartelizarea” industriei sale începând de la sfârşitul 
anilor 1950... 

Redresarea economică vest-germană este remarcabilă prin importanța sa 
(producţia creşte de patru ori între 1950 şi începutul anilor 1970) şi durată (înainte 
de 1975, RFG nu cunoaşte decât un singur an de adevărată recesiune, în 1967). În 
primul rând industria, stimulată de o riguroasă politică de investiţii, se află la baza 
acestei expansiuni, în special siderurgia, chimia şi industriile prelucrătoare (a 
automobilelor, electrotehnicii.). Produsele germane, foarte competitive prin preţ 
şi calitate, pornesc rapid la cucerirea pieţelor străine. Excedentul balanței comer- 
ciale şi mişcările de capitaluri străine antrenează curând o astfel de acumulare 
de rezerve în RFG este nevoită să-şi reevalueze marca în trei rânduri (martie 
1961, octombrie 1969 şi mai 1971) înainte de trecerea la o rată de schimb flotantă 
care va duce la o întărire în continuare a monedei vest-germane în 1973. 

Reuşita economică germană a anilor 1950 se bazează pe o ideologie originală 
înterneiată.pe un liberalism ordonat şi organizat: 

“Economia socială de piaţă (Soziale Marktwirtschaft) respinse planificarea şi 
dirijismul producţiei, mâinii de lucru şi a comerţului. În schimb, ea aprobă o 
acțiune concertată asupra economiei prin mijloacele organice ale unei politici 

la scară mondială, bazându-se pe adoptarea suplă la condiţiile pieţei...” (broşură 
publicată în 1949 de CDU). Fidel acestor teorii neo-liberale, guvernul federal, sub 
influenţa ministrului economiei Ludwig Erhard, a intervenit într-o manieră foarte 
limitată şi într-un sens în general favorabil grupurilor de presiune industriale 
(legislaţie fiscală în favoarea întreprinzătorilor) şi agricole (subvenţii acordate 
producătorilor). Cât despre sindicalismul muncitoresc reprezentat de puternica 
confederație DGB (Deutsche Gewerkschaftbund) fondată în 1949, acesta s-a raliat 
progresiv sistemului economico-social existent, limitându-se la revendicări ce 
priveau controlul şi repartiţia beneficiilor, fără a fi putut obţine o veritabilă 
co-gestiune a întreprinderilor. 


“DEMOCRAŢIA DE LA BONN” ÎN ACŢIUNE 
q 

Miracolul vest-german este în egală măsură unul politic; cu excepția perioadei 
Republicii de la Weimar, tara nu cunoscuse până atunci un veritabil regim 
democratic. Câştigător al alegerilor din 1949, partidul creştin-democrat CDU (cu 
aripa sa bavareză, partidul social-creştin CSU) va guverna ţara, singur sau cu spri- 
jinul micului partid liberal FDP până în 1966. Lăsându-l pe ministrul economiei L. 
Erhard să se ocupe de opera de redresare economică, cancelarul Konrad 
Adenauer, aflat la putere până în 1963, îşi consacră în principal eforturile politicii 
externe, în scopul de a recăpăta pentru ţara sa o suveranitate completă. El va 
reuşi aceasta începând încă din 1955, în contextul internaţional al războiului rece, 
prin integrarea economică, diplomatică şi militară a RFG în blocul occidental, de 
unde adeziunea acesteia la diversele organizaţii atlantice şi europene. 

Din 1962 în 1966, o perioadă de frământări politice în sânul CDU provoacă 
plecarea de la putere a lui K. Adenauer în 1963 şi apoi a succesorului său L. Erhard 
în 1966. Pentru a ieşi din criză, creştin-democraţii formează atunci sub condu- 
cerea unuia dintre ei, Kurt Kiesinger, un cabinet de “mare coaliţie” cu socialiștii 
până în 1969. Această alianţă surprinzătoare între două formaţiuni până nu 
demult antagoniste a fost facilitată de evoluţia doctrinală a SPD, în care curentul 
reformist a obţinut câştig de cauză: la congresul de la Bad Godesberg, în 1959, 
abandonând orice referire la marxism şi la lupta de clasă, SPD se prezintă nu ca 
partidul clasei muncitoare ci ca “partidul poporului”, sperând să atragă o parte a 
claselor de mijloc. Absența unei veritabile opoziții parlamentare începând din 
1966 şi o recesiune economică trecătoare în 1967 vor favoriza ascensiunea unor 

noi forţe contestatare: la extrema dreaptă un partid neo-nazist (NDP) obţine pe 
moment câteva succese locale (atingând pragul de 5% care îi va permite repre- 
zentarea în mai multe adunări regionale), în timp ce la extrema stângă se dezvoltă 
o vie agitaţie universitară animată de studentul Rudi Dutschke. 

La alegerile din 1969, creştin-dernocraţii, chiar dacă în recul, rămân partidul 
cel mai puternic în Bundestag, însă socialiștii (care obţin 1,2 milioane de voturi şi 
22 de mandate) formează o nouă majoritate guvernamentală împreună cu 
liberalii. SPD accede astfel pentru prima dată la putere în Republica federală. 
Cancelar până în 1974, fostul primar socialist al Berlinului Occidental, Willy 
Brandt, trebuie să ţină cont de poziţiile foarte moderate ale aliatului său liberal. 
Pe de altă parte, agitația universitară va lăsa locul la începutul anilor 1970 unui val 
de terorism urban (atentate, “banda lui Baader”) provocând în ţară o psihoză 
întreţinută de presa extrem de conservatoare a grupului Springer. Astfel guvernul 
Brandt este nevoit să ia măsuri autoritare în sânul administraţiei fără a putea 
realiza mari reforme economice şi sociale. Noul cancelar îşi va derula în special 
acţiunea în domeniul politicii externe, printr-o politică de deschidere către Est 
(Ostpolitik). Aceasta este marcată mai ales de recunoaşterea liniei Oder-Neisse 
de către RFG (1970), de stabilirea de relaţii diplomatice cu Polonia (1972) şi mai 
ales de normalizarea raporturilor Republicii Federale cu RDG (1972), care va 
permite intrarea celor două state germane în ONU în 1973. 


ASCENSIUNEA ECONOMICĂ 
ŞI PROBLEMELE POLITICE 
ALE EUROPEI MERIDIONALE 


“MIRACOLUL” ITALIAN ŞI LIMITELE SALE 


Ţările Europei meridionale ce aparţin blocului occidental vor reuşi, între 
sfârşitul anilor 1950 şi începutul anilor 1970, să recupereze o parte a înapoierii lor 
economice faţă de vecinii din nord, mai puternic industrializaţi, în cadre politice 
extrem de diferite, mergând de la democrația parlamentară confruntată cu 

numeroase crize guvernamentale (Italia) la dictaturi ce sufocă orice libertate de 
expresie (Spania şi Portugalia). 

Într-o măsură mai mică decât Republica Federală a Germaniei, Italia a cunos- 
cut în anii 1950 şi 1960 un avans economic remarcabil, calificat de asemenea 
uneori drept “miracol”. Fără a neglija rolul important al factorilor externi (ajutorul 
american, integrarea europeană în cadrele CECO, apoi ale Pietei Comune), 
acesta este explicat în mare parte prin acţiunea conjugată a statului, care, prin 
holdinguri uriaşe ca IRI (Institutul pentru reconstrucţie industrială), controlează o 
bună parte a activităţii economice, şi a câtorva oameni de afaceri extrem de 
dinamici ca Mattei (în industria petrolieră), Agnelli (automobile), Pirelli (anvelope), 
Olivetti (birotică)... Produsul naţional brut al Italiei se triplează în douăzeci de ani. 
Însă “miracolul” este în mod esenţial unul industrial. În ciuda eforturilor diferitelor 
guverne italiene şi a câtorva reuşite spectaculoase, sectorul agricol pe de-o parte 
şi sudul ţării pe de altă parte (Mezzogiorno) rămân în urmă. Exodul rural crează 
probleme gigantice de locuinţe şi urbanism (vezi filmul lui F. Rosi Cu mâinile pe 
oraş, 1963) în timp ce modernizarea întreprinderilor va genera la sfârşitul anilor 
1960 revendicări muncitoreşti referitoare nu numai la salarii ci şi la condiţiile de 
muncă: din 1969 în 1972 un important val de greve va duce la scăderea ritmului 
de creştere economică a ţării într-un climat politic destul de agitat. 

Dând dovadă de o stabilitate electorală, Italia cunoaşte în schimb o instabili- 
tate ministerială cronică (30 de guverne între 1946 şi 1974). Aceasta este datorată 
disensiunilor interne din sânul partidului dominant, democraţia creştină (între 35 
şi 48,5% din voturi), sau disensiunilor din sânul coaliţiei la putere. Democrația 
Creştină nu poate de fapt guverna decât cu sprijinul unor mici formaţiuni aflate la 
dreapta sa (liberali, monarhiști) sau la stânga (republicani, sociali-democraţi). 
Până în 1962 se succed coaliţii de centru-dreapta, graţie mai ales sprijinului 
monarhiştilor, sau chiar al neo-fasciştilor din Mişcarea socială italiană (MSI). 
“Deschiderea către stânga” în 1962, adică intrarea la guvernare a Partidului 
socialist italian (PSI) al lui Pietro Nenni, multă vreme aliat al comuniştilor, nu va 
pune capăt instabilității ministeriale, coaliţii de centru-stânga succedând coali- 
ţiilor de centru-dreapta. 

Aceste probleme politice sunt însoţite începând cu sfârşitul anilor 1960 de o 
criză socială, marcată de o agitaţie universitară, de numeroase greve în industrie 
şi de violente atentate la Roma şi la Milano. Extrema dreaptă şi extrema stângă 
(apariţia “Brigăzilor Roşii” în 1972) nu ezită să recurgă la violenţă şi la terorism, 
amenințând însuşi regimul. În faţa neputinței puterii politice, numeroşi italieni se 

vor orienta către partidul comunist, care progresează cu fiecare scrutin. Foarte 
influent în lumea muncitorească şi în cea a intelectualilor, PCI (Partidul comunist 
italian), condus de Togliatti, s-a distanțat începând cu 1956 faţă de URSS pentru a 
defini o “cale italiană” către socialism. În 1973, renunțând la o “alternativă a 
stângii”, ei vor propune chiar un “compromis istoric” democrației creştine. Va fi 
oare aceasta soluţia crizei politice italiene? 


EVOLUȚIA VOTURILOR OBȚINUTE DE CELE DOUĂ 
PARTIDE PRINCIPALE DIN 1953 PÂNA ÎN 1972 


45 (ÎN %) 


Democraţi- 
creştini 


1953 1958 1963 1968 1972 


CREPUSCULUL DICTATURILOR IBERICE 
q 

Izolate diplomatic după ieşirea din cel de-al doilea război mondial (Franţa îşi 
închide frontiera cu Spania între 1946 şi 1948), dictaturile lui Franco şi Salazar vor 
profita de războiul rece pentru a se face acceptate în blocul occidental chiar şi 
fără a oferi garanţii de democraţie. Astfel Portugalia este membru fondator al 
OECE în 1948 şi al NATO în 1949. Integrarea Spaniei va fi mai lentă (aderare la 
OECE în 1959 şi la NATO în... 1982). Însă ea a primit un ajutor financiar 
american încă din 1949, însoţit de importante acorduri militare în 1953, an în 
care a semnat şi un Concordat cu Vaticanul. Cele două ţări au intrat în ONU în 
1955. Numai porţile Consiliului Europei le vor fi multă vreme închise, până la 
restabilirea democraţiei... 

De-abia la sfârşitul anilor 1950 se poate vorbi de “demararea economiei” 
peninsulei iberice, mai evidentă în Spania decât în Portugalia, care trebuie să 

suporte începând din 1961 costul războaielor coloniale. Din 1960 până la înce- 
putul anilor 1970, Spania atinge rata de creştere economică cea mai ridicată din 
lume, alături de Japonia. La originea acestui avânt economic, un ajutor străin (mai 
ales american), fondurile trimise de muncitorii emigraţi şi veniturile considerabile 
de pe urma turismului. Însă, în Spania ca şi în Portugalia, progresul economic 
(mai ales industrial) este departe de a aduce profit populaţiei în ansamblul ei. 
Zonele rurale, mai ales, rămân adeseori pradă mizeriei şi analfabetismului. 

Regimul dictatorial, sprijinit de armată, poliţie şi o biserică foarte tradiţiona- 
listă, se menţine fără prea multe probleme. Imobilismul şi represiunea ţin loc de 
politică. În Spania franchistă, regimul nu începe o lentă evoluţie decât la sfârşitul 
anilor 1960 (intrarea tehnocraţilor din Opus Dei la guvernare, desemnarea prin- 
tului Juan Carlos ca succesor al lui Franco...). În Portugalia, Caetano îl înlocuieşte 
pe Salazar în 1968, fără ca regimul dictatorial să evolueze câtuşi de puţin. În final, 
în sânul armatei portugheze angajate în războaiele coloniale din Africa se va 
naşte mişcarea contestatară care va înlătura regimul în 1974. 


DEMOCRAȚIE ŞI DICTATURĂ ÎN GRECIA 
q 
Singura tară balcanică rămasă în tabăra occidentală după un lung război civil 

(1946-1949), Grecia este alături de Turcia obiectul unei atenții speciale a Statelor 
Unite încă de la începutul războiului rece. Un important ajutor financiar (însotit 
de un sprijin militar) favorizează un avânt economic deloc neglijabil care se 
bazează în egală măsură pe turism cât şi pe o flotă de comerț impozantă (servind 
în mare parte şi ca “pavilion de complezenţă”). Monarhie parlamentară până în 
1967, în urma unei lovituri de stat militare, puterea va ajunge în mâna unor 
colonei de origine țărănească care, sprijinindu-se pe țărănime, instaurează o 
“dictatură de mână forte” care va atrage oprobriul democraţiilor occidentale 
(retragerea din Consiliul Europei în 1969). Sprijinul american (pentru motive 
strategice) şi dezbinarea opoziţiei pernit “regimului coloneilor” să se menţină la 
putere până în iulie 1974: eşecul unei lovituri de stat plănuite în Cipru împotriva 
arhiepiscopului Makarios (care antrenează o intervenţie militară a turcilor în 
insulă) va provoca restabilirea democratiei în Grecia. 

CONSTITUIREA ŞI DEZVOLTAREA 
PIEŢEI (COMUNE (1957-1973) 


RELANSAREA IDEII EUROPENE 


Ce 
După respingerea CEA de către guvernul francez pe 30 august 1954, ideea 
construcţiei europene părea să intre într-un con de umbră. Problema reînarmării 
Germaniei este totuşi rezolvată începând din octombrie 1954 prin lărgirea 
tratatului de la Bruxelles (semnat între Franţa, Marea Britanie şi Benelux în 
1948) în care intră RFG şi Italia: astfel este creată o uniune a Europei Occidentale 


CEE. ȘI A.E.L.S.: DEFINIȚIE ȘI ORGANIZARE 
CEE. AELS. 


Uniune vamală comportă libera circulație a | Simplă zonă de liber schimb include des- 
mărfurilor între statele membre și utilizarea | chiderea frontierelor între țările membre 
unui tarif exterior comun. (fără tarif exterior comun). 

Suprimarea drepturilor de vamă asupra | Suprimarea drepturilor de vamă asupra 
tuturor produselor (cele agricole începând cu | produselor industriale. 

1962). 


Libera circulație a persoanelor și a capita- | Fără armonizarea diferitelor politici eco- 
lurilor. nomice. 


Stabilirea unei politici agricole comune. 
Proiect de uniune economică și monetară. 


Tratate de asociere cu țările foste depen- | Fără a lua în considerare teritoriile de 
dente de țările membre. peste mări ale țărilor membre. 


Organizare comunitară bine structurată cu | Fără organism permanent în afara unui 
organe permanente în CE.E. secretariat restrâns la Geneva; singura 
piesă la origine: Consiliul de miniștrii (și 
în 1964, un Comitet economic al A.E.L.S.). 

(UEO), organizaţie de consultare şi cooperare între cele şase tări membre ale 
CECO şi Marea Britanie, ale cărei forţe militare sunt integrate în NATO (ce va 
permite şi intrarea RFG în 1955). 

UFO ţinându-se la distanţă de orice idee de supranaţionalitate, integrarea 
europeană nu se efectuează decât în cadrul limitat al tratatului “cărbune-oţe!”. 
Paradoxal, demisia preşedintelui Înaltei Autorităţi a CECO, Jean Monnet, va 
provoca în iunie 1955 relansarea ideii europene. Reuniţi la Messina pentru a 
desemna un succesor, reprezentanţii celor “Şase” propun să continue construcţia 
europeană “prin dezvoltarea instituţiilor comune, integrarea progresivă a econo- 
miilor lor naţionale, crearea unei Piete Comune şi armonizarea progresivă a 
politicilor lor sociale”. Lucrările preparatorii durează aproape doi ani şi vor duce 
pe 25 martie 1957 la semnarea tratatului de la Roma instituind Comunitatea 
Economică Europeană (CEE), uzual numită Piaţa Comună, un al doilea tratat 
creând în acelaşi timp o Comunitate europeană a energiei atomice, cunoscută 
mai mult sub numele de Euroatom. 

Ratificarea este votată fără mari probleme de parlamentele naţionale (în 
Franţa: 345 de voturi pentru, 236 contra printre care comuniştii şi gaulliştii), şi 
instituţiile comunitare îşi încep activitatea o dată cu anul 1958. Britanicii vor 
încerca să realizeze o vastă zonă a liberului schimb între ţările membre ale OECE 
(înglobând deci Piaţa Comună) în timp ce schimbarea de regim din Franţa va 
aduce la putere reprezentanţii unei tendinţe până atunci puţin favorabile integrării 
europene. Însă nouă guvern al generalului de Gaulle va respecta angajamentele 
semnate de predecesorii săi şi va lua o serie de măsuri financiare pentru startul 
efectiv al Pietei Comune, care va avea loc, cum se prevăzuse, pe 1 ianuarie 1959 
(prima scădere a taxelor vamale intracomunitare). Marea Britanie va constitui 
atunci o “Asociaţie europeană a liberului schimb” (AELS) cu Danemarca, Suedia, 
Norvegia, Portugalia, Elveţia şi Austria (tratatul de la Stockholm, 20 noiembrie 
1959). O “Europă a celor Şapte” (care va trece la reducerea tarifelor vamale în 
iulie 1960) încearcă să imite “Europa celor Şase”. 


EVOLUŢIA CEE (1957-1973) 


SEES 
Tratatul de la Roma prevăzuse o perioadă tranzitorie de 12 ani pentru 


abolirea progresivă a barierelor vamale între statele membre ale CEE şi punerea 
în practică a unui tarif extern comun. În decursul primei etape (1959-1962), 
liberalizarea schimburilor intercomunitare, ce privea produsele industriale, s-a 
făcut mai rapid decât se prevăzuse, însă trecerea la a doua etapă (1962-1966) 

DE LA EUROPA CELOR ȘASE... 

LA EUROPA CELOR NOUĂ 


a refuzat în final adeziunea la 
Comunitatea Europeană în urma 
unui referendum 


pigie membre ale 


Pieței Comune 


=] Tările membre ale 

A.E.L.S. (Asociaţieil 
europene ale 
liberului schimb) 


s-a dovedit a fi mai delicată fiind vorba de încercarea de a realiza o Piaţă 
Comună agricolă. Aceasta avea implicaţii nu numai în ce priveşte problemele 
vamale, ci şi în punerea în practică a unei politici agricole comune, care necesită 
realizarea mai multor pieţe importante (cereale, lapte, carne...), fixarea unor 
preţuri comune şi crearea unui “Fond european de organizare şi garanţie 
agricolă” (FEOGA) însărcinat cu finanţarea acestei politici. Lungi negocieri (aşa- 
numitele “maratonuri agricole” din ianuarie 1962, decembrie 1963 şi decembrie 
1964) vor permite în cele din urmă Pieței Comune să-şi continue evoluţia. 
Construcţia europeană pare a se afla pe un drum bun, astfel încât se va decide în 
aprilie 1965 realizarea fuziunii între organismele executive ale celor trei comu- 
nităţi (CECO, CEE şi Euratom). 

Însă, în iunie 1965, survine o criză atunci când Franţa refuză extinderea rolului 
FEOGA şi al Adunării europene, astfel că regula majorităţii de voturi se va impune 
de aici înainte în locul fostei reguli a unanimităţii în luările de decizie. Diferendul 
(mai mult politic decât de ordin tehnic) nu este decât punctul culminant al unor 
divergențe mai vechi între cele două concepţii europene, aceea a partenerilor 
Franţei (confederație cu caracter supranaţional) şi aceea a generalului de Gaulle 
(o “Europă a palriilor”) opoziţie deja apărută o dată cu respingerea “planurilor 
Fouchet” de reorganizare politică europeană în 1961-1962. Timp de şase luni 
Franţa se abtine să participe la reuniunile Consiliului de miniştri al CEE. În ianuarie 
1966, un compromis permite Franţei să pună capăt politicii sale, aşa-numită a 
“scaunului gol”, şi relansarea efectivă a Pietei Comune în luna mai va duce la 
realizarea uniunii vamale pe 1 iulie 1968 (un an şi jumătate mai devreme decât 
data prevăzută). În schimb, uniunea economică şi monetară a Europei, avută în 
vedere la conferinţa de la Haga din decembrie 1969 şi definită la Bruxelles în 
februarie 1971 pe baza “raportului Werner” va fi blocată foarte rapid de dificul- 
tăţile sistemului monetar internațional apărute încă în vara lui 1971 şi de criza 
economică mondială care începe în 1973. 


LARGIREA CEE (1961-1973) 
O- q 
În faţa rezultatelor obținute, un anumit număr de tări solicită mai mult sau 
mai puţin rapid o asociere sau o aderare la Piaţa Comună. CEE realizează astfel 
acorduri de asociere cu Grecia (1961), Turcia (1963), Malta (1970) şi 18 ţări din 
Africa francofonă (convenţia de la Yaoundé în 1963) apoi cu mai multe ţări din 
Africa anglofonă. Însă în principal cererea de aderare a Marii Britanii în 1961 

subliniază atracţia exercitată de CEE şi eşecul relativ al “Europei celor Şapte”, 
mai eterogenă şi mai puţin structurată. Această cerere de aderare, urmată de 
aceea a Danemarcei şi a Norvegiei (ca şi de aceea a Republicii Irlanda, membră 
a AELS), este respinsă prima dată de generalul de Gaulle în 1963. AELS, cons- 
trânsă să supravieţuiască, profită de criza din sânul CEE pentru a realiza înaintea 
acesteia desfiinţarea taxelor vamale pe 31 decembrie 1966 (cu trei ani mai 
devreme). Aceasta nu va împiedica o nouă cerere de aderare la Piaţa Comună a 
aceloraşi țări în 1967... şi un al doilea refuz al generalului de Gaulle. 

În final, de-abia la conferinţa de la Haga în decembrie 1969, noul preşedinte 
Georges Pompidou, va renunţa la veto-ul francez. Acordul între “cei Şase” şi 
Marea Britanie este încheiat pe 23 iunie 1971 şi pe 22 ianuarie 1972 este semnat 
la Bruxelles tratatul de aderare nu numai a Marii Britanii ci şi a Danemarcei, 
Irlandei şi Norvegiei. Norvegienii refuzând după aceea prin referendum să intre în 
Piaţa Comună, “Europa celor Şase” se va transforma în Europa numai a “celor 
Nouă” pe | ianuarie 1973. 

EŞECUL CELEI 
DE-A IV-A REPUBLICI 
ÎN FRANŢA (1952-1958) 


qmm Capitolul 18 


Din 1952 în 1954, o majoritate de centru-dreapta duce o politică de 
dreapta pe plan economic şi financiar, practică anticomunismul şi 
austeritatea socială şi lupta împotriva naţionalismelor coloniale. 
Divizată în problema Comunităţii europene a apărării, ea se va 
prăbuşi după înfrângerea de la Dien Bien Phu din Indochina. 
Guvernul Mendes France, care-i succede, încearcă o redresare în 
toate domeniile printr-o politică modernistă, însă va cădea după 
numai şapte luni, victimă a unei conjuncturi a nemulțumirilor. 
Alegerile din 1956 aduc la putere Frontul republican, coaliție de 
centru-stânga, condusă de Guy Mollet. El încearcă o renovare a 
vieţii politice însă se găseşte confruntat cu războiul din Algeria 
care izbucneşte în noiembrie 1954. Franţa se afundă într-o criză 
gravă. În aceste condiţii, insurecția algeriană din 13 mai 1958 va 
duce la prăbuşirea celei de-a patra Republici şi la întoarcerea la 
putere a generalului de Gaulle. 

PUTEREA DE CENTRU-DREAPTA 
(1952-1954) 


O POLITICĂ CONSERVATOARE 


e 
O dată cu sosirea la putere a lui Antoine Pinay în martie 1952, o nouă majo- 


ritate, orientată spre centru-dreapta, ia locul celei de-a Treia Forțe. Excluzându-i 
pe socialişti, respinşi în opoziție, ea se compune din radicali şi din UDSR, MRP, 
din moderați, şi din batalioanele gaulliste din ce în ce mai numeroase. Defecţiunea 
a 27 de deputaţi care, alături de Frederic-Dupont, au votat în martie 1952 învestitura 
lui Antoine Pinay, nu este decât prima etapă a descompunerii mişcării gaulliste. 
În 1953, aleşii RPF votează învestitura radicalului René Mayer, succesor al lui 
Pinay, apoi pe aceea a independentului Joseph Laniel. Această pactizare cu 
regimul, total contrară vederilor generalului de Gaulle, îl determină pe acesta 
în 1953 să ia decizia dizolvării RPF. Aleşii gaullişti îşi abandonează atunci sigla 
pentru a constitui Uniunea republicană de acţiune socială (URAS): ei devin 
“vepublicanii-sociali”, membri cu drepturi depline ai noii majorități de centru-dreapta. 
Timp de mai mult de doi ani aceasta va guverna (ara fără discontinuități prin 
guvernele Pinay (martie-decembrie 1952), Mayer (ianuarie-iunie 1953) şi Laniel 
(iunie 1953 - iunie 1954). Această nouă majoritate practică o politică orientată pe 
direcţia a trei axe: redresare economică şi financiară; rigoare socială şi anticomu- 
nism; continuarea unei politici coloniale de menţinere a suveranităţii franceze 
inaugurată anterior. 

Pe terenul economic şi social unde era vorba de a practica o politică orto- 
doxă şi tradiționalistă, fără influenţe ale vederilor s >cialiste, acordul era cel mai 
facil de realizat. Totuşi, chiar şi în acest domeniu treb'iie stabilită o distincţie între 
acţiunea lui Antoine Pinay şi cele ale succesorilor săi. 

Se aşteaptă de la Antoine Pinay, mic patron şi om al dreptei, o politică 
economică şi financiară care să neutralizeze dirijismu de după eliberare şi mai 
ales o atitudine de rigoare bugetară capabilă să pună capăt inflaţiei. De fapt, 
Antoine Pinay va repurta de-a lungul guvernării sale succese aparente care îl vor 
face în ochii opiniei publice să pară a fi noul Poincaré, magicianul finanţelor, 
reputație pe care o va conserva durabil ajungându-se chiar să se vorbească 
despre un “mit Pinay”. Acest rezultat se explică prin trei tipuri de acţiuni: 

- Profitând de o conjunctură mondială care, după “boom-ul corean”, se 
orientează spre scăderea preţurilor, Antoine Pinay va încerca şi chiar reuşi provi- 
zoriu o operaţie de stabilizare a preţurilor în Franţa. Campania psihologică 
lansată cu această ocazie explică de ce opinia publică i-a atribuit preşedintelui 
Consiliului meritul unei acţiuni al cărui factor principal rezidă în conjunctură. 

- În al doilea rând, Antoine Pinay încearcă să consolideze moneda evitând 
fuga capitalurilor. În acest domeniu, opţiunile sale, caracteristice pentru vederile 
financiare ale dreptei, constau în a restabili încrederea printr-o serie de măsuri 
foarte favorabile posesorilor de capitaluri, dar care par pe termen lung costisitoare 
pentru stat. O amnistie fiscală este pronunţată pentru cei care şi-au transferat în 
mod fraudulos banii în străinătate şi care pot astfel să-i repatrieze în totală 
impunitate, după ce s-au bucurat de beneficiile obţinute pe urma deprecierii 
monedei franceze, depreciere la a cărei provocare au contribuit. Pentru a-i 
încuraja să-şi păstreze de acum înainte capitalurile în Franţa, Antoine Pinay 
lansează un împrumut care-i poartă numele “împrumutul Pinay” cu o dobândă 
5% (ceea ce este puţin într-o perioadă inflaţionistă), dar care este indexată în aur, 
ceea ce va permite celor ce au subscris să obţină rambursarea la termen în 
condiţii extrem de avantajoase, şi, mai ales, care este exonerat de taxe de 
succesiune (ceea ce face din el un refugiu pentru averile care astfel pot să scape 
parţial de prelevările fiscale). Extrem de bine primită de mediile de afaceri, 
politica financiară a lui Antoine Pinay va fi pe total ruinătoare pentru colectivitate. 

- În fine, Antoine Pinay restabileşte echilibrul bugetar printr-o importantă 
reducere a cheltuielilor de stat, şi în special a investiţiilor (acestea se vor diminua 
cu o treime) ceea ce evită crearea unor noi impozite, însă compromite viitorul 
tării. Graţie asumării de către americani a unei părţi a cheltuielilor de război în 
Indochina, echilibrul bugetar este totuşi păstrat. 

Ansamblul acestei politici, costisitoare pentru stat şi care ipotechează viitorul, 
permite totuşi restabilirea în cea mai mare parte a echilibrelor. Pe bazele acestei 
asanări financiare, guvernele următoare, în care sectorul economiei şi finanţelor 
este condus de Edgar Faure, vor puterea dezvolta o politică de relansare a inves- 
tiţiilor şi de reîntoarcere la expansiunea economică, botezată “expansiunea în 
stabilitate” şi care face din anii 1953-1955 cei mai buni ani din punct de vedere 
economic ai celei de-a IV-a Republici. 

Alături de problemele economice, voinţa de a lupta contra comunismului 
este, pentru centru-dreapta, o prioritate identică cu aceea pe care cea de-a Treia 
Forţă o acorda acestei probleme. Miniştrii de Interne succesivi, radicalii Charles 
Brune şi Léon Martinaud-Deplat, îşi consacră o mare parte a energiei lor luptei 

împotriva manifestaţiilor organizate de partidul comunist şi de CGT, mai ales în 
1952. Arestarea deputaţilor comunişti - în special a lui Jacques Duclos -, a 
responsabililor CGT marchează această hotărâre. Însă acesteia i se adaugă, într-o 
manieră mult mai netă decât în epoca celei de-a Treia Forte, voinţa de a limita 
cheltuielile sociale şi de a răspunde valurilor de greve prin refuzul de a negocia, 
deci pur şi simplu prin represiune. Dacă Antoine Pinay acceptă imprudent o 
indexare a salariului minim pe economie - SMIG - în funcţie de creşterea preţurilor 
(estimând că nu are de ce să se teamă, pentru că le-a stabilizat pe acestea din 
urmă), succesorii săi şi în special Joseph Laniel refuză orice negociere. Pentru a 
diminua deficitul sectorului public naționalizat, guvernul Laniel are în vedere o 
creştere a vârstei de pensionare în cadrul societăţii naţionale a căilor ferate 
(SNCF). Rezultă de aici un val de greve spontane în sectorul public şi naționalizat 
(PTT, SNCF, Sectorul minier) care, puţin câte puţin, va ajunge în vara lui 1953 la 
paralizia totală a ţării, ca urmare a celor 4 milioane de grevişti. Guvernul este 
nevoit să dea înapoi. Ulterior, politica de expansiune în stabilitate a lui Edgar 
Faure va permite regăsirea calmului social. 

În fine, în domeniul colonial, forțele de centru-dreapta manifestă o fermitate 
echivalentă cu aceea a celei de-a Treia Forte. În timp ce războiul din Indochina 
se arată a deveni catastrofal, politica urmată în cele două protectorate din Africa 
de Nord va duce la crize foarte grave: 

- în Tunisia, brutalitatea rezidentului general de Hautecloque provoacă o 
criză deschisă cu partidul naţionalist Neo-Destour, condus de Habib Bourguiba şi 
cu bey-ul de Tunis. În ciuda trimiterii unui nou rezident, mai liberal, situaţia se 
deteriorează până într-acolo încât grupări armate de “fellagha” încep în curând 
un război de guerilla contra francezilor, iar atentatele se înmulţesc; 

- în Maroc, sprijinul din ce în ce mai deschis oferit de Mahomed al V-lea 
naţionaliştilor din Istiglâl provoacă iritarea funcţionarilor francezi. În august 1953, 
mareşalul Juin, rezident general, incitat de vechiul adversar al suveranului, 
Glaoui, paşa din Marrakech, decide să-l înlăture pe Sultan pentru a-l înlocui cu 
Sidi Moulay ben Arafa. Dintr-o dată suveranul demis devine simbolul naţionalis- 
mului marocan în lupta împotriva Franţei. În timp ce ministrul afacerilor externe, 
Georges Bidault, girează această acţiune, Francois Mitterrand, ministru de stat, îşi 
dă demisia pentru a protesta împotriva politicii franceze în protectoratele din 
Africa de Nord şi Edgar Faure scrie preşedintelui republicii pentru a face cunoscut 
dezacordul său în ceea ce priveşte înlăturarea Sultanului. 

Noua majoritate de centru-dreapta, constituită în 1952, iese deci, în politica 
internă, din imobilismul celei de-ai Treia Forțe, pentru a practica o politică 
conservatoare pe plan economic, financiar, social şi colonial. A permis oare 
acest acord regăsirea stabilităţii? Deloc, căci noua majoritate cunoaşte un alt 
ferment al discordiei. 

CHESTIUNEA CEA 


CNI 
Acceptată în principiu de Parlamentul francez în 1952, comunitatea europeană 


a apărării (CEA) va suscita foarte rapid în Franţa o violentă dezbatere. Se părea 
că, într-adevăr, în spatele integrării militare, era vorba de o integrare politică 
vizată de promotorii proiectului. Altfel spus, acceptând a se lipsi de un element 
esenţial al suveranităţii naţionale, libera decizie a utilizării trupelor militare, se 
atingea un punct fără întoarcere, care cerea ca misiunile armatei să fie trasate de 
o autoritate politică supranaţională. Pe termen lung, naţiunile astfel integrate 
deveneau un ansamblu unic. Această perspecitvă este acceptată cu entuziasm 
de MRP, campioană a construcţiei europene. În schimb, ea suscită opoziţia hotă- 
râtă a comuniştilor, care văd în CEA instrumentul militar al anticomunismului 
atlantic şi a gaulliştilor, care nu pot accepta ca Franţa să-şi abandoneze autoritatea 
într-un domeniu esenţial şi să-şi pună soarta în mâinile unei autorităţi supranaţio- 
nale. În fine, celelalte partide sunt profund divizate între partizanii proiectului şi 
adversarii lui. CEA introduce astfel un “măr al discordiei” în majoritatea de 
centru-dreapta, ale cărei elemente au opinii opuse în această problemă fundamentală. 

În acelaşi timp, conflictul creat de CEA antrenează instabilitatea politică şi 
imobilismul şi paralizează instituţiile. În decembrie 1952, Antoine Pinay este 
debarcat de MRP, care nu-i iartă întârzierea ratificării definitive a tratatului în faţa 
Parlamentului. Succesorul său, René Mayer, este răsturnat de gaullişti în mai 1953 
pentru că plănuia să angajeze din nou dezbaterea ratificării. CEA devine astfel 
coşmarul guvernelor, care se străduiesc să evite problema. 

Nimic nu relevă mai bine rolul paralizant al CEA decât alegerile pentru funcţia 
de preşedinte al Republicii din decembrie 1953, destinate să desemneze succe- 
sorul preşedintelui Auriol, al cărui mandat se încheiase. Doi candidaţi se confruntă, 
preşedintele Consiliului, Joseph Laniel, candidat de centru-dreapta şi socialistul 
Naegelen, susţinut de stânga. Primul este cunoscut ca un partizan al CEA, cel 
de-al doilea ca adversarul ei. Însă un joc subtil al adversarilor de dreapta ai CEA, 
care refuză să-l susţină pe Laniel şi al partizanilor stângişti ai proiectului care 
decid să împiedice alegerea lui Naegelen, interzice fiecăruia din cei doi lideri să 
atingă numărul de voturi cerut. Situaţia nu va fi rezolvată decât la al treispreze- 
celea tur de scrutin prin alegerea independentului Réne Coty al cărui principal 
merit în această numire va fi acela de a nu se fi pronunţat niciodată asupra 
problemei (şi aceasta fiindcă era internat în spital în timpul dezbaterilor din 
1952). Alegerea sa va simboliza, în Franţa ca şi în străinătate, neputinţa unui 
regim care pare a-şi fi pierdut suflul. Dezastrul din Indochina pare a-i fi dat 
lovitura fatală. 

CATASTROFA INDOCHINEZĂ 


q 

Până în 1952 contextul războiului rece a permis Franței să beneficieze de 
ajutorul financiar şi diplomatic al Statelor Unite în războiul din Indochina. Însă 
după moartea lui Stalin (martie 1953) şi armistițiul din Coreea, care urmează la 
scurt timp (iunie 1953), Statele Unite se străduiesc să rezolve conflictele cu URSS 
prin negociere. Ele se gândesc în special să rezolve ansamblul conflictelor asiatice 
printr-o mare conferință internațională. La sfârşitul lui 1953, la întâlnirea din 
Bermude, ei impun francezilor reticenţi (reprezentaţi prin Georges Bidault) ideea 
unei întâlniri în cinci (SUA, Franţa, Marea Britanie, China, URSS) pentru a ajunge 
la o soluţie în Asia. Conferinţa proiectată se va deschide la Geneva în ianuarie 1954. 

În perspectiva acestei conferinţe, guvernul, resemnat în a găsi o soluţie prin 
negociere, înţelege cel puţin să o abordeze de pe o poziţie de forţă. Or, după 
moartea generalului de Lattre de Tassigny (numit mareşal cu titlu post-mortem) 
în 1952, situaţia militară pe teren nu a încetat să se înrăutăţească, în special la 
Tonkin, unde Vietminh-ul ameninţă Hanoiul. Statul major francez încearcă atunci 
să-şi asigure un avantaj decisiv străduindu-se să atragă forțele Vietminh-ului în 
jurul depresiunii Dien Bien Phu unde o parte a corpului expediționar se repliază, 
în scopul de a le putea distruge. Însă francezii sunt prinşi în propria lor capcană, 
încercuiți şi, pe 7 mai 1954, se predau. Opinia publică este puternic impresionată 
şi pe 12 iunie 1954 guvernul Laniel este răsturnat după o dezbatere în care Pierre 
Mendès France, care preconizase încă din 1950 o negociere cu Vietminh-ul, 
pronunţă un implacabil rechizitoriu împotriva politicii obtuze urmate în imperiul 
colonial francez. Catastrofa indochineză antrenează după ea pe cea a majorităţii 
de centru-dreapta, care nu va supravieţui disensiunilor asupra CEA şi eşecului 
politicii sale coloniale. 


EXPERIENŢA MENDES FRANCE 
(1954-1955) 


O TENTATIVĂ DE REDRESARE 
A CELEI DE-A IV-A REPUBLICI 


Purtător de cuvânt al opozanților faţă de politica de forţă din Indochina, Pierre 
Mendes France este desemnat de preşedintele Coty pentru a rezolva criza creată 
după căderea guvernului Laniel. Această desemnare părea paradoxală, pentru că 

este vorba despre un om de stânga (el a fost ministru sub Leon Blum şi partizan 
al Frontului popular) chemat a conduce guvernul, deci a obţine încrederea unei 
camere a cărei majoritate este net de dreapta. De fapt, Pierre Mendès France, 
după eliberare, şi-a însuşit o optică total diferită de aceea a începuturilor sale 
politice. El se prezenta în primul rând ca un specialist riguros al problemelor 
financiare: nu a părăsit el, în aprilie 1945, guvernul la refuzul generalului de 
Gaulle de a aplica politica de blocare provizorie a averilor pe care o preconiza? 
De atunci, el a reprezentat Franţa în diverse organisme financiare internaţionale. 
În plus, Pierre Mendès France apărea drept un om singur, aflat la marginea lumii 
politice: membru al partidului radical, el avea cu conducerea acestuia relaţii 
foarte slabe. Mai ales, este singurul om politic care a îndrăznit să preconizeze 
pacea prin negocieri în Indochina, începând încă din 1950, poziţie pe care, în ce 
priveşte partidele, nu o mai avusese decât partidul comunist. 

Experienţa Mendes France va tranşa cu practica celei de-a IV-a Republici 
stabilită după eliberare, propunând un stil de guvernare care limitează rolul parti- 
delor şi contestă Adunării Naţionale preeminenta în faţa puterii executive. În primul 
rând el obţine învestitura pe baza programului său şi refuză să negocieze compo- 
ziția guvernului cu partidele politice. Va rezulta de aici refuzul repetat al conducerii 
partidului socialist SFIO de a accepta ca miniştrii socialişti să figureze în guvernare. 
Însă Pierre Mendès France este veritabilul şef al echipei guvernamentale; el nu 
ezită să-l schimbe pe ministrul poştelor, şi nu se gândeşte deloc să demisioneze 
atunci când unii sau alţii decid să părăsească guvernarea. Această practică nouă 
va perturba profund jocul partidelor politice. Nimic schimbat pentru partidul 
comunist care încearcă, fără succes, o experienţă de a ieşi din ghetto-ul politicii; 
el decide de fapt să voteze cu Mendes France pentru faptul că acesta propune 
pacea în Indochina. Însă preşedintele Consiliului, pentru a linişti celelalte partide 
şi a evita să apară drept ostatic al comuniştilor, decide să nu țină cont de voturile 
lor şi să nu se considere învestit decât dacă obţine majoritatea absolută de 314 
voturi. Pe 17 iunie este învestit cu 419 (din care 99 comuniste). Majoritatea sas 
France pentru faptul că acesta propune pacea în Indochina. Însă preşedintele 
Consiliului, pentru a linişti celelalte partide şi a evita să apară drept ostatic al 
comuniştilor, decide să nu ţină cont de voturile lor şi să nu se considere învestit 
decât dacă obţine majoritatea absolută de 314 voturi. Pe 17 iunie este învestit cu 
419 (din care 99 comuniste). Majoritatea sa nu reprezintă un bloc coerent din 
moment ce ea merge de la stânga până la dreapta (absolut aleator) fără a 
îngloba toate partidele şi nici totalitatea vreunuia dintre acestea. Au votat pentru 
Mendes France, în afara totalităţii deputaţilor comunişti şi socialişti, o parte a 
radicalilor, a UDSR-ului, a republicanilor-sociali, dar de asemenea moderați, şi 

chiar câţiva din MRP, care nu au respectat decizia luată de acest partid de a se 
abtine (MRP simțindu-se dezavuat în problema Indochinei). 

În afara acestei practici noi care slăbeşte rolul partidelor politice, stilul 
Mendès France tranşează încă şi cu stilul cenușiu de guvernare care devenise o 
regulă în administraţia celei de-a IV-a Republici. Ignorând obiecţiunile parlamen- 
tarilor, care consideră că şeful guvernului nu trebuie să dea socoteală decât în 
faţa Adunărilor, el decide să explice politica sa ării în convorbiri săptămânale 
radiodifuzate, care se bucură de un mare succes şi care îi sporesc enorm 
popularitatea în ţară. Mai mult, acţiunea sa este pusă în valoare prin abila propa- 
gandă a săptămânalului L'Express fondat în 1953 de Jean-Jacques Servan-Schreiber 
şi Francois Giroud şi care devine purtătorul de cuvânt al preşedintelui Consiliului 
încă de la formarea guvernului. Acest săptămânal popularizează ideile şi acţiunile 
preşedintelui Consiliului utilizând metode publicitare eficiente şi scoțând în relief 
modernismul concepțiilor sale. Această tentativă de transformare a unei a IV-a 
Republici până atunci decepţionantă repurtează un viu succes în opinia publică, 
mai ales în rândul tineretului universitar, al mediilor sindicaliste, al “noilor cadre” şi 
al intelectualilor. Însă popularitatea lui Pierre Mendès France rezultă de asemenea 
din sentimentul pe care-l are ţara, de a fi cu adevărat guvernată pentru prima 
oară după eliberare. 

În timp ce guvernele celei de-a IV-a Republici fuseseră în permanenţă la 
remorca evenimentelor, Mendes France va lua, în toate domeniile, în timpul 
guvernării sale, iniţiative îndrăzneţe. Va începe cu domeniul colonial: 

- În ce priveşte Indochina îşi va oferi o lună pentru a obține o soluţie 
negociată la Geneva, angajându-se să-şi dea demisia dacă nu va reuşi să-şi ţină 
“pariul”. De fapt, acordurile de la Geneva din iulie 1954 eliberează Franţa din 
acest conflict după ce ea acceptase o împărţire de o parte şi de alta a paralelei 
de 17°, Nordul revenind Vietminh-ului iar Sudul unui guvern protejat de Statele 
Unite, alegeri libere urmând să fie preludiul unei reunificări ulterioare. Laos-ul şi 
Cambodgia sunt proclamate independente. Este preţul care trebuia plătit pentru 
înfrângerea militară şi care duce la retragerea Franţei din peninsula indochineză. 

- Însă, mai aleș, Pierre Mendès France angajează Franţa pe calea unei deco- 
lonizări consimţite. Guvernul negociază retrocedarea către India a cinci oficii de 
comerţ franceze pe care le deţinea acolo din secolul XVIII. În Tunisia, unde 
mocneau germenii unui nou război colonial, o călătorie-surpriză, în compania 
generalului Juin, va duce la declaraţia de la Carthage prin care Franţa se anga- 
jează să deschidă negocieri care vor duce în 1956 la independenţa acestei ţări. 

- Foarte diferită este atitudinea guvernului faţă de insurecția algeriană care 
izbucneşte pe 1 noiembrie 1954. Pierre Mendes France şi ministrul său de interne, 

Francois Mitterrand, resping orice idee de negociere cu organizatorii mişcării. 
Însă ei estimează că aceasta demonstrează o maladie reală care necesită o 
politică de reforme. Şi în acest scop îl vor trimite ca guvernator general pe gaullistul 
Jacques Soustelle, considerat drept un liberal, însă în acelaşi timp un om energic 
care va şti să impună coloniştilor francezi indispensabilele reforme. Noul guver- 
nator general care soseşte la Alger la sfârşitul lui ianuarie 1955 se va bucura de 
altfel de o primire ostilă a comunităţii europenilor. 

În materie de politică internaţională, Mendès France va clarifica situaţia 
Franţei, fără totuşi a obţine succese spectaculoase. La sosirea sa la putere unii îl 
bănuiesc de a dori să practice o politică neutralistă şi să rupă cu americanii, deci 
de a avea în vedere o apropiere de URSS. De fapt, aceste temeri se vor dovedi 
zadarnice, şeful guvernului estimând că nu există o altă soluţie pentru Franţa 
decât alianţa Atlantică. 

Marea sa preocupare este de a se debarasa de spinoasa problemă a CEA, 
care îi divizează guvernul (opunând radicalii şi moderaţii, care-i sunt partizani, 
gaulliştilor, care-i sunt adversari, el însuşi fiind mai degrabă rezervat în ceea ce 
priveşte proiectul). După ce a propus miniştrilor săi, radicalului Bourg&s-Maunoury 
şi gaullistului Kænig, să găsească un compromis (ceea ce s-a dovedit a fi 
imposibil), el încearcă să obţină din partea partenerilor europeni ai Franţei modi- 
ficări ale proiectului, care să înlăture o mare parte din caracterul său supranaţional. 
Convinşi că majoritatea Adunării Naţionale este favorabilă CEA şi determinaţi de 
americani să fie intransigenti, aceştia vor respinge orice idee de renegociere. În 
aceste condiţii Pierre Mendes France decide să supună tratatul ratificării Adunării 
Naţionale, însă cu un dezinteres ostentativ, guvernul neansajându-şi existenţa sa 
în raport de această ratificare. La 30 august 1954, Adunarea Naţională respinge 
fără dezbateri proiectul CEA, îngropând speranţele partizanilor Europei suprana- 
tionale. “Europenii” şi mai ales MRP nu-i vor ierta niciodată lui Mendes France 
“crima din 30 august”. 

În faţa presiunilor americane, trebuie găsită o soluţie care să permită reînar- 
marea Germaniei. Prin tratatele de la Londra şi Paris (octombrie 1954), sunt luate 
trei decizii succesive: 

- recunoaşterea suveranităţii totale a Germaniei (inclusiv în domeniul militar); 

- intrarea Germaniei în NATO (şi ca urmare integrarea armatei sale în forţele 
atlantice); 

- formarea Uniunii Europei Occidentale, extinderea tratatului semnat la 
Bruxelles în 1948, care să cuprindă şi Germania. 

Pe 30 decembrie 1954, această reînarmare operată în cadrele alianţei Atlantice 
şi ale aceleia a statelor Europei Occidentale este ratificată cu un vot foarte strâns 
de Adunarea generală. 

În fine, în domeniul economic şi social, Pierre Mendès France exprimă vederi 
novatoare, pe care însă timpul nu-i va permite să le ducă deloc până la capăt, în 
ciuda puterilor speciale de ordin economic votate de Adunarea Naţională la scurt 
timp după sosirea sa la putere. Această politică nu diferă de altfel în mod 
fundamental de cea a guvernelor care l-au precedat, iar ministrul său de finanţe, 
Edgar Faure, este de asemenea şi acela al lui Laniel. Obiectivele sunt identice: 
continuarea expansiunii economice şi creşterea venitului naţional, diminuarea 
costurilor de producţie, îmbunătăţirea puterii de cumpărare, echilibrul balanței 
de conturi. Diferenţele tin de metodă şi de obiective. În primul rând, Mendès 
France este adept al metodelor dirijiste şi nu ezită să ia măsuri care vor leza 
interesele corporațiilor. În al doilea rând, el consideră că expansiunea econo- 
mică trebuie să aibă ca scop sporirea puterii de cumpărare şi o distribuire mai 
echitabilă a binefacerilor creşterii economice. Tendinţe care neliniştesc dreapta, 
însă aceasta nu-şi face problme câtă vreme Edgar Faure, care se bucură de 
încrederea sa, gerează finanţele şi economia. Însă, în ianuarie 1955, Pierre Mendès 
France decide să-l numească pe Edgar Faure la Afacerile externe şi să preia el 
însuşi portofoliul finanţelor şi economiei cu ajutorul membrului MRP, Robert 
Buron; decizie care va provoca neliniştea moderatilor. 


EŞECUL EXPERIENŢEI MENDES FRANCE 
k 

Experiența Mendès France, în măsura în care ea se voia novatoare, purta în 
ea însăşi germenii eşecului său. Tinzând să scadă rolul partidelor într-un sistem 
în care ele sunt atotputernice, limitând iniţiativa Adunării în dauna executivului, 
Pierre Mendès France se ciocnea frontal de toate obiceiurile instaurate după 
1945. Obligaţi să-l menajeze ca urmare a popularității sale şi a faptului că acceptă 
să-şi asume lichidarea catastrofei indochineze, liderii politici sunt decişi să se 
debaraseze de el la prima ocazie. Nici unul nu suportă consolidarea puterii exe- 
cutivului, pe care acesta a realizat-o, autoritatea de care face dovadă, contactul 
direct cu ţara pe care l-a stabilit. 

În plus, politica sa înmulţeşte nemulţumirile şi neliniştile. Dreapta şi MRP îl 
acuză de a “vinde imperiul la solduri”; “europenii” îi impută faptul că a lăsat să se 
prăbuşească proiectul CEA fără să reacționeze; comuniştii şi gaulliştii nu-l iartă 
pentru faptul de a fi acceptat reînarmarea Germaniei, coloniştii francezi din 
Algeria şi puternicul “lobby” parlamentar care-i reprezintă sunt alarmaţi de intenţiile 
reformatoare manifestate prin numirea lui Jacques Soustelle; în fine, ansamblul 

de centru-dreapta este neliniştit de deciziile pe care se pregăteşte să le ia în 
domeniul economic şi financiar. Reuniunea tuturor acestor nemulțumiri va pune 
capăt experienţei: pe 7 februarie 1955, guvernul este demis, provocând extrem 
de via deceptie a unei opinii publice care vede îndepărtându-se orice speranţă de 
a reforma cea de-a IV-a Republică. 


CEA DE-A IV-A REPUBLICĂ ÎN IMPAS 
— 

Pe plan guvernamental, succesiunea lui Pierre Mendès France este asigurată 
de radicalul Edgar Faure, care a fost ministru în cabinetul acestuia. Dacă luăm în 
considerare stilul de guvernare, noul ministru pare să fie exact opusul preceden- 
tului. Preşedintele Consiliului de miniştri revine într-adevăr la o practică mai 
tradiţională a puterii politice, reconstituind majoritatea de centru-dreapta, după 
“paranteza” numită Mendès France şi reînnodând cu practica negocierii cu statele 
majore ale partidelor şi a subordonării în faţa Adunării. Toate aceste trăsături ne 
fac să considerăm acest cabinet mai tradiţional decât precedentul şi în egală 
măsură situat mai puternic la dreapta. Însă conţinutul politicii guvernamentale 
nu diferă deloc de acela al guvernării Mendès France şi, din multe puncte de 
vedere, guvernarea Edgar Faure capătă alura unei continuări a guvernării pre- 
cedente. Aşa se şi întâmplă, pe plan economic, unde preşedintele Consiliului 
îşi va continua experienţa sa de expansiune economică în stabilitate. La fel pe 
planul structurilor, unde, cu mai multă supleţe, dar în egală măsură luciditate 
decât predecesorul său, Edgar Faure pune accentul pe noţiunile de moderni- 
zare, de eficacitate, de rentabilitate. 

Situaţie asemănătoare şi în domeniul politicii coloniale, în care noul guvern 
încheie negocierile pornite cu Tunisia şi semnează în iunie 1955 acordurile care 
prevăd modalităţile de obţinere a independenţei, obţinând şi ratificarea lor de 
către Parlament. În Maroc, unde guvernul Mendès France lăsase lucrurile să se 
rezolve de la sine, Edgar Faure se decide să rezolve această criză, în ciuda reti- 
cenţelor majorităţii sale şi ale multora dintre miniştrii săi: supleţea sa şi abilitatea 
de a încheia compromisuri îi permit să ajungă la semnarea unui acord de 
“independenţă în interdependenţă” (formula este a lui Edgar Faure şi nu este 
decât un joc de cuvinte, pentru a face acceptat sfârşitul suveranităţii franceze), 
după retragerea lui Ben Arafa şi reîntoarcerea pe tronul său a sultanului Mohamed 
al V-lea. În fine, în Algeria, guvernul care trebuie să facă faţă unei bruşte agravări 
a situaţiei rămâne fidel politicii de refuz al negocierilor şi de restabilire a ordinii 

pe care o dusese şi cabinetul Mendes France, fără totuşi a pune pe acelaşi plan 
preocuparea pentru reforme. 

În fine, pe planul construcţiei europene, Edgar Faure propune o relansare 
moderată a ideii Europene, însă abandonând ideea supranaţionalităţii politice şi 
militare, pentru a propune testul unei runde de negocieri cu privire la bazele 
solidarităţii economice. Acest “mendâsism” fără Mendès se va ciocni totuşi de un 
obstacol major, veritabila criză de încredere în regimul cu care se identifică 
preşedintele Consiliului şi care se manifestă printr-o dublă mişcare care agită 
Franţa şi care demonstrează voinţa francezilor de a modifica regulile jocului 
politic, poujadismul şi mendesismul. 


O CRIZĂ A ÎNCREDERII: 
POUJADISM ŞI MENDESISM 


e 
La origine, poujadismul s-a născut din problemele micilor comercianţi şi 


artizani. O dată cu dispariţia penuriei din perioada anilor 1950, numeroase mici 
întreprinderi comerciale, artizanale şi curând agricole, se dovedesc a fi prost 
adaptate condiţiilor pieţei şi concurenţei. Dispariţia prosperității artificial create 
de război şi de perioada de imediat de după război în profitul tuturor acelora care 
aveau ceva de vânzare este resimțită destul de dur de clasele mijlocii independente, 
care vor trece printr-o criză profundă. Nemulțumirea care rezultă se cristalizează 
împotriva controalelor fiscale exercitate de “inspectorii atotputernici” care supra- 
veghează contabilitatea (adeseori foarte sumar ţinută) a micilor întreprinderi, 
procedând la sancţiuni fiscale şi chiar la punerea de sechestru. Înmulțirea acestora 
începând cu anii '50 dă naştere unei mişcări protestatare care se va regrupa în 
jurul lui Pierre Poujade, un librar din Saint-Céré care a devenit celebru pentru a fi 
împiedicat desfăşurarea controalelor fiscale. Foarte curând această adunare cor- 
poratistă a comercianților şi meşteşugarilor va genera o punere sub acuzare a 
regimului şi va regăsi spontan temele favorite ale extremei drepte a anilor 1900 
sau anilor '30: refuzul impozitului care apasă numai pe cei “mici” şi îi îmbogățește 
pe bogaţi, denunţarea neputinței parlamentului, apelul la a “mătura” politicienii, 
şi foarte curând naționalism (împotriva abandonării coloniilor, de care guvernele 
se fac vinovate) şi antisemitism (alimentat de rolul politic jucat de Pierre Mendes 
France, cum era odinioară de acela a lui Léon Blum). De la mişcarea corporatistă 
care era la origine, poujadismul devine expresia politică, a unui populism de extremă 
dreapta care adună, alături de învinşii modernizării economice - comercianţi, 
meşteşugari, agricultori -, adversari convinşi ai regimului cu tendinţe autoritare şi 

îşi recrutează adepţii din rândul numeroşilor nemulţumiţi. Succesul poujadis- 
mului, în ciuda caracterului mai mult decât sumar al ideilor sale demonstrează 
mai ales profunda discreditare de care se bucură în rândul clasei mijlocii tradi- 
tionale cea de-a IV-a Republică. 

La cealaltă extremitate a eşichierului politic, apariţia în rândul opiniei publice 
a unui curent mendâsist este o dovadă suplimentară a dezgustului francezilor. 
Căderea lui Pierre Mendes France i-a scăzut considerabil audiența şi populari- 
tatea în rândul opiniei publice. Respingând ideea creării unui nou partid politic 
propusă de unul dintre susţinătorii săi, el îşi invită partizanii să se alăture partidului 
radical căruia el îi aparţine încă din tinereţe. În marile oraşe şi mai ales în nordul 
Franţei radicalismul se va bucura de sprijinul unor forţe noi, foarte diferite de 
acelea care îl susțineau în mod tradiţional. Cu ajutorul acestor efective proas- 
pete, Pierre Mendès France va smulge atunci, în mai 1955, conducerea partidului 
radical oamenilor politici de centru-dreapta care îl conduceau din 1946. Anul 
1955 este acela al difuzării, în interiorul ca şi în exteriorul partidului radical, a 
curentului mendesist, reunind un curent de stânga care nu se simțea în largul său 
în sânul partidelor tradiţionale, studenţi, membri ai mişcării tineretului socialist, 
creştini de stânga, franc-masoni, aderenţi ai cluburilor stângii (cum ar fi clubul 
Jacobinilor, fondat de Charles Hernu alături de alţi tineri radicali), sindicalişti, 
înalţi funcţionari, cititori ai revistelor L'Express, Témoignage Chrétien şi, chiar, 
France-Observateur (ai căror principali redactori sunt critici faţă de o experienţă 
care lor le pare prea “burgheză”). 

În realitate, mendesismul este o mişcare ambiguă. Unii au fost atraşi de ideile 
lui Pierre Mendès France şi practica sa a guvernării şi constituie o grupă de 
susținători necondiţionaţi. Alţii văd în el omul modernizării structurilor ţării, alţii 
chiar pe înnoitorul stângii. Uneori mendesismul a fost privit ca o tentativă de 
putere autoritară personalizată ţinând la distanţă partidele politice, practicând 
voluntarismul, adresându-se ţării pe deasupra capului Adunării Naţionale (este 
modul în care gaulliştii, care îi vor urma lui Mendès France, văd în experienţa sa 
guvernamentală un gen de pre-gaullisrn). Mendâsismul, depăşind cu mult perso- 
nalitatea lui Pierre Mendès France, apărea astfel ca un gen de catalizator al tuturor 
opoziţiilor faţă de regimul celei de-a IV-a Republici, venite din rândurile unei stângi 
marginale şi ale curentelor moderniste ale tehnocraţiei şi gaullismului, fiecare pro- 
iectând în acest curent propriile aspirații, fără ca Mendes France (care respinge 
chiar cuvântul “mendâsist” în sine) să accepte să fie liderul acestui ansamblu. 

Prezenţa acestor două mişcări care se bucură şi una şi cealaltă de o incontes- 
tabilă adeziune populară are drept efect slăbirea regimului şi compromiterea 
autorităţii guvernului. Or, confruntat cu necesitatea unor decizii urgente, preşe- 

dintele de consiliu Edgar Faure consideră că nu este deloc posibii să le ia într-un 
context politic în care majoritatea nu este sigură că va supravieţui alegerilor 
prevăzute la sfârşitul primăverii lui 1956. Domnic să grăbească momentul scadenţei 
şi să consolideze majoritatea, el propune Adunării să accepte alegeri anticipate 
înainte ca poujadisrnul şi mai ales mendâsismul să aibă timp de a se organiza în 
teritoriu. Adunarea refuză să se dizolve, iar Edgar Faure, cerând un vot de încre- 
dere, va fi îndepărtat de la putere în noiembrie 1955. Considerând că condiţiile 
constituţionale sunt îndeplinite (două guverne debarcate în mai puţin de 18 luni 
de o majoritate absolută), Edgar Faure decide atunci, pe 2 decembrie 1955, să 
dizolve Adunarea Naţională (este prima dată când o astfel de dizolvare intervine 
după criza din 16 mai 1877), provocând astfel noi alegeri în ianuarie 1956. 


TENTATIVA DE FRONT REPUBLICAN 
(1956-1957) 


FORMAREA GUVERNULUI GUY MOLLET 


Alegerile din 2 ianuarie 1956 se derulează, ca în 1951, pe baza unui scrutin 
proporțional cu liste “înrudite”. Ele văd confruntându-se cu patru tipuri de liste: 
acelea ale partidului comunist, cu care socialiștii au refuzat orice înrudire, acelea 
ale extremei drepte, care sunt în cea mai mare parte liste poujadiste şi două 
alianţe care reunesc partidele integrate regimului, însă antrenând sciziunea a trei 
dintre acestea. 

Prima dintre aceste alianţe, care preia numele de “Front republican” reconstituie, 
în mare măsură, coaliția mendesistă din 1954-1955. Ea include partidul socialist 
SFIO în întregirea sa şi trei fracțiuni de partide, partidul radical, care-l urmează 
pe Pierre Mendès France, stânga din UDSR condusă de Francois Mitterrand. 
stânga republican-socialilor condusă de Jacques Chaban-Delmas. În ochii opiniei 
publice, Frontul republican este alianţa reunită în jurul lui Mendes France; ea este 
de altfel apărată de L'Express, devenit cotidian cu această ocazie şi care distri- 
buie “boneta frigiană”, simbol al acestei grupări cu liste ortodoxe. De fapt, singurul 
grup coerent din Frontul republican este partidul socialist SFIO din rândul căruia 
mulți candidaţi sunt departe de a fi favorabili lui Mendes France şi se simt strict 
legaţi numai de partidul lor. Pe de altă parte, lider al radicalilor, Mendès France 

sfătuieşte alegătorii să voteze pentru aceştia; or, numeroşi candidaţi radicali îi 
sunt personal foarte ostili. 

În faţa Frontului republican, preşedintele de Consiliu Edgar Faure a reunit 
coaliția de centru dreapta care domină Adunarea după 1952. Ea include indepen- 
denţii MRP, radicalii care-l urmează pe Edgar Faure (exclus din partid după 
dizolvarea Adunării de pe 2 decembrie 1955) şi care se adună în rândurile RGR, 
aripa dreaptă a UDSR alături de René Pleven, aripa dreaptă a republican-socialilor 
alături de Roger Frey. 

Campania electorală se derulează în mod esenţial în jurul adeziunii la 
nendesism sau a respingerii acestuia şi nu în jurul războiului din Algeria, a cărui 
agravare este principala problemă franceză a epocii. 

Rezultatele alegerilor din 2 ianuarie 1956 sunt ambigue; dispersarea listelor, 
incertitudinea apartenenţei unora dintre acestea vor genera o Cameră aproape 
lipsită de o majoritate clară. Comuniştii, care înregistrează acelaşi număr de voturi, 
câştigă mandate ca urmare a ineficienţei listelor înrudite. Abandonaţi de generalul 
de Gaulle, republican-socialii se scufundă, iar MRP îşi continuă declinul, acest 
dublu rezultat fiind în favoarea dreptei clasice a Centrului naţional al indepen- 
denţilor, dar de asemenea a extremei drepte poujadiste care va înregistra o 
puternică ascensiune. La stânga, socialiştii câştigă voturi şi îşi menţin mandatele, 
in tinu ce grupările de centru-stânga, care se pretind a fi mendesiste (radicalii şi 
UDSR), cunosc o ascensiune. 

interpretarea acestor rezultate confuze îi aparține preşedintelui Republicii 
René Coty. Stânga (inclusiv comuniştii) obținând 56% din sufragii, el consideră că 
scrutinul indică o deplasare către stânga a electoratului. În acest context, este 
evident că Frontului republican îi aparţin sarcina de a constitui o majoritate. Însă, 
în timp ce opinia publică aşteaptă un guvern Mendes France, şeful de stat, 
constatând că partidul socialist este gruparea cea mai numeroasă din coaliția 
Frontului republican, îi încredinţează secretarului general Guy Mollet misiunea de 
a forma guvernul. Decizie capitală, însă care va atârna greu asupra viitorului 
regimului, în măsura în care mobilizarea opiniei publice în favoarea lui Pierre 
Mendès France va genera o profundă deceptie. 

Guvernul format de Guy Mollet cuprinde miniştri din patru partide ale Frontului 
republican. El va beneficia de o puternică majoritate în Adunare, pentru că, în 
afară de cei 170 de deputaţi ai acestei coaliţii, poate conta pe cele 150 de 
voturi comuniste şi pe cele 73 ale MRP, dornică de a se debarasa de imaginea 
“de dreapta” asociată partidului ca urmare a participării la majoritatea de 
centru-dreapta. Însă acest extrem de larg sprijin se explică de asemenea şi prin 
distanţarea acestui guvern faţă de mendesism Guy Mollet refuză să-i ofere lui 

Mendes France portofoliul afacerilor externe, pentru că îl consideră a fi prea 
puțin “european”. El va trebui să se mulțumească cu rolul de ministru de stat 
fără portofoliu, care îi oferă prea puţină influenţă asupra politicii guvernamen- 
tale, astfel încât în mai 1956, în dezacord cu politica războiului algerian, el va 


FORȚELE POLITICE LA ALEGERILE DIN 2 IANUARIE 1956 


| % din voturile exprimate | Număr de deputați | 


Partidul comunist 
Socialiștii SFIO 

RGR (Radicali + UDSR) 
din care: 

- Frontul republican 


- Centru-dreapta 
Republicani-Sociali din care 

- Frontul republican 

- Centru-dreapta 

MRP (și înrudiţi) 
Independenti 

Poujadisti si extrema dreaptă 


părăsi guvernarea. Cât despre miniştrii radicali, cea mai mare parte a acestora 
sunt foarte rezervati fată de ideile lui Pierre Mendès France. 

Totuşi, începuturile guvernării Guy Mollet oferă sentimentul unei politici noi, 
destul de diferite de cele două guverne de centru-dreapta care l-au precedat. 


ÎNCEPUTURILE UNEI NOI POLITICI 


Guvernarea Guy Mollet reînnoadă cu tradiţia socială a guvernărilor de stânga. 
În linia politicii Frontului popular, el acordă o a treia săptămână de concediu 
plătit salariaților. El decide atribuirea unei pensii lucrătorilor vârstnici şi pentru a 
o finanța creează un fond naţional de solidaritate. O reformă a securității sociale 
diminuează costurile asistenței sociale care reveneau în sarcina salariaților, 
printr-un control mai strict al onorariilor medicilor. 

Politica externă, fără a diferi în mod deschis de cea a guvernelor precedente, 
cunoaşte un început de adaptare la noua conjunctură, marcată de sfârşitul războ- 
iului rece. Christian Pineau, ministru al Afacerilor externe, va schiţa o eliberare a 

Franţei de strânsa dependenţă în care ea se găsea faţă de politica americană. El 
va face o călătorie în Uniunea Sovietică şi mai ales, fapt caracteristic, va încerca o 
“explorare” către ţările neutraliste ale lumii a treia, deplasându-se în India şi în 
Egipt, două dintre ţările aflate în fruntea acestei tendinţe. 

În domeniul tentativelor dinamice de reînoire, trebuie amintită relansarea 
ideii europene realizată pe calea deschisă de Edgar Faure. Cea mai mare parte a 
miniştrilor sunt, ca şi preşedintele Consiliului, “europeni” convinşi. Ei sunt hotă- 
râţi să realizeze o uniune vamală cu partenerii Franţei, cu scopul de a realiza o 
solidaritate economică, care să consolideze astfel o uniune politică destul de 
dificilă, după cum a arătat experienţa CEA. Radicalul Maurice Faure, secretar de 
stat al Afacerilor externe, este cel care joacă rolul esenţial în acest domeniu. El va 
negocia şi va obţine aprobarea Parlamentului francez pentru proiectele Euratom 
(comunitatea nucleară) şi ale Comunităţii economice europene (Piaţa Comună) 
care concretizează aceste vederi. Pe 25 martie 1957, el este cel care va semna în 
numele Franţei, tratatul de la Roma care prevede realizarea în etape a uniunii 
vamale, ca o prefaţă la uniunea economică a Pieței Comune. 

În fine, tentativa de schimbare în raport cu a treia forţă şi cu guvernările de 
centru-dreapta este vizibilă şi în domeniul colonial. Guvernul Guy Mollet va pune 
capăt proceselor de negociere amorsate de Mendès France în Tunisia, de Edgar 
Faure în Maroc, acordând independenţa celor două protectorate din Africa de 
Nord. Guvernul schiţează decolonizarea Africii negre obținând votarea legii-cadru 
Defferre, după numele ministrului francez pentru teritoriile de peste mări, care va 
crea cadrele trecerii progresive la o autonomie politică a coloniilor africane. În 
fiecare teritoriu este aleasă o adunare care învesteşte un guvern. Preşedintele 
acestui guvern este desigur reprezentantul Franţei (înalt comisar sau guvernator), 
însă vicepreşedintele Consiliului este responsabil în faţa Adunării. În acest post 
viitorii şefi de stat din Africa neagră îşi vor face debutul politic: Léopold Senghor 
în Senegal, Félix Houphouët-Boigny în Coasta de Fildeş, Mokhtar Ould Daddar în 
Mauritania, etc. 

În total, opera astfel schiţată de guvernul Frontului republican este pe departe 
de a fi neglijabilă. Ea reprezintă, în continuarea acţiunii guvernelor Mendès şi 
Edgar Faure, un real efort de adaptare a Franţei la lumea secolului XX. Însă aceste 
aspecte pozitive trec neobservate în rândul contemporanilor, guvernarea lui Guy 
Mollet fiind ipotecată în mare măsură de războiul Algeriei care este principala sa 
preocupare şi care va deveni, exact în acele momente, din ce în ce mai acut. 

RĂZBOIUL DIN ALGERIA ÎNTRE 1956 şi 1958 


ORIGINILE ŞI INCEPUTURILE RAZBOIULUI DIN ALGERIA 
(1945-1954) 
q 

Originile războiului din Algeria trebuie căutate în agravarea după sfârşitul celui 
de-al doilea război mondial a unei situaţii ale cărei rădăcini sunt mult mai vechi. 

Prima cauză ţine de statutul politic al Algeriei. Formată din trei departamente 
(Alger, Oran, Constantine), ea este, ca toate celelalte departament franceze, pusă 
în subordinea ministerului de interne. Însă, în realitate, statutul său face din ea o 
entitate total diferită de departamentele din metropolă. Ea este de fapt supusă 
autorităţii unui guvernator general numit de Consiliul de miniştri şi are două 
categorii de cetăţeni cu drepturi inegale: francezii, care, numai ei, posedă drepturi 
politice, şi musulmanii, cu statut aşa-zis “coranic”, care sunt lipsiţi de acestea. 
Statutul, votat în 1947 de Adunarea Naţională, perpetuează inegalitatea: el prevede 
alegerea unei adunări algeriene alcătuită din 120 de membri cu prerogative 
restrânse (ea nu are de fapt decât atribuţii financiare), desemnată în urma unui 
vot realizat în două colegii: cele 9 milioane de musulmani desemnează 60 de 
deputaţi, acelaşi număr cu al acelora desemnaţi de un milion de europeni. În 
plus, guvernatorul general Naegelen, numit în ianuarie 1948, realizează falsificarea 
pe faţă a alegerilor din aprilie pentru Adunarea algeriană, obţinând alegerea în 
mod aproape exclusiv a candidaţilor administraţiei în cel de-al doilea colegiu 
(musulman) şi nelăsând candidaţilor partidelor naţionaliste musulmane, a căror 
audienţă fusese demonstrată de alegerile municipale din 1947 decât un număr 
ridicol de mandate. 

Această atitudine intransigentă a administraţiei franceze va pune în impas 
naționalismul musulman şi prin aceasta va priva autorităţile de a avea interlocu- 
tori reprezentativi. În mod tradiţional, mişcarea naționalistă algeriană este 
constituită din trei curente: 

- Curentul tradiţionalist, al aşa-numiţilor Ulema, care rezistă integrării fran- 
ceze sprijinindu-se pe Islam şi pe cultura musulmană, este în plină criză. Moarea 
liderului său, Ben Badis, îl privează de un şef şi de perspective. 

- Curentul reformist este format din burghezi şi din intelectuali musulmani. 
Reformişti, decişi să acţioneze numai pe cale legală, ei îi au drept lideri pe Ferhat 
Abbas şi Ahmed Francis. Multă vreme partizani ai integrării cu Franţa, ei se vor 
decide destul de târziu (în timpul războiului) în favoarea unei Republici algeriene. 
Reuniţi în cadrele Uniunii democratice a manifestului algerian (UDMA), ei speră 

să atingă acest rezultat cu acordul Franţei. Însă întreaga evoluţie a francezilor 
după 1946 arată că această perspectivă este nerealistă. 

- Curentul revoluţionar şi activist este condus de Messali Hadj. Messaliştii, 
grupaţi în Mişcarea pentru triumful libertăţilor democratice (MTLD) sunt artizanii 
tulburărilor din mai 1945 din departamentul Constantine care au oferit ocazia 
unei viguroase represiuni. Victoria lor electorală la alegerile municipale din 1947 
nu a făcut altceva decât să ducă la continuarea represiunilor. Astfel, începând de 
la această dată ei au în vedere trecerea la acţiune directă împotriva Franţei şi 
creează în acest scop Organizaţia specială (OS) sub conducerea lui Ahmed Ben 
Bella. Însă, hăituită de poliţie şi jandarmerie, MTLD cunoaşte o criză permanentă. 
Exilat în Franţa, şeful său, Messsali Hadj intră în conflict cu Comitetul central al 
partidului său (“centraliştii”). Crizele şi scindările se înmulţesc. Şi în sânul acestui 
curent, impasul este total. 

Or, imobilismul care rezultă din această absenţă a unui interlocutor este grav, 
ținând cont de problemele pe care le cunoaşte Algeria anului 1954. 

Problemele economice şi sociale constituie a treia cauză a declanşării 
războiului din Algeria. Economia algeriană este de fapt dualistă. Există simultan o 
agricultură modernă aflată în mâinile europenilor, dispunând de credite, de 
maşini şi orientată spre exportul vinului, cerealelor, citricelor, trufandalelor şi o 
agricultură musulmană tradiţională şi prea puţin productivă, dar care ocupă cea 
mai mare parte a populaţiei. De o aceeaşi manieră, se constată unele începuturi 
de implantare a unor industrii ca urmare a faptului că unele grupări financiare 
franceze încep să investească dincolo de Mediterana, în timp ce musulmanii sunt 
în cea mai mare parte a lor lipsiţi de locuri de muncă în industrie şi tributari 
muncii artizanale, pradă şomajului sau unor slujbe necalificate dacă sunt orăşeni. 

Această economie dualistă se află la originea unei societăţi inegalitare. Cele 
984 000 de europeni (dintre care 80% sunt născuţi în Algeria) sunt în marea lor 
majoritate orăşeni sau membri ai clasei de mijloc (comercianţi, cadre, funcţionari). 
Nivelul lor de trai este în general mediocru comparat cu acela al omologilor lor 
din metropolă. Însă această populaţie refuză orice reformă care ar acorda egali- 
tate musulmanilor. Deşi modeşti ca nivel de trai, ei se arată totuşi în mod hotărât 
conservatori şi ataşaţi statutului lor, care le oferă o superioritate socială asupra 
masei populaţiei musulmane. Aceasta, care este numeric majoritară (8 400 000 
de musulmani) cunoaşte în plus o veritabilă explozie demografică (creşterea sa 
este de 2,5% pe an), ceea ce agravează problemele ţării. De fapt, numai două 
milioane de musulmani ating un nivel de trai comparabil cu cel al europenilor. 
Ceilalţi suferă de pe urma sărăciei, a unei şcolarizări insuficiente (numai 18% 
dintre copiii musulmani sunt şcolarizaţi) şi a proastei administrații (încetarea 

recrutărilor de administratori din metropolă în 1947 lasă populaţia la cheremul 
unor auxiliari localnici ai administraţiei franceze care exploatează situaţia). 

Ansamblul acestor probleme explică declanşarea insurecției din 1954, care 
este, în plus, puternic tributară conjuncturii epocii. Aceasta este marcată de 
imensul ecou al Conferinţei de la Geneva din vara lui 1954, care conduce 
Vietnamul la independenţă, prima independenţă smulsă Franţei cu forţa şi care 
va genera în mediile naţionaliste o voinţă de imitare a Vietminhului, cu atât mai 
mult cu cât în acelaşi moment Franţa duce tratative cu Tunisia vecină. Se adaugă 
şi voinţa unui număr de tineri naţionalişti MTLD, ca Ben Bella, sătui de disputele 
care agită mişcarea, de a reface unitatea acesteia în lupta împotriva coloniza- 
torilor. În aceste condiţii ei vor declanşa insurecția în ziua sărbătorii catolice a 
tuturor sfinţilor din 1954, insurecție care va frapa mai ales prin coordonarea celor 
70 de acţiuni lansate împotriva unor construcții civile şi militare (atacuri, lansări 
de bombe, atentate individuale). Din punct de vedere militar, rezultatele sunt ca 
şi nule, astfel încât proclamarea unui Front de eliberare naţională (FLN) şi anun- 
tarea creării unei Armate de eliberare naţională par derizorii, după cum pare 
exorbitantă pretenţia organizatorilor acestei insurecţii de a negocia independenţa 
Algeriei cu guvernul francez. 

Reacţiile franceze vor ţine cont de altfel de importanţa aparentă a mişcării. 
Imediat coloniştii reclamă o viguroasă represiune şi, într-adevăr, armata şi 
jandarmeria vor dezmembra cea mai mare parte a reţelelor FLN, reducând 
mişcarea la o activitate sporadică în zonele muntoase din Aurès şi Kabylie. La 
Paris, preşedintele Consiliului, Mendes France, şi ministrul de interne, Francois 
Mitterand, îşi înmulţesc energicele declaraţii care atestă voinţa lor de a restabili 
ordinea şi apartenenţa Algeriei la Franţa. Totuşi, analizând această insurecție ca 
fiind un semn al unor nemulțumiri adânci, ei ajung la necesitatea unor reforme 
profunde, şi în acest sens îl numesc pe Jacques Soustelle guvernator general al 
Algeriei. Primit cu ostilitate de colonişti, noul guvernator general decide paci- 
ficarea zonelor rebele şi integrarea Algeriei în Franţa prin aplicarea legală a 
statutului din 1947, modernizarea economică şi socială a ţării şi un larg program 
de şcolarizare. 

Cotitura decisivă pe drumul spre război se va petrece de-abia în vara lui 1955. 
Decis să împiedice o politică de integrare care apărea inacceptabilă în ochii 
naţionalismului algerian, FLN preia o iniţiativă destinată să afirme audiența sa în 
rândul maselor musulmane, să adâncească prăpastia dintre comunităţi şi să 
intimideze pe algerienii partizani ai unui dialog cu francezii. Pe 20 şi 21 august, 
FLN va provoca şi conduce o răscoală a musulmanilor din Constantine care vor 
ataca cartierele europene ale oraşului şi fermele izolate ale europenilor. În zonă 

pot fi numărați o sută de morţi. Rezultă de aici o represiune iniţial spontană care 
preia forma aşa-numitelor «ratonnades», a “vânătorilor de arabi”, întreprinse de 
civili europeni. În timp ce autorităţile preiau situaţia sub control se pot număra o 
mie de morţi în rândurile musulmanilor. O prăpastie însângerată va separa de 
aici înainte cele două comunităţi. 

Consecințele masacrelor din departamentul Constantine sunt incalculabile şi 
ele vor face ireversibil drumul către război. Europenii, îngroziţi devin un bloc 
strâns unit împotriva musulmanilor. Acţiunea FLN devine pentru ei sinonimă cu 
masacrul, şi aşteaptă de la autorităţi o acţiune energică de represiune. La rândul 
lor, musulmanii, indignaţi de represiunea oarbă căreia i-au făcut obiect, se 
înscriu masiv în rândurile FLN, chiar şi cei mai moderați ca Ferhat Abbas (este 
adevărată că aceştia din urmă, prinşi între respingerea europenilor şi intimidarea 
FLN care-i ameninţă direct, sunt constrânşi să-şi aleagă tabăra). FLN poate astfel 
să-şi sporească autoritatea asupra întregii Algerii şi să extindă războiul la nivelul 
întregii țări. În fine, impresionat de masacre, guvernatorul general Soustelle face 
să treacă în planul secund obiectivele sale de reformă şi consideră că sarcina sa 
prioritară este de acum înainte de a restabili ordinea luptând împotriva FLN. 
Războiul trece astfel pe primul plan. 

Aceasta este situaţia cu care trebuie să se confrunte în ianuarie 1956 guvernul 
Frontului republican condus de Guy Mollet. 


“AFUNDAREA” ÎN RĂZBOI 


CEE 
În timpul campaniei electorale, Frontul republican anunţase intenţia sa de a 


«pune capăt unui război absurd». Proiectul lui Guy Mollet este de a soluţiona 
acest conflict pe calea reformei. În această optică, el decide să înlocuiască pe 
guvernatorul general Soustelle, în acest moment adeptul unei soluţii militare, cu 
un ministru rezident în Algeria, post pe care îl încredințează unui liberal, generalul 
Catroux. Pe 6 februarie 1956 se deplasează personal la Alger pentru a-l instala pe 
ministrul rezident. Întâmpinat de manifestații ostile ale coloniştilor care de această 
dată vor menţinerea lui Soustelle, huiduit de o mulțime care aruncă în el cu roşii, 
şeful guvernului se răzgândeşte. Îl va înlocui pe generalul Catroux cu un socialist, 
Robert Lacoste, şi va defini o politică algeriană care ţine cont de temerile euro- 
penilor, înspăimântați de ideea că ar putea fi abandonaţi de metropolă. Această 
politică se rezumă prin tripticul “încetarea focului, alegeri, negocieri”: Franţa 
acceptă să negocieze soarta Algeriei, însă cu interlocutori desemnaţi prin alegeri 

libere; or, acestea nu sunt posibile decât o dată cu încetarea focului, adică o dată 
cu înfrângerea FLN. Ca şi în Indochina în 1946, căutarea unui “interlocutor 
autorizat” conduce la a da prioritate acţiunii militare. În martie 1956, Adunarea 
Naţională, inclusiv comuniştii, votează cu o majoritate enormă acordarea de puteri 
speciale guvernului pentru a pune în aplicare această politică. Ultimile veleităţi 
de negociere dispar, în timp ce guvernul este de acord, în octombrie 1956, cu 
inițiativa armatei, care deturnează un avion în care se aflau mai mulţi lideri ai 
FLN (printre care Ben Bella) cu care Franţa ducea tratative încă din vară şi recurge 
la arestarea lor. Un singur ministru, socialistul Alain Savary, responsabil cu pro- 
blemele tunisiene şi marocane, îşi va da demisia (Mendes France, la acea oră 
partizan al căii negocierilor cu Algeria, va părăsi guvernul în mai 1956), însă mai 
mulți membri ai cabinetului îşi manifestă nemulţumirea. 

De aici înainte hotărât să obţină un succes militar decisiv, guvernul se anga- 
jează într-o luptă înverşunată în Algeria. Convocarea rezerviştilor şi menținerea 
mai multor contingente sub drapel permit ridicarea efectivelor angajate de la 
200 000 la 400 000 de oameni. La faţa locului, Robert Lacoste, ministru inamovibil 
rezident până în 1958, lasă de fapt armata să conducă după bunul ei plac con- 
flictul şi să transforme Algeria într-o veritabilă provincie militarizată. Frontierele 
cu Marocul şi Tunisia, pe unde tranzitează oamenii şi armele destinate FLN sunt 
ermetic închise prin linii electrificate de sârmă ghimpată prevăzute cu posturi 
fortificate de unde grănicerii hăituiesc comandourile care încearcă să se infiltreze. 
În interiorul teritoriului algerian, armata franceză trece la un control minuţios 
al acestuia, este adevărat, desfăşurând în egală măsură şi o activitate de asis- 
tenţă socială (alfabetizare, îngrijiri medicale...) şi o acţiune psihologică cu scopul 
de a încerca să câştige populaţia de partea soluţiei franceze a conflictului şi de 
a izola FLN-ul. 

În Alger, unde această acţiune este prea puţin eficientă împotriva terorismului 
urban, ministrul rezident îi încredinţează generalului Massu, şef al diviziei a X-a 
de parașutiști, responsabilitatea securităţii. Astfel debutează în ianuarie 1957 
“bătălia Algerului”, care va dura nouă luni şi în cursul căreia valului de atentate 
ale FLN îi răspund înmulţirea percheziţiilor, controalelor, arestărilor şi, pentru 
obţinerea de informaţii, recurgerea la informatori şi chiar utilizarea torturii. Din 
punct de vedere militar există o oarecare eficacitate: organizaţia FLN în Alger 
este dezmembrată şi, în ţară, forţa sa militară scade puternic. Însă din punct de 
vedere politic armata nu poate împiedica continuarea acţiunilor teroriste şi nici 
hăituielile guerillei; acţiunea psihologică este un eşec, căci supravegherea strictă 
a populaţiei, destinată a priva FLN de sprijinul său, înmulţirea controalelor, intimi- 
dările şi tortura provoacă ostilitatea musulmanilor, în timp ce teroarea pe care o 

exercită FLN împotriva celor care colaborează cu francezii precipită ralierile 
voluntare sau forţate la acesta. În fine, trupele FLN îşi găsesc un refugiu în Maroc 
şi mai ales în Tunisia. Exasperaţi, militarii se văd condamnaţi la escaladarea 
conflictului: în februarie 1958, în virtutea “dreptului de urmărire”, aviația franceză 
bombardează satul tunisian Sakhiet Sidi Youssef care servea drept bază FLN, 
provocând 69 de morţi, dintre care 21 de copii şi generând un val de indignare în 
întreaga lume. 

Consecințele agravării războiului din Algeria sunt considerabile în toate 
domeniile şi compromit atât tentativa de Front republican cât şi şansele de 
supravieţuire ale celei de-a IV-a Republici: 

- Războiul din Algeria deteriorează poziţia internaţională a Franţei. În octom- 
brie 1956, guvernul ia decizia de a lovi Egiptul care pare să asigure spatele FLN 
(într-adevăr, “delegaţia externă” care reuneşte toate personalităţile politice, este 
refugiată la Cairo). De comun acord cu britanicii şi israelienii, este plănuită o 
operaţiune în zona canalului de Suez. Operaţiunea va fi un succes militar şi un 
fiasco diplomatic. Suezul este cucerit, ca şi Port-Said, iar regimul colonelului 
Nasser pare, timp de câteva ore, pe pragul prăpastiei. Însă Franţa şi Marea 
Britanie sunt puse sub acuzare la ONU şi, sub presiunea conjugată a SUA şi URSS, 
sunt constrânse să evacueze precipitat zona canalului. Această agresiune facă să 
eşueze timida deschidere neutralistă încercată de guvernul francez. Suspect în 
ochii lumii a treia, el va juca rolul de acuzat în faţa organizaţiei internaţionale, iar 
reprezentanţii francezi sunt nevoiţi să părăsească Adunarea Generală în timp ce 
aceasta discută chestiunea algeriană, invocând faptul că este vorba de o afacere 
internă franceză. Englezii şi americanii nu-i susţin. După bombardamentul de la 
Sakhiet, aceste două state propun “bunele lor oficii” Franţei şi Tunisiei, şi acest 
demers apare ca începutul internaţionalizării chestiunii algeriene. 

- Războiul din Algeria deteriorează şi situaţia financiară a Franţei. Veritabilă 
prăpastie financiară, el relansează inflaţia prin sporirea cererii, scăderea mâinii 
de lucru, datorată numărului mare de soldaţi menţinuţi sub drapel şi creşterea 
costurilor. Încă din 1957, deficitul bugetar s-a accentuat, balanţa comercială rede- 
vine deficitară, iar rezervele de devize se epuizează. Pentru a reechilibra finanţele 
trebuie stopată expansiunea economică, trebuie renunţat la cheltuielile sociale şi 
se va proceda, în 1957, la o devalorizare deghizată a francului cu 20%. 

- Războiul provoacă în Franţa o profundă criză morală. Conflictul suscită 
foarte vii nemulțumiri în sânul tineretului, al lumii studenţeşti, al bisericii, intelec- 
tualilor, sindicatelor, care nu sunt de acord să-şi vadă ţara angajată într-un conflict 
împotriva aspirațiilor naţionale ale unui alt popor, iar armata utilizând arme ca 
tortura pentru a-şi atinge scopurile. În aceste medii, pacea este cerută cu ardoare 

şi uneori, anumite mici grupări, foarte minoritare, nu ezită chiar să ia partea 
FNL.-ului şi să-l ajute în lupta sa. Acestei aspirații către o pace negociată guvernul 
îi răspunde prin confiscări de ziare, anchete judiciare, demiteri. Este adevărat că 
o altă parte a opiniei este ostilă oricărei negocieri, fie prin ataşamentul faţă de 
ideea menţinerii suveranităţii franceze, fie datorită temerilor pentru soarta 
rezervată francezilor din Algeria, fie datorită ostilităţii faţă de FLN, ale cărui 
metode de război nu sunt mai puţin crude decât cele imputate armatei franceze 
(atentate orbeşti, masacre, intimidări). 

-În fine, conflictul va duce la destrămarea rapidă a majorităţii de stânga şi la 
paralizarea vieţii politice. O mare parte a stângii, care doreşte o soluţie negociată 
a conflictului respinge politica dusă de Guy Mollet şi de succesorii acestuia. 
Mendes France demisionează în mai 1956; în decembrie, comuniştii votează 
împotriva guvernului; în chiar sânul acestuia anumiţi miniştri (Albert Gazier, 
Francois Mitterrand, Gaston Defferre) îşi fac cunoscută dezaprobarea lor; şi mai 
grav încă în ochii lui Guy Mollet, în chiar interiorul partidului socialist se constituie 
o opoziţie faţă de politica algeriană a guvernului, condusă de Edouard Depreux, 
Daniel Mayer, André Philip, Alain Savary. Curând, Guy Mollet este determinat să 
se sprijine pe MRP şi pe dreapta pentru a-şi păstra o majoritate. Cu scopul de a 
evita o scindare a partidului socialist, el va renunţa la putere în mai 1957. 

De aici înainte, viaţa politică este paralizată. Pentru a nu se rupe de celelalte 
partide de stânga, ceea ce ar antrena dezmembrarea partidului lor, socialiştii vor 
să se țină la distanţă. Conştienţi de scandalul pe care-l constituie pentru militanţii 
lor acţiunea în Algeria a lui Robert Lacoste, decid chiar în mai 1958 să nu par- 
ticipe la guvernare, până nu obţin eliberarea din funcţie a ministrului rezident. 
Această abţinere a principalului partid al majorităţii nu permite decât aducerea la 
putere a unor guvernări slabe, lipsite de autoritate reală, exact în momentele în 
care Franţa era confruntată cu probleme cruciale. Radicalii Bourg&s-Maunoury şi 
Felix Gaillard constituie guverne fragile care nu pot contra cu adevărat decât pe 
partidul lor şi pe MRP. 

- De fapt, principala preocupare a tuturor guvernelor este de aici înainte 
aceea de a găsi o ieşire politică, prin negocieri, pentru criza algeriană, însă ele nu 
îndrăznesc să facă în mod deschis cunoscut acest obiectiv, pentru că nu au 
suficientă autoritate pentru a-şi impune vederile Parlamentului, coloniştilor din 
Algeria, armatei. Pe de altă parte, teama de soluţia unei negocieri îi determină pe 
partizanii Algeriei franceze să se organizeze. Astfel se constituie Uniunea pentru 
salvarea şi reînnoirea Algeriei franceze în jurul gaullistului Soustelle, a radicalului 
André Morice, a membrului MRP Georges Bidault, a independentului Roger 
Duchet, care nu îşi angajează deloc partidul din care fac parte în această acţiune. 
Războiul din Algeria generează astfel o criză a regimului şi o veritabilă destră- 
mare a forțelor politice. 

CĂDEREA CELEI DE-A IV-A REPUBLICI 


Paralizia instituţiilor, dezorientarea partidelor şi a opiniei publice lasă câmp 
liber de acţiune forţelor care înţeleg să profite de impasul algerian pentru a 
accede la putere. În fapt, în 1958, două forte, foarte diferite, vor pretinde moşte- 
nirea unei a IV-a Republici muribunde. 


RENAŞTEREA EXTREMEI DREPTE 
q 

Prima este extrema dreaptă. Discreditată după 1945, ea renaşte ca urmare a 
războiului din Algeria, sub forma unui activism foarte minoritar, însă foarte agitat, 
format din componente diverse. 

În metropolă acest curent nu este reprezentat decât de mici grupări fasci- 
zante cu audiență foarte redusă, cum ar fi Jeune Nation. Aceste grupe propagă 
antiparlamentarismul, xenofobia, rasismul antiarab, antisemitismul. Ele se 
pronunță pentru o putere autoritară, care ar reduce la tăcere cu forța pe partizanii 
negocierilor şi ar conduce un război înverşunat până la obţinerea victoriei. Însă, 
chiar dacă sunt foarte minoritare, aceste grupări capătă o anumită importanţă, ca 
urmare a sprijinului de care se bucură în Algeria şi în rândurile armatei. 

În Algeria, tendinţele de extrema dreaptă au cunoscut întotdeauna un foarte 
mare succes în rândul populaţiei europene. Teama de a vedea republica aban- 
donându-şi departamentele algeriene în mâinile FLN le întăreşte şi mai mult 
poziţiile. Cvasi-unanimitatea tendinței “Algeria franceză” în rândurile acestei 
populaţii oferă oamenilor care visează numai insurecţii şi ridicări la luptă ca 
doctorul Martel, avocatul Lagaillarde, proprietarul de cafenea Ortiz, un rol de 
lideri improvizaţi. În jurul lor, masa aşa-numniţilor “pieds-noir” şi mai ales tinere- 
tul, aderă la un activism de o manieră foarte romantică, vizând o lovitură de stat 
susţinută de armată care, pornită din Alger, ar instaura în metropolă o putere 
ferm hotărâtă să subordoneze totul ideii menţinerii Algeriei franceze. 

În armată, într-adevăr, un mare număr de ofițeri (mai ales cadre superioare) 
consideră că numai o putere de mână forte este susceptibilă să conducă la 
victorie în Algeria. Traumnatizaţi de înfrângerea din Indochina, care a fost pentru 
ei un coşmar, cu sentimentul de a fi abandonaţi de metropolă, ei preconizează 
aplicarea în Algeria a metodelor războiului psihologic, un amestec de teroare, 
intimidare, acţiuni teroriste, dar bucurându-se şi de sprijinul populaţiei, graţie 
acţiunii acesteia, element care le lipsise în Vietnam. Însă această tactică nu ar fi 

posibilă decât dacă puterea le-ar lăsa lor mână liberă. Împărtăşind punctele de 
vedere ale celor două grupări prezentate mai înainte cu privire la necesitatea 
unei puteri de mână forte, ei consideră că războiul din Algeria trebuie câştigat la 
Paris. Încă din 1957 în statele majore încep să se urzească comploturi, în timp ce 
pe teren o solidaritate de fapt se stabileşte între activismul “pieds-noir”-ilor şi cel 
al militarilor. 


ACŢIUNEA GAULLIŞTILOR 


ERE 
Foarte diferit este rolul gaullismului, care constituie cea de-a doua forţă care 


ar putea pretinde succesiunea celei de-a IV-a Republici. După eşecul şi dizol- 
varea RPF, generalul de Gaulle s-a retras din viaţa publică, însă el urmăreşte cu 
atenţie evenimentele care se petrec. El rămâne decis să se prezinte ca ultimă 
soluţie în cazul în care o criză s-ar produce şi în această perspectivă se ocupă de 
consolidarea rolului său de personaj istoric în ochii opiniei publice. Apariţia cărţii 
sale Memorii de război se bucură de un succes considerabil şi contribuie la a-i 
face pe francezi să-şi aducă aminte de acţiunile sale. Paralizia care a lovit regimul, 
impasul în care Franţa se găseşte în Algeria, fac ca numele său să fie din ce în ce 
mai des pronunţat ca fiind acela al omului capabil să rezolve o situaţie care 
părea pentru toţi ceilalţi de nerezolvat. Preşedintele Coty chiar îl va tatona asupra 
condiţiilor eventualei sale întoarceri la putere. 

Spre deosebire de extrema dreaptă, gaulliştii nu au în vedere o lovitură de 
forţă condusă de ei împotriva regimului ei preconizează să utilizeze în favoarea 
generalului de Gaulle situaţia pe care ar putea-o crea o mişcare subversivă 
declanşată de armată sau de “activişti”. lată de ce ei urmăresc cu extremă atenţie 
agitaţiile extrernei drepte în Franţa şi în Algeria. De exemplu, Leon Delbecque, 
care reprezintă la Alger pe ministrul apărării naţionale, gaullistul Chaban-Delmas, 
care urmăreşte cu atenţie diversele comploturi împotriva celei de-a IV-a Republici, 
extrem de decis să încerce să le canalizeze în favoarea unei soluţii gaulliste. De 
asernenea Jacques Soustelle, fostul guvernator general, în continuare extrem de 
popular la Alger, este gata a pune prestigiul său în balanţă pentru ca o eventuală 
mişcare insurecţională să genereze întoarcerea la putere a generalului de Gaulle. 
Pus la curent cu aceste preparative (în ciuda afirmațiilor sale ulterioare care 
declară contrariul), generalul de Gaulle nici nu le încurajează, nici nu le descu- 
rajează. El înţelege să stea deoparte de orice complot, însă să rămână disponibil 
pentru a-l exploata eventual. 

13 MAI ŞI ÎNTOARCEREA LA PUTERE 
A GENERALULUI DE GAULLE 
———— 

Pe 13 mai 1958, o manifestaţie la Alger va duce la instaurarea unei puteri 
insurecţionale. Ocazia acestei manifestații este dezbaterea învestiturii liderului 
MRP Pierre Pflimlin, desemnat preşedinte al Consiliului şi care a făcut publică 
opțiunea sa în favoarea soluţiei negociate în Algeria. Cu complicitatea armatei, 
această manifestaţie degenerează în rebeliune şi va culmina cu ocuparea sediului 
autorităţilor, Guvernământul general. În confuzie, “activiștii” proclamă constituirea 
unui Comitet de salvare publică, în fruntea căruia îl numesc pe generalul Massu, 
care încearcă să canalizeze această mişcare. Respectând ierarhia militară, acesta 
din urmă se va aşeza sub ordinele generalului Salan, comandantul şef din Algeria. 
Pentru a evita să-şi piardă autoritatea, guvernul îl numeşte pe generalul Salan 
delegat general în Algeria oferindu-i toate puterile civile şi militare. Armata guver- 
nează deci efectiv o Algerie în dizidenţă, însă nu se prea ştie în numele cărei 
puteri. Pe 15 mai, instigat de generalul Massu şi de gaullişti, generalul Salan face 
apel la generalul de Gaulle. 

Rebeliunea din 13 mai arată extrema slăbiciune a regimului. La Paris, guvernul 
Pflimlin, care a fost votat cu o mare majoritate de Adunarea naţională, este dezo- 
rientat şi profund divizat. Unii miniştri sunt partizanii unei afirmări a autorităţii 
Republicii, alţii ar dori să negocieze fără a decide nimic. precis, iar alţii se gândesc 
să facă apel la generalul de Gaulle. Guvernul părea total lipsit de mijloace de 
acţiune. Armata nu este sigură, iar ministrul apărării naţionale nu se poate 
deplasa în Algeria; şeful statului general major, generalul Ely, demisionează, în 
timp ce guvernul vrea să impună sancţiuni împotriva generalilor din Alger. 
Ministrul de interne nu poate conta pe poliţie, net orientată spre extrema-dreaptă 
şi care-şi manifestă deschis simpatia faţă de cauza Algeriei franceze şi a întoar- 
cerii la putere a generalului de Gaulle. Riscul unei debarcări a trupelor din Algeria 
în metropolă părea să se apropie când, la 20 mai, Corsica trece în tabăra genera- 
lilor de la Alger. Războiul civil se profilează la orizont. 

În acest impas politic, o serie de discursuri ale generalului de Gaulle vor face 
ca situaţia să evolueze către căderea regimului şi propria sa întoarcere la putere. 
El lasă evenimentele să se desfăşoare şi nu intervine decât prin cuvântări, însă 
acestea se vor dovedi o armă politică redutabilă şi vor precipita descompunerea 
unui regim în agonie, făcând ca fostul şef al Franţei libere să pară drept ultimul 
salvator, garantul liberăţilor publice, singura şansă de a se evita războiul civil. Trei 
etape marchează această strategie: 

-Pe 15 mai, analizând situaţia, el se declara “gata să-şi asume puterile repu- 
blicii”. Această declaraţie, care răspunde apelului lansat la Alger de generalul 
Salan este interpretată ca o manifestare de solidaritate cu răsculații din Alger şi 
nelinişteşte pe republicani. 

- Pe 19 mai 1958 redresează această imagine defavorabilă. Generalul de Gaulle, 
într-o conferință de presă, aduce aminte de rolul său din timpul războiului, de 
restabilire a democraţiei, îşi afirmă ataşamentul faţă de libertăţile publice, dând 
asigurări astfel celor care se temeau ca el să nu fie omul generalilor din Algeria. 
Astfel se deschid negocierile cu conducătorii regimului. 

- Pe 27 mai, după o întrevedere care nu a ajuns la concluzii cu preşedintele 
Pflimlin, generalul de Gaulle publică o declaraţie anunțând că a început procesul 
firesc necesar stabilirii unei guvernări republicane. Chiar dacă această afirmaţie 
nu se bazează pe nici o realitate, ea are un impact decisiv asupra opiniei publice, 
de-acum înainte convinsă de caracterul inevitabil al reîntoarcerii la putere a 
generalului de Gaulle, cu atât mai mult cu cât acesta se adresează ca un lider 
atât armatei, cât şi ţării. Guvernul Pflimlin este prea slab pentru a contracara 
această tendinţă şi nu are de făcut altceva decât să demisioneze. 

Lovitura de graţie este adusă regimului de doi oameni care păreau să-l repre- 
zinte. Şeful partidului socialist, Guy Mollet, după o întrevedere cu generalul, 
decide să se ralieze acestuia şi să-i voteze învestitura ca preşedinte al Consiliului. 
Preşedintele Republicii, Ren€ Coty, gardian al instituţiilor publice, anunţă că el va 
demisiona dacă generalul de Gaulle nu este învestit. Această dublă presiune este 
decisivă. Pe 1 iunie Adunarea Naţională votează învestitura guvernului de Gaulle, 
care cuprinde liderii principalelor partide politice, de la socialişti până la partidele 
de dreapta. A doua zi, generalul de Gaulle primeşte depline puteri şi pe 3 iunie 
dreptul de a revizui constituţia. 

Războiul din Algeria a condus la sinuciderea celei de-a IV-a Republici. 

VREMEA GAULLISMULUI 
TRIUMFATOR 
(1958-1974) 


<m Capitolul 19 


Chemat la putere, generalul de Gaulle, preşedinte al Consiliului 
celei de-a IV-a Republici, determină adoptarea prin referendum a 
noilor instituții. El este ales preşedinte al celei de-a V-a Republici 
după victoria gaulliştilor în alegerile din 1958. Cea mai urgentă 
sarcină a sa este de a pune capăt războiului din Algeria, ceea ce îi 
va da ocazia de a-şi consolida puterea, antrenând opoziția partidelor 
politice învinse de gaullişti în alegerile din 1962. În paralel, de 
Gaulle realizează o operă considerabilă, conducând o țară aflată 
într-o expansiune economică fără precedent, încheind decolonizarea 
şi ducând o politică externă de independenţă naţională. Totuşi, 
după 1965, consultările electorale arată o oarecare uzură a puterii, 
care transformă în criză politică criza socială şi morală din mai 
1968 şi care va genera în aprilie 1969 demisia generalului. Succesorul 
său, Georges Pompidou, va trece după 1972, de la o fază 
reformatoare, la o perioadă de consolidare a ideilor conservatoare. 

INSTAURAREA CELEI DDE-A V-A REPUBLICI 


GUVERNAREA DE GAULLE 

rr———— 

Între iunie 1958 şi decembrie al aceluiaşi an, generalul de Gaulle este prege- 
dinte al Consiliului celei de-a IV-a Republici, René Coty rămânând şef al Statului. 
În timpul acestei perioade de tranziţie sunt instaurate noile instituţii. 

Guvernul constituit de generalul de Gaulle după învestirea sa de către Adunarea 
naţională, în iunie, prezintă toate caracteristicile unui guvern de uniune naţională. 
Toate marile tendinţe politice (socialişti, radicali şi radicalizanți din UDSR, MRP, 
independenţi, republican-sociali) sunt aici reprezentate printr-un număr egal de 
miniştri, şi cea mai mare parte a liderilor celei de-a IV-a Republici care au acceptat 
întoarcerea la putere a generalului au mandate de miniştri de stat, socialistul Guy 
Mollet, membrul MRP Pflimlin, independentul Pinay. Nu fără ironie generalul de 
Gaulle subliniează această trăsătură a guvernului său, declarând în timpul primei 
şedinţe a Consiliului de miniştri: “Domnilor, suntem în efectiv complet, nu lipsesc 
decât domnii Thorez, Poujade şi Ferhat Abbas”. 

De fapt, uniunea naţională şi participarea tuturor partidelor nu sunt decât o 
aparenţă. Realitatea este aceea că guvernul de Gaulle este unul în care oamenii 
politici au un rol.pur reprezentativ, tehnicienii deţinând posturile cheie în ochii 
şefului guvernului. Pe lângă generalul de Gaulle, preşedinte al Consiliului şi 
scriitorul André Malraux, cei care deţin portofolii sunt neparlamentari, cum ar fi 
diplomatul Couve de Murville la Afaceri externe, prefectul Pelletier la Interne, 
politehnistul Guillaumat la Apărarea naţională. 

În afara afacerii algeriene (faţă de care generalul de Gaulle rămâne în rezervă), 
marea problemă a acestui guvern este reformarea instituţiilor. Redactată de un 
grup de jurişti regrupaţi în jurul lui Michel Debré, ministru al Justiţiei şi fidel al 
generalului, discutată în cadrul unui comitet ministerial compus din miniştrii şefi 
de partide, Constituţia este în fine supusă unui comitet consultativ ministerial 
format din parlamentari aflaţi sub preşedinţia lui Paul Reynaud. Adoptată de guvern 
pe 3 septembrie 1958, ea este simbolic prezentată naţiunii pe 4 septembrie, dată 
aniversară a proclamării celei de-a III-a Republici, la Paris, în piața Republicii. 
Pentru a intra efectiv în aplicare ea trebuie adoptată de popor, consultat prin 
referendum în toamna lui 1958. 

INSTAURAREA INSTITUȚIILOR CELEI 
DE-A V-A REPUBLICI 
= 

Referendumul constituţional are loc pe 28 septembrie 1958. Toate marile 
partide politice, cu excepţia partidului comunist, preconizează un răspuns pozitiv: 
socialişti, radicali, MRP, independenţi, republicani-sociali. La dreapta numai 
Pierre Poujade cheamă populaţia să voteze “nu”. Însă în mod esenţial opoziţiile 
vin din stânga. În primul rând, partidul comunist duce o viguroasă campanie 
pentru “nu”. Mai apoi, minorităţi din rândul unor partide sau grupări de stânga 
care se reunesc în Uniunea forţelor democratice (UFD): sindicaliştii din CGT sau 
CFTC, aripa stângă din SFIO condusă de Édouard Depreux, André Philip, Daniel 
Mayer, Alain Savary, Robert Verdier şi care realizează o sciziune pentru a constitui 
Partidul socialist autonom (PSA), câţiva radicali care îl urmează pe Pierre Mendès 
France, o parte a UDSR condusă de Francois Mitterrand, creştinii de stânga ai 
mişcării “Jeune Republique”... Însă eşecul acestei coaliţii care preconizează 
un vot negativ este foarte net. Pe 28 septembrie o strivitoare majoritate de 
voturi - 80% - aprobă Constituţia care pune bazele celei de-a V-a Republici. 

De atunci, lunile noiembrie şi decembrie văd instalarea noilor instituţii pe care 
poporul tocmai le-a aprobat. În noiembrie au loc alegerile pentru Adunarea 
naţională. Ele nu se mai derulează cu vot proporţional ca sub cea de-a IV-a 
Republică, ci pe baza unui scrutin de arondisment majoritar în două tururi. 
Campania electorală vede toate formațiunile (fără partidul comunist şi UFD) 
proclamându-se a fi gaulliste, începând cu socialiștii, până la noul partid creat cu 
ocazia alegerilor pentru a aduna diversele familii ale gaullismului, Uniunea pentru 
noua Republică (UNR). Scrutinul din noiembrie, confirmând referendumul din 
septembrie, constituie o grea înfrângere pentru adversarii gaullismului. La primul 
tur, partidul comunist, cu 19% din voturi, pierde o treime din mandate, UFD nu 
primeşte decât 1% din voturi, poujadismul se scufundă. Partidele celei de-a IV-a 
Republici care s-au raliat gaullismului stagnează (socialiștii, MRP) sau pierd teren 
(radicalii). În schimb, moderatii (22%) şi UNR (20%) obţin un succes remarcabil, 
care dovedeşte o puternică deplasare spre dreapta a opţiunilor electoratului. Aceste 
semnale ale primului tur se găsesc amplificate de cel de-al doilea ca urmare a 
scrutinului majoritar care favorizează marile formaţiuni: UNR şi moderaţii constituie 
o putemică majoritate de dreapta în timp ce celelalte partide sunt reduse la un 
rol secundar. Dovadă a noului echilibru de forțe: Adunarea Naţională, reunită în 
decembrie 1958, îl numeşte ca preşedinte pe gaullistul Jacques Chaban-Delmas 

FORȚELE POLITICE ÎN NOIEMBRIE 1958 


% din voturile Număr de 
exprimate în tur deputați 


Partidul comunist 


Partidul socialist SFIO 
Radicali 

MRP 

Independenţi 

UNR 


în confruntarea cu Paul Reynaud, susţinut totuşi de generalul de Gaulle însă 
considerat de UNR ca fiind un parlamentar prea tradiţional. 

În decembrie 1958 are loc alegerea preşedintelui republicii. Noua constituţie 
dispune ca acesta să fie desemnat, nu de parlament cum se întâmpla sub cea 
de-a III-a sau cea de-a IV-a Republică, ci de către un colegiu de 80 000 de nota- 
bilităţi printre care se află desigur parlamentarii, însă înecaţi în marea masă de 
consilieri generali şi de reprezentanţi ai consiliilor municipale care formează 
strivitoarea majoritate a acestui colegiu. Aceste notabilităţi îl plebiscitează literal- 
mente pe generalul de Gaulle, care va câştiga cu 80% din voturi în faţa rivalilor 
săi, comunistul (George Marrane) şi membrul UFD (Chatelet). În fine, în ianuarie 
1959, noul şef de stat îl numeşte ca prim-ministru pe saullistul Michel Debré, prin- 
cipalul redactor al Constituţiei, care va avea şi sarcina de a o pune în aplicare. 


SFÂRŞITUL RĂZBOIULUI DIN ALGERIA 
(1958-1962) 


CĂTRE INDEPENDENȚA ALGERIEI 


CI 
Din 1958 în 1962, războiul din Algeria este principala problemă politică căreia 
trebuie să-i facă faţă cea de-a V-a Republică. Rechemat la putere de armată şi de 

europenii din Algeria, care se aşteaptă ca el să menţină suveranitatea franceză, 
generalul de Gaulle nu pare a avea o opinie fermă în ceea ce priveşte soluţio- 
narea conflictului. Interlocutorii săi de dinaintea sosirii sale la putere rețin din 
întrevederile lor impresii contradictorii, liberalii revenind convinşi că el este 
dispus să negocieze cu FLN, susţinătorii Algeriei franceze afirmând că el singur 
va găsi mijloacele de menţinere a prezenţei franceze. 

De fapt, generalul va adopta o linie pragmatică, străduindu-se să păstreze la 
maxim rolul Franţei în cele trei departamente de dincolo de Mediterane, însă 
adaptându-se în permanenţă circumstanțelor. Or, acestea joacă un rol net 
împotriva Algeriei franceze. În primul rând, FLN, departe de a urma propunerile 
de negociere şi deschiderile generalului de Gaulle, nu încetează să-şi afirme 
hotărârea de a nu discuta decât despre independenţă. Astfel, va răspunde el în 
1958 sosirii la putere a lui de Gaulle şi scenelor de fraternizare mai mult sau mai 
puţin spontane între europeni şi musulmani în Algeria prin crearea unui guvern 
provizoriu al republicii algeriene sub preşedinţia lui Ferhat Abbas. În al doilea 
rând, opinia internaţională dezavuează din ce în ce mai decis atitudinea Franţei, 
pe care ea o consideră ca rămasă într-o atitudine colonială depăşită de epocă, iar 
acest factor stânjeneşte obiectivele politicii externe a generalului de Gaulle. În 
fine, chiar în Franţa, opoziţia crescândă faţă de conflict arată generalului de 
Gaulle că națiunea s-a săurat de un război care pare a fi fără ieşire. În mod 
progresiv, generalul se convinge că continuarea războiului duce la o uzură fără 
nici un beneficiu a forţelor naţionale şi epuizează ţara, deturnând marile proiecte 
în care el ar dori să o angajeze. 

O serie de discursuri permite urmărirea evoluţiei convingerilor şefului de stat, 
în acelaşi timp în care constituie o veritabilă pedagogie politică pentru uzul opiniei 
naţionale şi internaţionale şi a armatei. În septembrie 1958, după întoarcerea sa 
la putere, generalul propune FLN-ului, “pacea celor bravi”, adică o predare ono- 
rabilă. Această ofertă, prea puţin atrăgătoare pentru interlocutorii săi, rămânând 
fără răspuns, preşedintele Republicii atinge în septembrie 1959 o etapă decisivă, 
recunoscând dreptul Algeriei la autodeterminare. Sub presiunea circumstanțelor, 
el este determinat să definească progresiv conţinutul acestei autodeterminări şi, 
din discurs în discurs, din conferinţă de presă în conferinţă de presă nu încetează 
să se apropie de concepţiile FLN. Astfel evocă el în 1960 “Algeria algerienilor”, apoi 
“Republica Algeriană” pentru a ajunge în 1961 la ideea unui “Stat Algerian suveran”. 
Tratative de mai multe ori întrerupte se deschid încă din 1960 cu FLN. Ele vor 
duce în final în 1962 la acordurile de la Evian care recunosc independenţa Algeriei. 

Această evoluţie către independenţă, jalonată de luările de poziţie ale genera- 
lului de Gaulle, provoacă o vie tensiune între putere, pe de o parte, şi armată şi 

europenii din Algeria, pe de altă parte. Considerând că datorită acţiunilor şi 
faptului că s-a angajat tacit să menţină Algeria franceză generalul a ajuns la 
putere, acestea din urmă au sentimentul de a fi înşelaţi. Încă din 1959 şi o dată cu 
discursul asupra autodeterminării, ei visează la un nou 13 mai, care să aibă loc 
de această dată împotriva generalului de Gaulle şi care să dea naştere unei puteri 
militare decise să se lupte fără cruțare cu FLN-ul. Însă, dacă armata şi activiștii 
din Algeria au posibilitatea de a declanşa frământările, ei nu au deloc mijloacele 
de a impune o schimbare a solidei puteri stabilite de generalul de Gaulle. Trei 
episoade vor demonstra slăbiciunea politică a activiştilor, dând o turmură drama- 
tică sfârşitului războiului din Algeria, europenii din Algeria fiind principalele 
victime ale evenimentelor. 

- În ianuarie 1960, activiştii din Alger declară “săptămâna baricadelor”, pe 
care armata o lasă să se desfăşoare. Proprietarul de cafenea Ortiz în centrul 
Algerului, avocatul Lagaillarde în facultăţi creează redute întărite pe care forţele 
de ordine le înconjoară fără a le lua cu asalt. Este suficient un discurs al genera- 
lului de Gaulle pentru ca mişcarea, lipită de perspective politice şi care nu a 
reuşit să antreneze armata, să se dizolve de la sine. 

-În aprilie 1961, alerta este mai serioasă. Patru generali de prim rang, dintre 
care doi foşti comandanți şefi în Algeria (Salan şi Challe), fostul şef al aviației în 
Algeria (Jouhaud), fostul şef de stat major al infanteriei (Zeller), provoacă un puci 
la Alger, susţinut de o parte din unităţi, şi se pregătesc să încerce o operaţiune 
militară în metropolă. Refuzul soldaţilor contingentului de a-i asculta pe rebeli, o 
serie de arestări în metropolă ale partizanilor puciului, o foarte fermă intervenţie 
televizată a şefului de stat duc în câteva zile la dezintegrarea mişcării care apărea 
ca fiind lipsită de baze largi. 

- De aici înainte, activiştii de toate orientările se regăsesc în Organizaţia armatei 
secrete (OAS) care, printr-o serie de atentate în Franţa şi în Algeria, se străduieşte 
în primul rând să împiedice orice acord cu FLN-ul. O dată acesta realizat la Evian, 
OAS încearcă să-i facă aplicarea imposibilă, practicând terorismul pe scară largă. 
În fine, o dată ce se demonstrează că această tactică este zadarnică ei lansează 
drept cuvânt de ordine predarea Algeriei către FLN în starea în care Franţa o 
găsise 130 de ani mai devreme şi se lansează într-o campanie de distrugeri siste- 
matice. Beneficiind de sprijinul unei mari părţi a populaţiei europene, care vede 
în ea ultima sa speranţă, OAS intră în conflict cu autorităţile şi armata franceză în 
Algeria. Obiectivele sale vor duce la dramatice confruntări în cursul cărora 
armata, atacată de populaţie, face uz de arme provocând morţi şi răniţi. Singurul 
rezultat al acestei acţiuni va fi de a face imposibilă orice coabitare între europeni 
şi musulmani: independenţa Algeriei este însoţită de plecarea celei mai mari 

părţi a comunităţii europene, care părăseşte cu durere în suflet şi abandonând 
marea parte a averilor sale un teritoriu unde se născuse, pentru a face faţă unei 
dificile restabiliri în metropolă. Cât despre OAS, urmărită de poliţie, ea urzeşte 
numeroase comploturi pentru a-l asasina pe generalul de Gaulle. Acesta va 
scăpa de la moarte cu foarte mult noroc în timpul atentatului de la Petit-Clamart 
pe 22 august 1962. 


DE LA ACORDURILE DE LA EVIAN LA CRIZA DIN 1962 


Rea 

Marcând primii patru ani ai noului regim, războiul din Algeria va avea drept 
consecinţă o consolidare sensibilă a celei de-a V-a Republici. Opinia publică şi 
partidele politice împărtăşesc într-adevăr convingerea că generalul de Gaulle 
este singurul om de stat capabil să scoată Franţa din războiul din Algeria şi să 
impună o soluţie negociată francezilor din Algeria ca şi armatei. Sătui de război, 
speriaţi de riscurile unei lovituri de stat militare cu caracter fascist, francezii au o 
încredere totală în preşedintele Republicii pentru a rezolva problemele, iar 
popularitatea sa este atunci la zenit. Referendumurile propuse francezilor asupra 
principiului autodetermninării Algeriei din ianuarie 1961 sau cu privire la apro- 
barea acordurilor de la Evian din aprilie 1962 sunt succese spectaculoase pentru 
şeful statului (75% de “da” în primul caz, 90,6% în cel de-al doilea). Sprijinit de 
opinia publică, sigur că partidele nu vor îndrăzni să preia iniţiativa de a provoca o 
criză care ar putea să-i antreneze demisia, generalul de Gaulle are practic mâinile 
libere. El profită de această situaţie pentru a impune o interpretare a instituţiilor 
celei de-a V-a Republici destul de îndepărtată de aceea acceptată de liderii 
partidelor în 1958. El face din şeful statului singura putere reală, toate marile 
decizii fiind luate la Élysée, în timp ce guvernul se găseşte redus la un rol de 
execuţie, iar Parlamentul la acela al unei camere de înregistrare. Stăpânindu-se 
cu greu, şi numai ca urmare a problemei războiului din Algeria, partidele politice 
sunt decise să se debaraseze de generalul de Gaulle o dată problema rezolvată. 

Semnarea acordurilor de la Evian în martie 1962 dă semnalul deschiderii osti- 
lităţilor între generalul de Gaulle şi partide. Formațiunile politice se coalizează 
împotriva preşedintelui republicii din motive de altfel diferite. Socialiştii şi radicalii 
trec în opoziţie în 1959, în dezacord cu practica autoritară a puterii a generalului 
de Gaulle şi cu decizia guvernului de a sprijini şcolile libere. Un număr de mode- 
raţi, chiar câţiva membri ai UNR, partizani ai Algeriei franceze, rup relaţiile cu 
puterea din momentul în care devine clar că aceasta a ales calea negocierilor. În 
plus, independenţii sunt revoltați de demiterea lui Antoine Pinay din guvem în 

ianuarje 1960. Miniştrii MRP, în frunte cu Pierre Pflimlin demisionează în aprilie 
1962, în timp ce şeful de stat respinge ideea Europei supranaţionale. În fine, 
numeroşi parlamentari sunt indignati de a vedea camerele ţinute la distanţă de 
toate marile decizii. Conştient de caracterul inevitabil al crizei, primul ministrul 
Michel Debré îi propune generalului de Gaulle să preia iniţiativa şi să dizolve 
Adunarea Naţională cu scopul de a obține o majoritate clar gaullistă în curentul 
favorabil de opinie care a urmat referendumului triumfal cu privire la aprobarea 
acordurilor de la Evian. Respingând această sugestie, generalul de Gaulle alege 
calea provocării deliberate a crizei, sfidând partidele politice. M. Debré demisio- 
nând, generalul de Gaulle îl înlocuieşte cu colaboratorul său Georges Pompidou 
care nu este nici parlamentar, nici om politic. Această numire este considerată o 
sfidare care demonstrează voinţa şefului de stat, iresponsabil, de a conduce el 
însuşi guvernul prin intermediul unui prim-ministru care va continua să nu fie 
nimic altceva decât şeful său de cabinet, Adunarea nu acordă votul său de încre- 
dere guvernului Pompidou decât cu un număr foarte strâns de voturi. 

În fata conflictului care se amorsează, generalul de Gaulle face un pas în plus 
spre escaladarea acestuia: pe 12 septembrie 1962, profitând de emoția provocată 
în opinia publică de atentatul ratat de la Petit-Clamart, el anunţă că o revizuire a 
Constituţiei privind alegerea preşedintelui Republicii prin vot universal va fi 
supusă referendumului (şi nu aprobării Parlamentului cum o prevedea Constituţia), 
În octombrie 1962, Adunarea Naţională îi dă replica adoptând o moţiune de 
cenzură care răstoarnă guvernul Pompidou. Curând generalul de Gaulle dizolvă 
Adunarea Naţională şi anunţă noi alegeri. 

Criza din 1962 dintre generalul de Gaulle şi partidele politice va fi soluţionată 
în avantajul primului prin referendumul din 28 octombrie şi alegerile legislative 


FORȚELE POLITICE ÎN NOIEMBRIE 1962 


Partidul comunist 

Partidul socialist SFIO 
Adunarea democratică 
(Radicali și UDSR) 

Centru democratic 

(MRP, UDSR, independenţi) 
UNR 


Republicani-Independenți | 

Număr 
de deputați 


% din voturile 
exprimate în primul tur 


de pe 18 şi 25 octombrie. Referendumul din octombrie cu privire la alegerea 
preşedintelui republicii ptin vot universal are loc totuşi în condiţii dificile pentru 
şeful siatului. Procedura referendumului, pe care el a preferat-o căii revizuirii 
Constituţiei prin votul celor două adunări este contestată de juriştii Consiliului de 
stat şi ai Consiliului constituțional. Preşedintele Senatului, Gaston Monnerville, îl 
atacă puterhic pe primul ministitt neezitând să-l acuze de delict în exerciţiul 
funcțiuni. Şi mai grav încă, toate partidele politice, cu excepţia UNR, preconizează 
tăspurisul “nu” la referendum. Socialişti, radicali, membri MRP, independenţi se 
uiesc chiar îi coaliţie, “cartelul nu-ului”, care invită alegăte Yii să respingă 
reforma. Lăsat pe dinafară de această adilnate, partidul comunist se pronunţă şi 
el de asemenea pentru un vot negătiv. Or, pe 28 octombrie, generalul de Gaulle, 
izolat, repurtează un strălucit triumf ăsupra coaliţiei adversarilor săi: 62% din 
votanţi aprobă reforma constituţională. La expirarea mândatului generalului de 
Gaulle, Ia sfârşitul lui 1965, întregul corp electoral va alege noul preşedinte. 

Învingători în referendumul din octombrie, gaulliştii vor învinge dintr-un 
acelaşi suflu alegerile din noiembrie. Adunând 32% din voturile exprimate, UNR 
înregistrează un mare succes, în timp ce partidele din “cartelul nu-ului” pierd 
voturi. În al doilea tùr, UNR este foarte aproape de majoritatea absolută a manda- 
telor cu 233 de deputaţi (din 482). Ea o va obține graţie alianţei cu noul partid al 
republicanilor-independenţi, creat între cele două turuti de moderaţii favorabili 
gaullismului care s-au pronunţat pentru “da” la referendum, impulsionaţi de 
Valéry Giscard d'Estaing. Generalul de Gaulle îl numeşte din nou pe Georges 
Pompidou prim-ministru. Învingător în faţa partidelor politice, care nu suportau 
decât cu foarte mare nelinişte autoritatea sa după 1962, generalul de Gaulle are 
de acum înainte mâinile libere pentru a practica politica dorită de el, în cadre 
instituționale modelate conform intenţiilor sale. 


INSTITUȚIILE ŞI FUNCȚIONAREA LOR 


CADRUL INSTITUŢIONAL 


Constituţia din 1958 este rezultatul unui cómprómis între generalul de Gaulle, 
care a dorit ca ea să se inspire din principiul sepăraţilor puterilor, cu scopul de a 
întări autoritatea statului, şi liderii partidelor politice, care s-âu luptat pentru men- 
ținerea regimului părlameritar. În fapt, aceste două principii sunt contradictorii; în: 

funcţie de acela dintre cele două care este privilegiat, se poate ajunse în practică 
la un regim dominat de preşedintele Republicii sau unul plasat sub controlul 
Adunării. Un examen atent al Constituţiei arată că prima ipoteză este cea care a 
avut câştig de cauză. 

Autoritatea şefului de stat este într-adevăr considerabil întărită prin textele 
constituţionale. Definirea rolului său este desigur conformă tradiţiei republicane: 
el asigură prin arbitrajul său funcţionarea regulată a puterilor publice şi continui- 
tatea statului. Este garantul independenţei naţionale şi al integrităţii teritoriului. El 
semnează tratatele. El numeşte primul ministru. Ceea ce este nou sunt puterile 
de care dispune pentru a juca acest rol: dreptul de a dizolva Adunarea naţională 
(mai puţin în anul care urmează alegerii sale); posibilitatea de a consulta ţara 
prin referendum; în caz de ameninţare adusă cadrelor instituţionale, indepen- 
denţei naţionale sau integrităţii teritoriului, învestirea cu depline puteri în virtutea 
articolului 16. Acest preşedinte care se bucură de mijloace considerabile nu este 
ales de Parlament, ci de un colegiu alcătuit din 80 000 de notabilităţi în virtutea 
Constituţiei din 1958, autoritatea sa fiind întărită şi mai mult de reforma constitu- 
țională din 1962. “Sacralitatea” pe care o implică sufragiul universal face din el un 
veritabil “monarh republican”. 

În faţa acestui preşedinte atotputernic, prerogativele Parlamentului, constituit 
din două Camere, sunt puternic limitate: 

- Adunarea Naţională este aleasă pentru cinci ani prin scrutin uninominal 
majoritar în două tururi, considerat ca fiind o metodă de a furniza majorităţi 
solide eliminând “partidele-rernorcă”. Cantonaţi într-un rol legislativ şi bugetar, 
deputaţii îşi văd iniţiativele limitate iar controlul lor asupra guvernului strict 
reglementat: interpelările sunt suprimate; guvernul nu poate fi răsturnat decât 
printr-o moţiune de cenzură ce obține majoritatea absolută (absenţele fiind 
considerate voturi în favoarea guvernului). Datele sesiunilor Adunării sunt fixate 
prin lege, iar Adunarea nu mai este stăpână pe ordinea sa de zi, aceasta practic 
fiind fixată de guvern. 

- Senatul, desemnat prin vot indirect de către un colegiu electoral format în 
principal din aleşii locali, are un rol limitat, de confirmare a legilor. În caz de 
dezacord între cele două adunări, după două “navete”, o Comisie mixtă paritară 
încearcă să obţină un text comun. Dacă ea eşuează, ultimul cuvânt aparține 
Adunării. 

Ne putem face o idee asupra puterii reale a şefului de stat în faţa Parlamentului 
examinând statutul guvernului. Numit de preşedintele republicii, însă răspunzător 
în fața Adunării Naţionale, însărcinat să determine şi să conducă politica naţiunii, 
acesta se află la remorca celor două puteri. În fapt, textele şi mai ales practica fac 

din guvern o emanaţie a preşedintelui republicii. Acesta din urmă este cel care 
numeşte primul ministru şi miniştrii (teoretic la propunerea primului ministru) şi 
pune capăt mandatelor acestora. Rolul Adunării se rezurnă la a aproba programul 
de guvernare (sub ameninţarea dizolvării, dacă refuză). Incompatibilitatea între 
funcţia ministerială şi mandatul parlamentar şi recurgerea frecventă la persona- 
lităţi non-parlamentare în cadrul guvernului sporesc încă independenţa acestuia 
faţă de Parlament. 

În fine, cea de-a V-a Republică a creat, pe modelul Curţii Supreme a Statele 
Unite, un Consiliu Constituţional, însărcinat să vegheze la constituţionalitatea legilor. 
Formată din nouă membri desemnaţi pentru nouă ani dintre care o treime se 
reînnoieşte la fiecare trei ani (trei membri aleşi de şeful statului, câte trei de 
preşedintele fiecăreia dintre cele două Adunări) ea este organismul suprem de 
control al alegerilor şi al textelor legislative. 


PRACTICA PUTERII 
arm 

Practica a consolidat şi mai mult efectele textului constituțional pentru a 
întări preponderența preşedintelui republicii în rândul instituţiilor. Toate acestea 
sunt rezultatul circumstanțelor excepţionale pe care le-au constituit evenimen- 
tele din Algeria dar de asemenea şi al ternperamentului politic al generalului de 
Gaulle care vede încă de la discursul de la Bayeux din 1946 în şeful de stat cheia 
de boltă a instituţiilor. Această consolidare îmbracă două aspecte: 

- Reducerea guvernului la un rol de execuţie: se afirmă chiar ideea unui 
“domeniu rezervat” şefului de stat, care include toate marile probleme naţionale 
(apărare naţională, Algeria, diplomaţie...). În consecinţă, se creează la Elysée un 
veritabil super-cabinet format din comitete specializate, din experţi, care ocolesc 
deseori ministerele corespondente. Miniştrii văd rolul lor limitându-se la punerea 
în aplicare a deciziilor luate de şeful de stat. Acesta numeşte şi revocă de altfel 
miniştrii după cum doreşte, propunerea primului ministru fiiind pur formală. 
Antoine Pinay şi Jacques Soustelle, de exemplu, aflându-se în dezacord cu preşe- 
dintele, vor trebui să se retragă în 1960. 

- Ţinerea la distanţă a Parlamentului: neîncrezător faţă de Parlament, gene- 
ralul de Gaulle îi limitează câmpul de acţiune. În martie 1960, refuză pur şi simplu 
convocarea Adunării, cerută de majoritatea membrilor acesteia (şi o face legal, 
conform Constituţiei). În diverse rânduri el ocoleşte Parlamentul, fie obținând 
dreptul de a legifera prin ordonante, fie, în momentul puciului generalilor, folo- 

sindu-se de articolul 16 şi păstrând timp de şase luni deplinele puteri pe care 
acesta i le acordă. Peste capul parlamentarilor, generalul de Gaulle preferă să 
se adreseze direct ţării prin discursuri, vizite, conferințe de presă, alocuţiuni 
radio-televizate şi mai ales referendumuri care constituie atât întrebări puse 
francezilor pe subiecte precise cât şi dovezi de încredere faţă de şeful statului 
care reînnoieşte astfel periodic prin vot universal propria sa legitimitate. 

Într-o conferinţă de presă, pe 31 ianuarie 1964, preşedintele republicii preci- 
zează de altfel maniera în care el concepe interpretarea Constituţiei celei de-a V a 
Republici şi rolul fundamental pe care trebuie să-l joace preşedintele: 


“Spiritul noii Constituţii constă, păstrând în continuare un Parlament legiuitor, 
în a face astfel încât puterea să nu mai fie în mâinile unor partide, ci ca ea să 
emane direct de la popor, ceea ce implică ca şeful de stat, ales de naţiune, să-i fie 
sursa şi deținătorul (...). Preşedintele este în mod evident singurul care deţine şi 
poate delega autoritatea de stat (...). Însă, dacă trebuie să fie în mod evident 
înțeles că autoritatea indivizibilă a statului este încredinţată în întregime preşe- 
dintelui de către popor, poporul care l-a ales, că nu există nici una alta, nici 
şi să nu fie menţinută prin el, în fine că lui îi aparține aptitudinea de a trasa gra- 
nite între domeniul suprem care îi este propriu şi cele în care el atribuie altora 
gestiunea, totul ne determină ca, în vremuri normale, să păstrăm distincţia între 
funcţia şi câmpul de acţiune al şefului de stat şi acelea ale primului ministru (...).” 


Această evoluţie a instituţiilor va genera o foarte gravă criză a partidelor politice. 
Acestea, al căror rol tradiţional este legat de activitatea parlamentară, sunt dezo- 
rientate în faţa unui regim care nu le lasă altă alternativă între aprobarea politicii 
şefului de stat şi opoziţia sterilă. Strivite în 1962, ele se află în căutarea unor 
strategii noi şi schiţează apropieri comandate de sistemul electoral majoritar. 
Vedem astfel constituindu-se coaliţii de partide în Parlament şi în ţară. Astfel, 
liderii MRP, Jean Lecanuet şi Joseph Fontanet, au contacte cu independenţii lui 
Bertrand Motte şi membri, liberali ai UDSR care îi urmează pe René Pleven şi 
Eugene Claudius-Petit, pentru a forma o opoziţie de centru-dreapta, liberală şi 
proeuropeană, la care participă de altfel şi câţiva radicali. La rândul lor, radicalii 
conduşi de Maurice Faure se apropie de stânga din UDSR condusă de François 
Mitterrand pentru a forma Adunarea democratică, care inţiază contacte cu socia- 
liştii, dar de asemenea şi cu MRP. De altfel, în afara partidelor, cluburi, bogate în 
personalităţi, însă sărace în efective, cum ar fi Clubul Jean Moulin, se străduiesc 
să conceapă un nou program al opoziţiei, adaptat epocii şi capabil să atragă 
opinia publică care se îndepărtează de partidele îmbătrânite şi prost adaptate, cu 

doctrine sclerozate. Însă acest efort de renovare a sistemului politic francez este 
de-abia angajat şi opoziţia încă dispersată şi nerefăcută de pe urma eșecului din 
1962, în timp ce la orizont apare proba din 1965, prima alegere a preşedintelui 
republicii prin vot universal. lar sarcina opoziţiei apărea cu atât mai dificilă cu cât 
noul regim poate să prezinte un bilanţ larg favorabil, la sfârşitul celor şapte ani de 
guvernare ai generalului de Gaulle. 


SUCCESELE POLITICII 
GAULLISTE (1958-1965) 


STABILITATEA ŞI EXPANSIUNEA 
e 

Primul rezultat pe care gaullismul îl poate trece la activul său este de a fi 
reuşit să înlocuiască cu o stabilitate guvernamentală instabilitatea cronică care 
marcase cea de-a IV-a Republică. Timp de unsprezece ani, din 1958 în 1969, 
generalul de Gaulle, preşedinte al Republicii, impulsionează politica franceză în 
ansamblul ei. De-a lungul acestei perioade el nu are decât trei prim-miniştri, 
Michel Debré (1958-1962), Georges Pompidou (1962-1968), Maurice Couve de 
Murville (1968-1969). Rezultă de aici o incontestabilă continuitate a acţiunii guver- 
namentale, cu atât mai mult cu cât anumiţi miniştri îşi păstrează pe o perioadă 
îndelungată portofoliile: M. Couve de Murville rămâne ministrul Afacerilor externe 
din 1958 în 1967, Pierre Messmer este ministrul al Armatei din 1960 în 1969. Totuşi, 
aceasta stabilitate nu priveşte decât posturile cheie şi în special pe acelea ce 
determină politica externă a Franţei. În schimb, ministere ca acela al Educaţiei 
naţionale, de Interne, al Agriculturii îşi schimbă frecvent titularii, încât nu s-ar 
putea spune că în aceste domenii a existat o continuitate atât de marcantă ca în 
domeniul afacerilor externe. 

Şi mai mult decât această stabilitate guvernamentală, gaullismul îşi poate 
trece la activ remarcabila expansiune economică care coincide cu președinția 
generalului de Gaulle. Fără îndoială, această expansiune este un fenomen mondial 
care se petrece în acelaşi timp în toate marile ţări industriale ale lumii. Însă Franţa 
celei de-a V-a Republici participă pe deplin la această evoluţie în măsura în care 
stabilitatea politică acordă garanţii investitorilor şi oamenilor de afaceri. De altfel, 

guvernul se străduieşte să controleze şi să armonizeze creşterea economică, 
folosind la maximum posibilităţile planificării (planul interimar 1960-1961 şi 
planul de patru ani 1961-1964). În timpul preşedinţeii generalului de Gaulle, Franţa 
va cunoaşte astfel o remarcabilă creştere industrială, o sporire a producţiei agri- 
cole, o balanţă comercială echilibrată. 

Totuşi, această intrare a Franţei într-o eră a creşterii spectaculoase nu se 
petrece nici fără tensiuni, nici fără dificultăţi. Cele mai grave privesc lumea rurală, 
constituită din mici întreprinderi, prost adaptate pieţei şi concurenţei interna- 
tionale şi ale căror dificultăţi dau naştere în 1960-1962 unor violente manifestații, 
cum ar fi ocuparea subprefecturiii din Morlaix în iunie 1961. Ministrul agriculturii 
Edgard Pisani obţine ca parlamentul să voteze legea-cadru destinată să moder- 
nizeze agricultura franceză prin constituire de mari domenii rentabile din punct 
de vedere economic. Altă sursă de tensiuni, nemulţumirea salariaţilor care consi- 
deră că “beneficiile creşterii” sunt repartizate în mod inegal şi declanşează în 
1963 grave foarte dure (de exemplu în mine). 

Şi, mai ales, creşterea economică franceză se dezvoltă într-un climat de inflaţie 
endemică. În 1958, planul Pinay-Rueff condusese la o însănătoşire a situaţiei tării 
printr-o devalorizare de 17,5% a francului, liberalizarea schimburilor externe, eco- 
nomii severe şi creşterea impozitelor care permite limitarea deficitului bugetar. 
În fine, pentru a face impresie un nou franc sau “francul greu”, valorând 100 de 
franci vechi, fusese pus în circulaţie. Până în 1962, aceste măsuri permiseseră ca 
creşterea economică să se desfăşoare într-un context de echilibru a bugetului şi 
de creştere moderată a salariilor şi preţurilor. Însă, începând cu această dată, 
creşterea preţurilor şi a salariilor face ca inflația să reapară. Pentru a-i pune capăt, 
Valéry Giscard d'Estaing, ministrul Economiei şi Finanţelor, lansează în 1963 un 
“plan de stabilizare”: economii şi noi impozite, însă mai ales blocarea şi controlul 
prețurilor şi restricţii impuse creditului. Rezultă de aici o frânare a expansiunii 
econoimice până în 1965: producţia stagnează, iar cifrele prevăzute drept obiec- 
tive de plan trebuie revizuite şi micşorate. 


ÎNCHEIEREA DECOLONIZĂRII i 
ŞI POLITICA DE INDEPENDENȚĂ NAȚIONALĂ 


ąq— 

Venit la putere cu ocazia unei crize coloniale, fiind nevoit să se confrunte 
timp de patru ani cu dificultăți de toate ordinele legate de războiul din Algeria, 
generalul de Gaulle este de aici înainte convins că Franța are mai mult de pierdut 
decât de câştigat din menţinerea dominației sale asupra teritoriilor coloniale. 

El este decis să elibereze ţara de “constrângerile... pe care i le impunea impe- 
riul său”. În afara Algeriei, problema priveşte în 1958 mai ales Africa neagră şi 
Madagascarul. Mai mult, legea-cadru Deffere a pregătit căile unei posibile 
retrageri franceze. În spiritul acestui text titlul al XII-lea din Constituţia din 1958 
oferă coloniilor alegerea între independenţă însoţită de ruptura cu Franţa (şi este 
suficient pentru aceasta să voteze “nu” la referendumul din 1958) şi apartenenţa 
la o “Comunitate” care să le asocieze Franţei. În acest din urmă caz, ele devin 
state autonome administrângud-se ele însele, însă acceptând să delege anumite 
probleme instituţiilor comunitare şi bucurându-se de ajutor francez. Practic toate 
coloniile din Africa neagră şi Madagascarul aleg în 1958 apartenenţa la Comunitate; 
singură Guineea, la chemarea liderului naţionalist Sekou Touré, alege în 1958 
calea independenţei şi a rupturii. 

Însă Comunitatea va evolua foarte rapid. Cea maii mare parte a ţărilor membre 
fac cunoscută dorinţa lor de a accede la o independenţă totală, fără totuşi a rupe 
legăturile de diferite genuri care le leagă de Franţa. În 1960, generalul de Gaulle 
acceptă revizuirea titlului al XII-lea al Constituţiei. Douăsprezece foste colonii 
franceze din Africa neagră şi Madagascar devin independente şi intră în ONU. 
Generalul de Gaulle încheie astfel printr-o evoluţie reuşită decolonizarea fran- 
ceză marcată la originele sale de o serie de conflicte militare. În locul fostului 
imperiu din Africa şi al Comunităţii născute moarte apare un ansamblu francofon 
african în care legăturile economice, tehnice, culturale, chiar şi acordurile mili- 
tare puse în practică prin politica de cooperare înlocuiesc vechile raporturi de 
dependenţă politică. 

Dacă opinia publică franceză în marea sa majoritate aprobă încheierea deco- 
lonizării, ea se arată în egală măsură favorabilă politicii externe de independenţă 
naţională a generalului de Gaulle. Aceasta îmbracă două aspecte principale. 

- În primul rând, preocupat de a-i oferi Franţei rangul său de mare putere, 
generalul de Gaulle respinge cu energie, şi nu fără oarecare ostentaţie, “protecto- 
ratul american”. În 1958, el propune Marii Britanii şi Statelor Unite un “directorat 
în trei” al alianţei Atlantice. În faţa absenței unui răspuns al partenerilor săi, el 
trece hotărât la punerea în practică a unei politici independente, nu lipsite de o 
oarecare doză de anti-americanism. Astfel el va decide să continue cercetările 
începute încă din vremea celei de-a IV-a Republici cu scopul de a dota Franţa cu 
o forţă nucleară proprie. Prima bombă atomică franceză va exploda la Reggane, 
în Sahara, în februarie 1960. De altfel, rămânând în alianţa Atlantică, Franţa îşi 
retrage în 1963 flota din comandamentul integrat al NATO, preludiu al retragerii 
tuturor forţelor franceze din organizaţia militară a alianţei, din 1966. În acelaşi 


333 / VÂRSTA DE AUR (1953-1973) 


timp, el îşi înmulţeşte criticile publice la adresa politicii americane: recunoaş- 
terea Chinei comuniste în 1964, în timp ce Washingtonul continuă să o ignore; 
violenta dezaprobare a războiului dus de Statele Unite în Vietnam şi propunerea 
de neutralizare a peninsulei indochineze, în cadrul discursului de la Phnom-Penh 
din 1966; sprijin acordat ţărilor lumii a treia împotriva dominaţiei americane; 
căutarea unei destinderi şi apoi a unei înţelegeri cu Estul; contestarea sistemului 
monetar internaţional fondat pe primatul dolarului şi propunerea reîntoarcerii la 
etalonul aur. Totuşi aceste gesturi de independenţă, chiar de rezervă faţă de o 
hegemonie americană considerată insuportabilă nu implică deloc o repunere în 
discuţie a alianţei, cu condiţia ca în cadrele acesteia Franţa să treacă drept un 
partener independent: în 1962, în timpul crizei rachetelor, Franţa face cunoscut 
Statetor Unite sprijinul său total în acest conflict care le opune URSS. 

- Al doilea aspect al politicii externe a generalului de Gaulle priveşte Europa. 
În 1962, generalul de Gaulle ia în zeflemea ideea Europei supranaţionale şi 
preconizează o “Europă a patriilor” în care fiecare naţiune şi-ar păstra identitatea, 
însă ale căror guverne s-ar înțelege pentru a duce o politică comună, garantând 
independenţa continentului şi făcând din acesta un al treilea bloc în faţa celor 
două mari puteri. Cheia de boltă a acestei Europe urma să fie înţelegerea 
franco-germană şi aceasta este pusă în aplicare printr-o serie de contacte căldu- 
roase între preşedintele republicii şi cancelarul german Adenauer în 1960-1962. 
Însă aceste veleităţi nu vor duce la nici un rezultat concret. Succesorul lui 
Adenauer, cancelarul Erhard, manifestă puţin entuziasm pentru această prietenie 
strânsă cu Franţa. De altfel, planul Fouchet care propunea punerea în aplicare a 
proiectului Europei politice a generalului de Gaulle este respins de partenerii 
Franţei. Decepţionat, preşedintele Republicii devine conştient de faptul că statele 
europene ţin mai mult la înţelegerea cu Statele Unite decât la realizarea vastelor 
proiecte franceze. El reacţionează în faţa acestei: decepţii cu o oarecare bruta- 
litate: în 1963 şi 1967, opune vetoul său adeziunii la Piaţa Comună a Marii Britanii 
în care vede calul troian al Statelor Unite. De altfel, pentru a obţine crearea unei 
Piete comune agricole are suscită un slab interes în rândul partenerilor săi, el 
provoacă deliberat o serie de crize ale organizaţiei europene. 

Larg susținută de francezi, această politică contribuie la popularitatea gene- 
ralului de Gaulle în rândurile: opiniei publice. Către 1965, el pare a fi la apogeul 
puterii sale, şi toată lumea se aşteaptă la realegerea sa triumfală. Or, este mo- 
mentul'în care debutează o serie de crize care se vor sfârşi în. 1969: prin demisia 
sa. Prima etapă din aceste dificultăţi: se manifestă: prin umilinţele electorale din 
F965.şi [967 care demonstrează o anumită uzură a puterii gaulliste. 

UZURA PUTERII ŞI CRIZELE 
GAULLISMULUI (1965-1969) 


DECEPŢIILE ELECTORALE DIN 1965 ŞI 1967 


Alegerile prezidenţiale din 1965, primele care se desfăşoată în cadtul sufragiului 
universal, par a nu fi decât o formalitate pentru generalul de Gaulle, despre care 
nimeni nu se îndoiește că va candida, chiar dacă el nu îşi antinţă intrarea sa în 
competiţie decât foarte târziu. În schimb, partidele politice, învinse în 1962, încă 
dezorganizate, sunt cu atât rai puţin capabile să facă față actizaţiei de a fi militat 
împotriva alegerilor prin vot universal. De-abia cu câteva săptămâni înainte de 
scrutin, după ce eşuase ideea candidaturii lui Gaston Deffeire lansată de o manietă 
spectaculoasă de săptămânalul L'Express, gândită pe baza unei “mari federaţii” 
mergând de la socialişti până la MRP, se va degaja un nou peisaj politic. Cinci 
candidaţi, îl înfruntă pe generalul de Gaulte, dintre aceştia doi au o puternică bază 
politică, Francois Mitterrand, susținut de toate partidele de stânga de la comunişti 
până la radicali, şi Jean Lecanuet, liderul unui “centru al opoziţiei” reunind MRP, 
independenţi, câţiva radicali şi mernbri ai UDSR conduşi de René Pleven. Două 
inovaţii vor răsturna toate previziunile. În primul rând, aparitia la televiziune a 
candidaţilor opoziţiei (cate nu aveau deloc acces la aceasta ????) provoacă un 
şoc în opinia publică şi fe sporeşte considerabil audiența. În al doilea rând, pentru 
prima dată publicarea de sondaje de opinie permite urmărirea cotei principalilor 
candidaţi. Or aceste două fenomene conjugate arată fisurarea supremaţiei gene- 
ralului de Gaulle şi ascensiunea principalilor săi adversari, în special a lui Jean 
Lecanuet care, pornit de la 3% în sondaje ajunge la circa 15% în preajma prirnului 
tur. Această progresie a liderului centrist se va realiza prin voturi smulse din 
rândurile electoratului moderat, până atunci fidel gaullismului, care vor fi hotărâ- 
toare pentru rezultatele primul tur. Împotriva oricăror aşteptări, generalul de Gaulle, 
cu 47% din voturile exprimate este pus în balotaj şi va trebui să se confrunte în al 
doilea tur cu Francois Mitterrand, candidat unic al stângii care aduna 33% din 
voturi. Fără îndoială, generalul de Gaulle va repurta în al: doilea tur o victorie aştep- 
tată (54,5% faţă de 45,5% ale lui Francois Mitterrand), însă prestigiul său a suferit 
o-atingere, în timp ce opoziţia, strivită în 1962, apare din nou ca o forţă credibilă. 

Acest semii-succes va determina majoritatea şi opoziţia să pregătească cu ó 
mai mare atenţie alegerile legislative din 1967, considerate ca “al treilea tur” al 
alegerilor prezidenţiale. Georges Pompidou, redesemnat prim-ministru, remnaniază 

guvernul. Îl îndepărtează pe Valéry Giscard d'Estaing al cărui plan de stabilizare 
este considerat responsabil de balotajul generalului de Gaulle din alegerile prece- 
dente, şi numeşte personalităţi considerate a avea o imagine de stânga, econo- 
mistul Jean-Marcel Jeanneney (fiul fostului preşedinte al senatului celei de-a Il-a 
Republici) şi fostul preşedinte al Consiliului celei de-a IV-a Republici, Edgar 
Faure. Pentru a evita luptele interne în sânul majorităţii, el decide că aceasta va 
prezenta în toate circumscripțiile o candidatură comună. În fine, el reorganizează 
partidul gaullist, în fruntea căruia plasează oameni noi şi căruia îi va schimba 
numele pentru a-l denumi “Uniunea democratilor celei de-a IV-a Republici” (UDV). 
La rândul lor, ieşiţi întăriţi în urma scrutinului prezidenţial, concurenţii generalului 
de Gaulle se străduiesc să-şi organizeze forţele care i-au susţinut pentru a putea 
aborda în condiţii mai favorabile alegerile din 1967. Jean Lecanuet îşi regrupează 
partizanii, membri ai MRP, moderați, liberali, radicalizanţi în rândurile centrului 
democrat. La rândul său, Francois Mitterrand realizează o uniune a stângii 
necomuniste, care se încadreazăs la rândul său în sânul unei Federaţii a stângii 
democrate şi socialiste (FGDS). Participa aici socialiștii, radicalii, membrii clubu- 
rilor regrupate în jurul Convenţiei instituţiilor republicane, prezidată de Francois 
Mitterrand însuşi. Totuşi, rămân la distanţă la această coaliţie partidul comunist şi 
Partidul socialist unificat (PSU), format în 1960 din aderenţii lui PSA şi diverse 
grupări de stânga; coaliţie la care aderă şi Pierre Mendes France şi care acordă o 
atenţie sporită elaborării programelor şi ideilor, respingând demersul prea electo- 
ralist în ochii săi, al FGDS. 

Primul tur al algerilor din 1967 pare a reprezenta un nou triumf pentru majo- 
ritate. Gaulliştii îşi urmează în continuare ascensiunea începută în 1962, în 
defavoarea Centrului democrat care stagnează, în timp ce stânga progresează 
evident. Însă, în al doilea tur, situaţia se răstoarnă. Acorduri de desistare sunt 


FORȚELE POLITICE ÎN MARTIE 1967 


% din voturile Număr 
exprimate în primul tur de deputați 


Partidul comunist 

FGDS 

Centrul democrat 

UD a V-a 
Republicani-independenți 

aproape sistematic încheiaţi de membrii FGDS şi cei ai Centrului democratic, 
între socialişti şi comunişti (care ies astfel din ghettoul politic unde fuseseră 
izolaţi din 1947). Rezultatul este o puternică pierdere de mandate pentru UDV şi 
aliaţii săi republicani-independenţi. Numai rezultatele din teritoriile de peste mări 
le vor permite să-şi păstreze la limită, majoritatea (244 de mandate din 487). 

Cele două decepţii electorale din 1965 şi 1967 păreau să demonstreze fragili- 
tatea regimului şi înmulţirea tensiunilor. În timp ce sindicatele declanşează greve 
violente împotriva “îngheţării” salariilor, opoziţiile politice capătă o turnură acută. 
Caracterul, considerat din ce în ce mai personal, al regimului exasperează pe 
adversarii săi şi va genera o nelinişte până şi în sânul majorităţii. În 1967, o serie 
de iniţiative ale generalului de Gaulle sporesc şi mai mult acest sentiment al unei 
rupturi între putere şi clasa politică. Astfel, în timpul “Războiului de şase zile” 
care opune Israelul ţărilor arabe, şeful statului decide să condamne într-o manieră 
unilaterală acţiunea statului evreu şi impune un embargo asupra armelor desti- 
nate acestuia, în timp ce o mare parte a opiniei publice, atât din sânul majorităţii, 
ca şi al opoziţiei se arată favorabilă Israelului (iunie 1967). O lună mai târziu, în 
timpul unei călătorii în Québec, preşedintele Republicii vine să-şi arate un sprijin 
făţiş independentiştilor strigând într-un discurs public: “Trăiască Qubac-ul 
liber!”, deschizând astfel o criză cu statul canadian, fără ca problema să fi făcut 
obiectul celei mai mici dezbateri a Parlamentului sau a guvernului francez. 
Liderul republican-independenţilor, Valéry Giscard d'Estaing, care se distanțează 
din ce în ce mai puternic de generalul de Gaulle, denunţă atunci în termeni 
foarte duri “exerciţiul solitar al puterii”. Acest climat, marcat de contradicții şi de 
dificultăţi, al unui regim care, de altfel repurtează succese incontestabile, va 
culmina cu criza din mai-iunie 1968. 


CRIZA DIN MAI-IUNIE 1968 


q 

Criza din 1968 este în mod fundamental o criză a societății, care atinge aproape 
în acelaşi moment toate tările industriale, SUA, Japonia, RFG. Ea se va grefa pe 
realitatea politică franceză destul de târziu “prin ricoşeu”, şi pare a reuşi să 
învingă un regim, care după 1965 părea la capătul puterilor. Însă semnificația sa 
depăşeşte cu mult cadrele politicii şi îşi are rădăcinile în psihologia colectivă a 
societăţilor industriale aflate în epoca creşterii economice. 

Aceasta este cu atât mai adevărat cu referire la prima fază a mişcării, faza 
studenţească. Ea se naşte în universităţile în care tineretul universitar contestă 

violent “societatea de consum” care striveşte personalitatea omului în numele 
productivisrnului, dublată de o frenesie a consumului unora, în timp ce cea mai 
mare parte a lumii se zbate în mizerie şi, chiar în țările bogate, sunt numeroşi cei 
care cunosc dificultăţi considerabile. Astfel, în rândul tineretului studios se 
amestecă temele generoase ale justiţiei sociale, teme fondate pe voinţa de a 
elibera omul de toate constrângerile cae apasă asupra lui, fie acestea sociale, 
administrative, religioase, etc., şi teme mult mai evident politice care constau în 
lupta împotriva societăţii capitaliste, acuzată de a fi sursa tuturor injustiţiilor şi a 
tuturor constrângerilor. Această ultimă parte a programului aparţine studenţilor 
“gauchişti”, în rândurile cărora se adună, atât împotriva societăţii capitaliste cât şi 
a comunismului birocratic de stil sovietic, anarhişti, admiratori ai maoismului 
chinez (sau a ceea ce se cunoaşte despre acesta), troțkişti, marxişti 
necomunigşti, etc. Criza debutează în noua facultate din Nantere, un ansamblu 
de construcţii noi amplasat în mijlocul unui bidouville, unde se putea observa de 
o manieră flagrantă contrastul dintre bogăţia societăţii privilegiate şi mizeria celor 
mai săraci. Pe 22 martie 1968, studenţii “gauchişti” ocupă sala de consiliu a 
acestei facultăţi. În săptămânile care urmează, “mişcarea din 22 martie” reunind 
direverse grupări gauchiste, sub conducerea studentului la sociologie Daniel 
Cohn-Bendit, îşi înmulţeşte acţiunile, al căror obiectiv este de a constrânge 
societatea să-şi “arate adevărata sa faţă”, cea a represiunii, botezată pentru 
circumstanţă “fascims”. De fapt, aceşti studenţi, dacă pun în cauză funcţionarea 
Universităţii cu scopul de a antrena alături de ei masa colegilor lor, resping orice 
atitudine sindicalistă. Universitatea nu este pentru ei decât baza de unde ar putea 
pomi revoluţia care ar putea răsturna societatea capitalistă. Or, acest proiect va fi 
servit de greşelile guvernului. Pe 2 mai 1968, facultatea din Nauterre este închisă. 
Studenţii “gauchişti” se mută atunci în Cartierul Latin, unde se bucură de sprijinul 
studenţilor de la Sorbona. Pe 3 mai, poliţia intervine pentru a evacua Sorbona. 
Urmează ciocniri între studenţi şi forţele de ordine, în Cartierul Latin, care 
durează o parte a nopţii. Angrenajul manifestaţie-represiune este deja pomit. Zi după 
zi, cortegii studenţeşti se ciocnesc cu politica, iar confruntările degenerează în 
răzmeriţe. Pe 10 mai sunt ridicate baricade şi veritabile lupte se desfăşoară în 
capitală; vehicule sunt incendiate, există răniţi, însă în ciuda violenţei ciocnirilor, nici 
nu mort Studenţii gauchişti se bucură de sprijinul sindicatului studenţesc, UNEF şi 
a Sindicatului naţional al învăţământului superior. Un climat revoluţionar, provocat 
de studenţi, s-a instalat în Franţa, şi nimeni nu ştie unde se va ajunge. Guvernul, luat pe 
nepregătite, este depăşit de această situaţie neaşteptată (Primul ministru 
Pornpidou este în călătorie în Afganistan). De asernenea, sindicatele şi partidele 

politice nu ştiu cum să analizeze mişcarea, care nu intră deloc în conceptele 
clasice. Singur partidul comunist ia o poziţie fermă; el dezavuează agitația gauchistă 
în care vede “o aliată obiectivă a puterii gaulliste şi a marilor monopoluri capita- 
liste” pentru a diviza forţele democratice. 

De fapt, amploarea mişcării nu poate permite partidelor şi sindicatelor de 
stânga să sernenţină la distanţă, cu riscul de a nu putea beneficia de consecinţele 
politice ale agitaţiei. Prea puţin doritori de a îmbrăţişa lozincile “comunei studen- 
teşti”, ei găsesc totuşi un teren de înţelegere cu aceasta, organizând pe 13 mai 
o mare manifestaţie împotriva represiunii politice, insolită în aceeaşi zi de o 
grevă generală. 

Greva generală din 13 mai reprezintă debutul celei de-a doua faze a eveni- 
mentelor din mai-iunie 1968, calificată drept “faza socială”. Dacă agitația studen- 
țească continuă, atenţia este de-acum înainte atrasă de înmulţirea grevelor cu 
ocuparea locurilor de muncă, care, născute spontan, cuceresc progresiv întreaga 
țară, întinzându-se fără discontinuități până pe 27 mai. Ele încep la uzina 
Sud-Aviation din Nautes de pe 14 mai şi primesc pe 16 mai un sprijin decisiv o 
dată cu ralierea fortăreței muncitoreşti de la Billaucourt, Renault. În ciuda 
eforturilor studenţilor de a lega mişcarea lor de aceea a muncitorilor, aceştia 
rămân neîncrezători şi-şi menţin propriile revendicări. Or, acestea sunt multiple, 
uneori confuze, mergând de la soluţionarea unor probleme strict locale până la 
modificarea condiţiilor de lucru în întreprinderi, de fapt o contestare radicală a 
rolului patronatului, a muncii la bandă sau la revendicarea recunoaşterii respon- 
sabilităţii muncitorului în întreprindere. Deci alături de revendicările clasice apar 
insatisfacţiile datorate modificărilor structurale ale condiţiilor de muncă. Adeseori 
depăşite.de baza lor, sindicatele încearcă să canalizeze mişcarea, străduindu-se 
să articuleze dorinţele confuze ale greviştilor. Din acest punct de vedere, apar la 
lumină două limbaje diferite, cel al CGT, susținut de partidul comunist, care se 
limitează la cererile clasice de majorări salariale şi cel al CFDT (născut în 1964 
din “deconfesionalizarea” majorităţii din CFTC) şi PSU, mai apropiate de “spiritul 
din mai”, care reclamă o profundă modificare a structurilor societăţii şi întreprin- 
derii. Domic să găsească un interlocutor cu care să poată negocia, cu scopul de a 
recăpăta controlul asupra unei situaţii alunecoase, primul ministru Georges 
Pompidou, care-i înmulțește iniţiativele şi deţine primul rol, în timp ce generalul 
de Gaulle este descurajat, decide să deschidă discuţii cu sindicatele şi patronatul. 
El va alege deliberat opţiunea de a da satisfacţie CGT-ului, cel mai puternic dintre 
sindicatele franceze, însă de asemenea cel ale cărui exigenţe păreau cel mai 

putin fundamentale în ceea ce priveşte viitorul. Pe 27 mai, acordurile de la 
Grenelle oferă muncitorilor sporuri salariale, scăderea timpului de lucru, drepturi 
sindicale în cadrul întreprinderii. Însă acest succes al primului ministru nu are 
urmări. Salariaţii de la Renault resping acordurile care le sunt prezentate de 
Georges Séguy, secretar general al CGT. Grvele continuă deci, iar puterea nu a 
reuşit să găsească un punct de sprijin care i-ar fi permis să acţioneze în această 
situaţie imprevizibilă. 

Eşecul negocierilor sociale transferă criza pe terenul politic. Incapacitatea 
puterii de a reacţiona în faţa evenimentelor, tăcerea prelungită a generalului de 
Gaulle care se închide în mutism, după propunerea unui “referendum asupra 
participării” care nu are ecou în opinia publică şi nu joacă nici un rol în eveni- 
mente, oferă sentimentul că succesiunea este deschisă. În faţa acestei impresii 
de vid politic apar soluţii divergente. Pe 27 mai, la stadionul Charlâty, în prezenţa 
lui Pierre Mendès France care este aclamat, însă care rămâne tăcut, studenţii, 
liderii sindicalişti cer profunde reforme. Pe 28 mai, Francois Mitterrand cere 
formarea unui guvern provizoriu, prezidat de Pierre Mendès France (care face 
cunoscut că ar accepta acest mandat dacă i-ar fi încredinţat de stânga unită), el 
însuşi fiind candidat la preşedinţia republicii. Cât despre partidul comunist, 
acesta propune un “guvern popular” ceea ce nimeni nu înţelege prea bine ce ar 
putea să reprezinte, fără ca comuniştii să fie pregătiţi să participe. Această criză a 
puterii îşi atinge punctul culminant pe 29 şi 30 mai o dată cu “dispariţia” gene- 
ralului de Gaulle. În timp ce speculaţiile asupra unei eventuale demisii a şefului 
de stat, care s-ar fi retras la Colombey, sau ar fi plecat în străinătate, îşi fac loc, 
generalul de Gaulle se află la Baden-Baden unde discută cu generalul Massu, 
comandant şef al trupelor din Germania, care pare a-l fi convins să reia situaţia în 
mână. De fapt pe 30 mai, generalul de Gaulle trece la contraofensivă. El anunţă 
dizolvarea Adunării naţionale şi lansează un apel la acţiunea civică a francezilor 
pentru a susține regimul. În aceeaşi seară, sub conducerea principalilor şefi 
gaullişti, 500 000 de persoane răspund la acest apel, defilând pe Champs-Élysées. 
Pentru mişcarea din mai este începutul refluxului. Grevele şi ocuparea uzinelor 
încetează pe rând de-a lungul lunii iunie. Cât despre partidele politice, abandonând 
orice veleitate de a asigura pe moment succesiunea regimului, ele pregătesc ale- 
gerile prevăzute pentru înnoirea adunării naţionale. 

IUNIE 1968-APRILIE 1969: UN AL DOILEA SUFLU 
PENTRU REPUBLICA GAULLISTA? 


q 

Dacă ne-am lua după aparente, contra-ofensiva generalului de Gaulle ar duce 
la o victorie totală a acestuia. El consolidează un regim care părea cu puţin timp 
înainte pe punctul de a se scufunda. Alegerile din 23 şi 30 iunie 1968 sunt într-ade- 
văr “alegeri ale fricii”. Francezii, dintre care mulţi au simpatizat cu lozincile 
mişcărilor din mai, se înspăimântă când îşi dau seama de posibilităţile revoluţio- 
nare pe care acestea le conţineau sau în timp ce înmulţirea grevelor duce pentru 
ei la dificultăţi zilnice (absenţa transporturilor în comun, criza benzinei, birouri 
închise, servicii poştale neasigurate, bănci închise, etc.). Astfel, vor vota masiv 
încă de la primul tur pentru candidaţii gaullişti regrupaţi în “Uniunea pentru apă- 
rarea republicii” (UDR - noul nume al partidului gaullist) în care ei văd candidaţii 
ordinei, în timp ce evită stânga, considerată a fi legată strâns de cei care aduc 
dezordinea şi pe centriştii din opoziţie care, fără a accepta punctele de vedere 
revoluţionare, au arătat o oarecare înțelegere faţă de lozincile mişcărilor din mai. 
În al doilea tur, gaulliştii şi aliaţii lor îşi asigură o victorie zdrobitoare. UDR obţine 
majoritatea absolută a mandatelor (294 din 485), ajungând chiar la trei sferturi 
din locuri împreună cu aliaţii săi republican-independenţi (64 de deputaţi). În 
schimb, stânga este descornpusă în fracțiuni. 

Generalul de Gaulle poate deci să considere că noua adunare îi este devotată. 
Situaţia este pentru el cu atât mai favorabilă, cu cât eşecul electoral al opoziţiei 
antrenează o criză grasă în rândurile acesteia. Federaţia stângii democrate şi 
socialiste este condamnată de eşecul său electoral. Partidul socialist şi radical se 
debarasează de conducerea lui Francois Mitterrand punând capăt tendinței de 


FORȚELE POLITICE ÎN IUNIE 1968 


% din voturile Număr 
exprimate în primul tur de deputați 


Partidul comunist 

FGDS 

Centrul Progresului 

și Democraţiei moderne 
UDR 
Republican-independenți 

fuzionare a diverselor coinponente pe care acesta se străduia s-o promoveze. 
Eşecul electoral antrenează descompunerea coaliţiei opoziţiei de stânga. Acelaşi 
lucru se întâmplă şi în sânul “centrului de opoziţie”. Dacă Jean Lecanuet tămâne 
ireductibil ostil gaullismului, deputaţii centrişti reuniți în sânul grupării “Progres şi 
Democraţie moderhă”, condusă de Jacques Duhamel, doresc o opoziţie mai 
constructivă şi se arată în fapt tentaţi de o raliere la regimul consolidat. Totuşi, 
această victorie a generalului de Gaulle are punctele ei slabe. Majoritatea rezultată 
în urmă scrutinului din 1968 este mai mult conservatoare decât gaullistă şi vetie 
pe şeful său natutal în persoana lui Georges Pompidou, care a fost şeful 
rezistenţei în faţa mişcării revoluționare diù mai. Aleasă pentru a se împotrivi 
acestot mişcări, ea nu este pregătită să accepte schimbările pe care generalul de 
Gaulle înţelege să-le întreprindă ca răspuns în faţa revendicătilor manifestate de- 
a lungul crizei. 

leşit întărit de pe urma votului francezilor, generalul de Gaulle înţelege să 
relanseze regimul, determinând adoptarea unor reforme, care în ochii săi ar răs- 
punđe speranţelor acestora. Aceste reforine au ca temă comună “participarea” 
francezilor. Pentru a inaugura această nouă fază a celei de-a V-a Republici, gene- 
ralul de Gaulle decide.să schimbe oamenii. Spre via nemulţurnire a numeroşilor 
deputaţi UDR el decide să se despartă de Georges Pompidou şi să-l numească în 
locul său ca prim-ministru pe Maurice Couve de Murville, ministru de Finanţe. 
Două reforme esenţiale sunt curând pregătite. Ministrul Educaţiei naţionale, 
Edgar Faure, obține votarea în octombrie 1968 de către o majoritate reticentă, 
însă care se resemnează să dea satisfacţie şefului de stat, o lege de orientare a 
învăţământului superior care prevede principiul autonomiei universităţilor şi 
încredinţează gestiunea acestora reprezentanţilor personalului din învăţământ şi 
studenţilor. Mai fundamentală încă este reforma regională pregătită de Jean-Marcel 
Jeanneney. Aceasta se bazează pe principiul descentralizării şi participării la 
gestiunea: regiunilor a forţelor economice sociale şi culturale. Totuşi, această 
ultimă reforrhă are drept consecinţă o modificare a modului de alegere a 
Senatului, care de aici înainte va trebui să reprezinte nu numai aleşii locali, ci şi 
“forţele vii ale naţiunii”, patronat, sindicat asociații culturale, etc. Este deci nece- 
sar să se ceară poporului o revizuire a Cons-:tuţiei şi, pentru a pune în aplicare 
această revizuire, generalul de Gaulle proț'ine francezilor un referendum în 
aprilie 1969: 

Referendumul din aprilie 1969 va fi ocazia pentru toţi nernulțunmiţii de a se 
coaliza împotriva generalului de Gaulle. Acesta trebuie să se confrunte cu opoziţia 
tradițională a stângii politice şi sindicale, exasperată de respingerea revendicărilor 

salariale forrnulate în martie 1969. Însă, în afara acestei opoziții, care nu a reuşit 
niciodată să constituie o majoritate, şeful statului vede ridicându-se împotriva lui, 
mai mult sau mai puţin deschis o parte din susţinătorii săi tradiţionali, Mai întâi, 
mediile de afaceri care ar fi dorit o devalorizare a monedei care să le permită să 
recupereze creşterile salariale consirţite în iunie 1968, însă pe care generalul de 
Gaulle o refuză. Apoi, Valéry Giscard d'Estaing şi o parte a republican-indepen- 
denţilor, care îşi accentuează distanţarea faţă de gaullişti şi cheamă electoratul să 
voteze “nu”. Figurează în egală măsură printre opozanți centrişti şi o mare parte a 
notabilităţilor ostile reformei Senatului care, cum ar fi preşedintele acestei Adunări, 
Alain Poher, îi sfătuiesc pe francezi să dea un răspuns negativ. În fine ar trebui 
adăugată opoziţia mai voalată a unei părţi a deputaţilor UDR aleşi în 1968, care 
s-au arătat ostili politicii “de participare” în universităţi şi în regiuni şi care, fără a 
se pronunţa deschis împotriva preşedintelui republicii, nu duc decât o campanie 
foarte slabă, lipsită de convingere, pentru un “da” la referendum. Teama de vid 
politic care de atâta vreme a menţinut în jurul generalului de Gaulle un electorat 
conservator adeseori derutat de luările sale de poziţie, nu mai există. Georges 
Pompidou, “pus în rezerva Republicii” de către şeful de stat a făcut public în 
ianuarie 1969, cu ocazia unei călătorii la Roma, faptul că ar candida la eventuale 
elegeri prezidenţiale viitoare. Chiar dacă fără a avea legătură cu acest referendum, 
hotărât mult mai târziu, această decizie a avut drept efect asigurarea mediilor 
conservatoare, arătându-le că o eventuală plecare de la putere a generalului de 
Gaulle nu ar fi un salt în necunoscut, ci mijlocul de a-l aduce la putere pe omul 
care şi-a demonstrat abilitatea în mai şi iunie 1968. Acest aport al voturilor 
conservatorilor adăugat tradiţionalei opoziții de:stânga explică de ce pe 27 aprilie 
1969, referendumul a fost respins cu 53,2% din voturi,. A doua zi, generalul de 
Gaulle, considerându-se dezavuat prin votul universal îşi va da demisia. El se 
retrage din viaţa politică, păstrând tăcerea până la moartea sa, pe 9 noiembrie 
1970. O dată cu plecarea sa de pe scena politică este şi sfârşitul “Republicii 
gaulliste”. O pagină esenţială a istoriei politice a Franţei tocmai a fost întoarsă. 

PREŞEDINŢIA LUI 
GEORGES POMPIDOU (1969-1974) 


NEO-GAULLISMUL LUI GEORGES POMPIDOU 


D O 
Demisia generalului de Gaulle părea să deschidă calea lui Georges Pompidou. 


Prim-ministru între 1962 şi 1968, considerat până la această dată drept “succesorul” 
oficial al generalului, reorganizator şi şef al UDR, privit de marea majoritate ca 
salvatorul regimului în timpul crizei din mai, el pare a avea în mână toate 
atuurile. Cu atât mai mult cu cât îşi făcuse publică dinainte candidatura. O tenta- 
tivă a unor gaullişti de a-i opune pe Maurice Coure de Murville, prim-ministru în 
exerciţiu, este tărăgănată. Georges Pompidou se bucură de sprijinul UDR, înregis- 
trează ralierea lui Valery Giscard d'Estaing şi a republican-independenţilor şi pe 
cea a unei părţi a centriştilor, conduşi de Jacques Duhamel, Joseph Foutanet şi 
René Pleven. 

La stânga, dezbinarea este atât de mare încât nu există cu adevărat nici un 
adversar serios, din moment ce există patru candidați, un comunist (Jacques 
Duclos), un socialist (Gaston Defferre care anunță că în caz de succes îl va numi 
pe Pierre Mendès France prim-ministru), un membru PSU (Michel Rocard) şi 
troţkistul Alain Krivine. Principalul adversal al lui Georges Pompidou este 
preşedintele Senatului, Alain Poher, în jurul căruia se formează un veritabil 
curent de opinie care depăşeşte foarte larg rândurile centriştilor cărora el le 
apartine. Totuşi, declararea candidaturii lui Alain Poher şi luările sale publice de 
poziţie antrenează un net recul al intenţiilor de vot în favoarea sa. Încă de la 
primul tur, Georges Pompidou este la distanţă în frunte, devansându-i pe Alain 
Poher şi Jacques Duclos, în timp ce Gaston Defferre cunoaşte un serios eşec, 
adunând de-abia 5% din voturi (mai puţine şi decât Michel Rocard), ceea ce 
oferă măsura crizei partidului socialist. În al doilea tur, fostul prim-ministru obține 
cu uşurinţă victoria în faţa preşedintelui Senatului cu 57,5% din voturi. 

În decursul campaniei sale electorale, Georges Pompidou defineşte un 
“neo-gaullisrn” pe care îl botează “deschidere în continuitate”. Succesor al unei 
personalităţii istorice excepţionale ca generalul de Gaulle, noul şef de stat are 
inteligența de a nu voi să imite stilul predecesorului său. Însă înţelege să arate că 
el rămâne fidel trăsăturilor majore ale politicii acestuia. Astfel, elementele de 
continuitate sunt nurneroase, şi din acest punct de vedere, preşedinţia lui Georges 

Pompidou este aceea a implantării în profunzime a instituţiilor într-un context al 
unei vieţi democratice normale şi, ca urmare a normalizării unui regim despre 
care se putea considera înainte că era legat strict de figura particulară a gene- 
ralului de Gaulle. În special, practica constituţională care face din preşedintele 
republicii depozitarul, practic fără rivali, al autorităţii de stat, este menţinută. De 
asemenea, politica externă de independenţă naţională bazată pe deținerea armei 
nucleare, este continuată. În fine, calea dezvoltării economice, în special prin 
modernizarea industriei, este în continuare consolidată. Însă, trăgând învăţăminte 
din eşecul generalului de Gaulle în aprilie 1969, noul şef de stat înţelege în egală 
măsură să practice o politică de deschidere, şi în aceasta constă originalitatea sa. 
Această deschidere este în mod mai evident marcantă în decursul primei faze a 
preşedinţiei, între 1969 şi 1972, şi ea datorează enorm personalităţii primului 
ministru, Jacques Chaban-Delmas. 


JACQUES CHABAN-DELMAS: 

FAZA REFORMATOARE (1969-1972) 

i 

Deschiderea politică este înainte de toate opera lui Georges Pompidou. Ea 

este în principal orientată către centrişti şi republicani-independenţi, adică către 
forţele al cărui sprijin i-a lipsit generalului de Gaulle în 1969. Dacă noul şef de stat 
îl numeşte prim-ministru pe vechiul gaullist Jacques Chaban-Delmas, considerat 
un om al dialogului şi reformator, el obţine reîntoarcerea la guvernare ca ministru 
de Finanţe a lui Valery Giscard d'Estaing (care a cerut să se voteze cu “nu” la 
referendum) şi a celor trei lideri ai centrismului care l-au sprijinit în iunie, Duhamel, 
Fontanet, Pleven. Aceştia constituie atunci un nou partid, Centrul Democraţiei şi 
Progresului, care devine al treilea stâlp al majorităţii (în timp ce Centrul democrat 
al lui Jean Lecanuet rămâne în opoziţie). Acestor aliaţi el le oferă satisfacţie, 
tranşând cu practica generalului de Gaulle şi permiţând astfel să se vorbească de 
un “neo-gaullism”: respect arătat Parlamentului (Jacques Chaban-Delmas îşi 
prezintă programul în faţa Adunării naţionale şi reînnoadă bune relaţii cu Senatul, 
ignorate de generalul de Gaulle până într-acolo încât în 1962 preşedintele acestuia, 
Mounerville, îl acuzase pe primul ministru de “delict în exerciţiul funcţiunii”; 
sprijin acordat politicii economice ortodoxe a lui Valéry Giscard d'Estaing, care, 
după devalorizarea francului în august 1969, dorită de mediile de afaceri, fixează 
ca regulă echilibrul bugetar, efortul de a înnoda relaţii amicale cu Statele Unite şi 
URSS fără a pune prin aceasta în cauză politica de independenţă; în fine, 
acceptarea deschiderii negocierilor pentru intrarea Marii Britanii în Piaţa Comună 

şi relansarea “Europei verzi”. Toate acceste măsuri au drept rezultat consolidarea 
sprijinului adus regimului de electoratul moderat şi de centrişti, pe care generalul 
de Gaulle nu-i menajase. 

Însă deschiderea neo-gaullistă merge mult mai departe de aceste măsuri, ca 
urmare a politicii lui Jacque Chaban-Delmas, care, depăşind cu mult intenţiile lui 
Georges Pompidou, încearcă la rândul său o deschidere către stânga politică şi 
sindicală. Înconjurat de o echipă de oameni de stânga, foşti colaboratori ai lui 
Mendes France (ai cărei principali membri sunt Jacques Delors şi Simon Nora), 
primul ministru anunță Adunării naţionale intenţia sa de a edifica în Franţa o 
“nouă societate”. O întreagă serie de măsuri concrete urmează: liberalizarea 
radio-televiziunii a cărei funcţionare este descentralizată şi care se bucură de o 
mare autonomie; punerea la punct a unei reforme regionale, mai timidă decât 
aceea din 1969, dar care amorsează descentralizarea, în 1972; modernizarea 
industriei franceze acărei concentrare este încurajată, în timp ce este pus accentul 
pe inovaţie, pe înnoire şi exporturile sunt stimulate. Însă, partea cea mai originală 
a programului “noii societăţi” este latura socială, destinată să evite tensiunile şi 
crizele, favorizând dialogul între partenerii sociali şi repartizând mai echitabil 
“beneficiile creşterii”. O mare parte a aspirațiilor lumii salariale se găseşte astfel 
îndeplinită. Primul ministru instaurează o politică contractuală, care stabileşte 
contacte permanente între stat, patronat şi sindicate. Salariaţii participă la benefi- 
ciile creşterii economice graţie încheierii contractelor progresive în întreprinderile 
de stat şi instituirii aşa-numitului SMIC (Salariu minim interprofesional de creştere), 
care indexează salariul minim o dată cu creşterea economică. Un nou regim de 
convenţii colective este stabilit. În fine, cum o promisese Georges Pompidou, 
plata salariilor cu luna face mai puțin precară situaţia a numeroşi salariaţi, până 
atunci plătiţi la ziua de muncă. 

Această politică de deschidere către stânga a primului ministru provoacă 
agitaţie în rândurile majorității. Numeroşi deputaţi sunt indignaţi că guvernul pare 
mai preocupat de a satisface adversarii săi decât segmentele opiniei publice care 
îl susțin, şi ale căror opțiuni sunt în mod evident mai conservatoare, cu atât mai 
mult cu cât nici sindicatele, nici partidele de stânga nu par să observa mâna care 
le este întinsă. Georges Pompidou însuşi nu-şi ascunde reticenţele faţă de “noua 
societate” pe care o consideră o formulă ????, şi temându-se că nu va conduce 
decât la un eşec. Cu atât mai mult, el este şocat de faptul că primul ministru a 
prezentat un vast program de orientare, în timp ce în ochii săi acesta este rolul 
şefului de Stat. Însă, până în 1971 această politică se bucură de un sprijin extrem 
de favorabil al opiniei publice, ceea ce interzice manifestarea prea deschisă a 
rezervelor. Sondajele arată excepţionala popularitate de şefului de stat şi a 

primului său ministru. Algerile sunt succese pentru majoritate. De fapt, singurele 
dificultăţi vin din partea acesteia. Mai întâi, fidelii generalului de Gaulle, neliniştiţi 
de politica de deschidere şi care se tem ca noua echipă să nu trădeze “moștenirea”. 
Unii vor părăsi UDR, estimând că acesta se îndepărtează de vederile generalului 
de Gaulle. Alţii, fără a merge până la ruptură, îşi manifestă vigilenţa regrupându- 
se în adunarea “Prezenţă şi acţiune a gaullismului” din jurul lui Pierre Messmer, 
care face dovada unei anumite neîncrederi faţă de şeful statului. Mai numeroşi 
sunt, în sânul majorităţii, aceia care sunt nemulţumiţi de politica primului minis- 
tru şi în cheamă în sprijin împotriva acestuia pe preşedintele republicii. Este cazul 
unui număr de deputaţi UDR ostili măsurilor liberale ale primului ministru, sau 
republican-independenţilor dornici de a se demarca de gaullism. Însă, atâta 
vreme cât opinia publică îşi manifestă sprijinul faţă de politica urmată, aceste 
rezistenţe par marginale. Ele capătă importanţă începând cu 1971, în timp ce se 
manifestă o oarecare uzură a guvernării. O serie de scandaluri politico-financiare, 
revelate de “scurgeri de informaţii” a căror origine pare a se găsi la ministerul 
Finanţelor, compromit mai mulţi deputaţi UDR şi aruncă o lumină puţin favorabilă 
asupra partidului gaullist şi a liderului său, Jacques Chaban-Delmas. Publicarea 
de către săptămânalul Le Canard Enchaine a staelor de impozite ale acestuia, 
care arată că, graţie dispoziţiilor de altfel legale ale “creditului pe impozite”, 
primul ministru nu plăteşte decât extrem de scăzute impozite pe venit, îi slăbeşte 
şi mai mult poziţia. În fine, rivalitatea care opune şefului de stat pe primul ministru 
se accentuează în 1972. În primăvară, dornic să reia în mâini frâiele puterii, 
Georges Pompidou are ideea de a propune francezilor un referendum pe ideea 
extinderii Pietei comune cu Marea Britanie. Algere în aparenţă abilă pentru că 
întregul electorat al majorităţii ar fi trebuit să o aprobe, gaulliştii - din fidelitate 
faţă de şeful de stat, centriştii şi republicanii - independenţi - din convingere euro- 
peană, în timp ce opoziţia de stânga se va diviza în mod necesar între socialişti, 
partizani ai ideii europene şi comunişti care îi sunt ostili. De fapt, referendumul 
este fiasco. Socialiştii dejoacă proiectele şefului de stat preconizând absenteismul; 
or, dacă voturile de “da” sunt mai numeroase de departe, atitudinea socialiştilor 
şi indiferența francezilor faţă de problemă fac ca aproape 40% dintre francezi să 
se abţină. Acest semi-eşec al şefului de stat coincide cu un succes al primului 
ministru. Dornic să-şi consolideze poziţia, el cere în iunie un vot de încredere 
Adunăriii naţionale şi obţine o foarte largă majoritate. La începutul lui iulie, deza- 
vuând votul Adunării, preşedintele îl demite pe primul ministru. El s-a decis să 
impună propria sa amprentă guvernării şi să nu mai tolereze un prim-ministru 
care duce o politică proprie. 

PIERRE MESSMER: 
O FAZĂ CONSERVATOARE (1972-1974) 


Numindu-l drept succesor al lui Jacques Chaban-Delmas pe Pierre Messmer, 
multă vreme ministru al armatei în timpul generalului de Gaulle, preşedintele 
Pompidou subliniază anumite intenţii. În primul rând, chemând în fruntea guver- 
nului pe fondatorul organizaţiei “Prezenţă şi acţiune a gaullismului”, îşi manifestă 
voinţa de a reveni la tradiţia generalului de Gaulle, punând capăt speculațiilor 
asupra politicii “de deschidere”. În al doilea rând, alegând un om cunoscut a fi un 
gaullist viguros, disciplinat, puţin popular în rândurile opiniei publice şi necău- 
tând să obţină un spor de popularitate, el arată că înţelege să urmărească de 
mai aproape deciziile guvernului. În fine, numind prim-ministru un om înclinat 
spre austeritate, puţin deschis concesiilor, înţelege să pună capăt fazei liberale 
şi să recucerească electoratul majoritar, în momentul în care reorganizarea 
stângii necomuniste lasă ppuţine speranţe deschiderii încercate de Jacques 
Chaban-Delmas. Într-adevăr imediat după strivitoarea înfrângere de la alegerile 
prezidenţiale din 1969, partidul socialist a trecut la reorganizarea sa, moderni- 
zându-se şi schimbând vechii conducători (în 1970, Alain Savary înlocuieşte pe 
Guy Mollet în funcţia de secretar general) şi mai ales întreprinzând un proces de 
fuzionare cu cluburile socializante şi grupările care s-au desprins după 1958. În 
1971, la congresul de la Epinay-sur-Seine, acest proces va duce la intrarea în par- 
tidul socialist a convenției instituţiilor republicane condusă de Francois Mitterrand. 
Graţie sprijinului lui Pierre Mauroy şi Gaston Defferre, care conduc cele două 
puternice federaţii din nord şi din Bouches-du-Rhône, ca şi celui al aripii stângi al 
partidului socialist, CERES, condusă de Jean-Pierre Chevènement, François 
Mitterrand este ales prim-secretar al noului partid pe baza unui program de unifi- 
care a stângii şi de reechilibrare a acesteia în favoarea socialiştilor, învingându-l 
pe Alain Savary, susținut de conducătorii tradiţionalişti ai SFIO. În mai 1972, 
comuniştii şi socialiştii semnează în vederea alegerilor din 1973 un program 
comun de guvernare. În faţa pericolului unei stâng unite, preşedintele republicii 
este hotărât să-şi recâştige electoratul înaintea alegerilor legislative din 1973. 

Şeful de stat şi primul ministru imprimă o nouă linie politicii franceze. 
Adunarea naţională, deja dezavuată prin numirea lui Pierre Messmer, şi care se 
găsea de altfel atunci în vacanţă, nu este convocată pentru a i se aduce la cunoş- 
tinţă programul de guvernare, manieră evidentă de a arăta că nu este considerată 
deloc ca o sursă a suveranităţii. Radio-televiziunea îşi pierde autonomia; este 
numit ca preşedinte Arthur Conte, un apropiat al lui Georges Pompidou, iar liberalii 
sunt îndepărtați de aici. Fără a schimba prea mult politica predecesorilor lor, noii 

miniştrii îşi modifică cel puţin discursul, oferind, uneori cu greu, sentimentul că 
noul guvern este un guvern combativ, cu vederi conservatoare. Scopul acestei 
acţiuni este evident electoral: este vorba de a recâștiga un electorat dezamăgit de 
deschiderea şi proiectele sociale ale lui Jacques Chaban-Delmas. 

Alegerile din primăvara lui 1973 par a demonstra că operaţiunea a reuşit. 
Georges Pompidou a organizat el însuşi majoritatea, pe baza candidaturii unice, 
sprijindu-se pe republicani-independenţi şi centriştii raliaţi din C.D.P. Dacă majo- 
ritatea câştigă ca număr de voturi după primul tur însă foarte strâns, în timp ce 
partidul comunist progresează, ca şi socialiştii, care nu reuşesc totuşi saltul 
scontat, iar centriştii de opoziţie (care se numesc din 1971 “Reformatori” şi 
regrupează Centrul Democrat şi Radicalii) stagnează la un nivel foarte scăzut, 
rezultatele turului doi par destul de nesigure. De fapt, totul pare să depindă de 
decizia reformatorilor. Dacă aceştia se vor desista pentru gaullişti sau pentru 
opoziţia de stânga, majoritatea se va menţine sau va fi răsturnată. Între cele două 
tururi, Jean Lecanuet îl întâlneşte pe Pierre Messmer şi decide să ceară alegă- 
torilor săi să voteze pentru majoritate. Graţie acestei ralieri, gaulliştii obțin un 
avans net ca număr de mandate. Tacticalui Georges Pompidou pare să fi reuşit. 
Majoritatea este conslidată, stânga rămâne de departe minoritară. Şeful statului 
este stăpânul jocului politic şi pare a dori să conducă personal, din moment ce 
guvermul Messmer, remaniat după alegeri, cuprinde mai mulţi miniştri apropiaţi 
şefului de stat, colaboratori sau amici ai acestuia. 


FORȚELE POLITICE ÎN MARTIE 1973 


% din voturile Număr , 
exprimate în primul tur de deputați 


Partidul comunist 21,40 73 
Socialisti și radicalii stânga 20,71 102 
Reformatori 12,88 34 
Uniunea Republicanilor Progresului 34,02 268 
- UDR 183 
- Republicani-independenți 55 
- Uniunea centristă 30 

Or, împotriva oricăror aşteptări, imediat după alegeri, se constată o oarecare 
şovăială în acţiunile puterii. Franţa nu reacţionează deloc în faţa războiului de 
Kippur, care reprezintă totuşi un eveniment major pe planul politic mondial. Ea 
pare deconcertată în faţa şocului petrolier care urmează. Grave mişcări sociale 
se produc, cum ar fi ocuparea uzinelor Lip de către personalul lor, fără ca guvernul 
să reuşească să manifeste o atitudine clară cu privire la conflict. De fapt, această 
cvasiparalizie a puterii are o legătură cu zvonurile care circulă asupra stării de 
sănătate a preşedintelui republicii. Din toamna lui 1973, cursa pentru succesiune 
este practic deschisă. Veléry Giscard d'Estaing, care se preocupă intens de imagi- 
nea sa în rândurile opiniei publice, se prezintă ca un candidat potenţial. De altfel, 
Conferinţa de la Nantes a UDR se distanțează public de politica guvernamentală 
şi îl susține pe Jacques Chaban-Delmas, a cărui popularitate în rândurile opiniei 
publice este revelată de sondaje şi pe care partidul gaullist îl învesteşte practic ca 
succesor al şefului de stat, spre marea supărare a colaboratorilor şi fidelilor 
acestuia, cum ar fi Jacques Chirac care nu-i vor ierta primarului din Bordeaux 
faptul de a fi pozat în succesor al preşedintelui încă din timpul vieţii acestuia. 

Moartea preşedintelui Pompidou pe 2 aprilie 1974 închide o epocă. El dispărea 
în momentul în care se încheie prodigioasa expansiune economică care a 
marcat Franţa postbelică. La moartea sa, el nu lasă un succesor desemnat însă 
lasă o majoritate în care fiecare dintre lideri poate spera la victorie şi la a reuni 
componentele diverse care l-au susținut pe preşedintele defunct, situaţie care 
prezintă totuşi unele pericole,pentru căpoate genera rivalități sinucigaşe în rândul 
gaulliştilor. În fine, gaullismul, până atunci fără un adversar de talia sa, va trebui 
de aici înainte să se confrunte cu partidul socialist condus de Francois Mitterrand 
care este în evidentă ascensiune. Dacă lasă succesorilor săi o moştenire dificilă, 
totuşi rolul lui Georges Pompidou a fost considerabil: normalizând instituţiile 
până atunci considerate ca apanajul generalului de Gaulle, el a înrădăcinat cea 
de-a V-a Republică în viaţa politică franceză şi a făcut din aceasta un regim 
acceptat de ansamblul forţelor politice. O dată cu el, pentru prima dată după 
1958, forma regimului încetează să mai facă obiectul dezbaterii politice. 

FRANȚA ÎN PERIOADA 
CREŞTERII ECONOMICE 
(1950-1974) 


mm (apitolul 20 


Între 1950 şi 1974, Franţa cunoaşte o perioadă de expansiune 
economică puternică şi regulată, beneficiind de un mediu internațional 
favorabil, de o deschidere spre piețele externe, de o puternică 
creştere demografică şi de intervenţia statului în economie. 
Inflația, care stimulează creşterea, are totuşi consecinţe financiare, 
monetare şi sociale grele. Pe de altă parte, expansiunea este 
selectivă: ea priveşte înainte de orice industria şi serviciile, 
agricultura suferind un declin relativ, dezechilibrele regionale fiind 
agravate în ciuda derulării unei politici de amenajare a teritoriului, 
iar comerțul exterior, esențial pentru creşterea economică, arată 
semne de fragilitate. Asistăm la o profundă bulversare a structurilor 
societății, în defavoarea țăranilor şi a micilor patroni şi în beneficiul 
clasei mijlocii salariate. şi, dacă viaţa cotidiană se transformă şi se 
uniformizează, creşterea nu pune totuşi capăt inegalităților. 

CONDIŢIILE CREŞTERII ECONOMICE 


UN MEDIU INTERNAŢIONAL FAVORABIL 
q 

Creşterea spectaculoasă pe care o cunoaşte economia franceză între 1952 şi 
1974 se explică în primul rând printr-un mediu internațional extrem de favorabil. 
Într-adevăr, toate marile tări industrializate cunosc în acest moment o fază de 
creştere regulată şi continuă. lar Franţa, în ciuda dificultăţilor proprii legate mai 
ales de războaiele coloniale, participă destul de puternic la această creştere. 
Căci, spre deosebire de atitudinea sa tradiţională, ea este de acum mult mai bine 
integrată decât înainte în marile tendinţe de schimburi internaţionale. 

Această integrare este foarte strâns legată de condiţiile reconstrucției. Aceasta 
nu a fost posibilă decât graţie ajutorului financiar al Statelor Unite care, între 1945 
şi 1947, au oferit Franţei circa două miliarde de dolari fie sub o formă nerambur- 
sabilă, în mărfuri sau în bani, fie sub forma unor împrumuturi cu o dobândă 
foarte scăzută. Începând din 1948, o sumă echivalentă este atacată în cadrul 
planului Marchall. Graţie acestui ajutor Franţa poate finanța importurile care îi 
sunt necesare pentru a-şi reconstrui economia. Însă în acelaşi timp în care ajută 
Franţa, Statele Unite o determină să suprime diversele obstacole în calea libertăţii 
comerţului, cum ar fi contingentările, barierele vamale ridicate, subvenţiile ame- 
ricane. În egală măsură, voinţa americană este cea care va determina Europa să 
creeze Organizaţia europeană de cooperare-economică (OECE) din care Franţa 
face parte, tocmai pentru a primi o cotă parte din ajutorul Marshall, pe care acest 
organism are sarcina precisă de a-l repartiza. 

Însă aspectul fundamental al acestei intrări a Franţei în schimburile comerciale 
este construcţia europeană. Începând cu crearea CECO în 1951 şi traversând 
diversele etape ale construcţiei Europei economice, Franţa este progresiv deter- 
minată de orientare spre piaţa internă. Ea acceptă pe rând libera circulaţie a 
mărfurilor în Europa celor Şase, elaborarea unei politici comerciale comune faţă 
de ţările terţe, punerea la punct a unui tarif extern comun şi în final instaurarea 
unei politici agricole comune. Ea renunţă astfel la orice naționalism economic 
pentru a intra într-o vastă piaţă de 200 de milioane de locuitori. Totodată ea se 
găseşte direct integrată în remarcabila creştere a lumii industriale ai cărei cam- 
pioni sunt unii din partenerii săi, cum ar fi Germania sau Italia. 

O PUTERNICA CREŞTERE DEMOGRAFICA 

O- q—— 

În afara acestor condiţii internaționale, creşterea economică are de asemenea 
şi cauze naţionale şi în primul rând figurând aici creşterea demografică. Într-ade- 
văr, între 1946 şi 1978, populaţia franceză a crescut cu 13 milioane de locuitori, 
faţă de numai 1 800 în 1946. Ea va ajunge în decursul acestor ani de la 40 la 53 
milioane de locuitori. Această foarte importantă creştere se explică prin două 
fenomene conjugate, excedentul natural al naşterilor faţă de decese şi o puter- 
nică imigrare. 

Creşterea naturală a populaţiei se explică înainte de toate printr-o puternică 
reivigorare a natalității. Aceasta contrastează cu situaţia anilor antebelici; în care 
numărul deceselor avea tendinţa de a-l depăşi pe cel al naşterilor. 

Dimpotrivă, după 1945, r. ta natalității creşte de o manieră spectaculoasă (20 
de naşteri pe an la 1 000 de k =uitori între 1946 şi 1954) chiar dacă are o oarecare 
tendinţă de frânare după aceea (18%o între 1955 şi 1964, 17%o între 1965 şi 1974). 
Aceasta în timp ce rata mortalităţii se stabilizează la 11%o. 


EVOLUȚIA NUMĂRULUI ANUAL DE NAȘTERI ÎNTRE 1935 ȘI 1980 


NUMĂRUL DE NA TERI, în mii) 


2 3 ci AZI la vârsta qapana 

"i ; ; a celor născ 
"Baby boom" A E i A În perioada 
968 [N zi boom" 


1964, 7 ; : 
> Diminuarea x+ 
N fecundității anuale 

Sursa: Economie şi statistică, INSEE, 1974 Epee Estimare 


În acelaşi timp, nevoia de mână de lucru, generată de numărul scăzut al 
populaţiei active, care va rămâne insuficient până în 1965, încurajează o puternică 
mişcare de imigrare. Într-adevăr, populația franceză cuprinde un mare număr de 


pensionari (este o consecință a creşterii mediei de viață) şi de tineri care nu sunt 

încă la vârsta activă (rezultat al creşterii natalității). Astfel, Franţa va încerca să 
atragă muncitori străini care să înlocuiască pe francezi în locurile de muncă în 
care mâna de lucru lipseşte, adică muncile cele mai grele şi cele mai prost 
plătite. Către 1974, populaţia străină în Franţa se apropie de 4 milioane, veniţi 
cea mai mare parte din regiunea mediteraneeană (din Magreb, Portugalia, 
Spania, Italia). 

Acest dinamism dernografic constituie un factor stimulator pentru economia 
franceză. Într-adevăr, o populaţie tânără are nevoie de bunuri de folosinţă înde- 
lungată (locuinţe, diverse echipamente), de produse de consum curent (alimen- 
tatie, îmbrăcăminte, medicamente), de servicii (transporturi, agrement, educaţie, 
sănătate) a căror satisfacere impune un mare efort economic. Această cerere 
este cu atât mai puternică cu cât ea este însoţită de o urbanizare crescândă a 
populaţiei: orăşenii reprezintă de aici înainte aproape trei sferturi din populaţia 
Franţei. lar majoritatea acestor orăşeni locuiesc în marile oraşe unde îşi însuşesc 
noile obişnuinţe de consum în masă, legate de căutarea confortului şi voinţa de a 
achiziţiona bunuri din motive de prestigiu social. 


UN ROL SPORIT AL STATULUI 


Er 
În fine, intervenţia statului în economie constituie a treia condiţie fundamen- 


tală a creşterii economice franceze. Naţionalizările din 1945-1946 au făcut ca 
statul să devină un producător de bunuri şi servicii. Ele au dat naştere unor mari 
întreprinderi, care au acaparat totalitatea transportului feroviar (SNCF), cea mai 
mare parte a sectorului energiei, Charbonnages de France, Electricité de France, 
Gaz de France, Comisariatul pentru energie atomică, La Campagnie française 
des p&troles, majoritatea transportului aerian şi maritim, Air France, Air Inter, La 
Companie générale trans-atlantique, a industriei aeronautice o dată cu SNIAS şi 
SNECMA, societăţi de publicitate şi informaţie (Agenţia Havas, Radio nationale), o 
parte a industriei automobilului Renault... În paralel, măsurile luate în 1945 
instaurează controlul exercitat de către stat asupra creditului şi finanţării generale 
a economiei. Nationalizarea completă a Băncii Franţei face de acum înainte din 
aceasta un organism public, ai cărui administratori sunt numiţi de Consiliul de 
miniştri. O mare parte a activităţii de credit, intră de asemenea în mâinile statului 
o dată cu naţionalizarea marilor companii de asigurări şi a celor patru mari bănci 
de depuneri: Credit Lyonnais, Société Generale, Comptoir national d'escompte 
de Paris, Banque national pour le commerce et l'industrie. În fine, instituirea 
Consiliului naţional al creditului permite statului să exercite un control asupra 

organismelor bancare private. Trebuie adăugat că, prin intermediul cecurilor 
poştale, al Casei de economii şi Casei de depunerii şi consemnaţiuni (care 
drenează fondurile de securitate socială, pensiile, etc.), el are mijloacele de a-şi 
asigura sumele necesare nevoilor sale de trezorerie. O parte foarte importantă a 
acestor disponibilităţi plasate în mâinile statului a servit la finanţarea cheltuielilor 
reconstrucției, apoi a modernizării unor vaste sectoare ale economiei. În 1949, 
47% din investiţii provin din fonduri publice. Această parte este încă de 30% în 
1958 şi în anii care urmează. “Casa de depuneri” a devenit banca colectivităţilor 
locale, a amenajării teritoriului, a întreprinderilor publice şi a locuinţelor sociale. 

În fine, aspectul cel mai spectaculos al intervenţiei statului este fără îndoială 
planificarea căre îi permite să orienteze şi să stimuleze dezvoltarea economică. 
Ca urmare a planului Monnet, o serie întreagă de planuri organizează modalităţile 
creşterii şi se străduiesc să remedieze dezechilibrele constatate. Al doilea plan 
(planul Hirsch, 1954-1957) pune accentul pe industriile de bunuri de consum, 
creşterea productivităţii, locuinţe şi amenajarea teritoriului, al treilea plan (1958-1961) 
încearcă să pună capăt deficitul finanţării externe şi inflaţiei; al patrulea plan 
(1962-1965) care ţine cont de creşterea demografică este acela al investiţiilor 
publice. Totuşi, începând cu 1963, acest rol fundamental al statului ca dirijor al 
economiei începe să se estompeze în favoarea iniţiativei private. Sub influenţa lui 
Valéry Giscard d'Estaing, ministru de finanţe aproape fără discontinuități până în 
1974, investiţiile private sunt încurajate şi se substituie parţial intervenţiei organis- 
melor publice. Al cincilea şi al şaselea plan (1965-1970 şi 1971-1975) diminuează 
ajutorul acordat de Stat întreprinderilor publice pentru a le pune în concurenţă cu 
sectorul privat şi acordă prioritate sectorului industrial capabil să facă faţă com- 
petiţiei internaţionale. 


CREŞTERE ECONOMICĂ ŞI ÎNFLAŢIE 


O CREŞTERE DE DURATĂ, RAPIDĂ ŞI REGULATĂ 
q 
Din 1946 în 1973, Franţa a cunoscut cea mai durabilă şi mai puternică 
creştere economică din istoria sa. Pe durata a maii mult de un sfert de secol, 
producţia franceză de bunuri şi servicii înregistrează în fiecare an o creştere faţă 
de cifrele anului precedent. Această expansiune prelungită este de altfel remar- 
cabil de puternică dacă o comparăm cu aceea a altor perioade istorice, din 

CREȘTEREA PRODUCȚIEI FRANCEZE 


Evoluție — 
250 (indice 100 m 1929) 

Rezumatul dezvoltării franceze, éd. du Seuil, 1973 

moment ce rata sa medie anuală este cel puţin egală şi în general superioară 
cifrei de 5%. Această lungă şi puternică înflorire constituie pentru Franţa un 
record istoric, pe care însă, pentru a-l judecat la adevărata sa măsură trebuie să-l 
comparăm cu cel al țărilor străine din aceeaşi perioadă. Vom observa că Franţa 
întrece Marea Britanie şi Statele Unite (ale căror rate de creştere anuală se 
situează la 2,7 şi respectiv 3,6%, țări care însă au plecat de la un nivel mult mai 
ridicat), însă este întrecută de campionii “miracolelor economice”, Italia (5,5%), 
Germania Federală (peste 6%), Japonia (aproape 10%). 

Această creştere franceză este relativ regulată. Se constată că dacă rata de 
5% este una medie, aceasta nu rezultă dintr-o succesiune de perioade de criză şi 
de expansiuni brutale, cum era întotdeauna cazul în trecut. Aceasta nu înseamnă 
că toţi anii sunt identici: aceia care urmează eliberării înregistrează rate specta- 
culoase, extrem de ridicate (10% în 1947, 13% în 1948), însă Franţa porneşte de la 
un nivel foarte scăzut imediat după război. Începând din anii 1950, progresia 
producţiei franceze este aproape constantă. În plus, ea se vede frânată de politicile 
de luptă împotriva inflaţiei, care diminuează investiţiile sau “scumpesc” creditul. 
Este cazul, de exernplu, în 1952-1953 al politicii de stabilizare a lui Antoine Pinay, 
în 1958-1959 al celei de-a doua experienţa Pinay şi al efortului de “asanare” a 
economiei franceze care urmează întoarcerii la putere a generalului de Gaulle şi, 
încă, în 1965-1966, când “planul de stabilizare” al lui Valéry Giscard d'Estaing îşi 
face sintetic efectele. Totuşi, nu este vorba de crize, ci de simple încetiniri ale 
creşterii. Aceasta, timp de peste douăzeci şi cinci de ani apare deci ca un fenomen 
continuu, pe punctul de a-i face pe economişti să creadă că stăpânirea factorilor 
economici făcuse să dispară definitiv posibilitatea unei veritabile crize. 

Totuşi, fenomenul incontestabil pozitiv pe care-l constituie creşterea este 
însoţit de o inflaţie permanentă, explicabilă în parte, dar care reprezintă în egală 
măsură o ameninţare pentru continuarea acesteia dintâi. 


AMENINŢAREA PERMANENTA A INFLAŢIEI 
q 
După eliberare, creşterea economică franceză este însoţită de o spectacu- 
loasă creştere a preţurilor (155% între 1949 şi 1968) datorată inflaţiei. Aceasta a 
fost în perioada respectivă un fenomen mondial, însă Franţa a fost mult mai 
puternic atinsă decât alte ţări industrializate. În afara câtorva scurte perioade de 
stabilitate (1953-1955) sau de creşteri moderate (1956-1957), Franţa cunoaşte în 
permanenţă o importantă inflaţie, ale cărei cauze sunt diverse. În primul rând 
este vorba de penuria de bunuri de primă necesitate, legată de insuficienţa pro- 
ducţiei de după eliberare, care provoacă o puternică cerere şi duce la urcarea 
prețurilor; este, în continuare, vorba de creşterea preţurilor materiilor prime, con- 
secinţă a războiului din Coreea din 1950. Apoi, vin efectele războiului din Algeria, 
război care sporeşte cererea de bunuri şi duce la scăderea mâinii de lucru; în 
fine, refluxul europenilor din Algeria în 1962, generator de nevoi considerabile 
pentru mai multe sute de mii de repatriați. La care trebuie adăugate fenomene 
accidentale, ca slabele recolte agricole, fenomene sociale, ca revendicările sala- 

riale drept răspuns la creşterile de preţuri, fenomenele psihologice, ca achiziționarea 
cu anticipație a mărfurilor (chiar înainte de a simţi nevoia pentru că mai târziu 
preţurile vor creşte) sau anticiparea creşterilor de preţuri (dacă tot vor creşte, de 
ce să nu câştigăm maii mult mărindu-le acum, fără a mai aştepta să fim 
constrânşi de creşterea preţurilor la materiale prime sau transporturi? ). 

Activitatea economică franceză se desfăşoară într-un climat de inflaţie, în care 
fiecare poate crede că veniturile sale, dar în egalărnăsură şi cheltuielile, vor fi mai 
mari mâine decât azi şi că ceea ce contează prin urmare este de a nu te lăsa 
depăşit în cursa de creştere a veniturilor. Însă, dacă această stare inflaţionistă se 
instalează astfel, tot aşa şi politica guvernărilor succesive se împacă cu un feno- 
men care îi permite să finanţeze creşterea economică de o manieră nedureroasă 
(de vreme ce prelevările operate sunt într-o oarecare măsură “invizibile”, constând 
nu în diminurea, ci în creşterea mai mică a veniturilor nominale). 

Însă, pe total, efectele inflaţiei sunt considerabile: 

- Inflaţia are un efect negativ asupra schimburilor externe. Crescând preţurile 
produselor franţuzeşti, inflaţia afectează exporturile, în timp ce produsele străine 
par relativ ieftine, ceea ce favorizează importurile. Pentru a remedia deficitul 
balanței comerciale care rezultă, guvernul este nevoit să devalorizeze francul 
(adică să-i diminueze valoarea în raport cu alte monede), ceea ce contribuie la 
scăderea preţurilor produselor franceze pentru stăini şi la creşterea preţurilor 
străine pentru francezi: din 1944 în 1969, francul suferă astfel opt devalorizări 
succesive. 

- Pe plan inter, inflaţia are drept avantaj reducerea datoriilor şi întreținerea 
unui climat de bunăstare datorat abundenței monedei. Printre beneficiarii inflaţiei 


DEV ALORIZĂRILE FRANCEZE DIN 1944 PÂNĂ ÎN 1969 


septembrie 1939 1 F = 20, 289 mg aur fin 
2 noiembrie 1944 1 F= 17,908 mg aur fin 
26 decembrie 1945 1 F=7,46 mg cur fin 


26 ianuarie 1948 1 dolar = 305 F 

aprilie 1949 1 dolar = 330 F 

20 septembrie 1949 1 F = 2,539 mg aur fin 
august 1957 1 dolar = 420 F 
decembrie 1958 1 F = 1,8 mg aur fin 

1 august 1969 1 F= 1,6 mg aur fin 


358 


putem afla statul, care a putut să-şi ramburseze uşor împrumuturile şi adminis- 
tratorii de întreprinderi, care au făcut datorii pentru a investi: în aceste două 
cazuri, inflaţia a finanțat modemizarea economiei franceze. Însă, beneficiarii 
inflaţiei au fost, mai ales între 1946 şi 1953, şi masa micilor comercianţi, meşteşu- 
gari, agricultori, ale căror întreprinderi, slab adaptate pieţei, au putut subzista 
graţie bunăstării financiare antrenate de inflaţie, şi care vor genera agitația 
poujadistă când inflaţia va fi provizoriu stopată în 1953-1955, punând dintr-o 
dată aceste înreprinderi în situaţia de a fi incapabile să suporte concurenţa în 
condiţii dure. 

- În schimb, victime ale inflației, care au plătit prețul modernizării sau a 
supravieţuirii întreprinderilor marginale printr-o amputare a veniturilor lor, sunt 
deţinătorii de venituri fixe, rentierii ce au subscris împrumuturile de stat, dețină- 
torii de conturi şi de obligaţiuni cu dobândă fixă, proprietarii urbani sau rurali, 
care încasează chirii blocate sau fixate prin contracte pe termen foarte lung, 
salariaţii ale căror lefuri urmează cu întârziere creşterea preţurilor. 

După ce am examinat condiţiile creşterii economice franceze, ritmul acesteia 
şi fenomenul inflaţiei care o însoţeşte, este cazul să analizăm care a fost rezultatul 
acestei creşteri asupra diferitelor sectoare ale economiei franceze. Şi va trebui să 
constatăm că această creştere este selectivă, adică ea atinge într-o manieră 
inegală marile ramuri ale economiei. 


O CREŞTERE SELECTIVĂ 


UN DECLIN RELATIV AL AGRICULTURII 
——— 

O astfel de judecată asupra agriculturii franceze poate să surprindă, în 
măsura în care, între 1946 şi 1974, producţia agricolă s-a dublat practic, în timp ce 
suprafaţa cultivată a scăzut cu 10% şi populaţia agricolă s-a redus de la şapte 
milioane la mai puţin de trei milioane. Este vorba de rezultate remarcabile care 
demonstrează sporuri de productivitate de-a dreptul spectaculoase. Ele sunt 
datorate unui intens efort de modernizare realizată prin intermediul mecanizării, 
utilizării îngrăşămnintelor şi furajelor în zootehnie, ce a antrenat o sporire generală 
a randamentelor. 

Totuşi, această creştere spectaculoasă nu trebuie să se iluzioneze. Ea se 
conjungă cu un declin al rolului agriculturii în economia franceză. Într-adevăr, 
între 1946 şi 1974, producţia agricolă a crescut de două ori mai puţin repede 
decât producţia industrială sau serviciile. Agricultura franceză, care reprezintă 
încă în 1946 17% din produsul intern brut nu mai reprezintă decât 5% în 1975. 
Această diminuare relativă a rolului agriculturii în economie se explică în mod 
esenţial printr-o mai slabă creştere a cheltuielilor consacrate de gospodării 
cumpărării de produse alimentare în raport cu aceea consacrată produselor 
industriale şi serviciilor. Este vorba de un prag structurat, care este deficit de 
depăşit şi al cărui singur remediu este sporirea cantităților exportate, ceea ce 
implică o politică sistematică de scădere a costurilor de producţie, pentru a per- 
mite produselor agricole franceze să fie competitive. 

Această stagnare a cererii interne în momentul în care cantităţile produse 
cresc de o manieră puternică antrenează supraproducţia şi o tendinţă de scădere 
a preţurilor agricole. Rezultă de aici că venitul agricultorilor progresează mai 
putin rapid decât cel al altor categorii socio-profesionale. Începând cu 1972, acest 
venit începe să scadă sistemic, provocând mişcări de protest din partea fermie- 
rilor. Situaţia lor apare cu atât mai dificilă, cu cât mulţi dintre ei au făcut datorii 
pentru a se moderniza. Singura soluţie este părăsirea satelor. În 1975 populaţia 
agricolă a Franţei nu mai reprezintă decât 10% din populaţia activă, faţă de 30% 
imediat după război. 

Pentru a face faţă acestei dificile situaţii, statul a dus, începând cu 1960-1962 
o politică de adaptare a agriculturii la condiţiile pieţei mondiale, al cărei obiect a 
constat în a transforma exploatarea agricolă într-o întreprindere de tip industrial, 
condusă de un veritabil gestionar preocupat de piaţa şi de rentabilitatea întreprin- 
derii sale. 

Această politică a îmbrăcat un dublu caracter: 

- o susţinere a preţurilor şi o organizare a pieţei care să permită menţinerea 
veniturilor agricole; 

- o transformare a structurii exploatărilor, de o manieră care să ducă la 


încurajarea retragerii agricultorilor vârstnici. 

După 1962, Piaţa comună este aceea care, în cadrele Politicii agricole comune 
(PAC), fixează preţurile cerealelor, produselor lactate şi ale cărnii de vită, protecţia 
vamală a agriculturii fiind operată prin Tariful vamal exten comun. 

IMPERATIVUL INDUSTRIAL 
ŞI DEZVOLTAREA SECTORULUI TERȚIAR 

q 

Incepând cu anii 1960, o dată cu deschiderea frontierelor ca urmare a realizării 
Pietei comune, statul va pune cu prioritate accentul pe restructurarea industriei 
franceze, cu scopul de a o face competitivă pe plan internaţional. Sub impulsul 
lui Georges Pompidou, prim-ministru, apoi preşedinte al republicii, pentru care 
această politică industrială este un imperativ absolut, dacă Franţa vrea să rămână 
o mare putere, această politică este derulată prin al V-lea şi al VI-lea plan 
(1965-1970 şi 1971-1975). Aceste planuri întreprind modernizarea sectorului indus- 
trial de stat (petrol, minerit, aeronautică...) şi încurajează reorganizarea ramurilor 
pilot ale economiei franceze. Astfel statul va semna convenţii în domeniul siderurgic 
(1966) sau al construcţiilor navale (1968). Un “plan estimativ” este pus la punct 
pentru anii 1968-1971 şi un program spaţial pentru 1969-1970. Măsurile fiscale 
încurajează investiţiile, achiziţionarea de acţiuni şi de obligaţiuni, fuzionarea 
întreprinderilor. Scopul este de a ajunge la constituirea unor întreprinderi fran- 
ceze de dimensiuni internaţionale, în fata concurenţilor americani, în domeniile 
cheie ale industriei moderne, ca inforrnatica, aeronautica, industria spaţială. Însă 
este vorba, de asemenea, de a le face viabile graţie fuziunilor şi absorbției indus- 
triei tradiţionale, care folosea un mare număr de salariaţi, ca industriile agricole 
şi alimentare, industria mecanică, electronică, chimia. 

Această politică de restructurare industrială necesită intervenţia masivă a gru- 
părilor financiare puternice, singurele capabile de a furniza industriei capitalurile 
necesare achiziţionării de întreprinderi şi investiţiilor. Cele mai importante dintre 
aceste grupări financiare, Rothschild, Empain-Schneider, Suez, Paribas, Lazard... 
au devenit centrii nervoşi ai industriei franceze, care se află în dependenţă faţă 
de ele. 

Procentul industriei în formarea produsului intern brut, care era circa 20% în 
anii '50, atinge 28,3% în 1973 (38,8%, dacă luăm în considerare şi energetica şi 
industriile agricole şi alimentare). Proporția populaţiei active angajate în industrie 
creşte rapid între 1946 (29,6%) şi. 1962 (39,07%), după care va stagna, datorită 
creşterii productivităţii (40% în 1973). Dacă fenomenele de concentrare au dus la 
o rapidă scădere a micilor întreprinderi în beneficiul celor mari şi mijlocii, impor- 
tanta internaţională a întreprinderilor franceze rămâne limitată. 1 500 de între- 
prinderi realizează 90% din exporturile franceze, în timp ce 45 000 de întreprinderi 
mici şi mijlocii sunt excluse de pe piaţa internaţională. Cea mai mare întreprin- 
dere franceză, Renault, nu este decât pe locul 22 în lume. Franţa nu posedă mari 

CREȘTEREA ÎN VOLUM A MARILOR SECTOARE PRODUCTIVE 
ALE ECONOMIEI FRANCEZE ÎNTRE 1952 ȘI 1972 


Indice în 1972 Creșterea medie 

(baza 100 anuală în % 

în 1952) (1952-1972) 
Agricultură 164 25 
Industria agro-alimentară 229 4,25 
Energetică 403 12 
Industrii intermediare 379 6,9 
Industria constructoare de mașini 416 7,4 
Industria bunurilor de consum 248 4] 
Construcţia de locuințe 258 4,85 
Transporturi și telecomunicații 276 5,2 
Investiții și lucrări publice 355 6,55 
Servicii 281 5,3 
Comert 283 5,35 


Ansamblul economiei 295 


întreprinderi de rang mondial, decâtîntr-un număr limitat de domenii, al automo- 
bilului (Renault şi Peugeot-Citroën), anvelopelor (Michelin), sticlei şi materialelor 
de construcţie (Saint-Gobain, Pont-ă-Musson şi BSN-Gervais-Danone, aceasta din 
urmă fiind cunoscută mai ales ca lider al industriei agro-alimentare), aluminiu 
(Pechiney-Ugine-Kiihlmann), aeronautică, însă aproape nici una în domeniul 
chimiei, siderurgia, electrotehnicii, mecanicii, informaticii... Multe dintre aceste 
grupări franceze au devenit firme multinaționale posedând filiale în străinătate. În 
schimb, piaţa franceză este puternic penetrată de întreprinderile străine mai ales 
în sectoarele cu o puternică creştere (industria farmaceutică, informatică, televi- 
ziune) sau cu o tehnologie avansată (electronică, mecanică fină). 

Creşterea industrială a Franţei este direct condiţionată de consumul său de 
energie. Acesta nu a încetat să crească, între 1960 şi 1973 ajungând de la 85,6 la 
176,8 milioane de tone echivalent petrol (TEP). Însă, în aceeaşi perioadă pro- 
portia cărbunelui nu a încetat să scadă, în profitul aceleia a petrolului şi a gazului 
natural. Or, aceste hidrocarburi sunt importate aproape în cvasi-totalitate. Rezultă 
de aici o sporire a dependenţei energetice a Franţei: în 1946, ea importă 41% din 

energia sa, în 1973, ea importă 75%. Este adevărat că până la această dată era 
vorba de-o energie ieftină. Condiţiile se vor transforma radical o dată cu criza 
energiei care va surveni de la această dată. 

În paralel cu creşterea industrială, sectorul terțiar, cel al serviciilor, a cunoscut 
o foarte rapidă expansiune. El ocupa în 1946 34% din populaţia activă. Această 
proporție a crescut la 53% în 1977, ceea ce reprezintă în total 11 milioane de 
persoane. 75% din locurile de muncă create în Franţa între 1962 şi 1975 aparţin 
acestui domeniu. În 1975 el furniza 55% din producţia naţională. Chiar dacă acest 
sector nu înregistrează decât slabe creşteri ale productivităţii, el joacă un rol 
foarte important în echilibrul balanței externe: în 1977, exporturile de “servicii”, 
mai ales comericale, reprezentau 21% din exporturile de mărfuri. 

Această rapidă şi spectaculoasă creştere a economiei franceze nu se desfă- 
şoară totuşi fără a ridica un anumit număr de probleme importante. Cele mai 
acute privesc repartizarea regională a acestei creşteri şi dependenţa sa faţă de 
competiţia comercială internaţională. 


PROBLEMELE CREŞTERII 


DEZECHILIBRUL REGIONAL 
q 

Dezechilibrul regional în Franța este anterior marii perioade de creştere a 
economiei franceze. Încă din 1947, înainte ca aceasta să fi început, cartea lui J. F. 
Gravier, Paris et le désert français, reliefa disparitățile regionale care afectau Franța 
postbelică. Însă creşterea anilor 1946-1973 nu a făcut decât să accentueze com- 
ponentele acestui dezechilibru. Acesta îmbracă trei aspecte principale: 

- La vest de linia Le Havre-Marseille, populaţia nu creşte decât foarte uşor, în 
vest, sud-vest, masivul central, în timp ce Provence, Ile-de-France, regiunea 
Rhône-Alpes absorb cea mai mare parte a creşterilor demografice. 

- Populaţia urbană care reprezintă 25% din populaţia totală în 1870 atinge 
75% în 1980. Această creştere este în beneficiul marilor aglomerări urbane şi al 
oraşelor mijlocii. Eforturile făcute pentru a frâna creşterea Parisului şi a regiunilor 
sale au fost încununate de succes în măsura în care populaţia capitalei tinde să 
se mute, în timp ce se reanimă orăşelele situate pe o rază de 100 până la 200 de 
kilometri în jurul acesteia, însă au dus de asemenea la creşterea numerică a 

cartierelor-dormitoare, din ce în ce mai îndepărtate de centru, în care locurile de 
muncă, echipamentele publice şi animația nu sunt întotdeauna suficiente. 

- Părăsirea zonelor rurale s-a desfăşurat de o manieră dramatică, prin migrarea 
tinerilor, antrenând prăbuşirea notabilităţii şi o scădere a populaţiei (mai ales în 
centrul ţării şi în sud-vest) explicată prin scăderea numărului de locuri de muncă 
din agricultură. 

Constatarea acestor importante dezechilibre regionale a antrenat tentative de 
corecție. Mai întâi spontane, provenind din iniţiative locale cum ar fi CELIB (Centrul 
de studiu şi cooperare breton), care au fost reluate de politica de amenajare a 
teritoriului urmată începând cu 1954. Scopul său era de a răspunde acestor 
dezechilibre, repartizând mai bine creşterea economică pe ansamblul teritoriului 
naţional şi în special de a ajuta la reconversiunea economică a regiunilor lipsite 
de industrie (Vestul) sau afectate de criza industriilor tradiţionale, ca siderurgia, 
textilele, cărbunele (Lorena, Alsacia, Nordul), etc. 

Această “geografie voluntară a dezvoltării” pusă în aplicare, mai ales începând 
cu 1963 de Delegaţia de amenajare a teritoriului (DATAR), nu a obţinut decât 
rezultate limitate, declinul anumitor regiuni ţinând de factori economici asupra 
cărora eforturile umane nu au adeseori decât un efect restrâns. Dezvoltarea regio- 
nală echilibrată rămâne un scop de atins, iar politica de amenajare a teritoriului 
corectiv indispensabil pentru a remedia dezechilibrele spontane generate de 
creşterea economică. 


FRAGILITATEA COMERŢULUI EXTERIOR 


S 
Franța a devenit, începând cu anii '50, una din marile națiuni comerciale ale 


lumii. Ea este astăzi a patra putere exportatoare după Statele Unite, RFG şi Japonia. 
Mai mult, poziţia sa pe piaţa internaţională a devenit un factor esenţial pentru 
situaţia sa economică, din moment ce exporturile în 1979 reprezentau 16,7% din 
producţia internă (faţă de 9% îr; 1952), mai mult decât în Statele Unite sau Japonia, 
însă mai puţin decât în Germania, Italia sau Marea Britanie. 

În mod tradiţional protecţionistă şi orientată spre piaţa sa internă, Franţa va 
opera între 1946 şi 1972 o deschidere către piaţa internaţională, care reprezintă 
pentru ea un foarte mare efort de adaptare. Între 1946 şi 1962, graţie ajutorului 
extem şi la adăpostul barierelor sale vamale, economia franceză îşi reînnoieşte 
structurile industriale, îmbunătăţindu-şi productivitatea unor ramuri ca producţia 


op. x A. 


concietiza roadele în deceniul 1962-1972, care vede Franţa intensificându-şi 

LOCUL FRANȚEI ÎN COMERȚUL INTERNAȚIONAL 


Valoarea exporturilor Rangul în % din P.L.B. 
în 1979 rândul țărilor reprezentat 
(milioane dolari) exportatoare | de exporturi 


SUA 181 800 
RFG 171 520 
Japonia 109 900 
Franța 97 980 
Marea Britanie 91 880 
Italia 72070 
Olanda 64 000 
Canada 55 310 
Belgia/Luxemburg 55 020 


SOAP No N = 


BALANȚA COMERCIALĂ A FRANȚEI ÎNTRE 1959 ȘI 1972 


(în milioane de franci) 


Agricultură 

Industria agro-alimentară 
Energetică 

Industrii intermediare 
Industria constructoare de mașini 
Industria bunurilor de consum 
Transporturi și telecomunicaţii 
Investiţii și lucrări publice 
Servicii 

Comerţ 

Ansamblul economiei 


considerabil schimburile comerciale, în special ca urmare a intrării sale în Piaţa 
Comună: țările CEE reprezentau în 1959 27% din schimburile externe ale Franţei 
şi 50% în 1972, iar RFG era primul ei partener. 

Acest loc din ce în ce mai important ocupat de comerţul exterior face cu atât 
mai îngrijorătoare fragilităţile demonstrate de aceste schimburi. Franţa rămâne 
înainte de toate exportatoare de produse agricole şi alimentare. Ea ocupă o poziţie 
importantă în vânzarea de utilaje, de maşini, de material de transport, însă balanța 
sa comercială tinde fără încetare să se înrăutăţească sub efectul puternicei sale 
dependențe de importurile de energie şi al deficitului permanent în materie de 
schimburi de produse industriale. lată de ce, cu excepţia unor scurte perioade 
(1959-1962 sau 1965), comerțul exterior al Franţei tinde să fie deficitar. 

În scopul de a remedia acest aspect şi de a permite industriei franceze să ocupe 
un loc important pe piaţa internaţională, în timpul perioadei 1969-1974 (preşe- 
dinţia lui Georges Pompidou) accentul este pus pe imperativul industrializării. 


MUTATIILE SOCIALE 


GRUPE SOCIALE ÎN PLINĂ EVOLUȚIE 
q 

Creşterea economică a Franței a transformat profund societatea, modificând 
echilibrul relativ între diferitele grupuri sociale. Trei fenomene importante marchează 
din acest punct de vedere perioada postbelică: relativa stagnare a numărului de 
muncitori, după o perioadă de puternică creştere în anii de după 1945; dimi- 
nuarea importantă a efectivelor patronatului şi ale țărănimii, care duc la scăderea 
în importanţă a clasei mijlocii independente; şi creşterea numerică concomitentă 
a clasei mijlocii salariate. 

Muncitorii sunt, după 1945, grupa socio-profesională cea mai numeroasă în 
populaţia franceză. Necesităţile reconstrucției, apoi voința de a spori producţia 
industrială explică creşterea lor relativ rapidă între 1945 şi 1962. Însă, după 1962, 
proporţia lor în cadrul populaţiei active tinde să stagneze. Către 1975, ea se stabi- 
lizează la 37,7%. Totuşi, trebuie făcută distincţia între evoluţiile diferite ale diverselor 
categorii de muncitori. Grupa care stagnează în primul rând este cea a muncito- 
rilor necalificaţi, în cadrul căreia străinii şi femeile sunt în număr crescut. În 
schimb, vedem în paralel crescând numărul de maiştri şi de muncitori calificaţi. 
Fenomenul cel mai spectaculos este de fapt importanţa numerică din ce în ce 
mai mare a muncitorilor ce îndeplinesc sarcini complexe, primind salarii relativ 

ridicate şi bucurându-se de o creştere regulată a nivelului lor de trai. Este vorba 
de grupuri profund integrate în societatea de consum şi care permit să se 
vorbească de “noua clasă muncitoare”. Voința lor de a-şi găsi locul în societate îi 
conduce la atitudini reformiste, puternic îndepărtate de tradiţiile şi vocabularul 
revoluţionar al marilor centrale sindicale muncitoreşti. Pentru aceştia, apariția 
acestei noi clase muncitoare ridică o serioase problemă, lăsându-le opţiunea de 
a alege între a-şi modifica modul de acţiune sau a-şi realiza recrutările din rândul 
unor grupe pe cale de diminuare numerică. 

Clasa mijlocie independentă cunoaşte la rândul său o diminuare a efectivelor 
foarte rapidă, însă care atinge grupări diferite: 

- în primul rând patronatul din industrie şi comerţ. Procentul său în populaţia 
activă a scăzut de la 12% în 1954 la 7,9% în 1975 sub efectul procesului de 
concentrare care însoţeşte modernizarea economiei franceze. Această tendință 
rezultă în fapt dintr-un dublu fenomen: dispariția numeroaselor întreprinderi mici 
şi mijlocii, slab adaptate pieţei, care reduce importanţa clasei mijlocii indepen- 
dente, baza socială a celei de-a IIl-a Republici; foarte puternica concentrare a 
marilor întreprinderi, sub controlul grupărilor financiare, care aduce la putere, în 
interiorul marilor firme, o nouă categorie de conducători salariaţi, “managerii”, 
tehnicieni ai gestiunii. Redusă în număr şi astfel transformată, marea burghezie 
de afaceri pare mai puternică decât oricând; 

-în al doilea rând, țărănimea, care nu mai reprezintă în 1975 decât 92% din 
populaţia activă faţă de 26,7% în 1954, deci mai puţin de 2 milioane de persoane 
active. În rândul acesteia trebuie făcută distincţia între salariaţii agricoli (400 000), 
cel mai adesea imigranţi şi a căror situaţie rămâne foarte precară şi fermieri, al 
căror statut este foarte diferit, după cum aparţin lumii marilor domenii de peste 
50 de hectare, aceea a agriculturii capitaliste, sau sectorului exploatărilor familiale, 
dintre care multe cunosc mari dificultăţi de supravieţuire. 

În schimb, perioada de după război a fost martora creşterii extrem de rapide 
a unei clase mijlocii salariate. Formată din grupări socio-profesionale cu activităţi 
şi niveluri de venituri foarte diverse, salariaţi, cadre mijlocii sau superioare apar- 
ținând sectorului privat sau public, ea concentrează astăzi peste jumătate din 
populaţia activă. Regrupând categorii intermediare, este dificil de clasat folosind 
cadrele tradiţionale de analiză socială marxistă, burghezie şi proletariat. Însă 
originalitatea şi omogenitatea sa sunt de căutat în altă parte decât în poziţia 
membrilor săi faţă de posesiunea mijloacelor de producţie. Ele rezidă în conştiinţa 
de apartenenţă la această categorie mijlocie, la modul de viaţă, care o face să 
participe intens la societatea de consum, în aspiraţiile de promovare socială, în 

teama atât de dificultăţi economice, cât şi de politici sociale care i-ar ameninţa 
locurile de muncă sau i-ar repune în discuţie nivelul de trai. 

Creşterea numerică a clasei mijlocii salariate într-o perioadă de puternică 
expansiune economică poate da impresia (pe care chiar a dat-o efectiv contem- 
poranilor) unei uniformizări 2 nivelului de trai, prin participarea unui număr din 
ce în ce mai important de indivizi la principalele modalități de consum. Însă 
această constatare, care corespunde unei sporiri a venitului marii majorităţi, nu 
trebuie să ne iluzioneze. Societatea franceză în epoca creşterii economice rămâne 
marcată de o foarte mare inegalitate socială. 


EVOLUȚIA COMPOZIȚIEI SOCIO-PROFESIONALE 
A POPULAȚIEI ACTIVE DIN FRANȚA (1954-175) 


35,7 i 
' PERPEIT -LILLI 
eee 37.7 37.7 


y 


ee Muncitori ooooo Agricultori 
GC Fundţionari O i Patroni în industrie și comerț 
oo Cadre superioare și profesii liberale 


TRANSFORMĂRILE MORAVURILOR 
ŞI VIEŢII COTIDIENE 


O- q 

Incepând cu sfârşitul războiului, creşterea venitului real pe cap de locuitor 
este considerabilă. Exprimat în monedă constantă, acest venit a crescut cu 24% 
între 1949 şi 1954, cu 18% între 1954 şi 1959 şi s-a dublat între 1960 şi 1978. Chiar 
dacă este repartizată foarte inegal, curn vom vedea în continuare, această sporire 

considerabilă a venitului francezilor le-a bulversat literalmente condiţiile de trai 
cotidiene. În timpul acestei perioade, botezate de Jean Fourastié “Cei treizeci de 
ani glorioşi”, francezii au fost beneficiarii progresului material celui mai impor- 
tant şi mai rapid din istoria lor. Creşterea spectaculoasă a puterii de cumpărare 
le-a permis să cumpere bunuri şi servicii într-o manieră care nu se afla înainte 
decât la îndemâna categoriilor privilegiate ale societăţii. Ca urmare, timp de 
treizeci de ani, preocuparea principală a francezilor va fi accesul lor la toate 
tipurile de consum. Franţa intră într-o eră nouă, aceea a societăţii de consum, iar 
aceasta va modifica radical condiţiile de viaţă străvechi ale societăţii. 

Societatea de consum înseamnă înainte de toate o alimentaţie puternic îmbu- 
nătăţită. În timp ce, de-a lungul secolelor, gripa de a nu muri de foame, de a-şi 
procura pâinea zilnică fusese preocuparea esenţială a generaţiei de oameni, 
alimentaţia se îmbunătăţeşte de aici înainte într-un mod spectaculos. Consumul 
de produse alimentare de lux, came, legume, fructe, creşte, chiar şi în rândul 
claselor celor mai modeste. Şi mai ales, pentru majoritatea populaţiei, alimen- 
taţia cotidiană încetează să mai fie o obsesie. Ca urmare, o puternică scădere a 
proporţiei cheltuielilor cu alimentaţia şi înbrăcămintea în bugetele francezilor. 

Această scădere va duce la creşterea proporţiei rezervate unor cheltuieli 
până atunci considerate secundare în cadrele unei economii de supravieţuire. 
Astfel vom vedea crescând proporţia alocată locuinţei şi mobilării acesteia. 
Franţa construieşte în douăzeci de ani mai multe locuinţe decât construise de la 
sfârşitul celei de-al doilea imperiu şi de o calitate superioară. Însă, în general, 
acest habitat modem este colectiv: creştere numerică înoraşe a marilor imobile 
cu numeroase apartamente, însă mai ales (şi acesta este fenomenul cel mai 
frapant) proliferare a suburbiilor, îndepărtate de vechile centre urbane. Însă în 
suburbii ca şi în oraşe, habitatul colectiv primează: mari ansamble ridicate în 
cartierele-dormitor, unde se construiesc mii de apartamente însă fără a ţine cont 
de posibilităţile de lucru în zonă sau de serviciile colective sau construcţia de 
“sate” alcătuite din case individuale după principiul habitatului colectiv, prin dez- 
voltarea unor căsuțe alăturate cu câţiva metri pătraţi de iarbă simbolizând o 
grădină şi însoţite de inconvenientele arătate mai sus. Trebuie spus totuşi că, în 
linii mari, nevoia de locuinţa este aproape satisfăcută prin acest efort. Aceste 
case sunt din ce în ce mai bine echipate şi vor fi foarte rare de aici înainte 
căminele fără televizor, maşină de spălat rufe, maşină de spălat vase. 

Pe lângă aceste consumuri legate de locuinţă, trebuie adăugată răspândirea 
spectaculoasă a automobilului care, ca odinioară trăsura, era în primii ani ai 
secolului apanajul rarilor privilegiați. Devenit o necesitate ca urmare a proliferării 

suburbiilor prost servite de mijloacele de transport în comun şi a distanţei între 
locul de muncă şi locuinţă, el va genera şi o creştere spectaculoasă, a voiajelor 
turistice pe care mărirea duratei concediilor plătite (două săptămâni din 1936, 
trei săptămâni din 1956, patru săptămâni la începuturile celei de-a V-a Republici, 
cinci săptămâni din 1981) le permite de acum înainte. 

O dată cu răspândirea automobilului şi a călătoriilor, se atinge stadiul unor 
consumuri şi mai sofisticate pe care le autorizează creşterea economică. Dezvol- 
tarea cheltuielilor pentru igienă şi sănătate (al căror progrese au fost făcute 
posibile prin instituirea asigurărilor sociale) care a permis o sporire cu mai mult 
de 10 ani a duratei medii de viaţă, accesul foarte larg de diverse forme de agre- 
ment şi de cultură, sporirea numărului beneficiarilor educaţiei, învăţământul 
secundar fiind acum extins în rândul tuturor păturilor sociale, în timp ce acela 
superior se democratizează la rândul său. Între 1950 şi 1971 efectivele celor ce 
urmează învăţământul secundar trec de la 1 100 000 la 4 646 000, iar ale celui 


FRANCEZII ȘI CONSUMUL 


Ponderea diverselor tipuri de cheltuieli în bugetul francezilor 
(în % din cheltuielile totale) 


Tipuri de cheltuieli 


Alimente 
Îmbrăcăminte 
Locuinţă 


Transport și telecomunicaţii 
Cultură, agrement, distracţie 
Hoteluri, cafenele, restaurante, diverse 


Televizoare 

- color 

Frigidere 

Automobile 

Mașini de spălat vase 

superior de la 134 000 la 777 000. Bineînţeles, creşterea demografică constituie şi 
ea un element care explică această sporire a efectivelor liceenilor şi studenţilor, 
însă cifrele citate depăşesc cu mult proporţia creşterii demogafice, ca o dovadă a 
democratizării accesului la educaţie. 

Aceste transformări profunde ale vieţii francezilor nu au loc fără o profundă 
influenţă asupra moravurilor societăţii şi fără a genera probleme. Creşterea 
consumului, dezvoltarea unui habitat colectiv, rolul din ce în ce mai important al 
răspândirii mijloacelor de cunoaştere noi, au jucat în consecinţă un rol dizolvant 
asupra structurii societăţii tradiţionale, societate fondată pe coeziunea familiilor 
dominate de omul adult. Familia, care rămâne o valoare fundamentală a socie- 
tăţii franceze, s-a modificat în mare parte prin accesul diverşilor săi membri la un 
statut de parteneri asociaţi şi responsabili, înlocuind legăturile ierarhice stabilite 
în beneficiul capului familiei. Se pot distinge astfel noi grupe care-şi revendică 
locul în societate. Este cazul tinerilor, care devin un element activ al societăţii 
mult mai devreme decât înainte (ceea ce legiuitorul a şi înregistrat, stabilind în 
1974 vârsta majoratului la 18 ani faţă de 21 cât era înainte) şi constituie un factor 
important în evaluarea nivelului de consum, de cheltuieli pentru agrement, 
educaţie. Este de asemenea cazul femeilor dintre care unele, organizate în 
asociaţii, reclamă un rol activ în societate, care să nu mai fie doar cel de soţie şi 
de mamă. Ele cer recunoaşterea personalităţii lor proprii şi au reuşit să vadă 
încununate de succes o parte din cererile lor, prin înființarea unui secretariat de 
stat pentru condiţia femeii, prin legalizarea avorturilor, a procedurii mult mai 
rapide de divorţ, prin adoptare unei legislații ce consfinţeşte progresiv egalitatea 
femeii şi a bărbatului în ce priveşte condiţiile de muncă. Aceste probleme noi, 
proprii societăţii de consum, sunt însoţite de o reflecţie foarte critică asupra con- 
sumului însuşi, considerat ca fiind un factor alienant al omului în detrimentul 
valorilor celor mai autentice. Caracteristică sfârşitului anilor '60, această reflecţie 
va cunoaşte o veritabilă explozie o dată cu criza din 1968. În faţa satisfacerii canti- 
tative a consumurilor, pentru majoritatea populaţiei apar exigenţe calitative. De 
aici înainte revendicările trec de la a cere mai mulţi bani pentru a putea cumpăra 
mai mult, la a cere o ameliorare a “calităţii vieţii”. 

Să însemne, oare, toate acestea că Franţa a păşit dintr-o dată pe calea socie- 
tăţii de consum şi că nu mai există săraci în ţară? O astfel de afirmaţie ar fi 
inexactă. Dacă majoritatea populaţiei a intrat efectiv în era consumului de masă, 
inegalităţile rămân considerabile şi este o preocupare permanentă a statului aceea 
de a încerca să le corijeze. 

INEGALITĂŢILE SOCIALE 
m 

De fapt, informaţiile de care dispunem ne permit deopotrivă să spunem că 
creşterea a dus la accentuarea inegalităţilor dintre bogați şi săraci. Este dificil a 
spune exact ce este acela un bogat în societatea franceză. Evaluarea veniturilor 
declarate organelor financiare constituie probabil o dată insuficientă: conform 
acestora, în 1977, 1% din francezi aveau un venit superior cifrei de 230 000 F. Însă 
numai veniturile salariale, care fac obiectul declaraţiei unui tert sunt cu adevărat 
valabile, celelalte categorii de venituri făcând obiectul unor subevaluări sistema- 
tice şi nepermiţând obţinerea unor informaţii utile. Pentru a putea cu adevărat 
evalua bogăţia francezilor ar trebui luată în considerare posesiunea unui patri- 
moniu: imobile, pământuri, acţiuni, aur, tablouri, economii... Aceste date ne 
permit să aflăm că 5% din francezi (adică 2,5 milioane de persoane) posedă 45% 
din patrimoniul naţional. La cealaltă extremitate a scării sociale, printre săracii 
care nu posedă nici un patrimoniu, 5 milioane de persoane câştigă sume egale 
sau inferioare cifrei SMIC (salariul minim). 

Între aceste două categorii extreme, creşterea are tendința de a adâncii deca- 
lajul, între 1950 şi 1973. Analizarea evantaiului salariilor, de exemplu, arată că 
acesta tinde să se deschidă, condiţiile economice ducând la creşterea puternică 
a salariilor celor mai ridicate, care corespundă calificărilor celor mai căutate în 
competiţia economică, în timp ce salariul minim este reajustat cu dificultate şi 
cu întârziere, el necorespunzând decât unei atitudini politice, voinţei de justiţie 
socială, care întotdeauna s-a vădit a fi un factor secundar în raport cu exigen- 
tele economice. 

Această inegalitate a condiţiilor sociale suferă totuşi corective. Statul practică 
în mod sistematic în timpul anilor creşterii economice o politică de redistribuire a 
veniturilor, al cărei obiect este de a compensa efectele naturale ale evoluţiei 
economice. Fl prelevează cu titlu de impozit sau de cotizaţii sociale (asigurări 
sociale, alocaţii familiale...) sume importante, pe care le redistribuie apoi populaţiei, 
sub diverse forme, fie sub forma investiţiilor publice puse la dispoziţia populaţiei 
(creşe, spitale, stadioane, şcoli, biblioteci, etc.) fie sub forma unor sume de bani, 
“transferurile sociale”: prestații de asigurare socială, alocaţii familiale, pensii de 
bătrâneţe, burse de studii, etc. Această redistribuire se operează dinspre bogaţi 
spre săraci, dinspre sănătoşi spre bolnavi, dinspre celibatari către familiile nume- 
roase, dinspre activi către nou-activi, etc. Chiar dacă categoriile cele mai defavo- 
rizate sunt marii ei beneficiari, această redistribuire nu corijează decât într-un 
mod foarte imperfect inegalităţile sociale. 

Cum se manifestă în mod concret aceste inegalităţi de consum? Între cei mai 
bogaţi şi cei mai săraci, diferenţa este destul de mică în ceea ce priveşte consu- 
mul alimentar. Ea s-a redus în ce priveşte cumpărarea de bunuri de folosinţă 
îndelungată: 75% din muncitori au o maşină (8% în 1953), fată de 93% din cadrele 
superioare. În fine, echiparea gospodăriilor cu televizoare sau aparate electro- 
casnice este comparabilă, indiferent de categoria socială, chiar dacă efortul de a 
le cumpăra este mai mare pentru bugetele modeste. 

Însă marea diferenţă se manifestă în ceea ce priveşte nivelul de cultură şi 
petrecerea timpului liber. În 1976, 52% din muncitori au plecat în vacanţă, faţă de 
84% din cadrele superioare sau reprezentanţii profesiunilor liberale; frecventarea 
muzeelor, monumentelor, teatrelor, caselor de cultură este apanajul celor înstăriți 
şi, mai ales, accesul la studiile de vârf, care deschid calea spre posturile superioare, 
rămâne limitat pentru copiii provenind din medii modeste, în ciuda eforturilor 
întreprinse pentru democratizarea învăţământului. Rigiditatea socială franceză 
rămâne deci importantă. 

«JAPONIA, 
CEA DE-A TREIA 
“MARE PUTERE” 


<m (opitolul 21 


Remarcabilul avânt economic japonez dintre anii '50 şi începutul 
anilor '70 a putut fi calificat drept un “miracol”. Alături de sectoarele 
în plină dezvoltare, persistența unei mase demici întreprinderi 
artizanale şi agricole face din economia japoneză o “structură cu 
două etaje”. Societatea rămâne marcată de greutatea tradiţiei mai 
ales în ce priveşte lumea rurală. Însă modul de viață tradițional în 
oraşe trebuie să coabiteze din ce în ce mai mult cu noile 
mentalități generate de un mod de consum copiat după modelul 
occidental. Dominată de un partid conservator atotputernic, legat 
strâns de mediile de afaceri, viața politică japoneză nu generează 
deloc pasiuni puternice. Pe plan extern Japonia trebuie să 
realizeze o conciliere între dependenţa sa militară față de Statele 
Unite şi interesele sale economice care o determină să stea cu 
privirile aţintite asupra Chinei şi URSS-ului. 


“MIRACOLUL ECONOMIC” 


Învinsă şi ruinată în 1945, suprapopulaţia la începutul anilor '50, săracă în 
resurse naturale (numai 16% suprafaţă arabilă, foarte puţin cărbune cocsificabil, 
practic lipsită de petrol şi de minereuri de fier...), Japonia s-a ridicat din 1968 la 
rangul de “cea de-a treia mare putere” în domeniul economiei mondiale. În 
decursul anilor 1950 şi 1960 rata sa de creştere economică a fost atât de mare 
încât a devenit o referinţă: “o creştere economică de tip japonez”!... Această rapidă 
şi extraordinară dezvoltare nu s-a produs totuşi fără a bulversa considerabil 
societatea japoneză. 


FACTORII EXPANSIUNII ECONOMICE 


Rare 
La originea acestui remarcabil având economic putem găsi numeroşi factori, 


unii dintre ei fiind comuni cu cei ai “miracolelor” german şi italian, alţii specifici 
numai Japoniei: 

- un ajutor financiar şi tehnic al Statelor Unite (mai ales în perioada războ- 
iului rece); 

- absenţa, apoi, începând din 1950, existenţa la un nivel foarte scăzut a chel- 
tuielilor militare (1% din venitul naţional) ca şi inexistenţa costisitoarelor războaie 
de decolonizare; 

- o populaţie numeroasă cu un nivel scăzut de trai, constituind un rezervor de 
mână de lucru (mai ales în zonele rurale suprapopulate) şi o vastă piaţă internă; 

- o discretă, însă foarte eficientă, intervenţie a statului, mai ales a ministerului. 
Comerţului internaţional şi al Industriei (MITI), prin intermediul unei planificări 
suple, al unui control al investiţiilor şi al comerţului exterior (al pătrunderii de 
mărfuri, capitaluri şi brevete străine); 

- o stare de spirit specifică Japoniei, întemeiată în mare parte pe permanenta 
trăsăturilor ancestrale (conştiinţă naţională puternică, solidaritatea clanurilor, res- 
pectul ierarhiilor...) care se întâlneşte mai ales la nivelul întreprinderii, cu patroni 
mai preocupaţi de progres şi de prestigiu decât de profit şi lucrători docili prea 
puţin revendicativi şi devotați firmei lor în întregime; 

- alegeri economice eficiente: prioritatea acordată industriei moderne, căutării 
de pieţe externe, adoptării de tehnici noi, sistemelor de finanţare îndrăzneţe 
(recurgere masivă la credite a întreprinderilor), cheltuieli publice reduse...; 

-în fine, o structură economică aparte, “dualismul”. 

“DUALISMUL” ECONOMIEI 
q 

Economia japoneză a anilor 1950 şi 1960 se bazează într-adevăr pe o “structură 
în două etaje”, unul foarte modern, compus din mari întreprinderi de dimensiune 
internaţională, celălalt tradiţional, format dintr-o masă de întreprinderi mici şi 
mijlocii ca şi din sectorul meşteşugăresc şi agricol: 

- Japonia modermă este reprezentată mai ales de veritabile imperii industriale 
şi financiare: vechile zaibatsui Mitsubishi (46 de societăţi la sfârşitul anilor 1960), 
Mitsui, Sumitomo..., reconstituite după stoparea operaţiunii de demonopolizare 
din 1949-1950, însă într-o formă diferită. Coeziunea acestor noi grupări financiare 
denumite “zakai” nu mai este asigurată printr-un holding familial, ci printr-un 
sistem de participare întrepătrunsă între firme prin prezenţa aceloraşi administra- 
tori în consiliile diverselor societăţi (cu reuniuni regulate ale comitetelor de 
direcţie) şi prin rolul preponderent al băncii grupului. Acest sector modern axat 
pe industriile de vârf a atins rapid un înalt nivel de productivitate, graţie unei 
riguroase politici de investiţii asigurată în mod esenţial prin creditele bancare 
(marile întreprinderi japoneze nu practică deloc autofinanţarea) şi graţie progre- 
sele tehnologice spectaculoase (perfecţionarea unor tehnici străine, importate, 
imitate, chiar “spionate”). 

- Alături de aceste mari întreprinderi moderne cu o rentabilitate puternică (și 
cu salarii din ce în ce mai decente) subzistă numeroase întreprinderi mici şi. 
mijlocii cu echipament insuficient, cu tehnică adeseori depăşită, utilizând o 
mână de lucru numeroasă şi prost plătită, adeseori de origine rurală (95% din 
micii fermieri agricoli au şi o slujbă “de completare” în industrie). Acest sector 
întrebuințează două treimi din mâna de lucru şi furnizează jumătate din producţie. 
În 1970 încă, 93% din întreprinderile japoneze au mai puţin de 300 de salariaţi, 
patru cincimi dintre ele realizând lucrări de subantrepriză pentru marile firme: 
este evident că în mod natural ele sunt cele mai amenințate în caz de recesiune 
sau dificultăţi economice, marea întreprindere putând uşor să taie legăturile cu 
subantreprenorii săi pentru a se salva mai uşor de-a lungul unei perioade mai 
proaste. Această divizare a pieţei de lucru între două sectoare parţial comple- 
mentare a contribuit în mare măsură la avântul economic global al Japoniei. Însă 
ea amână rezolvarea problemei dispariţiei progresive a acestei veritabile “enclave 
de sub-dezvoltare” într-o ţară care din multe alte puncte de vedere pare mai 
degrabă orientată către secolul XXI. 

PRODUCȚIA JAPONEZĂ (1946-1970) 


Evoluția producțiti industriale 
(indice 100 în 1960) 

O CREŞTERE ECONOMICA MODEL? 
-——— 

Pornit de la un nivel destul de scăzut în 1950, produsul naţional brut al Japoniei 
a crescut de mai mult de cinci ori în douăzeci de ani, cu o rată anuală de creştere 
de ordinul a 10%, prea puţin încetinită de uşoare recesiuni, ca în 1954 şi 1964-1965. 
Această expansiune economică record este înainte de toate industrială: la înce- 
putul anilor 1970, Japonia este pe primul loc în ce priveşte construcţia navală (cu 
aproape 50% din producţia mondială), motocicletele, aparatura fotografică, tran- 
zistorii, microscoapele electronice..., pe locul doi în producţia de automobile, 
aparate TV, fibre artificiale, ţesături de bumbac... Sectoarele moderne, siderurgia, 
petrochimia, electronica au progresat mai repede decât sectoarele tradiţionale 
(industria textilă) ca urmare a unei puternice cereri interne (o vastă piaţă în 
expansiune) şi a imperativelor comerțului exterior: pentru a-şi procura sursele 
de energie şi materiile prime de care are nevoie, Japonia exportă din ce în ce 
mai mult material de înaltă tehnologie, mai rentabil decât tradiţionalele pro- 
duse textile. 

Avântul economic dintre anii 1950-1970 se concretizează în mod egal printr-o 
dezvoltare rapidă a urbanizării şi a căilor de comunicaţie (autostrăzi, căi ferate de 
mare viteză din T6kaido). Japonia modernă poate astfel să găzduiască Jocurile 
olimpice de la Tokyo în 1964 şi Expoziţia internaţională de la Osaka din 1970, 
două manifestări care atrag atenţia lumii întregi asupra “miracolului japonez”. 
Însă această creştere “sălbatică” la nivelul urbanizării şi al industrializării nu se 
realizează fără a pune mari probleme ţării, mai ales în ce priveşte poluarea şi 
degradarea terenurilor. 


O SOCIETATE ÎN PLINĂ MUTAŢIE 


MODERNISM ŞI TRADIȚIE 


q 
Ca urmare a “miracolului” economic, nivelul de trai al japonezilor progresează 
într-un ritm rapid, însă rămâne încă cu mult inferior în anii 1960 aceluia al ame- 
ricanilor sau europenilor, abundența de echipamente moderne (televizoare, 
aparate electrocasnice) nereuşind să atenueze decalajul existent în domenii ca 
alimentaţia, locuinţele şi investiţiile publice. În plus, nu toată populaţia beneficiază 

în egală măsură de creşterea economică: veniturile numeroaselor exploatări 
agricole şi ale muncitorilor (şi cu atât mai mult ale muncitoarelor) din micile 
întreprinderi rămânând net inferioare mediei. lar paternalismul patronatului 
japonez nu este întotdeauna suficient pentru a suplini carenţele serviciilor sociale. 

Însă, în egală măsură cu nivelul de trai, şi modul de viaţă cunoaşte profunde 
schimbări în Japonia. Desigur importanţa tradiţiei rămâne imensă mai ales la 
nivelul întreprinderii. Relaţiile între patroni şi lucrători sunt definite prin expresia 
“oyabun kobun” (părinte-copil), reminiscență a vechii legături de vasalitate ce 
implica pentru oyabun datoria unei protecţii paternaliste şi pentru kobun obligaţia 
devotamentului filial. 

Acest paternalism patronal este însoţit de un patriotism al întreprinderii în 
rândurile salariaţilor, cărora le repugnă ideea de a face grevă pentru a nu-şi defa- 
voriza propria firmă în faţa concurenţei. Caz extrem însă semnificativ pentru 
condiţionarea lucrătorilor japonezi: cei 70 000 de lucrători de la Matsushita (com- 
panie de aparatură electrică) ce cântă în fiecare dimineaţa în poziţie de drepţi un 
imn înălţat în gloria întreprinderii... 


NOI MENTALITĂŢI? 


Industrializarea şi urbanizarea accelerată în anii 1950 şi 1960, bulversând modul 
de viaţă, antrenează în acelaşi timp o eroziune a vechilor valori, date uitării chiar 
respinse de o parte crescândă a populaţiei, ceea ce provoacă uneori anumite 
tulburări în societatea japoneză. Respectul gesturilor şi ritualurilor (ceremonia 
băii, a ceaiului, arta florală...) marchează încă profund viaţa cotidiană. Însă nu se 
mai poartă chimonoul decât cu ocazia sărbătorilor, iar puternica frecventare a 
templelor este de acum în egală măsură turistică şi religioasă (cu excepţia unor 
anumite secte budiste ca Zen sau Soka Gakkai). Constrângerile familiale, mai ales 
căsătoriile impuse, s-au diminuat puternic şi cu excepţia problemei inegalităţii 
salariale, condiţia femeii japoneze sa îmbunătăţit. 

Ca o consecinţă a urbanizării, căsuţa tradiţională din lemn înconjurată de o 
mică grădină lasă din ce în ce mai mult locul imobilelor de lux pentru clasele 
avute sau numeroaselor “danchi”, alinieri interminabile aflate în cartiere mai 
mult sau mai puţin îndepărtate de centru de imobile cu 4-6 etaje în care munci- 
torii posedă minuscule apartamente: la exterior nu există nici o deosebire faţă de 
marile cartiere din oraşele occidentale, însă în interior s-au păstrat obiceiurile 
japoneze (rogojini pe jos, uşi culisante) care coexistă cu cele mai noi aparate 


electromenajere. 

În materie de sport şi de distracţie, tradiţia este de asemenea puternic dizlocată 
de aportul americanilor: deşi în continuare foarte populare, sumô (lupta japoneză, 
veritabilul sport național) şi artele marţiale (karate, tirul cu arcul...) sunt din ce în 
ce mai mult supuse concurenţei base-ball-ului (care atrage mulţimi considera- 
bile) şi golfului (10 milioane de practicanţi!). Teatrul kabuki se bucură de mult 
mai puţin succes în rândul tinerilor decât grupele rock japoneze sau străiine. 
Cinematografia japoneză, adeseori remarcabilă (Poveştile lunii palide după 
ploaie de Mizoguchi din 1952, Cei şapte samurai de Kurosowa din 1954, Insula de 
Kaneto Shinda în 1961...), se bucură de o audienţă mult mai scăzută decât serialele 
televizate americane. Şi, dacă se continuă celebrarea sărbătorilor tradiţionale, în 
marile oraşe deja distracţiile încep să se rezume la bowling sau la nenumăratele 
maşini de jocuri mecanice. Chiar dacă respectuoşi pentru propriul trecut, japo- 
nezii au intrat pe deplin în societatea de consum de tip occidental. 


MALTHUSIANISM MODERN...ȘI TRADIȚIONAL 


Rata natalității E, E 
(numărul de nașteri Numărul de nașteri 
pe mia de locuitori) (în mii) 

UN SISTEM POLITIC APARTE 


UN PARTID CONSERVATOR DOMINANT 


E O 
Viaţa politică japoneză rămâne dominată de un curent conservator, aflat în 


mod constant la putere după război (cu excepţia unei scurte perioade în 1947-1948). 
Divizate în epoca lui Yoshida în democrate şi liberale, toate elementele conserva- 
toare se regrupează în 1955 într-o singură formaţiune de aici înainte larg majoritară 
la fiecare scrutin, cu circa 60% din voturi. Emanaţie a mediilor afaceri, acest 
partid liberal-democrat este împărţit într-un mare număr de “facţiuni” rivale care-şi 
dispută puterea: în Japonia, schimbările de guvern sunt toate datorate acestor 
lupte interne, în care rolul esenţial îl joacă coruţia şi clientelismul şi nu rezultatul 
atacurilor unei opoziții lipsite de putere. 


CAMERA REPREZENTANȚILOR DUPA 1946 


(Procentul de locuri obținute de principalele formațiuni) 
80 

|Partidul socialist 

Aceasta din urmă este compusă în principal din partidul socialist, influent în 
mediile intelectuale şi sprijinit de principala centrală sindicală, Sohyo. Însă el este 
slăbit de dispute doctrinale şi o sciziune în 1960 a dus la despărţirea aripii drepte, 
care a format un mic partid social-democrat susținut de sindicatul moderat 

Domei. Partidul comunist japonez, victimă a războiului rece (2,6% din voturi şi 
nici un mandat în 1952) nu atrage decât un slab număr de sufragii în ciuda unei 
nete ascensiuni în anii 1960. Sprijinindu-se pe un potenţial important de militanţi 
activi, acesta se distanțează de disputa Moscova-Beijing în timp de socialiștii sunt 
în întregime favorabili Chinei comuniste. Cât despre Kômeitô (“partidul pentru o 
guvernare proprie”) creat în 1964, acesta nu este decât expresia politică a unei 
secte budiste, Soka Gakkai; adepţii săi se recrutează în special din rândul pătu- 
rilor sărace şi mai puțin politizate ale populaţiei, ca urmare a temelor morale şi 
patriotice abordate cu un succes deloc de neglijat. 


O VIAŢA POLITICA TERNA 
q 

Viaţa politică japoneză suscită puţine pasiuni, majoritatea populaţiei fiind mai 
interesată de dezvoltarea economică a ţării decât de marile dezbateri ideologice. 
Fa nu este animată decât de anumite probleme referitoare la apărarea naţională 
şi la politica externă, mai ales la prezenţa bazelor americane în arhipelag. Astfel, 
prelungirea tratatului de securitate reciprocă cu Statele Unite provoacă o gravă 
criză în 1960. Violente manifestații anti-americane ale stângii japoneze determină 
anularea vizitei preşedintelui Eisenhower la Tokyo, antrenând demisia primului 
ministru al epocii, Kishi, şi asasinarea liderului partidului socialist, Asanuma (care 
criticase puternic tratatul nipono-american), de către un tânăr fanatic de extremă 
dreapa în faţa tuturor camerelor de televiziune în timpul unui miting. 

În perioada mandatelor ministeriale ale lui Ikeda (1960-1964) şi Sato (1964-1972), 
putemica expansiune economică contribuie în mare măsură la un anumit calm 
politic şi social. Însă, ca numeroase ţări industrializate, Japonia cunoaşte către 
sfârşitul anilor 1960 o gravă criză universitară, atât din raţiuni ideologice (refuzul 
de a se integra într-o societate de consum de model occidental) cât şi pedago- 
gice şi materiale (programe dernodate, examene prea puţin selective, condiţii de 
lucru degradate...). Agitaţiile studenţeşti culminează cu ocuparea Universităţii din 
Tokyo din iunie 1968 în ianuarie 1969 de către “Zengakuren”, sindicat naţional al 
asociaţiilor studenţeşti, divizat în mai multe facţiuni de extremă stângă. Prelun- 
girea tratatului nipono-american în 1970 va antrena din nou mari manifestații 
sindicale şi studenţeşti împotriva Statelor Unite în timp ce sinuciderea prin “hara-kiri” 
a unui scriitor extrem de cunoscut, Yukyo Mishima, demonstrează unei opinii 
publice cucerită în mare parte de pacifism că ultranaţionalismul mai are încă 
câţiva adepţi. 


382 


O DIPLOMAȚIE EXTREM DE “ECONOMICĂ” 


Fliberată de tutela americană în 1952, cu preţul unei solide alianţe militare, 
Japonia încearcă într-o primă etapă să-şi regăsească deplina suveranitate în 
comunitatea internaţională. Pentru aceasta, este nevoie să încheie un acord cu 
URSS, care a refuzat să semneze tratatul de la San Francisco. În ciuda litigiului 
nerezolvat cu privire la insulele Kurile, care împiedică încheierea unui tratat de 
pace, cele două ţări vor sfârşi prin a-şi “normaliza” raporturile în octombrie 1956, 
ceea ce va permite Japoniei să intre, două luni mai târziu, în ONU. În acelaşi 
timp, guvernul japonez reuşeşte să restabilească relaţii diplomatice cu cea mai 
mare parte a vecinilor săi, cu excepţia Chinei de la Beijing cu care se efectuează 
totuşi (cu excepţia perioadei 1958-1962) numeroase schimburi comerciale. 

În anii 1960, diplomaţia niponă este din ce în ce mai condiționată de problemele 
economice. Fără a contesta alianţa americană care îi asigură un anumit număr 
de avantaje (cheltuieli militare scăzute, schimburi comerciale considerabile), 
Japonia încearcă puţin câte puţin să se apropie de Statele Unite pentru a putea 
să-şi dezvolte relaţiile sale în egală măsură şi cu URSS-ul (proiect de punere în 
valoare a Siberiei Orientale) ca şi cu China comunistă, o vastă piaţă potenţială. 
Războiul din Vietnam (în care intervenţia americană nu este deloc aprobată de 
opinia publică japoneză), chestiunea Okinawa (în cele din urmă restituită 
Japoniei în 1972) şi măsurile protecţioniste americane în faţa invaziei produselor 
japoneze duc la încordarea raporturilor dintre cele două ţări. Însă, totuşi, yenul 
nu ezită să vină în ajutorul dolarului în timpul crizei monetare din 1971: atât din 
motive economice (Statele Unite rămân de departe primul partener comercial al 
Japoniei) cât politice şi militare, guvernul japonez nu poate să-şi permită să 
meargă prea departe în “independenţa” sa faţă de americani. 

Însă Japonia priveşte în această perioadă din ce în ce mai mult către “sfera 
Asia-Pacific” (formulă lansată în 1966 de ministrul afacerilor externe Miki) care 
este într-o anumită măsură replica pacifistă şi economică a “sferei de coprosperi- 
tate asiatică” care vroiau s-o construiască prin forţa armelor militarii japonezi 
înainte de 1945. O viguroasă acţiune diplomatică şi comercială este întreprinsă în 
direcţia ţărilor subdezvoltate ale Asiei de sud-est ca şi pe lângă bogatele ţări 
riverane ale Pacificului (Australia, Noua Zeelandă şi Canada). Faţă de Beijing, 
Japonia, care trebuie să ţină cont de veto-ul american, utilizează în cele din urmă 
formula “separării politicului de economic”. Încă din 1966, ea devine principalul 
partener comercial al Chinei comuniste. Apropierea chino-americană din 1971-1972 
le va permite japonezilor să ridice barierele: în septembrie 1972, noul prim-ministru, 
Tanaka, în cursul unei “călătorii de recunoaştere” la Beijing, restabileşte oficial 
relaţiile diplomatice între China şi Japonia. Se deschide oare o eră nouă între 
cele două mari puteri ale Asiei de Sud-Est? 

LUMEA SOCIALISTĂ 
DUPĂ STALIN 


Cm (apitolul 22 


În URSS, succesorii lui Stalin vor forma o conducere colegială 
care pune capăt arbitrariul stalinist şi lasă drum deschis pentru o 
oarecare destindere economică, socială şi internațională. Crimele 
şi erorile lui Stalin sunt denunţate, însă modelul comunist nu este 
contestat; totuşi destalinizarea suscită rezistențe. Devenit 
principalul conducător, Hruşciov vrea să combată sclerozarea 
sistemului printr-o democratizare economică şi politică bazată pe 
descentralizare şi treptat pe slăbirea rolului partidului. Astfel, 
“aparotcik”-ii ale căror interese sunt lezate, îi vor provoca 
debarcarea în octombrie 1964. Noua echipă conducătoare, 
condusă de Brejnev şi Kosâghin, va preceda la o restaurare a 
puterii şi a practicilor Nomenklaturii. În Europa răsăriteană, 
dimpotrivă, moartea lui Stalin va antrena o repunere în discuţie a 
modelului sovietic însoţită de căutarea unor căi naţionale către 
socialism. Însă Armata roşie va pune capăt acestei tendințe 
reprimând mişcările din Germania de Est, Ungaria, Polonia şi apoi 
Cehoslovacia. 


SUCCESIUNEA LUI STALIN 


NOUA ECHIPĂ CONDUCĂTOARE 
ae 
Moartea lui Stalin pe 5 martie 1953 provoacă o imensă nelinişte în URSS. 
Colegii săi nu o anunţă imediat temându-se de revolte populare. Ei înconjoară 
Kremlinul cu trupe. Precauţiune inutilă, pentru că ceea ce simte poporul nu este 
mânia ci teama. Poetul Evtuşenko aminteşte în autobiografia sa că “oamenii 
fuseseră crescuţi cu convingerea că Stalin gândea pentru ei. Fără el, toţi se 
simțeau pierduţi. Întreaga Rusie plângea. Erau lacrimi sincere”. Liderii comunişti 
care avuseseră şansa de a scăpa din epurările succesive au drept preocupare 
esenţială să evite întoarcerea la o dictatură personală. Pentru aceasta ei revin la 


Comitetului central (noua denumire a Politbiroului) al căror număr este redus de 
la 25 la 10 titulari prin îndepărtarea oamenilor recent promovati de Stalin, ca Brejnev. 

În fruntea noii echipe conducătoare vine Malenkov care conduce secretariatul 
Comitetului central şi prezidează Consiliul de miniştri. Însă, de pe 14 martie, 
acesta trebuie să renunţe la cumulul de funcţii pentru a se evita o prea mare con- 
centrare a puterii în mâinile sale: obligat să aleagă, el abandonează secretariatul 
Comitetului central a cărui conducere trece în numele lui Hruşciov şi rămâne 
preşedinte al Cosiliului. Este asistat de patru vicepreşedinte: Beria, foarte puternic, 
pentru că este omul serviciilor de securitate, Molotov, ministrul afacerilor externe 
- unul dinpuţinii tovarăşi ai lui Lenin care a supravieţuit, Bulganin, liderul politic al 
armatei, şi Kaganovici, şeful sectorului economic. Acestei grupări i se adaugă 
Voroşilov, şeful Statului, Mikoian, care va deveni ulterior vice-preşedinte al 
Consiliului şi doi economişti, Saburov lu Pervuhin. 

În sânul acestei echipe vor apărea foarte curând divergențe şi rivalități. Beria, 
prea puternic, inspiră teama colegilor săi care se unesc într-un complot şi îl elimină 
cu ajutorul armatei încă din iunie 1953. Aceasta va fi ultima lichidare fizică. Aceia 
care, ulterior, vor fi dezarmnaţi şi condamnaţi nu-şi vor mai pierde viaţa. Astfel 
Malenkov, constrâns să demisioneze în 1955, va conduce o uzină într-o regiune 
îndepărtată; Molotov, condamnat în 1957, nu va cunoaşte închisoarea... 

VOINȚA DE DESTINDERE 


r—— 
Încă din primele zile, noii conducători pun capăt arbitrariului stalinist şi-şi 


Secretariatul particular al lui Stalin este dizolvat. Zeci de mii de funcţionari ai 
administraţiei şi ai partidului sunt demişi sau mutaţi pentru abuz de putere. O 
amnistie parţială este decretată şi aceasta va deschide porţile lagărelor celor cu 
pedepse mai mici de cinci ani de închisoare, femeilor cu copii, adolescenților, 
deţinuţilor în vârstă sau bolnavi. Gulagul (administraţia lagărelor) este pus sub 
tutela ministerului de justiţie. Medicii acuzaţi de complot de către Stalin, sunt 
reabilitaţi. După moartea lui Beria, poliţia politică nu va mai aparţine de minis- 
terul de interne şi va fi constituită într-un organism autonom, KGB (Comitetul 
securităţii statului). În 1955, va fi promulgată amnistia şi în ceea ce priveşte vechii 
prizonieri sau colaboraţionişti ai ocupanților. În 1957, în rândul celor 900 000 de 
deţinuţi din lagăre nu mai sunt decât 2% “politici”. Pentru poporul sovietic este 
“ieşirea din teroare”. 

Destingerea economică şi socială însoţeşte destinderea politică. Ea are ca 
obiectiv prin îmbunătăţirea situaţiei materiale a cetăţenilor, să obțină adeziunea 
lor. De aici înainte, muncitorii vor putea să-şi schimbe locul de muncă fără 
autorizaţia conducerii. ???? de muncă ale funcţionarilor devin normale şi fixe 
după ce Stalin, care avea obiceiul de a lucra noaptea, le dăduse peste cap. 
Pentru a creşte nivelul de trai al populaţiei, preţul alimentelor şi al produselor 
fabricate va scădea, iar salariile vor fi mărite. Se va încerca să se țină cont de 
nevoile consumatorilor; se va acorda prioritate construcţiei de locuinţe iar nu 
construcţiilor monumentale. Malenkov va merge până la a revizui planul cincinal 
în curs de desfăşurare, pentru a avantaja sectorul bunurilor de consum. Situaţia 
țăranilor, în special persecutați de Stalin se îmbunătăţeşte: cotele de livrări 
obligatorii sunt reduse, preţul produselor creşte, datoriile colhozurilor suprimate, 
taxele pe loturile individuale diminuate. Destinderea se constată de asemenea în 
viaţa literară, iar scriitorii pot să critice abuzurile birocraţiei şi să-şi apere libertatea 
de creaţie. În 1954 apare “Dezgheţul” de llya Ehrenburg. În 1956, revista “Novâi 
Mir” publică un roman al lui Dudinţev, “Omul nu trăieşte doar cu pâine”, care ia 
în discuţie birocraţia sovietică. Lâsenko, care fusese multă vreme un ???? al biolo- 
giei îşi pierde postul de preşedinte al Academiei agricole. 

În politica externă, obiectivele rămân neschimbate, însă succesorii lui Stalin o 
rup cu strategia războiului rece. Consolidarea cuceririlor obţinute în urma celui 
de-al doilea război mondial rămâne scopul principal. Însă politica externă 

sovietică devine mai suplă: sfârşitul războiului Coreei şi al primul război din 
Indochina, tratatul cu Austria, deschiderea către lumea a treia. În raporturile sale 
cu celelalte ţări socialiste, Stalin pretindea o supunere absolută, excluzând din 
comunitatea socialistă pe cei care o refuzau, cum ar fi Iugoslavia lui Tito. Succe- 
sorii săi, pentru a regăsi coeziunea lumii socialiste şi a reînnoda relaţiile cu Tito, 
acceptă în iunie 1955 să recunoască greşelile trecutului, punându-le de altfel pe 
seama lui Beria. 


DESTALINIZAREA DUPĂ 1956 


RAPORTUL HRUŞCIOV 
ŞI CONSECINȚELE SALE 

o q—— 

În februarie 1956 se ţine al XX-lea congres al partidului comunist al Uniunii 
Sovietice, primul după moartea lui Stalin. Ideologia care se desprinde se află în 
toate domeniile într-o ruptură completă cu opţiunile precedente. 

- În politica externă, Hruşciov subliniază importanța destinderii internaţionale 
care trebuie să succeadă războiului rece. El expune cele trei principii esenţiale: 
coexistența paşnică caracterul evitabil al războaielor între state de sisteme 
diferite, pluralitatea căilor către socialism (fiecare popor putând să construiască 
socialismul conform propriei sale dorințe). 

- În materie economică, Hruşciov expune marile linii al celui de-al şaselea 
plan cincinal (1956-1960) şi pune accentul pe voinţa de a spori bogăţia socială 
pentru a progresa pe drumul spre edificarea unei societăţi comuniste. 

- Dezaprobarea stalinismului este încă şi mai marcată în partea politică a 
raportului. Sunt aici denunţate cultul personalităţii şi fărădelegile acestuia şi 
violarea legalităţii socialiste. 

Textul acestui raport, rezervat numai membrilor de partid, nu a fost niciodată 
publicat în URSS până la sfârşitul anilor '80. Hruşciov explică în Memoriile sale că 
sovieticii făcuseră să parvină copii partidelor comuniste frățeşti şi că comuniştii 
polonezi ostili Uniunii Sovietice sunt cei care l-au vândut agenţilor serviciilor de 
informaţii străine. Astfel documentul a putut fi difuzat în întreaga lume. 

Raportul deschide procesul lui Stalin căruia îi denunţă greşelile comise 
începând cu 1934 şi unele dintre crimele “împotriva comuniştilor cinstiţi şi a 
şefilor militari trataţi ca duşmani ai poporului”, incapacitatea sa de a pregăti răz- 

boiul, deportările masive ale unor popoare întregi, intransigenţa sa în raporturile 
cu alte state, chiar şi socialiste ca Iugoslavia. Principala acuzaţie este acea a 
cultului personalităţii dezvoltat de Stalin. Este menţionată scurta biografie a 
acestuia în care dictatorul este considerat ca un geniu infailibil, “cel mai mare 
strateg al tuturor timpurilor”... “Or, afirmă raportul, glorificarea unui individ, 
ridicarea lui la rangul de supraom dotat cu calităţi supranaturale comparabile cu 
acelea ale unui Dumnezeu, sunt contrare principiilor marxism-leninismului”. lar 
Hruşciov va concluziona asupra necesităţii de “a repune în întregime în vigoare 
principiile leniniste ale democratiei socialiste”. 

Care sunt cauzele destalinizării? Este oare pentru Hruşciov un mijloc de a-i 
îndepărta pe rivalii săi politici ce-i fuseseră foarte apropiaţi lui Stalin, ca Molotov? 
Doreşte el sincer democratizarea instituţiilor? Sau acţionează ca reprezentant al 
unui partid care înţelege să se detaşeze de excesele stalinismului pentru a realiza 
concilierea cu o populaţie sătulă de rigorile din vremea lui Stalin şi al cărei nivel 
cultural mai ridicat i-a ascuţit spiritul critic? Raportul furnizează câteva elemente 
de răspuns: data de 1934 aleasă ca debut al “degradării caracterului lui Stalin” 
este semnificativă; ea permite să nu se pună în discuţie nici esenţialul politicii 
economice (planificarea şi colectivizarea), nici represiunea exercitată de Stalin 
împotriva tovarășilor lui Lenin. Trebuie notat că nu este nicăieri vorba de milioa- 
nele de cetăţeni căzuţi victime ale represiunii; nu este vorba decât de suferinţele 
partidului terorizat de către Stalin şi care, deposedat de orice putere, nu poate fi 
deci considerat drept complice. Pravda, ziarul partidului scrie: “Cultul personali- 
tăţii este un abces superficial al unui organism perfect sănătos”. Ceea ce pare a 
demonstra că echipa conducătoare vrea să evite eventuala contestare a sistemului 
politic. Este procesul lui Stalin de fapt şi nu cel al stalinismului. Însă este foarte 
dificil a se menţine strict în cadrele acestei delimitări. 

Într-adevăr, raportul secret are efectul unei bombe, iar consecinţele sale 
imediate depăşesc intenţiile autorului. Dezvăluind crimele lui Stalin el a distrus 
dogma infailibilităţii partidului, vinovat de a-l filăsat atâta vreme la conducerea sa. 
Intelectualii vor depăşi critica cultului personalităţii şi vor denunța sistemul stali- 
nist însuşi, care răpeşte omului orice libertate socială, politică şi religioasă. În 
țările din Est, şocul provocat de destalinizare este extrem de brutal. Polonezii vor 
să-i îndepărteze pe partizanii unei înţelegeri cu orice preţ cu URSS-ul şi reclamă 
întoarcerea la putere a lui Gomulka pentru a apăra “calea poloneză către socialism”. 
Ungurii se ridică de asemenea împotriva tutelei Moscovei şi obțin destituirea 
stalinistului Rakosi. Însă, dacă la Varşovia, Gomulka reuşeşte să ajungă la o soluţie 
de compromis, va fi nevoie de intervenţia tancurilor ruseşti la Budapesta pentru a 

pune capăt insurecției maghiare. Conducătorii partidelor comuniste a dernocraţiilor 
populare instalate de Stalin, însă de asemenea şi chinezii şi albanezii manifestă 
o vie nemulţumire, ca şi numeroşi sovietici neliniştiţi de consecinţele acestei 
repuneri în discuţie. 

Astfel Hruşciov se străduieşte să minimizeze efectele destalinizării. Nu va exista 
nici o publicaţie oficială a raportului, nici o căutare a vinovaţilor. Reabilitările 
continuă, însă cu discreţie. Naţionalităţile deportate de Stalin în Asia primesc 
autorizaţia de a se întoarce în fostele teritorii, cu excepţia germanilor de pe Volga 
şi a tătarilor din Crimeea. Legislaţia penală este modificată într-un sens mai favo- 
rabil acuzaților, însă nu se pune problema de a lăsa intelectualii să atace regimul. 
Imediat ce aceştia încearcă sunt taxaţi de înţelegere cu occidentul depravat şi de 
indiferenţă faţă de acţiunea şi efortul popoarelor sovietice. Astfel, scriitorul Boris 
Pasternak, căruia îi fusese decernat premiul Nobel în 1958, după publicarea 
romanului “Doctor Jivago” foarte critic la adresa revoluţiei din octombrie şi a 
urmărilor acesteia, devine obiectul unei serii întregi de persecuții şi este constrâns 
să refuze premiul. Destalinizarea este deci strict circumscrisă denunţării crimelor 
dictatorului. Astfel, şi în aceste limite ea va fi continuată fără prea mare consec- 
venţă până în 1964. 


CEL DE-AL XXII-LEA CONGRES ŞI RELUAREA 


DESTALINIZARII 
——— 

La cel de-al XXII-lea congres al partidului comunist (octombrie 1961), 
Hruşciov relansează destalinizarea făcând publică denunţarea fărădelegilor lui 
Stalin. Se decide expulzarea corpului dictatorului din mausoleul lui Lenin din Piaţa 
roşie. Toate localităţile care-i purtau numele sunt rebotezate. În fine, se dă mână 
liberă scriitorilor pentru a denunța cultul personalităţii şi represiunea lui Soljeniţân 
îi apare romanul despre viaţa din lagăre, O zi din viaţa lui lvan Denisovici, iar 
numeroşi autori scriu biografiile victimelor lui Stalin. Deja cinematograful se 
angajase pe acelaşi drum o dată cu filmul lui Ciuhrai, Ciel pur (?). Istoria oficială 
a partidului comunist este rescrisă, ținând cont de dezvăluirile lui Hruşciov. 

Însă destalinizarea este superficială. Ea a făcut să se nască speranţa uneii mai 
mari libertăţi, iar această speranţă se va dovedi repede o dezamăgire, căci era 
mai important pentru conducătorii sovietici să-şi păstreze puterea justificând linia 


389 / VÂRSTA DE AUR (1953-1973) 


partidului decât să schimbe ideologia. Partidul continuă să deţină singur puterea 
şi dreptul de a decide asupra destinului societăţii, căreia i se substituie. Destalini- 
zarea este astfel de scurtă durată, căci după demisia forţată a lui Hruşciov în 1964, 
ea va fi trecută pe linie moartă de noii conducători. 


TENTATIVA REFORMISTĂ 
ŞI EŞECUL SĂU 


ASCENSIUNEA LUI NIKITA HRUŞCIOV 


— q—— 
În echipa colegială formată pentru a-i succede lui Stalin, Hruşciov se impune 


din ce în ce mai mult. Acest ucrainean născut în 1894 într-o familie foarte săracă 
a trebuit să părăsească satul la 15 ani pentru a merge în bazinul Donbass ca să 
lucreze -în mine şi uzine. În 1918, el aderă la partidul bolşevic şi începe o carieră 
politică în acelaşi timp în care urmează şi cursuri de învăţământ tehnic. Secretar 
al districtului Stalino în 1925, el este, zece ani mai târziu, secretar orăşenesc şi al 
regiunii Moscova. Membru supleant, apoi titular al Politbiuroului în 1939, este 
însărcinat de Stalin cu misiuni delicate ca, colectivizarea Ucrainei 1936-1939, 
sovietizarea Poloniei răsăritene cucerită în 1939. Va participa în timpul războiului 
la apărarea teritoriului sovietic la Stalingrad. În 1952, este membru al Politbiuroului 
şi secretar al partidului. 

Formaţiunea sa tehnică, experienţa politică, poziţia excepţională explică în 
mare parte ascensiunea sa. El îşi elimină succesiv colegii din momentul în care 
apar divergențe de vederi. Malenkov, considerat la început numărul unu, este 
determinat în februarie 1955 să-şi facă autocritica, pierzându-și postul de preşe- 
dinte al. Consiliului în favoarea lui Bulganin. Prim secretar al partidului, el îşi 
consolidează poziţia plasând oameni care-i sunt devotați în posturi de răspundere 
(în 1956, peste jumătate din cei ce au drept de vot în Congresul partidului îi dato- 
rează promovarea); el poate conta de asernenea pe armată care îşi aminteşte de 
marile bătălii la care acesta a participat, cum ar fi aceea de la Stalingrad. 

Însă în sânul Prezidiului (fostul Politbiuro), nu duce lipsă de opozanti afectaţi 
de destalinizare Molotov, ministru de externe, de exemplu, critică politica extemă 
a lui Hruşciov, căci el rămâne convins că lupta între blocul socialist şi blocul 
capitalist este inevitabilă. Temporar îndepărtat, el revine după evenimentele din 

Polonia şi Ungaria şi se alătură adversarilor lui Hruşciov care se coalizează pentru 
a-l înlătura. Aceştia convoacă prezidiul pe 18 iunie 1957 şi 7 din membrii titulari 
cer demisia primului secretar (Molotov, Kaganovici, Malenkov, Pervuhin, Saburov, 
Voroşilov şi Bulganin). Hruşciov convoacă atunci o plenară a Comitetului central 
în care majoritatea îi este fidelă şi opozanţii săi, numi “anti-partinici”, sunt excluşi; 
printre ei Molotov, Kaganovici, Malenkov şi Saburov. Câteva luni mai târziu, 
mareşalul Jukov (chiar dacă îl sprijinise pe Hruşciov în 1957) este vânat la rândul 
său. În martie 1958, Bulganin trebuie să cedeze preşedinţia Consiliului lui Hruşciov 
care va cumula astfel cele două posturi cele mai importante. 

Timp de aproape şapte ani, Hruşciov a dominat viaţa politică din URSS. Totuşi, 
nu va reuşi în această perioadă să facă acceptate de către toţi, opțiunile sale, atât 
politice cât şi economice. Vechea gardă stalinistă nu dezarmează, şi privilegiaţii 
care nu mai sunt nevoiţi să tremure pentru vieţile lor sunt ostili reformelor demo- 
cratice ale lui Hruşciov. Acesta, conştient de limitele sale, ar fi zis: “Stalin era un 
Dumnezeu, el putea să facă şi să desfacă oamenii şi lucrurile. Noi, noi nu putem 
să o facem.” 


DESCENTRALIZAREA ŞI DEMOCRATIZAREA 
ECONOMICA 


E O 
Destalinizarea nu va pune deloc sub semnul întrebării principiile colectivizării 


şi planificării economiei. Al şaptelea plan, care este un plan septenal (1959-1965), 
demonstrează un efort de modernizare al economiei. El pune accentul pe pro- 
gresul regiunilor orientale care primesc 40% din investiţii, dezvoltarea industriei 
chimice, a energeticii şi electrificarea transporturilor. El prevede de asemenea o 
dezvoltare importantă a industriei bunurilor de consum şi a producţiei agricole, 
căci cuvântul de ordine a fost lansat: “Uniunea sovietică trebuie să ajungă din 
urmă şi să depăşească tările capitaliste cele mai dezvoltate”, societatea abundenței 
trebuind să permită edificarea comunismului. Pentru aceasta va trebui mărită 
productivitatea muncii, iar Hruşciov estimează că centralizarea o frânează: “Con- 
ducerea centralizată a 10 000 de uzine şi 200 000 de şantiere este impracticabilă.” 
Astfel, lansează încă din 1957 mari reforme de descentralizare, însoţite de măsuri 
de democratizare, care trebuie să permită instaurarea unei noi atitudini faţă de 
muncă în rândurile muncitorilor şi ţăranilor sovietici. 

Ministerele industriale sunt înlocuite printr-o sută de consilii sau sovnarhozuri 
care trebuie să controleze execuţia planului la scară regională. Întreprinderile 
trebuie să-şi echilibreze gestiunea, la care muncitorii sunt chemaţi să participe, 
căci pentru a trece la comunism, democratizarea este necesară. Condiţiile de 

lucru ale muncitorilor se îmbunătăţesc: numărul de ore săptămânale scade, iar 
lucrătorii pot din nou să-şi schimbe locul de muncă. Insă, foarte curând, rezulta- 
tele acestei politici se dovedesc a fi decepţionate. Într-adevăr, sovnarhazurile 
privilegiază investiţiile de interes local în detrimentul coeziunii ansamblului 
economiei, iar tehnocraţii ostili unei politici de descentralizare care îi exilează în 
provincie, nu fac nimic pentru ca aceasta să reuşească. În faţa eşecului, Hruşciov 
este nevoit să dea înapoi. Se revine la centralizare: sovnarhazurile sunt regrupate 
în 17 mari regiuni economice puse sub autoritatea unui Consiliu suprem al eco- 
nomiei naţionale. 

Aceeaşi deceptie şi în domeniul agricol. Hruşciov lasă o mai mare libertate de 
gestiune kolhozurilor, suprimă SMT-urile (staţiunile de maşini şi tractoare), care 
exercitau o tutelă asupra acestora. Însă kolhozurile nu au întotdeauna resurse 
suficiente pentru a cumpăra echipament şi nici capacitatea de a-l întreţine şi 
repara. În timp ce Hruşciov promisese să ajungă din urmă consumul american 
de came şi produse lactate, şeptelul scade la jumătate în cinci ani. Situaţia nu 
este deloc mai bună în ceea ce priveşte cerealele. Totuşi, Hruşciov lansase încă 
din 1954, plin de încredere, operaţiunea “pământurilor desţelenite” în Asia centrală, 
vastă campanie de defrişări efectuate mai ales în Kazakstan, însă, din nefericire, 
monocultura grâului care e introdusă, epuizează rapid solurile şi încă din 1961 
trebuie să se recunoască că la mijloc exista o greşeală gravă. Hruşciov încurajează 
producţia unor alte plante ca sfecla de zahăr şi maii ales porumbul care devine 
un simbol al luptei între URSS şi Statele Unite, convins fiind că Statele Unite pot 
să ofere mai multă came locuitorilor lor graţie acestei plante. Astfel va face totul 
pentru a spori popularitatea acestei culturi în ţara sa şi a o implanta pretutindeni, 
până într-acolo încât a-şi merita porecla de “Dl. Porumb”. Însă, în 1963 trebuie 
constatat că toate eforturile întreprinse în domeniul agricol nu au îmbunătățit 
situaţia şi că, departe de a progresa, producţia agricolă scade. În acel an, URSS 
era nevoită să importe 18 milioane de tone de grâu, iar cultura porumbului, 
adeseori neadaptată terenurilor, nu răspunde speranţelor pe care Hruşciov le 
pusese în ea. Criza agricolă provoacă o scădere a veniturilor agricultorilor şi o 
nemulțumire de care Hruşciov va fi făcut responsabil. 


O DEMOCRATIZARE . i 
SOCIALĂ ŞI POLITICĂ CRITICATĂ 
q 


Hruşciov ține ca cetățenii să participe mai mult la viaţa politică. Pentru 
aceasta, el se va strădui să descentralizeze sistemul puterii, cum încercase să o 
facă şi cu economia, şi în acest scop este nevoit să reducă privilegiile celor din 
aparatul de partid numit Nomenklatura. 

Descentralizarea comportă în ochii săi mai multe avantaje: ea ţine cont în 
mai mare măsură de nevoile cetăţenilor dintr-un cadru teritorial dat şi, luând în 
considerare aspiraţiile populaţiei, Hruşciov speră să o atragă de partea regimului, 
este de asemenea un mijloc de a îmbunătăţi relaţiile cu diversele naţiuni care 
compun Uniunea Sovietică; în fine, este ocazia pentru acest lider contestat de a 
distruge privilegiile politice care îl împiedică în acţiunea sa. În această optică, în 
1961, la cel de-al XXII-lea congres, va face să fie adoptate noi statute ale partidului. 
El impune o rotire periodică a cadrelor succesive decât în cazuri excepționale). 
Această nouă regulă îi nemulţumeşte pe privilegiaţii partidului, interesaţi de 
securitatea posturilor lor. El diminuează rolul Comitetului central, convocând 
la dezbaterile acestuia tehnicieni competenţi în domeniile abordate, ceea ce 
sporeşte participarea, însă nemulţumeşte majoritatea Comitetului central, care 
nu doreşte să-şi piardă privilegiile şi luptă împotriva egalitarisrnului promovat 
de Hruşciov. 

Acesta din urmă întreprinde, în fine, o reformă a învăţământului. Sub Stalin şi 
până atunci copiii păturilor privilegiate aveau mai multe posibilităţi decât ceilalţi 
de a accede la învățământul superior. Hruşciov încearcă să introducă o mai mare 
egalitate în învăţământ: gratuitatea învăţământului superior, sistem de burse 
pentru cei mai săraci, cursuri serale, locuri rezervate pentru candidaţii ce vin din 
producţie... Însă această reformă este deturnată de privilegiați şi măsurile de 
democratizare nu servesc decât la sporirea numărului de locuri în universităţi 
pentru copiii cadrelor de conducere. 

Hruşciov, care conta pe sprijinul partidului prin acţiunea sa de democratizare, 
constată că, dimpotrivă, acesta îi deturnează reformele pentru a-şi conserva privi- 
legiile în toate domeniile (muncă, educaţie, funcţii politice şi sociale... ). Va încerca 
atunci să reducă partidul la rangul de executant politic. Prin reforma din noiembrie 
1962, îl va organiza conform producţiei, el va fi separat în două ramuri, una 
industrială şi cealaltă agricolă, iar toate cadrele, de labază până la Comitetul 
central, sunt repartizate în aceste două organizaţii paralele. Doctrinarii îl acuză 
atunci pe Hruşciov de a rupe “alianţa între clasa muncitoare şi țărănimea”. De 
aici înainte el se va confrunta cu ostilitatea generală a partidului. În lupta sa de 
accentuare a dernocratizării, el va leza interesele castei celor privilegiați aşa numită 
Nomenklatura. Într-o lucrare intitulată Nomenklatura, privilegiaţii din URSS, M. 
Voslensky o defineşte pe aceasta ca fiind noua clasă dominantă din Uniunea 
Sovietică. “Este clasa administratorilor. A administra şi a exercita puterea sunt 
cele două funcțiuni esenţiale ale Nomenblaturii.” Aceasta i se va opune în bloc lui 
Hruşciov, iar destituirea acestuia va consacra victoria ei. 

VICTORIA APARATULI DE PARTID 
DUPĂ 1964 


CĂDEREA LUI HRUŞCIOV 
ŞI NOUA COLEGIALITATE 


În octombrie 1964, Hruşciov este constrâns să-şi dea demisia de către colegii 
săi din prezidiu. Ei au alcătuit o listă a greşelilor sale: experimentale sale lipsite 
de sens, însă de asemenea cum va scrie Pravda din 17 octombrie “subiectivismul 
său, infantilismul său, precipitarea, lăudăroşenia, frazeologia, autoritarismul, 
ignorarea realităţilor, disprețul faţă de mase...”. De fapt, aceştia nu îi iartă faptul 
de a fi luptat împotriva privilegiilor Nomenklaturii, de a fi pornit măsură de des- 
centralizare, de a-şi fi pierdut prestigiul în afacerea rachetelor din Cuba. Ei 
propun deci destituirea sa. Hruşciov face din nou apel la Comitetul central ca şi 
în 1957, însă adversarii săi nu-i lasă timp pentru a restabili situaţia şi Comitetul 
central ratifică decizia prezidiului; îl eliberează pe Hruşciov din funcţiile sale “ca 
urmare a vârstei avansate şi agravării stării sale de sănătate” şi îl desemnează pe 
Brejnev ca prim-secretar al partidului: oamenii aparatului de partid au învins. 
Poporul rus, decepţionat de promisiunile nerealizate ale lui Hruşciov, primeşte 
vestea cu indiferenţă. Conducătorul destituit îşi va încheia viaţa într-o “datcha” 
din împrejurimile Moscovei. La moartea sa nu va avea parte de funeralii natio- 
nale. Ca şi Stalin, va cădea de aici înainte în uitare, iar numele său va dispărea 
din istoria sovietică. 

Hruşciov este înlocuit de o conducere colegială ai cărei membri aparţin 
Prezidiului Comitetului central, care recapătă numele de Politbiuro în 1966. În 
fruntea sa, o “troică” de conducători, Brejnev, Prim secretar (care recapătă în 
1966 titlul de secretar general), Kosgâşhin şeful guvernului şi Podgornâi care îl 
înlocuieşte pe Mikoyan ca şef al statului la sfârşitul lui 1965. 

Noua echipă conducătoare nu are un program comun, în afara aceluia de 
abolire a reformelor lui Hruşciov cu privire la divizarea partidului în două ramuri 
economice şi de a pune capăt a ceea ce mai rămăsese din măsurile de descen- 
tralizare. Pentru celelalte decizii care rămân de luat, tradiţionaliştii se opun 
inovatorilor fără ca unii sau ceilalţi să constituie grupuri omogene, căci cineva 
inovator într-un domeniu poate să se demonstreze tradiţionalist în altul. Astfel, 
pentru a evita orice conflict, echipa refuză să abordeze problemele în care un 
compromis ar fi dificil, iar fiecare decizie nu este luată decât după discuţii care 
permit să se atingă consensul. 

REVENIREA LA ORDINE 
CPE 

Încă din primele luni, noua conducere reconstituie partidul pe modelul vechi. 
Organizațiile unic sunt restabilite la fiecare eşalon şi acum este ocazia de a-i 
readuce în posturile lor pe cei pe care Hruşciov îi îndepărtase. 

Problema agriculturii şi a alimentaţiei fiind presantă, plenara din martie 1965 
îi este consacrată. Pentru a incita ţăranii să producă mai mult, reglementările 
sunt mai suple: de exemplu, numai cantităţi globale şi tipurile de produse care 
trebuie obţinute vor fi notificate Kolhozurilor. Noi avantaje vor fi acordate: ridi- 
carea cu 50% a preţurilor de livrare, prime de 50% pentru livrările excedentare, 
scăderea impozitelor cu jumătate, credite mai avantajoase şi material agricol 
cedat la preţuri mai scăzute. Vânzarea produselor loturilor individuale va face 
obiectul unei mai mari toleranţe. 

Reforma gestiunii întreprinderilor industriale, preconizată de Kosâghin, este 
mai delicată. În jurul lui se grupează aceia care caută mai înainte de toate 
eficienţa gestiunii economice, reformiştii sa administratorii care se ciocnesc de 
tradiţionaliştii ataşaţi ideii planificării centralizate şi controlului partidului asupra 
economiei. Pentru a asigura rentabilitatea capitalurilor investite, reformiştii propun 
să se descentralizeze planul de stat, încurajarea iniţiativei directorilor şi evaluarea 
normelor reale (care ţin cont şi de vânzarea produselor şi nu numai de cantitatea 
produselor). Ei obţin cu greu o aprobare de principiu. 

Reforma, aplicată mai întâi într-un anumit număr de instituţii pentru a fi 
testată, este continuată mai departe. Fiecare întreprindere poate să-şi fixeze 
prețurile de revenire, numărul de lucrători... dispune de o parte din beneficii 
(până la o treime pentru autofinanţare, şi pentru echipamentele sale sociale; 10% 
pot fi folosite pentru acordarea de prime pentru a-i cointeresa pe muncitori şi pe 
directori în rentabilizarea întreprinderii). 

Intelectualii liberali speră multe de la noua echipă conducătoare. Hruşciov, 
după ce le fusese favorabil, se întorsese într-adevăr împotriva lor de la sfârşitul lui 
1962. După câteva luni de destindere, în care au avut satisfacția de a-l vedea 
complet căzut în dizgrație pe Lâsenko şi pe discipolii acestuia, ei vor fi repede 
decepţionaţi de arestarea unor scriitori şi universitari, acuzaţi de a fi făcut să se 
publice în străinătate scrieri contrare “realismului socialist”. Mai târziu, anumite 
evenimente, ca stabilirea fiicei.lui Stalin în Statele Unite şi publicarea memoriilor 
sale, criza cehoslovacă din 1968 (manifestații care au protestat în Piaţa Roşie 
împotriva intervenţiei sovietice), răsunetul în străinătate al operelor lui Soljenitân 


395 / VÂRSTA DE AUR (1953-1973) 


interzise în URSS (Primul cerc, Pavilionul canceroşilor) duc la întărirea suprave- 
gherii intelectualilor şi la extinderea acţiunii represive: expulzarea lui Soljenitân 
din Uniunea Scriitorilor, internarea unor opozanți ca biologul Medvedev în spitale 
psihiatrice. În timp ce Occidentul îi atribuie în 1970 premiul Nobel pentru literatură 
lui Soljenitân, scriitorul nu primeşte autorizaţia de a se duce să-l ridice. Pentru a 
lupta împotriva lipsei de libertate, fizicianul Saharov înfiinţează în noiembrie 1970 
un Comitet pentru apărarea drepturilor omului. 

Noua echipă revizuieşte judecata făcută lui Stalin. În timp ce Hruşciov fusese 
omul destalinizării, pentru a evita discreditarea partidului care ar fi rezultat, ea 
recunoaşte că Stalin a comis excese şi ilegalităţi, însă se fereşte de a le preciza. 
Ea subliniază, dimpotrivă, meritele sale în edificarea socialismului; care, spune 
ea, a necesitat încordarea tuturor energiilor şi pedepsirea tuturor neglijenţelor. 
Calitățile sale politice şi militare sunt din nou puse în valoare. La mormântul său 
este ridicată o statuie. În paralel reabilitarea victimelor stalinismului este stopată. 
Istoria URSS şi a partidului, care fusese rescrisă ținând cont de raportul lui 
Hruşciov, este din nou revizuită. 

În acelaşi timp controlul moral şi politic asupra populaţiei este întărit. Noi 
conducători sunt puşi în fruntea KGB-ului, sindicatelor, Kornsomolului (organi- 
zatia de tineret). Un minister de supraveghere a ordinii publice este înfiinţat şi în 
codul penal se reintroduc reguli de o mai mare stricteţe. 


SOCIALISMUL, UN “MODEL” UNIC 


CRIZA LUMII SOCIALISTE (1953-1957) 
q 
O dată Stalin dispărut, apar tensiuni în lagărul socialist. La Moscova, condu- 
cerea colegială a înlocuit dictatura personală. Noii lideri, pentru care ceea ce se 
întâmplă în URSS constituie întotdeauna modelul de urmat, îşi exprimă dorința 
de a vedea partidele frățteşti urmând exemplull din PCUS. În Cehoslovacia unde 
Gottwald a murit la câteva zile după funeraliile lui Stalin (la care a contractat o 
pneumonie), conducerea colectivă se poate instala fără probleme: Antonin 
Zapotocky devine preşednte al Republicii şi Antonin Novotny conduce secreta- 
riatul comitetului central. Însă în toate celelalte țări de democratie populară, 
conducătorii au fost instalaţi de Stalin şi nu pot să facă critica practicilor 

staliniste fără a-şi face propria autocritică. Ei rezistă deci noilor consemne 
primite de la Moscova, încurajați de rezistenţa staliniştilor sovietici (Molotov, 
Kasganovici, Suslov...). 

Însă, în ceea ce le priveşte, popoarele din ţările de democraţie populară 
doresc mai multă libertate decât aceea pe care le-o permit actualii conducători, 
o îmbunătăţire a nivelului de trai şi o mai mare independenţă naţională. Stau 
mărturie, de exemplu, mişcările din Berlinul de Est din iunie 1953. În Republica 
Democrată Germană, liderul stalinist Ulbricht hotărâse în 1952 să instaureze 
foarte rapid socialisrnul suprimând meşteşugurile, micul comerţ şi colectivizând 
agricultura. Aceste măsuri provoacă în scurt timp fuga a nurneroşi germani din 
Est către Berlinul Occidental şi plecarea ţăranilor, mai ales, va fi însolită de o 
gravă criză a alimentelor. Nemulțumirea creşte chiar şi în uzine. Solicitaţi să 
acorde un ajutor de urgenţă, liderii sovietici răspund negativ şi îl sfătuiesc pe 
Ulbricht să încetinească procesul de trecere la socialism şi să facă concesii 
populaţiei. Neglijând aceste sfaturi, Ulbricht decide, dimpotrivă, să sporească 
constrângerile asupra muncitorilor, mărind normele de lucru cu cel puţin 10%. 
Muncitorii din Berlin în primul rând, şi apoi din alte oraşe germane vor intra în 
grevă, iar manifestaţiile vor degenera în răscoale, populaţia încercând să cuce- 
rească clădiri oficiale şi smulgând steagurile roşii. În acest moment, sovieticii vor 
interveni cu două divizii de blindate şi vor restabili ordinea cu preţul unei repre- 
siuni sângeroase. 

În mod contrastant faţă de imobilismul liderilor stalinişti ai dermocraţiilor 
populare, succesorii sovietici ai lui Stalin vor adopta dimpotrivă o poziţie mai 
suplă faţă de lagărul socialist cu scopul de a-i păstra unitatea. Relaţiile cu 
Iugoslavia fiind reînnodate încă din 1953, Hruşciov va recunoaşte că pot exista 
forme diferite de dezvoltare socialistă şi că Statele socialiste sunt suverane şi 
egale. Molotov va dezarrna total această politică, în care vede un pericol pentru 
rolul conducător al URSS: trebuia ca Iugoslavia să uite condamnarea ei din 1948 
şi nu ca sovieticii să fie cei care să se umilească. Mai mult, a accepta neamestecul 
în afacerile interne ale statelor, cum ruşii tocmai o declaraseră, era a recunoaşte 
pluralitatea căilor de dezvoltare socialistă şi a admite policentrismul în blocul 
socialist. La urma urmelor, concesiunile lui Hruşciov păreau inutile. Iugoslavia 
refuză să adere la tratatul militar dela Varşovia semnat de sovietici pe 14 mai 
1955 alături de şapte democrații populare, ca răspuns la intrarea Republicii 
Federale a Germaniei în NATO, iar Tito preferă să rămână neutru. 

În ciuda acestui eşec, raportul secret al lui Hruşciov şi destalinizarea vor 
consolida tendinţele centrifuge, cu atât mai mult cu cât, în aprilie 1956, Kominfor- 
mul este dizolvat. 

Dezacordul între conducătorii stalinişti ai democraţiilor populare şi partizanii 
literalizării regimului, dorit de populaţie, provoacă în 1956 grave frământări în 
Polonia şi în Ungaria. În cele două cazuri, mişcările populare vor duce la căderea 
liderilor stalinişti.. Polonezii obțin întoarcerea în fruntea partidului a liderului 
comunist naţional Gomulka, cu speranţa că acesta se va strădui să caute o “cale 
poloneză către socialism”. Misiune delicată şi extrem de dificilă ca urmare a 
surescitării spiritelor. Abilitatea şi şansa vor fi în avantajul lui Gomulka; abilitatea 
de a înţelege că trebui întreprinse reformele, acelea pe care sovieticii sunt gata 
să le accepte (şi pe care echipa lui Hruşciov le-a recomandat de altfel) însă şi că 
trebuie să se dovedează ferm şi să refuze tot ceea ce ar antrena intervenţia 
armatei sovietice, cum ar fi ieşirea din alianţa militară; şansa de a fi putut să 
inspire suficientă încredere şi să obţină ca nici un incident iremediabil să se 
producă între polonezi şi ruşi, eveniment care ar fi putut avea ca rezultat imediat 
intervenţia armatei sovietice. Acţionând astfel, a arătat ruşilor disponibilitatea sa 
de a rămâne credincios URSS şi capacitatea sa de a-şi conduce poporul. El va 
reuşi să negocieze şi, în schimbul menţinerii trupelor sovietice în Polonia, va 
obține avantaje economice şi financiare şi o oarecare marjă de autonomie pentru 
țara sa. 

În Ungaria unde, încurajați de evenimentele din Polonia, izbucnesc ridicări 
populare împotriva conducătorului stalinist Rakoşi, evenimentele vor căpăta 
repede o turnură dramatică (octombrie 1956). Ruşii îl sacrifică pe Rakoşi; îl înlo- 
cuiesc prin adjunctul său, Ger6, la fel de detestat ca şi acesta, apoi prin Janos 
Kadar, care va prelua conducerea partidului. Ei permit ca Imre Nagy să conducă 
guvernul, ca urmare a marii popularităţi a acestuia, sperând că o va face pentru a 
restabili ordinea. Însă acesta nu va avea nici şansa, nici abilitatea lui Gomulka. 
Este foarte repede depăşit de evenimente; autoritatea sa nefiind suficient de 
mare, el va permite să se reconstituie partide ostile socialismului şi are slăbiciunea 
de a acorda manifestanţilor ceea ce nu poate fi tolerat de ruşi, denunţarea 
pactului de la Varşovia şi neutralitatea Ungariei. Atunci Kadar se va desolidariza 
de Nagy, toţi şefii rămaşi stalinşti ai democraţiilor populare, ca şi chinezii, cer 
intervenţia armatei sovietice pentru a restabili ordinea. În timp ce tancurile sovie- 
tice strivesc revoluţia de la Budapesta, Nagy se refugiază la ambasada iugoslavă. 
Va ieşi de acolo mai târziu, cu promisiunea de a fi lăsat liber, însă este închis în 
România unde un tribunal sovietic îl va condamna la moarte în iunie 1958. 

Aceste evenimente par să semnifice stoparea tendinței de căutare a unor căi 
naţionale spre socialism. Reprimarea “socialismului naţionale” devine tendinţa 
predominantă în Republica Democrată Germană a lui Ulbricht, în Cehoslovacia 
lui Novotny, în Bulgaria Jivkov şi chiar în Polonia lui Gomulka. Cu atât mai mult 
cu cât chinezii, ostili destalinizării şi dornici de a se substitui sovieticilor lá 
conducerea lumii comuniste, profită de dificultăţile lui Hruşciov de a se impune 

în URSS pentru a interveni activ în Europa de Est, unde vor susţine guvernele 
staliniste. Ca o dovadă a acestor ambiţii, Mao Zedong obţine în noiembrie 1957, 
în timpul în care se sărbătorea la Moscova ce de-a 40-a aniversare a revoluţiei din 
octombrie,-redactarea unei declaraţii comune elaborate de toate partidele la 
putere (şi nu numai de partidul sovietic, ca şi până acum) şi care afirma unitatea 
lagărului socialist, adică monolitismul. Tito, împotriva căruia este în principal 
îndreptată această declaraţie, refuză să o semneze şi redactează un proiect de 
program al “căii iugoslave” în care insistă pe egalitate, independenţa partidelor şi 
neamestecul în treburile interne. Proiectul său condamnă monolitismul şi stali- 
nisrnul. Acesta apare ca un “manifest policentrist” şi va atrage acuzaţiile de 
“comunism naţional” şi de “revizionism”. 


ÎN CĂUTAREA UNOR CĂI NAŢIONALE 

CATRE SOCIALISM (1957-1964) 

Ea 

În ciuda acestor lovituri primite şi a neîncrederii reînnoite faţă de Tito, 
tendinţele centrifuge care s-au manifestat în Iugoslavia, în Polonia şi în Ungaria şi 
care sunt condamnate în declaraţia comună pot oare fi continuate? Nu există un 
acord asupra acestui punct de vedere printre conducătorii de la Kremlin. Hruşciov 
nu are în întregime mână liberă în a-şi expune principiile sale asupra destinderii, 
staliniştii sunt puternici, iar chinezii, care şi-au sporit influenţa în Europa, consoli- 
dează tabăra acestora. Însă, foarte curând, relaţiile chino-sovietice se vor degrada, 
iar Mao va trebui să renunţe la a maii juca rolul conducător în lagărul socialist. 
Dezacordurile dintre chinezi şi sovietici se manifestă în domenii diferite. 

Sovieticii critică Comunele populare şi “marele salt înainte”, considerate ca fiind 
neortodoxe faţă de modelul sovietic. Chinezii, partizani ai luptei anti-irnperialiste 
înverşunate, se opun ideii coexistenţei paşnice. Neînţelegerea este de o aşa 
manieră, încât experţii sovietici care ajută China să se industrializeze sunt chemaţi 
în URSS, iar creditele sunt tăiate în 1960. Acestei rupturi chino-sovietice, care îl 
privează pe Mao de orice speranţă de a-i succeda lui Stalin la conducerea lagărului 
socialist, i se va adăuga dizidenţa albaneză. Albania, care critică destalinizarea (şi 
apropierea faţă de Tito), ca şi noile tendinţe ale politicii externe ale URSS, este 
exclusă la rândul său din blocul comunist european şi trece în tabăra Chinei. La 
al XXII-lea congres al partidului comunist sovietic în 1961, ruptura cu China este 
făcută publică. Este de fapt vorba de unitatea ideologică a lagărului socialist: de 
aici înainte va exista şi o “cale chineză către socialism”. 

Cazul românesc demonstrează de asemenea nevoia de independenţă a naţiu- 
nilor ce alcătuiesc blocul comunist. Până atunci unul dintre cei mai fideli aliaţi ai 
URSS, România lui Gheorghiu-Dej îşi afirmă independenţa în 1961, opunându-se 
proiectelor lui Hruşciov, care voia să instaureze o specializare a sarcinilor în 
sânul CAER. Acest plan ar fi menţinut România într-o situaţie de inferioritate în 
raport cu țările mai dezvoltate ale blocului, care RDG şi Cehoslovacia. În faţa 
veto-ului românesc, Hruşciov trebuie să renunţe la proiectele sale de integrare 
economică. Pentru a ecita o nouă criză şi, mai ales pentru că România nu se 
îndepărtează de la linia politică şi ideologică a Moscovei (ea rămâne neutră în 
conflictul chino-sovietic), el nu intervine militar. Românii îşi lărgesc atunci marja 
de independenţă stabilind relaţii diplomatice cu naţiuni aflate în relaţii proaste cu 
URSS, rescriind istoria ţării lor, care glorifică rezistenţa naţională în faţa asupri- 
torilor, abolind obligativitatea învăţării limbii ruse. Succesorul lui Dej, Ceauşescu, 
va continua această cale a dezvoltării naţionale. 


CRIZA CEHOSLOVACA DIN 1968 
q 

După Hruşciov, anumite guverne ale democrațiilor populare încearcă să ţină 
cont de interesele naţionale. Rezultă de aici o diversificare a abordărilor marilor 
probleme ale politicii externe sau economice, pe care URSS-ul o tolerează, atâta 
vreme cât nu sunt repuse în discuţie apartenenţa la tratatul de la Varşovia şi ideo- 
logia politică. 

Sub conducerea lui Dubcek, succesorul lui Novotny, partidul comunist 
cehoslovac încearcă în 1968 o experienţă de “socialism cu faţă umană” care 
constă în a concilia socialismul şi libertatea, a autoriza libera discuţie şi exprimare 
a tendinţelor politice fără a rezerva un monopol partidului comunist. Elementele 
intransigente din URSS, Polonia, RDG, temându-se de contgiunea “primăverii de 
la Praga”, decid intervenţia militară a trupelor tratatului de la Varşovia în august 
1968. Liderii comunişti liberali sunt îndepărtați, chiar arestaţi. În aprilie 1969, noul 
conducător al partidului comunist cehoslovac, Gustav Husak, trece la epurarea 
partidului şi aprobă intervenţia. Cu ocazia acestei “chestiuni cehoslovace” este 
proclamată “doctrina Brejnev”, care nu recunoaşte ţărilor socialiste decât o 
suveranitate limitată în faţa priorităţii internaţionalismului ţărilor socialiste, de 
fapt în faţa tutelei sovietice. 

LUMEA 
A TREIA 


Cmm Capitolul 23 


Ţările lumii a treia au ieşit în cea mai mare parte din procesul de 
decolonizare. În Maghreb, independenţa a fost cucerită în condiţii 
normale de către Tunisia şi Maroc, însă numai cu prețul unui 
război lung şi sângeros Algeria va deveni independentă în 1962. 
Imperiile francez şi englez din Africa neagră vor dispărea fără mari 
ciocniri. Reconstrucţia post-colonială este dificilă: tinerele state 
trebuie să facă față unor conflicte interetnice şi religioase, 
căutându-şi propriul drum între modelele capitalist şi comunist, 
fără a reuşi cu adevărat să iasă din “economia de plantație” şi din 
inegalitățile sat-oraş. În mod progresiv, lumea a treia se integrează 
relaţiilor internaţionale: la conferința de la Bandoung din 1955 
mişcarea țărilor nealiniate se afirmă pentru prima dat, propulsând 
în rolurile principale China, India şi Egipt. La rândul lor marile 
organizații internaționale încearcă să promoveze dezvoltarea 
economică şi socială în țările marcate de sărăcie. 

MARILE ETAPE ALE PROCESULUI 
DE DECOLONIZARE DUPĂ 1954 


MAGHREB 

a q— 

In ţările Maghrebului, francezii s-au stabilit de multă vreme şi deţin ramurile 
esenţiale ale vieţii economice. Unei perioade de imobilitate relativă (până în 1950) 
îi succed ani de criză în decursul cărora mişcările naţionaliste intră în conflict cu 
metropola şi cu grupările franceze locale care o reprezintă. În Tunisia se amor- 
sează procesele decisive: primele bande de “fellagha” atacă fermele franceze din 
Cap Bon, în timp ce se derulează primele “razii” (1952). Această situaţie de fapt îl 
determină pe Pierre Mendes France să recunoască, odată cu întâlnirea de la 
Carthage (31 iulie 1954), “autonomia internă a statului tunisian”. Doi ani mai târziu, 
acţiunea lui Bourguiba şi a formaţiunii N6o-Destour va culmina cu protocolul de 
pe 20 martie 1956, care oferă Tunisiei “independenţa într-o stare de interdepen- 
denţă liber consimţită”. Bourguiba devine preşedintele republicii în iulie 1957. În 
Maroc, tensiunea între cele două comunităţi va culmina o dată cu exilul sultanului 
Mohammed al V-lea în august 1953. Însă tulburările din vara lui 1955 vor constrânge 
guvernul francez să trateze cu acesta. Astfel sultanul formează un guvern însăr- 
cinat cu trecerea de la protectorat la independenţă. Aceasta este proclamată pe 
20 martie 1959, 

Retragerea, franceză din Tunisia îi încurajează pe naționaliștii algerieni. Cu 
atât mai mult cu cât statutul din 1947 asigură în fapt dominaţia minorităţii europene. 
Condus mai ales de Ben Bella, se constituie un Front de Eliberare Naţională 
(FLN), care va combate Mişcarea Naţionalistă Algeriană (MNA). Tensiunea între 
metropolă şi colonia sa culminează la 1 noiembrie 1954, în timpul insurecției 
care marchează începutul războiului din Algeria. Până în 1958, Franţa optează 
pentru o politică intransigentă: arestarea lui Ben Bella în octombrie 1956, “bătălia 
Algerului” condusă de generalul Massu din ianuarie 1957. Dar la această dată, 
contextul internaţional apărea mai favorabil mişcărilor de eliberare (conferinţa 
de la Bandoung, presiunile ONU...). Astfel generalul de Gaulle, dându-și seama 
că numai o politică de asociere poate să dezamorseze criza, recunoaşte pe 16 
septembrie 1959, dreptul algerienilor la autodeterminare. În ciuda înverşunării 
comunităţii Franceze (“săptămâna baricadelor” din ianuarie 1960), Algeria va 
accede la independenţă conform termenilor acordului de la Evian din 18 martie 1962. 


402 


AFRICA NEAGRA 

, e ; 

Între timp, imperiul francez din Africa neagră dispărea. În 1945, cu excepţia 
Liberiei şi a Etiopiei, Africa neagră era într-adevăr domeniul colonial prin exce- 
lentă. Însă revoluţia egipteană (1952-1956), evenimentele din Africa de Nord şi 
impactul lumii a treia pe scena internaţională (Bandoung) vor determina tinerele 
mişcări naţionaliste africane să repună în discuţie şi încă într-o manieră radicală, 
tutela colonială. Lupta lor poate lua o formă moderată, aceasta însemnând 
revendicarea unei identități culturale încarnată în noţiunea de “negritudine”, 
elaborată în anii 1960 de mişcarea unor intelectuali africani grupaţi în jurul lui 
Leopold Sédar Senghor. 

Ceea ce este vizibil aici, este dificila conciliere între cultura africană şi conser- 
varea unor anumite modele occidentale, utile în dezvoltarea noilor state. Dimpotrivă, 
un “socialism african”, inspirat din modelele marxiste, caută să rupă influenţele 
metropolei. Fondată în 1947, Adunarea Democratică Africană (RDA) caută, în ceea 
tendinţe începând cu 1958, opunând Partidul Democratic din Guineea (PDG) 
condus de S6kon Touré şi Partidul Regrupării Africane (PRA) susţinut de Franţa. 

În ciuda discursurilor şi declaraţiilor de principiu de imediat după război, 
Franţa pare a dori să-şi menţină prezenţa în Africa. Constituţia din 1946, permi- 
țând primirea în Parlamentul francez a reprezentanţilor africani, elimină de fapt 
orice posibilitate de independenţă veritabilă. În iunie 1956, “legea cadru a terito- 
riilor de peste mare”, votată sub auspiciile unui guvern socialist şi legată de numele 
lui Gaston Defferre, accelerează procesul de independenţă. Însă nici o precizare 
nu este dată referitor la legăturile viitoare care vor uni aceste teritorii cu metro- 
pola. În iunie 1958, generalul de Gaulle pune capăt incertitudinilor. Conştient de 
necesitatea de a duce până la capăt o evoluţie ineluctabilă către independenţă 
acesta doreşte în egală măsură să menţină ansamblul colonial francez. Constituţia 
franceză din 1958 stabileşte deci că teritoriile vor putea opta fie pentru menţinerea 
statu quo-ului (acesta ar fi cazulpentru coasta franceză a Somaliei şi Insulele 
Comore), fie pentru a deveni state autonome în sânul comunităţii franceze, fie 
pentru secesiune. Singură Guineea lui S6kon Touré va răspunde “nu” referendu- 
mului din septembrie 1958 şi se va proclama independenţa încă din octombrie al 
aceluiaşi an. În primele luni ale lui 1960, toate teritoriile supuse Franţei vor opta 
pentru a doua soluţie şi vor deveni independente: Mauritania (Mokhtar Ould 
Daddah), Mali (fostul Sudan, sub conducerea lui Modibo Keita), Senegal (L.S. 
Senghor), Volta-Superioară (preşedintele Yameogo), Coasta-de-Fildeş (Félix 

Togo (Sylvanus Olympio), Niger (preşedintele Hamani Diori), Dahomey (viitoarea 
Bénin). În Africa ecuatorială franceză, lucrurile vor avea un deznodământ identic 
în Ciad (preşedinte Tombalbaye), în Camerun, în Gabon (Leon M'ba), în Congo- 
Brazzaville (Fulbert Youlou), în Republica Centrafricană (fosta Oubangui-Chari) a 
lui Barthelemy Boganda. Anul 1960 va aduce independenţa Madagascarului şi a 
coastei franceze a Somaliei, viitorul “teritoriu Afars şi Issas”. 

În Africa anglofonă, trecerea la independenţă se face progresiv şi în cea mai 
mare parte a cazurilor fără conflicte. Este adevărată că Marea Britanie lasă mână 
liberă fostelor sale colonii în ceea ce priveşte instituţiile cu care acestea înţeleg 
să se doteze, şi consideră necesar să confere acestei independenţe o “greutate 
22?” politică şi socială care să se distingă de cea a statelor francofone. Într-o primă 
etapă, un responsable government ales de o adunare reprezentativă, împarte 
puterea cu guvernatorul teritoriului. Într-o a doua etapă, acesta din urmă îşi pierde 
în întregime prerogativele în favoarea unui aşa-numit “Internal self-govemment” 
(guvernare autonomă). În fine, un veritabil self-govemment consacră responsabi- 
litatea globală a elitelor locale. În acelaşi timp, o politică de promovare socială 
permite implantarea noilor statute: în Ghana, fosta Costă de Aur, numărul celor 
şcolarizaţi trece de la 185 000 la 456 000 între 1946 şi 1957, ritm ce depăşeşte 
milionul în anii 1950 într-o ţară ca Nigeria. Însă, atât în ce îi priveşte pe englezi 
cât şi pe francezi, metropolele vor trebui să facă faţă acţiunii dinamice a unor 
mari conducători. 

La 6 martie 1957, fostul protectorat britanic din Gold Coast (Coasta de Aur) va 
accede la independenţă sub conducerea lui NKrumah. Chiar dacă această eman- 
cipare este ulterioară aceleia a Sudanului (1955) cazul Ghanei va deveni, pentru 
toată Africa, un mode. Din 1957 în 1965, fostele colonii ale imperiului britanic vor 
obţine, în întregime, autonomia: Africa Occidentală, Nigeria şi Sierra Leone o 
obţin în 1960 şi Gambia în 1965; în Africa de Est şi zona Zambezi, Tanganyika 
(viitoarea Tanzania după realizarea confederației cu Zanzibar în 1964) devine 
independentă în 1961, Kenya în 1963, Uganda în 1962. Nyassalaud (viitoarea 
Malawi) devin autonome în 1963, Zambia (fosta Rhodâsia de Nord) în 1964, 
Rhodâsia de Sud în 1965. Va fi rândul Bostwanei, al regiunilor Sotho şi Swaziland 
în 1966. Cea mai mare parte dintre aceste noi state au devenit membre ale 
Comrmonwealth-ului. Tranziţia este rapidă şi aparent destul de uşoară pentru 
Kenya lui Jomo Kenyatta şi Tanzania lui Julius Nyerere, discipol al lui N'Krumah. 
În primul caz, personalitatea liderului reuşeşte să se ridice deasupra numeroaselor 
triburi; în Tanzania, folosirea unei limbi comune (swahili), rolul dinamic jucat de 
o elită culturală rezultat al acţiunii misionarilor, un front social al micilor agricul- 
tori, cimentează experienţa autonomiei. Nu acelaşi lucru se poate spune despre 


406 


Nigeria sfâşiată între un Nord musulman şi un sud dominat de Yorubas şi Ibos. 
Independenţa nu este aici decât o victorie efemeră: în ianuarie 1966 izbucnesc 
frământările care vor duce la războiul din Biafra. Fragilitate identică şi în Uganda 
în timp ce în Africa meridională, minoritățile albe refuză să-şi abandoneze privile- 
giile şi se opun instaurării unor guverne ale majorităţii negre. În 1965, lan Smith 
proclamă astfel independenţa Rhodesiei, deschizând drumul unei crize profunde 
şi durabile care nu va fi rezolvată decât în urma alegerilor generale de la înce- 
putul anului 1980. Acestea vor acorda puterea majorităţii negre, iar țara va lua 
numele de Zimbabwe. 


NAŞTEREA DIFICILĂ A STATELOR IEŞITE 
DIN PROCESUL DE DECOLONIZARE 


PROBLEMELE POLITICE 

ALE RECONSTRUCŢIILOR POST-COLONIALE 

q 

Tinerele state independente se confruntă în primul rând cu dificultăți politice 

legate de inerția structurilor tradiţionale. În Indonezia, Soekarno încearcă să evite 
prăbuşirea republicii, supuse unor forțe centrifuge ostile dominației elementelor 
javaneze asupra celorlälte populații ale arhipelagului. În 1956, partidul musulman 
îi retrage sprijinul, în timp ce elemente integriste contestă experiența sa de 
“democraţie dirijată” sprijinită pe o largă coaliție politică. În Birmania ca şi în 
Vietnam se pune problema coeziunii etnice a noilor state, problemă cu atât mai 
puternică datorită diversității opțiunilor religioase, datorate colonizării. Dacă, în 
primul caz, budhismul contribuie la atenuarea divizării politice, în cel de-al doilea 
caz, emigrația a aproape un milion de vietnamezi din Nordul catolic către sud nu 
a făcut decât să consolideze opoziţia tradiţională între cele două părţi ale ţării. O 
problemă de acelaşi ordin se pune în India, sfâşiată între respectarea particularis- 
melor (religioase şi lingvistice) şi riscul de a vedea rupându-se unitatea naţională. 
În Africa, guvernele se confruntă cu vechile structuri tribale (clanuri, etnii, 
familii): adeseori posturile ministeriale sunt mai degrabă repartizate în funcţie de 
criterii etnice, aceasta chiar şi numai pentru a asigura reprezentativitatea guvernelor. 
În toate cazurile, ţările decolonizate trebuie să facă faţă consecinţelor durabile şi 
multiple ale epocii coloniale. 

În materie politică, aceste ţări, multă vreme dominate, nu pot opta, în cea 
mai mare parte a cazurilor decât pentru ideologii de import. În Vietnam, ca şi în 
Coreea, consecinţele bipolarizării lumii şi ale războiului rece se suprapun diviziu- 
nilor anterioare. Împotriva opoziţiei musulmane, aceea a marilor proprietari ostili 
reformei agrare, proiectul britanic al “Marii Malaesii” - mijloc deturnat al impe- 
rialismului de a se menţine în arhipelagul Sonde -, Soekarno îşi accentuează 
apropierea de China. Maoiştii indonezieni supervizează puciul din septembrie 
1965: eşecul său va duce la o sângeroasă represiune militară şi la dispariţia lui 
Soekarno. Într-o Asie lăsată dintr-o dată pradăăjoculuii marilor puteri, India trece 
drept o excepţie: o elită indiană, formată în stil occidental, moștenitoare a unei 
administrații eficiente întemeiaţi pe finanţe solide. În ce le priveşte, statele africane 
trebuie să aleagă între două căi: calea capitalistă, acordând prioritate dezvoltării 
economice, ceea ce implică recurgerea la tehnici şi capitaluri ale fostelor me- 
tropole. De cealaltă parte, alegerea socialismului, în accepțiunea sa marxistă, 
conduce la a privilegia legăturile cu ţările din Est. Pe plan intern, ea duce la 
recunoaşterea rolului motor al unui partid unic însărcinat să promoveze politica 
sa economică. 


ECONOMIA ŞI SOCIETATEA 


ED 
Pentru a întemeia noile state, trebuie ținut cont de importanţa tradiţiilor în 


materie economică şi socială. În aceste domenii într-adevăr, dificultăţile nu sunt 
deloc mici. În Africa, fostele teritorii coloniale sunt profund marcate de sistemul 
trocului, de considerentele psihologice sau rnagico-religioase care impregnează 
concepţia africană despre comerţ şi despre vânzarea mărfurilor. Astfel, interdicții 
afectează producţia unor anumite produse utile. Situaţie cu atât mai dramatică 
cu cât administraţiile coloniale au privilegiat culturile rentabile, produsele tropi- 
cale, în dauna produselor strict necesare. După independenţă, imperativele noi 
ale producţiei bulversează universul satelor a căror organizare a muncii se baza 
pe diviziunea ereditară şi sexuală a muncii. În total, pentru a integra noile state 
într-o economie de piaţă (“a fortiori” în cadrele relaţiilor economice internaţio- 
nale), trebuie impusă o nouă cultură, o nouă viziune asupra lumii. 

Pare încă şii mai dificil să fie remediate insuficienţele financiare. Capitalurile 
disponibile, aportul economiilor la scară naţională sunt insuficiente pentru a 
opera un demaraj economic. Or, ajutorul străin, patronat de numeroase organisme 

internaţionale (ONU, UNICEF, Fondul monetar internaţional, Banca internaţională 
pentru reconstrucţie şi dezvoltare...), disimulează adeseori practici neo-coloniale. 
EI favorizează în multe dintre cazuri inegalităţile regionale, dezvoltarea oraşelor 
în detrimentul satelor, sporirea privilegiilor unor pături restrânse, beneficiile 
adeseori enorme ale societăţilor străine sau ale burgheziilor naţionale. Ţărănimea 
sărăceşte, economia rurală se sufocă. Tot atâtea elemente fac ca anumite crize 
conjucturale să devină tragice: în Africa, în zona sahâliană marile secete din 
1973-1974 decimează 50% din şeptelul Mauritaniei, 20% din cel al Senegalului, 
80% din cel al Voltei-Superioare. 

În Asia, reconstrucţia economică trebuie să treacă cel mai adesea prin 
dezmembrarea marilor domenii, punerea în valoare a noii suprafeţe agricole 
destinate să hrănească o populaţie în creştere galopantă, sprijinul acordat indus- 


triilor tradiţionale, mai ales celei textile. 


SECHELELE COLONIALISMULUI 
Aaa 

În Africa se pot măsura cu cea mai mare acuitate sechelele colonialismului. 
Din acest punct de vedere, problema congoleză rezumă ea singură dificultăţile 
trecerii la independenţă. De-abia fusese proclamată independenţa Congo-ului 
belgian la 1 iulie 1960, când la Léopoldville, fosta capitală administrativă (astăzi 
Kinshasa, capitala Zairului), s-au produs tulburări, în timp ce bogata regiune 
minieră Katanga şi-a anunţat secesiunea. Era vorba mai întâi de o problemă 
tribală: confederaţia asociaţiilor din Katanga (Conakat) apăra un particularism 
etnic. Însă este vorba, de asemeni, de o chestiune de interese economice euro- 
pene: belgienii, interesaţi în societăţile miniere, neagă naționalitatea congoleză şi 
doresc, ca o garanţie a capitalurilor investite un “stat autonom şi feudal”. Împotriva 
“aliatului lor katanghez, Tshombé, se ridică tânărul şef al guvernului, Patrice 
Lumumba, sub conducerea căruia provincia orientală intră în dizidenţă. Însă el 
este asasinat pe 17 ianuarie 1962, după ce fusese predat Katanghezilor, prin grija 
şefului armatei, generalul Mobutu. Moartea sa face din acesta eroul eliberării 
continentului african, în timp ce intervenţia ONU în Katanga în 1962, destinată să 
pună capăt secesiunii, plasează continentul în centrul scenei internaţionale şi 
ajută la cristalizarea unornoi grupuri de solidaritate. 

Intervenţia marilor puteri în afacerile interne ale ţărilor “lumii a treia” este o 
consecinţă a erei coloniale. Statele Unite au intervenit în Congo între 1950 şi 1965; 

de altfel ele au susţinut multă vreme Republica Sud Africană, “meterez” împotriva 
comunismului, iar interesele lor sunt reprezentate în numeroase tări din Africa, 
ca de altfel şi în Asia sau în America Latină. La rândul lor, sovieticii acţionează 
militar, alături de cubanezi, în războiul de eliberare din Angola din 1975. La acea 
dată, într-adevăr, Angola era ultimul teritoriu sub dependenţa colonială, aceea a 
Portugaliei (Mozambicul îşi cucerise independenţa în 1969, Guineea-Bissau în 
februarie 1973). Nici fostele metropole nu au stat deoparte. Franţa intervine de 
trei ori în Africa în cursul anilor 1970. În Ciad, între 1970 şi 1975 pentru a susține 
guvernul împotriva rebelilor din Tibesti conduşi de Hissene Habré (de notat că în 
1983, guvernul Pierre Mauroy va interveni pentru a-l susţine pe acelaşi Hissene 
Habré împotriva lui Goukouni Oueddei, un pretendent la putere, acesta din urmă 
susținut de Libia colonelului Khadafi), în Zair în 1977 şi 1978 (războiul din Shaba) 
pentru a respinge trupele străine (angolezi, cubanezi şi foştii “jandarmi katanghezi”) 
care ameninţă oraşele miniere (raidul de la Kolwesi). 


INTEGRAREA INTERNAŢIONALĂ 
A LUMII A TREIA 


EMERGENŢA POLITICA: AFRO-ASIATISMUL 

rr 

Incepând cu epoca războiului rece, termenul de lumea a treia desemnează 
un ansamblul de ţări care s-au demarcat de “blocurile” occidental şi sovietic. 
Intrarea acestei noi componente pe scena mondială capătă forma afro-asiatis- 
mului. Preocupate de a trece de la independenţa juridică la dezvoltarea autonomă, 
statele recent decolonizate se organizează în grupuri de solidaritate, şi aceasta 
chiar imediat după război. Încă din primăvara lui 1947, la iniţiativa Indiei, o 
conferinţă a naţiunilor asiatice adună la New Delhi peste 150 de delegaţi veniţi 
din 25 de ţări ale Asiei pentru a trata problemele decolonizării şi subdezvoltării. 
Numeroşi oratori acuză Occidentul şi denunţă pericolele unui ajutor economic 
care riscă să înlocuiască fosta dominație prin “imperialismul dolarului”. O nouă 
conferinţă reuneşte în capitala indiană, în ianuarie 1949, reprezentanţii guver- 
nelor din Asia şi Australia, cărora li se alătură aceia ai Egiptului şi ai Etiopiei. Este 

vorba de a pune capăt intervenţiei olandeze în Indonezia. Însă, într-un sens 
mai larg, această adunare simbolizează pentru Nehru “spiritul libertăţii în faţa 
agresiunii occidentale”. 

În aceeaşi epocă, la ONU, o duzină de delegaţii, iniţial calificată drept 
“arabo-asiatică”, încearcă să promoveze o politică independentă de cele două: 
blocuri. După adesiunea Etiopiei şi a Liberiei, ele formează un grup “afro-asiatic”. 
Aceste ţări, recent eliberate de sub tutela occidentală, adoptă o atitudine aproape 
constant ostilă Occidentului, atât în chestiunea Coreei cât şi în acelea ale 
Vietnamului sau Maghrebului. Astfel, atât în marile conferinţe din India cât şi la 
ONU, se elaborează cele două teme principale ale afro-asiaticului: anticolonia- 
lismul şi lupta pentru pace. Din anumite puncte de vedere, victoria lui Mao 
Zedong în China, începând cu 1949, contribuie la a cimenta această nouă grupă a 
solidarităţii. Politica de îndiguire a comunismului, pornită de americani foarte 
curând după proclamarea Republicii Populare Chineze, îl determină pe Nehru să 
caute o apropiere de o ţară a cărei experienţă economică se situează în mod 
sigur în afara modelelor capitalist sau sovietic. După rezolvarea contenciosului 
chino-indian cu privire la Tibet, Nehru acceptă să patroneze conferinţa ţărilor 
libere din Asia şi din Africa la care şi China ar fi fost reprezentată. Pakistanul, 
Ceylonul, Birmania şi Indonezia acceptă şi ele această idee în decembrie 1954. 


CONFERINŢA DE LA BANDOUNG (1955) 
q 
La conferinta popoarelor afro-asiatice de la Bandoung (18-25 aprilie 1955), în 
Indonezia, tările lumii a treia sunt dintr-o dată plasate în primul plan al actualități. 
Douăzeci şi nouă de națiuni, reprezentând mai mult de jumătate din omenire, 
însă numai 8% din bogățiile acesteia, sunt reprezentate aici: Afganistan, Arabia 
Saudită, Birmania, Cambodgia, Ceylon, China Populară, Gold Coast (viitoarea 
Ghana), Egipt, Etiopia, India, Idonezia, Irak, Iran, Japonia, lordania, Laos, Liban, 
Liberia, Libia, Nepal, Vietnamul de Nord, Pakistan, Filipine, Sudan, Vietnamul de 
Sud, Siria, Thailanda, Turcia, Yemen. Conferința, prezidată de Soekarno are loc în 
trei comisii: politică, pentru cooperare culturală şi pentru cooperare economică. 
Rezoluţia finală afirmă dreptul popoarelor de a dispune de ele însele, suverani- 
tatea şi egalitatea între toate naţiunile, refuzul oricăror presiuni din partea marilor 
puteri al oricărei ingerinţe în afacerile interne ale statelor. Ea reclamă reglemen- 
tarea, pe cale paşnică, a tuturor diferendelor, dezarmarea, interzicerea armelor 

atomice. Comunicatul final al conferinţei anunţă că ţările reprezentate s-au pus 
de acord pentru a “declara că colonialismul, sub toate manifestările sale, este un 
rău căruia trebuie să i se pună capăt rapid” şi pentru a afirma că “problema 
popoarelor supuse asupririi străine, dominării şi exploatării, constituie o negare a 
drepturilor fundamentale ale omului, este contrară chartei Naţiunilor Unite şi 
împiedică realizarea păcii şi cooperării mondiale”. 

În fine, conferința propune crearea unui fond al Naţiunilor Unite pentru dez- 
voltare economică, punerea la punct a unor proiecte comune ţărilor reprezentate 
şi, pe plan cultural, “dreptul fundamental al popoarelor de a-şi studia propria 
limbă şi propria cultură”. 

Adevărat triumf pentru Soekarno, în acea epocă preşedinte al Indoneziei, 
conferința este de asemenea un mare succes pentru China. Reprezentantul 
acesteia Zhou Enlai, foarte ascultat, se alătura astfel lui Nehru, în rolul de 
apărător convins al coexistenței paşnice. Într-un discurs “rezonabil” el se arată 
într-adevăr partizan al toleranţei, respinge toate acuzaţiile de subversiune aduse 
propriei sale ţări, acesta aducându-i un succes pe care va şti în mod abil să-l 
exploateze. Dezbaterea asupra colonialisrnului va lua totuşi o turnură pasionantă 
când, la iniţiativa Primului ministru al Ceylonului, care viza URSS-ul, proocciden- 
talii prezintă un proiect de rezoluţie condamnând “toate tipurile de colonialism, 
la metode de forţă, infiltrare şi subversiune”. De altfel, puterile “albe” (Israel şi 
URSS) sau cele puternic înfeudate ţări unuia dintre blocuri (ca Mongolia) nu au 
fost invitate. În concluzie această conferinţă, fără un mare efect imediat, este 
importantă mai ales prin vastul său răsunet. Ea face să se nască speranţa că în 
luarea marilor decizii internaţionale, popoarele lumii a treia vor avea propriul 
cuvânt de spus şi vor fi în măsură să facă să prevaleze o “a treia cale”, neutralistă, 
în confruntarea dintre cele două “super-puteri”. 


MIŞCAREA DE NEALINIERE 
q 
Conferința de la Bandoung inaugurează o nouă atitudine colectivă a țărilor 
din lumea a treia: nealinierea. O linie politică, bazată pe voința de a opune inde- 
pendenta şi suveranitatea națională ingerințelor sau dominaţiei celor mai mari, s- 
a dezvoltat în lugoslavia după ruptura cu Uniunea Sovietică şi în tările recent 
eliberate de sub jugul colonial. Tito, Nehru şi în curând egipteanul Nasser vor 
deveni principalii animatori ai acestei mişcări şi se vor strădui să îi ofere, dacă nu 
forme cu adevărat instituţionalizate, cel puţin elemente de constanţă şi eficienţă. 

O primă întâlnire, în iulie 1956, le permite să definească câteva poziţii comune au 
privire la securitatea internaţională şi la condiţiile de menţinere a păcii. De aici 
înainte, conferinţe cvasiregulate reunesc țările nealiniate: la Belgrad în septembrie 
1961, Cairo în 1964, Lusaka în septembrie 1970, se ţin succesiv mari adunări ale 
lumii a treia, adeseori prezentate drept adunarea generală a popoarelor nealiniate. 

Dispute interne şi influenţa crescândă a “tutorilor” comunişti ai lumii a treia 
zguduie mişcarea de nealiniere. Toţii reafirmă de-a lungul întâlnirilor lor, ataşa- 
mentul pentru ideea coexistenţei paşnice, dreptul la emancipare şi la libertate 
etonomică şi mai ales la o împărțire echitabilă a bogățiilor globului. Însă vor 
apărea disensiuni între susținătorii unui strict neutralism (India) şi partizanii unei 
acţiuni decise împotriva neocolonialismului şi imperialismului (în special statele 
africane). Desigur, în rândul marilorlideri, unanimitatea este mai degrabă aparentă 
decât reală. Nehru nu apreciază eforturile lui Nasser de a-l înlocui, N'Krumah nu 
recunoaşte pe liderul egiptean drept călăuză a întregii Africi, iar Nasser însuşi nu 
înțelege să lase sovieticilor mână liberă asupra continentului negru. Tensiunile 
internaţionale din toamna anului 1962 (conflictul chino-indian, criza cubaneză) 
aduc la lumina zilei divergenţele ideologice între “tutorii comunişti” ai lumii a 
treia. Afro-asiaticii trebuie să aleagă nu numai între nealiniere şi un neutralisrn 
procomunist, ci şi între două concepţii asupra coexistenţei, în special aceea a 
chinezilor care fac din lupta pentru independenţa naţională o condiţie a păcii şi 
acea a sovieticilor. La Colombo, în decembrie 1962, nealiniaţii abandonează de 
fapt această doctiră refuzând să sprijine India împotriva Chinei. 


PONDEREA LUMII A TREIA 
ÎN RELAŢIILE INTERNAŢIONALE 
_—— 
Intr-o lume bipolară, destinul ţărilor nealiniate apare din ce în ce mai complex. 
De fapt, începând din 1979 (conferinţa de la Havana), prăpastia nu a încetat 
să se adâncească, în rândul “nealiniaţilor”, între partizanii unei nealinieri stricto 
sensu (conduşi de Tito) şi susținătorii unei politici mai apropiate de opțiunea 
sovietică (Fidel Castro). În fine, Andr& Malraux aminteşte în “Antimemoriile” sale 
că, Nehru a căutat multă vreme, pentru ţara sa, o sinteză a datelor orientate 
şi occidentale: 

“Pentru Occident, Uniunea Sovietică simboliza o revoluţie trecută, şi poate 
uneori o revoluţie viitoare; pentru Nehru, ea simboliza înainte de toate o planifi- 
care. Pe rând, ar fi trebuit utilizate metode ruse şi capitaluri americane.” 


De fapt, pentru a exercita presiuni asupra marilor puteri, popoarele lumii a 
treia au elaborat un anumit număr de ideologii continentale. Imediat după al 
doilea război mondial, India preia conducerea unui pan-asiatism care marchează 
intrarea sudului şi sud-estului asiatic pe scena internaţională. Acesta va duce 
pe o scară mai largă, sub impulsionarea lui Nehru, la constituirea unei grupări 
afro-asiatice. La începutul secolului, un negru american, W. E. Burghardt Du Bois 
(1883-1963) şi un jamaican, Marcus Garvey, au pus la rândul lor bazele “panafri- 
canismului”. Susţinut, în Africa, de oameni ca Azikiwe, preşedintele Nigeriei şi L. 
Senghor, această mişcare se străduieşte să reabiliteze civilizațiile africane şi mili- 
tează în favoarea unei unități economice şi politice a continentului negru. Charta 
Organizaţiei Unităţii Africane (OUA), în 1963, va oferi parţial satisfacţie “federaliştilor” 
africani: ea decide să susţină unitatea şi solidaritatea popoarelor africane împo- 
triva oricăror forme de colonialism. În acelaşi timp, vede lumina zilei şi o mişcare 
panarabă: la începutul anilor 1950, ea tinde să se confunde cu acţiunea egiptea- 
nului Nasser şi capătă pregnanţă în timpul crizei Suezului din 1956. 

După 1948 (o dată cu înființarea Organizaţiilor Statelor Americane - OSA) 
panamericanismul oscilează în ceea ce-l priveşte între o cale legală şi un proces 
revoluţionar. Charta OSA consacră principiul “non-intervenţiei” în afacerile unui 
stat membru şi îşi propune trei obiective: pacea între state, acţiunea conjugată în 
caz de agresiune şi bunăstarea popoarelor. Însă intervenţiile directe sau indirecte 
ale Statelor Unite în Antile (la Santo-Domingo în 1965) şi în America Centrală vor 
conduce ţările latino-americane să caute o cale nouă. Or, în 1959, revoluţia 
cubaneză pare să ofere un model. Partizan al unei strategii tranşante bazate pe 
războiul revoluţionar, Ernesto “Che” Guevara, reprezentant în Cuba al semina- 
rului economic al solidarităţii afro-asiatice (februarie 1965), se străduieşte să facă 
auzită “vocea popoarelor Americii”. Ideile sale vor inspira declaraţia generală a 
primei conferinţe latino-americane de solidaritate (1967). În ianuarie 1966, la 
Havana, prima conferinţă de solidaritate a popoarelor Asiei, Africii şi Americii 
Latine reuneşte 82 de ţări din trei continente care îşi proclamă dreptul la eman- 
cipare economică şi politică. 

MARILE ORGANIZAŢII INTERNAŢIONALE 


AIE 
Ţările lumii a treia au fost capabile să-şi creeze organizaţii regionale adeseori 


dinamice. Vidului relativ existent în Asia i se opune multitudinea de instituţii din 
Africa. În domeniul asiatic lucrează Comisia Economică pentru Asia şi Extremul 
Orient (CEAEO), operând în cadrele ONU, care nu este însă o organizaţie proprie 
continentului asiatic, în măsura în care statele care au administrat sau adminis- 
trează încă tări din Extremul Orient (Franţa, Olanda, Marea Britanie, Statele Unite) 
figurează printre membrii săi. Singură ASEAN (Asociaţia naţiunilor Asiei de Sud- 
Est), fondată în 1967 la iniţiativa Malayeziei, Filipinelor şi Thailandei, poate să 
treacă drept organizaţie independentă de “blocuri”. Scopul său afişat este de a 
“promova”, printr-un efort comun, bunăstarea şi progresul economic, social şi 
cultural al regiunii. În Africa coexistă organizaţii cu vocaţie continentală sau 
regională, cu scopul de a stabili o solidaritate economică şi politică a statelor 
africane. Fondată la Tananarive în iunie 1966, OCAM (Organizaţia Comună Africană 
şi Malgaşă) grupează, la naşterea sa, zece ţări din Africa Centrală şi Occidentală, 
inclusiv Madagascarul. Însă ea nu înţelege să acţioneze decât în cadrul mai larg 
al OUA (Organizaţiei Unităţii Africane). Charta OUA, text fundamental pentru 
acest continent, este semnată pe 25 mai 1963, la Addis-Abeba. OUA este dotată 
cu o Conferinţă a şefilor de stat şi de guvern care se reuneşte cel puţin o dată pe 
an, un Consiliu al miniştrilor de externe, un Secretariat general şi o Comisie de 
mediere şi arbitraj. Printre organizaţiile generale de tip economic se poate nota 
existenţa Uniunii Vamale a Africii Centrale (UVAC), a Comunităţii Economice a 
Africii de Vest (CEAV) şi a Comunităţii Africii Orientale (CAO). 

În ce priveşte statele americane, prima mare organizaţie este Organizaţia 
Statelor Americane (OSA). Charta sa este adoptată în 1948 în timpul celei de-a 9-a 
conferinţe interamericane de la Bogota. 28 de ţări sunt membre astăzi printre 
care Statele Unite şi Cuba. Dotată cu o Adunare generală şi un Consiliu permanent 
cu sediul la Washington, ea încearcă să promoveze o acţiune de tip social şi 
cultural. Ea va suferi totuşi, după 1967, atacurile Organizaţiei Solidarităţii Latino- 
Americâne care îi reproşează a nu fi decât un instrument al imperialismului 
nord-american. Asociaţiile regionale au o vocaţie în mod esenţial economică: 
este cazul Asociaţiei Latino-americane a Comerţului Liber, fondată în 1960, şi 
care reuneşte astăzi Argentina, Brazilia, Chile, Mexic, Paraguay, Peru, Uruguay, 
Columbia, Ecuador, Venezuela şi Bolivia. Vocaţie similară pentru Piaţa Comună 
Centru-americană (PCCA), care regrupează din 1951, Costa-Rica, Salvador, 
Guatemala, Honduras şi Nicaragua, sau pentru Sistemul Economic Latino-american 
(SELA) în care coexistă, după 1975, 23 de ţări din America Latină şi din Caraibe. 

LUMEA A TREIA 
ÎN AFARA CELOR 
“TREIZECI DE ANI 

GLORIOŞI” 


m Capitolul 24 


În accepțiuni diferite, însă apropiate una de alta lumea a treia sau 
subdezvoltarea desemnează țările sărace ale planetei, al căror 
număr a crescut o dată cu decolonizarea de după război. Dacă aceste 
noi state independente nu au reuşit deloc să formeze, pe baza 
mişcării de nealiniere, un front politic unit la egală distanță de cele 
două blocuri ale războiului rece, ele totuşi s-au apropiat începând 
cu anii '60 printr-o comună revendicare a dreptului la dezvoltare. 

În paralel, puternicul contrast între înapoierea lumii a treia şi 
prosperitatea țărilor capitaliste dezvoltate de-a lungul celor “Treizeci 
de ani glorioşi”, suscită analize şi interpretări ale subdezvoltării, 
constatarea centrală a sărăciei ducând la punerea în discuţie a 
dezechilibrelor interne dar de asemenea şi a efectelor dependenței 
țărilor subdezvoltate de exterior. Strategiile de industrializare 
adoptate în lumea a treia neavând decât rezultate limitate şi 
inegale, Adunarea generală a ONU, în care reprezentanții lumii a 
treia au devenit majoritari, recunoaşte responsabilitatea 
comunității internaționale cu privire la subdezvoltare, şi afirma în 
1974 principiile unei “noi ordini economice internaţionale” (MOEI). 
Impactul crizei economice internaționale va duce la nepunerea 


acestuia în aplicare. 


LUMEA A TREIA 
ŞI SUBDEZVOLTAREA 


DOUA NOŢIUNI AMBIGUE 
m 
Printre denumirile pe cât de numeroase pe atât de imprecise care au fost 

folosite pentru a desemna ţările sărace ale planetei (începând cu simpla referire 
geografică la “Sud”), a prevalat expresia de “ţări subdezvoltate”, folosită în 1949 
de Preşedintele Truman, curând înlocuită de formula mai pozitivă de “ţări în curs 
de dezvoltare” şi de aceea de “lume a treia” irnaginată de Alfred Sauvy la începutul 
anilor '50. Dacă asocierea acestor denumiri principale este legitimă, ea totuşi 
prezintă un inconvenient dublu. Pe de o parte, fiecare dintre ele tinde să consi- 
dere ca formând un ansamblu uniform, tări ale căror situaţii sunt net diferenţiate 
şi care revendică de altfel cu tărie recunoaşterea identităţii lor naţionale; pe de 
altă parte, faptul de a le considera ca interschimbabile va duce la o confuzie a 
două abordări între care ar trebui realizată o distincţie, din moment ce “lumea a 
treia face o trimitere la o concepţie geopolitică a lumii, în timp ce cealaltă denu- 
mire se bazează pe constatarea unei situaţii economice şi sociale dezavantajoase. 


LUMEA A TREIA ŞI NEALINIEREA: 
EŞECUL UNUI FRONT POLITIC COMUN 
q 
Inspirat din situația stării a treia din Franța vechiului regim, conceptul de 
lume a treia desemnează ansamblul statelor sărace care au acces de mai multă 
sau mai puțină vreme la independenţă, care denunță colonialismul şi care refuză 
să intre într-una din cele două tabere antagoniste ale războiului rece. Şi tocmai 
pentru a-şi proclama existenţa lor ca state suverane şi a lansa o chemare la 
eliberarea teritoriilor încă neautonome 29 de ţări din Asia şi Africa s-au reunit în 
aprilie 1955 la Bandoung, la invitaţia preşedintelui indonezian Soekarno. Tema 
nealinierii, care respinge logica periculoasă a războiului rece, este susţinută aici. 
Această primă şi răsunătoare afirmare a unei lumi a treia în revoltă împotriva 
imperialismului găseşte o confirmare în mişcarea de nealiniere care va lua o 
formă veritabilă sub egida Mareşalului Tito la Conferinţa de la Belgrad din 1961. 


417 / VÂRSTA DE AUR (1953-1973) 


În această perioadă, lărgirea constantă a grupului ţărilor nealiniate, alimen- 
tată de cucerirea indpeendenţei de către numeroase colonii începând cu anul 
1960, face practic imposibilă respectarea regulilor politico-militare stabilite la 
Belgrad (neapartenenţa la un sistem de alianţă, absenţa de baze militare străine 
pe teritoriul naţional). Pe de altă parte, antiirnperialisrnul ideologic al mişcării s-a 
cristalizat în denunţarea politicii internaţionale a Statelor Unite, provocând în 
reacțiune o adeziune la tezele sovietice şi o apropiere de tabăra socialistă. De 
atunci inevitabilă, criza mişcării va izbucni la cea de-a patra conferinţă a ţărilor 
nealiniate, la Alger, în septembrie 1973, ilustrată prin disputa oratorică între Fidel 
Castro şi colonelul Khadafi. Pentru a ieşi din acest impas politic preşedintele 
algerian Houari Boumediene va încerca să regăsească unitatea lumii a treia 
denunţând injustiţia ordinii economice mondiale şi făcând apel la ţările sărace să 
promoveze dezvoltarea lor pe calea naţionalizării şi a valorificării propriilor 
resurse naţionale. 


O REVENDICARE COMUNĂ 
A DREPTULUI LA DEZVOLTARE 


Subdezvoltarea economică şi socială constituie într-adevăr, chiar dacă în 
grade diferite, o caracteristică comună statelor din lumea a treia. Nu este vorba 
de faptul că dezvoltarea producţiilor ar fi fost neglijabilă între 1955 şi 1973. Totuşi, 
ținând cont de dinamismul demografic al lumii a treia, aceste performanţe nu au 
permis o creştere suficientă a venitului pe cap de locuitor care să producă o 
adevărată dezvoltare măsurată prin modernizarea structurilor sau progresul 
educaţiei sau al sistemelor de sănătate. Pe de altă parte, ritmul de dezvoltare 
economică uşor superior al ţărilor în curs de dezvoltare nu a fost totuşi suficient 
(şi încă de departe) pentru a duce la o ajungere din urmă a “nordului” de către 
“sud”. În 1955, cele 29 de state reunite la Bandoung regrupau peste jumătate din 
populaţia planetei, însă nu reprezentau decât 8% din producţia acesteia; la 
mijlocul anilor '70, lumea a treia aduna două treimi din populaţia mondială însă 
nu furniza decât 12,5% din producţia mondială. 

Fenomenul subdezvoltării a impus realitatea sa dramatică opiniei internatio- 
nale, consternată de contrastul tulburător între sărăcia lumii a treia şi prosperitatea 
țărilor capitaliste industrializate în epoca “Celor treizeci de ani glorioşi”. Publicată 
în 1961, opera lui Frantz Fanon, “Les damnés de la terre” se impune ca un 
manifest al “tiers-mondismului”. 

Conştientizarea subdezvoltării a determinat ţările lumii a treia devenite 
independente să se regrupeze în jurul unei revendicări comune a dreptului la 

dezvoltare. Chiar în sânul ONU, “grupul celor 77” care reuneşte ţările lumii a 
treia, duce o acţiune hotărâtă în favoarea dezvoltării. America Latină, indepen- 
dentă încă de la debutul secolului XX şi Africa, în mare măsură decolonizată 
după 1960, participă aici alături de țările asiatice eliberate în cea mai imare parte 
după 1945. Această grupare majoritară în Adunarea generală a ONU obţine, 
începând cu 1964, susţinerea unor conferinţe regulate ale Naţiunilor Unite pentru 
comerţ şi dezvoltare. Urmărind să depăşească lacunele GATT, sesiunile UNCTAD 
caută mijloacele de a favoriza expansiunea comerțului internaţional într-o pers- 
pectivă de dezvoltare, care implică reducerea inegalităţilor de tratament şi 
eliminarea dependenţelor paralizante pe care le denunţă ţările lumii a treia. 
Primele conferințele UNCTAD au stabilit de asemenea principiul unui transfer de 
bogăţie în favoarea ţărilor subdezvoltate, ridicat la nivelul de 1% din produsul 
naţional brut al ţărilor bogate (din care 0,7% din finanţări publice). 

Această generozitate organizată traduce implicit recunoaşterea de către 
fostele puteri coloniale a unei responsabilităţi cel puţin parţiale în procesul de 
subdezvoltare; ea exprimă de asemenea mai clar o teamă în faţa consecinţelor 
posibile ale adâncirii inegalităţilor între continente şi ţări; ea se sprijină, în fine pe 
credinţa în eficienţa ajutorului exterior în promovarea dezvoltării. 

Complexitatea mecanismelor legate de subdezvoltare va duce totuşi în mare 
măsură la dezminţirea acestor speranţe. În 1973, la Conferinţa de la Alger, lumea 
a treia îşi manifestă în mod clar voinţa de a se elibera de un ajutor internaţional 
mereu insuficient şi adeseori inadaptat: este definiţia unei “noi ordini economice 
internaţionale” (NOEI) pe care ţările subdezvoltate o vor revendica de aici înainte. 


CREȘTEREA COMPARATĂ A ȚĂRILOR CAPITALISTE INDUSTRIALIZATE. 
ȘI A ȚARILOR ÎN CURS DE DEZVOLTARE 
(în procent mediu anual) 


| | 1955-1960 | 1960-1970 | 1970-1973 | 
Țări capitaliste dezvoltate — IE CI 


Țări în curs de dezvoltare 


dintre care: 


- America latină 
- Africa 
- Orientul Apropiat 
- Asia 
Sursa: Naţiunile unite, Manual de statistică a comerțului internațional și a dezvoltării. 

CRITERIILE 
SUBDEZVOLTĂRII 


SIMPTOMELE COMUNE 


q 

Caracteristicile specifice ale subdezvoltării au fost analizate încă din anii '50, 
iar denunţarea cauzelor fenomenului de sărăcie a unei părţi puternic majoritare a 
omenirii face obiectul unei dezbateri cu atât mai vii cu cât ridică problema 
responsabilităţii retropolelor coloniale şi a marilor puteri dominante imediat 
după al doilea război mondial. 

Către sfârşitul anilor '60, analiza unei multitudini de anchete şi de rapoarte, 
întreprinse în special la nivelul ONU, a permis să se degaje cinci trăsături caracte- 
ristice ale subdezvoltării: veniturile individuale scăzute, malnutriţia, analfabetismul, 
o demografie galopantă şi o excesivă concentrare a populaţiei active în agricul- 
tură. În afara constatării unor lipsuri afectând la un moment dat nevoile esenţiale 
ale fiinţe umane, acest diagnostic pune deci în lumină dezechilibre care constituie 
tot atâtea obstacole în calea dezvoltării, fie că este vorba de o economisire insufi- 
cientă ca urmare a sărăciei, fie că este vorba de o lipsă a eficienţei unei populaţii 
active subalirnentate şi subeducate, de dificultatea de a îmbunătăţi soarta fiecărui 
individ ca urmare a excesivei creşteri demografice, sau încă de blocajul activită- 
tilor industriale prin menţinerea majorităţii producătorilor într-o muncă agricolă 
necesară însă putin productivă. Analfabetismul constituie fără îndoială principalul 
obstacol în calea dezvoltării propriu-zise în măsura în care frânează evoluţia 


DIFERENȚELE DE BOGĂȚIE 


Producția naţională brută PNB pe locuitor 
(miliarde de dolari 1977) (dolari 1977) 


195 | 1970 | 1977 | 1955 | 1970 


Țări dezvoltate 

- capitaliste 2040 | 4080 | 5014 | 3400 | 5365 
- socialiste 290 840 1265 965 | 2295 
PVD 540 1130 | 1604 300 445 

DIMENSIUNILE SUBDEZVOLTĂRII 


Calorii (% în raport cu nevoile pe cap de locuitor) 


Tin opa Arara latină Eia de Nord Africa Sud- TrA de fie? Drient 
de Sud Caraibe Orientul Mijlociu sahariană Sud şi Pacificul 


Europa Amaia E adiad ET Asia de re Orient | 
de Sud Caraibe Driest glod soharionă Sud şi Pacificul 


rr pe Latină Africa de Nord Africa Sud- Asia Edrene Orient 
de S Coraibe Orientul Mijlociu sahariană Sud şi Pacificul 


i Populaţia activă în agricultură (în % din totalul populației) 


Europa America Latină Arca de Nord Africa Sud- i de E m | Orient 
de Sod Caraibe Hiau Mijlociu sahariană Sud remlor 
1360 C 13 

mentalităților, creând obstacole de exemplu în controlarea natalității şi împiedicând 
apariţia unei dezbateri de opinii care se află la baza procesului de dernocratizare 
a vieţii politice. 

Sărăcia rămâne o realitate atât de apăsătoare a lumii a treia între 1950 şi 1980 
încât organismele oficiale (ONU, Banca Mondială...) nu au nici o problemă în a-i 
constata valoarea prin exprimări statistice. Totuşi nu mai puţin trebuie inter- 
pretaţi cu prudenţă indicatorii produsului intern brut care ignoră producţiile care 
nu dau loc unor tranzacţii. monetare ceea ce este destul de frecvent în lumea a 
treia, mult mai frecvent decât în ţările dezvoltate; în schimb un produs intern brut 
ridicat nu indică în mod necesar o evoluţie a structurilor în sensul dezvoltării, 
care este prin definiţie de natură mai degrabă calitativă decât cantitativă. 

Oricum poate fi observată o diferenţă considerabilă de bogăţie între ţările 
sărace şii țările bogate (în medie 415 dolari pe locuitor în ţările lumii a treia şi 
8 540 de dolari pe locuitor în ţările capitaliste industrializate adică un raport de | 
la 20 în 1979) ca şi faptul că primele nu au reuşit de-a lungul celor “treizeci de ani 
glorioşi” să recupereze din decalajul iniţial. Situaţiile extreme produc chiar un 
fenomen de sărăcire relativă. Astfel, conform datelor lui Denis Clerc (din lucrarea 
“Déchiffrer !economie”, ed. Syros), produsul pe cap de locuitor a cunoscut în 
treizeci de ani o creştere reală de 5 843 de dolari în ţările capitaliste industrializate 
în timp ce nu creştea decât cu 81 de dolari în ţările subdezvoltate cele mai sărace. 

Subalimentaţia constituie fără îndoială manifestarea cea mai vizibilă şi mai 
şocantă a sărăciei lumii a treia; în 1970, 940 de milioane de persoane (deci 36% 
din populaţia mondială) erau consideraţi ca subalimentaţi în permanenţă, geografia 
foametei repartizându-se în maniera următoare: Asia este continentul cel mai 
atins de foamete, însă continentul african, care nu a intrat încă în faza explozivă a 
tranziţiei sale demografice apărea deja a fi foarte ameninţat de acest flagel. Dacă 
malnultriţia continuă să subziste în anumite regiuni sărace ale Americii Latine, 
situaţia nu mai este astăzi atât de catastrofală ca aceea descrisă de Josué de 
Castro în lucrarea sa din 1956 “Geografia foametei” (“Géographie de la faine”). 


NIVELE DE DEZVOLTARE FOARTE DIFERITE 


CEE 
Eterogenitatea lumii a treia a determinat Banca Mondială să facă distincţia 


între trei niveluri de venit pe cap de locuitor, care va deveni în mod general crite- 
riul principal de apreciere al subdezvoltării; ele se clasează în maniera următoare 
la sfârşitul anilor 1970: 

- Ţările cu venit slab au în medie un venit de 240 de dolari pe cap de locuitor, 
între 90 de dolari pentru Bangladesh şi 370 de dolari pentru Indonezia, India şi 
China nedepăşind 230 de dolari. Aceste ţări aparțin în mare majoritate celor 

treizeci de ţări definite de UNCTAD ca cel mai puţin dezvoltate în măsura în care 
acestei sărăcii i se adaugă o rată a alfabetizării adulţilor care nu depăşeşte 20% şi 
o pondere a activităţii industriale care nu atinge 10% din economie; Asia şi Africa 
subsahariană regrupeazăs aceste ţări, cele mai sărace din lume, cărora li se 
adaugă Haiti; raţia alimentară zilnică este inferioară celor 2 400 de calorii consi- 
derate ca necesare unui om adult care exercită o activitate normală, în timp ce o 
rată ridicată a mortalităţii infantile (adeseori superioară cifrei de 10%) şi o speranţă 
de viaţă la naştere inferioară cifrei de 60 de ani arată mediocritatea asistenţei 
sanitare în aceste țări în mod special defavorizate. 

- Ţările cu un venit intermediar dispun în medie de 1 420 de dolari pe cap de 
locuitor, conform unui evantai larg deschis care începe de la 380 de dolari în 
Kenya şi mergând până la 4 000 de dolari în Hong-Kong şi Singapore; ţările în 
curs de industrializare care încep să fie considerate drept “noile ţări industriale” 
depăşesc aproape toate 2 000 de dolari pe locuitor la mijlocul anilor '70 (cu 
excepţia Mexicului şi a Braziliei, respectiv, 1 640 şi 1 780 de dolari numai, pe cap 
de locuitor). Americii Latine şi zonei în dezvoltare a Asiei le aparţin aceste ţări în 
care apar semnele unei evoluţii pozitive; însă chiar dacă rata de alfabetizare se 
apropie de trei sferturi din populaţia adultă, mortalitatea infantilă elimină mai 
puțin de 10% din noii născuţi înainte de prima lor aniversare şi speranţa de viaţă 
depăşeşte (cu puţin) 60 de ani, foametea bântuie încă în numeroase zone ale 
acestor ţări. “Rentele” financiare produse de creşterea preţului petrolului sporesc 
veniturile individuale ale exportatorilor de petrol de o manieră puţin artificială şi 
conjuncturală (7 280 de dolari pentru Arabia Saudită şi chiar 17 100 de dolari pentru 
Kuweit) ambele însă ţări puţin populate, fără ca această bogăţie să determine 
ieşirea structurilor economice, sociale, culturale şi politice din arhaism (rata de 
alfabetizare nu depăşeşte nici măcar jumătate din adulţi şi speranţa de viaţă la 
naştere nu depăşeşte 60 de ani, faţă de respectiv 99% şi 75 de arii în ţările dezvoltate). 


Număr de persoane Proporția în % din 
subalimentate populația regiunii 
în permanență (in milioane) respective 


Asia 

Orientul Apropiat 
America Latină 
Africa 


Sursa: FAO, raportul din 1992. 

FACTORII INTERNI 
AI SUBDEZVOLTĂRII 


În luarea în considerare a factorilor subdezvoltării, care ridică spinoasa problemă 
a responsabilităţilor trebuie să ne ferim de orice maniheism şi să încercăm să 
sesizăm partea ce revine condiţiilor interne şi pe aceea a presiunilor exercitate 
din exterior asupra ţărilor lumii a treia. Trebuie însă în continuare să recunoaş- 
tem că nu este întotdeauna uşor să le distingem cu claritate pe unele de altele. 


DATELE GEOGRAFICE 


Aa 
Datele geografice ale zonei intertropicale, în care sunt situate marea parte a 


țărilor subdezvoltate, nu sunt de neglijat. În apropierea Ecuatorului, supraabun- 
denţa precipitațiilor face să crească o pădure densă dificil de pătruns de către 
om, degradează solurile care devin lateritice, sau ridică în Asia zonei musonilor 
redutabile probleme de stăpânire a fluviilor care sunt în permanenţă capabile să 
declanșeze teribile inundaţii (ca în Pakistanul oriental în 1970); ori zona 
Tropicelor care este dimpotrivă seceta care bântuie, uneori durabil, ca în Sahel 
începând din 1972. 

Pe de altă parte, fluviile aduc aluviuni fertile (este exemplul cunoscut din 
antichitate, “darul Nilului”), în timp ce căldura şi absenţa iernii favorizează 
creşterea plantelor. Stăpânirea condiţiilor naturale ţine astfel de tehnici 
potrivite şi de politici adecvate. 


EXPLOZIA DEMOGRAFICĂ 


-— 

Explozia demografică care caracterizează lumea a treia se află la originea 
dezechilibrelor care împiedică dezvoltare. 

În ciuda emigrării, populaţia globală a lumii a treia (inclusiv China) a crescut 
cu 58% între 1960 şi 1980, în timp ce populaţia mondială nu creştea decât cu 46% 
iar cea a ţărilor dezvoltate abia cu 20%. Ritmul de creştere dernografică a ţărilor 
în curs de dezvoltare antrenează o dublare a populaţiei în mai puţin de treizeci de 
ani în timp ce înainte fuseseră nevoie de patru secole pentru a realiza un astfel 
de creştere! Aceasta datorită faptului că lumea a treia a intrat la începutul anilor 
'50 într-un mecanism de tranziţie demografică al cărei caracteristică centrală este 

menţinerea unei ridicate rate a natalității în timp ce rata mortalităţii scade rapid, 
ceea ce va duce la un important excedent natural. 

Rata mortalităţii generale scade puternic (uneori chiar la mai puţin de 10 la 
mie) pentru că populaţia este foarte tânără (jumătate are mai puţin de 20 de ani, 
şi pentru că crizele care generau supramortalitatea au fost eradicate prin 
intervenţii externe (vaccinările în masă practicate de-a lungul perioadei coloniale 
au dus la prevenierea marilor epidemii, iar aportul unui ajutor alimentar 
excepţional în caz de recoltă proastă a amortizat efectele distrugătoare ale marilor 
perioade de foamete). 

În revanșă, natalitatea continuă să asculte de mentalităţile şi practicile ances- 
trale: credinţele religioase interzic contraceptia, iar organizarea solidarităţii sociale 
în cadrele familiei implică un număr de copii suficient pentru a asigura părinţilor 
zilele bătrâneţii şi apoi riturile funeraliilor. Importanța mortalităţii infantile a 
provocat în egală măsură o fecunditate de compensare care se situează în mod 
general la nivelul de 6 sau 7 copii pentru o femeie când o valoare doar puţin 
superioară cifrei doi ar fi suficientă pentru a asigura reproducerea generaţiilor 
următoare. Rezultă de aici o rată a natalității între 35 şi 40%o şi o sporire naturală 
a populaţiei de ordinul de 3% pe an. Amorsat încă din anii '50 în America Latină şi 
Asia, acest proces de tranziţie demografică a cucerit apoi Africa, care va cunoaşte 
o veritabilă explozie a populaţiei sale în anii '80. 

Efectele naşterii demografice asupra dezvoltării au constituit punctul central 
al unei dezbateri contradictorii în anii '70, în special în timpul Conferinţei 
Mondiale de la Bucureşti din 1974. Experții din tările dezvoltate considerau că un 
ritm excesiv de creştere sufoca posibilităţile de dezvoltare, căci, ținând cont de 
productivitatea mediocră a economiilor subdezvoltate, îmbunătăţirea veniturilor 
individuale implica o rată a creşterii produsului naţional cât şi un efort de inves- 
titie care nu era la îndemâna ţărilor din lumea a treia. În paralel, creşterea 
populaţiei ducea la perenizarea tensiunilor alimentare şi a carenţelor educative, 
în fapt la imposibilitatea de-a hrăni şi de a şcolariza serii de generaţii numeroase. 
Soluţia părea să rezide într-un ajutor acordat dezvoltării şi în adoptarea concomi- 
tentă de politici de stăpânirea a demografiei de către guvernele țărilor subdezvoltate. 

Acestea din urmă apărau, dimpotrivă, marea lor majoritate, bogăţia lor umană 
singura pe care o posedă în absenţa capitalurilor şi tehnicilor moderne. China 
maoistă insista în particular pe forţa numărului atât în raportul de forţe politice 
cât şi în susținerea producţiei. Numai la sfârşitul anilor '70 ţările din lumea a treia 
au admis progresiv necesitatea de a încetini creşterea demografică, fie prin metode 
radicale (campanii de sterilizare a bărbaţilor în India, impunerea capitalului unic 
în China începând cu 1979), fie prin politici mai curajoase de planificare familială 

(soluţie general adoptată în America Latină). Această atitudine nouă, care pri- 
veşte în continuare în mare măsură şi continentul african, a fost încetăţenită în 
timpul Conferinţei Mondiale din Mexic din 1984. 

Se pare că amorsarea dezvoltării economice şi sociale este în continuare cel 
mai bun mijloc de a provoca un reflex spontan de a controla naşterile. Începând 
din momentul în care şcolarizarea obligatorie sporeşte costurile educării unui 
copil (care începe de atunci să “coste mai mult decât ar putea aduce prin munca 
sa”), moment însă în care această formare costisitoare deschide perspectivele 
promovării sociale de la o generaţie la alta, comportamente de tip malthusian 
apar în familii, favorizate de faptul că scăderea mortalităţii infantile nu mai 
justifică o fecunditate exagerată. Aceste mecanisme de reglare demografică şi-au 
făcut apariţia în ţările în curs de dezvoltare, însă populaţia lumii a treia este 
sortită în continuare să-şi sporească efectivele din inerție, cel puțin în primul sfert 
al secolului XXI. 


NEAJUNSURILE POLITICE 


AER 
Evident că neajunsurile politice joacă un rol important în eșecurile strategiei 


dezvoltării. Adeseori private de o tradiţie politică de lungile perioade de dominație 
colonială, devenite independente în cadrul unor frontiere arbitrare inadaptate 
condiţiilor naturale şi realităţilor etnice, ţările lumii a treia s-au confruntat cu cele 
mai mari dificultăţi în a-şi construi state viabile şi a pune la punct regimuri politice 
eficiente plagiind, falsificându-le modelele împrumutate de la puterile domi- 
nante, numeroase ţări au pus în practică un prezidenţialism maii mult sau mai 
puţin impregnat de naționalism, dar adeseori mai mult autocratic decât 
preocupat să garanteze libertăţile cetăţeneşti. 

Regimul partidului unic constituie regula, atunci când nu este armata cea 
care-şi arogă dreptul de a controla viaţa politică, sub forma unor “pronunciamentos” 
în ţările de tradiţie hispanică sau mai sumar sub forma unor lovituri de stat foarte 
repetate în Africa. Personalitatea dictatorului joacă un rol determinant, în mod 
sigur mai eficient în America Latină decât în Asia sau în Africa. Administraţii 
adeseori plâtorice asigură rente de situare politică unor clientele sau unor struc- 
turi mafiote fără a încerca cu adevărat să transpună în practică o operă de 
modernizare a ţării, în timp ce oligarhiile care susţin puterile fac cel mai adesea 
dovada unui conservatorism care poate să le salvgardeze averile, însă aceasta 
neglijând şansele dezvoltării. 

Politicile adoptate traduc slăbiciunile şi incoerenţele acestor regimuri fragile. 
Pot fi contestate politicile belicoase sau arogante care au umflat bugetele 

militare: acestea ajung să depăşească suma cheltuielilor cu educaţia şi cu 
sănătatea în bugetele a numeroase ţări din lumea a treia, care a devenit 
principalul importator de armamente pe o piaţă internaţională în puternică 
expansiune. 

Poate fi de asemenea criticată eficienţa strategiilor de dezvoltare adoptate. În 
numeroase cazuri prioritatea acordată industrializării a dăunat agriculturilor, 
afectate de practicarea unor preţuri joase ale produselor în favoarea competiti- 
vităţii produselor industriale. Agricultorii care constituie majoritatea populaţiei au 
renunţat la culturile alimentelor de strictă necesitate, prea puţin rentabile obligând 
țările subdezvoltate să importe o parte crescândă a produselor alimentare (deja 
din 1976 balanţa agro-alimentară a lumii a treia devine în mod global deficitară). 
Nedispunând decât de slabe venituri şi acuzând o insuficienţă a pământurilor 
având în vedere creşterea demografică, în absenţa unor veritabile reforme 
agrare, cu excepţia Asiei, ele nu au putut să-şi constituie o piaţă internă suficientă; 
agricultorii au migrat către oraşe care nu erau deloc pregătite să-i primească, 
provocând o urbanizare anarhică care nu face decât să sporească sărăcia. 


DEZECHILIBRELE STRUCTURALE: 
DUALISM ŞI DEZARTICULARE 


Datele din tabelul care urmează arată dezechilibrele structurale ale economiei 
lumii a treia la mijlocul anilor '60: agriculturi slabe productive (decalaj semnificativ 
între procentajul populaţiei active şi acela al contribuţiei la bogăţia naţională) 


STRUCTURA PRODUCŢIEI ȘI A POPULAȚIEI ACTIVE 
ÎN 1965 


în % din PIB în % din populația activă | 

Țări cu venit scăzut! 
Țări cu venit 
intermediar: 
- clasa inferioară? 
- clasa superioară? 
1. De exemplu, China, India, Pakistan, Kenya. 
2. De exemplu, Nigeria, Egipt, Turcia, Thailanda. 
3. De exemplu, Argentina, Brazilia, Mexic, Coreea de Sud. 

care rețin un număr considerabil de lucrători, împiedicând dezvoltarea activi- 
tăţilor industriale şi a serviciilor; un decalaj important separă ţările cu venituri 
scăzute de cele care aparţin grupării superioare a ţărilor cu venituri mijlocii, ale 
căror structuri se apropie de cele ale ţărilor dezvoltate. 

Adeseori moştenite, cel puţin parţial, din perioada colonială, aceste dezechi- 
libre se traduc prin fenomene de “dualism” şi “desarticulare” care le agravează 
efectele. Dualismul evocă coexistenţa structurilor moderne şi a formelor arhaice: 

- la ţară, unde există pe de-o parte domenii administrate după tehnici perfor- 
mante şi mici exploatări ţărăneşti cultivate după practicile ancestrale; 

-în industrie, care înglobează atât uzine bine echipate, cât şi artizanat tradiţional; 

- în sfera serviciilor, care includ multe mici meserii parazitare alături de 
centre administrative sau financiare mai eficiente. 

Oraşele lumii a treia manifestă acest clivaj alăturând cartiere modeme, unde 
strălucesc clădiri din metal şi sticlă, şi habitatul spontan al bidonville-urilor, unde 
domneşte mizeria. 

Dezarticularea exprimă insuficienţa relaţiilor dinamice între diferitele sectoare 
de activitate care nu reuşesc să se antreneze reciproce: progresele realizate într- 
un domeniu au puţine consecinţe în celelalte, astfel încât oraşele care concen- 
trează activităţile motrice au influenţă foarte mică asupra satelor care le 
înconjoară, care rmân adeseori scufundate în arhaism,; insuficiența mijloacelor 
de comunicaţie contribuie la întreţinerea acestei absenţe a unei sinergii care ar 
favoriza dezvoltarea. 

Ţările care au început să iasă din subdezvoltare sunt acelea în care o planifi- 
care voluntaristă a reuşit să stabilească legturi eficiente între diferitele sectoare 
ale economiei şi societăţii. 

FACTORII EXOGENI: EFECTELE 
DEPENDENŢEI LUMII A TREIA 


EFECTELE CONTROVERSATE ALE DESCHIDERII 


Sea 
Pentru susţinătorii ideologiilor “tiers-mondiste”, subdezvoltarea ar fi în mod 


esenţial rezultatul unei inserţii nefavorabile a economiilor lumii a treia într-o reţea 
planetară de schimburi bazată pe inegalitate, şi generatoare de dependențe 
aflate în contradicţie cu exigyenţele dezvoltării. Pentru ceilalţi, dimpotrivă, numai 
o participare activă la relaţiile comerciale şi financiare internaţionale permite 
accesul la dezvoltare, cum par să o demonstreze reuşitele țărilor asiatice (Coreea 
de Sud, Taiwan, Hong-Kong, Singapore) care au ales în mod decisiv calea des- 
chiderii către lumea exterioară. 

Ţările lumii a treia sunt adeseori mai deschise către exterior decât cele indus- 
trializate. Pentru ţările de curând decolonizate aceasta se datorează mai întâi 
moştenirii unor relaţii privilegiate cu vechea metropolă, întreţinute prin acorduri 
de cooperare cum ar fi de exemplu cazul Franţei şi al fostului său imperiu. Este 
un mod mai general rezultatul unor constrângeri care obligă ţările sărace să-şi 
procure din exterior bunurile de consum (mai ales cele alimentare), echipamen- 
tele productive şi capitalurile care le lipsesc în mod dramatic. În schimb, presiunea 
demografică care se exercită în lumea a treia hrăneşte fluxurile migratoare care 
tes rețele de relaţii umane adeseori la mare distanţă. Pătrunderea în reţeaua 
internaţională ia deci forme multiple, printre care domină totuşi acelea ale relaţiilor 
comerciale şi financiare. 


PUNCTELE SLABE ALE INTEGRĂRII 

IN COMERŢUL INTERNAȚIONAL 

ARE 

De la începutul anilor '50 până în anii '70, ponderea lumii a treia a scăzut de 

la o treime la o cincime în schimburile mondiale în mare parte ca urmare a redu- 
cerii în comerțul internaţional a ponderii produsele primare (agricole şi miniere) 
care reprezintă o parte majoritară a exportului țărilor subdezvoltate. Această 
constatare duce la spinoasa chestiune a evoluţiei schimbului, adică pentru o ţară 
sau un grup de ţări date a modificării raportului valorii unitare a exporturilor cu 

SCHIMBURILE 


Evoluția structurii comerțului mondial (în %) 


1950 


Tări industrializate Lumea a treia 
Cu economie Țări cu economie de piaţă 
HH de piaţă (între care și mfrie OFEP) 
Cu economie Țări dia Asia 
iăisai planificată = tu economie planificată 


Evoluția raporturilor de schimb din țările lumii a treia 


m neproducătoare de petrol (indice 100 în 1953) 

valoarea unitară a importurilor. Studierea acestui fenomen este dificilă şi duce la 
concluzii diferite în funcţie de perioadele alese drept referinţă, în funcţie de ţările 
respective şi de produsele luate în considerare. 

Studiile ONU conduc la concluzia deteriorării termenilor de schimb de ordinul 
a 13% pentru ansamblul ţărilor în curs de dezvoltare între 1950 şi 1970, numai 
cincisprezece ţări dintr-o sută reuşind totuşi să-şi îmbunătăţească poziţia ca 
urmare a putermicei creşteri a preţului petrolului brut începând cu 1973. Această 
evoluţie nefavorabilă generează o creştere a deficiturilor comerciale (4,5 miliarde 
de dolari în 1963 pentru ansamblul ţărilor în curs de dezvoltare cu excepţia 
OPEC, 8 miliarde de dolari în 1970 şi 37 miliarde de dolari în 1974 imediat după 
primul şoc petrolier), însă aceasta în mod natural nu împiedică un oarecare 
număr de exportatori asiatici să realizeze excedente care traduc de fapt avântul 
industrializării lor. 


DEPENDENŢA FINANCIARĂ 


ERE 
Dezechilibrele integrării internaţionale a lumii a treia se găsesc amplificate pe 


plan financiar, fie că este vorba de investiţii directe sau de credite internaţionale. 
Ţările în curs de dezvoltare primesc într-adevăr în cursul anilor '70 un sfert din 
stocul mondial al investiţiilor directe în străinătate, însă propriile lor capitaluri nu 
controlează decât 5% din acest stoc, iar propriile lor plasament nu reprezintă 
adeseori decât simple reţele ale firmelor multinaționale ale economiilor dominante. 

Acestea au investit în lumea a treia fie pentru a prelua controlul serviciilor 
publice rentabile (reţelele telefonice de exemplu), fie a-şi procura în condiţii mai 
avantajoase materiile prime indispensabile activităţilor lor, fie încă pentru a 
pătrunde pe pieţe în expansiune sau pentru a-şi îmbunătăţi competitivitatea 
internaţională a produselor lor beneficiind de pe urma salariilor locale scăzute. 
Aceste firme răspund, în mod evident, unor nevoi ale ţărilor în care s-au stabilit în 
măsura în care ele aduc un aport tehnologic şi un know-how modem, creează 
locuri de muncă şi contribuie la aprovizionarea unor pieţe afectate de penurie. 
Însă, urmărind în primul rând propriul lor avantaj ele repatriază adeseori pe 
termen mediu profituri mai mari decât sumele investite, ceea ce duce la urma 
urmei la a exercita noi prelevări asupra economiilor în curs de dezvoltare. 

În foarte mică măsură acoperite de aportul ajutorului internaţional pentru 
dezvoltare, deficiturile lumii a treia au condus membrii săi să recurgă la credite 

internaţionale, nici unul dintre ei nedispunând de altfel de economii suficiente şi 
de o reţea bancară eficace. De aici creşterea îndatorării țărilor în curs de dezvoltare 
care se păstrează totuşi în proporţii rezonabile până la mijlocul anilor '70 (mai 
putin de 100 de miliarde de dolari în 1973) cu atât mai mult cu cât împrumuturile 
publice reprezentau atunci o parte substanţială a acestor credite. Criza va distruge 
acest relativ echilibru financiar. 


CĂILE NESIGURE 
ALE DEZVOLTĂRII 


DIFICILA RESTRUCTURARE A AGRICULTURILOR 
q 

Restructurarea activităților agricole, care ocupă majoritatea mâinii de lucru 
active din tările subdezvoltate, constituie în mod evident o miză majoră a dezvol- 
tării: de reuşita acesteia depind asigurarea prin mijloace proprii a produselor 
alimentare pentru populaţie şi stăpânirea fluxurilor exodului rural; însă progre- 
sele tehnice şi reformele structurale care ar trebui să concureze în acest domeniu 
se arată a avea o aplicare delicată. 

- “Revoluţia verde”, adică folosirea unor soiuri de cereale cu randament înalt, 
a făcut să apară multe speranţe în ţările care s-au angajat pe acest drum, cum ar 
fi Mexicul în ce priveşte cultura porumbului din 1951, câteva ţări din Asia în ceea 
ce priveşte cultura orezului în anii '60 (Filipine, India, Pakistan, Malaesia). Recol- 
tele au crescut sensibil în mod efectiv, însă inconvenientele acestor semințe 
productive au apărut în acelaşi timp: fragilitate, mare exigenţă în ceea ce priveşte 
îngrăşărmintele şi pesticidele, necesitatea unei administrări foarte exacte a irigărilor 
pentru orez, un proces de restructurare complex şi costisitor, accesibil numai 
exploatărilor celor mai modeme. Revoluţia verde nu a putut deci să-şi găsească 
decât aplicaţii limitate, accentuând adeseori dualismul activităţii rurale şi creând 
decalaje sociale periculoase în satele lumii a treia. 

- Reforma agrară, adică redistribuirea pământurilor şi a modului lor de 
exploatare părea să fie singura capabilă de a îmblânzi tensiunile sociale şi de a 
permite un progres mai puţin spectaculos, dar mai solid al agriculturilor lumii a 

treia. În cea mai mare parte a cazurilor ea se confruntă totuşi cu obstacole eco- 
nomice şi sociale aproape insurmontabile: este vorba într-adevăr de confiscarea 
marilor domenii şi împărţirea acestora țărănimii, toate acestea evitând o fărâmiţare 
excesivă a pământurilor, care ar duce la o proletarizare generală a satelor şi care 
ar interzice practic orice progres tehnic al muncii agricole. Or marile domenii 
care sunt adeseori, foarte rentabile din punct de vedere economic, aparțin unei 
oligarhii a marilor proprietari funciari a căror influenţă socială şi politică frânează 
reforma, în timp ce este la fel de dificil de a crea noi structuri eficiente de exemplu 
sub forma cooperativelor agricole bine utilate. 

În Asia, reformele agrare au fost realizate fie într-un mod relativ liberal iniţiat 
în Japonia, fie sub forma constrângerii practicată în China începând cu 1950, sau 
sub forma intermediară experimentată de socialismul indian. În toate aceste 
cazuri, principiul director al reformei a fost de a da pământurile acelora care le 
lucrează efectiv. Tradiţia muncii comunitare legată de practica ancestrală a culturii 
orezului a favorizat adeseori o reală înnoire a agriculturilor asiatice, permiţând 
depăşirea sfidării demografice. Rămâne ca experienţa chineză a “comunelor 
populare” să fie repusă în discuţie la sfârşitul anilor '70, în timp ce în India crearea 
unei clase mijlocii de proprietari nu a fost suficientă pentru a face să dispară un 
proletariat rural foarte numeros. 

În America latină, reformele agrare au rămas dimpotrivă prea prudente şi 
neduse până la capăt. În Mexic, unde mişcarea a fost angajată încă din 1915 sub 
presiunea revoltelor ţărăneşti, ea nu a reuşit să afecteze în mod serios dominaţia 
“latifundios”-urilor exploatate într-o manieră extensivă, adică irosind un pământ 
adeseori fertil. Cât despre reformele decretate de diferitele guverne latino-ameri- 
cane în anii '60, ele au fost menținute în limite strânse de către oligarhiile locale: 
era vorba de fapt, pentru a primi ajutorul “alianţei pentru progres”, de a satisface 
exigenţele Statelor Unite cu scopul de a deturna cu cel mai scăzut preţ posibil 
atracţia ţărănimii spre modelul socialist adoptat de revoluţia cubaneză. 

În Africa neagră, metodele tradiţionale (separaţia dintre producţia vegetală şi 
creşterea animalelor, practica defrişării prin incendiere) erau dificil de reformat. 
În Algeria, guvernul a transformat marile domenii coloniale în ferme de stat fără a 
reuşi să impulsioneze o mişcare cooperativistă eficientă. 

În realitate, țările subdezvoltate nu au consacrat în medie decât mai puţin de 
10% din resursele lor înnoirii agriculturii; fără îndoială prea puternic influențate 
de mirajul “revoluţiei industriale”, guvernele au căutat calea spre dezvoltare 
numai desfăşurând strategii de industrializare. 

POLITICILE DE INDUSTRIALIZARE 
ALE LUMII A TREIA 
q 

Politicile de industrializare au explorat, în mod separat sau succesiv, cele trei 
strategii următoare: 

- O strategie de industrializare integrată şi auto-centrată, imitatoare a mode- 
lului definit de URSS după 1928, a fost adoptată cu mai multă sau mai puţină 
fidelitate de unele ţări subdezvoltate care se pretindeau socialişti. Această alegere, 
care implică fundamentarea iniţială a sectoarelor de bază ale industriei (energie, 
metalurgie şi chimie), presupune posesia unor materii prime abundente şi 
necesită investiţii considerabile. Amânând pentru mai târziu dezvoltarea 
industriei uşoare, această cale conduce la a reduce consumul populațiilor 
sărace şi aflate în puternică creştere dernografică. Fără îndoială, Algeria este 
cea care a dezvoltat cel mai sistematic acest model începând cu 1965, însă, în 
ciuda resurselor financiare obţinute în urma exportului de hidrocarburi, 
industrializarea a întâlnit aici numeroase obstacole (mediul tehnologic 
insuficient, lipsa industriilor prelucrătoare pentru a folosi oţelul din complexul 
de Ia El Hadjar), şi a agravat în mare măsură dezechilibrele. 

- Strategia de “înlocuire a importurilor”, care constă în înlocuirea importurilor 
de bunuri manufacturate printr-o producţie locală, părea a priori calea de 
industrializare cea mai comodă pentru ţările în curs de dezvoltare. De aceea, ea a 
şi fost căutată de multe dintre acestea, mai ales de cele care dispuneau ca 
Mexicul, Brazilia, Argentina sau ţările populate ale Asiei, de vaste pieţe naţionale. 

Crearea unor industrii uşoare venea însă să prelungească artizanatul tradi- 
tional şi de fapt începuse adeseori chiar din timpul celui de-al doilea război 
mondial sau chiar din anii '30 în America Latină. Ea oferea multiple avantaje: 
necesitând puţin capital tehnic sau financiar, aceste activităţi erau succeptibile să 
creeze noi locuri de muncă în număr mare în acelaşi timp furnizând populaţiei 
locale bunurile de consum (textile, aparatură mecanică şi electrică) până atunci 
cumpărate din exterior, cu atât mai mult cu cât, tarifele vamale descurajatoare 
limitau simultan importurile. 

Ţările Americii Latine şi-au menţinut cu unele profituri această alegere până 
în momentul în care au apărut, la începutul anilor '60, un anumit număr de 
inconveniente proprii acestei politici industriale: costul importurilor echipamen- 
telor necesare dezvoltării industriilor prelucrătoare a depăşit rapid încasările din 
exporturi, în timp ce pieţele naţionale sau regionale (cum ar fi aceea creată încă 
din 1960 de Asociaţia latino-americană a liberului schimb) se dovedeau a fi, ca 

urmare a sărăciei generale a consumatorilor lor, incapabile de-a asigura absorbi- 
rea acestor produse, de-altfel prea puţin competitive pentru a fi exportate în țările 
dezvoltate. Încasările din exporturi devenind insuficiente, au trebuit finanţate 
investiţiile industriale prin cheltuieli publice. Deficitului balanței comerciale i s-a 
adăugat deci deficitul bugetar, iar acoperirea acestuia din urmă prin emiterea de 
monedă a amorsat o inflaţie cronică. Dificultăţile sociale provocate de aceste 
dezechilibre au favorizat ascensiunea regimurilor militare care, către mijlocul 
anilor'60, au ales o cale care miza într-o mai mare măsură pe exporturi, conform 
unei strategii care începuse să dea roade în Asia. 

- Industrializarea orientată spre susţinerea exporturilor a adus în mod efectiv 
prosperitatea “ţărilor-ateliere” din Extremul Orient. Inaugurat în Hong-Kong la 
începutul anilor '50, sistemul constă în a atrage capitalurile străine inclusiv prin 
crearea de zone industriale libere de orice taxă vamală sau fiscală pentru a face 
să demareze activităţi industriale desfăşurate conform unor norme tehnice ale 
țărilor dezvoltate. Reţele comerciale active desfac ulterior în lumea întreagă 
produse de calitate convenabilă şi cu atât mai competitive cu cât mâna de lucru 
locală costă de zece până la douăzeci de ori mai puţin decât în ţările industrializate. 
Exporturile procură deci resursele necesare finanţării continue a unei dezvoltări 
industriale, resurse complementare putând fi obținute prin împrumuturi de pe 
piața internaţională a capitalului. Adoptată în Taiwan, apoi în Coreea de Sud şi 
Singapore, experienţa obţine rezultate strălucite la începutul anilor '70: volumul 
exporturilor creşte cu 20-50% în fiecare an, antrenând o creştere anuală de 10% a 
produsului naţional. 

În țările Americii Latine care au dezvoltat acest proces după ce-l încercaseră 
pe acela de înlocuire a importurilor, creşterea economică a fost stimulată fără 
totuşi a extinde performanţele exporturilor asiatice. 


BILANŢUL ŞI PREMISELE UNEI NOI ORDINI 
ECONOMICE INTERNAȚIONALE 
o q 
În ciuda acestor performanţe remarcabile, industrializarea lumii a treia 
rămâne în mare măsură embrionară la mijlocul anilor '70: în 1975, participarea 
lumii a treia la producţia industrială mondială nu atinge 10%, iar dezvoltarea 
industriilor pe salarii scăzute şi neînsoţită de o ameliorare a rezultatelor secto- 
rului agricol nu permite deloc amorsarea unui proces de dezvoltare veritabilă, cel 
putin pe termen scurt. 

În America Latină, Brazilia, Mexicul şi Argentina regrupează două treimi din 
producţia industrială unui continent aproape complet lipsit de baze industriale; 
foarte inegal repartizată, industria a agravat dualismul economic şi social al regiunii. 

Asia reuşitelor industriale rămâne de asemenea un continent al tuturor con- 
trastelor, care numără în continuare în anii '70 14 din cele 37 de state cele mai 
sărace ale lumii. 

Africa nu a luat parte la această dezvoltare industrială, handicapată de lipsa 
de capitaluri şi de mână de lucru calificată, ca şi de o reţea de comunicaţii 
incomodă, moştenite a perioadei coloniale. Continentul african nu furnizează 
decât 7% din producţia industrială a lumii a treia, în mod esenţial, datorită 
industriei extractive orientate către export, iar Africa subsahariană regrupează în 
1973 două treimi din cele mai sărace ţări ale planetei. Multă vreme neglijate de 
marile puteri, imensele resurse ale continentului african suscită un nou interes 
începând cu 1975 în timp ce procesul de decolonizare portughez desfăşurat într-un 
mod foarte stângaci oferă URSS-ului ocazia de a interveni în Angola şi Mozambic, 
mişcări ce nu pot lăsa lumea occidentală indiferentă; însă devenind o miză a 
rivalități puterilor occidentale, Africa se acoperă de asemenea de teatre de luptă 
care vor afecta în mod durabil slabele sale şanse de dezvoltare. 

Această situaţie consolidează mişcarea revendicativă a lumii a treia care se 
exprimă începând cu anii '60 în cadrul privilegiat al Adunării Generale a ONU. 
Reluată o dată cu presiunea primului şoc petrolier în 1973, această mişcare de 
contestare reuşeşte să obțină câteva promisiuni care, cel puţin la nivelul princi- 
piilor, trasează marile linii ale unei ordini internaţionale mai echitabile: 

- În domeniul comertului internaţional, GATT a adoptat în 1971 un sistem de 
preferinţe generalizate (SPG) invitând ţările industrializate să admită produsele 
manufacturate provenite din lumea a treia, permițând totuşi acestor parteneri 
comerciali să continue să-şi protejeze prin măsuri tarifare industriile lor în curs 
de înființare. Totuşi, de-abia în 1976 a fost enunțat principiul creării unui fond 
internaţional destinat să amortizeze fluctuațiile cursului produselor de bază, 
materiilor prime. 

- În acelaşi spirit a fost semnată prima convenţie de la Lomé în 1975: CEE 
asigura pentru 46 de ţări din Africa, Caraibe şi Pacific (ACP) o garanţie a încasă- 
rilor lor din exporturi (sistemul STABEX). 

Aceste măsuri destinate să favorizeze industrializarea ţărilor în curs de 
dezvoltare şi să amelioreze integrarea lor în comerţul mondial riscă totuşi să 
agraveze asimetria relaţiilor. lor comerciale din moment ce ele nu realizează 
decât un sfert din schimburile lor în sânul lumii a treia faţă de aproape a trei 

sferturi cu ţările capitaliste industrializate, asimetrie care simbolizează depen- 
denţa economică a “Sudului” faţă de “Nord”. 

Într-un mod mult mai fundamental, Adunarea generală a ONU a recunoscut 
validitatea revendicărilor lumii a treia adoptând în 1974 o declaraţie şi un 
program de acţiune care constituie o veritabilă chartă a drepturilor şi îndatoririlor 
statelor: dreptul oricărui stat de a-şi naţionaliza resursele naturale ca şi orice 
activitate care se desfăşoară pe teritoriul său, este astfel solemn recunoscut ca şi 
reechilibrarea repartiţiei mondiale a activităţilor industriale, a tehnologiilor, a 
transferurilor financiare urmărită prin această declaraţie ca şi un control al 
activităţii firmelor multinaționale (un cod de bună conduită). În 1976, a doua 
conferinţă a ONUDI (Organizaţia Naţiunilor Unite pentru Dezvoltarea Industrială) 
care se ţine la Lima în Peru, stabileşte obiectivul ca un sfert din producţia indus- 
trială mondială să fie asigurat de lumea a treia în anul 2000, 

În această perioadă, totuşi conferinţa aşa-zisă “Nord-Sud”, care s-a tinut la 
Paris în 1976-1977, nu a reuşit să ducă la luarea nici unei decizii de natură să 
amelioreze într-un mod semnificativ situaţia lumii a treia. Acest eşec traduce 
reticenţele ţărilor industrializate faţă de revizuirea ordinei internaţionale existente 
într-un moment în care criza economică pare a fi întrerupt prosperitatea celor 
“treizeci de ani glorioşi”. Această nouă conjunctură nu avea deloc să favorizeze 
îmbunătăţirea situaţiilor țărilor subdezvoltate: încă din 1974, primele acorduri 
AMF negociate în cadrele GATT vor duce la o reglementare a importurilor de 
produse textile provenind din țările în curs de dezvoltare... 

CHINA 
LUI MAO ZEDONG 


Cm Capitolul 25 


China s-a inspirat în mare măsură din modelul sovietic până în 
1957: ea a adoptat un plan cincinal, a naționalizat întreprinderile, a 
colectivizat pământurile. Partidul Comunist joacă un rol dominant. 
Însă procesul revoluționar e susținut prin campanii de masă, 
adeseori însoțite sau urmate de represiuni. China repudiază 
modelul sovietic în 1958 şi trasează propria sa cale spre comunism. 
Însă eşecul “Marelui salt înainte” deschide o perioadă de dificultăți 
economice şi de tensiuni politice. Începând cu 1966-1967, țara e 
bulversată de un mare curent de contestatare extrem de complex, 
“Revoluţia culturală” care nu se va încheia decât la mijlocul anilor 
'70. În politica externă, China rupe cu URSS-ul la sfârşitul anilor 
'50 pentru a se întoarce către țările lumii a treia, înainte de a se 
izola pe scena internațională în timpul Revoluţiei culturale. Încă din 
1970, ea realizează o nouă deschidere spre exterior, intră în ONU 
şi întreprinde o apropiere spectaculoasă de Statele Unite. 


VREMEA MODELULUI SOVIETIC 
(1953-1958) 


PRIMUL PLAN CINCINAL (1953-1957) 


Considerând opera de reconstrucţie suficient de avansată, liderii chinezi decit 
în 1953 să treacă la o a doua etapă în dezvoltarea ţării. Astfel adoptă ei un 
“program general de tranziţie către socialism” a cărui bază este constituită 
dintr-un “plan cincina!” inspirat din modelul sovietic, atât în concepţie cât şi 
în execuţie. El acordă într-adevăr o puternică prioritate industriei care absoarbe 
58,2% din investiţii faţă de 19,2% transporturile şi doar 7,6% agricultura. Conform 
tradiţiei staliniste, accentul este pus în primul rând pe industria grea şi pe “marile 
proiecte” (construcţia de baraje, de complexe siderurgice, de vaste uzine moderne...) 
care vor necesita cooperarea financiară şi mai ales tehnică a URSS-ului. Adoptată 
într-o formă definitivă de-abia în 1955, după doi ani de tatonări datorate şi lipsei 
de date statistice şi lipsei de experienţă, planul acoperă totuşi perioada 1953-1957 
înglobând programele provizorii ale anilor 1953-1954. 

Rezultatele oficiale publicate la sfârşitul cincinalului arată progresul spectacu- 
los, depăşind cel mai adesea previziunile planului. Creşterea este foarte putemică 
în industria grea (producţia de oţel creşte de la 1 350 000 de tone în 1952 la 
5 400 000 tone în 1957) şi Chian îşi diversifică producţia în domenii în care ea 
depindea până atunci de străinătate (material feroviar şi electric, maşini-unelte....). 
Manciuria rămâne principala regiune industrială, însă marea dezvoltare a căilor 
de comunicaţie permite punerea în valoare a multor alte provincii bogate. Pro- 
gresele agriculturii sunt totuşi mult mai slabe: producţia de cereale creşte numai 
de la 164 milioane de tone în 1952 la 170 milioane de tone în 1957, în timp ce 
populaţia nu încetează să crească: 583 milioane de locuitori la recensământul din 
1953 (primul recensământ serios din China) şi o rată de creştere anuală de 2,3%. 
Astfel va continua raţionalizarea a trei produse de consum curent: cerealele, 
uleiul şi țesăturile de bumbac. 

SOCIALIZAREA STRUCTURILOR ECONOMICE 

o q— 

În egală măsură precedentul sovietic (NEP-ul) va conduce pe responsabilii 
chinezi să pună capăt sistemului economic de tranziţie adoptat în cadrul “noii 
democraţii” în 1949 pentru a ajunge la un sistem în întregime socialist. Această 
transformare începută destul de lent, s-a accelerat brusc în anii 1955 şi 1956, o 
dată cu etatizarea industriei şi colectivizarea agriculturii, provocând dezbateri 
suficient de aprinse chiar în sânul partidului comunist chinez. 

În domeniul industrial, întreprinderile “capitaliştilor naţionali” au fost transfor- 
mate în întreprinderi mixte, apoi în întreprinderi de stat. Proprietarii, care rămân 
adeseori directori sau tehnicieni în propriile lor uzine, sunt indemnizaţi primind 
de-a lungul mai multor ani un anumit procent din capitalul transferat. Sectorul 
privat, care reprezenta încă din 1952 40% din producţia industrială, a dispărut 
practic încă de la sfârşitul lui 1956. Comerțul trece în proporţie de 85% sub 
controlul statului şi nurneroasele ateliere ale meşteşugarilor urbani (aproape 8 
milioane de persoane) sunt regrupate în sute de mii de mici cooperative. 

În domeniul agricol, ţăranii eliberaţi de sarcinile de tip feudal de reforma 
agrară din 1950 evită să se grupeze în cooperative (nu sunt decât 14 000 în 1953) 
şi se multumesc să practice un ajutor reciproc sezonier sau de lungă durată. În 
decembrie 1953, Comitetul Central decide să dezvolte “agricultura organizată” 
însă cele 400 000 de cooperative de producţie înfiinţate la sfârşitul anului 1954 nu 
regrupează decât 7% dintre familii şi 8% din pământuri. Sub conducerea lui Mao 
Zedong, o brutală “campanie de masă” este lansată în vara lui 1955 pentru a 
accelera această acţiune, încât de la sfârşitul anului se pot număra 1 900 000 de 
cooperative grupând 70 de milioane de familii. Resemnaţi sau interesaţi (garanţia 
statului împotriva foametei) în mai mare măsură decât din entuziasm, cvasitotali- 
tatea celor 120 de milioane de familii de ţărani sunt organizate în cooperative la 
sfârşitul anului 1956. Pe ansamblu, această rapidă colectivizare a pământurilor a 
întâlnit o slabă opoziţie şi nu a dat nicăieri naştere unor confruntări atât de grave 
ca acelea din Uniunea Sovietică din 1928-1929. 


CHINA, O NOUĂ DEMOCRAȚIE POPULARA? 


Eee 
Aceeaşi fidelitate faţă de modelul sovietic poate fi regăsită în domeniul politic 
o dată cu adoptarea, la 20 septembrie 1954, a noii Constituţii chineze care înlocuia 
regimul provizoriu instaurat în 1949. Ca şi în URSS sistemul se bazează pe 

dualitatea dintre Partidul Comunist şi stat, chiar dacă în China există un multipar- 
titism de faţadă. Alegerile prin vot universal (indirect) pentru “Adunarea Naţională 
Populară” se fac pe baza uneii liste unice elaborate sau purtând cauţiunea PCC; 
cele şase mici formaţiuni politice care mai subzistă (Comitetul Revoluționar al 
Guomindangului, Liga Democratică...) se mulţumesc cu părticica minimă care le 
este şi lor lăsată pe listă (ele sunt astfel reprezentate în Conferinţa Politică 
Consutativă, reminiscență a “noii democrații” care nu are nici o putere reală). 

Reorganizat în 1956, PCC conduce de fapt întreaga activitate din ţară, fie 
direct la toate eşaloanele aparatului de stat, fie prin intermediul organismelor pe 
care le controlează: armata, sindicatele, mişcarea de tineret... Marile decizii în 
China nu se iau deci în Adunarea Naţională Populară sau în Consiliul Afacerilor 
de Stat (Guvernul) care reprezintă faţada instuțională, ci în Comitetul Central şi în 
Biroul Politic, al Partidului Comunist: sunt de altfel aceiaşi conducători care se 
află în fruntea celor două aparate (Mao Zedong a fost în acelaşi timp preşedinte 
al Partidului Comunist Chinez şi preşedinte al Republicii între 1954 şi 1959). 
Aceeaşi suprapunere parţială între personalul partidului şi cel al statului există 
între diferitele organisme regionale şi locale. 

Ca toate partidele comuniste, PCC funcţionează conform principiului “centra- 
lismului democratic”. Însă conducătorii săi nu ezită să facă apel la “campanii de 
masă” pentru a lupta împotriva diverselor maladii care-l ameninţă: birocratismul, 
sectarismul, “îmburghezirea cadrelor”... Sub pretextul de a relansa procesul revo- 
luţionar, aceste mobilizări populare pot de asemenea să contribuie la a impune o 
linie politică contestată la exterior sau chiar în interiorul partidului. De asemenea 
aceste campanii sunt adeseori urmate de faze de “consolidare” sau de “rectificări”. 


CELE “O SUTĂ DE FLORI” ŞI REPRESIUNEA 

ÎMPOTRIVA DREPTEI (1956-1957) 

Rosa 

Astfel a fost lansată în primăvara lui 1956 o campanie destinată să încurajeze 

libertatea dezbaterilor în domeniul artistic şi al literaturii cu scopul de a ralia 
regimului intelectualii încă reticenţi: “Fie ca o sută de flori să înflorească, fie ca o 
sută de şcoli să rivalizeze (...)”. în contextul internaţional de “dezgheţ”, pe care îl 
cunoştea în 1956 lumea comunistă, dezbaterile contradictorii provocate în China 
vor trece încet, încet de la planul cultural la cel politic. În aprilie 1957, o campanie 
de “îndreptare” este lansată în partid împotriva birocraţiei, sectarismului şi 


441 / VÂRSTA DE AUR (1953-1973) 


subiectivismului. “Un val de ostilitate se abate atunci împotriva comuniştilor” (J. 
Guillermaz) şi, dacă cea mai mare parte a criticilor se mulţumesc să denunțe 
acţiunile PCC, unele dintre ele merg până la a repune în discuţie până şi princi- 
piul opțiunii socialiste a Chinei. 

În fata amplorii acestei mişcări contestatare, conducătorii comuniști lansează 
încă din luna iunie o contra-ofensivă, denunţând încă din luna iunie o contra- 
ofensivă, denunţând la rândul lor pe acuzatorii de mnai-nainte.. Această “mişcare 
împotriva dreptei” atinge în mare măsură presa şi administraţia: numeroase 
cadre şi intelectuali trebuie să se supună operaţiunii de reeducare prin muncă 
manuală la sate. PCC va consacra de aici înainte toate eforturile sale lansării 


“Marelui salt înainte”. 


“CALEA CHINEZĂ” 
CĂTRE SOCIALISM (1958-1965) 


“MARELE SALT ÎNAINTE” (1958) 


La sfârşitul lui 1957 - începutul lui 1958, China decide să abandoneze modelul 
sovietic în economie, căutând de acum înainte propria sa cale către socialism. La 
iniţiativa lui Mao Zedong este astfel lansată o nouă strategie, “Marele salt înainte”, 
chemând pe fiecare să-şi dubleze eforturile pentru o creştere rapidă a producţiei 
în scopul de a putea “ajunge din urmă Anglia în cincispreze ani”. Pentru aceasta 
vor trebui schimbate structurile economice şi mentalităţile: ideea directoare este 
de a compensa lipsa capitalului în China prin munca susţinută graţie utilizării 
imensului potenţial nefolosit al mâinii de lucru rurale. Această mobilizare trebuie 
de altfel să se efectueze atât în domeniul industrial modern (prin exemplul prin 
marile lucrări hidrotehnice) cât şi în sectorul tradiţional, agricol sau artizanal, 
cum o preconizează lozinca din 1958: “să mergem pe amândouă picioarele”. 

Satele sunt astfel încurajate să trăiească într-o relativă autarhie venind în 
întâmpinarea celei mai mari părţi a nevoilor industriale prin construirea de mici 
unităţi de producţie (mici furnale, minicentrale hidrotehnice...). Pentru a duce la 
bun sfârşit această politică, cele 740 000 de cooperative de producţie de curând 
înființate sunt regrupate în 26 000 de “comune populare”, numărând fiecare în 
medie 5 000 de familii. Noua bază a societăţii chineze, comuna populară.nu se 

limitează la o funcţie economică într-un cadru mult mai colectivist (orice 
proprietate privată a mijloacelor de producţie fiind suprimată). Ea absoarbe de 
asemenea şi fosta administraţie locală extinzându-şi acţiunea sa în domeniul 
educaţiei, sănătăţii, organizării militare... Viaţa comunitară (cantine, creşe, azile 
de bătrâni...) se desfăşoară adeseori într-o astfel de măsură încât chinezii gândesc 
a fi găsit prin această măsură o “scurtătură către comunism”. Descentralizarea 
afectează în mare măsură marile întreprinderi care obţin o oarecare autonomie 
şi oraşe unde se constituie uneori mult mai dificil comune urbane. Este oare 
acesta succesul “căii chineze” către socialism? Primele rezultate oficiale arată 
cifre record pentru anul 1958. Însă, începând cu vara lui 1959, tirul trebuie reglat 
din nou: după o euforie trecătoare, China cunoaşte între 1959 şi 1961 “trei ani 
amari” marcați de grave dificultăţi economice şi de tensiuni interne în domeniul 
politic. Eşecul “marelui salt înainte” faţă de speranţele iniţiale se datorează în 
principal unor factori numeroşi: 

- calamităţile naturale, China suferind timp de trei ani de pe urma unor veri- 
tabile cataclisme (taifunuri, inundaţii, secete) care au contrastat cu condiţiile 
favorabile ale anului 1958; 

- erori tehnice: defrişările abuzive favorizând surparea solului şi eroziunea, 
drenaje nechibzuite antrenând sărarea terenurilor, producţia unor mici furnale 
practic inutilizabile...; 

- slăbiciunilor umane datorate incompetenţei sau aroganţei numeroaselor 
cadre naţionale sau locale (studii tehnice insuficiente, statistici trucate, proasta 
utilizare a mâinii de lucru...); 

- brusca retragere a tehnicienilor sovietici în vara lui 1960 care a dezorganizat 
o parte a sectorului industrial modern. 

Începută din august 1959, “ajustarea” se arată a fi foarte dificilă. Anii 1960 şi 
1961 sunt foarte duri: foametea e de o aşa natură încât trebuie importate cereale 
din ţările occidentale. Se estimează astăzi că această catastrofă alimentară a 
făcut între 10 şi 15 milioane de victime. Astfel de această dată este acordată prio- 
ritate în investiţii agriculturii, urmată de industria uşoară unde se pune accentul 
pe producţia de bunuri de consum şi pe aceea a îngrăşămintelor chimice. Sunt 
trimişi înapoi la țară orășenii de dată recentă şi este încurajat din nou controlul 
naşterilor. Se reorganizează comunele populare diminuându-li-se mărimea 
(numărul lor crescând astfel de la 26 000 la 78 000), restabilindu-se structuri de 
producţie mai reduse (brigăzi şi echipe) şi reacordându-se un lot individual de 
pământ ţăranilor care pot să-şi desfacă producţia familială pe o piaţă liberă. Sub 
influenţa lui Zhou Enlai, situaţia economică se redresează începând cu 1962 şi 

STATISTICILE AGRICOLE ÎN PERIOADA “MARELUI SALT 
INAINTE” (în milioane de tone) 


1. Evaluările din toamna 1958, confirmate în aprilie 1959 

2. Statistici revizuite în toamna 1959 

3. Statistici comunicate în 1979-1981 

Citate în M.-C. Bergère, La République populaire de Chine de 1949 à nos jours, Ed. Colin, 
1987. 


China atinge din nou în 1963-1964 nivelul său de trai din 1957. În ciuda plecării 
sovieticilor, tehnicienii chinezi înregistrează succese spectaculoase cum ar fi 
începerea exploatării petrolului în Daquing şi detonarea în octombrie 1964, a 
primei bombe A. 


TENSIUNI INTERNE ÎN CADRUL PCC 


e 

Pe plan politic, eşecul “marelui salt înainte” aduce la lumină opoziţiile latente 
existente în sânul Partidului Comunist Chinez, opoziții care se manifestaseră deja 
în timpul campaniei accelerate de colectivizare a satelor din 1955 şi al perioadei 
celor “O sută de flori”. Împotriva lui Mao Zedong, partizan al unei căi chineze 
sprijinite pe mase, se ridică mai multe tendinţe în care se regăsesc mai ales aceia 
care rămân fideli modelului sovietic: economişti ostili “marelui salt” şi comunelor 
populare, militari favorabili creării unei armate moderne, ierarhizate şi desprinse 
de popor... Printre aceşti adversari ai “liniei de masă” figurează importanţi lideri: 
Liu Shaoqi (Liu Shao-chi), omul forte din aparatul de partid, Deng Xiaoping (Teng 
Hsiao-ping), secretarul general al PCC şi ministrul de război Peng Dehuai (Peng 
Te-huai). 

Să fi fost oare Mao Zedong pus în inferioritate, cum ar demonstra înlocuirea 
sa de la preşedinţia republicii de către Liu Shaoqi în aprilie 1959? “Revoluţia 
culturală” ar fi în acest caz mai ales sfârşitul unei lungi lupte maoiste pentru 
recucerirea puterii... Totuşi este mai probabil că, deşi pus de multe ori în dificul- 

tate, Mao nu şi-a pierdut niciodată în întregime influenţa în sânul partidului (al 
cărui preşdinte rămâne în permanenţă). Şi dacă va trebui să facă în august 1959 
la Lushan o lungă autocritică cu privire la Marele salt înainte în faţa Comitetului 
Central, el este încă suficient de puternic pentru a-l elimina pe Peng Dehuai, pe 
care-l înlocuieşte cu unul dintre apropiații săi, Lin Biao (Lin Piao), în fruntea 
armatei. În 1962, denunţând “tendințele capitaliste spontane” care renasc în 
lumea rurală, Mao determină Comitetul Central să-şi înăsprească linia politică 
(“Nu uitaţi niciodată lupta de clasă”) şi obține deschiderea uneinoi campanii de 
masă, “Mişcarea de educaţie socialistă”. 

Lansată în mai 1963 pentru a ridica spiritul revoluţionar şi a combate 
revizionismul în sânul partidului, această campanie se loveşte rapid de o oarecare 
reticenţă din partea numeroaselor cadre comuniste, puţin înclinate să se reîntoarcă 
la bază. Însă Mao poate conta pe sprijinul armatei (care va difuza pe scară largă 
gândurile sale prin intermediul “Micii Cărţi Roşii” editată în 1964) şi pe acela al 
tineretului intelectual nemulţumit de ideologia paseistă sau tehnocrată care domină 
în mediile culturale şi universitare. Mao va face în curând apel la ei pentru a “bom- 
barda statele majore” şi “smulge puterea cadrelor descompuse ale partidului”. 


REVOLUȚIA CULTURALĂ 
ÎNCEPUTĂ ÎN 1965 


“MAREA REVOLUȚIE CULTURALA 
PROLETARA” (1965-1969) 
q 
Venind în continuarea “mişcării de educaţie socialistă”, Revoluția culturală 
începe în noiembrie 1965 printr-un atac al maoiştilor împotriva unei piese scrise 
de adjunctul primarului din Beijing, Hai Rui, decăzut din mandarinatul său, 
critică foarte puţin voalată a destituirii lui Peng Denuai. Ofensiva literară devine 
rapid politică, vizându-l în special pe primarul din Beijing, Peng Zhen (prieten al 
lui Liu Shaoqi), care este eliminat în mai 1966. Mişcarea condusă de Mao Zedong 
se sprijină atunci în principal pe tineretul universitar organizat în “gărzi roşii” care 
caută să mobilizeze masele prin mari manifestații şi afişarea a numeroase 
dazibao (gazete de perete cu caractere mari). 
În august 1963, Mao învinge în Comitetul Central, iar Liu Shaoqi este demis 
din funcţiile sale de vicepreşedinte al partidului în favoarea lui Lin Biao. O 

directivă în 16 puncte, veritabilă chartă a “revoluţiei culturale” (expresia apărând 
chiar atunci), chemată să lupte împotriva revizionismului, să acorde toată încre- 
derea maselor şi să difuzeze gândirea lui Mao (care va face în curând obiectul 
unui veritabil cult al personalităţii). Mişcarea se extinde atunci mai uşor sau mai 
greu în întreaga ţară, cucerind mai ales centrele industriale unde au loc confrun- 
tări între muncitori, gărzile roşii, cadrele partidului şi responsabilii sindicali într-o 
extremă confuzie (cum au fost gravele evenimente de la Shanghai din decembrie 
1966 până în februarie 1967). Revoluţia culturală ameninţă astfel să arunce China 
în plină anarhie, iar partizanii lui Mao au de luptat nu numai împotriva rezistenţei 
“revizioniştilor” în numeroase provincii ci şi împotriva supralicitărilor fracţiunilor 
rivale ultra-stângiste care se dezvoltă mai ales în vara lui 1967. 

În ciuda intervenţiei armatei lui Lin Biao din ianuarie 1967, restabilirea ordinei 
nu începe cu adevărat decât toamna. Ea se bazează într-o primă etapă pe crearea 
de “comitete revoluţionare” care înlocuiesc puterea locală în fruntea provinciilor, 
oraşelor şi comunelor. Formate din “tripla uniune” a gărzilor roşii (moderate), a 
“cadrelor de bine” (favorabile mişcării) şi armatei, aceste Comitete, gândite încă 
din februarie 1967, nu te vor generaliza în toate provinciile decât în 1968. Victoria 
definitivă a lui Mao este concretizată în octombrie prin eliminarea lui Liu Shaoqi, 
exclus din partid şi demis din funcţia sa de preşedinte a Republicii (el va muri în 
închisoare în 1969 însă decesul său nu va fi făcut public decât în 1974; Liu Shaoqi 
a fost oficial reabilitat în februarie 1980). 

Stabilizată, Revoluţia culturală poate de acum să lase locul reconstrucției 
partidului pe baze noi. Desfăşurat în aprilie 1969, cel de-al IX-lea Congres al PCC 
modifică profund statutele şi reînoieşte într-o manieră spectaculoasă liderii în 
rândul cărora militarii devin majoritari (55% din membrii biroului politic). El pare 
a fi dominat de Lin Biao, desemnat oficial drept urmaşul lui Mao Zedong. De fapt, 
profunde divergențe îi separă pe cei doi conducători, iar succesiunea lui Mao nu 
mai poate fi deja atât de evidentă. 


MOARTEA LUI LIN BIAO ŞI REINSTAURAREA ORDINII 
(1971-1973) 
q 


provincie unde înțelegerea între cele trei componente ale Comitetelor revoluţio- 
nare (reprezentante ale maăselor, cadrelor şi armatei) nu este întotdeauna uşoară. 
Ea nu se încheie decât în august 1971 în timp ce rivalităţile izbucnesc în vârful 
ierarhiei unde Lin Biao este din ce în ce mai în dezacord cu Mao asupra 
reconstrucției PCC, asupra politicii externe şi dezvoltării politice a ţării. Sustinut 

de primul ministru Zhou Enlai, Mao îşi impune uşor punctul de vedere. Conforin 
versiunii oficiale chineze, Lin Biao încearcă atunci o lovitură de stat în vara lui 
1971. Complotul, care urmărea asasinarea iui Mao eșuează iar Lin Biao încercând 
să fugă în URSS, îşi găseşte moartea într-un accident de avion în Mongolia exte- 
rioară pe 13 septembrie 1971 (Beijingul nu o va anunța oficial decât în iulie 1972). 

Dispariţia lui Lin Biao antrenează o scădere a rolului armatei (care fusese 
oferită drept model în timpul Revoluţiei culturale). Este reamintit că “Partidul 
comandă puştilor” iar al X-lea Congres al PCC în august 1973 concretizează acest 
declin al militarilor ìn instanţele conducătoare în timp ce fostul secretar general 
Deng Xiaoping, demis din funcţiile sale în 1966 pentru “revizionism”, redevine 
vice-prim ministru, iar economia se redresează. După noi tulburări importante în 
1974-1976 cu “banda celor patru”, Revoluţia culturală nu va fi definitiv îngropată 
decât în 1977-1978. 


INTERPRETAREA ȘI BILANŢUL 
REVOLUȚIEI CULTURALE 
q 

Lansată în 1965 de către Mao Zedong, Revoluţia culturală este înainte de orice 
o vastă campanie ideologică împotriva vechilor tradiţii care continuă să influen- 
teze comportamentul chinezilor: 

“Suntem hotărâți să lichidăm cu desăvârşire toate ideile învechite, toată 
culiura învechilă, toate moravurile şi obiceiurile învechite prin care clasele 
exploatatoare au otrăvit conştiinţa populației timp de milenii” (Zhou Enlai, 18 
iunie 1966). 

Dându-şi seama că este mult mai uşor de a schimba structurile decât rnenta- 
lităţile, Mao şi discipolii săi vor să facă să dispară individualismul, moştenirea 
tradiţiei şi să “creeze omul colectivist total” (J. Daubier). China, ca orice societate 
socialistă este amentată de o întoarcere întotdeauna posibilă la capitalism, printr- 
o tendinţă de revizionism cum o arată în ochii a numeroşi chinezi evoluţia Uniunii 
sovietice. Trebuie deci luptat împotriva îmburghezirii care pândeşte pe conducă- 
torii (ării (cadrele partidului, tehnicieni, economişti...) având ca sprijin potenţialul 
revoluţionar al maselor, al tinerilor în particular. 

lată de ce Revoluţia culturală este în egală măsură o luptă pentru puterea 
politică în sânul mişcării comuniste chineze. Ea i-a opus pe cei care, ca Mao 
Zedong, acordă prioritate conştiinţei politice şi ideologiei şi pe cei care, sprijinin- 
du-se pe structurile anchilozate ale PCC, vor să favorizeze necesara dezvoltare 
economică a țării făcând la nevoie câteva concesii provizorii doctrinei. În acest 

sens poate fi interpretată eliminarea de către maoişti a lui Liu Shaoqi, supranumit 
dealtfel “Hruşciov chinez”, şi a pragmaticului Deng Xiaoping, autor al celebrei 
formule: “Nu contează dacă pisica este neagră sau gri câtă vreme ea prinde șoareci”... 

Revoluţia culturală a bulversat de-a lungul mai multor ani societatea chineză 
(milioane de familii deportate, umilite, închise şi fără îndoială peste două milioane 
de victirne), a perturbat într-un mod extrem activitatea economică şi a dezvoltat 
uneori într-o manieră extravagantă un cult al personalităţii pe care pe de altă 
parte îl denunța. Anumite sectoare, totuşi, par a fi fost ferite: cercetarea de vârf 
(prima bombă H chineză explodează în vara lui 1967 în momentul de vârf al 
crizei), diplomaţia şi chiar aparatul de stat bine protejat deprimul ministru Zhou 
Enlai. Pe de altă parte, în ciuda unor dificultăţi, China nu a cunoscut deloc foa- 
metea sau grave penurii în această perioadă de frământări şi chiar şi-a ameliorat 
rețeaua sanitară în timpul acestei perioade o dată cu apariţia “medicilor în 
picioarele goale” foarte activi în sate. Bilanţul nu rămâne totuşi mai puţin dezas- 
truos, cum o vor recunoaşte mai târziu conducătorii chinezi înşişi: “Revoluția 
culturală a fost pentru partid şi stat o catastrofă teribilă care ar fi putut fi evitată” 
(Hu Haobang, secretar general al PCC, 9 aprilie 1986). 


CHINA ŞI LUMEA EXTERIOARĂ 


DE LA ALIANŢA CHIN O-SOVIETICĂ 
LA REPLIEREA CATRE LUMEA A TREIA (1953-1966) 


—— 

Sfârşitul războiului din Coreea din 1953 relansează activitatea diplomatică din 
China. Ea participă cu rezultate notabile la conferinţa de la Geneva (1954) care 
pune capăt războiului din Indochina şi la conferinţa de la Bandoung (1955) la 
care apărea în postura de lider al ţărilor subdezvoltate. În ciuda acestei participări 
active în rândurile ţărilor nealiniate şi a mai multor călătorii ale lui Zhou Enali în 
țările care se pretindeau neutre (India mai ales), China păstrează în perioada 
primului cincinal legături privilegiate cu Uniunea Sovietică. Însă, în ciuda unei 
vizite a lui Mao Zedong la Moscova în 1957, divergenţele între cele două ţări, deja 
latente, nu vor întârzia să se arate. Ruptura cu modelul sovietic în politica intemă 
în perioada “Marelui salt înainte” va avea repercusiuni asupra întregii politici 
externe a Chinei. 

Marcată de ruptura cu URSS, politica externă a Chinei în timpul perioadei 
care se desfăşoară de la “Marele salt” până la Revoluţia culturală (1958-1966) se 
caracterizează printr-un anumit pragmatism şi este adeseori dificil de caracte- 
rizat. Izolată în lagărul socialist (cu excepţia micii Albanii), China consideră din 
acest moment ca prioritate relaţiile cu ţările lumii a treia obținând rezultate 
inegale. Relaţiile bune cu India se degradează în timpul revoltei din Tibet în 1959. 
Un conflict de frontieră provoacă chiar un război chino-indian în toamna lui 1962 
fără însă ca chinezii, victorioși pe teren, să-şi ducă mai departe acţiunea. Înrău- 
tăţirea legăturilor cu India are în curând, în contrapartidă o apropiere cu rivalul 
acestei țări, Pakistanul, care totuşi era aliat al Statelor Unite şi membru al SEATO! 

Dimplomaţia chineză încearcă mai ales să câştige teren în Africa, aflată pe 
atunci în plin proces de decolonizare, iar Zhou Enlai va întreprinde aici din 
decembrie 1963 în februarie 1964 un periplu care se bucură de o publicitate 
remarcabilă. În afara semnării unor importante acorduri economice, guvernul de 
la Beijing primeşte o largă consacrare politică: marea majoritate a ţărilor africane 
de curând admise în ONU îl recunosc ca reprezentant oficial al Chinei ceea ce, în 
sânul ONU duce la slăbirea poziţiei Taiwanului şi a Statelor Unite. Faţă de 
occidentali, singurul succes al diplomaţiei chineze este recunoaşterea de către 
Franţa gaullistă a regimului de la Beijing în 1964, ostilitatea comună faţă de 
dualismul sovietico-amnerican, explicând în mare parte această apropiere. 

Întăriţi, ca urmare a realizării primelor bombe A în octombrie 1964, chinezii 
apar cu uşurinţă în viziunea numeroaselor ţări sau grupări revoluţionare drept 
principalul adversar al “imperialismului american”, de după “trădarea revizio- 
niştilor sovietici”. Ei vor susţine unele mişcări revoluționare cum ar fi în Dhofar 
(Orientul Mijlociu) şi în Erytreea, continuând să urmărească îndeaproape ascen- 
siunea comunistă în sud-estul asiatic, în Vietnam şi în Indonezia (până la contra- 
revoluţia din 1965). Însă China nu are nici mijloacele financiare nici mijloacele 
militare, pentru a-şi crea zone de influenţă analoage celor ale Uniunii Sovietice 
sau Statelor Unite, iar declanşarea revoluţiei culturale va antrena dimpotrivă o 
evidentă retragere. 


DE LA IZOLARE LA CONSACRARE 
INTERNAȚIONALA (1966-1972) 


EEE 
În timpul Revoluţiei culturale (de altfel greşit percepută sau înţeleasă în 
străinătate, chiar în rândul numeroaselor tări prietene), politica externă chineză 
cunoaşte o veritabilă eclipsă. Intr-un context internaţional critic, marcat mai ales 

de acţiunea americană din Vietnam, China se închide în izolarea sa. Violentele 
atacuri verbale împotriva “imperialismului yankeu” şi “social-imperialismului rus” 
ca şi devastarea ambasadei Marii Britanii de la Beijing de către Gărzile roşii în 
august 1967 maschează de fapt o inacţiune aproape fatală: sprijinul acordat 
Vietnamului de Nord de exemplu, nu se poate compara cu intervenţia aşa-zişilor 
“voluntari chinezi” în războiul din Coreea din 1950. 

Explozia primei bombe H în vara lui 1967 aminteşte totuşi lumii că, China nu 
a renunţat să se dateze cu mijloacele militare cele mai moderne pentru a putea 
eventual discuta de la egal la egal cu marile puteri. În 1969, grave incidente de 
frontieră de-a lungul fluviului Ossouri înveninează şi mai mult raporturile chino- 
sovietice. Guvernul de la Beijing va considera de acum înainte prioritară ame- 
ninţarea noilor tări, însă în caz de conflict cu URSS, care ar fi putut fi sprijinul 
exterior pe care să conteze China? 

Începută încă din 1970, prin stabilirea de relaţii oficiale cu Canada, Italia şi 
Iugoslavia, “deşteptarea” diplomaţiei chineze se manifestă într-o manieră strălucită 
în anii următori. În octombrie 1971, Republica populară îşi face intrarea pe usile 
din faţă la ONU unde înlocuieşte Taiwanul nu numai în calitate de reprezentant al 
Chinei ci şi ca membru permanent al Consiliului de securitate. În ciuda 
reticenţelor Statele Unite (care au votat împotriva admiterii sale), guvernul de la 
Beijing este oficial recunoscut ca unul dintre cei cinci mari ai organizaţiei 
internaţionale unde totuşi declară că doreşte să fie considerat drept reprezentantul 
unei țări din lumea a treia şi nu al unei superputeri. Se înmulţesc deci schimburile 
diplomatice cu cea mai mare parte a ţărilor care până atunci nu recunoscuscră 
oficia! decât Taiwanul, Iranul, Turcia, Chile... în 1971, Mexic, Argentina, Japonia, 
Noua Zeelandă, Republica Federală a Germaniei în 1972... 

Cu Statele Unite, raporturile totuşi încordate din cauza războiului din Vietnam 
se vor ameliora brusc în primăvara lui 1971. O partidă de tenis de masă între 
echipe americane şi chineze, urmată de o călătorie a secretarului de stat Kissinger 
la Beijing, deblochează situaţia. Aşa-zisa “diplomaţie a ping-pong-ului” se doreşte 
în curând a fi rentabilă, iar preşedintele Statelor Unite, Nixon, vine în februarie 
1972 să facă o vizită spectaculoasă în China, primul pas către recunoaşterea 
oficială (care nu va interveni decât în 1978). Lumii bipolare a anilor '50 şi '60, 
China îi va opune de acum înainte “teoria sa asupra celor treii lumi” formulată de 
Deng Xiaoping la tribuna ONU în aprilie 1974: Statele Unite şi URSS-ul constituind 
prima lume, “zonele intermediare” (Europa, Japonia, Canada) cea de-a doua, 
Asia, Africa şi America Latină formând “lumea a treia”. Aspiră oare China să fie 
liderul acesteia din urmă? 

EVOLUȚIA IDEILOR 
ŞI PRACTICILOR 
CULTURALE 


Emm (opitolul 26 


Progresele realizate în transmiterea la distanță a imaginilor şi 
dezvoltarea televiziunii au favorizat, o dată cu simultaneitatea şi 
mondializarea informațiilor, o oarecare uniformizare a mentalităților. 
Presa şi editurile sunt din ce în ce mai strâns supuse legilor pieţei, 
imperativelor concentrării financiare şi concurenţei audio-vizualului. În 
Statele Unite ca şi în celelalte ţări industrializate, anii '60 văd 
dezvoltându-se o critică adeseori virulentă a societăţii de consum 
şi a modelului productivist, strâns legată de confruntările de idei 
dintre generații. Aceşti ani coincid în egală măsură cu o perioadă a 
unei puternice reînnoiri culturale care afectează în egală măsură 
nivelul culturii de elită, cât şi cel al culturii de masă: 
cinematografia, muzica derivată din jaz, banda desenată. Pe plan 
religios anii şaizeci aşa-numiţi sixties cunosc, la inițiativa papei loan 
al XXII-lea, o întreprindere de “aducere la zi” a bisericii catolice, 
elaborată în cadrele celui de-al doilea conciliu al Vaticanului. 

MONDIALIZAREA ŞI DIFUZAREA 
INSTANTANEE INFORMAȚIEI 


“ÎN DIRECT” LA SCARA PLANETARĂ 


De la mijlocul anilor '50 la începutul anilor '70, tehnicile de comunicare la 
distanţă înregistrează progrese spectaculoase. Inventat în Statele Unite în 1948, 
tranzistorul a bulversat regulile în domeniul radiofoniei, permiţând construirea în 
serie şi la preţuri foarte scăzute a unor receptoare de mici dimensiuni, alimentate 
cu baterii şi dotate prin aceasta cu o autonomie totală. Graţie lui, radioul a 
devenit pentru foarte mulţi un element esenţial al vieţii cotidiene, fundal sonor 
punctat de informaţii din toate domeniile şi vehicul al unei subculturi industrializate 
şi uniformizate. În aprilie 1961, în timpul “puciului din Alger”, rolul său părea să 
fie determinant în rezistenţa pasivă opusă de soldaţii contingentului iniţiativelor 
generalului rebel. 

Mai importante însă sunt transformările realizate de televiziune. În 1970, se 
puteau număra aproape 250 de milioane de receptoare în lume, dintre care 100 
în Statele Unite şi 10 milioane în Franţa, unde în 1953 nu erau decât 60 000 de 
“mici ecrane”. În paralel cu această extraordinară lărgire a publicului - la sfârşitul 
perioadei cel puţin un om este, în mod episodic sau regulat, un “telespectator” - 
se operează o revoluţie în transmiterea la distanţă a imaginilor graţie punerii la 
punct a sateliților de telecomunicaţii. Primul dintre aceştia, în ordine cronologică, 
Telstor, a fost pus pe orbită la 10 iulie 1962, permiţând realizarea transmisiilor în 
direct între două continente, pornind de la staţiile de la Andover din Statele Unite 
şi Pleumeur-Bodou din Franţa. În decursul anilor următori au fost obţinute 
progrese considerabile o dată cu sateliții Early Bird (1965) şi Intelsat II şi III 
(1967-1968). Când sute de mii de telespectatori din lumea întreagă au putut, pe 
20 iulie 1969, să asiste în faţa ecranelor lor de televizor la performanţa astronau- 
tilor de pe Apollo XI şi la primii paşi ai lui Neil Armstrong pe lună, s-a putut vorbi 
deja într-adevăr de transmisiune “în direct” la scară planetară. 


A ÎNŢELEGE SAU A CONSUMA? 


Informaţia imediată, răspândită în toate ţările lumii, făcută concretă şi sensi- 
bilă prin suportul imaginii, constituie fără nici o îndoială un instrument al imaginii 
(tehnologia sa devenind ea însăşi un obiect de cultură) de care nu dispuneau 

generaţiile de dinainte de război, şi nici chiar cele din anii “războiului rece”. Chiar 
dacă nu au fost transmise “în direct” numeroase sunt evenimentele - asasinatul 
lui J. F. Kennedy la Dallas, baricadele de pe Gay-Lussac la Paris în 1968, intrarea 
tancurilor sovietice în Praga, etc. - care apăreau pe micul ecran la numai câteva 
ore după desfăşurarea lor, ceea ce creştea într-un mod aparte încărcătura lor 
emoţională şi făcea fiecare individ mai solidar cu ceea ce se petrecea în orice 
moment în alte zone ale planetei. 

Totuşi instantaneitatea şi mondializarea informaţiilor transmise de marile 
mijloace de presă audio-vizuale nu priveşte totuşi decât o infimă parte din eveni- 
mentele care punctează istoria noastră imediată. Fie pentru că obstacolele 
ridicate de putere în calea profesioniştilor informaţiei duc în țările dictatoriale la o 
triere severă a “ştirilor” şi a documentelor publicate. Fie pentru că acolo unde 
informaţia este teoretic liberă, ea este adeseori considerată un produs de consum 
care se supune legilor pieţei şi rămâne tributar în ceea ce priveşte difuzarea sa 
cvasimonopolului exercitat de marile agenţii internaţionale - Associated Press, 
United Press International, Havas, Reuter - mult mai puternic preocupate de a 
realiza un “scoop” şi de a produce imaginea şoc care dă amploare unui eveni- 
ment decât de a informa impartial şi obiectiv publicul. O astfel de situaţie nu 
poate decât să aducă prejudicii publicului din ţările industrializate, foarte curând 
redus, dacă nu îşi ia măsuri de apărare, la rangul de receptor pasiv, de simplu 
consumator de informaţii. Ea defavorizează şi mai mult spectatorii potenţiali din 
țările în curs de dezvoltare a căror evoluţie riscă să fie influenţată într-un sens sau 
în altul de acest dezechilibru al surselor de informaţii. În 1976, Rezoluţia de la 
New Delhi insistă asupra necesităţii de a “decolonia informaţia”. 

Consecințele acestei evoluţii asupra psihologiei colective şi asupra identităţii 
culturale a popoarelor sunt considerabile. Ele sunt în egală măsură contradictorii 
şi greu de măsurat. Însă incontestabil, fenomenul favorizează o anumită unifor- 
mizare a mentalităților, conformă unui model care la acea dată este acela al marii 
puteri industriale din vest. În 1972-1973, Statele Unite controlează într-adevăr 
peste 65% din fluxul mondial de informaţii şi aceasta nu poate rămâne fără 
consecinţe asupra manierei în care o bună parte a locuitorilor planetei îi văd pe 
ceilalţi şi se văd pe ei înşişi. 

Mult mai nesigure sunt efectele obişnuirii oamenilor cu imaginea reprodusă, 
fără încetare, a mizeriei, a violenţei şi a morţii. Depinzând după individ, mediu şi 
circumstanţe, sau de dozele administrate publicului de cei care manipulează 
opinia, aceasta poate în acelaşi timp să trezească salutare efecte de umanitate şi 
de solidaritate dar şi să transforme în banalitate aspectele dezolante din lume, 
sau, şi mai rău, să le transforme într-un spectacol. 

MASS-MEDIA ŞI CULTURA DE MASĂ: 
TIPĂRITURILE 


PRESA 


C 
Vehicul privilegiat al infcrmatțiilor până h mijlocu! anilor '50, presa cunoaşte 


după această dată un declin constant care afectează mai ales marile cotidiane cu 
audienţă naţională. Fenomenul se explică în primul rând prin creşterea apetitului 
publicului pentru radio şi televiziune. Este adevărat că în decursul perioadei 
costul cumpărării receptoarelor scade şi că rnesajul radiofonic sau televizual se 
inserează mai strâns în viaţa cotidiană a oamenilor. Cu atât mai mult cu cât un 
mijloc de informare în masă ca radioul poate prepune publicului său o informație 
orientată către “toate azimuturile”, începând de la politic până la culinar, totul 
trecând prin simpla “prezenţă” vocală a unui animator despre care se ştie că 
poate fi reascultat în fiecare zi. 

Pierderea de suflu a presei scrise tradiţionale se explică în plus prin conside- 
rente socio-culturale - dispariţia sau rănirea mediilor în care lectura comentată a 
unui ziar lua un aspect colectiv de societate (caiencaua, cercul, etc.) şi constrân- 
gerile economice. În mod paradoxal, revoluția tehnică a procedeelor de fabricare 
şi de fotocompoziţie, care au înlocuit procedeele tipografice învechite, utilizarea 
calculatoarelor, apariiia “offser-thii” derivat èl llosnatiei, pentru imprimarea 
propriu-zisă, progresul telecoriunicaţici prin uade hertziene pentru transmiterea 
ştirilor, etc. - nu a fost însoţită de o scădere a costurilor. Este vorba de fapt de 
metode tehnice scumpe, rapid depășite, care necesită investiţii ridicate şi în 
permanenţă înnoite. În pius, puternica organizaţie sindicală a meseriilor din 
domeniul tipografic şi tradiționala lor combativitate, (puternice greve în acest 
sector, în Statele Unite în 1962-1969, în Franta în 1975) au împiedicat intreprin- 
derile din domeniu să reducă în măsura în care ai fi dorit efectivele şi costul 
mâinii de lucru. Rezultă de aici un deficit crescând al bugetelor de funcţionare 
ale ziarelor, din ce în ce mai dificil de acoperit de creşte:ca preţurilor de vânzare 
şi recurgerea la publicitate. Aceste constrângeri tehnice, cărora li s-au alăturat 
scăderea interesului public (în 1946, în Franţa, se înregistrau 370 de exeinplare 
tipărite pentru 1 000 de locuitori, în 1968 252) şi acţiunea concertată a anumitor 
“magnați” ai presei, au dus la o puternică concentrare a presei cotidiene. 

Această criză a presei, mai accentuat îri țări câ Franţa sau ltalia, nu afectează 
în egală măsură toate sectoarele acestei activităţi. Cotidianele regionale, în care 
informaţia locală reţine cu prioritate atenţia publicului, rezistă mai bine pentru că 
radioul (până la apariţia posturilor de radio “iocale”) şi televiziunea pot cu dificul- 
tate să satisfacă acest tip de curiozitae. Există în plus săptămânale politico-cultu- 
rale (Le Nouvel Observator, L’ :xpress, Le Point, Der Spiegel, etc.) şi ziare de calitate 
(Le Monde) care oferă unui public elevat un comentariu mai elaborat şi detaliat 
al informaţiei. Săptămânile se inspiră atât din modelul arnerican (news magazine) 
cât şi din acela al săptămânaleior literare şi politice interbelice. 

Gazetele de mare tiraj au mari dificultăţi în a-şi păstra publicul, cum este 
cazul lui Frace-Soir care a pierdut între 1966 şi 1976 o jumătate de milion de 
cumpărători. Pentru a-şi păstra clientela, ele sunt determinate - este mai ales 
cazul presei populare britanice (Daily Mirror) şi germane (Bild Zeitung) - să 
accentueze caracterul “senzaţional” al conţinutului şi al formei lor (recurgerea la 
imagini şoc, titluri “ademenitoare”, informaţii scandaloase, etc.). Ceea ce va avea 
desigur ca urmare difuzarea unei subculturi standardizate, dublată de un mesaj 
politic primar hrănit din angoasa şi frustrările unei părţi a corpului social. Violenţă 
şi contraviolenţă, xenofobie şi rasism, depolitizare şi radicalizare de tip “poujadist”, 
toate îşi găsesc în acest tip de presă o hrană privilegiată. Această derivă pericu- 
loasă pentru democraţie nu afectează totuşi decât o parte a presei. Aceasta din 
urmă, totuşi, în întregul său îşi păstrează în continuare în societăţile noastre 
puterea de a denunța abuzurile şi atingerile aduse jocului democratic, cum a 
demonstrat-o în 1973-1974 rolul jucat de presa americană (Washington Post) în 
afacerea Watergate. 


CARTEA 
q 
Supusă aceloraşi constrângeri ca şi presa - concurența audiovizualului, costurile 
de fabricaţie etc. - cartea a pierdut în ultimii 30 de ani caracterul semi-artizanal 
pe care îl păstrase imediat după război. Mult mai puternic concentrată decât în 
trecut, producţia editorială nu a încetat, până la începutul deceniului 1970, să-şi 
sporească cifra de afaceri (peste 5 miliarde de dolari pentru ansamblul produc- 
tiei editoriale), tirajele (media a crescut de la 10 000 exemplare în 1950 la peste 
15 000 în 1970) şi numărul de titluri lansate pe piaţă (conform statisticilor UNESCO, 
460 000 în 1966, dintre care 60 000 în Statele Unite, 30 000 în Japonia, între 20 000 
şi 30 000 în Franţa, Marea Britanie şi Germania). Această progresie în volum şi în 

valoare se datorează în mare măsură apariţiei formulei aşa-zise a “cărţii de 
buzunar” (paperback) care a permis pătrunderea unor opere de calitate - “clasice” 
sau recente - la un preţ relativ modest în rândurile publicului larg. 

Însă industria editorială modernă cunoaşte de asemenea practici mai putin 
favorabile dernocratizării unui patrimoniu cultural altădată rezervat doar elitelor. 
Cursa după best-seller-uri care permite unui editor să-şi rentabilizeze producţia 
sa în ansamblu, se desfăşoară, în cel mai bun caz în bătălia în jurul premiilor 
literare, în cel mai rău caz prin manipularea mijloacelor de informare în masă şi 
recurgerea la formele cele mai gălăgioase de publicitate. În fine, mari tiraje sunt 
realizate în genuri considerate minore - romane polițiste, de spionaj sau de 
science-fiction - cu opere de o valoare şi de un interes variabil care constituie 
astăzi o zonă a creării unor reprezentări şi mituri din care se hrăneşte o cultură 
de masă foarte puternic influenţată de modelele de dincolo de Atlantic. În Franţa 
intră în această categorie, în afara traducerilor unor excelente opere englezeşti 
sau americane publicate în “Série noir” (Peter Cheyney, James Hadley Chase, 
Raymond Chandler, etc.), romanele de spionaj ale lui Jean Bruce, Paul Kenny, 
Gerard de Villiers, etc., adeseori purtătoare ale unei ideologii ultra-conservatoare, 
încărcată de xenofobie. 

Ca şi în domeniul presei, evoluţia se îndreaptă către o concentrare crescândă 
care nu se produce fără a ridica probleme atât economice cât şi filozofice 
(“monopo!” cultural). Singur, un grup editorial ca Hachette controlează, în afara a 
peste zece mari săptămânale sau lunare, edituri prestigioase ca Grasset, Fasquelle, 
Ariheme Fayard, Stock, jumătate din piaţa editorială franceză pentru tineret. El 
exercită de altfel conducerea Noilor Mesagerii de presă pariziene şi a realizat de 
curând o pătrundere şi în domeniul audiovizualului, în special în domeniul 
video-ului. 

CONTESTAREA 
MODELULUI PRODUCTIVIST 


Începând cu primii ani ai deceniului '60, asistăm, ca urmare a efectelor negative 
ale creşterii la o contestare a modelului productivist. Sunt mişcări de contestare 
foarte diferite unele de altele, dar în cadrul cărora tineretul joacă un rol determi- 
nant, şi care dau expresie maladiilor societăţii industriale confruntate cu efectele 
unei creşteri “sălbatice”. 


ÎN STATELE UNITE 


ET 
Acest fenomen apare mai ales în Statele Unite, încă de la sfârşitul anilor '50, şi 


îmbracă un dublu aspect. Acela al violenţei, încarnată de “bande de tineri” din 
ghetourile urbane şi care şi-au găsit modurile de expresie privilegiate în rock, 
agresivitatea vestimentaţiei (bluzoane negre), limbajului (argou) şi a comporta- 
mentului (delincvenţă, “escapade sălbatice” în stilul popularizat de filmul lui 
Laszlo Benedek - The Wild one - apărut pe ecrane în 1954 şi interpretat de Marlon 
Brando). Pe de altă parte acela al rupturii totale şi nonviolente cu lumea confor- 
mistă şi ierarhizată a adulţilor, aşa cum s-a manifestat în curentul beatnik. 
Moştenitorii acestei generaţii “beat”, hippies (de la cuvântul hip are se opune lui 
square - conformist), îşi fac apariţia în jurul lui 1963 în California, în statul cel mai 
bogat al ţării celei mai bogate din lume, nu foarte departe de bazele de unde 
pleacă zilnic oamenii şi armele destinate, în ochii contestatarilor, să zdrobească 
rezistența unui popor sărac, care luptă pentru independenţa sa şi pentru o socie- 
tate mai puțin nedreaptă decât aceea pe care i-a hărăzit-o colonizatorul. Făcând 
tabula rasa din valorile productiviste ale societăţii americane, curând organizaţi 
în comunităţi trăind departe de marile centre urbane, hippies încearcă să se 
distingă de lumea care-i înconjoară prin stilul lor de viaţă, refuzul establishmentului 
şi al războiului, o întoarcere la sursele culturale (folk-song), cultul naturii şi al 
vieţii, adeziunea la forme de religiozitate inspirate din India, prezenţa lor fizică 
(barbă, părul lung, veşminte colorate) şi folosirea sisternatică a drogurilor, consi- 
derate în egală măsură “semn” al marginalităţii şi al recunoaşterii, provocare 
adusă unei societăţi adeseori puritane şi mijloc de “evadare”. Împărtăşind aceeaşi 
pasiune pentru folk-song şi pop music, ei vor oferi tineretului lumii, convocat la 

imense adunări pacifiste (Woodstock, 1968; insula Wight, 1969) un nou model, 
un nou ritual în care cei ce oficiază se numesc Joan Baez, Bob Dylan, Janis Joplin 
şi Jimi Hendrix. 

Mai mult sau mai puţin legată de mişcarea contestatară hippie, s-a dezvoltat 
începând cu 1961 o “revoltă studenţească” care îşi are punctul de pornire în 
marile universităţi americane de pe coasta de Vest, Berkeley şi San Diego, unde 
predă (începând din 1965) filozoful Herbert Marcuse. Fiind exponent al unei 
tendinţe apropiate de cea a omologilor săi germani din “Şcoala de la Frankfurt” 
(Fromm, Adorno, Habermas, etc.) inspirându-se atât in gândirea marxist cât şi 
din scrierile lui Preud, Marcuse denunţă în lucrările sale (Eros şi civilizaţie, 1955; 
Omul unidimensional, 1964) contradicţiile unei societăţi care - în numele creşterii 
productivităţii - alienează individul creând nevoi artificiale, manipulate de 
mass-media, şi care produce noi forme de dominație şi constrângere. 

Pentru a scăpa de uniformizarea şi de conformismul care caracterizează 
acest tip de societate, omul nu are altă alegere decât de a “face revoluţia”, în el 
însuşi şi în jurul lui, ceea ce implică atât defularea naturii şi instinctelor cât şi 
eliberarea socio-economică a fiecărui cetăţean. Din această filozofie puţin simpli- 
ficatoare şi care se acordă destul de bine cu aspiraţiile unei generaţii care a 
crescut în abundență şi într-un mediu care punea în valoare plăcerea, s-a născut 
o puternică mişcare de refuz a modelului autoritar şi productivist. Aceasta va 
câştiga rapid largi sectoare ale lumii studenţeşti şi ale inteligenţiei liberale, şi va 
căpăta o tonalitate net politică în lupta împotriva angajării americane în Vietnam. 

Această mişcare contestatară anti-productivistă şi anti-autoritară se răspân- 
deşte aproape pretutindeni în lume. Ea dă loc, în numeroase ţări, unei agitaţii 
multiforme care, fără a triumfa în faţa autorităţilor constituite, va duce totuşi la o 
repunere în discuţie - mai puţin în domeniul economic şi politic decât în cel al 
moravurilor, a unui număr de certitudini înrădăcinate. 

Fa inspiră, în grade diverse şi cu o mare confuzie în ceea ce priveşte mobi- 
lurile promotorilor săi, în egală măsură “spontanismul” gărzilor roşii maoiste, 
opunându-se structurilor înțepenite şi ierarhizate ale partidului în timpul “marii 
revoluţii culturale a proletariatului”, cât şi comportarea revoluţionară şi “anti- 
imperialistă” a studenţilor din Mexic (în timpul jocurilor olimpice din 1968) ca şi 
revolta tineretului cehoslovac, vârful de lance al “primăverii de la Praga”. Ea 
hrăneşte, mai ales în ţările în plină. mutație economică ale Europei de Nord şi de 
Vest, discursul şi acţiunea unor mici grupuri “stângiste”, în lupta atât împotriva 
puterii “burgheze” grăbit calificată drept fascistă, cât şi a aparatelor partidelor şi 
sindicatelor care se pretindeau a fi ale clasei muncitoare, considerate ca sclero- 
zate, totalitare şi incapabile să promoveze schimbarea societăţii. În Germania, în 

Franţa, unde agitația universitar va genera evenimentele din mai 1968, în Italia 
unde ea capătă o formă endemică, preludiu al derivei teroriste din anii '70, 
mişcarea contestatară - puternic influenţată de marxism prevalează în faţa unei 
critici globale a societăţii de consum care-şi găseşte mai ales partizani în ţările 
Europei de Nord: Anglia, Olanda şi țările scandinave. În rest aproape pretutindeni 
în Europa, asistăm la o repunere în discuţie a tradiţionalei diviziuni a muncii între 
muncitori şi intelectuali. Această critică emană în primul rând din rândurile 
tinerilor “fii de burghezi” culpabilizaţi de statutul lor de intelectuali “pasivi”. 

Pornind de la o asemenea atitudine, s-a propus chiar ca factor de explicare a 
acestei crize la sfârşitul anilor '60, existenţa unui profund conflict între generaţii 
care ar genera un soi de reglare colectivă de conturi în sensul Oedipian, de genul 
“revoltei împotriva tatălui” (Gérard Mendel). 

După 1970, într-un context mondial care anunţă deja încetinirea crizei, 
mişcarea pierde din elan şi se dispersează în multiple tendinţe atunci când nu 
este pur şi simplu recuperată - atât cultural cât şi economic - de putere şi de elitele 
pe care tocmai le acuzase. Din critica corozivă pe care a adus-o modelului pro- 
ductivist, rămâne totuşi o vastă producţie intelectuală, afectând toate domeniile 
culturii, şi o reflecţie globală asupra viitorului societăţilor industriale, care îşi va 
găsi actualitatea o dată cu criza. 


CULTURĂ ŞI MODERNITATE 


TABĂRA LITERARĂ 
q 
O dată cu anii '60 şi începutul deceniului următor, epicentrul mişcării literare 
inovatoare s-a -deplasat din nou către Europa şi în special către Franţa unde 
influenţa valului “existențialist” a afectat tineri literați al căror succes provine din 
aptitudinea de a exprima noile valori eliberate de constrângerile morale şi formale 
impuse de tradiţie - Bonjour tristesse de Françoise Sagan apărea in 1954 - şi mai 
ales de şcoala “noului roman”. Pentru autorii care aparţin acestui curent, Alain 
Robbe-Grillet, Michel Butor, Nathalie Sarraute, Jean Ricardou, cărora li sc pot 
adăuga scriitori ca Claude Simon, Phillipe Sollers şi Marguerite Duras, accentul 
este pus asupra rolului formelor, figurilor limbajului în creaţia românească, în 

defavoarea povestirii lineare şi a psihologiei personajelor. Această revoluţie 
literară s-a desfăşurat, din unele puncte de vedere, împotriva existenţialismului şi 
împotriva marxismului, care privilegiaseră şi unul şi celălalt acţiunea şi angajarea 
scriitorului. “Noul roman” ca şi “teatrul absurdului” care triumfă în aceeaşi epocă 
prin Samuel Beckett, Eugene Ionesco şi într-o oarecare măsură Jean Genet, se 
dezvoltă pe un fundal al contestării generale a valorilor colective şi al ruperii 
legăturilor între literatură şi ideologie, caracteristice unei epoci de relaxare a 
tensiunilor sociale şi internaţionale. 

Refluxul valului “noului roman” nu a fost urmat de apariţia unor noi şcoli, nici 
de afirmarea unei veritabile tendinţe dominante. Marile nume ale literaturii euro- 
pene, cum ar fi Marguerite Yourcenar, prima femeie (de origine belgiană) care a 
intrat în Academia franceză, elveţianul Albert Cohen, italienii Elsa Morante, 
Alberto Moravia, Italo Calvino, spaniolul José Bergamin, sovieticul Mihail Şolohov, 
etc., aparţin generaţiei precedente. Apar desigur, în diferitele ţări ale continen- 
tului, în Vest ca şi în Est, personalităţi de valoare, mai ales în Europa mediterană, 
însă “marea” literatură pare de aici înainte să-şi fi stabilit domiciliul sub alte 
ceruri: în America Latină, prin columbianul Garcia Marquez, argentinianul Jorge 
Luis Borges, cubanezul Alejo Carpenter; în Africa de Nord, prin egipteanul Naguib 
Mafouz şi algerianul Tahar Benjelloun, în Japonia, prin Yukio Mishima, etc., cu 
toții martori ai unui timp care vede confruntându-se într-un ritm crescut reminis- 
cenţele trecutului şi imperativele modernităţii. 


DE LA ROCK LA MUZICA POP 


A 
h afara cinematografiei, este incontestabil că transformările dacă nu cele 


mai importante cel puţin cele mai semnificative ale perioadei s-au petrecut în 
domeniul muzicii. “Quand le jazz est là, la java s’en va”, spune un cântec al lui 
Claude Naugaro. Formula rezuma suficient de bine mutația care se opera în 
Europa, aproape în acelaşi moment în care “noul val” se impune în domeniul 
cinematografiei. În plus se pare că nu jazzul propriu-zis este cel care înlocuieşte 
cu supremaţia sa pe cea a “musette” şi a cântecului de varieteu, ci mai ales o 
formă comercială a blues-ului: rock and roll-ul, apărut în Statele Unite în jurul 
anului 1956 şi popularizat de cântăreţi ca Eddie Cochran, Gene Vincent şi mai 
ales Elvis Presley, idol de-a lungul multor ani al tinerilor de dincolo de Atlantic 
care regăsesc în el această “sete de viaţă” al cărui simbol pe ecran fusese James 

Dean (mort prematur în 1955). În 1960, rock-ul îşi face apariţia în Europa şi 
repurtează curând un succes care favorizează răspândirea tranzistoarelor şi a 
dezvoltă un “chanson” poetic sau de varieteu de calitate ilustrat de numele lui 
George Brassens (1921-1981), Jacques Brel (1929-1978), Jean Ferrat, Léo Ferré, 
etc., valul muzicii pop atinge mai ales muzica de consum decât creaţia şi marile 
figuri ale rockului francez - Johnny Hallyday, Eddy Mitchell - sunt departe de a 
atinge o audienţă internaţională comparabilă cu cea a grupurilor britanice: 
Beatles şi Rolling Stones. Muzica simplă şi spontană, născută în mediile populare, 
expresie totodată a dificultăţilor dar şi a setei de viaţă a unei generaţii perturbate 
de efectele contrastante ale creşterii - copii pierduţi ai ghetourilor urbane sau fii 
de burghezi contestatari ai ordinii productiviste stabilite de părinţii lor - muzica 
pop nu a întârziat să fie recuperată de principalii beneficiari ai succesului său, 
pentru a da naştere la începutul anilor '70 unuii produs de consum industrializat 
şi stereotip, tinerii nerealizând întotdeauna puterea pe care mijloacele de infor- 
mare în masă şi oamenii de afaceri din show-business o exersează asupra lor 
prin intermediul acesteia. 


CINEMATOGRAFUL ŞI TELEVIZIUNEA 
e 

Contestarea şi uniformizarea coexistă în egală măsură şi în domeniul audiovi- 
zualului. 

La răscrucea anilor '50 şi '60 se va produce marea ruptură din istoria cinema- 
tografiei postbelice. Ea a avut loc în Franţa într-un moment în care se conjugă 
contradictoriu efectele creşterii, ale stabilizării politice şi ale războiului din 
Algeria. Într-adevăr, între 1958 şi 1961 se dezvoltă fenomenul “noului val”, punctul 
culminant al reflecţiei critice întreprinse de la începutul deceniului 1950 de mica 
echipă reunită în jurul revistei Cahiers du cinema. Reactie împotriva tendinței de 
comercializare a producţiei cinernatografice, vizând să înlocuiască printr-un 
“cinema de autor” realizat cu bugete modeste, producţiile industrializate, stan- 
dardizate şi în mod esenţial recreative care păreau să fi cucerit definitiv piaţa o 
dată cu triumful societăţii de consum. Opere ca Le beau Serge de Claude 
Chabrol (1958), Les 400 coups de Francois Truffaut (1959), À bout de souffle de 
Jean-Luc Godard (1960), inaugurează această revoluţie a celei de-a şaptea arte, 
în mod egal ilustrată de numele Alain Resnais (Hiroshima mon amour, 1959), 

Fric Rohmer (Le signe du lion, 1960), Jacques Rivette, etc. Astfel tânăra cinema- 
togratie franceză devine exemplară pentru o bună parte a cinema-ului mondial, 
Polonia (filmele lui Andrzej Wajda, debutul lui Roman Polanski) Brazilia (operele 
lui Glauber Rocha şi Guy Guerra) trecând prin Canada şi Belgia (Andre Delvaux). 
În decursul aceloraşi ani, cinematografia italiană cunoaşte epoca sa de aur: în 
prelungirea curentului neo-realist, cineaşti ca Fellini (La Strada), Visconti (Rocco 
şi Fraţii săi), Antonioni (Strigătul), Rosi, Bertolucci, etc., se străduiesc să exprime 
într-o manieră globală toate problemele vremii noastre. 

“Noul val” ia amploare într-un moment în care, concurată de televiziune 
industria cinematografică suferă primele efecte ale unei crize, întrucâtva compa- 
rabile cu cea a presei şi care se va agrava în decursul deceniului următor. 

“Micul ecran” cunoaşte într-adevăr, în aceeaşi perioadă, o dezvoltare specta- 
culoasă şi devine, în perioada anilor de prosperitate, principalul instrument de 
comunicare în masă. În timp ce tinde să transforme în spectacol zilnic, difuzat în 
doze masive, ritualul familial săptămânal al “cinematografului de cartier”, redu- 
când consumul filmelor la un cerc mult mai restrâns al unui public compus în 
majoritate de tineri şi de reprezentanţi ai păturilor avute ale populaţiei, el concu- 
rează puternic la propagarea unei culturi standardizate, hrănite din universul 
aseptic al “serialelor”, al “jocurilor televizate” şi al emisiunilor de varietăţi. Însă 
televiziunea a devenit totodată o fereastră către lume, graţie imaginilor din 
actualitate furnizate de “jurnalele” TV şi de emisiunile de tip “magazin” de înaltă 
calitate” (“Cing colonnes à la une”). 


BANDA DESENATĂ ŞI MESAJUL PUBLICITAR 
<q 
Moştenitoare a unei tradiţii care coboară în prima treime a secolului XIX, 
banda desenată a cunoscut încă de la începutul secolului XX un remarcabil 
succes, legat de moda ziarelor ilustrate pentru copii şi adolescenţi. O dată cu anii 
'30, începe pătrunderea “comics-urilor” americane (Mickey, Tarzan, Mandrake 
magicianul, mai târziu “super-eroii” Batman şi Superman), curând adoptate sau 
imitate de desenatorii europeni. După ruptura provocată de război, triumfă timp 
de cincispreze ani producţiile şcolii aşa-numite “franco-belgiene”, dominată de 
autorii şi de desenatorii grupaţi în jurul publicaţiilor Joumal de Spirou (Lucky 
Luke), Journal de Tintin (al belgianului Hergé, Michel Vaillant, etc.), Journal de 
Pif şi curând Pilote (Astérix). Niciodată absentă din aceste publicaţii, banda 

desenată americană, care inspiră adeseori temele şi grafica acestor seriale euro- 
pene, efectuează o nouă pătrundere în Europa la începutul anilor *60, ocupând 
terenul prea puţin exploatat până atunci al producţiei pentru adulţi şi profitând de 
interesul unei părți a publicului pentru science-fiction, fantastic şi erotism. În 
Franţa, periodice ca Hara-Kiri şi Pilote, devenit din 1965 un săptămânal pentru 
adulţi, trec printre principalii vectori ai acestui nou curent. După această dată, 
banda desenată nu a încetat să-şi lărgească audiența. Fenomen al civilizaţiei care 
poate fi explicat alături de un oarecare snobism intelectual, de declinul cărţii şi 
de nevoia de a evada din real a multora dintre contemporanii noştri. 

Dacă universul benzii desenate este în mare măsură cel al visului şi poate 
vehicula mesaje politice puternic subversive (exemplul benzii desenate underground 
a anilor 1970), iconografia publicitară aparţine în mai mare măsura domeniului 
cotidianului şi contribuie la instaurarea unui conformism social care reprezintă 
unul dintre motoarele economiei de piaţă. Ea concurează astfel la uniformizarea 
societăţilor industriale. Imaginea şoc şi legenda care i se adaugă intră în această 
manieră în universul mental al omului secolului XX şi vor face de aici înainte 
parte din sistemul nostru de referinţă în egală măsură cu cele câteva citate 
“clasice” spicuite de-a lungul cursurilor şcolare. Expresii ca “un tigru în motorul 
dumneavoastră” sau detergentul X “spală mai alb” nu ocupă oare în memoria 
noastră un loc similar cu cutare vers al lui Corneille sau la Fontaine repetat de 
generaţii de elevi şi devenit o formulă proverbială? 


ARHITECTURĂ ŞI ARTE PLASTICE 


ae 
Fie că utilizează tehnologiile de vârf sau vizează din ce în ce mai mult inte- 


grarea în mediu, arta “contemporană” se străduieşte să transcrie sau chiar să 
întemeieze “modernitatea”. În primul rând urbanismul şi arhitectura, care bene- 
ficiază rar de condiţii favorabile cum ar fi acelea care au dus la sfârşitul anilor '50, 
la edificarea Brasiliei, noua capitală a Braziliei, creată ex-nihilo în plin desert la 
1 000 de kilometri de mare: voinţă creatoare a preşedintelui Kubitschek, investiţii 
costisitoare, absenţa unor constrângeri legate de trecut şi de prezenţa unui 
ansamblu urban preezistent, în fine geniul lui Lucio Costa care a conceput planul 
de ansamblu al oraşului şi al lui Oscar Niemeyer, arhitect al cvasii totalităţi a 
edificiilor publice, începând cu Palatul Congresului, un building de treizeci de 
etaje cu corp dublu, perfect izolat în peisajul urban. Reuşită incontestabilă a unei 

arhitecturi care nu este placată, cum este prea adesea cazul în Europa, pe un 
peisaj heteroclit, şi care se integrează fericit într-un ansamblu urbanizat conceput 
în funcţie de ea însăşi. 

Greutățile economice (probleme bugetare, costul terenului, materialului şi 
manoperei), sociale (necesitatea de a construi locuinţele ieftine pentru familiile 
cu venituri modeste) şi politice (speculaţii funciare şi imobiliare favorizate de 
coliziunea frecventă între interesele financiare şi cercurile apropiate ale puterii, 
absenţa unei politici coerent în materie de urbanism) au constrâns adeseori 


suflet şi curând degradate, zone “renovate” construite în zone speculative pe 
amplasamentele cartierelor tradiţionale, mai puţin străine universului orăşea- 
nului. Chiar şi în aceste condiţii apar totuşi realizări de calitate: turnul “Pirelli” la 
Milano, centrul Beaubourg la Paris, mai recent tentativa de restaurare de un stil 
“neo-clasic”, a arhitectului catalan Ricardo Bofill la Marne-la-Vallée. 

Integrarea artelor în cetate, în perspectivă pluridisciplinară, constituie dome- 
niul în care pot fi cel mai bine reconciliate imperativele industriale, posibilităţile 
tehnicii, respectul mediului şi talentul artiştilor. Acesta era deja, acum mai bine 
de şaizeci de ani, obiectivul mişcării Bauhaus. Acesta este astăzi cel pe care şi 
l-au fixat artişti ca esteticianul Georges Patrix sau Victor Vasarely, mai puţin 
preocupaţi de a “vulgariza” cunoaşterea artei închise în muzee cât de a da unei 
populaţii întregi posibilitatea de a trăi în mijlocul unei arte autentice înserate cu 
spaţiul urban şi intim legate de structura arhitecturală. 

Reamplasarea operei de artă în inima universului cotidian al omului secolului 
XX, aceasta este în egală măsură de mai bine de cincisprezece ani preocuparea 
promotoriilor aşa-zisei “art sauvage”, creatori de obiecte efernere şi necomercia- 
lizabile, fie că este vorba de “penetrabilele” lui Soto, de “gonflabilele” lui Christo, 
sau încă de “mediile” lui Boltanski şi Segal. “Penetrabilul” este constituit dintr-un 
ansamblu de fâşii din material plastic combinate în funcţie de imaginaţia artistului. 
Este conceput de o asemenea manieră încât omul poate să circule în interiorul 
operei de o manieră în care îl face să devină parte integrantă a acesteia. Fără el, 
sculptura nu este decât un ansamblu derizoriu de corzi colorate. Prezenţa sa şi 
mişcarea sa îi dau veritabila semnificaţie. 

Dimpotrivă voinţa de a recupera materialul iconografic vehiculat de cultura 
de masă (publicitate, televiziune, benzi desenate, fotografii de presă, etc.) este 
motivaţia demersului artei pop, reprezentate mai ales în ţările anglo-saxone. 
Pentru liderii acestui curent - ilustrat în Statele Unite de Lichtenstein, Oldenburg, 
Rosenquist, Warhol, Wasselmann, etc. în Marea Britanie de Richard Hamilton, 

Peter Blake şi Richard Smith - arta nu mai este evaziune, ci simplă constatare a 
realităţii în aspectul său cel mai banal: de exemplu fotografia actriţei Marilyn 
Monroe, repetată la infinit printr-un procedeu mecanic (serigrafie) utilizată de 
americanul Andy Warhol.. 

Din ce în ce mai mult, plasticianull tinde să folosească tehnologii de avangardă 
atât ca obiect al operei de artă (sculpturile electromagnetice ale lui Vassilakis 
Takis), cât şi ca instrument al concepţiei şi producerii de imagini, culori şi sunet. 
O dată cu “pictura”, “sculptura” şi “muzica” informatică, calculatorul îşi lărgeşte 
şi mai mult domeniul imens care-i aparţine în universul societăţilor post-industriale. 


BISERICA CATOLICĂ 
“ AGGIORNAMENTO” 


VATICAN II 
q 
Deschiderea bisericii catolice către lumea modernă, în decursul deceniului 
1960, nu constituie cea mai neînsemnată dintre schimbările intervenite după 
război în domeniul spiritual. 
Inițiativa îi aparține papei loan al XXII-lea care, numai trei luni după alegerea 
sa în scaunul pontifical, anunță intenția de a reuni un conciliu ecumenic (25 
ianuarie 1959). Aceasta va surprinde cu atât mai mult opinia catolică internațio- 
nală cu cât, în mod tradițional, papalitatea nu făcea uz de instituția conciliară 
decât în caz de criză internă sau externă a bisericii. În ce-i priveşte pe traditio- 
nalişti, neliniştea va urma surprizei când, câteva luni mai târziu, papa defineşte în 
aceşti termeni scopul pe care-l hărăzeşte, conciliului: nu este vorba, precizează 
el, de a combate o eroare sau de a condamna o erezie, ci de a determina biserica 
să treacă la o reflecţie asupra ei înseşi, la o întoarcere la sursele credinţei care să- 
i permită să angajeze un dialog fructuos cu epoca sa. Altfel spus, să efectueze o 
“aducere la zi” (aggiornamento) a învățăturilor sale, a structurilor şi a raporturilor cu 
ansamblul comunităţilor umane, creştini şi necreştini, credincioşi şi necredincioşi. 
Conciliul Vatican [II a reunit la Roma din octombrie 1962 în decembrie 1965 
peste 2 500 de “părinţi conciliari”, episcopi şi cardinali reprezentând toate tendin- 

tele şi toate naţiunile lumii. Început sub pontificatul lui loan al XXIII-lea, s-a încheiat 
sub cel al succesorului său Paul al VI-lea, ales pe tronul sfântului Petru în iunie 
1963. Minorităţii conservatoare, în mod esenţial reprezentată de membrii Curiei 
romane, i s-a opus încă de la prima sesiune a conciliului (vor fi în total patru) o 
majoritate de prelați favorabili înnoirii bisericii şi ai căror conducători sunt cardi- 
nalul Liénart, arhiepiscopul de Lille, cardinalul Suenens, arhiepiscopul de 
Malines-Bruxelles, cardinalii Doepfner şi Koenig (München şi Viena) şi Mgr 
Montini, arhiepiscop de Milano şi viitor papă Paul al VI-lea. În timp ce îşi încheia 
ultima sesiune, conciliul a adoptat un oarecare număr de texte care reînnoiau 
profund chipul bisericii romane şi defineau locul său în lumea modernă. Cele 
mai novatoare privesc recunoaşterea pluralismului, atât în interiorul cât şi în 
exteriorul bisericii. Afirmarea libertăţii religioase, primatul acordat destinaţiei 
comune a bunurilor în defavoarea proprietăţii private, lărgirea noţiunii de cole- 
gialitate la toate nivelurile ierarhiei ecleziastice, o mai mare supleţe a noţiunii de 
tradiţie, etc. 

În paralel cu opera conciliului, cei doi pontifi ai “aggiornamento-ului” nu au 
încetat să-şi manifeste interesul lor pentru afacerile lumii: loan al XXII-lea 
publicând cele două mari enciclice Mater et Magistra (mai 1961), consacrate 
celor mai recente dezvoltări ale problemei sociale, şi Pacem in terris (mai 1963) 
despre pacea între naţiuni şi care, într-un ton nou, se adresează tuturor “oame- 
nilor de bună credinţă”; Paul al VI-lea inaugurând o politică absolut nouă de 
călătorii în toate colţurile planetei: de la Genèva, la Ierusalim, Fatima, în America 
Latină, în India, în Australia, în Asia de Sud-Est, în fine la ONU unde, prezentându- 
se drept “expert în omenire”, el a pronunţat în octombrie 1965 un patetic discurs 
în favoarea păcii. 


PROBLEMELE BISERICII POST-CONCILIARE 


EA 
Deciziile conciliului au fost continuate, sub pontificatul lui Paul al VI-lea 


(1963-1978), de o întreagă serie de măsuri ce modificau profund structurile bisericii 
catolice. La vârf, instituţiile pontificale au fost transformate în sensul simplificării 
şi descentralizării. Curia a fost internaţionalizată şi numărul de prelați italieni 
aşezaţi în fruntea serviciilor a scăzut puternic. Colegialitatea episcopală se va 
exprima de aici înainte prin intermediul Sinodului episcopilor, un gen de mic 
conciliu pe care Papa îl poate convoca uşor pentru a se informa sau a se sfătui, şi 

“Conferinţele episcopale naţionale” care reunesc episcopii fiecărei țări. In fine, o 
reformă liturgică substituie progresiv latina cu limbile naţionale şi se străduieşte 
să obţină din partea credincioşilor o participare activă la slujbele religioase. 

Această înnoire se loveşte totuşi de o opoziţie dublă cea a catolicilor traditio- 
nalişti care reproşează ierarhilor de a fi dus prea departe voinţa de reformă. Pe 
de altă parte cea a “contestatarilor” care aşteaptă dimpotrivă transformări mai 
radicale: fideli pe care conservatorismul bisericii în materie de control al naşterilor 
(enciclica Humane vitae, 1968) i-a decepţionat; preoţi care reclamă integrarea lor 
totală în viaţa societăţii laice (dreptul la căsătorie, la activitate salarială, la angaja- 
ment politic pe calea socialismului); în fine reprezentanţi ai clerului din anumite 
țări care prin vocea episcopilor lor (mai ales acea a cardinalului Suenens), 
reproşează papei de a se comporta ca un monarh absolut, şef al unei puteri 
temporale. Biseriva anilor '70, ca toate instituţiile vremii sale, suferă - în ciuda 
restructurărilor conciliare şi post-conciliare - efectele unei crize care afectează 
toate aspectele civilizației contemporane. 

